
Prefaţă 


Cartea pe care o ai în față, dragă cititorule, este construită pe un şir complex de 
paradoxuri. Din acest motiv ea comunică, în același timp, opinii şi credinţe vechi, dar şi noi. Sunt 
vechi pentru că vei recunoște multe dintre datele expuse; sunt noi pentru că ordinea logică şi 
argumentativă, chiar stilistică, este neîncercată în cultura noastră umanistă. 

Volumul este construit pe paradoxuri, pentru că estetica însăşi este o întreprindere 
filosofică paradoxală. Din cel puţin două motive. În primul rând, pentru că ea își propune să 
vorbească despre ceea ce nu se poate vorbi: stări lăuntrice și emoții, artistice şi neartistice, strict 
personale, inexprimabile. Estetica dorește, aşadar, să facă exprimabil inexprimabilul, încălcând 
astfel observaţia de bun simţ a lui Wittgenstein: „despre ceea ce nu se poate vorbi trebuie să se 
tacă”!. În al doilea rând, paradoxul esteticii provine din faptul că, deseori, pretinde sa-i fie luate 


în seamă recomandările adresate artiştilor creatori. Or, artistul, se ştie, doreşte să-şi afirme 


propria sa unicitate, nu să aplice reguli exterioare propriului demers creativ. Din acesta motiv, 
„insolenţa” esteticienilor este continuu blamată, iar istoria acestei discipline este una mai degrabă 
a una eşecurilor, decât a izbânzilor. În vreme ce artiştii se conduc după propriile lor intuitii atunci 
când produc opere de artă, esteticienii vorbesc într-o limbă încifrată cu aerul că ei ar şti mai bine 
ce trebuie să facă artistul. Dacă admitem că Platon este primul estetician sistematic — argumentele 
ne constrâng la o astfel de opţiune — atunci trebuie spus că estetica debutează cu un conflict în 
interiorul spaţiului intelectual european. Excluderea artiștilor din cetatea ideală de către Platon, 
ilustrează din plin asimetria dintre două universuri ce par a fi paralele: „a face artă” versus „a 
vorbi despre artă”. Căci, cel ce vorbeşte despre artă vorbește despre sine. Arta, în acest caz, e 
doar un pretext pentru afirmarea unor trăiri şi stări ale conştiinţei proprii esteticianului. 

Dar, cum se explică atunci persistența de veacuri a esteticii, în condițiile în care, după 
expresia malițioasă a lui Wittgenstein, ar avea pretenția ridicolă de a ne prescrie o anumită cafea 
pentru „bunul ei gust”? Răspunsul este simplu! Pentru că nu putem lupta împotriva naturii 
noastre omeneşti de a vorbi despre ceea ce, în mod logic şi rațional, nu se poate vorbi. Partea 
emoțională din noi învinge, pare-se, partea raţională, inima stă înaintea minţii, chiar dacă 
aspiraţiile noastre se îndreaptă spre inversarea acestor raporturi. Dar, să nu uităm faptul 
elementar: aspiraţiile sunt tot emoţii! Urmându-l tot pe Wittgenstein, chiar viaţa noastră e 
constituită, între atâtea altele, din ceea ce se arată şi nu poate fi spus cu sens. Pentru estetician 
partea care se arată e lumea valorii (estetice), a punctelor de vedere personale exprimate deja 
într-o formă de limbaj expresiv (artistic) ori lingvistic (gramatical), iar partea ce nu poate fi spusă 
cu sens este constituită din cuvinte despre cuvinte. Regresiunea la infinit, capcana prin care 
gândirea se autosuspendă, nu poate fi oprită. 

În acest sens estetica, cel puţin în înţelesul pe care Wittgenstein îl propune, nu poate 
supraviețui fără a produce non-sensuri, din moment ce ea elaboreză șiruri nesfârşite de texte 
despre „texte” şi se încumetă să vorbească producând non-sensuri. Or, şi aici e paradoxul, 
producerea de non-sensuri, de texte despre texte, generează noi sensuri. Inexprimabilul există și 
el este prezent în ceea ce e deja exprimat, în cuvinte şi valori. Acesta e paradoxul esteticii 
filosofice, căci ea vorbeşte despre celelalte cuvinte care visează la exprimarea inexprimabilul. Pe 
scurt, a vorbi despre celelalte cuvinte care îndrăznesc să vorbească despre inexprimabil pare a fi 


sarcina imposibilă a esteticii. 


În cele din urmă, estetica este o întreprindere intelectuală paradoxală pentru că obiectul ei 
de studiu, Homo aestheticus, parte a lui Homo emotionalis — adică omul care trăieşte şi care îşi 
propune să trăiască şi mai intens prin producerea unor tipuri speciale de artefacte, numite obiecte 
artistice — este paradoxal. Căci, omul şi-a dezvoltat (excesiv?) partea de raționalitate şi de 
cunoaștere instrumentală, tocmai pentru a-și potenţa, într-un mod „tehnologic”, trăirile 
emoționale date în mod natural în ființa sa. Arta, hrana vieții noastre emoționale sau, vorbind ca 
Nietzsche, obiectele care ademenesc viaţa, expresie a vieții însăși şi a iraționalului din noi, ni se 
înfăţişează tot mai mult, fie ca o marfă specială de consum, ce se adresează democratic tuturor, 
fie ca „industrie” a jocului şi distracţiei la care toată lumea are acces. Atunci, de ce să mai 
studiezi arta, ceea ce se arată ca obiect emoţional sau cuvintele despre aceste obiecte, când știm 
cu toții ce şi cum se înfăţişează ea, de vreme ce o consumăm şi ne simțim bine? Ce lămuriri în 
plus ar putea aduce estetica? 

lată de ce încercarea de cuprindere teoretică a „omului estetic”, adică a omului ce 
urmărește potenţarea și maximizarea emoțiilor naturale prin producerea „tehnologică” de obiecte 
artistice şi de cuvinte legate de această activitate veşnică, trebuie să-și asume ab initio 
aproximări, dibuiri, imprecizii, lacune, pe scurt, precarități explicative ce țin de inefabil şi 
indicibil. Vorbind despre valorile atribuite obiectelor şi nu despre obiectele însele, aşa cum 
procedează ştiinţa, estetica studiază ceva ce există într-un anumit fel, dar diferit de realitățile 
observaționale. Iată de ce estetica este filosofie şi nu ştiinţă, de ce este o analiză conceptuală, o 
autoclarificare despre ceea ce noi facem, şi nu o cunoaştere despre fapte naturale prezumate a fi 
independente de noi şi de scopurile vieții noastre. lată de ce estetica este doar o practică 
intelectuală şi o activitate de analiză a practicilor artistice exprimate în practici lingvistice, cu 
toate că ea s-a prezentat timp de câteva secole costumată în veşmintele științei. 

Cu acest înţeles modest al esteticii, dar realist şi onest, de analiză filosofică a practicilor 
lingvistice, teoretice şi conceptuale, legate de practici artistice, operează acest volum născut dintr- 
o nedumerire copilărească: ce s-a întâmplat cu estetica înainte de a se naște? Estetica apare ca 
disciplină autonomă în câmpul culturii europene în secolul al XVIII-lea, în plin Iluminism. Ce s-a 
întâmplat înainte de Iluminism, ştiindu-se că odată cu Platon filosofia a decoperit forța 
irepresibilă a emoţiei şi iraționalului, deci a luat cunoștință de „omul estetic”? De ce este 
întemeiat să susţinem că estetica a apărut în plin Iluminism european, când o serie întreagă de 


lucrări vorbesc îndreptățit despre „estetica Antichității grecești” ori despre „estetica medievală”, 


citând și invocând texte estetice de dinainte de aparția esteticii? Prin urmare, această cartea fost 
scrisă, în primul rând pentru clarificări și dumiriri personale. În fond, a vorbi despre estetică, ca 
despre orice fenomen cultural de altfel, înseamnă a deschide un orizont istoric de înţelegere și 
semnificare în care clarificările cuprind nu numai devoalarea faţetelor temporale ale fenomenului 
ca atare, ci şi metodele compatibile de a dezvălui complexele raporturi privind continuitatea şi 
discontinuitatea în istorie. „A clarifica un astfel de termen nu înseamnă doar a asocia unui cuvânt 
o semnificaţie fixată cumva dinainte. Ci, în măsura în care o asemenea clarificare se înțelege pe 
sine, ea reprezintă în mod necesar interpretarea unei istorii a semnificației (s.n.) acelui termen.” 

Asumându-şi această stare de fapt, prezentul volum descrie încercarea teoretică a 
oamenilor de a se înțelege pe ei înşişi în acele activităţi generate şi provocatoare de emoţii și trăiri 
non-raționale, înainte de aparția esteticii în calitatea ei de disciplină autonomă ce investighează 
arta, frumosul şi trăirile estetice. 

Cum precizează şi titlul, volumul de față propune o examinare a esteticii de dinainte de 
estetică, o cercetare a esteticii in statu nascendi, similară cu investigaţiile pe care obstreticienii le 
fac asupra copiilor în viaţa lor intrauterină. Oamenii, fireşte, nu au aşteptat inventarea esteticii 
pentru a se interoga asupra naturii artei şi frumosului, ori asupra trăirilor provocate de obiectele 
gândite şi produse doar cu scopul de a provoca bucurie, în expresie kantiană, „plăcere 
dezinteresată”. 

Examinarea pe care o propunem, o analiză a istoriei esteticii dinainte de estetică, are ca 
principală justificare ideea că ceea ce se manifestă în realitate este rezultatul unor posibilități. Noi 
nu putem înțelege un segment de realitate — „real” este ceea ce există în timp — dacă nu postulăm 
că înainte de a fi într-un fel sau altul, acesta a fost posibil. Ceea ce se arată sau se prezintă pe sine 
ca realitate determinată reprezintă una dintre posibilități, respectiv posibilitatea care s-a realizat. 
Prin urmare, ceea ce propunem în acest volum este o cercetare a unor condiţii de posibilitate, iar 
metoda este, fireşte, transcendentală, în termenii lui Noica: „mersul îndărăt”. În acest caz, gândul 
parcurge un drum de la ceea ce este în act, estetica în cazul de faţă, la condiţiile de posibilitate: 
cum a fost estetica posibilă? Naşterea propriu-zisă a esteticii în secolul al XVIII-lea, în plină 


modernitate, poate fi văzută, pe această linie interpretativă, ca o împlinire a potențialităților 


! Martin Heidegger, Ontologia. Hermeneutica facticităţii, traducere din germană de Christian Ferencz-Flatz, 
Bucureşti, Editura Humanitas, 2008, p. 121. 


acumulate in statu nascendi şi ca o apariție vizibilă a ceea ce a fost, într-un fel sau altul, ascuns 
privirii. Zicând ca Heidegger, „lucrurile sunt acolo unde există ochi să le vadā”. 

În cuvinte mai simple, apariția esteticii ca domeniu distinct de investigaţii filosofice în 
perioada iluministă, fenomen exclusiv european, este similar apariţiei unui copil pe lume. Ceea ce 
s-a întâmplat în viaţa intrauterină este hotărâtor pentru felul de a fi în lume. Astfel, ceea ce s-a 
înscris timp de milenii la nivelul unei genetici culturale specifice tradiției europene, ca zestre a 
unei „meme”, pentru a folosi cunoscuta expresie a lui Richard Dawkins, a fost decisiv pentru 
configurarea şi modul de a fi a esteticii în cultura europeană actuală. 

Perspectiva de înţelegere a acestei perioade a esteticii de dinainte de estetică cuprinde cele 
trei mari epoci care au premers modernitatea: Antichitatea greco-latină, Evul Mediu și 
Renaşterea, iar modalitatea de abordare pe care o propune acest volum este istoric-filosofică. 
Totodată, volumul de față poate fi circumscris şi domeniului istoriei ideilor în înțelesul pe care 
Isaia Berlin îl dă acestui termen, atunci când face distincția dintre gânditorii care fac parte din 
„famila ariciului”, cei care sunt adepții unui discurs filosofic monolitic şi exhaustiv, şi gânditorii 
din „familia vulpii”, relativiştii, adică cei care sunt adepţii contextualizărilor şi complexităţii. Prin 
urmare, asumarea unui punct de vedere subiectivist şi hermeneutic, după principiul că „lucrurile 
ar putea să stea şi altfel”, este, vei remarca, dragă cititorule, starea de fundal a întregii lucrări. 

Motivația de a scrie o lucrare de acest tip, o istorie a ideilor estetice de dinainte de 
estetică, în care originalitatea autorului este mai degrabă metodologică și stilistică, are mai multe 
rădăcini. 

Prima motivație este de natură formativă, universitară, şi-i are în vedere pe studenții de la 
„arte”, deopotrivă, în plan general, pe iubitorii de cultură reflexivă. Cu toate că la noi estetica a 
reapărut (în deceniul al şaptelea al secolului trecut), împreună cu psihologia ori sociologia, în 
spațiul învăţământului superior — după două decenii de interdicţie, ca efect al instaurării 
comunismului şi în ciuda unor semnificative traduceri sau a unor lucrări tematice semnate de 
nume cunoscute de esteticieni români, între care Ion Ianoși, Titus Mocanu, Ion Pascadi, Gheorghe 
Achiţei, Ion Toboşaru, Dumitru Zaharia, Vasile Morar etc. — la capitolul „lucrări de sinteză” am 
fost şi suntem şi astăzi, restanțieri. Pe de altă parte, în contextul eforturilor depuse de noua 
generaţie de esteticieni români, Petru Bejan, Dan-Eugen Rațiu, Cristian Nae, Dragoş Pătraşcu, 


Mihaela Pop etc., actualmente profesori în marile centre universitare ale României, de recuperare 


? Ibidem, p. 29. 


şi reconectare a domeniului la cercetărilor estetice din lumea continentală, o lucrare, cum este cea 
de față, ce aduce în prim-plan, într-o abordare istorică, fundamentele culturale ale esteticii, 
acoperă o nevoie de echilibru între specializarea excesivă, tematică, domenială ori metodologică 
şi abordările abstracte şi prezentiste în care datele istorice sunt aliniate în funcție de specialitatea 
autorului, respectiv de modul în care „fiecare are propria istorie”. Dacă admitem, urmându-l pe 
Hegel, că arta oferă ideilor o formă sensibilă, atunci această lucrare își propune să devoaleze 
fundalul ideatic ce face posibilă creația artistică, realitatea invizibilă, pentru cel care nu e educat 
să-l vadă. 

În esenţă, această carte îşi propune să retrezească simţul istoric şi valenţele formative ale 
memoriei culturale ca o contrabalansare la ceea ce Gadamer numeşte „experienţa estetică”, adică 
acelei atitudini prezenteiste care a rupt arta de contextul ei viu, cultural, și a abandonat-o în 
muzee. Prin urmare, această carte este o încercare de relativizare a atitudinii „subiectului 
dezlănţuit” care pleacă de la premisa că afirmarea arbitrară a gustului estetic personal, exprimat 
în expresiile imperative, „îmi place”/„nu-mi place”, este act de cultură şi înţelegere. 
Contrabalansul pe care-l intenționează această scriere la poziția autosuspensivă a „subiectului 
dezlănţuit”, a fost exprimată cândva de Johan Huizinga în cuvinte simple: arta este o parte a 
culturii şi, deopotrivă, o oglindă a ei. Cine vrea să cunoască felul în oamenii care au trăit în epoci 
istorice revolute, trebuie să le cerceteze arta pentru că ea este o oglindă a vieţii. Reciproc, cine 
vrea să înţeleagă modul în care arta s-a configurat în anumite tipuri de expresie ori stiluri, trebuie 
să cerceteze faptele istorice şi culturale, în integralitatea lor, pentru că arta este, deopotrivă, un 
reflex al acestor fapte. 

A doua rădăcină din care rezultă motivaţia de a scrie acest volum este de natură 
metodologică. Estetica filosofică este astăzi practică în două paradigme teoretice între care există 


Pi 


slabe canale de comunicare: „paradigma continentală” și „paradigma analitică”. Aceste 
paradigme privesc fenomenele estetice şi artistice, fie ca trăiri şi fapte de conştiinţă, fie ca fapte 
de limbaj. În funcţie de datele de fundal, de „axiomele” de construcție pe care le postulează 
aceste perspective de analiză, sunt ordonate, aliniate şi interpretate faptele ce ţin de istoria, 
internă şi externă, a ideilor estetice. Un profesionist al filosofiei, fără să fie specializat în estetică, 
ar putea afla cu stupoare că, în același timp, primul teoretician al estetici continentale este Platon 


pentru că el analizează faptele artistice din înăuntrul conștiinței şi că, deopotrivă primul 


teoretician al esteticii analitice este tot Platon pentru că el face analize de limbaj atunci când 


tematizează frumosul ori dorința. Faptul acesta demonstrează, încă o dată, că nimic nu e mai 
spectaculos în viața noastră decât trecutul şi că „istoria” este în fapt un produs reprezentațional al 
prezentului. 

Prezenta lucrare răspunde la această provocare intelectuală fundată pe principiul 
bivalenţei: ori împărtășeşti metodele esteticii continentale şi eşti fenomenolog, hermeneut ori 
adept al analizelor existențiale, ori împărtăşești metodele esteticii analitice şi foloseşti doar 
analize de limbaj, logice şi conceptuale. Tertium non datur est! Ei bine, acest volum ilustrează 
ideea, aparent imposibil de admis, că se poate „locui”, atunci când doreşti, „în acelaşi timp” în 
două case. Parcurgând această carte, vei remarca, dragă cititorule, că cele două paradigme care 
se autopercep în disjuncție exclusivă, pot fi puse împreună, cu succes, la lucru. Mâna stângă nu 
poate substitui, firește, mâna dreapta, dar împreună se pot întâlni pentru a realiza ceea ce mintea 
le pune să facă. Astfel, pentru a ne opri la un banal exemplu, de la estetica continentală vom 
reține că a interpreta faptele expresive ale omului înseamnă a alinia la un punct de vedere ceea ce 
e deja interpretat, în vreme ce din zona esteticii analitice vom reţine ideea că faptele ce aparţin 
esteticii sunt fapte de limbaj şi că a descrie anumite configurații culturale înseamnă a descrie 
„instituții” publice în care se exprimă fapte individuale de viaţă emoţională. Privind dincolo de 
aparenţe, viziunea lui Heidegger asupra artei, ca scoatere din ascundere şi ca formă a adevărului, 
nu se află în contradicţie cu teoria instituțională asupra artei avansată şi perfecționată de George 
Dickie, pentru simplul motiv că ele fac parte din orizonturi diferite de discurs filosofic. Faptul de 
a fi, în același timp, profesor, șofer amator, părinte ori contribuabil etc. nu produce contradicții 
logice chiar dacă aceste „predicate” se enunță despre aceleași individ uman. Prin urmare, 
prezentul volum are ca obiect de interpretate deja-ul intepretării şi formele de viață „publice” 
care au făcut posibile aceste preinterpretări. 

Vei remarca iaraşi, dragă cititorule, că autorul acestei lucrări este adeptul unui pluralism 
metodologic. O interpretare a ceea ce e deja interpretat este cu atât mai relevantă cu cât 
instrumentele de lucru sunt mai diversificate şi ingenios mobilizate pentru a atinge optim 
scopului urmărit. 

Ținta principală pe care o vizăm în acest volum este, cum specificam, să indice în ce sens 
putem vorbi despre o estetică de dinainte de estetică. Dificultatea e de principiu pentru că nu se 
poate vorbi, decât în orizontul unor speculații metafizice, despre ceva ce nu există. Cum să 


vorbeşti despre estetică în absenţa ei? Soluţia pe care o avansăm este extrem de simplă. Intr- 

adevăr, nu putem vorbi despre estetică în absenţa unificării artei şi frumosului într-o conștiință 
trăitoare şi deopotrivă reflexivă, cunoscătoare, fapt cultural ce debutează timid odată cu 
Renaşterea. Estetica a fost făcută posibilă ca domeniu distinct de cercetare doar la începutul 
modernităţii, atunci când arta a fost unificată cu frumosul în teoria gustului estetic, iar ideea că 
afectele sunt părți ale gândirii însăşi a început să fie acceptată fără rezerve. Dar, în ciuda acestor 
„obiecții”, putem totuşi vorbi despre estetica de dinainte de estetică dacă principalele teme ale 
acesteia: arta, frumosul şi plăcerea (afectele, trăirea, emoția artistică etc.) — unificate în secolul al 
XVIII-lea de către Baumgarten şi Kant în domeniul filosofic „estetică” — sunt analizate în 
contextele culturale în care au apărut şi au circulat în istoria culturii europene. Estetica de 
dinainte de estetică, în acest sens slab, există ca posibilitate şi asupra acestei posibilități se 
concentrează prezentul volum. 

Scop general al volumului, analiza filosofică a posibilităţii esteticii de dinainte de estetică, 
este operaţionalizat în diverse alte scopuri cu câmpuri diferite de generalitate. Le vom trece pe 
scurt în revistă pentru a nu lungi în mod nepermis o introducere menită să devoaleze explicit 
intenţiile şi metodele asumate ale cărții. Plecând de la premisa că principalele teme ale esteticii: 
arta, frumosul şi emoția artistică, trăirea, pe care oamenii le-au abordat înainte de apariția 
esteticii, sunt doar elemente ale întregului culturii, ne-am ghidat continuu după cunoscuta 
recomandare metodologică a lui Wittgenstein: „Cuvintele pe care le numim expresii ale judecății 
estetice joacă un rol complicat, dar foarte bine determinat, în ceea ce numim cultura unei epoci. A 
descrie folosirea lor sau a descrie ce se înţelege printr-un gust cultivat înseamnă a descrie o 
cultură. Ceea ce numim aici un gust cultivat poate nici nu exista în Evul Mediu. În epoci diferite 


5. Or, având în vedere că unitatea unei culturii în ansamblul ei este 


se joacă jocuri cu totul diferite 
exprimată de ceea ce se numește, în filosofia germană încă de la Kant, Weltanschauung (imagine 
unificată despre lume) şi că trecerea de la o epocă culturală majoră la alta se realizează prin 
înlocuirea unui Weltanschauung cu altul, atunci principala problemă constă în găsirea unor teorii 
apte să explice modul în care continuitatea istorică se realizează prin rupturi şi clivaje majore în 
modul de a fi şi a gândi al oamenilor. 

Aşa se explică de ce am apelat la conceptele celor mai reprezentative teorii care explică 


dialectica dintre continuitate şi discontinuitate în istoria culturii europene, chiar dacă aceste teorii 


nu au decât legături accidentale cu estetica. Este vorba despre teoria succesiunii paradigmelor în 


* Ludwig Wittgenstein, Lecţii şi convorbiri despre estetică, psihologie și credinţă religioasă, traducere din engleză de 
Mircea Flonta şi Adrian-Paul Iliescu, introducere de Adrian-Paul Iliescu, Bucureşti, Editura Humanitas, 2005, p. 39. 

ştiinţele naturii aparținând lui Tomas Kuhn, teoria epistemei, ce aparține epistemologiei ştiinţelor 
sociale, elaborată de Michael Foucault, critica pragmatică a „metaforelor minții” aparținând 
filosofului american Richard Rorty, ori „istoria ideilor” inițiate de lui Isaiah Berlin, creatorul 
teoriei „punctului de cotitură” în istoria gândirii și comportamentului ideatic european. „Un punct 
de cotitură înseamnă altceva: o schimbare radicală în întreg cadrul conceptual în care au fost puse 
întrebările; noi idei, noi cuvinte, noi relaţii în termenii cărora vechile probleme sunt nu atât 
rezolvate, cât făcute să pară străine, depășite, şi câteodată, ininteligibile, astfel încât întrebările şi 
îndoielile chinuitoare din trecut să pară moduri bizare de gândire sau confuzii ce ţin de o lume 
apusă.”” 

Necesitatea mobilizării unui aparat metodologic atât de complex a fost determinată, cum 
spuneam, de nevoia de a răspunde la întrebarea elementară: de ce a apărut estetica, aşa ca din 
senin, abia în secolul al XVIII-lea? Fiind disciplină filosofică, de ce estetica nu a apărut odată cu 
celelalte ramuri filosofice tradiționale: ontologia, metafizica, logica, etica etc.? Prin urmare, 
trebuie să admitem că istoria culturii este fundată pe discontinuitate, din moment ce estetica 
apare, fără explicaţii, „la un moment dat”? Dar ideea de discontinuitatea priveşte, în termeni 
aristotelici, „actul” (pentru cazul de față, apariţia la „un moment dat” a esteticii), dar nu şi 
„posibilitatea”, adică „haloul” minţii în care sunt amplasate ab initio toate obiectele gândirii. Din 
moment ce „actul” a apărut, atunci fireşte că el a fost posibil, adică exista într-un fel, dar fără a fi 
manifest, explicit. Cum? În ce fel? La aceste întrebări despre estetică se răspunde atât din 
interiorul esteticii gata constituite, cât şi din afara ei, situaţie care implică cercetarea resursele de 
gândire filosofică pe care le avem la îndemână. 

Mobilizarea în acest volum a teoriilor amintite, vei remarca, dragă cititorule, va fi de mare 
ajutor pentru că ele vin în sprijinul dorinţei de a scoate din ascundere implicitul din explicit, adică 
ceea ce nu se spune din ceea ce se spune, fapt cu importante consecinţe în felul în care ar trebui 
să vedem lumea faptelor expresive. Simplu spus, argumentele pe care se fundează teoriile 
„discontinuităţii” ne constrâng să acceptăm ideea că privirea noastră e culturală şi nu naturală, că 
ceea ce pare a fi fapt natural, văzut cu „ochii noștri” şi independent de noi, este produs în 
totalitate în mintea noastră. „Faptele” sunt doar semnificații culturale. Cultura produce în noi 


programări neuronale și, pe această bază, moduri de a „vedea” la care nu avem acces fără o 


+ Isaiah Berlin, Revoluția romantică. O criză în istoria gândirii moderne, în vol. Simţul realității. Studii asupra 
ideilor şi istoriei acestora, ediţie de Henry Hardy, introducere Patrick Gardiner, traducere şi postfață de Laurian 
Kertesz, Bucureşti, Editura Univers, 2004, p. 210. 

pregătire reflexivă adecvată. Cei care susțin că practicile artistice sunt independente de teorie, de 
pildă, trăiesc în plin paradox. Căci a susține lipsa de relevanţă a teoriei pentru practicile artistice 
şi a modurilor culturale de a vedea este tot o teorie. 

A treia rădăcină care a motivat scrierea acestui volum îi vizează pe „dilentanţii culturali”, 
respectiv pe cei care prezumtiv ar dori să cunoască, într-o imagine de ansamblu, natura 
dezbaterilor pe care filosofii interesați de „omul emoţional” le-au purtat de-a lungul mileniilor în 
legătură cu arta, frumosul şi trăirile estetice. Mai precis, această lucrare nu se adresează exclusiv 
esteticienilor profesionalizaţi în anumite segmente ale esteticii filosofice. Acest volum nu este, 
cum se spune, „o carte de specialitate”, ci o propunere de înțelegere pentru „diletanți”. 
Reamintim că termenul „diletant” nu are nimic peiorativ, chiar dacă el este judecat aspru de la 
înălțimea celor care au profesionalizări stricte în anumite domenii, subdomenii și teme de 
cercetare. Acești profesioniști ar trebuie să fie mai îngăduitori pentru că şi ei înșiși sunt diletanți 
ai altor domenii. A fi „expert” ori „diletant” ţine doar, cum ştim, de profesionalizarea în anumite 
contexte culturale și intelectuale. În fond, cu toţii suntem diletanți atunci când facem lucruri 
izvorâte doar din dorinţa de a şti. Mirarea, starea internă care ne deschide către cunoaştere, este 
tot o emoție, o formă de plăcere care se intensifică pe măsură ce e întreţinută. Aristotel are 
dreptate: cunoașterea e plăcere, cea mai înaltă formă de plăcere, pentru că produce „obiecte” care 
nu dispar în procesul consumului. Diletantul, cum spunea Heinrich Zimmer, este cel care își 
păstrează starea de umilință şi receptivitate faţă de necunoscut, dezvoltând o atitudine contrarie 
specialistului sigur pe sine care-i priveşte de sus pe cei care nu înţeleg lucrurile așa cum o face el. 
Din acest punct de vedere, unii profesioniști ai domeniului esteticii specializaţi în anumite teme 
vor fi probabil dezamăgiţi pentru că nu vor găsi lucruri noi pentru ei (cum ar fi, de pildă, cap. 
Războiul icoanelor). Pe de altă parte, dezamăgirea ar putea fi produsă de faptul că unele 
evenimente sunt prezentate în volum ca fiind certe, în condiţiile în care există controverse şi 
dezbateri pe care cartea nu le aminteşte. Prin urmare, subliniem caracterul limitat al sintezei şi 
faptul că nu am dorit să producem ceea ce nu ne stă în putere: o istorie exhaustivă a esteticii pe 
baza unor fapte care sunt sustrase controverselor. 

Cu toate că nimeni nu poate şi nu trebuie să pledeze propria cauză, sinceritatea de sine 
obligă la câteva scurte observaţii incomode privind „contribuţia” pe care o aduce acest volum la 
cercetările actuale în domeniul esteticii. Simplu spus, şi faptul îl vei constata cu uşurinţă, dragă 


cititorule, asumarea cu consecvență şi de la bun început a ideii că actul interpretării trebuie să fie 

autoreflexiv, adică să se aplice nu doar textelor asupra cărora se exercită interpretarea, ci şi sieşi, 
chiar textului care rezultă din actul interpretării, ar putea fi văzută ca un „plus” de metodă adus 
cercetărilor din câmpul istoriei ideilor estetice. 

Convingerea autorului este că realitatea se plămădeşte în mintea oricăruia dintre noi şi că 
cel mai important lucru în această lume, în ordinea înţelegerii de sine, este găsirea de mijloace 
necesare dobândirii unui acord între conştiinţa de sine cu conştiințele trecute şi prezente. 
„Dialogul cu colegii morţi”, pentru a reluat cunoscuta expresie a lui Rorty, este tot atât de 
important ca şi dialogul cu colegii în viață. Dacă mintea noastră este oglinda prin care vedem 
lumea, atunci în funcție de metodele pe care le folosim pentru a curăța această „oglindă”, 
privirea noastră va fi tot mai clară şi mai precisă. Fireşte că dobândirea unei „priviri” clare şi 
precise e un ideal către care tindem, adică ceva ce există doar în mintea noastră, căci „oglinda” 
este continuu deformată de afirmarea intempestivă a „eului detestabil”, împotriva căruia vorbea 
cu atâta îndârjire Claude Levi-Strauss. Dar, aşa cum ştim cu toţii, nimeni nu poate trăi fără ideal 
şi fără vise. Dacă visul nostru de a instaura, prin acest volum, o conştiinţă metodologică reflexivă 
în câmpul cercetările estetice va putea fi împlinit sau nu este o chestiune pe care doar tu, dragă 
cititorule, o vei hotărî! 

Îți mulțumesc că ai deschis această carte! 


1 martie 2013 


A) Datele de fundal ale esteticii filosofice 


1. Constituirea istorică a esteticii 


Termenul de estetică este un calc după cuvântul grecesc aisthesis, cuvânt care denumea 
capacitatea noastră de a simţi. Aisthesis însemna în greaca veche deopotrivă: senzaţie, percepţie, 
simţire, respectiv acțiunea şi rezultate funcționării celor cinci simţuri prin intermediul cărora 
suntem în permanent contact cu lumea interioară şi exterioară nouă. Dar aisthesis însemna şi 
cunoaşterea naturală omenească, ceea ce dobândim în mod firesc şi direct prin practicarea vieţii 
noastre în comun. Cunoaşterea naturală îşi are geneza în structurile sensibile omeneşti, în starea 
sufletească globală care sintetizează în mintea noastră datele lumii externe, stările şi trăirile 


interne. Prin cunoaşterea naturală realizăm identitatea cu sine a fiinţei noastre individuale şi, 

totodată, dobândim, prin intermediul identificărilor de toate genurile, reprezentări asupra lumii în 
care trăim: ştim cine suntem, unde suntem, cum ne diferențiem de alţii, ne cunoaştem 
preferinţele, ştim ce ne place ori ce nu ne place etc. În consecinţă, aisthesis desemnează acea 
facultate de cunoaştere prin care omul dobândeşte, în mod natural, reprezentări ale lumii 
interioare şi exterioare. Prin intermediul mecanismelor ei naturale de funcţionare, noi locuim într- 
o lume familiară, cunoscută de la sine şi, desigur, de la sine-înţeleasă. 

Aceste sensuri istorice ale cuvântului aisfhesis au fost conservate, într-un fel sau altul, şi 
de apariția în a doua jumătate a secolul al XVIII-lea a unei noi discipline filosofice numite 
„estetica”, creaţie a lui Alexander Gottlieb Baumgarten (1714-1762), cel care a publicat în 1750 
o lucrare cu titlul Aesterhica şi a trasat programul unei noi ştiinţe centrate în şi pe sensibilitatea 
omenească. „Pentru Baumgarten estetica este efectiv o ştiinţă a cunoaşterii sensibile. Obiectul 
acestei ştiinţe e perfecțiunea sensibilă, prin opoziţiei cu perfecțiunea raţională constitutivă a 
adevărului şi binelui.” 

Prin Baumgarten estetica dobândeşte statutul de discurs unificat şi autonom al 
fenomenelor şi experienţelor omeneşti legate de frumos şi artă. El transformă, pentru prima dată 
în mod explicit, capacitatea noastră de a simţi într-o facultate de cunoaştere distinctă de gândire 
discursivă: „sediul? argumentării şi raționării. Mai mult decât atât, Baumgarten va face şi 
distincția, devenită tranşantă în filosofia lui Kant, între statutul celor trei valori cardinale, adevăr, 
bine şi frumos, gândite ca aparținând unor facultăți ale minţii noastre organizate pe principii 
funcționale autonome. Dacă ştiinţa dobândirii adevărului şi binelui se referă la investigarea şi 
cunoaşterea părții raționale din noi, ştiinţa dobândirii frumosului are în sarcină investigarea şi 
cunoaşterea părții sensibile, emoţionale din om. 

Ştiinţa frumosului, estetica, investighează perfecțiunea sensibilă care este paralelă şi 
ireductibilă la orice altă perfecţiune raţională“. Perfecţiunea sensibilă există cu şi prin fenomen, 
în contextul în care arta era înţeleasă de Baumgarten ca fenomen sensibil, purtător de perfecţiune 
(valori). „Ea (arta) nu are voie să zboare deasupra fenomenului, pentru a se ridica deasupra 
fenomenului, ci rămâne în mijlocul lui; nu vrea să se întoarcă la cauzele lui, ci vrea să-l înţeleagă 


în purul lui ce şi să ni-l prezinte în propria fiinţă, şi în propria manieră de fiinţare.” 7 


° Denis Huisman, Dicţionar de opere majore ale filosofiei, Bucureşti, Editura Enciclopedică, 2001, p. 184. 

* Vezi www.spiritadsky.com/philosophy/ philosophers. 

7 Ernst Cassirer, Filosofia luminilor, Traducere de Adriana Pop, Piteşti, Editura Paralela 45, 2003, cap. „Bazele 
esteticii sistematice. Baumgarten”, p. 322. 

Această viziune a lui Baumgarten de reabilitare a sensibilităţii umane şi de încercare de 
cunoaştere ştiinţifică a ei a reprezentat un act de mare curaj teoretic. Să nu uităm că suntem în 
Epoca Luminilor, perioadă în care ştiinţa şi rațiunea discursivă era noua religie a filosofilor. Or, 
Baumgarten, reabilitând sensibilitatea şi sentimentul, contestă ideea conform căreia doar ştiinţa şi 
rațiunea produce cunoaştere veridică. Alături de cunoaşterea rațională dobândită mijlocit, prin 
derivarea conceptelor din principii prime, există şi o cunoaştere nemijlocită, dobândită din 
simţirea şi sensibilitate noastră lăuntrică. A cunoaşte în acest orizont al sensibilităţii înseamnă a 
dobândi certitudini interioare, perfecţiuni (valori), care nu au nevoie de mişcările şi operațiile 
specifice raţiunii. „Realitatea pur intuitivă nu este o simplă eroare, ci are în sine o măsură proprie. 
Fiecare operă de artă autentică ne prezintă această măsură; ea nu ne expune doar o abundență de 
intuiţii, ci domină această abundență; ea o configurează, lăsând să iasă la iveală, prin această 
configurație, unitatea ei internă. Orice intuiție estetică nu ne arată doar multiplicitatea şi 
diversitatea, ci, în ambele, şi o anumită regulă şi ordine... în fiecare intuiţie estetică are loc o 
confluență de elemente, că noi nu le putem desprinde din totalitatea acesteia, nu le putem indica 
izolat şi separat... acest întreg ni se dă în aspectul său pur, ca întreg divizat şi determinat 
complet.” 5 

Am putea spune că în viziunea lui Baumgarten, realitatea ni se livrează prin două moduri 
de organizare şi cunoaştere egal îndreptățite ontologic: realitatea ideală şi realitatea sensibilă. 
Prima ni se relevă mijlocit prin concepte, în timp ce realitatea sensibilă ni se relevă nemijlocit 
prin sensibilitate, prin sentiment ori intuiţie. Prima produce cunoaştere, cealaltă valori. Ambele 
moduri de a fi ale realității posedă fiecare, distinct, anumite principii şi logici interne de 
construcție. Sensibilitatea posedă aşadar, ca şi rațiunea, propriile legi interne a căror analiză 
interesează estetica şi din această perspectivă ea ar trebui să răspundă la următoarea întrebare: 
Cum sunt organizate experienţele mintale ce rezultă din contactul nemijlocit cu lumea obiectelor 
şi trăirilor noastre? Pe scurt, prin Baumgarten se produce teoria-cadru a esteticii filosofice 
concentrată în expresia „atitudinea estetică”, ce desemnează o hartă conceptuală în interiorul 
căreia s-a constituit acest domeniu de preocupări specializate în analizele sensibilităţii omeneşti, a 
frumosului şi artei. Simplu spus, estetica a apărut ca disciplină autonomă în câmpul filosofiei 
odată cu tematizarea şi încercarea de cuprindere teoretică a ceea ce noi numim azi „atitudine 


estetică”. 


8 Ernst Cassirer, op. cit, p. 323. 

Atitudinea estetică este o specie a atitudinii umane în genere, văzută ca un complex mintal 
de credinţe, valori şi dispoziţii prezente în orice act comportamental, complex pus în corelaţie cu 
obiectele şi faptele ce posedă o anumită încărcătura emoţională (artistică) şi care sunt trăite într-o 
experienţă personală şi individuală”. Prin urmare, o bună înţelegere a atitudinii estetice este 
condiționată de o bună reprezentare a felului în care sunt configurate atitudinile în genere. 

Ce sunt atitudinile? Într-o accepţie generală, atitudinile sunt stări psihologice, orientări ale 
minţii” noastre şi, prin aceasta, a comportamentelor noastre, într-o anumită direcţie. Orientarea 
minții este, am putea spune, elementul a priori a fiinţei noastre omeneşti, în sensul că originea ei 
nu se află în obiectele (proprietăţi, raporturi) lumii (interne — externe, reale-ideale) cu care noi 
interacționăm, ci în structurile adânci ale subiectivităţii noastre. Obiectele lumii în integralitatea 
lor sunt astfel prinse în aceste orientări ale minţii şi, prin urmare, înţelesul primar al acestora este 
predeterminat de modul de configurare a subiectivităţii noastre. 

Atitudinile sunt responsabile de faptul că indivizii umani sunt subiecte active şi selective 
ale lumii. Acestea exprimă preferinţele omului, modul particular de acţiune şi reacțiune fundat pe 
credințele şi înclinațiile noastre individuale. Atitudinile produc valori, acte de exprimare a 
preferințelor noastre faţă de lume, ce direcționează şi susţin energetic comportamentul. De reţinut 
este faptul că atunci când vorbim despre atitudini nu ne referim la obiecte, ci la modul în care noi 
ne raportăm la obiecte. În alte cuvinte, universul de discurs în care trebuie să plasăm atitudinile 


ține de lumea valorilor, adică de modul în care noi ne raportăm la lucruri. Ele au la bază concepte 


"Cercetarea atitudinii ca stare a minţii aparţine desigur domeniului psihologiei. În ultimele decenii, mai ales după 
apariţia ştiinţelor cognitive şi a filosofiei minţii, bibliografia dedicată analizei atitudinii este de-a dreptul 
copleşitoare, fapt care poate fi verificat cu uşurinţă apelând la resursele existente pe internet. În raport cu aceste 
resurse, caracterizarea atitudinii, ca structura mentală generic umană, nu depăşeşte în acest articol stadiul de 
informare cu caracter general. Am consultat în redactarea paginilor dedicate atitudinii titlurile: Victor Oprescu, 
Aptitudini şi atitudini, Bucureşti, Editura Ştiinţifică, Bucureşti, 1991, Rita L. Atkinson, Richard C. Atkinson, Edward 
E. Smith, Darzl J. Bem, Introducere în psihologie, ediţia a XI-a, traducere din limba engleză de Leonard P. Băiceanu, 
Gina Ilie, Loredana Gavriliţă, Bucureşti, Editura tehnică, 2002, cap. „Atitudinile”, pp. 842-850, Mielu Zlate, 
Introducere în psihologie, laşi, Editura Polirom, 2007, S. J. Breckler & E. C. Wiggins (1992). On defining attitude 
and attitude theory: Once more with feeling. In A. R. Pratkanis, S. J. Breckler, & A. C. Greenwald (Eds.), Attitude 
structure and function. Hillsdale, NJ: Erlbaum. pp. 400-430. 

10 Termenul „minte”, concept dominant astăzi în investigaţiile recente din domeniul ştiinţelor cognitive ori al 
filosofiei minţii, se suprapune peste vechiul înțeles al conceptui „a gândi” fixat de către Descartes, ca unitate 
sintetizată într-un „Eu” al tuturor facultăţilor noastre principale: înțelegere, voință, imaginţie, emoție. Vezi Radu M. 
Solcan, Introducere în filosofia minții din perspectiva științei cogniţiei, Editura Universităţii din Bucureşti, 2000, 
cap. „Psihologia filosofică”, pp. 25-62. 

evaluative ce constau dintr-o raportare bipolară față de obiectele ei de referință: pozitiv sau 
negativ în funcție de rolul stimulator şi frenator în atingerea țintelor urmărite de fiecare dintre 
noi. 

Atitudinile sunt multiple şi greu de inventariat. Dar, după felul în care se coagulează, se 
unifică, într-un gen de matrice a valorilor, ele pot fi grupate după anumite criterii. Astfel 
deosebim între: a) atitudini (valori) cognitive ce vizează valoarea judecăților şi care se referă la 
adevăr şi fals, la credinţe pozitive, negative sau neutre („,suspendate”); b) atitudini (valori) 
afective, evaluative, apreciative etc. ce sunt legate de reacţiile sufleteşti tripartite: atracție — 
respingere — neutralitate. Ele privesc sentimentele fundamentale ale omului: plăcerea, iubirea, 
ura, disprețul, indiferența; c) atitudini (valori) acţionale ce acoperă universul acţiunii umane: 
implicare — nonimplicare; a face şi a crea; a lupta, a împiedica; a lăsa lucrurile să meargă etc. 

Atitudinile sunt inobservabile în mod nemijlocit de către celălalt pentru că ele îşi au 
originea în interiorul nostru, în lumea interioară eului, individual şi transcendental, ca moduri de 
a fi a ceea ce e uman în noi; despre ele aflăm din limbaj, reacții, posturi, gesturi, moduri de 
expresie comportamentale. Fundamentul acestor reacţii nu este în exterior, ci în interior. Ele sunt 
generice fiinţei omeneşti, urmând valorile cardinale: religioase şi morale, de cunoaştere şi de 
exprimare a preferințelor (valorizare) cu toate subdiviziunile ce însoțesc acest valori — cadru 
(valori-scop). 

În ansamblu personalităţii umane, atitudinile se situează în intervalul dintre conştiinţă şi 
comportament. Ele mediază relațiile complexe dintre conştiinţă şi comportament fiind socotite ca 
veritabile scheme conceptuale"! preliminare comportamentului real. Există, din acest unghi de 
vedere, scheme intelectuale, scheme perceptive, scheme evaluative şi scheme motorii, ele fiind 


puse în acţiune sau blocate în funcţie de momentul deliberativ fundat pe afect, respectiv pe 


1! În ultimele decenii, mai ales prin scrierile de logică ale lui Willard van Orman Quine, se vorbeşte despre „punctul 
de vedere al logicii” care ar consta în „atitudinile propoziționale” (propositional attitude) ce relaţionează starea 
mentală a unei persoane aflată în conexiune cu o anumită propoziţie, stare ce îşi asumă un anumit înţeles şi 
posibilitatea ca această propoziţie să fie adevărată sau falsă. În funcţie de această atitudine, o anumită persoană poate 
avea diferite „posturi” mentale față de respectiva propoziţie: credinţă, dorinţă, speranţă etc., toate acestea implicând 
intenţionalitatea, adică orientarea către „obiecte” a proceselor psihice. Nu există procese psihice fără obiectul către 
care sunt orientate. A iubi, de pildă, implică o orientare către „obiectul” iubirii. Nimeni nu iubeşte în genere, ci pe 
„cineva” sau „ceva”. „Profesorul Popescu crede că studenţii lui iubesc muzica clasică.” Acesta este un exemplu tipic 
de atitudine propozițională ce corelează starea mentală a credinţei cu enunţul anterior formulat. Vezi Quine, W.V. 
(1980 a), From a Logical Point of View, Logico-Philosophical Essays, 2nd edition, Harvard University Press, 
Cambridge, MA. 

conştiinţa de sine a persoanei. Ele sunt exprimări de genul: „eu nu fac asta”; „mie nu-mi place”; 


>>12 


„mie îmi place”; „nu vreau să ştiu”; „vreau să fac”; „cred că...” etc. 


Trebui spus clar că atunci când vorbim despre atitudine estetică trebuie să avem în vedere 
faptul că „sunt cel puţin patru concepte subsumate conceptului de atitudine estetică: simțul 
estetic, interesul estetic, gustul estetic şi idealul estetic””. În istoria gândirii estetice, Plotin este 
cel care introduce conceptul de simț intern, parte a Sufletului, care urmează o dinamică internă în 
acord cu obiectele în care se recunoaşte pe sine. Însă cei care vor impune conceptul „simţ intern”, 
numit şi cu expresia latină sensus comunis, au fost filosofii empirişti englezi, descoperitorii 
„minţii psihologice”: Joshep Addison (1672-1719) Lord Shaftesbury (1671-1713), Francis 
Hutcheson (1696-1782), David Hume (1711-1776), autor al celebrului text Of the Standard of 
Taste şi Edmund Burke (1728-1797), tradus în limba română cu celebra sa lucrare Despre frumos 
şi sublim”. Contribuțiile esteticienilor englezi în această privinţă pot fi surprinse în patru puncte: 
„a) există un simţ interior şi acesta se fundează pe cele cinci simţuri naturale ale omului, dar el 
acţionează integrându-le pe acestea într-o reacție spontană de aprecire valorică; b) simţul interior 
este pus în noi de natură şi noi suntem făcuţi prin structura noastră să simţim intuitiv şi spontan 
ordinea, corespondenţa, simetria şi măsura din lucruri, din comportare şi din idei... el este o 
funcţie atotcuprinzătoare a conştiinţei; c) simţul intern ca simţ estetic progresează în constituția 
sufletului, adică el este educabil: nu ochiul, vederea se perfecționează spun ei, ci privirea, nu 


auzul se perfecționează, ci audibilitatea; d) tot ei pregătesc terenul teoretic pentru analiza 


filogenetică şi ontogenetică a simţurilor. ..”1€ 


!2 Pe larg în, Lester Ambree, Analiza reflexivă. O primă introducere în investigația fenomenologică, traducere de 
Ioana Blaj şi Nicoleta Szabo, ediţie îngrijită de Ion Copoeru, Cluj-Napoca, Casa Cărţii de Ştiinţă, 2007, în mod 
special cap. V, pp. 123-141 şi cap. VII, pp. 171-188. 

15 Vasile Morar, Estetica. Interpretări şi texte, Editura Universităţii din Bucureşti, 2003, pp. 13-51, respectiv: 


http://www.unibuc.ro/eBooks. 


14 Mintea logică” este descoperită şi teoretizată de Aristotel în celebrul săi Organon, fiind cercetată cu scopul de a 
stabili condițiile de validitate ale raționamentelor. Dimpotrivă, „mintea psihologică” a fost supusă interogației pentru 
a determina originea şi tipologia ideilor, puterea şi limitele cunoaşterii noastre ce-şi are izvorul, cum susține 
Descartes şi Kant, doar în circumscrierea senzorială şi intelectivă a lui ego cogito. 

15 Antologiile actuale de estetică din spaţiul anglo-saxon reproduc, aproape fără excepţie, două dintre textele estetice 
ale filosofilor empirişti considerate a fi canonice pentru înţelegerea teoriei gustului: Francis Hutcheson, An Initial 
Theory of Taste: from An Inquiry into the Original of Our Ideas of Beauty and Virtue, şi David Hume, Of the 
Standard of Taste: from Four Dissertations, vezi George Dikie, Richard Sclafani, Ronald Roblin, Aesthetics a 
Critical Anthology, Second Edition, Bedford/St. Martin's, Boston, New York, 1989, pp. 223-253. Schimbarea istorică 
care a făcut posibilă aparţia esteticii prin înlocuirea dezbaterilor privitoare la „frumos” cu cele legate de „gust” este 
sintetic surpinsă de istoria pe care o face Roger Scruton ideii de „frumos”. Vezi Roger Scruton, Beauty, Oxford 
University Press, 2009, în special capitolele 5 şi 6: Artistic Beauty, Taste and Order, pp. 97-148. 

16 Vasile Morar, op. cit., p. 56. De asemenea, o analiză pertinentă a contribuţiilor esteticienilor englezi la constituirea 


x» 


conceptului „atitudine estetică” o propune Paul Guyer, în cap.,, Eighteenth-century aesthetics”, vol. 4 Companion to 

Există, desigur, o apropiere, dar şi o distincție semantică, de înţeles, între cele patru 
concepte subsumate „atitudinii estetice”. Apropierea lor derivă din faptul că ele sunt închise în 
cercul subiectivităţii noastre, în trăirea pe care o experimentăm cotidian cu toţii şi care are în 
vedere totalitatea actelor conştiinţei, a eu-lui individual. Deosebirea constă în faptul că ele se 
referă continuu la clase distincte de stări psihice şi fapte de gândire, cum sunt, de pildă, 
deosebirea dintre faptele de percepţie şi faptele de gândire. 

În paranteză fie spus, această distincţie a generat dezbaterea, nici azi încheiată, în lumea 
esteticii analitice, dacă „starea estetică a minţii” (o altă expresie a „atitudinii estetice”) este sau nu 
cognitivă. Două poziţii, devenite cu timpul clasice, s-au conturat în această dezbatere. Prima 
poziţie afirmă că starea estetică a minţii, identificată cu simţul intern al plăcerii, permite minţii să 
afle ceva din ceea ce e în exteriorul ei, cu alte cuvinte, că putem vorbi şi despre o funcție 
cognitivă a simțului intern. Cea de-a doua poziţie susține că starea estetică a minţii este reactivă 
(necognitivă), ea consumându-se în interiorul subiectivității noastre fără legături cu starea 
empirică a faptelor”. Vom reveni asupra acestei chestiuni în capitolul dedicat practicilor estetice 
actuale. 

În cele ce urmează ne vom referi, în contextul apariţiei istorice a esteticii, la modul în care 
dezbaterile clasice în jurul celor patru accepţii ale atitudinii estetice au contribuit la configurarea 
clasică a acestei discipline filosofice prin Baumgarten şi, decisiv, prin Kant. 

XXX 

Atitudinea estetică se referă, în cea mai simplă dintre accepţiile sale, la orientarea naturală 
a ființei umane către plăcere. Căutarea plăcerii şi evitarea durerii pare a fi una dintre cele mai 
evidente constante ale comportamentului uman. Prin urmare, spre deosebire de celelalte tipuri de 
atitudini, aceasta, atitudinea estetică, se referă la evaluările noastre în raport de plăcere şi 
neplăcere. 

Atitudinea estetică, în sens larg, se referă concomitent la sensibilitate, adică la mai multe 


clase de trăiri (afecte): dispoziții, emoții, sentimente, pasiuni studiate, cu mijloace specifice de 


Aesthetics Second edition Edited by Stephen Davies, Kathleen Marie Higgins, Robert Hopkins, Robert Stecker, and 
David E. Cooper, Edition history: Blackwell Publishing Ltd (le, 1992); vezi şi Monroe C. Beardsley, Aesthetics from 
classical Greece to the present. A short history, The University of Alabama Press, 1976, VIII, The Enlighinment: 
Empiricism, pp. 166-206. 


17 O prezentare sintetică şi pertinentă a dezbaterilor iniţiate de esteticienii englezi în George Dikie, Introduction to 
Aesthetics. An Analytic Approach, NewYork, Oxford Universty Press, 1997, Chapter 2, The Theory of Beauty. Plato 
to the Nineteenth Century, pp. 9-24. 

psihologie, sociologie, antropologie şi estetică. În sens restrâns, ideea de atitudine estetică se 
referă la acele clase de trăiri (afecte) care sunt puse în corelaţie cu toate formele de manifestare 
ale artei (a „obiectelor” create cu scopul de a produce în noi stări de seducţie: emoție, plăcere, 
bucurie, încântare etc.) fiind asimilată cu atitudinea artistică. Prin urmare, atitudinea estetică în 
cele două accepţii se deosebeşte de atitudinea practică fundată pe interes, de atitudinea teoretică 
fundată pe nevoia de şti, de atitudinea religioasă fundată pe nevoia de a crede şi de atitudinea 
morală fundată pe nevoia de echitate şi respect de sine. 

În consecinţă, atitudinea estetică numeşte atât o parte a omului — partea legată de 
sensibilitate, cât şi ființa umană în întregul ei, întrucât toate celelalte tipuri de atitudini se 
fundează în atitudinea estetică, adică în orientarea naturală a omului către plăcere. Această idee 
constituie una dintre contribuțiile majore ale perspectivei clasice în estetică şi o datorăm, cum 
arătam, întemeietorilor englezi ai esteticii care l-au inspirat masiv pe Kant în elaborarea teorii 
facultăților. 

În acest înţeles, atitudinea estetică face parte din categoria conceptelor primitive care au 
fundat estetica în sens modern, fapt teoretic ce coincide cu descoperirea teoriei gustului, nume 
pentru o nouă facultate a minţii omeneşti numită de Kant sentimentul de plăcere. Cum se ştie, 
pentru Kant există trei facultăţi ale minţii noastre, facultatea de cunoaştere, facultatea de a dori şi 
sentimentul de plăcere (şi neplăcere), dispuse în acord cu tripticul valorilor cardinale, Adevăr, 
Bine, Frumos, cărora el le dedică cele trei Critici. Aşadar, problema atitudinii este discutată în 
interiorul teoriei gustului şi a ideii de autonomie a esteticului, vizând trăirea frumosului. În 
treacăt fie spus (asupra acestei idei vom reveni) în lucrările şi tratatele de estetică de orientare 
analitică atitudinea estetică este un subcapitol la capitolul publicul şi arta'%, deci el vizează mai 
degrabă încercarea de a înţelege datele legate de receptarea operei de artă. O astfel de convingere 
— atitudinea estetică este legată doar de receptare — e una dintre motivele apariției teoriei 
instituţionale a artei a lui George Dickie”. 

Revenind, constituirea în tradiţia modernă a conceptului „atitudine estetică” a avut la bază 
două importante achiziții teoretice ce au produs o ruptură faţă de tradiţia antică şi medievală 
structurată de câteva dihotomii ce-și aveau rădăcina în credința că omul, prin sufletul său, este 


purtător de divinitate. Între acestea, de prim-plan, erau următoarele dihotomii: sensibil versus 


18 Vezi Dabney Townsend, op. cit., pp. 171-191. 

1? George Dickie, op. cit., Chapter 8, The Institutional Theory of Art, pp. 82-93. O istorie a variantelor de elaborarea 
a teoriei instituţionale a artei, cristalizată după îndelungi şi aprinse dezbateri este sintetizată în George Dickie, Art 
and Value, Blackwell Publishers, cap. 5, pp. 52-73. 


21 


inteligibil, doxa versus episteme, virtute versus plăcere, timp versus eternitate, creație versus 
creatură, corp versus suflet, muritor versus nemuritor, fenomen versus esență etc. În cuprinsul 
acestei lucrări vom face dese referiri la acest mod de a gândi lumea în antiteze ireconciliabile. 
Prin raportare la această tradiție, tematizarea „atitudinii estetice” a produs o dislocarea istorică de 
mentalitate şi o veritabilă inversiune a valorilor. 

Vom înţelege mai bine această schimbarea radicală dacă vom avea o bună reprezentare a 
celor două sensuri ale „atitudinii estetice”: a) sensul larg ce constă în metamorfozarea ideii de 
aparenţă şi teoretizării judecății de gust fundată pe o nouă facultate a minţii: sentimentul de 
plăcere (şi neplăcere); b) sensul restrâns numit şi „atitudine artistică”, conceput ca trăire 
dezinteresată a frumosului sau, ceea ce e acelaşi lucru, ca plăcere dezinteresată. 

Istoric vorbind, sensul larg al atitudinii estetice îşi are punctul de plecare în scrierile 
semnate de gânditorul alsacian Johann Heinrich Lambert (1728-1777) şi ale lui Alexander 
Baumgarten, cei doi filosofi care au avut contribuţii decisive la crearea esteticii. Reacţia acestora 
era îndreptată împotriva filosofiei raționaliste de tip cartezian, dar şi împotriva fizicii, a mecanicii 
clasice a lui Newton, care au eliminat din cunoaştere partea emoțională a fiinţei noastre omeneşti, 
întrucât a atribuit senzaţiilor şi percepţiilor doar funcții de cunoaştere. Or, ei constată ceea ce 
toată lumea ştie, că operele de artă produc în noi impresii vii, trăiri însuflețite şi intense ce ne 
conduc către forme de cunoaştere lăuntrică, mişcări ale spiritului izgonite de ştiinţa care şi-a 
propus cunoaşterea realului. Prin urmare, simţurile ne pun în contact nu doar cu proprietățile 
fizice ale lucrurilor, ci şi cu „aparențele”, felul în care acestea întrețin o anumită relaţie 
sufletească cu noi. De pildă, zahărul produce o senzație de dulce aproape tuturor oamenilor cu 
analizatorul gustului sănătos, dar plăcerea dulcelui este doar a unora. Cu toţii avem senzația de 
acru ce însoţeşte anumite alimente, dar numai unora dintre noi le place acrul. Orice obiect are, 
aşadar, două „apariţii”: prima e legată de proprietăţi intrinseci, masă, greutate, duritate, gust etc., 
iar a doua e legată de „aparenţe”, adică de ceea ce noi înșine atribuim acestor obiecte în funcție 
de anumite stări interioare. În termeni actuali, cei doi filosofi au întemeiat estetica pentru că au 
descoperit „universul valorilor”, cu toate că termenul de valoare încă ne se afla în circulaţie 
intelectuală, iar axiologia (filosofia valorilor) apare abia în secolul al XIX-lea. În esenţă, ceea ce 
numim noi „obiect” ține de anumite contexte de apariţie între care „realitatea” şi „aparenţa” sunt 


cele mai importante determinaţi. 

Aşa se explică de ce ambii filosofi i-au atribuit esteticii ca obiect de analiză aparența”, 
concept dominat de nenumărate şi neaşteptate ambiguități, ceea ce a permis o schimbare de sens 
prin raportare la înţelesul fixat de tradiţia greco-latină. 

Astfel, Lambert consideră că estetica are ca obiect o ordine a realității ce se află la egală 
distanţă între adevăr şi fals. „Într-adevăr, nu trebuie să opunem pur şi simplu adevărul şi falsul; în 
cunoaşterea noastră mai există un spaţiu intermediar între acestea două posibilități, spaţiu pe 
care-l numim aparenţă... motivul pentru care ne reprezentăm adesea lucrurile altfel decât sunt şi 
pentru care devine uşor să luăm ceea ce ele par să fie, drept ceea ce sunt ele cu adevărat”?!. Se 
poate remarca faptul că Lambert înţelege prin aparenţă ceea ce vechii greci înțelegeau prin 
fenomen, respectiv „a face să apără”, „a trece la lumină”, „a se face cunoscut” „a se arăta”, „a 
apărea” (ceea ce apare în experienţă), identificat cu ceea ce e sensibil şi opus realităților 
inteligibile”. „La Lambert, ca şi în toată tradiţia filosofică începând cu Platon, noţiunea de 
aparenţă este echivocă: ea desemnează la fel de bine simpla apariție a lucrului şi deformarea sa, 
manifestarea şi iluzia. În primul caz, aparenţa nu se opune realităţii; ea este chiar unica 
modalitate de acces la real. În al doilea caz, dimpotrivă, ne îndepărtează de el... astfel, Neues 
Organon ca teorie a sensibilului va deschide şi ea o breşă în sistemul leibnizo-wollffian şi va 
exprima necesitatea unei luări în considerare a cunoaşterii finite sau estetice. ”” 

Complementar, Baumgarten interpretează „aparenţa” ca obiectul noii ştiinţe, estetica, pe 
care o definește în următorii termeni: „Estetica (teorie a artelor liberale, doctrină a cunoaşterii 
inferioare, artă a gândirii frumoase, artă a analogului raţiunii) este ştiinţa cunoaşterii sensibile."2* 

De subliniat e faptul că Baumgarten a întemeiat filosofic estetica prin faptul că a impus 
ideea de autonomie a frumosului şi artei şi a deschis una dintre cele mai importante interogaţii a 
domeniului: „Ce este arta?” Faptul era cu totul nou în câmpul reflecției filosofice tradiţionale, 


întrucât Antichitatea greco-latină cât şi lumea creştină ori a Renaşterii, cum vom arăta, au analizat 


arta sau frumosul în conexiune cu alte entităţi teoretice. Baumgarten impune, aşadar, un discurs 


2 Fragmente semnificative din scrierile lui Lambert şi Baumgarten, traduse în română, ce fac referinţe explicite la 
obiectul de studiu al esteticii, pot fi găsite în Luc Ferry, Homo Aestheticus. Inventarea gustului în epoca democratică, 
traducere din limba franceză şi note de Cristina şi Constantin Popescu, Bucureşti, Editura Meridiane, 1997, Anexa 1, 
Lambert, Neues Organon. Prezentarea şi traducerea primului şi ultimului capitol, pp. 331-372 şi Baumgarten, 
Aesthetica. Traducerea primelor paragrafe şi a capitolului despre adevărul estetic, pp. 375-389. 

” Lambert, Neues Organon, apud Luc Ferry, p. 321. 

? Vezi Gheorghe Vlăduţescu, O enciclopedie a filosofiei greceşti, Bucureşti, Editura Paideia, 2001, art. „fenomen”, 
pp. 249-250. 

% Luc Ferry, op. cit., pp. 331-333. 

* Baumgarten, Aesthetica, apud Luc Ferry, p. 375. 

centrat în exclusivitate pe sensibilitate, pe domeniul artei şi frumosului, prin desprinderea 
subiectivităţii estetice (a atitudinii estetice) de orice fel de context străin de analiză. 

Ideile lui Baumgarten au fost cu adevărat revoluţionare din cel puţin două motive. Prima 
constă în aceea că a produs o scizură între filosofia artei, aşa cum a fost ea cultivată în corpusul 
tradițional al gândirii filosofice, de la pitagoreici şi sofişti la Leibniz şi Wolff, întrucât a izolat 
o serie de investigaţii teoretice asupra artei în multiple domenii şi subdomenii. Apoi, Baumgarten 
pregăteşte uriaşa revoluţie epistemologică realizată de Kant prin relaxarea celei mai înrădăcinate 
supoziţii ale culturii reflexive europene, respectiv ideea că ştiinţa şi cunoaşterea (inclusiv 
filosofică) ne ajută să vedem lumea într-un mod necontaminat de eroare umană şi epurat de 
subiectivitate şi condiționări culturale şi spirituale. Relaxarea acestei supoziţii, fundată pe 
distincția dintre doxa şi episteme, distincţie care a trasat cel mai general cadru prekantian de 
înţelegere a activităţii de cunoaştere, a introdus în câmpul reflecţiei, ca egal îndreptățite, prin 
teoria facultăților de cunoaştere, toate cele trei valori cardinale: adevărul, binele şi frumosul. 

Ambiguităţile ideii de „aparenţă”, conceptul central prin care estetica şi-a decupat un 
obiect propriu de reflecţie, s-au diversificat odată cu ceea ce Luc Ferry numeşte „revoluţia 
gustului”, ce are ca punct nodal gândirea lui Kant. „Prea închistată în structurile raționalismului 
lui Leibniz, Aesthetica nu va reuşi pe de-a-ntregul să pună bazele autonomiei sensibilului în 
raport cu inteligibilul. În ciuda extraordinarului lor potenţial novator, primele estetici vor fi 
marcate de un anumit platonism: în ultimă instanţă, ele nu reuşesc niciodată să confere frumuseţii 
un loc atât de remarcabil ca locul atribuit adevărului şi binelui... dacă frumuseţea nu este decât 
aparenţă, manifestare sensibilă a unei idei adevărate sau a unei evidențe morale, este limpede că 
adevărata sa valoare stă, în esenţă, altundeva decât în ea însăşi — în adevărul sau în binele pe care 
îl ilustrează. ”” 

Conceptul „aparenţei” capătă prin Kant o interpretare cu adevărat revoluţionară prin 
translatarea înţelesului dat de Baumgarten acestui concept către o formă specială de judecată, 
judecata de gust, rezultată din exerciţiului evaluativ al sentimentului de plăcere şi neplăcere, o 
facultate a particularului în relaţia sa cu generalul, al cărei principiu de ordine este „finalitatea”. 
„Facultatea de judecare în genere este facultatea de a gândi particularul ca fiind cuprins în 


general. Dacă este dat generalul (regula, principiul, legea), atunci facultatea de judecare care îi 


% Luc Ferry, op. cit., p. 39. 

subsumează particularul (şi atunci când ea, ca facultate de judecare transcendentală, indică a 
priori condiţiile în care, în mod exclusiv, poate fi realizată subsumarea) este determinativă. Însă 
dacă este dat numai particularul pentru care ea trebuie să găsească generalul, atunci facultatea de 
judecare este doar reflexivă.”2% 

Tocmai pentru că acestei facultăţi sufleteşti îi este proprie o formă a apriori de natură 
conceptuală, e vorba de finalitate, ea este socotită de Kant „facultate de judecare”. Pentru ceea ce 
discutăm noi, acest fapt este foarte important, pentru că statutul de „facultate sufletească” ce are 
drept funcție principală „judecarea” întemeiază posibilitatea de a construi judecăţi de apreciere, 
judecăţi de gust, esențiale în orizontul artei. Aşa cum facultatea de cunoaştere, pe baza formelor 
sale a priori, are drept act propriu cunoaşterea, iar facultatea de a dori, pe temeiul legii morale şi 
al libertăţii, are cu acelaşi statut de act propriu acțiunea propriu-zisă (bună), sentimentul de 
plăcere (mediind, ca facultate de judecare, între facultatea de cunoaştere şi facultatea de a dori) 
are drept act propriu aprecierea ce ia forma judecății de gust. 

Facultatea de judecare, aşa cum o înţelege Kant în contextul Criticii facultăţii de 
judecare, nu este o facultate a cunoaşterii. Ea doar adaugă unei reprezentări a unui obiect ceva 
subiectiv, anume plăcerea sau neplăcerea”. Un obiect oarecare este „final” atunci când 
reprezentării sale îi este adăugat sentimentul de plăcere; acesta din urmă decide asupra finalităţii, 
pentru că îi este acesteia temei (strict subiectiv). Din această perspectivă, nu este deloc greu să 
înţelegem ideea lui Kant după care există o „judecată estetică” a finalității, adică a finalităţii unui 
obiect a cărui reprezentare şi-a asociat, pe un temei numai subiectiv, sentimentul de plăcere (sau 
de neplăcere) al unui subiect (fiinţă rațională). 

În ciuda acestei subiectivităţi extinse de Kant asupra finalităţii, aşadar asupra experienţei 
(ce apare, tocmai din această perspectivă, ca sistem) şi „naturii” (ce nu este altceva decât sistemul 
experienţei), dar şi asupra felului în care reprezentarea unui obiect activează sentimentul de 
plăcere sau de neplăcere al unui subiect determinat, putem vorbi despre o valabilitate universală a 
judecății de gust. Universalitatea este stabilită la acest nivel pe temeiuri strict subiective, nu 
obiective, numai atunci când forma obiectului reprezentat (în senzația noastră) este considerată 


drept cauză a plăcerii sau neplăcerii. Forma obiectului, aşadar, care devine suportul sentimentului 


de plăcere sau de neplăcere, condiționează universalitatea judecății de gust. Obiectul astfel 


% Imm. Kant, Critica facultăţii de judecare, traducere de Vasile Dem. Zamfirescu şi Alexandru Surdu, Bucureşti, 
Editura Ştiinţifică şi Enciclopedică, 1981, pp. 73-74. 

27 Însă acel aspect subiectiv dintr-o reprezentare care nu poate deveni o parte a cunoaşterii, este plăcerea sau 
neplăcerea, care îi este asociată” (ibidem, p. 84). 

considerat capătă calitatea de a fi frumos, iar facultatea care judecă obiectul în acest fel este 
gustul. Şi numai întrucât „această concordanţă a obiectului cu facultățile subiectului este 
întâmplătoare, ea produce reprezentarea unei finalităţi a obiectului relativă la facultăţile de 
cunoaştere ale subiectului”%; finalitate a obiectului relativă, aşadar, la facultăţile de cunoaştere, 
spune Kant, pentru că obiectul acesta, corespunzător finalităţii, nu este propriu-zis obiectul unei 
judecăţi de cunoaştere, el nefiind dat prin constituirea sa de către formele a priori ale sensibilităţii 
şi intelectului. E adevărat că acestea l-au constituit, dar nu i-au dat şi statutul de scop, ci doar pe 
acela de fenomen. Intervine însă, după ce acesta este constituit, facultatea de judecare, în 
funcțiunea sa teleologică şi estetică, pentru a-i adăuga condiţia de scop şi pe aceea de „plăcut” 
sau „neplăcut” prin raportarea sa la sentimentul plăcerii sau neplăcerii. Această intervenţie nu mai 
are nici o justificare în afara subiectului, a nevoii lui de a ordona fenomenele şi a sentimentului 
său de plăcere sau de neplăcere activat în legătură cu fenomenele devenite şi obiecte ale sale. În 
toate acestea este implicat conceptul de gust”. 

Admiţând sentimentul de plăcere şi neplăcere, ca o facultate de cunoaştere autonomă în 
raport cu celelalte două facultăți, de cunoaştere şi morală, autonomia sensibilităţii anunţată şi 
dorită de Baumgarten este acum fixată odată pentru totdeauna. Mai mult chiar, prin impunerea 
sentimentul de plăcere şi neplăcere ca o facultate de sine stătătoare şi egal îndreptățită, ca 
realitate sui generis în universul subiectivității omeneşti, este fixat şi sensul larg al conceptului 
„atitudine estetică”, ceea ce a permis parcurgerea de noi paşi în stabilirea specificităţii acesteia în 
raport cu toate formele de manifestare a artei. 

XXX 

Aşa cum arătam, în sens restrâns, ideea de „atitudine estetică” se referă la acele clase de 
trăiri (afecte) care sunt puse în corelaţie cu toate formele de manifestare ale artei, fiind asimilată 
cu „atitudinea artistică” concepută ca o trăire a frumosului. La elaborarea acestui sens lui Kant îi 
datorăm principala contribuţie pe care estetica contemporană i-o recunoaşte unanim. 

Nucleul de înţeles al acestui sens restrâns al atitudinii estetice, ca act de trăire a 
frumosului, este fixat de Kant în cuprinderea binomului conceptual: interes versus dezinteres, 
respectiv satisfacţie interesată versus satisfacţie dezinteresată”. 


*% Ibidem, p. 86. 

% „Gustul, ca facultate subiectivă de judecare, conţine un principiu de subsumare, dar nu al intuiţiilor sub concepte, 
ci al facultății intuiţiilor sau întruchipărilor (adică al imaginaţiei) sub facultatea conceptelor (adică intelectul), în 
măsura în care prima, în libertatea ei, se acordă cu a doua în legitatea ei” (ibidem, p. 182). 

3 Ibidem, Cartea întâi, Analitica frumosului, în cuprinsul căreia Kant propune cunoscutele sale patru definiţii ale 
frumosului, în contextul mai larg al teoriei satisfacţiei interesate şi dezinteresată, pp. 94-136. 

Înainte de a prezenta distincţia şi argumentaţia kantiană, se impune un scurt ocol 
lămuritor, în două puncte, pentru o mai bună înţelegere a conceptului „atitudine estetică”, în sens 
restrâns, în varianta lui clasică. 

În primul rând, Kant ajunge să formuleze cu limpezime definițiile frumosului şi să fixeze 
înțelesurile judecății de gust interesate şi dezinteresate după ani de căutări dificile şi fără răgaz. 

În evoluţia gândirii sale, cercetătorii deosebesc două perioade: perioada precritică de 
dinainte de elaborare a primei sale capodopere filosofice, Critica Raţiunii Pure, şi perioada 
critică al cărui model de analiză îl găsim în această prima critică. Trecerea de la o perioadă la alta 
este legată, desigur, simplificând lucrurile, de punerea în acţiune a metodei sale filosofice de 
analiză care are şi astăzi o carieră spectaculoasă. Este vorba despre metoda transcendentală“! 
urmată în spiritul ei, într-un fel sau altul, de majoritatea reprezentanţilor de vârf, adepţi ai 
fenomenologiei şi hermeneuticii, ai esteticii continentale actuale. Reprezentativă pentru perioada 
precritică a lui Kant este lucrarea Observaţii asupra sentimentului de frumos şi sublim”, apărută 
în 1764, premergând cu 16 ani apariţia Criticii facultăţii de judecare apărută în 1790, lucrarea 
standard a esteticii clasice. 

Pentru a înţelege trecerea de la perioada precritică la perioada critică, trebuie să avem în 
vedere concepţia lui Kant asupra naturii şi structurii alcătuirii noastre interioare. Astfel, Kant ne 
îndeamnă să facem distincțiile fundamentale între suflet şi spirit. Sufletul este reprezentat, pe de o 
parte, de Eul individual, fundat pe conştiinţa de sine individuală (pe ideea că în fiecare clipă, atât 
cât trăim, fiecare dintre noi ştie că este el însuşi) şi care se manifestă continuu la nivelul 
sensibilităţii şi subiectivităţii interioare; pe de altă parte, sufletul desemnează totalitatea 
facultăţilor, adică a structurilor interioare lui şi funcțiilor ce derivă din activitatea, dinamismul 
(„Jjocul”) acestora, pe care continuu le resimţim în noi ca întreg, dar şi diferențiat la nivelul 


conştiinţei noastre individuale ca totalitate integrată: de pildă, continuu facem distincția dintre 


31 „Numesc transcendentală orice cunoaştere care se ocupă în genere nu cu obiecte, ci cu modul nostru de cunoaştere a 
obiectelor întrucât aceasta este posibil a priori. Un sistem de astfel de concepte s-ar numi filosofie transcendentală. 
Dar aceasta este pentru început prea mult. Cum o astfel de ştiinţă ar trebui să cuprindă integral atât cunoaşterea 
analitică, cât şi pe cea sintetică a priori, ea este, întrucât se referă la intenţia noastră, de o întindere prea largă, fiindcă 
noi nu trebuie să împingem analiza decât până la punctul unde ea ne este absolut necesară pentru a sesiza, în toată 
întinderea lor, principiile sintezei a priori, singurul obiect cu care avem a face. Această cercetare, pe care propriu-zis 
nu o putem numi doctrină, ci numai critică transcendentală, fiindcă nu intenţionează lărgirea însăşi a cunoştinţelor, ci 
numai corectarea lor, şi trebuie sa ofere piatra de încercare a valorii sau a nonvalorii tuturor cunoştinţelor a priori, 
este problema cu care ne ocupăm acum.” (Cf. Imm. Kant, Critica Raţiunii Pure, traducere de Nicolae Bagdasar şi 
Elena Moisuc, Bucureşti, Editura IRI, 1994, p. 66) 

32 Imm. Kant, Observaţii asupra sentimentului de frumos şi sublim, traducere, studii introductive, studii asupra 
traducerii, note, bibliografie, index de concepte germano-român, index de termeni de Rodica Croitoru, Bucureşti, 
Editura All, 2008. 

atitudinile noastre legate de reacții morale, estetice (artistice) sau de cunoaştere ştiind continuu că 
sunt trăirile noastre interioare. Mai mult decât atât, sufletul în această ipostază de conştiinţă a 
totalității diferențiate are capacitate de autoanaliză, de a se concentra reflexiv asupra stării sale şi 
de dobândi o cunoaştere de sine. Spiritul se referă la dimensiunile sufleteşti universale pe care le 
posedă fiecare individ ca parte a umanității generice şi în numele cărora „vorbeşte” sufletul (de 
pildă, faptul că orice individ uman este o persoană şi în această calitate el acționează prin libertate 
devenind propriul său scop final; sau că acţiunile noastre pentru a fi morale trebuie să fie fundate 
pe datoria morală pe care o avem faţă de semeni şi nu pe înclinațiile egoiste ale eului etc.*). 

Trebuie reţinut, că atât în această perioadă precritică cât şi în cea critică, analiza lui Kant 
nu este a obiectelor ca atare, ci a atitudinii sensibile noastre faţă de obiecte. Cum arătam, agenda 
discuţiile estetice a suferit odată cu Kant o cotitură. Frumosul şi sublimul — cele două categorii 
estetice asupra cărora se concentrează Kant — sunt investigate din perspectiva judecății de gust, 
adică a unor conexiuni conceptuale de tipul subiect — predicat (determinaţii, proprietăţi) produse 
şi survenite din facultatea noastră de apreciere (de exprimare a sentimentului de plăcere sau de 
neplăcere) şi nu în calitatea lor de obiecte existente în afara noastră“. 

Discuţiile despre frumosul ca obiect metafizic special — făcută de Antichitatea greco-latină 
şi de lumea medievală — care ar exista în afara şi în absenţa omului ca structură lăuntrică a 
obiectelor 1 se părea lui Kant absurdă. Căci cum ar putea să vorbească omul despre sine din afara 
sa şi făcând abstracţie de faptul că el este prezent în ceea ce spune şi face? În fond, aici este 
activată o întreagă tradiţie, cu rădăcinile în gândirea lui Plotin, ce susținea că frumosul există doar 
pentru om, fiind o dimensiune a propriului lui suflet. În rezumat, axioma esteticii kantiene, şi 
după el a întregii modernităţi, poate fi expusă simplu: nu obiectele sunt frumoase, ci 
reprezentările noastre despre obiecte sunt sau nu frumoase (pot fi calificate drept frumoase sau 
nu). Aşadar, discuţia are loc pe terenul subiectivităţii noastre şi nu, cum arătam, în regimul de 


existență a obiectelor“. Cu alte cuvinte, este investigat universul minţii noastre într-o discuţie 


3 Pentru distincţia dintre suflet şi spirit, vezi Imm. Kant, Antropologia din perspectivă pragmatică, traducere, studiu 
introductiv, note, indice de concepte, bibliografie de Rodica Croitoru, Bucureşti, Editura Antaios, 2001. O sinteză a 
dezbaterilor europene de ieri şi de azi privind binomul suflet versus spirit poate fi parcursă în Vasile Dem. 
Zamfirescu, Filosofia inconştientului, Volumul întâi, Bucureşti, Editura Trei, 2001, în mod special cap. I şi, selectiv, 
cap. II, pp. 9-120. 

3 Definiţia gustului pe care ne bazăm aici este următoarea: gustul este facultatea de apreciere a frumosului. Însă 
ceea ce ne este necesar pentru a considera că un obiect este frumos trebuie descoperit prin analiza judecății de 
gust...” (Cf. Kant, Critica Facultăţii de Judecare, ed. cit., p. 95) 

5 „Diferitele senzaţii de amuzament sau de întristare nu se întemeiază atât de mult pe calitatea obiectelor externe, 
care le provoacă, cât pe propriile sentimente ale fiecărui om de a fi afectat prin plăcere şi neplăcere. De aici provin 
bucuriile unor oameni, faţă de care alţii au dezgust, pasiunea iubirii care este adesea o enigmă pentru oricine, sau de 

despre noi înşine, prin apel la resursele interne de analiză. Ea este şi o discuţie despre obiecte în 
măsura în care prin obiecte înţelegem reprezentările noastre, adică un set de imagini subiective 
supuse analizei. În consecinţă, această temă îl aduce pe om în faţa lui însuşi pentru o autoanaliză 
în legătură cu anumite acte de preţuire, valori, cu care investim noi lucrurile şi pe care ele, în ele 
însele, nu le posedă. De aici şi ideea de reflexie sau reflexivitate. Facultatea de judecare este 
reflexivă în sensul că ea se exercită asupra sieşi, asupra propriilor operaţii ce-şi au originea în 
natura fiinţei omeneşti şi nu în lumea ontică, în regimul de existenţă al obiectelor lumii a atare. 

Acest fapt este reperabil atât în perioada critică a lui Kant cât şi în perioada critică. 
Diferenţa dintre acestea nu este aşadar de manieră ci, cum se va remarca, de metodă. 

În perioada precritică, Imm. Kant se concentrează cu precădere asupra primei accepţii a 
sufletului, ca Eu individual posesor de sensibilitate şi sentiment, adică de capacităţi de răspuns 
(conştient) la întâlnirea cu obiectele şi entităţile lumii, interioare şi exterioare lui. Conceptul 
fundamental al acestei estetici este sentimentul, iar metoda de analiză este observaţia dirijată de 
preferinţe proprii. „Eu îmi arunc privirea acum numai asupra unor situaţii, care în această privinţă 
îmi apar destul de agreabile, şi despre acestea mai mult cu ochiul observatorului decât cu cel al 
filosofului.”** Sentimentul este conceput ca o structură originară, ce stă în „spatele” înclinațiilor 
noastre către anumite obiecte ce ne produc plăcere şi pe care le căutăm cu asiduitate toată viaţa. 
Există, desigur, în raport cu înclinațiile noastre sentimente şi sentimente. Kant le ierarhizează 
după criteriul rafinamentului lor, aşezând în vârf sentimentul sublimului şi al frumosului”, 
analizându-le în diverse contexte: în cel al modului în care ființa umană în genere trăieşte aceste 
sentimente, apoi cum frumosul şi sublimul se concretizează în relația reciprocă a celor două sexe, 
ori cum diverse popoare europene, italienii, germanii, francezii, englezii etc. se raportează 
distinct la aceste sentimente rafinate prin creaţie artistică etc. Prin urmare, obiectele lumii sunt 
frumoase sau sublime doar într-o conjuncţie cu anumite facultăți psihice ale minţii noastre, care 
transformă lumea obiectelor în lume a valorilor. Notele la observaţiile asupra sentimentului de 


frumos şi sublim, care întregesc această perioadă precritică, ilustrează din înseamnările rapsodice 


asemenea aversiunea puternică pe care o resimte cineva, față de care altul este cu totul indiferent."(Cf. Kant, 
Observaţii asupra sentimentului de frumos şi sublim, ed. cit., p. 45) 

* Ibidem. 

* Ibidem, p. 46. „Sentimentul cel mai rafinat pe care noi vrem să-l luăm acum în consideraţie este mai ales de două 
feluri: sentimentul sublimului şi al frumosului. Emoţia celor două este agreabilă, dar în feluri foarte diferite. Privirea 
unui munte, al cărui vârf acoperit de zăpadă se înalță deasupra norilor, descrierea unei furtuni vijelioase... provoacă 
satisfacţie, dar însoţită de spaimă: dimpotrivă, priveliştea unei pajişti împiestriţate cu flori, văi cu izvoare şerpuitoare, 
acoperite cu arbuşti sălbatici...este însă veselă şi surâzătoare”. 


29 


în care apar cele două sentimente, sub o formă mai mult sau mai puţin aforistică, bogata şi variata 
cultură artistică a lui Kant, fapt greu de reperat în faza critică a esteticii sale. În consecință, Kant 
în această perioadă precritică propune mai degrabă o viziune antropologică asupra sentimentelor 
estetice, şi nu o abordare filosofică aşa cum va proceda în Critica facultăţii de Judecare. 

Trecerea de la etapa precritică la aceea critică a însemnat o schimbare radicală de 
abordare. Ea a constat în trecere de la observaţiile nesistematizate în jurul ideii de sentiment, la o 
construcție teoretică sistematică fundată pe metoda critică sau transcendentală, adică pe un 
ansamblu de proceduri argumentative ce vizează întemeierea apriori a facultăţii speciale, 
sentimentul de plăcere şi neplăcere, în structura ei lăuntrică dar şi în relaţie cu celelalte facultăți: 
facultatea de cunoaştere (raţiunea teoretică) şi facultatea de a dori (raţiunea practică). Aşadar, 
Kant, între altele, judeca anumite facultății ale minţii noastre cu ajutorul altor facultăţi pentru a le 
determina atât autonomia lor relativă, cât şi unitatea lor structurală şi relaţională. Prin urmare, 
perspectiva lui Kant este aici justificativă, el indicând raţiunile apriori care întemeiază, în sens 
restrâns, atitudinea estetică printr-o investigaţie a frumosului şi a sentimentului de satisfacție. 
„Pentru a stabili dacă ceva este sau nu este frumos, raportăm reprezentarea nu prin intelect la 
obiect în vederea cunoaşterii... ci prin imaginaţie la subiect şi la sentimentul său de plăcere şi 
neplăcere. Judecata de gust nu este deci o judecată de cunoaştere, aşadar logică, ci una estetică, 
adică o judecată al cărei factor determinat nu poate fi decât subiectiv... în această raportare 
subiectul se simte pe el însuși, şi anume modul în care este afectat de reprezentare.” Prin 
urmare, raportarea într-o judecată de gust nu are loc între „obiect” şi „subiect”, ci este o raportare 
reflexivă, a subiectului către sine. În alte cuvinte, reprezentările obţinute prin intermediul 
celorlalte două facultăţi, cea de cunoaştere şi a facultăţii de a dori, sunt raportate reflexiv la 
sentimentul de plăcere şi neplăcere obținându-se, astfel, trăirea unui sentiment de satisfacție. 
Satisfacţia poate fi desigur orientată pozitiv şi atunci am de-a face cu frumosul (ca obiect al 
satisfacției) sau orientată negativ şi atunci avem de-a face cu urâtul (ca obiect al insatisfacţiei). 
„Este uşor de văzut că, pentru a spune că obiectul este frumos şi pentru a dovedi că am gust, plec 
de la ceea ce se petrece în mine datorită reprezentării, nu de la ceea ce constituie dependenţa mea 
de existenţa obiectului. Oricine trebuie să recunoască că acea judecată asupra frumuseţii în care 
se amestecă cel mai neînsemnat interes este foarte părtinitoare şi nu reprezintă o judecată de gust 


pură... Nu putem lămuri mai bine această propoziţie, care este de o importanţă deosebită, decât 


38 Kant, Critica facultăţii de Judecare, ed. cit., p. 95. 

dacă opunem satisfacției pure şi dezinteresate din judecata de gust plăcerea care este legată de 
interes...” 

Cum arătam, nucleul de înţeles al atitudinii estetice, în sens restrâns, pe care îl putem 
asimila, folosind limbajul kantian, cu ideea de judecată estetică pură se precizează şi mai bine 
plecând de la binomul interes-dezinteres. Trebuie spus că termenul „interes” are la Kant un sens 
stabilit precis în configurația sistemului său de gândire estetic fiind un predicat al satisfacţiei. 
„Numim interes satisfacția pe care o asociem cu reprezentarea existenţei unui obiect.” Prin 
urmare, Kant opune satisfacția dezinteresată (judecată de gust pură) şi satisfacția interesată în 
funcţie de raportarea sentimentului de plăcere la prezenţa sau absenţa unui obiect. În viziunea lui 
Kant, există trei raporturi distincte de satisfacţie: două dintre ele sunt interesate: este vorba, în 
primul rând, despre satisfacția provenită ca urmare a plăcerii senzaţiilor — Kant numeşte cu 
termenul de agreabil (cu sinonimele, grațios, încântător, desfătător, îmbucurător) acest gen de 
mulţumire — pentru că noi continuu căutăm un obiect al plăcerii când pentru un simţ, când pentru 
altul; în al doilea rând, este vorba despre raportarea interesată a unui bun (bunurile sunt entitățile 
rezultate din activitatea rațiunii practice) la sentimentul nostru de plăcere, raportare raportată 
continuu la un concept. Al treilea raport de satisfacție este dezinteresat şi coincide cu plăcerea 
producătoare de frumos. „Agreabilul, frumosul şi ceea ce este bun desemnează deci trei raporturi 
diferite ale reprezentării cu sentimentul de plăcere şi neplăcere... Numim agreabil ceea ce ne 
desfată, frumos ceea ce ne place pur şi simplu, bun ceea ce este apreciat, aprobat, adică un lucru 
căruia i se atribuie o valoare obiectivă. Lucrurile agreabile există şi pentru animalele lipsite de 
rațiune, frumuseţea doar pentru oameni... iar ceea ce este bun pentru orice ființă raţională în 
genere... Se poate spune că dintre cele trei feluri de plăcere, cea pe care frumosul o produce 
gustului este singura plăcere dezinteresată şi liberă; căci nici un interes, nici cel al simţurilor, nici 
cel al raţiunii nu ne constrânge să ne dăm adeziunea. ”*! 

De pildă, dacă contemplăm armonia unui câmp de flori de culori diferite, armonia este în 
noi, în principiul apriori al finalităţii ce fundează sentimentul nostru de plăcere, şi nu în 
aranjamentul întâmplător al lucrurilor ca atare. Cu alte cuvinte, armonia este introdusă apriori de 


cel care a ordonat florile şi receptată de cel care priveşte. In acest act, noi trăim o plăcere 


dezinteresată, liberă de necesitate posesiei sau de consumul unor obiecte ce caracterizează orice 
% Ibidem, p. 97. 


“ Ibidem, p. 96. 
+1 Ibidem, p. 102. 

plăcere obişnuită. Plăcerea dezinteresată e una a formei şi ea nu presupune o relație privată cu 
obiectul (nu îl dorim şi nici nu-i vedem un rost legat de utilitate). În schimb, pretindem ca şi 
ceilalți semeni ai noştri să ne împărtăşească plăcerea noastră pe care o considerăm a fi 
impersonală, cu toate că nu avem nici un argument obiectiv, ceva existent în afara noastră, care 
să-i convingă şi pe alții de justețea plăcerii noastre. Aşadar, plăcerea dezinteresată are un temei 
subiectiv şi nu unul obiectiv. 

În mod sintetic, atitudinea estetică în sens restrâns ca plăcere dezinteresată şi liberă este 
exprimată în cele patru definiții ale frumosului: a) „Gustul este facultatea de apreciere a unui 
obiect sau a unei reprezentări printr-o plăcere sau neplăcere, fără nici un interes. Obiectul unei 
astfel de satisfacţii se numește frumos”; b) „Frumos este ceea ce place în mod universal fără 
concept.”%; c) „Frumuseţea este forma  finalităţii unui obiect, întrucât o percepem fără 
reprezentarea unui scop.”“; d) „Numim frumos ceea ce este cunoscut fără concept ca obiect al 
unei satisfacţii necesare.” 

Deducem că rolul jucat de experienţa estetică dezinteresată — în calitatea ei de actualizare 
a atitudinii estetice — este fundamental. Cine nu trăieşte o astfel de experienţă dezinteresată nu are 
şansa întâlnirii cu frumosul, pentru simplu motiv că el este produsul unei astfel de experienţe. 

Această viziune asupra atitudinii estetice ca tip de comportament uman centrat pe 
frumos, dezinteresat şi liber de orice constrângeri, ca o „finalitate fără scop” desprins de povara 
intereselor practice şi personale“, de neliniştile cunoaşterii, a exercitat în domeniul esteticii o 
fascinație de-a lungul secolelor. Nucleul de înţeles al atitudinii estetice fixat de Kant în binomul 
interes-dezinteres a fost şi este continuu relecturat, chiar dacă paradigma filosofiei gustului 
fundată pe teoria facultăţilor a fost eclipsată de noi şi noi abordări ale atitudinii estetice. 

Fireşte că programul filosofic al esteticii clasice nu se opreşte la Kant. Hegel, 
Schopenhauer ori Nietzsche, pentru a ne opri doar la trei nume reprezentative de filosofi, au 
alimentat cu noi idei şi metode configuraţia clasică a esteticii. Întrucât scopul acestui capitol a 


fost limitat doar la devoalarea înţelesului clasic al esteticii, nu vom continua, din motive de spațiu 


* Ibidem, p. 103. 

* Ibidem, p. 112. 

+ Ibidem, p. 129. 

+ Ibidem, p. 133. 

4 Pentru a avea o bună reprezentare despre ceea ce a însemnat interesul practic în lumea modernităţii, oarecum 
contemporană lui Kant, şi a relaţiei acesteia cu pasiunile, vezi Albert O. Hirshman, Pasiunile şi interesele, cuvânt- 
înainte de Amartya Sen, traducere din engleză de Radu Carp şi Victor Rizescu, Bucureşti, Editura Humanitas, 2004. 

tipografic, analiza istorică întreprinsă pentru a lăsa loc descrierii modului în care este astăzi 


înțeleasă estetica. 


2. Estetica în contexte polisemice actuale 

Ce înțelegem astăzi prin estetică? La această întrebare nu se poate răspunde simplu pentru 
că ființa noastră este istorică, gândirea se desfăşoară în timp, iar prezentul nu este nimic altceva 
decât tradiţia continuu revizuită”. În același timp, omul îşi explorează, de la apariţia sa pe lume, 
posibilitățile sale, cum ar spune Heidegger, inclusiv posibilitatea de a nu mai fi. Prin urmare, 
chiar dacă ne situăm într-un orizont contemporan de timp, orice referire la estetică trebuie făcută 
dintr-o perspectivă istorică menită să accepte că termenul ca atare, „estetică”, se referă, în același 
timp, la mai multe lucruri deodată. 

Pe de altă parte, cel care dorește să răspundă acum la întrebarea „Ce este estetica?” 
trebuie ca preliminar să indice care sunt soluțiile la unele provocări teoretice elementare peste 
care nu se poate trece. Aceste provocări îşi au izvorul în faptul că estetica, cum arătam, nu 
cercetează obiecte, ci valori, adică raportări omenești la obiecte, mai precis puncte de vedere 
formulate în legătură cu plăcerea pe care o resimţim sau nu, atunci când ne întâlnim cu aceste 
obiectele. Iată doar două dintre cele mai cunoscute provocări! 

Prima dintre provocări este exprimată de Wittgenstein în termeni negativi: „Un lucru 
interesant este ideea pe care o au oamenii despre un fel de ştiinţă a esteticii. Aproape că mi-ar 
plăcea să discut despre ce s-ar putea înţelege prin estetică. S-ar putea crede că estetica este o 
ştiinţă care ne spune ce e frumos — cât de ridicol este acest lucru nici nu se poate exprima prim 
cuvinte. Bănuiesc că ea ar trebui în acest caz să ne spună şi care fel de cafea are gust bun.” * Prin 
urmare, a pleca de la premisa că estetica este o ştiinţă care face recomandări privitoare la felul în 
care noi ar trebui să ne exprimăm preferinţele ţine de domeniul ridicolului şi absurdului pentru că 


variabilitatea gusturilor sunt tot atât de individuale cum sunt şi amprentele. Exprimarea 


+ Delimitarea obiectului, metodelor, temelor majore şi a marilor dezbateri ale esteticii postkantiene, inclusiv ale 
esteticii de azi, sunt tratate sintetic şi revelator de următoarele lucrări: Dan-Eugen Raţiu, Moartea artei? O cercetare 
asupra retoricii eschatologice, Cluj Napoca, Editura Casa Cărţii de Ştiinţă, 2000; Dan-Eugen Raţiu, Disputa 
modernism-postmodernism. O introducere în teoriile contemporane asupra artei, Cluj Napoca, Editura Dacia, 2001; 
Mihaela Pop, Vasile Morar, Estetică contemporană. De la teme fundamentale la aplicații şi experimente, București, 
Editura Universităţii din Bucureşti, 2005; Liviu Malița, Paradoxuri ale esteticii, Bucureşti, Editura Accent, 2009; 
vezi şi Vasile Morar, op. cit., pp. 13-51. 

48 Ludwig Wittgenstein, Lecţii și convorbiri despre estetică, psihologie şi credinţă religioasă, ed. cit., p. 45. 

preferințelor sunt acte libere şi a le îngrădi în numele unei ştiinţe numite „estetica” ar fi un act 
incalificabil de prostie și samavolnicie. 

O altă provocare survine din faptul că estetica îşi propune să producă o cunoaștere 
riguroasă a faptelor expresive total diferite de faptele naturale. Faptele expresive sunt valorile, 
adică punctele de vedere ale omului cu privire la sensul lumii în care trăieşte. Aceste fapte sunt 
preîncărcate deja cu înţelesuri, adică cu trăiri, intenţii, speranţe şi scopuri ce pot fi desluşite doar 
din interiorul unei conştiinţe. Prin urmare, orice încercare de definire a „esteticii” şi a obiectului 
ei de studiu implică o dificultate teoretică majoră ce trebuie asumată şi inclusă în chiar această 
simplă operație logică. Dificultatea provine din faptul că nu poţi să spui ce este estetica, decât cu 
ajutorul ideii despre estetică dată în prealabil. Cel ce-şi pune întrebarea ce este estetica posedă, 
nimic paradoxal, deja un răspuns pentru simplul motiv că „fiinţa întrebătorului” este continuu 
prezentă în întrebarea sa. „Însă ce înseamnă de fapt cuvântul «estetică»? Problema nu este doar 
una de definire — ci una de descoperire, identificare şi descriere. Există o stare de spirit, o 
atitudine, o poziţie faţă de lume pentru care am împrumutat, sub influenţa filosofilor iluminişti, 
un cuvânt grecesc cu un înţeles destul de diferit (Aisthesis denotă senzaţia ori percepţia). De ce 
am scos în evidenţă această stare de spirit (dacă asta este ea)? Ce e important la aceasta şi de ce a 
fost înnobilată de atâţia artişti şi gânditori, care au aşezat-o pe tronul destinat dintotdeauna zeilor? 
Aceste întrebări se numără printre cele mai dificile pe care trebuie să le înfrunte filozofii — şi 


poate asta explică de ce nici un filosof nu le înfruntă astăzi.” 


Prin urmare, trebuie să acceptăm că astăzi vorbim despre „estetică” în mai multe sensuri. 
În principal, raportându-ne la anumite dominante ale practicilor filosofico-estetice actuale, putem 
distingem cel puţin două nuclee de înțeles: a) estetica este o teorie filosofică despre „omul 
emoţional”; b) estetica este o cercetare (analiză) filosofică a practicilor lingvistice, teoretice şi 
conceptuale, legate de practici artistice. În cele ce urmează vom încerca să desluşim cele două 


mari înțelesuri contemporane ale esteticii care, într-un fel sau altul, continuă marea tradiție 


întemeiată de Kant. 


XXX 
Privind din unghiul contemporaneităţii, estetica este o teorie filosofică despre „omul 
emoțional”, respectiv o încercare de înţelegere a modului în care viața este prezentă și resimțită 


* Roger Scruton, Cultura modernă pe înţelesul oamenilor inteligenți, traducere din engleză şi note de Dragoş Dodu, 
București, Editura Humanitas, 2011, p. 48. 

nemijlocit, trăită fără nici un fel de medieri, în conştiinţa de sine a fiecărui om. Obiectul ei de 
studiu sunt afectele concepute ca părți ale gândirii însăși şi care sunt responsabile de producerea 
faptelor expresive, adică a valorilor care susțin această viaţă și care-i conferă omului orizontul 
înțelegerii de sine. Pe scurt, „trăirea” este obiectul de analiză al esteticii. Omul „ştie că simte” şi 
din acest motiv între gândirea rațională şi trăirile emoţionale nu există o prăpastie şi nici un 
conflict ireconciliabil aşa cum ne-a obişnuit romantismul filosofic, începând cu Rousseau și 
culminând cu Schopenhauer ori Nietzsche. Ideea de „inteligență emoțională” ca parte a ceea ce 
Howard Gardner numește „inteligențe multiple” a devenit în ultimele decenii un loc comun în 
psihologie“. A considera că „emoţionalul”, identificat deseori cu „iraţionalul”, este ceva ce se 
opune „raționalului”, aşa cum deseori suntem învăţaţi, nu coincide cu felul în care estetica actuală 
înțelege emoționalul și viața emoțională. Emoţia este permanent „ceva? ce aparține unei 
„conştiinţe gânditoare”, unui „Eu” care ştie în orice moment ce anume simte. Emoţia este, ca 
toate celelalte fenomene psihice, intențională (intentivă), adică este resimțită în conștiință cu 
obiectul ei cu tot. Nu există stare emoțională „în sine”, după principiul că emoția trezită în noi are 
totdeauna un „obiect”. Emoţia iubirii este trăită în raport de ființa iubită, emoția dezgustului este 
dată împreună cu obiectul perceput etc., iar fiecare dintre noi știe ce trăieşte. Prin urmare, 
gândirea şi simțirea, conştiinţa cunoscătoare și conștiința trăitoare sunt feţe ale aceluiaşi „Eu”. 
Acestea sunt precum aversul şi reversul unei medalii: sunt diferite doar în interiorul aceleaşi 
entități. 

Chiar cercetările întreprinse asupra creierului uman de către variatele abordări din 
domeniul ştiinţelor cognitive actuale, mai ales din zona neuroştiinței, pun în evidență că vechea 
intuiție carteziană a unităţii dintre rațiune (gândire) și emoție trece proba faptelor măsurabile. ,.... 
sentimentele sunt o componentă a mecanismelor raţiunii. Două decenii de activitate 
experimentală și clinică desfăşurată pe un număr mare de pacienţi cu boli neurologice, mi-au 
permis să repet de multe ori această observaţie și să transform un indiciu într-o ipoteză testabilă. 
Am început să scriu această carte pentru a arăta că raţiunea ar putea să nu fie atât de pură cum 
credem noi, sau cum am dori să fie, că emoţiile și sentimentele ar putea să nu fie chiar nişte 


intruşi în bastionul raţiunii; ele ar putea fi de fapt prinse în reţeaua raţiunii, la bine și la rău.”*! 


5 Vezi Howard Gardner, Inteligențe multiple. Noi orizonturi, traducere de Nicolae Damaschin, Bucureşti, Editura 
Sigma, 2006. 

5! Antonio R. Damasio, Eroarea lui Descartes. Emoţiile, Rațiunea şi Creierul uman, traducere din engleză de Irina 
Tănănescu, București, Editura Humanitas, 2006, p. 8. 

Simplificând didactic lucrurile, trebuie spus că dezbaterile actuale din câmpul esteticii 
unifică terminologia estetică clasică, astfel încât cuvintele „emoție”, „trăire”, „sentiment”, 
„afecte”, „pasiuni” etc. sunt tratate ca sinonime. În fapt, sugestia acestei unificări este dată de 
Descartes însuşi, filosoful care a dat regula gândirii moderne şi postmoderne: orice cunoaştere își 
are izvorul şi punctul de pornire în unitatea dintre gândire şi existență. „După ce am văzut prin ce 
se deosebesc pasiunile sufletului de celelalte gânduri ale lui, mi se pare că le putem defini; 
pasiunile sunt percepții sau sentimente sau emoţii ale sufletului, resimțite cu precădere la acest 
nivel şi care sunt cauzate, întreţinute şi întărite, printr-o anumită mişcare a sufletelor. Putem numi 
pasiunile sufletului... pentru a desemna toate gândurile care nu sunt acţiuni ale sufletului sau 
voinţe.”? În acest context, fireşte, ne-am putea întreba: în ce măsură îl putem urma pe Descartes 
în ideea unităţii diferențiate între rațiune şi emoţii, în condițiile în care vorbim tot mai mult, aşa 
cum face şi Damasio, despre „eroarea” lui Descartes. Trebuie subliniat clar că „eroarea” 
carteziană de a despărți radical sufletul, res cogito, de trup res extensa, contestată azi de ştiinţele 
creierului“, nu afectează corectitudinea viziunii sale unificatoare prin intermediul căreia gândirea 
este, deopotrivă, și emoție. Această asimilare produce avantajul imens de a nu transforma 
distincțiile conceptuale într-o discuţie oţioasă despre cuvinte şi despre înțelesurile lor 
independent de contextele propoziţionale în care apar. 

Revenind, aspectul emoţional al gândirii sau în alţi termeni, înţelegerea gândirii ca emoție 
reprezintă obiectul de studiu care-i conferă identitate şi unicitatea esteticii. În acest înţeles, 
conceptul fundamental al esteticii este trăirea ca un nume al lui res cogitans — omul conștient de 
sine — şi ca unitatea ultimă de sens în care se constituie toate celelalte sensuri. „Prin cuvântul a 
gândi înţeleg, tot ceea ce se petrece în noi în aşa fel încât intuim aceasta nemijlocit prin noi înşine; 
iată de ce nu numai a înţelege, a vrea, a imagina, ci şi a simţi este acelaşi lucru, aici, cu a gândi” 
(s.n.).* Prin urmare, nu senzația ca element ultim de cunoaştere la care face apel ştiinţa, ci 


trăirea, văzută ca unitate de sens dată — ca ego cogito în sens cartezian * — este vizată de 


° René Descartes, Pasiunile sufletului, traducere de Dan Răutu, studiu introductiv şi note de Gheorghe Brătescu, 
Bucureşti, Editura Științifică şi Enciclopedică, p. 71. 

5 Iată în ce ar consta „eroarea” lui Descartes: „„...separarea abisală dintre corp şi minte, dintre substanţa corpului, 
măsurabilă, având dimensiune, acționată mecanic, divizibilă la infinit, pe de o parte, şi substanța minții, 
nemăsurabilă, fără dimensiune, imposibil de acţionat mecanic, indivizibilă, pe de altă parte; sugerarea faptului că 
rațiunea, judecata morală şi suferinţa provocată de durerea fizică sau exaltarea emoţională ar putea exista separat de 
corp.” (Cf. Antonio Damasio, op. cit., pp. 280-281) 

* Cf. René Descartes, Principiile filosofiei, traducere, studiu introductiv şi notă biografică de loan Deac, Bucureşti, 
Editura IRI, 2000, p. 82. 

55 „Sunt un lucru care cugetă, adică se îndoiește, afirmă, neagă, înţelege puţine, nu cunoaşte multe altele, vroieşte, nu 
vroieşte, imaginează de asemenea şi simte... deşi cele ce simt sau închipui nu sunt nimic în afara mea, totuşi despre 

investigaţiile de tip estetic. A cunoaște înseamnă, prin urmare, un acces nemijlocit la ceea ce se 
întâmplă în noi. Tot ceea ce se întâmplă în afară este de fapt simțit, adică cunoscut, din înăutru. 
Obiectele care par a fi în afara noastră nu sunt altceva decât trăiri ce se petrec, cu „obiect” cu tot 
într-un „Eu”. În acest caz, întreaga lume are o textură emoţională pentru că a simți, a gândi, a 
avea emoții, a dori etc. sunt prinse în ghemul de trăiri de necuprins al Eului, întrucât „...verbul «a 
gândi» poate să însemne prea multe lucruri şi prea diferite între ele: a-şi face idee, a judeca, a 
socoti, a delibera, a bănui, a presupune, a-ţi imagina sau a-ţi închipui ceva, a crede, a dori, a visa 
cu ochii deschişi, a simţi, deopotrivă însă a medita, a cugeta sau a te lăsa furat de amintiri, a 
contempla, a fi îngrijorat, a-ţi păsa de ceea ce se întâmplă...”* 

Nu există în fapt activitatea omenească care să nu fie și emoție. Omul este singura vietate 
care-și produce „tehnologic” emoţii prin artă. În acest context de înţelegere, prin „artă” se 
înțelege o practică obișnuită de viaţă, relația emoţională cu obiectele lumii, naturale sau artefacte. 
Obiectele pe care le folosim cotidian sunt investite cu mărci emoţionale, cu toate că îndeplinesc 
scopuri utile. Riguros vorbind, noi nu trăim în lumea obiectelor materiale, ci a valorilor. Bucuria 
de a trăi, scopul fundamental al vieţii omului (post) modern, atingerea unor „vârfuri” emoţionale 
este cheia înţelegerii a tot ceea ce facem. În fond, estetica este interesată de desluşirea 
mecanismelor emoţionale invizibile care-l pun pe om să-şi producă „în mod artificial”, prin 
obiecte artistice, plăceri. Căci, grija de sine ce animă orice comportament omenesc are drept scop 
găsirea mijloacelor de a produce şi maximiza, în fiecare clipă a vieţii, plăcerea, adică o gamă 
indefinită de emoţii pozitive. În esenţă, plăcerea este un „nume” general în sfera căruia trebuie să 
includem serii nenumărabile de emoții pozitive. 

Este uşor de înţeles acum că estetica, în sens strict, nu are în vedere „trăirea în genere”, 
obiect de cercetare al ontologiei umanului, ci „trăirea estetică” sau în alţi termeni sinonimi: 
„emoția estetică”, „starea estetică a minţii”, „atitudinea estetică” ori „experienţa estetică”. Cu alte 
cuvinte, estetica are de-a face doar cu acele fapte interne ale minţii legate de atitudinea 
valorizatoare și, mai precis, de acele trăiri care sunt expresii ale sentimentului plăcerii. 

Ce înseamnă acest lucru? În primul rând, acceptarea ideii că realitatea „se face” în mintea 
noastră în conformitate cu următorul principiu: experienţa conştiinţei individuale, a eului propriu, 
felurile de a cugeta pe care le numesc simțţiri şi închipuiri sunt sigur, în măsura în care ele sunt doar anumite feluri de 


a cugeta, că se află în mine.” (Cf. René Descartes, Meditaţii despre filosofia primă, traducere din latină şi monografia 
Viața şi filosofia lui René Descartes de Constantin Noica, Bucureşti, Editura Humanitas, 2004, p. 275) 


5 Vezi Ştefan Afloroaei, Metafizica noastră cea de toate zilele. Despre dispoziţia speculativă a gândirii şi prezenţa 
ei firească astăzi, Bucureşti, Editura Humanitas, 2008, cap. 3, pp. 29-40, cap. 4, pp. 40-45. 

întemeiază toate actele ființei noastre omenești ce pot fi grupate în trei mari „clase”: cunoaștere, 
acțiune, valorizare. Existența faptelor interne ale minții, a fenomenelor psihice, fundate la rândul 
lor în trăirile şi actele conştiinţei individuale, trebuie considerate ca fiind apriori, adică „ceea ce 
este mereu anterior”, ceea ce e dat „de mai înainte”. Prin urmare, experienţa internă, adică 
autopercepțţia instantanee și reprezentarea nemijlocită a ceea ce se întâmplă în eul nostru, este 
precondiție pentru toate celelalte experienţe interne sau externe. Proprietatea fundamentală a 
fenomenelor psihice care intră în constituția experienţei interne se numeşte intenționalitate 
(intentivitate, vizare) şi constă în faptul simplu că sunt îndreptate către obiecte. Simplu spus, 
orice act psihic are un conţinut, un „obiect” al său. Nu există acte psihice „în sine”, căci ele sunt 
date cu conținut cu tot. Actele psihice sunt orientate către obiecte şi se petrece solidar cu ele. 
„Sensul cuvântului intentio este: orientare-către. Orice trăire, orice comportament psihic se 
orientează către ceva. Reprezentarea este reprezentare a ceva, amintirea este amintire a ceva, 
judecarea este o judecare a ceva şi, tot la fel, bănuiala, aşteptarea, speranţa, iubirea, ura... în 
interiorul meu se petrece un eveniment psihic; acestui eveniment psihic «dinăuntru» din 
«conştiinţă» îi corespunde «afară», un lucru fizic real. Apare astfel o punere în corespondenţă a 
realităţii conştiinţei (subiectului) cu o realitate din afara conştiinţei (obiectul).”*% 

În al doilea rând, acceptarea ideii că estetica are de-a face cu faptele interne ale minţii ce 
țin de atitudinea valorizatoare este intim corelată cu o altă idee: „emoția estetică” — în termenii lui 
Kant, „sentimentul de plăcere şi neplăcere” — este factorul unificator al tuturor „afectelor” și 
„pasiunilor”, chiar în condiţiile în care dacă facem distincția dintre „sentimente” şi „stări de 
spirit”. „Emoţiile se pot împărți în «sentimente» şi «stări de spirit». Stările de spirit pot începe 
brusc, dar pot dura pentru o perioadă relativ lungă de timp și rareori se încheie brusc. În opoziţie 
cu persistenţa stărilor de spirit, sentimentele încep şi trec relativ repede şi deci poti fi considerate 
tranzitorii. În plus, sentimentele sunt «focale», adică obiectele lor se detaşează de fundal. Stările 
de spirit, pe de altă parte, sunt direcționate nu spre prim-planuri, ci spre fundaluri şi sunt intentive 
în mod global.”* 

Ca orice fenomen psihic şi emoția e, fireşte, intentivă: ea este prezentă continuu, cu 
„obiectul” ei cu tot, în toate actele perceptive. Dacă prin percepţie înţelegem ceea ce trebuie să 
*7 Sensurile „apriori-ului” sunt multiple şi intersectate. Vezi Martin Heidegger, Prolegomene la istoria conceptului de 
timp, traducere din germană de Cătălin Cioabă, București, Editura Humanitas, 2005, pp.131-135. 

*5 Ibidem, pp. 63-64. 


* Lester Embree, Analiza reflexivă. O primă introducere în investigația fenomenologică, traducere de Ioana Blaj şi 
Nicoleta Szabo, ediția îngrijită de Ion Copoeru, Cluj-Napoca, Editura Casa Cărţii de Știință, 2007, pp. 98-99. 

înțelegem, „vedere”, atunci în orice act perceptiv este dată întreaga noastră „lume”, alcătuită din 
fapte, valori și simboluri. De reţinut în acest context: chiar dacă în fiecare act de percepție 
lucrurile ni se arată „aşa cum sunt”, „percepţia ca vedere” este o intepretare din care lipseşte 
medierea. „Simpla privire” în acest caz este o „interpretare nemediată” extrem de complexă la 
care avem acces numai de pe platforma unei gândiri reflexive care descrie deopotrivă actele de 
conștiință cu obiectul lor cu tot. 

Astfel, unitatea fiinţei noastre omenești este, de fiecare „dată”, prezentă în actul perceptiv. 
În fiecare dintre aceste acte perceptive ne întâlnim cu obiectele lumii şi, deopotrivă, în același 
timp, cu noi înşine. Paradoxal poate, dar actul perceptiv este, deopotrivă, sintetic şi sincretic. 
Sintetic: eu știu continuu că sunt eu și că de mine sunt legate, temporal, toate evenimentele la 
care particip. Sincretic: unitatea Eului meu este reperată în diferența dintre „obiectele percepute” 
constitutive şi aparținătoare unor zone diferite de realitate. Unificarea datelor oferite de simţurile 
noastre în fiecare act perceptiv ce se petrece continuu, „acum”, este realizată cultural și nu 
natural. Astfel, în acelaşi act perceptiv, de fiecare dată, orice „obiect” este văzut, concomitent, ca 
aparținând celor trei „universuri paralele”. Primul univers este cel „fizic”, al obiectelor materiale 
naturale şi artefacte. În acest caz, noi interacţionăm cu aceste obiecte şi cu proprietăţile lor 
„obiective”: formă, masă, poziţie, culoare, greutate, performanţe tehnice etc. Proprietăţi ataşate 
obiectelor materiale formează datele „observaţionale” ale conștiinței, ce se referă, în principal, la 
interacțiunea eului nostru cu obiectele reale, adică cele aflate în mișcare, în spaţiu şi în timp. 
Aceste obiecte materiale sunt susceptibile de a fi cunoscute prin proceduri cantitative, 
„obiective”, adică intersubiectiv testabile, între care „măsurătoarea” este de prim-plan. 

Pe de altă parte, eul nostru raporteză aceleași obiecte la preferinţele proprii: unele obiecte, 
pentru a avea în vedere doar trăirile estetice, „îmi plac”, altele „nu-mi plac” ori îmi sunt 
„indiferente”. Obiectele materiale sunt acum valori şi nu fapte obiective, adică raportări 
subiective, puncte de vedere formulate în legătură cu acestea. Valorile nu sunt în obiecte, adică nu 
sunt proprietăți intrinseci precum masa și nici proprietăți de relaţie, precum greutatea, ci stări 
emoționale ale minţii legate de aceste obiecte. Relaţia emoțională cu obiectele este a noastră; 
aceasta nu e cauzată de obiectele însele, ci din întâlnirea noastră cu noi înşine şi cu formula 
noastră unică de personalitate. Obiectele prilejuiesc această întâlnire, nu o provoacă cauzal. Cum 
ar spune Kant: nu obiectele sunt frumoase, ci reprezentările noastre despre ele sunt frumoase, 


adică ne plac sau nu ne plac. Noi nu ne dorim obiecte, ci valori, adică semnificaţii trăite şi ataşate 


39 


la fel de intim de obiecte ca și cum ar fi ar fi proprietăţi ale obiectului. Prin urmare, în acest 
registru emoțional a fi „obiect” înseamnă acte emoţionale de atragere, respingere ori neutralitate. 
„Obiectele-valoare” sunt stări emoţionale ale minţii. În acelaşi timp, același obiect fizic este un 
semn care transmite un mesaj, fireşte, pentru o anumită conştiinţă. Obiectele sunt, în acest caz, 
purtătoare de înțelesuri și sunt percepute ca simboluri. Relația simbolică cu obiectele are loc 
acum în „universul sensului”. De pildă, o icoană este în același timp, dar din raportări diferite, un 
obiect fizic, emoţional şi simbolic. În absenţa unui „ochi care priveşte”, a unui act perceptiv viu, 
icoana nu are nici un fel de proprietăți. Modul în care se raportează o conştiinţă la acea icoană 
activează posibilitatea ei de a fi obiect fizic, obiect emoţional sau obiect simbolic. Doar pentru o 
conştiinţă creştină icoana este un obiect sacru, „imaginea” divinității, în vreme ce pentru un ateu 
acelaşi obiect este un simbol al diferenţelor religioase între oameni“. 

Existenţa acestei triple raportări pe care le putem distinge în același act perceptiv ne 
permite să vorbim, necontradictoriu, despre existența unui eu multiplu în acelaşi „Eu”. Prin 
urmare, eul nostru individual se manifestă concomitent ca „ego cogito”, „ego emotiv” şi „ego 
visător” în orice act viu de percepţie, adică de întâlnire cu datele externe şi, deopotrivă, cu datele 
interne ale lumii noastre. Ele pun în fața minţii fiecăruia dintre noi un „material” deja interpretat. 
În acest înţeles „obiectele” sunt reconstrucţii ale minţii noastre, iar proprietăţile lor ţin de ceea ce 
noi înșine atribuim acestor obiecte. 

Simplificând lucrurile, faptele ce ţin de datele observaţionale sunt continuu dublate de 
valori, adică de proiecţiile noastre asupra faptelor, de ceea ce noi atribuim emoţional sau 
simbolic acestor fapte. Surprinzător poate, dar mintea noastră nu se conduce după „fapte reale”, 
ci după valori, emoţionale şi simbolice. Nu întâmplător, valorile au fost concepte ca axe, drumuri 
înzestrate cu sens și direcție. Omul se conduce în viață după aceste valori izvorâte din practicile 
lui de viaţă, pe care le ia ca puncte de reper asemenea vechiul corăbier care-şi orienta cârma şi 
corabia după felul în care constelaţiile se roteau ordonat în jurul Stelei Polare. 

În consecinţă, „vederea” noastră din fiecare act perceptiv este „culturală” şi nu „naturală”: 
vedem ceea ce noi înşine punem în actul perceptiv, iar „realitatea” e o faţetă a „aparenţei”, în 
măsura în care este doar un construct al minţii noastre. Nu există „realitate” fără act perceptiv; 


€ Problema este extrem de complexă, întrucât ţine de problematica imaginarului și a facultăţii imaginaţiei 
productive. Vezi Ernst Cassirer, Filosofia formelor simbolice, vol. I, traducere din limba germană de Adriana Cînţa, 
Piteşti, Editura Paralela 45, 2008, în mod special cele patru capitole din introducere, pp. 13-62. De asemenea, Ionel 
Buşe, Filosofia şi metodologia imaginarului, Craiova, Editura Scrisul Românesc, 2005, lucrarea ce sintetizează cele 
mai importante dezbateri europene în legătură cu prezența simbolului şi a „facultății imaginarului” în înţelegerea 
faptelor de cultură. 

„realitatea” este doar pentru o conștiință. Lecţia lui Descartes „gândesc deci exist” trebuie să fie 
continuu asumată dacă vrem să înţelegem ceea ce considerăm de la sine înţeles: actul perceptiv. 
În ordinea unei atitudini reflexive trebuie să postulăm ideea — greu de acceptat pentru atitudinea 
naturală a conştiinţei care operează cu dihotomii stricte de genul: subiect versus obiect, realitate 
versus aparenţă, interior versus exterior etc. — că „aparenţa” este chiar „realitatea” noastră, că nu 
există nimic ascuns, o presupusă „esenţă” în ceea ce „apare”. „În mine aparenţa este realitate, 
ființa conștiinței constă în apariția ei. Ce înseamnă a vrea, dacă nu a avea conștiința unui obiect 
ca fiind valabil...? Ce înseamnă a iubi, dacă nu a avea conştiinţa unui obiect care poate fi iubit? 
Şi de vreme ce conştiinţa unui obiect cuprinde în mod necesar o cunoaştere de sine, fără de care 
s-ar eschiva şi nu ar percepe nici măcar obiectul său, a vrea și a şti că vreau, a iubi și a ști că 
iubesc nu sunt decât un act (s.n.), iubirea e conștiința faptului că iubesc, voința conștiința faptului 


că vreau.”®! 


Cum se remarcă, ideea clasică de „aparență” este revalorificată în sensul că nu mai este 
opusă mecanic ideii de „esenţă” și de „realitate”. „Aparenţa” este un mod de fi al realului chiar în 
condiţiile în care valorea estetică fundamentală, frumuseţea, pe care o atribuim în mod arbitrar 
lucrurilor, nu aparține proprietăților intrinseci pe care le-ar poseda acestea. „Frumuseţea” unui 
obiect natural sau a unui artefact oarecare nu este, cum remarca şi Wittgenstein, un „ingredient” 
natural de genul alcoolului existent în berea cu alcool. „Frumuseţea” ține de aparență, de 
întâmplarea întâlnirii cu preferințele unei conștiințe deschise intentiv către plăcere. Cum spune 
Petru Creţia, „...plăcerea, așa cum stă la rădăcinile vieţii, este indispensabilă vieții şi, pe deasupra 
oricărei plăceri determinate, gustul vieții este dat de plăcerea în sine de a fi, care este mai mult 
decât suma plăcerilor date nouă, este manifestarea vitalității, a belșugului de viaţă care curge şi ne 
leagă de viaţa lumii. Și chiar în sfera acţiunii: orice acţiune care izvorăşte din libertatea noastră de 
a alege este însoţită de plăcerea de a o exercita. Iar plăcerea, o anumită formă intensă şi decantată 
de senzualitate, este implicită în cea mai pură contemplaţie... frumuseţea, la rândul ei, oricum am 
analiza-o, nu poate fi despărțită de plăcere. Nici chiar frumuseţea cea mai abstractă, cea mai 

aparent depărtată de simţuri și de dorinţe”. „Frumuseţea” este o valoare de apariţie şi o formă de 


plăcere, o bucurie, doar pentru o conștiință și în interiorul unui act perceptiv prezent, chiar dacă 


& Maurice Merleau Ponty, Fenomenologia percepției, traducere de Ilieş Câmpeanu şi Georgiana Vătăjelu, Oradea, 
Editura Aion, 1999, pp. 442-443. 
€ Petru Creţia, Studii filosofice, Bucureşti, Editura Humanitas, 2004, pp.109-110 

„frumusețea? cum spun fenomenologii, este şi o „intuiție categorială”*. In lipsa unui act 


perceptiv „frumuseţea” nu există. 

În consecință, plăcerea reprezintă modul în care viaţa este dată într-un „Eu”. Ea este una 
dintre faţetele eului individual şi componenta fundamentală a emoţiei estetice. Dacă prin cuvântul 
„emoție” cuprindem totalitatea trăirilor care însoțesc viaţă — unele dintre acestea sunt naturale, 
precum bucuria, supărarea, furia, frica, uimirea, dezgustul, altele culturale, precum iubirea, 


gelozia, generozitatea, mândria, respectul de sine, ruşinea, lașitatea, recunoştinţa etc.“%, prin 

„emoție estetică” înțelegem, mai ales, acele trăiri care exprimă pozitiv sau negativ sentimentul de 
plăcere. 

Trebuie spus clar că emoția este continuu „estetică”, iar expresia „emoție estetică” ar 
trebui tratată, în ordinea înţelesului, similar expresiei pleonastice „spirit de glumă”. În pofida 


acestei evidențe, expresia „emoție estetică” nu este pleonastică, întrucât ea este gândită corelativ 

cu expresia „emoția artistică”. Diferenţa dintre cele două clase de emoţii, estetică şi artistică, este 
fixată, cum arătam, încă de Kant prin intermediul expresiei „plăcere dezinteresată” şi, mai 
aproape de noi, de criteriul, „gratuitate”. „Gratuitatea e printre singurele valori de viaţă 
suportabile, realizabile fără durere, practicabile fără o consumaţie efectivă. Actul gratuit e actul, 
pur şi simplu, căruia nu-i lipseşte decât încrederea ta. Activezi ca şi cum ai obţine ceva, dar ştii 
bine că n-ai să obţii nimic.” Prin urmare, cum spune Noica, gratuitatea e o valoare care nu se 


consumă şi e dorită pentru ea însăşi, fără un anumit interes exterior ei. Această valoare aparține 


A 


doar artei în măsura în care prin „obiect artistic” înțelegem o sinteză mentală la care participă, 
deopotrivă, un act de conştiinţă dat împreună cu „obiectul său”, într-un anumit act perceptiv, Şi 


preordonat de atitudinea valorizatoare plăcere/neplăcere/neutralitate. „Obiectul” este „artistic” în 


& Prin „intuiție categorială” se înțelege capacitatea minții noastre de a sesiza, prin procesele ei intentive de 
deschidere „în afară”, nu doar obiectele individuale, ci şi „clasele de clase” de care acestea fac parte. Astfel, mintea 
noastră în clipa în care vizează o pictură oarecare sesizează şi „faptul de a fi pictură” adică „universalul” la care este 
raportat şi înțeles obiectul respectiv. Mecanismele minţii noastre sunt astfel constituite încât noi sesizăm, în acelaşi 
timp, atât obiectele individuale în multiplicitatea lor, cât şi unitate lor, „faptul de a a fi”. Un obiect este dat într-o 
multiplicitate nenumărabilă de exemplare şi, în același timp, el este membru al unui „mod de a fi” Unul acestuia. 
„Unul” din multiplicitatea şi diversitatea obiectelor individuale este „intuiţia categorială”. Sesizăm un obiect 
oarecare, dar şi „obiectualitatea”, faptul de a fi obiect. 

& Nu vom intra în disputa actuală purtată între partizanii ideii că emoţiile fundametale sunt achiziţii genetice ale 
omului şi cei care susțin că toate emoţiile sunt culturale. Vezi Dylan Evans, Emoţia. Foarte scurtă introducere, 
traducere de Sabina Dorneanu, Bucureşti, Editura All, 2005, în mod special, cap. „Limbajul universal”, pp. 2-21; 
Septimiu Chelcea (coordonator), Rușinea și vinovăția în spaţiul public. Pentru o sociologie a emoțiilor, Bucureşti, 
Editura Humanitas, 2008, în mod special cap. „Emoţiile în viața socială, o sinteză a dezbaterilor actuale privitoare la 
definiția şi clasificarea emoțiilor, raportul dintre emoție şi cogniţie, cât şi evaluarea celor mai importante teorii 
clasice şi actuale despre emoții”, pp. 17-109. 

* Constantin Noica, Mathesis sau bucuriile simple, Bucureşti, Editura Humanitas, 1992, p. 70. 

măsura în care „punctul nostru de vedere” este „artistic”, adică preîncărcat, cum ar spune Kant, 
cu o „finalitate fără scop”. Căci actele de conştiinţă date cu obiectele lor cu tot sunt clasificate în 
clase de obiecte în funcţie de interesul pe care-l satisfac şi de scopul pe care-l îndeplinesc. Orice 
obiect este „bun la ceva”, este un mijloc pentru un scop. Obiectul artistic îndeplineşte însă o 
„finalitate fără scop”, adică şi el este bun la ceva, provoacă în noi bucurie, avându-și scopul în 
Chiar această menire. Obiectul artistic este autotelic, adică mijlocul şi scopul se confundă, sunt 
același lucru. Aceasta este forma de „gratuitate” adusă pe lume de către arta modernă și de 
estetica aferentă ei. În paranteză fie spus, gratuitatea, ca o activitatea a minţii al cărui scop este 
intrinsec, autotelic, care ascultă de reguli şi imbolduri proprii, vine din tradiția culturii europene. 
În Antichitatea grecească ideea de gratuitate este legată nu de artă, ci de filosofie. Gratuitatea în 
lumea creştină este legată de har, de creația divină. Doar lumea modernă, prin Kant, leagă 
gratuitatea de artă printr-o teorie a facultăților și autonomiei valorilor. 

Revenind, una dintre sarcinile principale ale esteticii, aceea de a produce o înţelegere a 
„omului emoţional” conlocuitor al „Eului” împreună cu „omul cugetător” şi cu „omul visător”, 
nu poate fi realizată fără o înţelegere a faptului „trăirii conștiinței”. Din păcate, în această 
privință, limba română este extrem de săracă pentru că „trăirea” nu poate transpune bogăţia de 
sensuri pe care le are acest cuvânt în principalele limbi europene. În fapt, termenul românesc 
„trăire” traduce fie cuvântul sentiment din franceză, fie Erlebnis din germană (aventură, 
întâmplare, eveniment, faptă teribilă producătoare de schimbări lăuntrice), ori termenii anglo- 
americani: emotion, feeling, experience *. 

Vom înţelege mai bine polisemantismul pe care trebuie să-l asociem termenului „trăire” 
dacă îl raportăm la sensurile filosofice relevate de Hans Georg Gadamer cuvântului Erlebnis”. 

În ordine conceptuală, Erlebnis va prelua sensurile lui res cogitans cartezian, de substanță 
cugetătoare dată în conştiinţa oricărui om, înţeles acum „prin reflexivitate şi conştienţă... pornind 
de la această modalitate specială a faptului de a fi dat. Datele primare, asupra cărora revine 


interpretarea obiectelor istorice, nu sunt date experimentale şi măsurabile, ci unități de sens. lată 


6 Trăirea ca experiență” implicată în termenul englezesc experience are o bogăţie neobişnuită de sensuri şi 
înseamnă, deopotrivă: familiaritate, evidență, implicare, observaţie, practică, a şti cum, a cunoaşte prin, 
îndemânare, înţelepciune, înţelegere, pricepere şi îndemânare dobândită (în sens de meşteşug artistic), aventură, 
întâmplare semnificativă, încercare, investigare şi cercetare etc. Vezi A Dictionary of Synonims and Antonysm, 
Compiled by Alan Spooner, Oxford University Press, 2005. 

S7 Vezi Constantin Aslam, Constantin Noica. Spre un model neoclasic de gândire. Perspective interpretative asupra 
scrierilor timpurii, Bucureşti, Editura Academiei Române, 2010, în care am urmărit modul în care conceptul de 
„trăire”, de inspirație germană, a produs în gândirea românească interbelică o cotitură în practicile filosofice 
tradiţionale. 

ce vrea să comunice conceptul «Erlebnis»: formațiunile de sens pe care le întâlnim în ştiinţele 
spiritului, oricât ni s-ar înfățişa de străine şi ininteligibile, pot fi reduse la unităţile ultime a ceea e 
dat în conştiinţă şi care nu mai conţin, la rândul lor, nimic străin, obiectual sau care să necesite o 
interpretare. Sunt unităţi ale trăirii care sunt ele însele unităţi de sens”. 

Această înţelegere a lui res cogitans ca manifestare a vieţii în trăire, ca unitate supremă de 
sens ce întemeiază toate celelalte sensuri, şi nu ca o unitate cu elemente decompozabile în diverse 
facultăți în care ultima cărămidă este „senzaţia”, permite eliminarea modelului mecanist şi a 
explicării cauzale a fenomenelor istorice în favoarea înţelegerii lor ca fapte de viaţă, adică dotate 
cu sens: „Acest concept al vieţii este gândit teleologic: viaţa este pentru Dilthey productivitate 
pură. Prin obiectivarea vieţii în constructe de sens, întreaga comprehensiune a sensului reprezintă 
o retălmăcire a obiectivaţiilor vieţii în vitalitatea spirituală din care au izvorât. Conceptul de trăire 
constituie astfel fundamentul epistemologic pentru întreaga cunoaştere a obiectivului.” 

Husserl va accentua şi el funcția epistemologică universală a trăirii prin asimilarea tuturor 
actelor de conştiinţă cu trăirea: „Unitatea de trăire este... o relație intensională. Din acest punct 
de vedere conceptul de trăire devine la Husserl titulatura cuprinzătoare a tuturor actelor de 
conştiinţă a căror construcție esenţială este intenţionalitatea.”” 

Înțelegerea lui res cogitans ca manifestare a vieţii în orice act de trăire şi, prin aceasta, 
asimilarea lui cu unitatea unei totalităţi de sens, au avut asupra filosofiei europene consecinţe 
revoluţionare. Trăirea este acum datul ultim şi fundamentul oricărei cunoaşteri ca expresie a vieţii 
într-o conştiinţă ce nu mai are nevoie de altă întemeiere. „,... conceptul de «Erlebnis» conţine şi 
opoziţia vieţii faţă de concept. Trăirea are o nemijlocire accentuată care se sustrage oricărei vizări 
referitoare la semnificaţia sa. Tot ce este trăit este trăit-de-sine, iar acest lucru contribuie la 
semnificația sa, potrivit căreia aparţine unităţii acestui sine, conţinând astfel o raportare 
inconfundabilă şi de neînlocuit faţă de întregul unei vieţi anume.””! 

Remodelarea lui res cogitans prin unificarea în conceptul trăirii a vieţii şi a cunoaşterii a 
repoziţionat importanţa filosofiei şi metafizicii în câmpul culturii, dominat de ştiinţă şi de 
paradigma pozitivistă de înţelegere a cunoştinţelor. Este recuperată astfel dimensiunea 
existenţială a cunoaşterii şi, prin aceasta, meditaţia asupra sensului cunoaşterii ca formă de viaţă 


după alte reguli decât cele ale sistematizărilor logice: „În conceptul de «Erlebnis», raportul dintre 


8 Ibidem, p. 60. 
© Ibidem. 
7” Ibidem. 
7! Ibidem, p. 61. 

viaţă şi trăire nu este cel dintre general şi particular. Unitatea trăirii determinată de conţinutul ei 
intenţional se află mai curând în relația nemijlocită cu întregul... reprezentarea întregului în 
trăirea fulgurantă depăşeşte în mod evident faptul definirii acesteia prin obiectul său... obiectivul 
nu devine doar imagine şi reprezentare, ca în cazul cunoaşterii, ci se transformă în momente ale 
procesului însuşi al vieţii. El trimite la un moment dat la faptul că orice trăire are ceva din 
trăsăturile unei aventuri.” ” 

Astfel, Gadamer plasează experienţa artei în conceptul trăirii (raportarea la timp); trăirea 
estetică reprezintă tipul esenţial al trăirii în genere. Raționamentul poate fi expus simplu astfel: 
noi avem trăiri în genere; ideea de trăire se identifică cu viaţa, cu trăirea vieţii, care este la rândul 
ei identificată cu cogitoul cartezian ca unitate a totalităţii tuturor celorlalte trăiri; această unitate 
este chiar temporalitatea, faptul că la ea se raportează toatele celelalte trăiri teleologice, trăirile 
îndreptate către ceva. Trăirea aceasta este una a ceva şi are loc continuu în modul în care noi 
practicăm viaţa. Accesul la unitate ne este refuzat pentru că procesul acesta are loc lin şi 
continuu. Dar, la un moment dat apare „aventura”, o trăire ce iese din fluxul de trăiri fireşti; în 
aceste aventuri, întreruperi, fulguraţii, ne este redat nouă înşine întregul, chiar unitatea la care noi 
nu avem acces, căci ea e condiţie a accesului peste tot. Or, accesul la această precondiţie a tuturor 
precondiţiilor care este trăirea originară care face posibilă orice trăire, este dată atunci când se 
iese din cotidian, din starea continuă de flux. Ieşirea aceasta are lor instantaneu prin rupere, 
printr-o oprire a stării de flux teleologic (îndreptat către ceva); acestea sunt trăirile în care egoul 
nostru, ca element ce actualizează viaţa într-o conştiinţă, se conştientizează pe sine ca întreg. 
Această aventură este continuă în viaţă, şi pentru a putea fi descrisă, trebuie să facem apel la 
trăirea estetică care este modelul acestei trăiri ca aventură — întrerupe fluxul, îl aduce în faţă pe 
eu în faţa sa pentru a se recunoaşte că mie mi se întâmplă extraordinarul, el readuce, dar 
modificat de această trăire, totul la starea de flux, de viaţă. Aşadar, aceste ruperi instituie un nou 
sens, o nouă înţelegere cu care vor fi contaminate în viitor, celelalte trăiri prin raportarea la 
originaritatea ego-ului. 

În consecinţă, mecanismul tuturor trăirilor ca aventură care ni-l dau în eveniment pe eu-l 
însuşi, ce îl pune pe om în faţa sa, este dat originar în opera de artă şi în trăirea pe care o 
provoacă. Trăirile provocate de evenimentele vieţii pot fi înţelese dacă chestionăm trăirea 


artistică ca model al trăirii în genere în care ego-ul originar este dat în eveniment. Aşadar, arta 


? Ibidem, pp. 62-63. 

este o cale de cunoaştere a totalității fiinţei noastre prin intermediul unei aventuri generate de 
opera de artă. Cum am ajuns să iubesc şi în acest eveniment să-mi fie redată mie însumi întreaga 
mea fiinţă; sau altfel spus, cum am avut eu acces la întreg, la originar, la viaţă şi la misterul ei, 
cum s-a constituit un sens care m-a marcat toată viața? Cum se explică acest eveniment? Sau 
altele de felul aceasta? Răspuns: cercetăm modelul trăirii în genere care este trăirea artistică. Prin 
artă, aşadar, este cunoscut întregul fiinţei în evenimentul trăirii. Toate celelalte trăirii sunt 
„artistice”, în genul celor „artistice”, adică ele sunt desprinse de scopul lor, de teleologic, 
pentru a mă reda pe mine mie însumi. Inclusiv, experienţa religioasă este „artistică”. Aici artistic 
înseamnă „gratuitate”, în sensul că dispare teleologicul, ceva-ul, pentru a face loc actului ivirii 
originarului în „eveniment”. 

Întâlnirea cu arta şi experienţa artistică „ne face să percepem viaţa în întregime, în 
vastitatea şi forţa ei... Ea se dispensează de condiţionările şi reglementările vieţii obişnuite. 
Îndrăzneşte să pătrundă în necunoscut... Ceva din acest lucru îi revine, într-adevăr, fiecărei trăiri. 
Fiecare trăire este extrasă din continuitatea vieţii şi, în acelaşi timp, pusă în relaţie cu totalitatea 
propriei vieţi... Fiind situată înăuntrul totalităţii vieţii, întregul este prezent şi în ea”. 

Acum ne dăm mai bine seama că domeniul esteticii este autonom, prin obiect, metode şi 
scopuri, de celelalte domenii care-și exercită interesele de cunoaștere asupra artei şi a 
fenomenelor artistice: istoria artei, psihologia artei ori sociologia artei. Estetica este interesată, 
cum arătam, de „omul emoţional” pe care-l raportează la celelalte componente ale „Eului”, iar 
permanentul recurs la fenomenele artistice are loc doar sub supoziţia că modelul trăirii estetice în 
genere îl înţelegem doar dacă deslușim mai bine sensul trăirilor provocate de artă. Estetica nu 
propune nici analize stilistice, iconografice etc. specifice istoriei artei, nici abordări cantitative şi 
experimentale precum psihologia artei, după cum nu urmăreşte nici modul în care obiectul artistic 
se transformă într-o „marfă” prezentă pe piața bunurilor simbolice. Fireşte că estetica se 
raportează la rezultatele teoretice ale acestor discipline cu scopul de a le generaliza ori de a le 
evalua critic, dar ea nu se substituie cercetărilor specializate pe care le propune o disciplină sau 
alta interesată de artă şi de fenomenele artistice. 

XXX 


„Estetica”, într-un al doilea nucleu actual de înţeles, desemnează o analiză filosofică a 


practicilor lingvistice, teoretice şi conceptuale, generate ori influențate de practici artistice. 


? Ibidem, p. 63. 

Termenul de practici vizează manierele de a a face, de a gândi și acționa ale oamenilor de-a 
lungul axei timpului. Prin urmare, aceste practici sunt fenomene umane de viață ce se petrec în 
timp. Arta însăşi este un fenomen temporal legat de anumite practici specifice în care este 
implicat modul de a fi al omului în lume. 

Dar, practicile artistice producătoare de obiecte expresive ce vizează stimularea în 
extensie, profunzime și intensitate a trăirii emoționale date în mod natural omului, au loc 
permanent în prezenţa expresiilor lingvistice. Cuvintele nu doar însoțesc activitățile omenești, ci 
le şi determină. Ei bine, vorbirea şi expresiile ce însoțesc și determină practicile artistice efective 
sunt studiate de estetică. Prin urmare, estetica nu cercetează faptele artistice în nemijlocirea lor, 
aşa cum o face istoria artei de pildă, ci „vorbirea despre aceste practici”, modul în care creația 
artistică este însoţită de acte de înțelegere exprimate deja în expresii şi configurații lingvistice 
aparținând atât limbajului comun, cât şi diverselor discipline teoretice interesate de analiza lumii 
artei. „Estetica trebuie să se sprijine pe observaţiile despre artă, despre sentimentele şi ideile pe 
care acestea le inspiră, despre exegezele specifice şi despre tipurile de interpretări pe care arta le 
generează. Ea depinde, aşadar, de faptele consemnate de istoria artei, de observaţiile privind 
percepția şi modul în care putem cunoaște ceva cu ajutorul simţurilor, și de reflecțiile asupra 
limbajului pe care-l folosim când discutăm despre artă şi despre reacţiile faţă de ea. În mod 
inevitabil deci, estetica trebuie să se refere la exemple concrete. Şi totuşi, ea nu se confundă cu 
istoria şi critica de artă. Acestea îi pun la dispoziție datele, însă estetica merge mai departe 
încercând să înțeleagă ce posibilități implică şi ce judecăţi sunt posibile în domeniul artei... 
Unele teorii ale esteticii nu diferă de teoriile generale despre existenţă și despre modul în care o 
putem cunoaște — altfel spus, nu diferă prea mult de metafizică şi epistemologie.” 

Dacă primul înţeles al esteticii pune un accent mai mare pe aspectele perceptuale al 
gândirii intenționale în care „obiectul estetic” este dat cu actul gândiri cu tot, acest al doilea 
înțeles al esteticii privilegiază aspectele conceptuale şi teoretice exprimate deja în limbaj. 
Urmând prescripțiile elementare ale gândirii corecte, acest înțeles al esteticii consideră că doar 
propoziţia declarativă, adică enunţul despre „fapte”, este purtătoare de adevăr. Şi în acest context 
trebuie reținut un fapt elementar: chiar dacă estetica analizează propozițiile de valoare, adică 


enunţuri în care sunt exprimate valori (trăiri, acte şi fapte emoționale făcute publice de oameni), 


7” Dabney Townsend, Introducere în estetică, traducere de Germina Nagâţ, Bucureşti, Editura All, 2000, p. 11. 

analiza acestora are loc pe terenul propoziţiilor declarative, simplu spus, a enunțurilor după care 
punem punct şi nu un alt semne de punctuație. 

„Obiectul estetic” nu este, în acest caz, ceva ce ține de ordinul „trăirii, ci este un „obiect 
lingvistic” prins în complexe rețele conceptuale generate de formele de viață practice și teoretice 
ale oamenilor. În această configuraţie teoretică analizele estetice sunt îndreptate către deslușirea 
mecanismelor de folosire publică a reţelelor conceptuale şi lingvistice de apariţie a cuvintelor 
fundamentale ale „esteticii”: artă, frumos, sublim, gust, trăire, evaluare, creaţie artistică etc. 
Estetica analizează, astfel, modul în care aceste cuvinte intră în compunerea unor propoziții 
declarative ce sunt conexate în teorii argumentative mai ample ce formulează pretenţii de 
cunoaştere şi adevăr cu privire la diverse practici artistice. Esteticianul este interesat, aşadar, de 
analiza punctelor de vedere personale exprimate deja într-o formă de limbaj expresiv (artistic) ori 
lingvistic (gramatical), iar „atenția” sa este îndreptată primordial către interpretarea de texte și, 
deopotrivă, de producerea şi evaluarea de teorii estetice. 

Estetica, în acest al doilea înţeles, propune o serie de cercetări gramaticale, conceptuale și 
logice ale modului în care noi folosim împreună cuvintele generate de ceea ce George Dickie 
numeşte „lumea artei”. Mai precis, estetica propune analize de clarificare a încurcăturilor izvorâte 
din imprecizia şi polisemantismul limbajului natural saturat de termeni generali fără 
corespondenţă în plan observaţional. Numai astfel, prin promovarea acestui ideal de clarificare, 
se poate răspunde provocării de principiu a lui Wittgenstein: „Subiectul (estetica) este foarte 
întins şi, atât cât pot să-mi dau seama, cu totul greşit înțeles. Folosirea unui cuvânt ca «frumos» 
poate să fie înţeleasă greșit într-o măsură chiar mai mare decât a multor cuvinte, atunci când 
considerăm forma lingvistică a propozițiilor în care apare. «Frumos»... este un adjectiv, astfel 
încât suntem înclinați să spunem: «Acest lucru are o anumită însușire, aceea de a fi frumos». 

Obiectivele acestui mod de a înţelege estetica sunt, deopotrivă, critice şi constructive. Pe 
de o parte, estetica se instituie într-un fel de „terapie a minţii”, întrucât în acest „talmeș-balmeş” 
al cuvintelor despre cuvinte, al propoziţiilor despre propoziţii şi al textelor despre texte, ea își 
propune să apeleze la instrumentele riguroase de analiză, logice şi conceptuale, menite să 
atenueze, în expresia lui Wittgenstein, vraja pe care o exercită asupra noastră limbajul. În 
postura aceasta de „critică a limbajului”, estetica își propune să denunte atitudinea esențialistă a 


* Ludwig Wittgenstein, Lecţii şi convorbiri..., ed. cit., p. 25. 

76 Filosofia, în sensul în care folosim noi cuvântul, este o luptă împotriva fascinaţiei pe care o exercită asupra 
noastră formele de exprimare.” (Cf. Ludwig Wittgenstein, Caietul albastru, traducere de Mircea Dumitru, Mircea 
Flonta, Adrian Paul Iliescu, notă introductivă de Mircea Flonta, Bucureşti, Editura Humanitas, 1993, p. 71 ) 

minții noastre care caută permanent „ceva”, o esenţă invizibilă, ce stă ascunsă „în spatele 
cuvintelor”, în mod special, a substantivelor. De pildă, atunci când formulăm întrebări de genul: 
„Ce e arta?”, „Ce este frumosul?” tentaţia noastră naturală este să căutăm o „esenţă”, ceva ce 
„rămâne” constant în timp şi pe care ar trebui s-o descoperim şi s-o devoalăm din succesiunea de 
apariții fenomenale. Astfel, estetica îşi propune să dezvolte în noi o atitudine critică față de 
automatismele lingvistice care ne conduc către căi înfundate provocatoare, cum spune 
Wittgenstein, de „crampe mentale”. În alţi termeni, a ne exercita gândirea estetică în mod critic 
înseamnă a admite, deopotrivă, că verbele „a simţi” „a plăcea” etc. descriu doar experienţe 
personale și că modul în care noi folosim cuvintele sunt hotărătoare pentru orice activitate de 
interogare, comparare şi evaluare a „obiectelor estetice”. Limbajul este gândirea însăşi şi nu, aşa 
cum se crede, doar o expresie a gândirii. Simplu spus, „obiectele estetice” sunt cuvinte banale. 
Nu există nimic misterios sau magic în cuvinte de genul „creaţie”, „artă”, „frumos”, „geniu” etc. 
Înţelesurile lor sunt adăpostite în felul în care noi trăim şi folosim cuvintele. 

Pe de altă parte, în strânsă legătură cu atitudinea critică menţionată, obiectivul constructiv 
al acestui înțeles al esteticii are în vedere producerea şi consolidarea unei gândiri estetice proprii 
apte să evalueze critic vechi teorii şi să propună noi perspective interpretative antiesenţialiste. 
Această atitudine se referă la faptul că noi, în mod sistematic, trebuie să învingem tentația 
naturală de a pune întrebări esenţialiste de tipul: „Ce este arta?” „Ce este frumosul?” etc. care ne 
conduc mintea pe un drum înfundat. Întrebarea corectă, în acest caz, este: în constă explicația 
înțelesului cuvântului „artă”? Astfel, gândirea noastră nu va mai căuta presupuse entităţi ce se 
ascund în spatele cuvintelor, ci va analiza „„materialul” lingvistic existent prin anumite proceduri 
ce țin de logica și filosofia limbajului. „Punerea, mai întâi de toate, a întrebării «Ce este o 
explicaţie a înţelesului?» are două avantaje. Într-un sens, aducem întrebarea «Ce este o explicaţie 
a înțelesului?» înapoi pe pământ. Căci, cu siguranță, pentru a înţelege sensul expresiei «înțeles» 
trebuie să înţelegem sensul expresiei «explicație a înțelesului». Am zice: «să ne întrebăm ce este 
explicație a înţelesului, căci orice explică ea va fi înțelesul». Studierea gramaticii expresiei 
«explicaţie a înțelesului» ne va învăţă ceva privitor la gramatica cuvântului «înţeles» şi ne va 
vindeca de tentaţia de a căuta în jur un obiect pe care l-am putea numi «înţelesul».”” Prin urmare, 


depăşirea atitudinii esențialiste şi îndreptatea minții către analiza contextelor de apariție 


7 Ibidem, pp. 21-22. 

lingvistică a termenilor generali de tipul „artă”, „frumos”, „trăire” etc. reprezintă unul dintre 
scopurile majore către care se îndreaptă strădaniile acestui mod de a înțelege estetica. 

Pe de altă parte, cum arătam, atitudinea constructivă este solidară cu încercarea de a 
produce noi perspective antiesenţialiste de înțelegere a practicilor teoretice, de ieri şi de azi, 
legate de practicile artistice. Din orizontul datelor actuale, obiectul de studiu al esteticii vizează 
scrutarea teoretică şi conceptuală a celor trei mari domenii de interes ale disciplinei: arta, 
frumosul şi trăirea estetică (atitudinea estetică ori experienţa estetică)”. Aceste domenii venite 
din tradiţie sunt intersectate conceptual şi nu pot fi gândite decât împreună, cu toate că există 
abordări specializate ce poartă titluri de genul: „filosofia frumosului” ori „filosofia artei” ?. În alți 
termeni, în ciuda variatelor domenii de studiu rezultate din diviziunea intelectuală a muncii şi a 
specializărilor din ce în ce mai restrânse, estetica este o disciplină unitară, fiind formată dintr-un 
ansamblu de teorii intersectate: teorii ale artei, teorii ale frumosului (în sens categorial), teorii ale 
trăirii estetice (atitudinii estetice). Faptul acesta este relevat, aproape fără excepție, de manualele 
de estetică, de antologiile de texte ori de dicționarele de estetică prezente în mediile universitare 
şi academice de pretutindeni. 

În finalul acestui parcurs teoretic în lumea înțelesurile contemporane ale esteticii, o 
întrebare firească se impune: cum putem vorbi despre unitatea disciplinară a acestei discipline 
teoretice în condiţiile în care avem de-a face cu două clase de înţelesuri ale esteticii între care 
există acute tensiunii teoretice? Vom înțelege mai bine această stare de fapt dacă avem o bună 


reprezentare a practicilor efective ale esteticii actuale. 


3. Practici filosofice concurente în estetica actuală 

Cine susține un interes sistematic pentru analizele artei şi ale valorii estetice nu poate 
evita o stare de stupefacţie teoretică privitoare la modul în care se configurează actualmente 
investigaţiile specializate în domeniu. De ceva vreme, pretutindeni în lume, în universități mai 
mari sau mai mici, unele discipline filosofice, între care şi estetica filosofică sau, cum 1 se mai 
spune, estetica teoretică sau filosofia artei, sunt gândite şi predate în două mari genuri sau stiluri 


de gândire: este vorba despre genul sau stilul analitic de gândire, numit şi anglo-saxon şi stilul 


% George Dickie, Introduction to Aesthetics. An Analytic Approach, ed. cit. Introductory Remarks, pp. 3-5. 

? Vezi Noël Carroll, Philosophy of Art. A contemporary introduction, Routledge, Taylor & Francis Group, London 
and New York, 2007, lucrare structurată în cinci capitole ilustrative pentru ceea ce ar putea însemna preocupări de 
filosofia a artei: artă şi reprezentare, artă şi expresie, artă şi formă, arta şi atitudinea estetică, definiţii şi identificări 
ale artei. 

continental, sau tradiția continentală de gândire. Surprinzător este faptul că dihotomia stilistică — 
stil de gândire continental versus stil de gândire analitic — persistă în ordine instituţională (există 
programe universitare, lucrări şi manuale ori antologii de texte etc. care au în titlu cuvântul 
„continental” sau „analitic”*0), în ciuda faptului că această dihotomie este criticată în numele 
unităţii actului de filosofare — filosofia cu toate ramurile ei, ca formă a culturii, este pretutindeni 
aceeaşi — a complementarităţii diverselor programe de reflecţie — trebuie să vorbim despre 
diversitate, preferințe şi complementaritate nu de rupturi, ori în numele originii comune a 
binomului amintit: stilul continental provine din aceeaşi rădăcină filosofică ca şi stilul analitic, 
anglo-saxon. Rădăcina este, desigur, grecească şi europeană. 

Interesant de ştiut este că această distincție nu este una strict geografică aşa cum iniţial 
părea. „Continental” versus „analitic”, nu trebuie interpretat geografic, cu toate că inițial în 
distincţie a fost implicată şi o „geografie spirituală”, cât mai degrabă stilistic*!. Stilul continental 
ar caracteriza modul de a înţelege şi a practica estetica filosofică pe „bătrânul continent”, în 
Europa, în vreme ce stilul analitic ar caracteriza spaţiul britanic şi american. În realitate, este 


vorba despre fapte intelectuale ce transcend geografia, întrucât atât în Anglia, Canada, Australia, 

cât şi în SUA, există un important curent de filosofie continentală“, în vreme ce pe „bătrânul 


continent” există adepţi ai esteticii analitice“. 


50 Tată doar câteva exemple: Aesthetics and the Philosophy of Art: The Analytic Tradition: An Anthology; Blackwell 
Publishing,, 2004, by Peter Lamarque and Stein Haugom Olsen; George Dikie, Introduction to Aesthetics. An 
Analytic Approach, NewYork, Oxford Universty Press, 1997; The Continental Aesthetics Reader, Edited by Clive 
Cazeaux, Routledge, London and New York, 2006; Continental Aesthetics. Romanticism to Postmodernism. An 
Anthology, _2001, Blackwell Publishing, Richard Shusterman, Analytic Aesthetics, Basil Blackwell, 2009, 
Philosophie analytige et esthétique, textes présentés par Danielle Lories, preface de Jacques Taminiaux, Paris, 
Klicksieck, 2004. 

SI Conceptul „stil” este ambiguu şi delicat de mânuit. În contextul de faţă, „stilul” desemnează moduri diferite de 
manifestare şi expresie a gândirii. Stilistica gândirii se referă la o unitate relativă şi tipologică ce poate fi intuită şi 
desprinsă din intersecţia unor „asemănări de familie” ce însoțesc multiplicitatea formelor de expresie a gândirii 
(estetice). Astfel, în ciuda diversităţii şi individualităţii ireductibile la o „esenţă” a gândirii, conceptul „stil” numeşte 
setul de convingeri preliminare, metateoretice şi valorice, asumate implicit de către actului viu de gândire. „Stilul” 
structurează din interior conţinutul gândirii vii în forme transindividuale, permisive la tipologizare şi generalizare. 
„Stilul” este gândit în contextul acestui articol, prin analogie cu conceptul „paradigmă” aşa cum este el teoretizat de 
Thomas Kuhn. 

52 De pildă, în SUA există o puternică organizaţie care cultivă pentru analizele teoretico-filosofice, inclusiv estetice, 
una dintre cele mai preferate metode continentale de gândire, fenomenologia. Vezi William McNeil şi Karen S. 
Feldman, Continental Philosophy, Oxford, Blackwell Publishers, 1998 şi John Sallis (ed), Portraitis of America 
Continental Philosophy, Bloomington and Indianopolis, Indiana University Press, 1999. Există o serie de nume 
cunoscute de filosofi şi esteticieni americani, adepţi ai stilului continental de gândire, în mod special, specialişti în 
folosirea metodei fenomenologice. Între aceştia îi putem cita pe: Edward G. Ballard, Dorion Cairns, Aron Gurwitsch, 
Fred Kersten, John Scalon, Richard Zaner, Thomas Seebohm, Robert Sokolowski, etc. În acest sens se poate consulta 
şi Lester Ambree, op. cit., respectiv site-ul Center for Advanced Research in Phenomenology. 


83 Ca şi orientarea de tip fenomenologic, şi mişcare analitică este un fenomen planetar. Există cinci mari etape în 
evoluţia acestei mişcări filosofice care a depăşit cadrele lingvistice ale culturilor vorbitoare de limbă engleză. Vezi 

Prin urmare, „analitic” şi „continental” se referă la un mod de a înțelege şi practica 
cercetarea filosofico-estetică, la un mod de ordonare a conţinuturilor de gândire, de configurare a 
tematicii, metodelor de investigare şi evaluare ale problemelor legate de estetica filosofică. 

Faptul acesta, cultivarea investigaţiilor specifice esteticii în două paradigme concurenţiale, 
între care există slabe canale de comunicare, îi deconcertează mai ales pe cercetătorii şi profesorii 
din spaţiul sud est-european constrânşi să-şi exercite profesia prin apelul la bibliografii produse în 
alte spaţii intelectuale şi culturale cu tradiţie în domeniul esteticii, altele decât ţara lor de origine. 
Deconcertarea survine în momentul în care se poate constata diferenţe semnificative, chiar rupturi 
de comunicare, între programele de învățământ, între selecția temelor şi a esteticienilor 
reprezentativi care formează cuprinsul manualelor universitare, a antologiei de texte, între ceea ce 
reprezintă scop şi mijloc în investigația specifică filosofică a artei ş.a., ceea ce pune sub semnul 
întrebării chiar ideea de unitate şi identitate cu sine a esteticii filosofice. 

De o parte stau reprezentanţii esteticii analitice: Robin George Collingwood, Moritz 
Weitz, Frank Sibley, Monroe Beardsley, George Dickie, Nelson Goodman, Joseph Margolis, 
Harold Osborne, Jerome Stolnitz, William Wimsatt, Richard Wolheim, Arthur Danto, Nöel 
Carroll, Clive Bell, Roger Scruton, Susanne Langer, pentru a pomeni doar de autori de prim-plan. 
De cealaltă parte, stau reprezentanţii esteticii continentale: Kant, Hegel, Marx, Nietzsche, Georg 
Simmel, Freud, Heidegger, Jean Paul Sarte, Mikel Dufrenne, Gaston Bachelard, Maurice 
Merleau-Ponty, Hans Georg-Gadamer, Georg Luckâcs, Herbert Marcuse, Jiirgen Habermas, 
Theodor Adorno, Gianni Vattimo, Maurice Blanchot, Michel Foucault, Jacques Derrida, Paul de 
Man, Jean Baudrillard, Gilles Deleuze, Jacques Lacan, Paul Ricoeur, Umberto Eco şi, desigur, 
alţii. 

Cu excepţia lui Imm. Kant, care este disputat de ambele tabere, cu toţii făcând referiri 
permanente la Critica Facultății de Judecare, în programele universitare, în revistele de 
specialitate şi antologiile de texte folosite ca suport didactic universitar, reprezentanţii celor două 
stiluri apar compact. Lucrul pare, într-adevăr, ciudat în condiţiile în care „taberele” implicate în 
studiile de estetică se ignoră reciproc, invocând fiecare o tradiție proprie şi autentică de 


cercetare?. 


3» 


Ilie Pârvu, Tradiții ale filosofiei analitice în România, în „Revista de Filosofie Analitică”, vol. I., Iulie-Decembrie, 
2007, pp. 1-22. Textul este disponibil şi pe http://www.srfa.ro. 

A Desigur că faptele sunt mult mai complexe dacă avem în vedere faptul că există actualmente trei mari tradiţii 
estetice corespunzătoare celor trei mari lucrări fondatoare de paradigme de cercetare în filosofie şi estetică. De pildă, 
Ekkehard Martens şi Herbert Schnădelbach susţin că lucrările fondatoare de filosofie şi estetică filosofică 

Acest fapt a creat şi creează o veritabilă iritare intelectuală întrucât, cum spuneam, 
principiul identității şi unității ştiinţei este încălcat, ceea ce face ca mintea noastră să fie pusă în 
conflict cu ea însăşi. Căci nimeni nu poate accepta ideea că ar putea exista două ştiinţe, în situația 
de față, două estetici şi nu una. Cazul lui Michael Dummett, profesor la Oxford, este ilustrativ în 
încercarea de conciliere a rupturii semnalate. Acesta a argumentat ideea că nu există o ruptură 
între cele două stiluri de filosofare (numite şi „tradiţii de filosofare”) prin recurs la origine, într-o 
lucrare celebră apărută în 1993%. „Timp de mai multe decenii, în urma unei separări greşite, s-a 
creat o mare prăpastie între cele două tradiţii ale filosofiei occidentale; cea analitică şi cea care pe 
nedrept a fost numită «continentală»... Dar şi originile acestei tradiţii sunt cât se poate de 
«continentale». «Bunicul» a fost marele filosof şi matematician Bernard Bolzano, iar «tatăl» ei 
filosoful şi logicianul german Gottlob Frege... Separarea geografică a celor două tradiţii s-a 
produs din cauza regimului nazist, cu persecuțiile asupra evreilor, cărora cultura europeană le 
datorează totuşi atât de mult. Aşa se face că aproape toţi care îşi desfăşurau atunci activitatea în 
tradiţia analitică, în Austria, Polonia ori Germania, s-au refugiat în SUA sau Marea Britanie.”% 

Venind din aceeaşi rădăcină a gândirii lui Bernard Bolzano (1781-1848), cele două stiluri 
de filosofare îşi au începutul în filosofia lui Gottlob Frege, pentru ceea ce numim stil analitic, şi 
în aceea a lui Edmund Husserl, pentru ceea ce numim stil continental. Cum se explică faptul că la 
începutul secolului al XX-lea, această distincţie nu a existat în minţile lui Frege şi a lui Husserl, 
cei doi gânditori care au întemeiat tradițiile aflate astăzi în conflict? La această întrebare îşi 


propune să răspundă Dummett, refăcând drumul istoric al gândirii europene de dinainte de 


separaţia (prăpastia) dintre cele două stiluri. Mai precis, Dummett investighează — cu recurs la 


contemporană sunt: Tractatus logico-philosophicus (1921), de Ludwig Wittgenstein, Istorie şi conştiinţă de clasă 
(1923), de Georg Lukács, şi Fiinţă şi timp (1927), de Martin Heidegger. „Toate trei au acţionat revoluționar, în 
moduri diferite, şi au întemeiat tradiţii teoretic noi. Prin raportare la Frege, Bertrand Russell, G.E. Moore şi alţii, 
Tractatusul înfăptuieşte cotitura filosofiei de la conştiinţă la limbaj şi devine, astfel, actul de instituire al filosofiei 
analitice... Cartea lui Georg Lukács, Istorie şi conştiinţă de clasă, reprezintă fundamentul neomarxismului filosofic 
(Max Horkheimer, Th. W. Adorno, Walter Benjamin, Herbert Marcuse şi alţii)... Lucrarea Fiinţă şi timp a lui 
Heidegger părea să pună în umbră fenomenologia husserliană şi s-o aşeze pe un nou fundament. Şcoala lui 
Heidegger a devenit... şcoala conducătoare în mediul academic, poziţie păstrată până în anii '60”. Vezi Ekkehard 
Martens & Herbert Schnădelbach, Filosofie. Curs de bază, trad. din limba germană coordonată de Mircea Flonta, 
Bucureşti, Editura Ştiinţifică, 1999, p. 13. 

85 Michael Dummett, Originile filosofiei analitice, traducere din engleză de Ioan Biriş Cluj-Napoca, Editura Dacia, 
2004. O prezentare sintetică a dezbaterilor metodologice privind „prioritatea limbii” versus „prioritatea minții”, în 
care a fost implicat şi Michael Dummett poate fi urmarită în: Ioan-Alexandru Grădinaru, Limbaj și discursivitate în 
filosofia americană a secolului XX, laşi, Editura Universităţii „Alexandru loan Cuza”, Iaşi, 2011, pp. 115-132. 

5 Michael Dummett, op. cit., p. 5. 

istoria ideilor (temelor) filosofice — rădăcinile filosofiei analitice pentru a argumenta că originea 
acesteia se află în trunchiul tematic şi stilistic al filosofiei de limbă germană. 

În concepţia lui Dummett „ceea ce distinge filosofia analitică, în diversele sale 
manifestări, de alte orientări filosofice, este în primul rând convingerea că o analiză filosofică a 
limbajului poate conduce la o explicaţie filosofică a gândirii şi, în al doilea rând, convingerea că 
aceasta este singura modalitate de a ajunge la o explicaţie globală. La aceste două principii 
îngemănate aderă întreg pozitivismul logic, Wittgenstein în toate fazele dezvoltării sale, filosofia 
oxfordiană a limbajului comun, filosofia posccarnapiană din Statele Unite, reprezentată de Quine 
şi Davidson, chiar dacă între toţi aceşti autori există diferenţe considerabile”. 

În schimb, geneza filosofiei continentale trebuie legată de vechiul concept de 
intenționalitate specific filosofiei medievale şi reintrodus în circuit filosofic de către Franz 
Brentano, într-o filosofie a cărei problematică s-a dovedit a fi comună cu direcție analitică 
întrucât şi aceasta este preocupată de analiza fenomenelor mentale şi de corelativele obiectelor 
gândirii: reprezentarea, actele de judecare şi de referinţă, sensul, semnificația etc. Prin urmare, 
atât Frege cât şi Brentano sunt preocupaţi de lucruri asemănătoare, cu deosebirea că au ales căi 
distincte de rezolvare. Fundamentul analizei fregeene stă în investigația limbajului în vreme ce 
calea propusă de Brentano este o nouă filosofie a conştiinţei fundată pe conceptul 
intenționalităţii. 

Prin urmare, ceea ce percepem astăzi ca diferit la nivelul practicii filosofice încadrabile 
celor două tradiţii, continentală şi analitică, ţine de un mod eronat de reprezentare metafilosofică 
ce omite rădăcina tematică comună a celor două tradiţii. Cu toate că diferenţa dintre Frege şi 
Husserl este reală — în sensul că Frege a fost preocupat numai de acele acte mentale sau atitudini 
care pot fi transmise prin intermediul limbajului, în vreme de Husserl, prin conceptul de 
intenționalitate, îşi propune elaborarea unei noi filosofii a minţii capabilă să întemeieze o 
filosofie ca ştiinţă riguroasă prin eliminarea vechii teorii a facultăților gândirii — elementele de 
unitate tematică sunt dominante. Desigur că în dispută se află şi concepte care nu pot fi 
„translatate” fidel de la o tradiţie la alta, cum ar fi de pildă faptul că filosofii analitici sunt mai 
degrabă sensibili la termenul „referință”, în vreme de filosofii continentali (hussserlienii) 
consideră că termenul „sens” este fundamental în analiza conştiinţei. Cu toate acestea, nu putem 


vorbi despre o prăpastie între cele două tradiţii. Diferenţa stă mai degrabă în metodă şi, prin 


S Ibidem, p. 15. 

urmare, avem de-a face cu raporturi de complementaritate şi nu de ruptură. Stilul analitic de 
gândire propune ca metodă analiza limbajului în vreme ce stilul continental propune 
fenomenologia ca metodă. Aşadar, deosebirea dintre aceste două stiluri sunt metodologice şi, prin 
urmare, nu putem vorbi despre două filosofii distincte, în cazul nostru despre două estetici, ci 
despre două metode diferite: metoda analizei logice şi metoda fenomenologică. 

Această poziție a lui Dummett, după care deosebirea dintre cele două tradiții de gândire 
este de natură metodologică, este desigur acceptabilă dacă avem în vedere faptul că se pot detecta 
cu uşurinţă caracteristicile fiecărei modalități de folosire a gândirii prin descrieri minuțioase. 
Există astfel, de ambele părţi, preocupări reflexive ce țintesc scopuri structurale, funcționale şi 
istorice ale modului în care este poziționată gândirea în cele două întrebuinţări: analitică şi 
fenomenologică. Bibliografia metodologică acumulată în cei aproximativ o sută de ani de când s- 
au produs cele două cotituri în practica filosofico-estetică, cotitura fenomenologică şi cotitura 
lingvistică, nu poate fi parcursă nici într-o viaţă de om. Aşa se explică de ce în ultima vreme se 
înmulțesc abordările istorice şi sintetice care încearcă să radiografieze principiile de construcţie şi 
preferinţele exclusive pentru anumite operaţii ale gândirii pe care le mobilizează cele două 
întrebuințări distincte ale minţii. 

Fără să intrăm în detaliile structurale, trebuie spus că în fundamentele ei teoretice, estetica 
analitică a făcut din opera târzie a lui Wittgenstein modelul privilegiat de analiză a artei, în vreme 
ce estetica continentală se fundează pe gândirea lui Husserl şi pe opera filosofico-estetică a lui 
Heidegger. Aceşti membrii fondatori au fixat, într-un mod distinct, universul conceptual în care 
sunt plasate toate problemele legate de estetica filosofică: reevaluarea tradiţiei, interogaţiile 
fundamentale, câmpurile tematice, teoriile despre artă, frumos şi gust, teoriile creaţiei şi receptării 
etc. Interesant este de ştiut şi faptul că întreaga istorie a reflecţiilor despre artă şi frumos, de la 
Platon la contemporaneitate, este rescrisă în conformitate cu logica internă şi structura intimă a 
gândirii fondatorilor stilurilor estetico-filosofice despre care vorbim. Dacă referinţele la clasici, la 
Platon, Aristotel, Plotin, Kant şi Hegel pot fi întâlnite în ambele paradigme, odată cu apariţia 
modernităţii lucrurile se schimbă. În analizele istorice, direcţia analitică selectează cu precădere 
filosofi şi esteticieni englezi, în vreme ce direcția continentală preferă în abordările istorice 
gânditori francezi şi, cu precădere, germani. Desigur, există şi excepţii notabile. De pildă, istoria 


esteticii redactată de Monroe Beardsley, unul dintre stâlpii esteticii analitice, acordă în expunerea 

istorică a ideilor, curentelor şi teoriilor estetice spaţii tipografice relativ egale tuturor orientărilor 
teoretice, inclusiv fenomenologiei şi existenţialismului**. 
XXX 

Vom ilustra tensiunea dintre analitic şi continental în estetică în chiar câmpul culturii 
reflexive americane, pentru a sublinia încă o dată că nu avem de-a face cu o dispută Europa 
versus SUA. Astfel îi vom pune faţă în față pe George Dickie, profesor emerit de filosofie la 
Universitatea Illinois, unul dintre cei mai influenţi esteticieni analitici, autorul teoriei 
instituţionale asupra artei, şi Lester Embree, adept al estetici continentale, profesor la 
Universitatea Atlantic din Florida, cel care a pus bazele Organizaţiei Americane de 
Fenomenologie şi a fost Preşedintele Centrului pentru Studii Avansate în Fenomenologie între 
anii 1985-2005. 

Astfel în viziunea lui George Dickie”, estetica analitică are de rezolvat o serie de 
probleme eterogene, unele venite din exteriorul ei, alte din interior. Probleme estetice survenite 
din interiorul esteticii apar în secolul al XVIII-lea, odată cu constituirea disciplinei şi s-au 
dezvoltat din două interese gemene: teoria frumosului şi teoria artei. Aceste două probleme îşi au 
originea în gândirea lui Platon, filosoful care fixează şi paradigmă de gândire esenţialistă ce 
traversează secolele. Dacă teoria artei s-a folosit şi se foloseşte şi astăzi de termenii lui Platon, 
teoria frumosului a trecut printr-o schimbare drastică în secolul al XVIII-lea. Frumosul, fie s-a 
rupt în părți componente, fie i s-au adăugat noi concepte estetice cum ar fi: sublim, pitoresc, urât 
etc. Secolul al XVIII-lea a adus în discuţie, printr-o serie de gânditori englezi ca Addison, 
Shaftesbury, Burke etc., o nouă teorie, respectiv teoria gustului, pentru a putea realiza o analiză 
adecvată a experienţelor legate de frumos, sublim, pitoresc şi a fenomenelor înrudite aşa cum 
apar ele în natură şi artă. Kant este cel care fixează apoi o teorie complexă a gustului în centrul 
căreia aşază conceptul de dezinteres (detaşare). 

În secolul al XIX-lea, teoretizările legate de gust au fost înlocuite cu teoretizările legate de 
estetic. Cuvântul „frumos” este folosit de acum încolo ca sinonim cu expresia „având valoare 
estetică”, identificată la rândul ei cu unul dintre multiplele adjective estetice aflate la acelaşi nivel 


cu sublimul, pitorescul, urâtul, grotescul etc., cuvinte folosite pentru a descrie arta şi natura. 


5 Vezi Monroe Beardsley, Aesthetics from Classical Greece to The Present. A Short History, Paperback edition 
published 1975 by The University of Alabama Press, cap. „Contemporary developments”, pp. 317-389. 
5 Vezi George Dikie, Introduction to Aesthetics. An Analytic Approach, ed. cit., pp. 3-7. 

De la sfârşitul secolului al XIX-lea şi până la mijlocul secolului al XX-lea, cele două 
teorii gemene au fost teoria esteticului, care s-a aflat în prim-plan, şi teoria artei. Problemele 
legate de teoria artei, de calitățile ei estetice au fost subsumate, în acest răstimp, teoriei 
esteticului. 

Estetica analitică s-a constituit în acest context fiind alcătuită din trei segmente de analiză 
intersectate: filosofia criticii sau a metacriticii, filosofia esteticului şi filosofia artei. 

Filosofia criticii (metacriticii) s-a născut în lumea criticilor literari şi a fost concepută ca o 
activitate de analiză şi clarificare conceptuală a limbajului folosit de criticii de artă atunci când 
descriu, interpretează sau evaluează anumite opere de artă. Metacritica în estetica analitică este 
rezultanta unei răspândiri pe scară largă a filosofiei lingvistice analitice care concepe filosofia ca 
pe o activitate de „ordin secund”, având ca subiect limba unei activităţi de „prim ordin”. Această 
critică, numită şi noua critică, este îndreptată spre operele de artă văzute ca „opere de limbaj”, iar 
metacritica analizează limbajul implicat în aceste operaţii de analiză propuse de noua critică”. Pe 
scurt, metacritica este o filosofie ce are ca obiect de analiză limbajul folosit de criticii de artă. 

În centrul filosofiei esteticului se află conceptul „atitudine estetică”, respectiv teoretizările 
ce susţin că doar acele obiecte, naturale ori artefacte, devin obiecte estetice (de artă), care sunt 
prinse într-o experienţă estetică. Obiectul estetic este centrul sau cauza experienţei estetice şi 
acest obiect este supus aprecierii şi criticii. Jerome Stolnitz este cel mai important teoretician 
analitic al atitudinii estetice. Stolnitz preia conceptul „atitudinii” din tradiţia estetică engleză din 
secolul al XVIII-lea, prin care se înţelegea (în esenţă) o sinteză nemijlocită realizată între spiritul 
omenesc („simţul interior”) şi obiectul cu care acesta vine în contact. Spre deosebire de alte 
procese de natură psihologică, în experiența estetică spiritul şi obiectul se contopesc. Lord 
Shafetsbury şi discipolul acestuia, Francisc Hutcheson, au operat cu termenul de „experienţă 
estetică”, ca produs al unui simţ interior (simţul frumosului despre care vorbea şi Plotin) pentru a 
sugera caracterul nemijlocit al modului în care noi interacţionăm cu anumite obiecte, numite 
estetice, interacțiune ce nu este mediată de interese practice sau teoretice. Fără să intrăm în 
amănunte, trebuie spus că Stolnitz preia conceptul de dezinteres (conceptul  fundaţional al 
esteticii moderne, central şi în filosofia frumosului la Kant) pentru a vorbi despre experiența 


estetică ca percepție dezinteresată, producătoare de emoţii şi stări de bucurie. Simplu spus, 


% Vezi Encyclopedia of Aesthetics, Editor in Chief, Michael Kelly, Oxford University Press, 1998, vol. 3, pp. 349- 
352. Importante pentru estetica analitică sunt lucrările lui William K. Wimsatt şi Monroe Beardsley, autorii care au 
suţinut, încă din 1954, ideea că supoziţiile legate de intenţiile gândirii unui autor sau altul pentru a înţelege mesajul 
unei opere de artă conduc la argumente falacioase. 

atitudinea estetică se referă la reacția noastră de răspuns dezinteresat, față de anumite 
caracteristici formale ale obiectelor, în vreme ce aceste obiecte devin estetice tocmai pentru faptul 
că sunt percepute dezinteresat de spiritul nostru. Desigur că avem de-a face cu un cerc vicios. 
Obiectele estetice produc în noi anumite reacții dezinteresate de răspuns, în vreme ce ele devin 
obiecte estetice pentru că sunt încercuite de percepțiile noastre dezinteresate. Stolnitz şi-a propus, 
între altele, să descifreze natura şi „predicatele” experienţei estetice considerate de întemeietorii 
acestui concept un mister. „După cum magnetul alege, dintr-o cantitate de materie, particulele 
feruginoase care se întâmplă să se afle împrăştiate prin ea, fără a exercita nici o impresie asupra 
altor substanţe, tot astfel şi imaginația, printr-o simpatie similară la fel de inexplicabilă, extrage 
din întregul registru al naturii acele idei pentru care avem o afinitate, fără a lua în seamă vreo 
alta.” 

Estetica analitică astfel concepută, ca unitate între cele trei segmente intersectate, nu 
întruneşte un acord total nici măcar în rândul practicienilor acestei direcţii. În vreme ce pentru 
Jerome Stolnitz estetica analitică înseamnă, în esenţă, teoria atitudinii estetice plus metacriticism, 
pentru Monroe Beardsley, estetica analitică înseamnă numai metacriticism. Beardsley şi-a 
dezvoltat propria teorie privind irelevanţa intenţiilor autorului în evaluarea artei, fără a folosi 
expresia „atitudine estetică”. Cu toate acestea, George Dickie afirmă explicit că „reprezentanţii 
teoriei esteticului în secolul al XX-lea sunt filosofii care folosesc şi apără noţiunea de atitudine 
estetică. Aceşti filosofi afirmă că există o atitudine estetică identificabilă şi că orice obiect, 
artefact sau natural, poate deveni obiect estetic faţă de o persoană care are o astfel atitudine 
estetică”. 

Spre deosebire de estetica analitică ce privilegiază analiza limbajului criticii de artă şi a 
atitudinii estetice, estetica continentală, cum s-a mai spus, privilegiază metoda fenomenologică, 
numită de Lester Embree şi metoda reflexivă. Termenul de fenomenologie este, ca orice termen 
filosofic cu o tradiție de construcție conceptuală semnificativă, extrem de complex şi ambiguu. 


Ne vom opri la înțelesurile pe care Lester Embree le fixează în şapte puncte distincte expuse 


chiar pe site-ul Centrului de Cercetări Avansate în Fenomenologie ”. 


A RE, Gilbert, H. Kuhn, Istoria esteticii, Bucureşti, Editura Meridiane, 1972, p. 235. 

A George Dickie, op. cit., p. 5. Vezi articolul-program al lui Jerome Stolnitz, The Aesthetic Atitude: from Aesthetic 
and Philosophy of Art Criticism şi critica demolatoare a lui George Dickie, All Aesthetic Attitude Theory Fail: The 
Myth of the Aesthetic Attitude, în vol. George Dickie, Richard Sclafani, Ronald Roblin, Aesthetics a Critical 
Anthology, ed. cit., pp. 334-355. 

% Vezi http://hwww.phenomenologycenter.org/ 

Astfel, într-o transpunere în limba română, cele şapte caracteristici acceptate de 
fenomenologi sunt: a) acceptarea ideii că există lucruri inobservabile şi opunerea acestei idei 
marilor sisteme create de gândirea speculativă; b) opunerii teoriei asupra lumii generate de 
concluziile ştiinţei şi dezvoltării tehnologice, aşa cum au fost vine ele din Renaştere şi 
modernitate; c) încercarea de a justifica cunoaşterea (chiar evaluarea şi acţiunea), cu referire la 
ceea ce Edmund Husserl numea evidență, o conştiinţa de sine a „„materiei” însăşi, aşa cum este ea 
relevată, distinct şi clar, pentru genul uman; d) credinţa că pot fi cunoscute nu numai obiectele 
din realitatea naturală şi culturală, ci şi obiectele ideale. Chiar şi viaţa conştientă însăşi poate fi 
cunoscută şi făcută evidentă; e) convingerea că investigaţiile teoretice ar trebui orientate către 
ceea ce s-ar putea numi intersubiectivitate, respectiv către modul în care noi experimentăm şi 
trăim împreună mijlocirea cu obiectele. De aici, accentul pus pe problematicile duale (obiect — 
conştiinţă) şi pe abordarea reflexivă; f) recunoaşterea rolului descrierii în termeni universali, 
apriori sau eidetici, ca precondiţie a explicaţiei realizate cu ajutorul cauzelor, scopurilor şi 
motivelor; g) interogarea şi dezbaterea permanentă asupra ideilor de epoche, de reducție 
fenomenologică şi trancendentală pe care le-a elaborat Husserl. Interesantă este şi istoria pe care 
o propune Lester Embree tradiției fenomenologice, cu accent pe etapele pe care le parcurge 
metoda reflexivă de la o generaţie de fenomenologi la alta, pe domeniile de interes care intră sub 
incidenţa abordărilor fenomenologice, cât şi pe răspândirea sa geografică şi culturală. Site-ul citat 
subliniază că în interiorul fenomenologiei există patru tendinţe de cercetare ce au dominat agenda 
de lucru în anumite perioade, tendinţe care se întrepătrund şi care au transformat filosofia 
fenomenologică într-o mişcare intelectuală planetară şi multidisciplinară. 

Cum subliniază Lester Embree, fenomenologia ca teorie reflexivă ce îndrumă gândirea în 
diverse investigaţii teoretice, inclusiv estetice, nu se interesează în principal de interpretarea 
textelor aşa cum procedează analitismul, cel puţin prin direcția sa metacriticistă, deşi nu lipsesc 
astfel de preocupări. „În cadrul investigaţiilor nu interpretăm texte, ci căutăm cunoştinţe despre 
lucruri indiferent dacă textele anterioare au investigat sau nu aceleaşi lucruri sau lucruri similare. 
În această privinţă, fenomenologia este precum ştiinţele naturii: fără îndoială că astronomii citesc 
articole realizate de alți astronomi, dar o fac în mod fundamental ca mijloc pentru investigaţiile 
lor despre stele şi despre alte obiecte cosmice... a fi fenomenolog adevărat înseamnă a merge 


dincolo de texte şi a aborda lucrurile însele.”* 


” Lester Embree, op. cit., pp. 17-18. 

Opţiunea lui Embree pentru metoda fenomenologică survine din dorinţa de a căuta şi alte 
căi de cercetare complementare adepților filosofiei analitice „în cadrul căreia mulţi nici nu pot 
măcar să conceapă existenţa altor moduri de abordare în afară de argumentare”. Fenomenologia, 
în modul în care e concepută de Embree, produce „analize”, sau „examinări” ale unor date de 
realitate, „lucruri”, „obiecte” „conţinuturi” din multiple segmente ale cunoaşterii, inclusiv din 
estetică. Astfel, aceste analize sintetizează, în ordine operațională, mersul gândirii 
fenomenologice aşa cum apare la clasici, în mod special la Husserl, detaliind cu multiple exemple 
intuitive următoarele etape: observarea, informarea, reflectarea, evaluare, producerea de 
experienţe, analiza şi examinarea. Între altele, Embree ilustrează şi exemplifică din plin ideea că 
fenomenologia este o metodă de cercetare şi de producere a unor noi „fapte”, menite să producă o 
mai bună cunoaştere a mecanismelor de funcționare ale misterului intersubiectivităţii conştiente. 
Aşadar, fenomenologia nu doar resistematizează şi reordonează, din perspectiva înţelesului, vechi 
cunoştinţe, cât mai degrabă produce noi cunoştinţe şi, deopotrivă, noi perspective asupra 
conştiinţei înţelegătoare, normative şi evaluative. 

Nu vom intra în detalii comparativiste, dar în sinteză trebuie subliniat că diferența majoră 
dintre cele două tradiţii în interiorul cărora se circumscriu investigaţiile domeniilor filosofiei, cu 
extensie în estetică, ţine de ontologie, respectiv de setul de convingeri privitoare la felul în care 
mintea noastră intră în relaţie cu obiectele, în mod special cu obiectele expresive purtătoare de 
mesaj emoţional, numite generic „operă de artă”. La acest nivel, ontologic, există o diferenţă de 
profunzime, de postulate şi principii de construcţie, ce structurează din interior identitatea de sine 
a celor două tradiţii estetico-filosofice. 

Pentru orientarea analitică, postulatul obiectivităţii e de prim-plan. Faptele ce sunt luate ca 
punct de plecare în analiza teoretică sunt ceva, există prin ele însele, chiar dacă prin „fapte” 
analitiştii numesc entități lingvistice cu semnificaţii. Analiza conceptelor referenţiale, respectiv 
referința acestora la o realitate extramentală, constituie marea miză teoretică a demersului 
analitic.. Chiar dacă analitiştii nu disting tranşant între o lume pur obiectivă şi o lume a 


conştiinţei (întrucât obiectul şi noţiunea sunt gândite împreună) postulatul obiectivităţii este 


% Ibidem, p. 10. 

% Simptomatică în această privinţă este excelenta analiză a demersului analitic de (re)definire a operei de artă, 
realizată pe baza unui reprezentativ studiu de caz, Arthur Danto, de către Cristian Nae în lucrarea sa de doctorat 
apărută într-o versiune modificată. Vezi Cristian Nae, Arta după sfărșitul artei. Danto şi redefinirea operei de artă, 
Iaşi, Editura Universităţii „Alexandru loan Cuza”, Iaşi, 2010. 

continuu prezumat şi asumat. Semnificațiile cuvintelor nu sunt autoreferenţiale, ci trimit prin 
referinţa lor către ceva ce există obiectiv. 

Pentru orientarea fenomenologică, în schimb, nu există fapte brute. Orice fapt conţine 
semnificaţii pe care conştiinţa le ataşază chiar înainte de a fi percepute. Faptele (lucrurile), odată 
ce au fost atrase în raza conştiinţei, sunt deja prelucrate. Dacă semnificaţia pentru orientarea 
analitică are o trimitere obiectivă, obiectivitatea pentru fenomenolog e ataşată intenționalităţii 
conştiinţei. Desigur că şi la Husserl, de pildă, faptele au şi un înţeles obiectiv, dar e vorba despre 
o obiectivitate condiţionată, ea însăşi, de intenționalitatea gândirii. Pentru fenomenolog, nu există 
fapte în afara conştiinţei intenționale. Paradigma lui Husserl e mentalistă pentru că obiectul 
înseamnă de fapt obiectul conştiinţei; altfel spus, obiectul se constituie în conştiinţă, chiar dacă el 
este gândit şi în funcţie de ceea ce ne oferă senzațiile. Numai că senzațiile nu produc prin ele 
însele semnificaţii, cu toate că, de cele mai multe ori, oamenii le „reifică” cu convingerea că 
acestea sunt „copii” ale lucrurilor. 

Desigur că dihotomia semnalată simplifică, excesiv poate, o serie întreagă de alte 
diferenţe semnificative existente între cele două tradiţii de gândire. Cu toate acestea, în esenţă, 
analizele asupra artei sunt impregnate de convingerile ontologice privitoare la felul în care mintea 
noastră se raportează la obiecte”. Astfel, marile teme estetice cum sunt cele privitoare la obiectul 
şi valoarea estetică, la limbajul despre artă şi predicatele estetice, la problema definiţiei ori a 
receptării operei de artă etc. sunt tributare angajamentelor ontologice primare ce fundează cele 
două tradiţii de analiză. Astfel, într-un fel se configurează teoretic analizele asupra artei în tradiţia 
analitică a unui Dabney Townsend sau George Dickie şi, în cu totul alt mod, procedurile prin care 
Heidegger ori Gadamer înţeleg să se raporteze la artă. O lectură paralelă poate proba oricând 


adevărul acestor spuse. 


4. Către un model presupoziţional de analize în estetică 

Chiar dacă între cele două mari tradiţii de practici ale esteticii filosofice, tradiția 
continentală şi tradiția analitică, există diferențe majore şi chiar multiple raporturi de contradicție, 
prin raportare la alte modele de gândire relațiile de opoziţie dintre acestea se atenuează şi, în 


multe privinţe, se complementarizează. Astfel, dacă raportăm cele două tradiții la „modelul 


” Vezi Mihaela Pop, Vasile Morar, op. cit., cap. „Abordarea ontologică a artei”, pp.172-195. 

conversațional” promovat de filosoful american de orientare pragmatică Richard Rorty, la 
abordările istorice neconvenționale ale lui Michael Foucault, la „istoria ideilor”, domeniu de 
inverstigație istorică inițiat de Isaiah Berlin, ori la teoria succesiunii paradigmelor în științele 
naturii a lui Tomas Kuhn, atunci a apela, în acelaşi travaliu teoretic, la „metode continentale” sau 
la „metode analitice” ține de o simplă decizie de oportunitate metodologică şi nu de un conflict 
teoretic manifest. Mai ales atunci când suntem în postura de a iniția analize istorice, una dintre 
tintele de bază ale acestei cărți, cu scopul de a înțelege stări și fapte culturale prezente. 

Cum arătam şi în Prefaţă, scopul principal al demersului de față constă într-o încercare de 
analiză a istoriei esteticii dinainte de aparția esteticii ca domeniu autonom de reflecţie. Or, această 
sarcină teoretică nu poate fi întreprinsă efectiv, dacă nu sunt stabilite preliminar metodele de 
abordare şi înțelegere a trecutului. Din această perspectivă lecţia lui Richard Rorty trebuie 
asimilată în întregime și transferată analizelor estetice, întrucât cu ajutorul metodei sale 
„conversaționale” sugerate, paradoxal, chiar de „analitici”, putem explica starea prezentă a 
esteticii filosofice ca pe o tradiție continuu revizuită. „Filosofii analitici care au încercat 
reconstrucţii raționale ale argumentelor marilor filosofi trecuţi în neființă au procedat astfel în 
speranţa de a-i trata pe aceşti filosofi ca pe nişte contemporani, ca pe nişte colegi cu care pot 
schimba păreri. Ei au susţinut că dacă nu procedăm astfel, putem la fel de bine să lăsăm istoria 
filosofiei pe mâinile istoricilor — pe care ei îi prezintă mai degrabă drept simplii doxografi, decât 
drept căutători ai adevărului filosofic.” 

Istoria gândirii filosofice trebuie văzută, aşadar, ca un drum la capătul căruia se află 
adevărul şi pe care-l parcurg două tipuri de filosofi: cei care au trecut în neființă şi cei care sunt, 
încă, în viaţă. Filosofia, şi în prelungirea ei estetica este, în acest caz, o conversaţie istorică între 
profesioniştii domeniului dincolo de timpul scurt al vieţii şi de contextualizările de toate felurile. 
Gândirea filosofică și estetică este o activitate temporală ce constă din conversații reconstruite 
raţional prin punerea şi rezolvarea continuă de probleme. Prin urmare, filosofia (estetica prin 
extensie) nu este un „gen natural”, de tipul „substanţe alcaline”, ci ceva permanent reconstruit. 
Fireşte că acest model al conversației istorice legate de rezolvări de probleme induc întrebări de 
genul: Ce înseamnă a reconstrui raţional poziţiile filosofice exprimate de tradiție? Suntem 
îndreptățiţi să-i tratăm pe filosofii care au trecut în neființă ca pe nişte contemporani? Cum ar 


trebui să înţelegem tradiţia filosofică: în propriii termeni sau prin raportare la probleme noastre? 


% Richard Rorty, Istoriografia filosofiei: Patru genuri, în vol. 3, traducere de Mihaela Căbulea, Bucureşti, Editura 
Univers, 2003, p. 185. 

Dacă facem din propriile noastre probleme o grilă de lectură a tradiţiei filosofice, putem pune în 
lumină progresul raţional al dezbaterilor şi achiziţia de concepte? Pe ce ne întemeiem atunci când 
trecem de la reconstrucția istorică a tradiţiei filosofice la reconstrucția rațională a ei? Pentru a 
răspunde la aceste întrebări, Rorty, pe urmele lui E.D. Hirsch”, face distincţia dintre înţeles şi 
semnificaţie. „...să limităm ce-l dintâi termen la ceea ce se armonizează cu intenţiile autorului în 
jurul momentului compoziţiei, folosind semnificație pentru locul textului în alt context.” 

După Rorty, descoperirea „înţelesului” tradiţiei, adică raportarea la intenţiile proprii ale 
textelor filosofice cade în sarcina „istoricilor”, în vreme ce desluşirea „semnificaţiei” şi, în cele 
din urmă a adevărului, cade în sarcina filosofului”. Acesta din urmă, „filosoful” care se 
raportează la tradiţie, gândeşte împreună cu filosofii trecuţi în neființă, „conversează” cu ei, le 
corectează tezele şi argumentele sau îi acceptă în funcţie de problemele pe care le deschide pentru 
a fi rezolvate. Fireşte că atunci când vorbim despre „istoric” şi „filosof” nu avem în vedere 
persoane diferite, ci operaţii distincte de gândire. „Istoricul” înțelege faptele în mediul şi 
ambianța lor, în vreme de „filosoful” propune o reconstucție teoretică, cu scop evaluativ, din 
perspectiva datelor prezentului. 

Pentru Rorty, tradiția filosofică poate şi este efectiv făcută a noastră, rescrisă de noi, prin 
trei modalităţi încrucişate, „genuri” de reconstrucţie teoretică. Toate trei sunt la fel de îndreptățit, 
întrucât sunt perspective complementare ale conversaţiei noastre cu tradiţia. Aceste proceduri de 
rescrire a tradiţiei sunt analogice triadei hegeliene şi se contrazic prin unilateralitatea lor, dar 
tocmai prin această parțialitate se completează reciproc într-un întreg care şi el este reconstruit. 

Prima formă de reconstrucție este istorică şi pune în acţiune înțelegerea tradiției în 
propriii ei termeni. „Nu e nimic greşit în a permite în mod conştient propriilor noastre concepţii 
filosofice să dicteze termenii în care să-i descriem pe cei trecuţi în neființă. Dar există motive 
pentru a-i descrie şi în alți termeni, în propriii lor termeni. Este util să recreăm scena intelectuală 
în care cei trecuţi în neființă şi-au trăi vieţile — în particular, conversații reale şi imaginare pe care 
ei le-ar fi putut avea cu contemporanii (sau aproape contemporanii) lor. Există scopuri în care 
este util să ştim cum vorbeau oamenii care nu ştiau atât de multe câte ştim noi — să ştim acest 


lucru atât de detaliat încât să ne putem închipui vorbind acelaşi limbaj depăşit.” 


” E.D. Hirsch, Jr, The Aims of Interpretation, Chicago: University of Chicago Press, 1976. 
1% Richard Rorty, op. cit., p. 192. 
19! Jbidem, p. 186. 


63 


A doua formă de reconstrucţie („gen filosofic”) este rațională, şi vizează semnificaţia, 
adică plasarea vechilor texte filosofice în noi contexte problematice ce aparţin 
contemporaneităţii. Este un fel de „punere la probă” a adevărului conţinut de textele venite prin 
tradiție. Dacă ele sunt fertile prin sugestiile lor sau rezistă unor critici venite din exteriorul 
contextului lor istoric înseamnă că pot fi de folos şi astăzi pentru luminarea sau rezolvarea 
propriilor noastre probleme. „Dacă vrem autojustificare prin conversaţie cu gânditorii trecuţi în 
neființă cu privire la probleme noastre curente, atunci suntem liberi să ne lăsăm în voia ei, atâta 
timp cât ne dăm seama că facem acest lucru.”!%* Abordările acestui gen vizează aspecte parţiale 
ale operei unui filosof sau al altuia, ori aspecte tematice. Autorii în viață gândesc împreună cu cei 
care au trecut în neființă, cu scopul de a rezolva probleme punctuale de interes tematic local. 

A treia formă de reconstrucţie este canonică, în sensul că este ilustrat de marile 
construcții filosofice sistematice, „povestiri cuprinzătoare”, gen reprezentat paradigmatic de 
filosofia de sistem a lui Hegel. Acest gen care vizează filosofia ca întreg este, spune Rorty, ceva 
ce ţine de istoria spiritului (Geistesgeschichte), de filosofie în ansamblul ei. Această formă de 
reconstrucție produce canonul filosofiei, întrucât delimitează obiectul filosofiei, metodele şi 
probleme ei şi are o influenţă decisivă, uneori, în modelarea celorlalte genuri de reconstrucție 
filosofică (istorică şi raţională). În această categorie sunt introduşi filosofii care cu creat un mod 
de a gândi şi de a ordona întregul domeniu al filosofiei (marii filosofi care au trecut în neființă)". 

Cel de-al patrulea „gen” este doxografia şi este încriminat de Rorty pentru faptul că 
filosofia se înfăţişează aici ca o colecție de păreri care mumifică operele gânditorilor. Această 
abordare care se vrea obiectivă, falsifică mersul real al istoriei reflecției filosofice care poate fi 
reconstruit numai contextualist. Doxogafia este un fel de boală metafilosofică contagioasă 
instalată odată cu lucrarea lui Diogenes Laertios, Despre vieţile şi doctrinele filosofilor, boală 
care face victime şi în prezent în rândul contemporanilor — există astăzi o multitudine de „istorii” 
ale filosofiei scrise în cheie doxografică care nu au nici un fel de valoare şi care, mai mult, 
pervertesc mintea novicilor. 

Concluzia lui Rorty este fără echivoc: „Până acum am distins patru genuri şi am sugerat 
ca unul dintre ele (doxografia) să fie tratate cu dispreţ. Cele trei care rămân sunt indispensabile şi 
nu concurează unele cu altele. Reconstrucţiile raționale sunt necesare pentru a ne ajuta pe noi, 


filosofii zilei de azi, să reflectăm la probleme noastre. Reconstrucţiile istorice sunt necesare 


1% Ibidem, p. 193. 
13 Ibidem, pp. 194-201. 

pentru a ne reaminti că aceste probleme sunt produse istorice, prin demonstrarea faptului că ele 
au fost invizibile pentru strămoşii noştri. Geistesgeschichte este necesară pentru a justifica 
credinţa noastră că ne aflăm într-o poziţie mai bună decât acei strămoşi, în virtutea faptului că am 
devenit conştienţi de acele probleme. Orice carte de istoria filosofiei va fi, desigur, un amestec, al 
acestor trei genuri. Dar de obicei unul sau altul dintre motive predomină, de vreme ce trebuie 
îndeplinite trei sarcini diferite.”1% 

Ideile lui Rorty care pleacă de la premisa că prezentul cultural ține de tradiția continuu 
revizuită și că istoria trebuie văzută ca un instrument privilegiat de analiză a configurațiilor 
culturale actuale nu este ceva cu totul singular, ci aparțin unui context metodologic mai larg, 
cultivat cu precădere din deceniul al şaptelea al secolului trecut până azi. 

Astfel, prin opera enciclopedică a lui Isaiah Berlin „istoria ideilor” a devenit dintr-o 
abordare teoretică cu caracter facultativ un adevărat domeniu riguros de analiză a trecutului. 
„Prezenteismul”, adică perspectiva dogmatică de analiză care consideră că trecutul este un 
segment temporal depășit de prezent, a fost înlocuit de Berlin cu minuţioase investigaţii de 
context menite să devoaleze existenţa unei „logici interne” a faptelor istorice care reproduc 
principiul atât de bine exprimat de cunoscuta expresie: „alte măşi, aceeași piesă”. Pe de altă parte, 
„Istoria ideilor” indică şi mecanismele care fac dintr-un fapt istoric un eveniment singular, unic şi 
irepetabil. A înţelege în ce constă continuitatea şi discontinuitatea în istoria reală a omenilor nu 
este o „activitate de fotoliu”, ce ţine de aplicarea mecanică a unor reguli, ci o cercetare complexă, 
interdisciplinară, ce descompune fiecare fapt istoric investigat în părți componente, pentru a-l 
recompune apoi în planul gândirii ca întreg structural şi funcțional ™®, 

Istoria ca intrument privilegiat de înţelegere a modului de a fi om prin descrierea analitică 
a raportului dintre continuitate şi fractură a produs prin lucrările lui Michael Foucault o mutație în 
epistemologia ştiinţelor sociale. Istoria sexualității, a nebuniei, a genezei spitalelor ori a 
închisorilor în lumea europeană, relevate de Michael Foucault în scrieri celebre traduse şi în 
limba română, au schimbat radical viziunea progresivistă asupra lumii ce considera simplist, pe 
urmele iluminismului, că omul „urcă” pe treptele istoriei către un grad sporit de libertate și 
104 Ibidem, p. 209. 

105 Metodologia „istoriei ideilor” în calitatea ei de disciplină istorică autonomă de analiză este remarcabil surprinsă de 
o antologie de texte reprezentative, accesibilă şi în limba română. Vezi Isaiah Berlin, Adevăratul studiu al omenirii. 
Antologie de eseuri, ediţia îngrijită de Henry Hardy şi Roger Hausheer, cuvânt-înainte de Noel Annan, introducere de 
Roger Hausheer, traducere din engleză de Radu Lupan, București, Editura Meridiane, 2001. Deopotrivă, această 


metodologie este devoalată şi în Isaiah Berlin, Puterea ideilor, ediţie de Henry Hardy, traducere din engleză de Dana 
Ligia Ilin, Bucureşti, Editura Humanitas, 2012. 

civilizație. Or, Foucault ne-a constrâns să acceptăm, prin analizele sale de „arheologie istorică”, 
un mod cu totul neconvențional de înţelegere a temporalității, că faptele istorice nu sunt verigi 
într-un imaginar lanţ ce leagă trecutul de prezent. Pur și simplu unele verigi lipsesc din lanțul 
imaginar ce seriază faptele istorice şi, prin urmare, chiar dacă este „ilogic”, ordinea lumii noastre 
e dominată mai degrabă de discontinuitate, de rupturi şi fracturi ce contrazic ideea că istoria are 
un sens. A accepta „lipsa de sens” a istoriei ţine, prin urmare, de un acord sănătos al minţii cu 
realitatea faptelor!%. 

În sfârşit, analizele istorice întreprinse de Tomas Kuhn în domeniul „ştiinţelor mature”, 
fizica, chimia, biologia etc., au produs o schimbare radicală în lumea reprezentărilor legate de 
ceea ce înseamnă creşterea cunoașterii şi ideea de progres în ştiinţă. Prin conceptul de „revoluție 
în ştiinţă”, mitul raționalităţii integrale şi a convingerii că ştiinţa este o întreprindere care se 
autofundează pe limbaj matematic, pe cercetări obiective şi dezbateri contrângătoare logic au fost 
relativizate într-un mod decisiv. Kuhn ne-a arătat, prin cercetări istorice indubitabile, că trecerea 
de la un sistem de reprezentări ştiinţifice la alt sistem de reprezentări radical diferit se petrece 
printr-o operaţie ilogică, instantanee, similară convertirii religioase. „„...în timpul revoluțiilor 
(ştiinţifice n.n.), oamenii de ştiinţă văd lucruri noi şi diferite când examinează cu instrumente 
familiare zone pe care le-au mai examinat înainte. Este, mai degrabă, ca şi cum comunitatea 
profesională a fost dintr-odată transportată pe o altă planetă, unde obiectele familiare sunt văzute 
într-o lumină diferită, alături de obiectele nefamiliare. Fireşte că nu se întâmplă ceva asemănător: 
nu survine nici o transplantare geografică; în afara laboratorului viaţa cotidiană continuă ca şi 
înainte. Totuşi schimbările de paradigmă îi determină pe oamenii de ştiinţă să vadă într-un mod 
diferit lumea în care este angajată cercetarea lor. În măsura în care singurul lor contact cu lumea 
se realizează prin ceea ce văd şi fac, am putea spune că, după o revoluţie, oamenii de ştiinţă se 
află în faţa unei lumi diferite.” 

În viziunea lui Kuhn, ştiinţa matură încorporează în nucleul ei teoretic o serie de 
presupoziţii, adică de cunoştinţe dobândite într-un mod implicit chiar din timpul procesului 
educaţional al formării profesionale. Ştiinţa pune şi rezolvă probleme diverse. Logica punerii şi 


rezolvării problemelor curente poate fi văzută în analogie cu rezolvarea unui puzzle. Intr-o astfel 


1% O analiză pertinentă a gândirii istorice neconvenţionale a lui Michael Foucault este expusă în Corneliu D. Bîlbă, 


Hermeneutică şi discontinuitate. Studii de arheologie discursivă, laşi, Editura Universităţii „Alexandru loan Cuza”, 
Iaşi, 2011, în mod special, pp. 102-169. 

1% Thomas Kuhn, Structura revoluțiilor ştiinţifice, traducere din engleză de Radu J. Bogdan, studiu introductiv de 
Mircea Flonta, Bucureşti, Editura Humanitas, 2008, p. 177. 

de operaţie intelectuală specifice unui puzzle nu aplicăm un algoritm dinainte învăţat. Strategiile 
de rezolvare sunt euristice, iar cercetătorul îți mobilizează priceperile sale în rezolvarea de 
probleme concrete „dibuind”, fără posibilitatea de aplicare a unor reguli explicite. El trăieşte într- 
o lume devenită familiară prin formaţia sa ştiinţifică. Or, actele de profesionalizare nu sunt 
datorate în exclusivitate numai achiziţiilor de reguli explicite, de proceduri standard expuse în 
manuale şi tratate. Dimpotrivă, învățarea implicită este dominantă în perioada formării 
profesionale şi, mai apoi, în practicarea cercetării efective. Oricare cercetător, odată format, se 
integrează unor comunităţi ştiinţifice ce „sunt grupuri în care comunicarea este relativ deplină, iar 
judecata profesională relativ unanimă”"%. Unanimitatea de „vederi” se datorează cadrelor 
valorice comune pe care o comunitate ştiinţifică le internalizează prin intermediul paradigmelor. 

Paradigmele sunt sisteme de convingeri şi valori comune împărtăşite de către oamenii de 
ştiinţă, un ansamblu de cunoştinţe tacite, implicite, referitoare la fundamentele domeniului de 
investigaţie, la problemele şi metodele ei specifice. Aceste paradigme orientează activitatea de 
cercetare şi cunoaştere, fiind un rezultat al învăţării după modele exemplare. Paradigmele sunt 
subiacente teoriilor, legilor, aplicației, instrumentaţiei. Ele formează sistemul presupoziţiilor, a 
lucrurilor de la sine-înţelese, în absenţa cărora cercetarea ştiinţifică nu ar fi posibilă ca o activitate 
raţională şi integrată. 

Forţa teoretică a conceptului „paradigmă” s-a dovedit a fi, cu timpul, de-a dreptul 
impresionantă. Astfel, aplicabilitatea conceptului a trecut dincolo de discursul strict ştiinţific, 
întrucât Kuhn a relaxat, cum spuneam, mitul raţionalității omului şi a orientat cercetarea teoretică 
către recuperarea non-explicitului, a elementelor care ţin de supozițiile adânci ale ființei noastre. 


Pb 


Conceptele teoriei lui Kuhn, „comunitate științifică”, „ştiinţă normală”, „ştiinţă extraordinară”, 
„programări neuronale”, „schimbarea privirii”! „convertire” etc., au fost translatate în diverse 
domenii ale cercetării teoretice inclusiv în estetică. Astfel, Gianni Vattimo, cunoscutul teoretician 
al postmodernităţii şi al „gândirii slabe”, hermeneutice, a argumentat că există posibilitatea 
stabilirii unui paralelism între „structura revolției ştiinţifice” şi „structura revoluției artistice” şi, 
prin urmare, metodologia kuhniană devine relevantă şi pentru acele abordări din estetică care își 


propun să deceleze supoziţiile tacite, implicitul din ceeea ce e afirmat explicit. Urmând sugestiile 


lui Vattimo, unele concepte clasice de analiză a fenomenelor artistice cum ar de pildă: imitație, 


108 Jbidem, p. 54. 
109 Omul de ştiinţă care adoptă o nouă paradigmă este mai curând un om care poartă lentile inversate decât un om 
care interpretează”, Ibidem, p. 187. 

armonie, plăcere, trăire, simţ comun, judecata de gust etc. pot căpăta noi valenţe interpretative 
dacă le privim prin conceptul paradigmei văzut, cum mai spuneam, ca un nume pentru 
programările neuronale care formează cadrele noastre conceptuale de analiză artistică. 

Toate aceste achiziţii teoretico-metodolgice pe care le datorăm gânditorilor prezentaţi pe 
scurt, R. Rorty, I. Berlin, M. Foucault şi Th. Kuhn, şi centrate pe ideea că studiul istoriei este 
esențial în înțelegerea configurației științifice, culturale, artistice și filosofice a prezentului, 
reprezintă tot atâtea alternative la disputa filosofico-estetică continental versus analitic. Lecţia de 
bază a acestor metodologii încrucișate poate fi exprimată simplu: noi nu percepem realitatea aşa 
cum este ea „în sine”, ci prin intermediul tiparelor conceptuale — paradigme, teorii, credințe, 
instituţii etc.— care joacă rolul unor lentile deformatoare şi selective prin intermediul cărora noi 
privim lumea. În mod paradoxal poate, actul perceptiv natural pe care-l considerăm a fi de la sine 
înțeles prin banalitatea lui — ce este mai simplu decât să priveşti un lucru? — este intermediat de o 
„vedere culturală”, de anumite presupoziţii, paradigme, patternuri, care pun gândirii noastre 
„ochelari invizibili”. A întreprinde cercetări în universul lăuntric decupat de „ochelarii invizibili 
ai gândirii”, produşi de diverse contexte implicite ce ţin de tradiţie, de ambianța educațională şi de 
sistemele de credințe şi valori, reprezintă poate unul dintre cele mai importante programe 
contemporane de analiză pe care le putem repera în varii domenii ale disciplinelor umaniste. 

Fireşte că estetica filosofică poate şi trebuie să extragă, pentru sine şi în folosul său, o 
„morală”, un set de învățăminte, din universul acestor metodologii fundate pe investigarea 
„intensivă” a istoriei proprie unui domeniu sau altuia de fapte expresive. În rezumat, estetica 
filosofică trebuie să-şi asume, ca şi alte discipline umaniste, examinarea „cadrele de gândire” sau 
în alți termeni sinonimi, a datelor prealabile, a asumțiilor de fundal și a marilor presupoziții 
filosofice!! care stau în „spatele” oricărui demers teoretic doritor în a înţelege arta şi creaţia 
artistică, frumosul şi trăirea estetică (artistică). 

Apelând la un termen sintetic, creat de filosofia germană şi preluat de toate celelalte 
culturi filosofice europene, estetica şi-ar putea asuma, pe lângă alte obiective şi strategii de 


analiză, inițierea de ample investigații explicite în cuprinsul acelor sisteme globale de reprezentări 


10 Vezi loan-Alexandru Grădinaru, op. cit., cap. „Presupoziţiile”, pp. 85-169, care prezintă varietatea programelor de 
cercetare a presupozițiilor în diverse domenii umaniste. Același interes de investigare a presupoziţiilor, dar de pe 
platforma filosofiei limbajului, este surprins de lucrarea: Adrian-Paul Iliescu, Filosofia limbajului şi limbajul 
filosofiei, Editura Ştiinţifică şi Enciclopedică, 1989, cap. „Presupoziţii filosofice”, pp. 156-167. 

implicite ale lumii, unificate într-un singur cuvânt cu ample conotaţii filosofice: Weltanschauung 
(viziunea despre lume)"!. 

Prin urmare, o cercetare filosofică a artei, frumosului și trăirii estetice, a „omului 
emoțional” şi a practicilor teoretice şi conceptuale generate de practici artistice trebuie să fie 
istorică şi, în acest caz, ea trebuie precedată de o bună înţelegere a Weltanschauung-ului, a 
cadrelor de gândire şi mentalităților!” specifice marilor epoci ce au configurat, în ansambul ei, 
identitatea şi dinamica culturii europene. Este ceea ce vom întreprinde şi noi în paginile care 
urmează, încercând un răspuns la întrebarea elementară: în ce sens putem vorbi despre „estetică” 
înaintea secolul al XVIII-lea, respectiv de momentul istoric în care este semnat „certificatul de 


naștere” al esteticii? 


B) Paradigma artei şi frumosului în Antichitatea grecească 


I. Techne în spaţiul culturii greceşti 


1. Techne — un concept polisemantic 
A devenit astăzi aproape un loc comun a susține că arta este proprie omului şi că primele 
sale manifestări colective erau de natură religioasă şi artistică. Chiar scrisul, în forma 


pictogramelor ori a hieroglifelor reprezintă prelucrări ulterioare ale imaginilor pictate de Homo 


H! Weltanschauung, termen german care poate fi tradus prin viziune, concepţie (tablou, imagine) asupra lumii. 
Conceptul a fost impus în filosofie de Wilhelm Dilthey care, în scrierile apărute în volumul Doctrina 
Weltanschauungului (1906), interpretează dezvoltarea istorică ca o succesiune de Weltanschauunguri, proprii unei 
anumite epoci date. Weltanschauung înseamnă, aşadar, un mod specific de practicare a vieţii oamenilor dintr-o 
anumită epocă, o sinteză de atitudini şi anumite constelații de valori, practici ştiinţifice şi artistice unitare, sisteme 
proprii de convingeri şi credinţe etc., vezi Wilhelm Dilthey, Esenţa filosofiei, Bucureşti, Editura Humanitas, 2002, în 
mod special, cap. II, pp. 90-123. Istoria filosofică a acestui concept, folosit pentru prima dată de Kant în Critica 
facultării de judecare, este realizată de Heidegger. Vezi Martin Heidegger, Probleme fundamentale ale 
fenomenologiei, traducere din germană de Bogdan Mincă şi Sorin Lavric, Bucureşti, Editura Humanitas, 206, cap. 
„Conceptul de filosofie. Filosofia şi viziunea asupra lumii”, pp.26-36. 

12 Vezi Eugen Cizek, Istoria Romei, Bucureşti, Editura Paideia, 2002, cap. „Roma eternă”: „O mentalitate, ca dat 
colectiv, implică o trama, o țesătură de referinţe implicite, chiar un fel de nebuloasă, mai degrabă decât un sistem... 
Mentalităţile presupun deci un domeniu mai vast şi mai puţin structurat decât ideile, doctrinele şi istoria lor. În ultimă 
instanță, mentalitatea operează cu un succedaneu popular a ceea ce germanii definesc ca Weltanschauung. 
Mentalitatea se modifică foarte lent. Notabil de stabilit se reliefează ceea ce adesea se defineşte ca utilaj mental sau 
ca mănunchi de obiecte nodale mentale, în care se încorporează esenţa modalităţilor de gândire şi a cadrelor logice, a 
elementelor-cheie de viziune asupra lumii, ilustrate de către vocabularul şi sintaxa limbii, de percepţia spaţiului şi 
timpului, a naturii, societăţii, divinității, nevoii oamenilor, de miturile şi clişeele de gândire, de imaginarea vieții, a 
morţii şi a dragostei... Mentalităţile se exprimă în conglomerate de valori, îndeosebi în valori-cheie... ca metavalori”, 
p. 15. 

sapiens, sensibil la frumos şi doritor de cunoaştere, dotat, la fel ca noi, cu fantezie şi inteligenţă 
creativă. 

Dacă pretutindeni în lume există semne indubitabile că manifestările artistice sunt la fel de 
vechi ca Homo sapiens, nu acelaşi lucru îl putem spune despre reflecția asupra artei, care este cu 
mult mai târzie decât creaţia propriu-zisă. „Arta se impune simţurilor, mai cu seamă vederii, 
înainte de a câştiga, succesiv, toate sferele înțelegerii.”!!5 

Grecia veche este locul în care întâlnim, în spaţiul european de cultură, nu numai primele 
reflecții sistematice asupra artei, ci şi modelul de gândire şi sensibilitate care a fondat cultura 
tuturor popoarelor din această parte a lumii. „Ideile Greciei antice (rațiune, istorie, drept, frumos, 
frumuseţe etc.) prind rădăcini mai întâi în lumea romană, iar apoi în civilizaţia Europei. În 
căutarea universalului, a ceea ce este valabil pentru toate spiritele, aceste noţiuni îşi pun amprenta 
asupra tuturor modurilor noastre de gândire.” "4 

Prin urmare, orice încercare de recompunere a istoriei investigaţiilor fenomenului artei şi 
frumosului în spaţiul european de cultură trebuie să înceapă cu momentul inaugural, grecesc, 
perceput ca o rădăcină a culturii şi sensibilităţii europene. Din această perspectivă, grecii ne-au 
lăsat moştenire rețeaua cuvintelor fundamentale, prin intermediul cărora noi înțelegem natura 
artei şi evaluăm mesajul şi rostul ei în viaţa noastră omenească. 

În această reţea de cuvinte fundamentale, poziţia primă este ocupată chiar de cuvântul 
artă (techne), subiectul logic în jurul căruia gravitează, precum planetele în jurul Soarelui, toate 
celelalte cuvinte fundamentale ce exprimă diverse contexte de definire şi, desigur, tot atâtea 
înțelesuri ale artei. Cuvântul fechne este polisemantic şi poate fi definit numai contextual, iar 
referinţa la textele clasice se impune ca o condiţie a rigorii. 

Platon şi Aristotel insistă în mai multe locuri că fechne este știința de a face, o 
disponibilitate de a produce, însoțită de reguli, o cunoaştere a cauzelor eficacităţii; techne este o 
formă de cunoaştere (cunoaşterea „productivă”) ce se referă la capacitatea omului de a face, de 


a produce în conformitate cu trebuinţele noastre". 


113 Claude Frontisi (coord.), Istoria vizuală a artei, Bucureşti, Enciclopedia RAO, 2003, p. 11. 
14 Jacqueline Russ, Aventura gândirii europene. O istorie a ideilor occidentale, Institutul European, 2002, p. 38. 


115 Techne în Hellada, ars la Roma şi în Evul Mediu, chiar şi la începuturile erei moderne, în epoca Renaşterii, 
însemnau mai degrabă pricepere, iscusinţa de a lucra un obiect oarecare, o casă, un monument, o corabie, un pat, un 
urcior, un veşmânt — precum şi ştiinţa de a comanda o armată, de a măsura un câmp, de a convinge pe ascultători. 
Toate aceste iscusinţe erau numite arte: arta arhitectului, a sculptorului, a ceramistului, a croitorului, a strategului, a 
geometrului, a retorului. Priceperea constă în cunoaşterea regulilor, deci nu există artă fără reguli, fără prescripţii: 
arta arhitectului îşi are propriile reguli, în timp ce altele sunt regulile artei sculptorului, ceramistului, geometrului, 
comandantului. Şi noţiunile acestor reguli sunt cuprinse în noţiunea de artă, în definiţia ei (s.n.). Efectuarea indiferent 

Arta se referă la a şti cum, a cunoaşte pentru a face. „Pentru greci, arta nu se reduce doar 
la practică, ci conţine în definiția sa şi o cunoaştere a eficacităţii, adică un element de 
raţionament şi de universalitate în cunoaşterea raţiunii producerii... a şti şi a şti să faci sunt prin 
urmare inseparabile.”* 

Deşi există evidente asemănări semantice între conceptul vechi al artei şi cel modern de 
tehnică — techne constituind sursa etimologică a cuvântului tehnică prezent în mai toate limbile 
europene, noi nu trebuie să-i considerăm sinonimi. Arta, în sens vechi, înseamnă în ultimă 
instanță numele pentru activitatea umană propriu-zisă de producere a obiectelor, precum şi ştiinţa 
acestei produceri, în timp ce tehnica desemnează ştiinţa şi cunoaşterea producerii repetitive, 
reproductibile, a aceluiaşi obiect. 

Techne, în calitate de concept, este un membru al unei „familii de concepte”, a unei rețele 
conceptuale, ale căror sensuri, în greaca veche, se întrepătrund şi se luminează reciproc. Din 
această familie fac parte: agathon (lucru bun, binele, în limba latină, summum bonum — principiu 
suprem), aisthesis (percepţie, senzaţie), aistheton (capabil de a fi perceput prin simţuri, obiectul 
simţurilor, sensibilul care este opus lui noeton), aletheia (adevăr), demiourgos  (făuritor, 
meşteşugar), doxa (opinie, judecată subiectivă) — episteme (cunoaştere obiectivă, întemeiată), 
dynamis (putere şi potenţialitate), eidolon (imagine), eidos (idee, tip), eikon (imagine, reflexie), 
ergon (operă, faptă, produs, funcţie), eros (dorinţă, iubire), harmonia (îmbinare de contrarii, 
armonie), hedone (plăcere), kallos (frumuseţe), catharsis (uşurare, purificare), mimesis (mimare, 
imitație, artă), morphe (formă, figură, chip), noesis (gândire), noeton (inteligibilul), nous 


(inteligenţă, intelect, spirit), paradeigma (model), paschein (a suferi, a fi afectat, pasiune), pathos 


cărui obiect fără a ţine seama de reguli, numai după inspiraţie şi fantezie, nici pentru cei vechi, nici pentru scolastici, 
nu era artă: era contrariul artei. În antichitatea străveche, grecii socoteau că poezia e inspirată de muze — deci n-o 
considerau drept artă...arta avea pe atunci o sferă cu mult mai largă decât cea pe care o are astăzi. Căci cuprindea nu 
numai artele frumoase, ci şi meseriile: pictura era o artă în acelaşi grad ca şi croitoria. Se numea artă nu numai 
producţia calificată, dar mai ales însăşi calificarea producţiei, cunoaşterea regulilor, știința profesională. De aceea 
puteau fi considerate drept arte gramatica sau logica, fiind ansambluri de reguli, întocmai ca o ştiinţă autentică. Deci, 
odinioară, arta avea o sfera mai amplă, incluzând meseriile şi o parte din ştiinţe. Ceea ce unea artele frumoase cu 
meseriile era cu mult mai vizibil pentru antici şi pentru scolastici decât ceea ce le separa; niciodată ei n-au împărţit 
artele în arte frumoase şi arte aplicate. În schimb, le împărțeau după faptul că unele cereau un efort numai intelectual 
şi altele atât intelectual cât şi fizic. Pe primele, cei vechi le numeau /iberale, adică libere de orice efor fizic, pe 
celelalte, vulgares, adică obişnuite; în Evul Mediu acestea din urmă se numeau mecanice. Aceste două genuri de arte 
era nu numai separate, dar şi apreciate în mod diferit: cele liberale erau socotite ca infinit superioare celor obişnuite, 
mecanice. Nu toate „artele frumoase” era considerate drept libere de efortul fizic: arta sculptorului, ca şi a pictorului, 
cerând un efort fizic, erau considerate de antici drept arte obişnuite, vulgare.” (Vezi Wladyslaw Tatarkiewicz, Istoria 


celor şase noțiuni, Bucureşti, Editura Meridiane, 1981, cap. „Istoria noţiunii de artă”, pp. 51-54) 
116 Florence Begel, Filosofia artei, laşi, Institutul European, pp. 5-6. (Vezi sensurile lui fechne şi raporturile lui 


conceptuale cu termenul modern de tehnică.) 

(eveniment, trăire, suferință, emoție, atribut), phantasia (imaginație, reprezentare, impresie), 
phronesis (înțelepciune, înțelepciune practică, prudență), pistis (credință, crezare, stare 
subiectivă); poietike (artă, poetică), telos (împlinire, încheiere, scop), theoria (privire, speculație, 
contemplare, viață contemplativă), familie care este organizată pe principiul dualității, 
contradicției şi contrarietății. În principal, trebuie spus că ideea de artă la greci trebuie plasată în 
sistemul de contrarii organizat pe binomul primar, aisthesis — noesis şi derivația secundară a lui 
doxa — episteme”. 

Prin urmare, atunci când vorbim despre téchnē, trebuie să avem în vedere nu numai 
anumite cuvinte luate în mod izolat — cum sunt cele deja citate — , ci şi asociațiile lingvistice, 
sintagmele existente în configurația limbii greceşti vii şi, în mod esențial, investigațiile teoretice 
întreprinse asupra artei de către filosofii greci de la presocratici la Plotin. 

Este ceea ce vom întreprinde în analiza ce va urma, dar după o serie de precizări 


terminologice şi conceptuale. 


2. Fundamente ontologico-religioase ale practicilor şi gândirii artistice greceşti 

Cum precizam în preliminariile acestui curs, estetica investighează, între altele, datele 
prealabile, presupozițiile adânci şi neconştientizate, angajamentele intelectuale şi convingerile 
ontologice foarte profunde, elemente instanţiate implicit în precondiţii ale creaţiei şi experienţei 
receptării artistice şi, desigur, ale actelor intelectuale legate de judecata de gust sau judecata 
estetică. Simplu spus, estetica investighează cadrele de sensibilitate şi gândire, paradigmele, 
adică sistemele de valori şi credinţe care joacă rolul de filtre selective în activitatea de creaţie, 
receptare şi gândire a artei. Or, aceste cadre de gândire sunt în primul rând legate de ceea ce se 
numeşte Weltanschauung, viziunea despre lume'!*, adică de sistemele globale de reprezentări 


17 Sensurile acestor termeni fundamentali legaţi de estetica Antichității greceşti pot fi decelaţi din următoarele lucrări 
de sinteză existente în limba română: *** Filosofia greacă până la Platon, Editura Ştiinţifică şi Enciclopedică, 
Bucureşti, 1979, vol. I-V. (vol. I, Partea întâi; vol. I, Partea a doua; vol. II, Partea întâi; vol. II, Partea a doua, vol. V 
— Indice de nume şi indice tematic); Gheorghe Vlăduţescu, O enciclopedie a filosofiei greceşti, Bucureşti, Editura 
Paideia, 2001; Francis E. Peters, Termenii filosofiei greceşti, Editura Humanitas, Bucureşti, 1997; Enciclopedie de 
filosofie şi ştiinţe umane, 1996, Instituto Geografico De Agostini, Novara, trad. rom. Editura All Educaţional, 2004; 
Wladyslaw Tatarkiewicz, Istoria celor şase noțiuni, Bucureşti, Editura Meridiane, 1981, Wladyslaw Tatarkiewicz, 
Istoria esteticii, vol. I, Bucureşti, Editura Meridiane, 1970; Platon, în mod special dialogurile: Republica, Phaidros, 
Banchetul, Hippias Maior, Ion şi Timaios; Aristotel, în mod special Metafizica, Despre suflet şi Poetica, Umberto 
Eco, Istoria Frumuseţii, Bucureşti, Editura RAO, 2005. 

"5 Weltanschauung, termen german care poate fi tradus prin viziune, concepţie (tablou, imagine) asupra lumii. 
Conceptul a fost impus în filosofie de Wilhelm Dilthey, care în scrierile apărute în volumul Doctrina 
Weltanschauung-ului (1906), interpretează dezvoltarea istorică ca o succesiune de Weltanschauung-uri, proprii unei 
anumite epoci. Weltanschauung înseamnă, aşadar, un mod specific de practicare a vieţii oamenilor dintr-o anumită 
epocă, o sinteză de atitudini şi anumite constelații de valori, practici ştiinţifice şi artistice unitare, sisteme proprii de 

asupra lumii, caracteristice marilor epoci culturale pe care Europa le-a cunoscut de la vechii greci 
încoace. Prin urmare, o analiză a artei — a practicilor artistice şi a reflecției despre artă — ar trebui 
să fie precedată de o bună înţelegere a Weltanschauung-ului, a cadrelor de gândire şi 
mentalităților!” specifice perioadei analizate. 

Din această perspectivă, trebuie spus că vechii greci erau posesorii unui uimitor 
Weltanschauung în care ideea de cosmos (conceptul prim de la care trebuie să plecăm pentru a 
înţelege lumea greacă veche) unifica într-o viziunea necontradictorie atât lumea, în diversitatea 
manifestărilor sale, cât şi reprezentările umane ale acestei lumi. 

În mentalitatea omului grec religia, ştiinţa, arta şi filosofia erau percepute ca fațete 
complementare ce alcătuiesc întregul reprezentărilor omeneşti despre lume. O lume dominată de 
ordine, armonie şi frumuseţe. Nu întâmplător, între alte accepţii, cosmosul însemna în limba 
greacă veche şi „podoabă”. „Grecii în fond au denumit universul pornind de la «podoabă», pentru 
diversitatea elementelor şi Frumuseţea stelelor. La greci lumea se numea Kosmos, ceea ce 


înseamnă «podoabă». Şi cu adevărat, cu ochii trupului, nimic nu putem vedea mai frumos decât 


această lume.”1% 


[21 


Cosmosu reprezintă starea lumii actuale, ordinea ce a urmat stării primordiale, 


haosului, adică stării de indistincţie, de amestec eterogen în care se aflau iniţial elementele lumii. 
Cosmosul înseamnă ordonarea de către zei a elementelor preexistente ale lumii şi, din această 
perspectivă, trebuie reţinut că, în mentalitatea vechilor greci, apariţia lumii nu este legată de 
creaţia ex nihilo, specifică religiilor de sorginte biblică (iudaim, creştinism, islamism). Lumea a 


fost pusă în ordine de către zei şi nu creată... La început a fost haosul, apoi zeii, care erau în 


convingeri şi credinţe etc. (Vezi Wilhelm Dilthey, Esența filosofiei, Bucureşti, Editura Humanitas, 2002, în mod 
special, cap. II, pp. 90-123 şi L'Enciclopedia della Filosofia e delle Scienze Umane, 1996, Instituto Geografico De 
Agostini, Novara, trad. rom. Editura All Educaţional, 2004, p. 1177). 

19 O mentalitate, ca dat colectiv, implică o tramă, o țesătură de referințe implicite, chiar un fel de nebuloasă, mai 
degrabă decât un sistem... Mentalităţile presupun deci un domeniu mai vast şi mai puţin structurat decât ideile, 
doctrinele şi istoria lor. În ultimă instanţă, mentalitatea operează cu un succedaneu popular a ceea ce germanii 
definesc ca Weltanschauung. Mentalitatea se modifică foarte lent. Notabil de stabilit se reliefează ceea ce adesea se 
defineşte ca utilaj mental sau ca mănunchi de obiecte nodale mentale, în care se încorporează esenţa modalităţilor de 
gândire şi a cadrelor logice, a elementelor cheie de viziune asupra lumii, ilustrate de către vocabularul şi sintaxa 
limbii, de percepţia spaţiului şi timpului, a naturii, societăţii, divinității, nevoii oamenilor, de miturile şi clişeele de 
gândire, de imaginarea vieţii, a morţii şi a dragostei... Mentalităţile se exprimă în conglomerate de valori, îndeosebi 
în valori-cheie... ca metavalori.” (Vezi Eugen Cizek, Istoria Romei, Bucureşti, Editura Paideia, 2002, cap. „Roma 
eternă”, p. 15) 

120 Apud Isidor din Sevilla, în Istoria frumuseții, ediţie îngrijită de Umberto Eco, Bucureşti, Editura RAO, p. 82. 

21 Bogăția de înţelesuri ale acestui termen prim al lumii intelectuale greceşti este deconcertantă: a merge ori a 
mărşălui în ordine, a pune totul în ordine, a se aşeza în ordine, ordinea stabilită de stat, ornament, podoabă, glorie, 
onoare, rânduială, orânduire, lume, univers, armonie, etc. (Vezi Gheorghe Vlăduţescu, O enciclopedie a filosofiei 
greceşti, Bucureşti, Editura Paideia, 2001, p. 152.) 

acelaşi timp şi regiuni ale lumii, Pământul, Tartarul, Eros, Uranos ş.a.m.d., în generații succesive, 


mijlocite, până la Zeus şi lumea (ordinea) sa'”. 


123 


Conceptul central al Weltanschauung-ului grecesc este ordinea (kosmos-ul) ” şi nu 


creația, fapt relevat constant de reflecția filosofică şi ştiinţifică grecească. Astfel, savanții greci 
nu erau preocupați de identificarea creatorului lumii. Ei erau interesați să cunoască felul în care 
este organizată şi ordonată lumea şi, mai ales, să investigheze scopul pe care-l urmăresc în 
„comportamentul” lor lucrurile ce compun lumea. „Efortul întreprins de gânditorii greci duce 
progresiv la căutarea unei unități a fenomenelor... Filosofia greacă în ansamblul ei va fi în 
căutarea acestei identități şi a acestei unităţi care îi va oferi cheia ordinii cosmosului.” Faptul că 
lumea este organizată după principii de ordine şi raționalitate era pentru lumea greacă ceva ce 
ţine de domeniul evidenţei. În acest sens, distincţia fundamentală pe care o făceau cugetătorii 
greci era aceea între fenomen (ceea ce ţine de aparenţă, de iluzie, de lumea simţurilor noastre) şi 
esenţă (ceea ce este real, ceea ce are fiinţă şi dăinuie şi la care omul are acces prin gândire). În 
planul cunoașterii, această distincţie ia forma raportului dintre doxa şi episteme!%. Fenomenele, 


ceea ce apare, ne sunt date prin intermediul simţurilor, în timp ce esenţa este dobândită prin 


122 Cf. Gheorghe Vlăduţescu, op cit., p. 295. 

123 Kosmos înseamnă, cum spuneam, în același timp „univers vizibil” şi „ornament”. Prin tradiţie, primul care ar fi 
folosit, pentru caracterizarea universului, cuvântul kosmos a fost Pitagora. La Empedocle, kosmos însemna „ordine” 
(ordinea acestui univers), în timp ce la Heraclit ordinea cosmică este asimilată cu /ogosul, cu Legea naturală. Heraclit 
numea divină legea care asigura ordinea lumii, după cum şi Platon, pe urmele gânditorului din Efes, considera 
acelaşi lucru. Ideea de ordine tinde să fie asimilată, după sec. V î.H., cu ideea de nomos, idee care însemna „obicei, 
convenţie, normă”. Kosmosul dobândeşte, astfel, o coloratură etică şi, în general, umană, odată cu disputele dintre 
nomos şi physis, adică dintre ideea de ordine-convenţie şi ideea de ordine-natură a lucrurilor. (Vezi Gheorghe 
Vlăduţescu, op cit., p. 153) 

124 Peirre Auregan, Guy Palayret, Zece etape ale gândirii occidentale, Bucureşti, Editura Antet, 1998, p. 15. 

125 Distincția doxa—epistemé, fundamentală în lumea greacă, are în vedere modalitățile de cunoaştere: comună şi 
ştiinţifică. În exerciţiul ei comun, obişnuit, gândirea este generatoare de opinii, de păreri, de doxa; ele sunt expresii 
ale unor convingeri individuale extrem de puternice şi înrădăcinate în fiinţa fiecăruia dintre noi şi de aceea pot fi 
confundate foarte uşor cu adevărul; pentru conştiinţa individuală, părerile sunt imagini ale adevărului, numai că ceea 
ce reprezintă adevăr pentru unii este fals pentru alţii; prin urmare, „jungla“ părerilor ne conduce la ideea că toţi sunt 
în posesia adevărului şi, totodată, nimeni. Cunoaşterea ca episteme, cunoaşterea obiectivă, cunoaşterea a ceea ce este, 
transgresează limitele conştiinţei individuale, căci ea este şi purtătoare de episteme; ea recunoaşte, prin reamintire, 
adevărurile care au fost înscrise în ea de către zei, înainte de a se uni cu corpul nostru. Prin urmare, ajungem la 
episteme, la cunoaşterea obiectivă, la revelarea a ceea ce este, prin dezvăluire, prin descoperire, prin eliminarea 
elementului de subiectivitate, altfel spus, prin eliminarea părerilor. Deci conştiinţa noastră se exercită dual, pe de o 
parte ea este izvorul opiniilor variabile şi, totodată, este purtător de adevăruri obiective. Această distincţie urmează, 
cum spuneam, distincției dintre fenomen şi esenţă, dintre ceea ce nu are ființă prin sine, ceea ce pare a fi, şi ceea ce 
există prin sine, ceea ce este şi are ființă prin sine. Formularea lui Platon din dialogul Timaios, fr. 28a, este 
revelatoare: „Aşadar, după părerea mea, mai întâi trebuie să facem următoarea distincţie: ce este fiinţă veşnică, ce nu 
are fiinţă. Ceea ce este veşnic identic cu sine poate fi cuprins de gândire printr-un discurs rațional, iar ceea ce devine 
şi piere, neavând niciodată ființă cu adevărat, este obiectul opiniei şi al sensibilităţii iraționale.” (Vezi Platon, 
Dialoguri, IV, Editura Humanitas, Bucureşti, p. 287) 

intervenţia facultăţilor gândirii. „Grecii nu aveau termeni care să corespundă celor de «a crea» şi 
«creator» — şi am putea spune că n-aveau nevoie de el. Le era de ajuns termenul «a face» 


(poiein). Şi nici pe aceasta nu-l aplicau artei şi unor artişti, ca sculptorii şi pictorii; căci aceştia nu 


efectuau lucruri noi, ci doar reproduceau cele ce sunt în natură.” 


Revenind, semnificaţiile artei în lumea grecească veche pot fi decelate numai dacă le 


raportăm la această viziune ordonatoare asupra lumii, în care zeii sunt implicaţii în calitatea lor 


de demiurgi'”. Cuvântul demiurgos („făuritor, meşteşugar” ) era utilizat de vechii greci pentru a- 


i desemna atât pe zeii fondatori de lume, aşa cum apar ei în Theogonia lui Hesiod de pildă, — care 
au trecut lumea, prin fapta lor, de la haos la cosmos —, pe eroii mitici considerați oameni 
demiurgici de o neobişnuită ingeniozitate şi forţă, adesea zeificaţi postum şi socotiți zei secundari 
sau semizei, cât şi pe oamenii obişnuiţi, cei care lucrează pentru popor (obşte) sau cei care 
exercită o meserie!%. 

Prin urmare, omul este văzut asemeni zeilor, el este un demiurg, condiție pe care a 
dobândit-o, cum se ştie din mitologia greacă, prin Prometeu. Într-o anumită variantă mitologică 
narativă, Prometeu ar fi primit de la Zeus însărcinarea să atribuie animalelor şi oamenilor anumite 
înzestrări pentru a putea supravieţui. Prometeu l-ar fi modelat pe om sub Pământ, cu ajutorul 
focului, din lut, dar a uitat să-l înzestreze cu mijloace de supravieţuire aşa cum a procedat cu 


celelalte vietăţi. Mustrat de propria conştiinţă, Prometeu a furat focul din Olimp şi i-a învăţat pe 

oameni secretul zeiesc al meşteşugurilor'“. Omul devine astfel asemănător zeilor; el este chiar 


12 Wladyslaw Tatarkiewicz, Istoria celor şase noțiuni, ed. cit., p. 348. 


127 De pildă, sarcina poeziei este intim legată de cunoașterea prezenţei zeilor în viaţa oamenilor. „..întrucât zeii nu 
există numai pentru ei înşişi, ci acţionează şi în cuprinsul realităţii concrete a naturii şi ale întâmplărilor omeneşti, 
sarcina poeţilor este şi aceea de a cunoaşte prezenţa zeilor în lucrurile omeneşti, de a interpreta aspectul particular al 
evenimentelor naturii, al faptelor şi destinelor omeneşti în care apar angajate puterile divine şi, prin aceasta, de a 
împărţi cu preotul şi profetul opera proprie acestora. Stând pe poziţiile prozaicelor noastre reflecții actuale, noi 
explicăm fenomenele naturii pe baza unor legi şi forţe generale, iar acţiunile oamenilor prin intenţiile lor interioare şi 
scopurile lor conştiente; poeţii elini însă căutau să vadă pretutindeni în jurul lor ceea ce este divin şi, în timp ce 
făceau din activităţi omeneşti acţiuni ale zeilor, creau prin această interpretare diferite laturi în care zeii păreau 
puternici.” (Vezi G.W.Fr. Hegel, Prelegeri de estetică, Bucureşti, Editura Academiei, 1966, p. 489.) 

'% Platon este cel care fixează în conştiinţa cultă a grecităţii ideea că universul este opera Demiurgului. În dialogul 
Timaios, în principal, Platon interpretează filosofic ceea ce exista în mentalitatea greacă veche ca o convingere de la 
sine-înţeleasă: zeii sunt demiurgi. „Demiurgul a alcătuit Universul din tot focul, toată apa, tot aerul şi tot pământul, 
nelăsând afară nici o parte şi nici o putere a nici unuia, urmărind ca totul să fie o vieţuitoare cât mai întreagă cu 
putinţă şi desăvârşită, alcătuită din părți desăvârşite; apoi ca Universul să fie unic, nelăsând în afară nimic din care s- 
ar fi putut naşte o altă lume... Demiurgul a alcătuit Universul din toate elementele în întregul lor, ca un tot unic, 
desăvârşit, nesupus bătrâneţii şi bolii. Iar ca formă... Demiurgul a făurit Universul în formă de cerc şi de sferă, având 
peste tot extremele depărtate de centru — dintre toate formele, cea mai desăvârşită şi mai asemănătoare cu sine.” 
(Vezi Platon, Timaios, fr. 33 a-c, în Opere complete, IV, Bucureşti, Editura Humanitas, p. 293.) _ 

12 O variantă a acestui mit este prezentată de Platon în dialogul Protagoras, fr. 320d-322 d. (Vezi Platon, Opere 
complete, |, Bucureşti, Editura Humanitas, 2001, pp. 517-520.) 

prin natura lui omenească un demiurg, un ziditor!*. Precum zeii, omul are posibilitatea de a 
produce propria ordine în lume, un cosmos uman diferit de cel zeiesc, dar în strânsă analogie cu 
el. De aceea téchnē, arta în înțeles grecesc, se referă şi la condiția noastră omenească de ființă 
care produce o ordine a obiectelor care nu sunt date în natură ca atare. Omul este prin téchnē, prin 
puterile sale ordonatoare, asemănător zeilor. Ca şi zeii, prin fechne omul generează cosmos, 
adică ordonează într-o nouă formă materialele preexistente. 

Cosmosul, ordinea lumii reprezintă, aşadar, conceptul unificator al multitudini de 
elemente ce compun Weltanschauung-ul grecesc vechi. Universul în ansamblul lui, zeii şi 
oamenii îşi corespund ca părţi ale unui întreg ordonat. 

Viziunea lui Aristotel asupra universului surprinde, de pildă, modul în care omul grec se 
percepea pe sine ca parte a lumii sublunare cât şi, prin mijlocirea zeilor, a lumii supralunare. 
Pentru Aristotel, există o deosebire de natură între lumea supralunară, lumea divinității, a 
corpurilor cereşti, numite şi substanţe primare, şi lumea sublunară, a substanţelor secundare, 
lumea oamenilor. Dacă lumea sublunară este alcătuită din patru elemente constituente — pământ, 
aer, foc şi apă — „corpurile cereşti, pe care Aristotel le numeşte adeseori corpuri divine, sunt 
realizate dintr-un material deosebit, al cincilea element sau «cvintesenţa»... corpurile cereşti, fiind 
divine, trebuie aşadar, să fie vii şi inteligente”!*!. În această privinţă, Aristotel sintetizează în fond 
o mentalitate populară, chiar dacă nu este de acord cu antropomorfizarea divinităţilor. „De la 
străbunii din cele mai vechi vremuri a ajuns până la urmaşi, într-o formă mitică, tradiţia că ele, 
corpurile cereşti, sunt divinităţi, şi că divinitatea îmbrățişează lumea întreagă. Adaosurile făcute 
mai târziu, în chip de poveste, la acest sâmbure al tradiţiei urmărea să impresioneze gloata în 
interesul ordinii legale şi al binelui obştesc. Aşa a ajuns să li se atribuie chipuri omeneşti sau să 
fie înfățişaţi ca asemănători cu fel de fel de animale... Dacă însă dăm la o parte toate aceste 
adaosuri şi reținem doar sâmburele de la început, anume că substanţele primare sunt divinităţi, ne 
vom încredința (că în cazul lor) e vorba de revelaţie divină.” 

Universul este, aşadar, însufleţit, inteligent, fapt pe care şi Platon îl surprinde tot în 
dialogul Timaios, fr. 29e-c: „Astfel încât se poate zice că această lume prin proveniența zeului 
150 Teoria greacă timpurie despre facerea lumii, teogonia şi cosmogonia erau modelate pe noţiune de «naştere», cu 
totul alta decât cea de creaţie. Iar Platon... îşi imagina facerea lumii ca o zidire a ei de către Demiurgul divin, care a 
făurit-o, însă nu din nimic, ci din materie şi conform unor idei preexistente. După opinia lui Platon, Demiurgul 
trebuie înţeles ca un ziditor al lumii, nu ca un creator.” (Cf. Wladyslaw Tatarkiewicz, Istoria celor şase noțiuni, ed. 
cit., p. 358) 


BI Jonathan Barnes, Aristotel, Bucureşti, Editura Humanitas, 1996, p. 101. 
132 Aristotel, Metafizica, XII, 8, 1074b1-10, traducere de Ştefan Bezdechi, Bucureşti, Editura IRI, 1996, p. 456. 

este cu adevărat o fiinţă însufleţită şi inteligentă”. Universul posedă aşadar o finalitate, un scop 
spre care tinde prin el însuşi. A cunoaşte scopurile intrinseci ale acestuia, era considerat în lumea 
greacă activitatea cea mai de prețuit, singura în acord cu demnitatea umană şi aceasta era 
contemplaţia!*. Exista o singură activitate similară cu cea a contemplaţiei: de a deveni un bun 
cetăţean. 


In rezumat, dacă Universul este starea de cosmos modelată de Demiurg, înseamnă că 

acesta este totodată şi bun şi frumos *. Aşa se explică, de ce valorile cardinale ale lumii greceşti — 


Frumosul, Adevărul şi Binele — trebuie văzute ca „specii” ale acestei unităţi ordonatoare a lumii, 

între care există multiple relaţii de interconectare şi transfer semantic reciproc °. Dacă avem în 


vedere acest fapt, atunci nu vom mai fi miraţi că în lumea greacă frumosul este definit prin 
intermediul binelui, iar binele prin intermediul adevărului şi frumosului. Vom reveni asupra 


acestei circularităţi în definire când vom trata ideea de frumos în lumea greacă veche. 


3. Între apolinic şi dionisiac — practici artistice şi reprezentări teoretice 

Cum spuneam, orice încercare de înţelegere a Weltanschauung-ul grecesc vechi trebuie să 
cuprindă şi un capitol special dedicat zeităților. Practicile artistice greceşti, reprezentările despre 
artă şi frumos, vin în prelungirea unei mentalități populare dominate de sentimentul sacrului şi al 
credinţei într-o lume populată de zeități de tot felul, de spirite bune ori malefice. Grija grecului de 


a capta bunăvoința zeilor era majoră, mai ales prin formele de cult cunoscute la toate comunitățile 


"Platon, Dialoguri, IV, ed. cit., p. 290. 

134 Contemplaţia este un concept estetic creat de pitagoreici. „Ei au pus în contrast contemplaţia cu activitatea, adică 
poziţia spectatorului cu cea a executantului... Pitagora compara viaţa cu jocurile la care unii vin să ia parte la 
întreceri, alţii să cumpere şi să vândă, iar alţii, în fine, ca să privească. Această din urmă poziţie era considerată cea 
mai înaltă, din cauză că e adoptată nu din dorinţa de glorie sau de a câştiga, ci numai pentru a dobândi cunoaştere. 
Conceptul de contemplaţie îmbrăţişa deopotrivă vederea frumosului şi a adevărului.” (Vezi Wladyslaw Tatarkiewicz, 
Istoria esteticii, |, Estetica antică, Bucureşti, Editura Meridiane, 1970, p. 131.) 

155 „dacă acest cosmos este frumos și Demiurgul este bun, e limpede că, în timp ce-l făurea, acesta a privit la 
modelul veşnic. Iar dacă, ceea ce nici să rostim nu ne este îngăduit, cosmosul n-ar fi frumos şi Demiurgul ar fi rău, 
acesta s-ar fi uitat la modelul devenirii. Este însă limpede, că în timp ce-l făurea, acesta a privit la modelul veşnic, 
căci, dintre cele născute Universul este cel mai frumos, iar dintre cauze, Demiurgul este cea mai bună. Fiind născut 
aşadar în acest fel, cosmosul a fost făurit după modelul care poate fi conceput cu raţiunea, printr-un discurs raţional, 
şi care este mereu identic cu sine.” (Vezi Platon, Timaios, fr. 29 a-b, ed. cit., p. 288.) 

'5 În dialogul lui Platon, Republica, apare atât distincţia dintre cele trei valori cardinale: Frumos, Bine şi Adevăr 
(exact în această ordine), cât şi „comunicarea” reciprocă dintre ele, în contextul proiectului cetăţii ideale. Vezi Viorel 
Cernica, Cetatea sub blocada ideii. Schiţă fenomenologică a istoriei gândirii politice, laşi, Editura Institutul 
European, 2005, pp. 61-65. Aceeaşi distincţie apare şi în dialogul Phaidros, fr. 246 e, în contextul în care Platon 
vorbeşte despre partea care se înrudeşte cu divinul, respectiv despre sufletul nemuritor. „lar Divinul este frumos, 
înţelept şi bun şi în toate celelalte chipuri la fel de minunate. Şi aripile sufletului se hrănesc tocmai cu bunurile 
acestea şi de la ele îşi sporesc puterea, în timp ce răul şi urâtul şi toate câte-s potrivnice celor dinainte le vlăguiesc şi 
le aduc pieirea.” Platon, Phaidros în vol. Opere, IV, Bucureşti, Editura Ştiinţifică şi Enciclopedică, 1983, p. 443. 

arhaice: rugăciunea, purificarea, sacrificiul şi respectarea sărbătorilor. Solidaritatea comunităţii 
greceşti este dată, fără îndoială, de faptul credinţei în aceeaşi zei. 

Totodată, trebuie spus că nu numai sentimentul sacrului explică solidaritatea comunității 
vechi greceşti, ci şi sentimentele civice legate de viaţa în cetate. Cum se ştie, grecii au inventat un 


lucru unic în lumea antică: democraţia. Or, cetatea grecească şi organizarea ei democratică au 


137 


modelat mintea grecilor în aceeaşi măsură ca şi religia“. Aici, în simbioza dintre religios şi 


civic!*%, probabil că ar trebui căutat „miracolul” grecesc. Oricum, între spaţiul religios şi cel civic 
există o anumită cauzalitate circulară, iar practicile artistice şi gândirea despre artă trebuie 
înţelese plecând de la această realitate primordială. 

Există la acest nivel o tensiune (benefică artei) între sentimentul sacrului şi sentimentul 
civic, între omul grec religios şi cetăţeanul grec. Pe de o parte, omul grec se închina la zei, pe de 
altă parte, cetăţeanul grec se mândrea că, spre deosebire de barbari, el se pleacă numai în faţa 
legilor. Or, se ştie, legea reprezintă autoritatea între egali şi, prin urmare, cetăţeanul grec 
recunoaşte doar formele impersonale de autoritate. Ca în toate celelalte, şi în acest segment de 
viaţă, grecii au găsit măsura în ceea ce se numeşte antropomorfism, reprezentarea zeilor după 


model omenesc. „...oamenii îşi reprezintă chipurile zeilor, asemenea lor înşile, tot aşa cum îşi 


reprezintă şi vieţile zeilor.” 


137 Polis-ul, orașul-stat, creaţie unică în lumea Antichității, era mai mult decât o formă de organizare politică, era un 
sistem de viaţă, un mod de a fi în lume al omului. Grecii nu-l defineau pe om ca fiind o fiinţă raţională, ci ca o ființă 
socială (,„vieţuitor politic” cum se exprimă Aristotel) care trăieşte în polis, conceput ca o formă de organizare 
naturală, ca un produs intenţional al naturii. Deşi este o asociere între familii, cetatea este un produs „natural”, în 
sensul că ea este o creaţie a vieţii omului, în scopul propriei perpetuări. Concepţia lui Aristotel sintetizează aceste 
convingeri greceşti: „Comunitatea primă a mai multor familii, realizată dintr-o necesitate care nu este efemeră, este 
statul. În mod natural, el poate fi socotit o colonie de familii... comunitatea deplină, pentru a spune astfel, formată din 
mai multe sate, este cetatea, care atinge limita totalei autarhii şi care se creează în vederea vieţii, deşi dăinuie în 
vederea unei vieţi mai bune. De aceea, întreaga cetate are un caracter natural, chiar dacă şi comunitatea primă este 
astfel... Din această rezultă că cetatea este naturală şi că omul este în mod natural un vieţuitor politic...” (Cf. 
Aristotel, Politica, fr. 1252 b15 — 1253 a 5-10, Bucureşti, Editura IRI, 2001, pp. 19-20) 

15 Nu conştiinţa morală a individului, ci statul însuşi, ca entitate politică, avea obligaţii faţă de zei. Ca urmare, 
instituţiile religioase depindeau de instituţiile politice. Întreaga activitate a templelor, a preoţilor şi a tuturor 
slujitorilor lor era subordonată legilor şi controlului autorităţii statului. Preoţi şi ceilalți slujitori ai templelor erau 
slujbaşi ai statului, delegaţi ai comunităţii pe lângă divinitate pe care o serveau. În cadrul unei religii fără dogme şi 
fără texte sacre, cum era religia greacă, preoţilor nu li se cerea nici o pregătire teologică specială — ca în alte țări ale 
lumii antice nu constituiau o pătură socială superpusă şi privilegiată — ca în Egipt, Mesopotamia, India etc. Nu li se 
pretindea să aibă o vocaţie religioasă. Orice cetăţean care se dovedise loial statului putea deveni preot, nu pe baza 
unor competenţe specifice, ci prin alegere, sau cu totul întâmplător — prin tragere la sorţi... Această fizionomie reală 
şi această funcţie socială a religiei greceşti explică influenţa ei în diferitele domenii ale artei.” (Cf. Ovidiu Drimba, 
Istoria culturii şi civilizației, Bucureşti, Editura Saeculum I.O. 2003, pp. 125-126) 

159 Idem, Aristotel, Politica, ed. cit. 

Universul devine astfel inteligibil, pentru că zeii sunt asemănători oamenilor — ştim tot 
atâtea despre ei, câte ştim despre oameni. Această convingere care fundează umanismul grecesc!“ 
a lăsat urme adânci asupra practicii şi gândirii artistice. „Ceea ce distinge arta greacă de arta altor 
culturi antice — şi acesta este marele său titlu de glorie, care a fundamentat şi a influenţat în mod 
decisiv asupra dezvoltării de mai târziu a artei europene — este umanismul său. Umanism — adică 
plasarea omului (sau a divinității —, dar umanizate) în centrul interesului... Subiectul artei nu mai 
este acum animalul — cum era atât de frecvent în arta egiptenilor, a asirienilor sau a perşilor. Tema 
unică a artei a devenit omul. Imaginea lui este creată de artist, nu investită cu un sens simbolic 
sau cu o funcție magică, ci pentru frumuseţea proprie. Omul este măsura tuturor lucrurilor: 
dictonul acesta este (cu un sens independent de cel pe care-l dă Protagoras) însăşi formula artei şi 
întregii culturi greceşti.” 

Zeii greci sunt, cum s-a mai spus, foarte strâns legaţi de viaţa cetăţii, iar devoţiunea față 
de zei nu era numai un act de credinţă, ci şi un act civic. Aşa se explică de ce toate cetăţile 
greceşti, fără excepţie, erau patronate de zei, iar formele artistice vizuale sunt legate, în primul 
rând, de celebrarea acestora prin sanctuare, temple, picturi etc. „Conform tradiției, panteonul 
grecesc număra doisprezece zei importanţi, veneraţi în întreaga lume greacă, dar având adesea 
particularități locale... Unele sanctuare erau venerate în întreaga Grecie — cel al lui Apollo, la 
Delfi, cel al lui Zeus, în Olimp.”!* Prin urmare, fără o bună reprezentare a religiei politeiste 
greceşti, fără a cunoaşte țesătura foarte complexă de relaţii dintre zei, ori o bună cunoaştere a 
caracterului lor, nu putem ajunge pe deplin la înțelesurile artei greceşti. Cum remarca Hegel: 
„Arta a fost în Grecia cea mai înaltă expresie a absolutului, iar religia greacă este religia însăşi a 
artei”, 

Friedrich Nietzsche, celebrul filosof şi estetician german, a pus în evidenţă, ca nimeni 
altul, poate, influenţa religiei asupra artei greceşti. Spre deosebire de înaintaşii săi care susțineau 
că idealul de clasicitate, de ordine, măsură şi linişte sufletească este ilustrat de arta vizuală 
greacă, Nietzsche a susținut că arta greacă, dar şi arta în genere, ar trebui înţeleasă prin 


intermediul a două concepte antitetice: apolinic şi dionisiac, concepte inspirate din reprezentările 


14 Umanismul grecesc este cuprins în fraza filosofului Protagoras, citată de Platon în dialogul Theaitetos, fr. 151 e- 
152 a: „Individul este măsura tuturor lucrurilor: a celor existente întru cât există, a celor inexistente întru cât nu 
există”. (Vezi Platon, Theaitetos în, Dialoguri, Opere, VI, Bucureşti, Editura Ştiinţifică şi Enclopedică, 1989, p. 193. 
14 Cf. Ovidiu Drimba, op. cit., p. 126. 


142 Pierre Auregan, Guy Palayret, Zece etape ale gândirii occidentale, Bucureşti, Editura Antet, 1999, p. 10. 


'% Ibidem, p. 22. 

vechi greceşti ale celor doi zei: Apollo şi Dionysos!*. „Cele două zeități ale artei, Apollo şi 
Dionysos, ne fac să ajungem la concluzia că, în universul grecilor, exista un contrast uriaş, atât în 
originar, cât şi în finalitate, între artele plastice (cele apolinice) şi cea neplastică (muzica), adică 
arta lui Dionysos.”!% 

Până la Nietzsche, se vorbea cu precădere despre idealul de clasicitate atins de arta greacă 
— dorinţa de echilibru şi armonie, de măsură şi acord, de înţelegere şi pace, ori de concordanţă şi 
proporţie, elemente gândite prin analogie cu reprezentarea canonică a zeului Apollo, zeul luminii 
şi artelor, şi mai puţin cu cealaltă faţetă a omului grec, reprezentat de Dionysos şi sărbătorile 
dionisiace, în care pasiunea dezlănţuită şi iraţională, manifestarea dorinţei nestăpânite, 
înflăcărarea şi entuziasmul, patima sentimentului etc. puneau stăpânire deplină pe sufletul 
oamenilor până la delir şi nebunie. „Armonia senină, înțeleasă ca ordine şi măsură, se manifestă 
în ceea ce Nietzsche defineşte drept Frumuseţe apolinică. Dar acest tip de Frumuseţe este în 
acelaşi timp un paravan care încearcă să estompeze prezenţa unei Frumuseţi dionisiace 
răvăşitoare, care se face cunoscută nu prin formele de manifestare exterioară, ci prin ceea ce este 
dincolo de ele. Aceasta este o Frumuseţe voioasă şi primejdioasă, în antiteză cu raţiunea şi, 
adesea, reprezentată ca posedare şi nebunie: este jumătatea nocturnă a blândului cer al Aticii care 
se umple de mistere iniţiatice şi de obscure ritualuri de sacrificiu, cum ar fi misterele de la Eleusis 
şi riturile dionisiace. Această Frumuseţe nocturnă şi tulburătoare va rămâne ascunsă până în 
perioada modernă, pentru a se transforma mai apoi, printr-un gest de revanșă faţă de frumoasa 


armonie clasică, în acel izvor tainic şi vital al manifestărilor contemporane ale Frumuseții.” "$ 


144 Zeul Apollo era patronul templului care îi purta numele din celebra localitate greacă Delfi, din insula Delos. Timp 
de peste o mie de ani, până în secolul al IV-lea d.H., oamenii din întreaga Grecie, dar şi din alte zone, veneau la Delfi 
pentru a consulta oracolul pentru cele mai felurite interese. Templul marca, în viziunea greacă veche, centrul lumii, 
iar dorinţa de a-l vizita cel puţin o dată în viaţă era exprimată de fiecare grec în parte. De aceea Delfi era, cum se tot 
spune, capitala religioasă şi morală a lumii clasice greceşti. Templul lui Apollo din Delfi adăpostea şi o serie de 
inscripţii între care cunoscutul adagiu socratic „Cunoaşte-te pe tine însuţi” şi celebrele îndemnuri la cultivarea 
virtuţilor, cumpătare şi măsură: „Cel mai drept este cel mai frumos”, „Respectă limita”, „Urăşte Aybris-ul” 
(aroganţa), „Nimic în exces”. Cum arată şi Umberto Eco, „pe aceste reguli se întemeiază bunul-simţ grec al 
Frumuseţii, în consens cu o viziune a lumii care interpretează ordinea şi armonia drept ceva menit să pună stavilă 
acelui Chaos care cască, din a cărui gură, din spusele lui Hesiod, s-a slobozit afară lumea. Este o viziune pusă sub 
oblăduirea lui Apollon, care de altfel este înfăţişat printre Muze pe frontonul dinspre apus al templului din Delfi. Dar 
în acelaşi templu, apare frecvent, pe frontul opus, dinspre răsărit, Dionysos, zeul haosului şi al neînfrânatei încălcări 
a oricăror reguli. Prezenţa simultană a două divinităţi antitetice nu e întâmplătoare, chiar dacă a fost reliefată drept 
temă majoră abia în epoca modernă, prin scrierile lui Nietzsche”. (Vezi Umberto Eco, Istoria Frumuseţii, ed. cit., p. 
54-55.) 


145 Friedrich Nietzsche, Naşterea tragediei, în vol. De la Apollo la Faust, Bucureşti, Editura Meridiane, 1978, p. 180. 
14 Umberto Eco, op. cit., p. 58. 

II. Cuvintele fundamentale ale esteticii greceşti. Teorii asupra artei şi frumosului 

După o analiză a Weltanschauung-ului grecesc vechi, a cadrelor de gândire în cuprinderea 
cărora sunt plasate toate reprezentările teoretice asupra artei şi frumosului, altfel spus, după 
developarea marilor supoziţii care sunt activate implicit în vorbirea explicită despre artă şi 
frumos, firesc este să urmeze o investigaţie a cuvintelor fundamentale explicite prin intermediul 
cărora vechii greci îşi reprezentau, judecau şi evaluau fenomenele numite de noi astăzi — estetice. 
Aceste cuvinte fundamentale formează, cum am mai spus, reţeaua conceptuală a esteticii greceşti, 
rețea care a modelat apoi sensibilitatea şi gândirea estetică europeană. Între aceste cuvinte 
fundamentale, ne vom opri cu precădere la conceptele-ancoră: artă şi frumos, după câteva 


precizări metodologice şi o succintă incursiune în înțelesurile atribuite de greci sufletului. 


1. Precizări metodologice 

Cum spuneam în introducere, estetica filosofică sau filosofia artei nu investighează arta în 
nemijlocirea ei, ci rețeaua conceptuală care formează universul reprezentărilor şi gândirii despre 
artă. Altfel spus, estetica filosofică nu se situează la nivelul actului nemijlocit al perceperii şi 
receptării operei de artă, ci are în vedere ceea ce se spune despre opera de artă. Din această 
perspectivă estetica propune o analiză a limbajului conceptual, ce rezultă din aprecierile explicite 
generate de contactul nemijlocit cu obiectul estetic, cu scopul de a descifra natura şi 
mecanismele gândirii despre artă. De aceea, cum mai spuneam, estetica filosofică este un discurs 
de gradul doi, o prelucrare a vorbirii explicite despre artă. Ea are ca obiect de studiu, 
reprezentările conceptuale asupra artei — investigaţiile istoricilor artei, analizele estetice 
specializate pe anumite domenii de creaţie artistică, tratatele şi manualele de îndrumare a creaţiei 
artistice, mărturiile artiştilor despre ei înşişi etc. 

Desigur, cum am arătat, această analiză trebuie precedată de o bună cunoaştere şi 
înţelegere a Weltanschauung-ului, a cadrelor de gândire, a marilor supoziţii care apar implicit în 
vorbirea explicită despre artă. Când rostim explicit cuvântul „artă”, noi deja am atribuit un înţeles 
implicit acestui cuvânt; tot astfel se întâmplă şi cu toate celelalte concepte generice. 

Din această perspectivă, înțelesurile implicite au rol modelator asupra rețelei conceptuale 
explicite. În contextul acestor înţelesuri de fundal (ele sunt numite şi pre-judecăţi, în sensul de 


judecăţi preformate) se plasează orice dezbatere asupra înţelesurilor artei şi frumosului. În alte 

cuvinte, Weltanschauung-ul unei culturi determinate, marile cadre de gândire şi sensibilitate, 
cultura greacă în cazul nostru, sunt activate continuu în ceea ce se spune explicit despre artă şi 
frumos. 

Prin urmare, în ordinea metodei, esteticianul care inițiază investigații istorice trebuie să 
parcurgă un dublu traseu de analiză: 

1. Pe de o parte, un drum de la universal la individual: adică de la ceea ce este implicit, de 
la marile cadre de gândire şi sensibilitate (universalul care este permanent activ în orice act de 
vorbire şi cunoaştere), către rețeaua conceptuală explicită, respectiv către cuvintele fundamentale 
dispuse în relaţii semantice reciproce (generalitatea conceptuală specifică, cuvintele 
fundamentale în care sunt reprezentate teoretic explicit arta şi frumosul) şi, respectiv, către 
obiectul estetic, opera de artă în concreteţea sa (individualul, adică acest tablou, această 
sculptură, această poezie etc.). Succint, drumul gândirii trebuie să parcurgă itinerarul: cadre de 
gândire (universalul) — reţeaua conceptuală (generalul) — opera de artă determinată 
(individualul). O astfel de procedură se justifică logic, după principiul că ceea ce spunem despre 
toţi, spunem şi despre unii sau unul. Numai astfel, devin inteligibile arta şi frumosul ca forme de 
viaţă, elemente aparţinând întregului fiinţei omeneşti vii. 

2. Pe de altă parte, esteticianul trebuie să parcurgă drumul de la individual, de la opera de 
artă în concreteţea sa, către general şi apoi către universal. Faptul acesta devine evident dacă 
avem în vedere judecata de tip estetic. Subiectul logic într-o astfel de judecată este totdeauna un 
individual, în timp ce predicatul logic este totdeauna o generalitate, o clasă de obiecte, o valoare, 
care la rândul ei nu este un obiect. Or, generalitatea tinde către ceea ce este universal, adică 
valabil pentru toți. De pildă, enunţul: „Portretul poetesei Sappho, descoperit în oraşul Pompei, 
este expresiv”, este un exemplu relevant în acest sens. Subiectul logic se referă la un individual 
ce poate fi uşor reperat — portretul poetesei Sappho descoperit în oraşul Pompei — în timp ce 
predicatul logic, „expresiv”, un predicat de valoare, este o generalitate. Dar predicatul „expresiv” 
se poate aplica unui număr indefinit de portrete ori altor creaţii artistice, nu numai portretului 
poetesei Sappho. Termenul general „expresiv”, din enunţul despre care vorbim, este în fond un 
substitut al frumosului generic; el tinde către universalitatea ce-l subordonează, către frumosul 
generic, ca o ilustrare a realizării într-o operă de artă expresivă. 

Desigur că ambele proceduri sunt egal îndreptăţite. Numai că pentru perioada pe care o 


studiem, estetica grecească, este preferabilă utilizarea traseului universal — individual. Motivul 

este simplu. Grecii înşişi gândeau astfel şi, pe urmele lor, întreaga cultură europeană până în 
modernitate. Gândirea acestor perioade este dominată de raportul dintre Unul şi Multiplu. Cum 
unitatea devine multiplicitate? lată întrebarea care de departe a dominat agenda intelectuală a 
Antichității, a Evului Mediu şi Renaşterii. Drept care, vom apela la acest traseu al minţii pentru a 
explica din interior, modul în care cei vechi au gândit arta şi frumosul, printr-o developare a 


cuvintelor fundamentale specifice filosofiei greceşti a artei. 


2. Înţelesuri ale sufletului — incursiuni în universul dihotomiilor conceptuale greceşti 

Oricât ar părea de paradoxal, punctul de plecare în această analiză asupra artei şi 
frumosului în gândirea greacă este condiționată de decelarea înţelesurilor unui termen prim, ce 
ocupă poziția unui principiu explicativ în integralitatea manifestărilor culturale şi artistice 
greceşti. Este vorba despre conceptul de suflet. Fără o bună reprezentare a sensurilor multiple ale 
acestui mega-concept (un concept-umbrelă, cum ar spune Umberto Eco) nu putem accede la 
specificul reprezentărilor despre artă şi frumos în lumea veche europeană. Motivul este simplu. 
Toată gândirea şi sensibilitatea greacă, speculațiile teoretice generate de reflecția asupra artei şi 
frumosului sunt precedate de felul în care vechii greci gândeau sufletul. În fond, arta şi frumosul 
sunt manifestări, forme de expresie ale sufletului omenesc. Chiar estetica, analiza teoretică a artei 
şi frumosului, ne trimite cu gândul la suflet, pentru că aesthesis, partea de sensibilitate 
omenească, este o componentă a sufletului. 

În viziune grecească şi, mai apoi, general europeană, sufletul este nu numai izvorul tuturor 
faptelor umane, în fond numele rezumativ al condiţiei noastre omeneşti şi, în ordinea cunoaşterii, 
termenul prim din care extragem toate consecinţele, ci şi mediatorul dintre lumea sublunară, 
lumea pământeană, şi lumea supralunară, lumea divinității. Cum se ştie, lumea este pentru grec 
un cosmos, o ordine divină. Demiurgul (numit de Platon şi Marele Arhitect) care a trecut haosul, 
starea de nederminare a elementelor lumii, în regimul ordinii, în cosmos, a modelat lumea, cum 
spune Platon, după principiul interior lui, cel al perfecțiunii. Tot el a pus şi lumea în mişcare, 
inclusiv prin intermediul sufletului, corpurile oamenilor. Sufletul este şi el, aşadar, de obârşie 
divină. 

Trebuie spus că încă din perioada homerică, perioada în care gândirea simbolică arhaică 
se exprima cu precădere prin mit şi rit, vechii greci au avut intuiţia unităţii lumii şi convingerea 


că celebrarea şi (re)cunoşterea acestei unităţi reprezintă supremul Bine. Pentru vechiul grec 

existau ample corespondențe între planul cosmic şi cel uman, între sacru şi profan. Ele erau 
stabilite ritualic, la nivelul practicării vieţii de către oamenii obişnuiţi, mai ales în zilele de 
sărbătoare, şi conceptual de către filosofi. Integrarea în armonia lumii, desemna principala 
preocupare de ordin religios a omului grec. Ideea de individ uman, cu dramele şi realizările sale 
lăuntrice, o găsim într-un plan secund. Esenţa unică din interioritatea individului uman, ceea ce 
numim noi astăzi Eu individual, se situează într-un al doilea plan, întrucât individul este văzut ca 
parte a universului, ca participant la ideea de armonie cosmică. De fapt, nu individul uman conta, 
ci colectivitatea în ansamblul ei, oraşul-stat cu care individul, devenit cetăţean, se identifica la 
nivelul conştiinţei de sine. Filosofii au fost cei care au trecut de la gândirea simbolică, dominată 
de mituri, ritualuri şi imagini, la gândirea conceptuală, argumentativă şi justificativă. 

Sufletul este, aşadar, similar divinității, este o expresie a ei, o formă de manifestare. 
Divinitatea este prezentă în om prin suflet. Noi suntem purtători de suflet, de ceva ce nu este al 
nostru, în sensul că nu este produs de către noi. Astfel, atributele divinității sunt şi atributele 
sufletului. Planul divin al lumii comunică cu planul corporal, material, prin intermediul sufletului. 
Cosmosul, ordinea, Divinul bun, frumos şi drept este prezent şi în sufletul nostru. Există o 
omologie, o asemănare de structură între om şi univers, între divinitate si ființa umană. Omul este 
asemeni zeilor pentru că o parte din el este nemuritoare. 

Există aşadar, un macrocosmos dar şi un microcosmos care îşi corespund pentru faptul că 
au ceva în comun: sufletul nemuritor. Prin urmare, unitatea divinității trece în pluralitatea 
corpurilor oamenilor. Ceea ce are esența sacră trece în lumea profană, multiplă, corporală, 
muritoare. Putem vorbi chiar de un izomorfism între lumea divinității şi lumea omului, între 
această lume şi lumea cealaltă Toate aceste convingeri veneau, cum spuneam, din timpul homeric 
şi ele au modelat priorităţile agendei intelectuale greceşti. Între acestea, un prim loc ocupa 
problema imortalităţii sufletului. 

Numai că această convingere a sufletului nemuritor a deschis o serie întreagă de alte 
probleme pe care mintea grecească a vrut să le rezolve şi pe care ni le-a transmis şi nouă. Este 
vorba, desigur, de problema raportului dintre corp şi suflet, problemă rămasă deschisă şi astăzi”. 

Moştenirea greacă, preluată apoi de învăţătura creştină, a plasat corelația corp-suflet în 


prim-planul culturii europene. Diferenţa dintre aceste entităţi polare se realizează pe baza a două 


147 Vezi Angela Botez şi Bogdan M. Popescu (coordonatori), Filosofia conştiinţei şi ştiinţele cognitive, Bucureşti, 
Editura cartea Românească, 2002, o antologie de texte care face o radiografie a dezbaterilor internaţionale actuale în 
jurul problemei mind-body. 

criterii. Primul este criteriul ontologic ce poate fi enunțat astfel: corpul şi sufletul au prin natura 
lor esențe distincte: unul este de natură materială; celălalt este de natură spirituală. Al doilea, 
derivând din primul, poate fi numit criteriul temporalităţii: corpul este muritor, în timp ce sufletul 
este nemuritor. 

Odată cu primii filosofi greci, relația dintre trup şi suflet este gândită, pentru a recurge 
analogic la algebră, sub forma unui binom, în sensul că aceşti doi termeni sunt aşezaţi şi gândiţi 
împreună. Altfel spus, cei doi termeni sunt corelativi pentru că ei nu pot fi gândiţi independent 
unul față de celălalt, înţelesul unuia antrenând, prin urmare, sensul celuilalt. În timp ce noţiuni 
precum greutate sau culoare pot fi gândite independent prin raportare la alţi termeni, nu acelaşi 
lucru se întâmplă cu noţiuni de tipul: absolut-relativ, cauză-efect, pozitiv-negativ, compus-simplu, 
finit-infinit, soţ-soţie şi, în cazul nostru, corp-suflet, şi exemplele ar putea continua. Spre 
deosebire de noţiunile independente, cele corelative nu pot fi gândite decât împreună. 

Faptul acesta produce implicaţii majore în gândirea de tip estetic. Toate conceptele 
estetice sunt valori, iar valorile, cum se ştie, au apariţii polare: frumos-urât, bine-rău, adevăr-fals, 
dreptate-nedreptate etc. Or, în judecăţile de valoare, actele de judecare nu sunt constatative, 
neutrale, ci sunt exprimate acte de evaluare — exprimare explicită de preferinţe individuale, 
subiective — cu ajutorul predicatelor generice de valoare. Când am exprimat judecata estetică 
„portretul x este un kitsch”, am activat în mod implicit reprezentări teoretice complexe legate de 
ceea ce înseamnă frumos. Kitsch-ul este un corelativ negativ al frumosului şi, prin urmare, el nu 
poate fi definit şi înţeles fără invocarea înţelesurilor acestuia. 

Prin urmare, mentalitatea grecească ne-a transmis nu numai mesajul unităţii lumii, ci şi 
marile dileme legate de dispunerea celor mai importante idei ale spiritului în structuri logice 
dihotomice, în polarităţi: bine-rău, frumos-urât, corp-suflet. Faptul acesta îl vom remarca atunci 
când vorbim despre configuraţia internă a sufletului, respectiv despre distincţiile cu care grecii 
operau în mod frecvent pentru a înţelege complexitatea gândirii şi acţiunii omeneşti, inclusiv 
fenomenele legate de artă şi frumos. 

Revenind, pentru cultura europeană trupul şi sufletul pot fi reprezentate, cel puţin dacă-i 
avem în vedere pe primii filosofi greci, sub forma unui binom, care generează alte două dihotomii 
fundamentale ale culturii europene: binomul corporal (material) — spiritual, respectiv binomul 


muritor — nemuritor. Aceste dihotomii decupează natura originară a omului aşa cum apare el în 

marile mituri cosmogonice sau, mai târziu, în expunerile ontologice pe care le propune gândirea 
filosofică. 

Interesant de ştiut este faptul că termenii care desemnau sufletul şi corpul s-au constituit 
încă din perioada homerică. Problemele pe care au vrut să le lămurească vechii greci ţineau de 


convingerea lor exprimată extrem de fericit de Aristotel: „Sufletul nu poate fi nici fără corp, nici 


simplu corp; căci el nu este corp, dar este legat de corp”!*. 


Corpul sau trupul era desemnat prin cuvântul soma'”, iar sufletul sau spiritul prin doi 
termeni distincţi, pneuma şi psyche. Vechii greci făceau distincţia, reluată apoi de creştinism şi de 
secolele timpurilor moderne până astăzi, între suflet şi spirit. Sufletul viza sensibilitatea noastră, 
viaţa noastră lăuntrică, legată mai mult de corp şi de soarta acestuia, fiind deci muritoare, în timp 
ce prin spirit se înţelegea sufletul care s-a culturalizat şi care reprezintă, cum am spune noi astăzi, 
un principiu al termenilor amintiţi. Soma, pneuma şi psyche au fost corelaţi cu un alt termen 
semnificativ în încercarea vechilor greci de a desemna viaţa noastră lăuntrică şi a determina acel 
element care particularizează fiinţa umană în lume. Este vorba despre cuvântul tymos, care poate 


fi tradus prin îndrăzneală, cutezanţă. 


148 Aristotel, Despre suflet, Bucureşti, Editura Humanitas, 2005. (Vezi Cartea 1, integral, fr. 402 a-411 b 30, în care 
autorul face o sinteză a discuţiilor înaintaşilor din care am selectat şi exemplele istorice. Pentru o bună înțelegere 
asupra modului în care au evoluat reprezentările asupra sufletului şi a raportului cu corpul, trebuie consultate, la 
nivelul unei bibliografii minimale, următoarele: cele patru volume care cuprind textele presocraticilor, *** Filosofia 
greacă până la Platon, Editura Ştiinţifică şi Enciclopedică, Bucureşti, 1979, vol. I-V. (vol. I, Partea întâi; vol. I, 
Partea a 2-a; vol. II, Partea întâi; vol. II, Partea a 2-a, vol. V — Indice de nume şi indice tematic), imperativ chiar, 
dialogul Phaidon (Despre suflet), cea mai spectaculoasă construcție teoretică dedicată sufletului din cultura 
europeană, în Platon, Opere, vol. IV, Editura Ştiinţifică şi Enciclopedică, Bucureşti, 1974 sau în oricare altă ediție, 
Aristotel, Despre suflet, Bucureşti, Editura Humanitas, 2005, sintezele de terminologie şi concepție veche greacă 
semnate de Gheorghe Văduţescu, O enciclopedie a filosofiei greceşti, ed. cit,. şi Francis E. Peters, Termenii filosofiei 
greceşti, Editura Humanitas, Bucureşti, 1993, 1997. 

1% Pentru grecii din vechime, soma desemna doar corpul viu, purtător şi animat de suflet. Cadavrul, corpul 
neînsufleţit, era numit cu sema, piatra de mormânt, semnul a ceea ce a fost cândva corp. Deci, corpul este ceva viu, 
animat (animus era un alt termen pentru suflet), forma omenească pusă în mişcare de către suflet. Corpul este o 
uniune între elementele lumii care sunt supuse devenirii şi morţii şi suflet, partea divină, care este sursa, principiul 
mişcării corpului. Sufletul comandă corpul se supune, pentru a folosi expresia lui Platon din dialogul Phaidon. 
Raportul dintre corp şi suflet este gândit prin analogie cu lumea care este mişcată de Sufletul lumii. Schimbarea 
lucrurilor existente în univers se explică prin mişcarea rezultată din contactul reciproc dintre lucruri. Lucrurile 
primesc mişcare de la alte lucruri. Dar care este sursa mişcării? Este limpede că ea trebuie situată în afara corpurilor, 
într-o entitate care produce mişcarea lucrurilor, fără ca ea să fie la rândul ei pusă în mişcare. Sursa mişcării nu poate 
fi mişcată de o altă sursă pentru că atunci nu ar mai fi sursă. Aristotel în Fizica numeşte această sursă originară a 
mişcării cu expresia „mişcătorul nemişcat”, un alt nume al divinului, al principiului spiritual care animă întreaga 
lume. Astfel, şi sufletul omenesc este gândit prin analogie cu „mişcătorul nemişcat”. A se vedea pe larg, Gheorghe 
Vlăduţescu, op. cit. din care redăm un fragment lămuritor în ordine terminologică: „Hesiod numeşte soma, corpul 
viu... În Cratilos 400c, Platon vorbeşte despre faptul că unii socoteau că trupul-soma este mormântul-sema 
sufletului... suflete ar sta în trup ca într-un fel de închisoare... în Gorgias, Socrate era făcut să spună că: aşa am auzit 
odată vorbind pe un învăţat, că noi suntem acum morţi, că trupul ne este mormânt”, p. 142. 

Cum spuneam, înţelegerea poziţiei artei şi a frumosului în cultura grecească trebuie să 
treacă preliminar printr-o înţelegere a configurației interioare sufletului şi a modului în care 
aceste structuri interacționează cu corpul. Problema este, uşor de bănuit, foarte complexă, întrucât 
elementele componente ale sufletului şi ale relaţiilor lui cu corpul sunt concepute diferit de la un 
filosof la altul. Presocraticii, în mod special pitagoreicii, au o anumită concepţie, în timp ce 
Platon şi Aristotel avansează propriile viziuni. Nu există, fireşte, o concepție unitară asupra 
sufletului, după cum nu vom găsi o unanimitate de vedere în toate celelalte probleme ce ţin de om 
şi de interacțiunea lui cu lumea. Cu toate acestea, există anumite puncte comune în legătură cu 
elementele care alcătuiesc sufletul în unitatea şi integralitatea sa, elemente exprimate, în mod 
esenţial, în dihotomia: aisthesis — noesis. Aceste concepte sunt corelative (nu pot fi gândite decât 
împreună) şi dau seamă de paradigma grecească a sufletului, paradigmă implicată în înţelegerea 
artei şi frumosului în lumea veche!*. 

Aisthesis', cuvântul din care, etimologic vorbind, s-a inspirat Baumgarten pentru a 
denumi ştiinţa artei şi frumosului, estetica, denumea partea „inferioară” a sufletului, cea care este 
în legătură nemijlocită cu trupul. Aisthesis era cuvântul care se referea la ceea ce noi numim 
astăzi senzaţii şi percepții. Desigur că vechii greci s-au interogat şi asupra proceselor fiziologice 
care explică mecanismele de schimbare a stării sufleului, afectat de contactul cu diverse obiecte, 
dar importanţa reflecțiilor lor nu sunt de natură ştiinţifică, fiziologică, ci filosofică. Reflecţia 
asupra aisthesis-ului, partea de suflet denumită şi senzitivă (în termenii lui Kant, capacitatea 
noastră de a primi impresii senzoriale), a luat conotaţii filosofice atunci când a fost opusă părții 
„superioare” a sufletului, gândirii sau raţiunii, desemnată prin mai multe cuvinte, în principal prin 
noesis. 

Lucrurile sensibile, individuale, forma şi proprietăţile lor sunt obiectul de aplicaţie al 
aisthesis-ului. Acesta are o dublă natură. Pe de o parte, el face posibil contactul cu obiectele 
sensibile, este o formă de cunoaştere sensibilă — produce o coordonare unitară a impresiilor 
noastre. Pe de altă parte, el face posibile şi impresiile dobândite prin fiecare organ de simţ. Dar şi 
într-un caz şi în altul, aisthesis-ul nu-şi schimbă condiţia lui spirituală, de parte a sufletului, chiar 


dacă se află într-un contact intim cu corpul. Există un aisthesis care se potriveşte simţurilor 


15 Modul în care vechii greci înțeleg raportul între trup şi suflet constituie condiţia de înţelegere şi a altor domenii de 
reflecţie care au fundat configuraţia culturii europeane de astăzi. A se vedea, Emil Stan, Spaţiul public şi educația la 
vechii greci, laşi, Editura Institutul European, 2003. 

151 Toate analizele etimologice sunt preluate din: Francis Peters, op. cit., p. 24-33. 

individuale — văz, auz, pipăit, etc., dar şi aisthesis comun numit aisthesis koinē, simţ comun, 
sensus comunis”. 

Acest concept va face o adevărată carieră în estetica contemporană'®. 

Interesant de reţinut este şi faptul că prin intermediul lui aisfhesis, noi avem şi 
reprezentarea părţii vizibile a cosmosului, a universului. Cosmosul este numit implicit şi 
aisthetos, adică podoabă, ornament, şi este prezent în sufletul nostru pe latura lui aisthesis. 

Cum spune Platon, aisthesis-ul se referă la perceperea lumii de către suflet prin corp şi 
extrage formele sensibile (morphe) din obiectele sensibile. 

Noesis desemna partea „superioară” a sufletului, gândirea sau raţiunea, şi era concepută 
corelativ cu aisthesis. De asemenea, desemna mai multe operaţii interne ale sufletului: 
posibilitate de a opera cu judecăţi prin combinarea sau separarea unor noţiuni; apoi, capacitatea 
de a sesiza nemijlocit esențe, adică principiile, structurile invizibile şi de profunzime ale lumii; în 
sfârşit, capacitatea de a gândi realitățile în sine (acele entităţi care există şi nu pot fi percepute 
sensibil) — numite şi formele inteligibile (eidos, idea) care sunt denumite astăzi formele noţionale 
ale obiectelor —, dar şi de a le transpune în imagini (phantasiai). 

Trebuie să reținem, urmându-l pe Aristotel, că atât morphe, forma sensibilă, cât şi eidos 
(forma inteligibilă) există în suflet într-un mod potenţial. Ele sunt „trezite”, puse în „mişcare”, 
actualizate de întâlnirea cu obiectele sensibile pentru aisfhesis, iar pentru noesis, „trezirea” 
survine din „energia” propriei naturi divine. 

Apoi, trebuie totodată precizat că dihotomia aisthesis — noesis nu este atât de simplă în 
contextul gândirii teoretice greceşti. Terminologia grecească a acestor facultăţi ale sufletului este 
fluidă şi contextuală. De pildă, pentru facultatea „superioară”, pentru gândire, considerată a fi 
partea nemuritoare a sufletului, filosofii au folosit mai mulţi termeni între care existau relaţii de 
sinonimie parţială, dar ale căror sensuri se luminează pe deplin parțial dacă sunt văzuţi în „reţea”. 


Intre aceştia nu pot fi omişi următorii termeni: 


152 În psihologia aristotelică, «simţul comun» este o facultate ţinând de psyche, având drept funcţii: 1) perceperea 
«sensibilelor comune» care nu sunt obiectul unui singur simţ: mişcarea şi repausul, numărul (arithmos), figura, 
mărimea; 2) perceperea lucrurilor accidental sensibile, distingerea simţurilor unul de altul, simţirea că simţim (s.n.).” 
(Cf. Francisc Peters, op. cit., p. 32) 

153 Vezi Hans-Georg Gadamer, Adevăr şi metodă, Bucureşti, Editura Teora, 2001, Sensus comunis, p. 26-34, şi 
Gianni Vattimo, Etica interpretării, Constanţa Editura Pontica, 2000, art. FHermeneutica — noua koiné, p. 39-49. 

Nous — un nume care desemna atât divinitatea ordonatoare a lumii, cauza cosmică a 
universului, Sufletul lumii, principiul ei spiritual, etc., cât şi partea nemuritoare a sufletului 
omenesc, partea legată de contemplaţie, de teorie; 

Logos — un nume care trimitea simultan şi la ordinea supranaturală a lumii, la sufletul ori 
raţiunea divină, dar şi la capacităţi sau operaţii ale facultăţii „superioare”: rostire, justificare 
raţională, rațiune, definiţie, facultate rațională, proporţie; 

Sophrosyne — un nume pentru harmonia la Pitagora, iar la Platon, după ce a primit o serie 
de înţelesuri etice în dialogul Charmides,!* a fost folosit pentru a desemna gândirea, mai precis 
facultatea superioară, raţională, a gândirii, cea care-şi subordonează şi părțile inferioare — partea 
care este doritoare, pasională şi partea activă, volițională. 

Sufletul omului, cu cele două componente dihotomice aisthesis — noesis, trebuie văzut din 
două ipostaze complementare: 

Pe de o parte, sufletul este, cum am mai spus, un principiu cosmologic. Prin latura sa 
nemuritoare, sufletul omului face legătura cu principiul divin al lumii, pune omul în 
corespondență cu întregul univers. O serie de atribute ale sale sunt similare divinității. 
Macrocosmosul (universul în integralitatea sa) şi microcosmosul (omul şi lumea specifică lui) îşi 
corespund, sunt într-o relaţie de omologie. 

Pe de altă parte, sufletul este principiul cunoaşterii, cel care-l pune pe om într-o 
corespondenţă epistemologică cu divinul. Prin sufletul său, omul poate cunoaşte atât propria 
lume, mediul de viaţă şi experienţele sale, ordinea omenească a lumii, evenimentele care se 
petrec în lumea sublunară, realităţile sensibile, dar tot prin el poate aspira să cunoască şi 
realitățile inteligibile, realităţile superioare ce țin de lumea supralunară, de planul şi ordinea 
divine ale lumii. 

Dacă în ordine cosmologică, dihotomia sufletului aiszhesis — noesis corespunde 
dihotomiei muritor — nemuritor, în ordine epistemologică, în ordinea cunoaşterii, dihotomiei 


sufletului aisthesis — noesis îi corespunde corelaţia doxa — episteme. 


154 Dialogul Charmides (sau despre înţelepciune) fixează înțelesurile cuvântului sophorosyne în opt sensuri: — 
îndeplinirea a toate cu măsură şi linişte (159b); faptul de a fi deopotrivă cu smerenia (160e); a săvârşi ce-i al tău 
(161b); săvârşirea celor bune (163e); a se cunoaşte pe sine (164d); cunoaşterea altor ştiinţe şi în acelaşi timp a ei 
însăşi (166c); să ştii ce ştii şi ce nu ştii (167a); a şti că ştii şi că nu ştii (170d). (A se vedea Platon, Charmides, în 
Dialoguri, Bucureşti, Editura Pentru Literatură Universală, 1968). 

Trebuie spus că statutul conceptual al artei în lumea greacă derivă din această dihotomie a 
căilor de cunoaştere, doxa — episteme, dihotomie care a dominat suveran nu numai lumea 
grecească, ci şi cultura intelectuală europeană până la Baumgarten. Abia după 1750, când 
Baumgarten scrie Aestethica, dihotomia îşi mai pierde din tensiune, stimulând căutările celor care 
credeau că poate fi întemeiată şi o cunoaştere a părţii sensibile din om nu numai a părţii noetice. 

Doxa era concepută ca o facultate de cunoaştere a lumii sensibile, fenomenale, 
corespunzătoare aisthesis-ului sufletesc, calea subiectivităţii, calea cunoaşterii lumii de către 
suflet prin corp şi, totodată, un produs al acestei facultăţii, opinia, părerea. Doxa ţine de ceea ce 
este vizibil, fenomenal, de ceea ce apare ca semn al unei esențe ascunse. Distincția apare la 
presocratici, în mod special la Parmenide, care vorbeşte despre două căi de cunoaştere, Calea 
Convingerii (însoţind Adevărul), calea fiinţei, care este calea adevărului din celebra formulă: a fi 
e totuna cu a gândi, şi Calea Opiniei, calea nefiinţei, calea devenirii şi erorii, calea care produce 
aparenţe ale adevărului. Distincția este preluată şi radicalizată de Platon în mai multe contexte. 
Pentru Platon doxa produce închipuiri (fenomene), fantome, aparenţe, cópii ale realităţii, 
presupuneri, supoziţii, convingeri, credințe. Doxa produce opinii despre lumea vizibilă, a 
realităţilor (formelor) corporale ce sunt realități de grad secund (cópii ale esenţelor). Doxa nu 
poate produce adevăr şi cunoaştere pentru că obiectul ei de exercițiu sufletesc, „raza de acţiune” a 
ei se opreşte la lucrurile vizibile, corporale, aparținând nefiinţei, la lucrurile perisabile supuse 
devenirii, transformării şi morţii. În terminologia lui Platon, doxa se corelează cu lumea sensibilă 
(aistheton). Aristotel, în schimb, de pe o altă platformă teoretică, spune că doxa poate produce şi 
enunţuri adevărate nu numai false. Numai că aceste adevăruri sunt probabile şi nu necesare 
(adevăruri certe, veşnice). 

Episteme este identificată de Parmenide, cum spuneam, cu Calea Convingerii (însoţind 
Adevărul) cu calea ființei. Ea este calea ştiinţei, calea cunoaşterii necesare şi universale, valabile 
oricând şi oriunde. Ca expresie a părții „superioare” a sufletului, noesis, episteme ţine de lumea 
esenţelor, de lumea formelor inteligibile (eidos, idea). Cum am spunem astăzi, prin această cale 
de cunoaştere noi dobândim formele noţionale. Or, noţiunile ştiinţifice desemnează clase de 
obiecte, abstracții, forme ale gândirii. Acestea nu sunt obiecte individuale pe care să le putem 
repera cu simţurile. Clasele de obiecte nu sunt ele însele un obiect. Noţiunea de culoare, de pildă, 
nu este o culoare. Sau cum spune Leibniz, noţiunea de câine nu muşcă. Episteme nu produce 


păreri, ci teorii. Raza de acţiune a acestei căi de cunoaştere este lumea inteligibilă, lumea 

noumenală, cea care poate fi numită şi văzută cu „ochii noesis-ului”. În terminologia lui Platon, 
episteme se corelează cu lumea inteligibilă (noeton). De la Aristotel ştim că episteme înseamnă şi 
un corpus organizat de cunoştinţe raţionale!ss. 

În Metafizica, Aristotel ne livrează o diviziune a cunoaşterii ştiinţifice (forme concrete de 
episteme), extrem de utilă pentru a înţelege care era poziţia artei şi a frumosului în lumea 
grecească. Pentru filosoful grec, cunoaşterea episteme este de trei tipuri: cunoaştere practică 
(praktike), cunoaşterea poietică sau productivă (poietike) şi cunoaşterea teoretică (/heoretike). 
Criteriul acestei distincţii este scopul, finalitatea către care se îndreaptă fiecare dintre acestea. 

Cunoaşterea practică, legată de praxis, reprezintă un mijloc de a ne conduce viaţa. Ea se 
referă la acțiunile omului, cele care sunt susceptibile de a fi evaluate dacă sunt bune sau rele. 
Această formă de cunoaştere este rezultatul reflecţiilor îndreptate către înţelegerea 
comportamentului politic şi etic al omului. În rezumat, praktike înseamnă ştiinţă a acţiunii. 

Cunoaşterea poietică, legată de techne, este cunoaşterea producerii, a capacităţii omului 
de a realiza ceva util şi frumos. Etimologic, poietica îşi are originea în verbul poiein, „a acţiona”, 
iar poietica are în vedere capacitatea omului de a face ceva, de a produce obiecte utile, artefacte, 
dar şi opere de artă. Aristotel îi dedică acestei din urmă categorii de cunoaştere un tratat separat, 
Poetica, primul tratat de estetică europeană în care arta este definită prin imitație şi curăţare 
sufletească. 

Cunoaşterea teoretică, legată de theoria '%, este o cunoaştere de dragul de a şti. Ea este 
sinonimă cu ceea ce noi numi astăzi speculație, adică cu o cunoaştere ce foloseşte doar resursele 
interne ale gândirii. Scopul acestei îndeletniciri este intrinsec sieşi. Cunoaşterea teoretică este 
dorită pentru sine şi nu în vederea atingerii altui scop şi reprezintă tipul suprem de activitate 
umană. Cunoaşterea teoretică ne conduce la cea mai înaltă treaptă pe care o poate atinge omul, de 


fapt idealul de viaţă al grecului cult — contemplarea Binelui şi a Frumosului'“”. 


15 Artistotel, Metafizica, ed. cit., fr. 1025b-1026a. 

155 Interesante sunt înțelesurile conceptului „teoria”, înțelesuri care ne conduce la ideea că perspectiva grecilor 
asupra universului era vizuală. Astfel, în înţeles elin, teoria este construită pe baza verbului grecesc /heoreo, care 
trimitea gândul la următoarele operaţii: a privi, a contempla, a examina ori a considera. De la aceste înţelesuri sau 
obținut derivatele: theoréion, care viza locul din care publicul contempla reprezentaţia actorilor, teatru; theoréma, 
care însemna spectacol, dar şi obiect de observaţie ştiinţifică; fheoretos, vizibil (la propriu dar şi cu ochii minţii), 
respectiv ceea ce este comprehensibil, ceea ce poate fi înţeles în mod nemediat şi instantaneu; /heoreticos, 
contemplativ, intelectual. Şi theologia este o “vedere” a zeului, o examinare, contemplare, înţelegere, 
comprehensiune a divinului. 


157 Vezi, Platon, Republica, fr. 540a-c, ed. cit., şi Banchetul, fr. 210-212a, ed. cit., În fr. 211 a Platon descrie frumosul 
inteligibil (frumosul în sine). 

Toate aceste distincții sunt analitice. Cu alte cuvinte, ele pot şi trebuie desprinse ca 
elemente componente ale sufletului numai din perspectiva unor discriminări teoretice. Aceasta nu 
înseamnă că unitatea sufletului trebuie văzută ca multiplicitate. Omul viu, în integralitatea sa, 
posedă un singur suflet, chiar dacă întrebuințările lui sunt distincte şi ierarhice. Unitatea ființei 
noastre, a eului individual, este dată de faptul că, în acelaşi timp, simțim şi ştim că simțim, 
gândim şi ştim că gândim. Numai că în absența cunoaşterii distincțiilor privitoare la suflet, la 
diviziunile cunoaşterii etc., nu putem înțelege nimic din modul în care artele şi frumosul s-au 
configurat în perioada inaugurală a culturii europene. 

3. Arta — formă de viață şi mijloc de cunoaştere. Specificul cunoaşterii poietice 

Viziunea teoretică grecească asupra artei comportă extrem de multe ambiguităţi simbolice 
şi teoretice, fiind plasată nu de puţine ori în contexte conceptuale reciproc contradictorii. Cum am 
mai spus, gândirea greacă a transmis culturii intelectuale europene nu numai năzuinţa către 
unitate, ci şi marile dileme generate de dispunerea antinomică a celor mai înalte idei ale spiritului 
omenesc (categoriile gândirii). De la Aristotel încoace, fiecare gânditor important a încercat 
concilierea marii rupturi săvârşite de Platon: dihotomia lumea sensibilă (ais?heton) — lumea 
inteligibilă (noeton) şi, corelativul ei, doxa şi episteme. 

La această provocare a lui Platon (anunţată de altfel şi de presocratici, în special de 
Parmenide) a încercat să răspundă întreaga gândire grecească, chiar Platon însuşi în dialogurile 
de bătrâneţe şi, desigur, discipolul său cel mai de seamă, Aristotel. Pentru a răspunde acestei 
provocări, gândirea greacă a construit modele explicative raționale, adică sisteme de enunţuri 
organizate în termeni de definiţii, precizări şi distincţii de tot felul. Argumentarea rațională, lupta 
dialectică pe bază de argumente logice, devine principalul mijloc de răspuns la provocarea 
platoniciană. Astfel, gândirea greacă a dorit să găsească un echilibru între contrarii, o armonie a 
lor, astfel încât, cum ar spune Baudrillard, să dea seama de o lume şi să facă viaţa omului 
suportabilă. 

Ei bine, în acest context trebuie să plasăm gândirea, reprezentările teoretice despre artă, o 
gândire dominată implicit de supoziţiile ontologice şi epistemologice pe care le-am developat în 
capitolele anterioare, de aspiraţia către unitate şi armonie a lumii greceşti, de dihotomiile 
conceptuale pe care şi noi astăzi încercăm să le stingem şi explicit, de reţeaua conceptuală 
formată din „cuvintele fundamentale” ale esteticii greceşti şi ale relaţiilor dintre acestea. Desigur, 


gândirea despre artă este influenţată şi de practica artistică efectivă a artei, de operele artiştilor 

vremii, dar trebuie spus că estetica grecească, teoria despre artă, nu este o generalizare a practicii 
artistice efective. Cu alte cuvinte, preocupările teoretice ale filosofilor greci nu aveau în vedere 
traducerea limbajului artistic, a formelor artistice de expresie (deşi astfel de preocupări nu au 
lipsit) într-un limbaj conceptual, cu scopul de a înțelege mesajul artistului sau „misterele 
creației”. Filosofii greci, în calitatea lor de esteticieni, nu erau interesaţi de a găsi (obsesie a 
modernităţii) un criteriu de demarcaţie între obiectul estetic şi obiectul utilitar, între opera de artă 
(care are drept scop realizarea frumosului) şi lumea celorlalte obiecte etc. Există, desigur, mai 
multe cauze ale acestui dezinteres. Una dintre acestea, cu siguranţă, constă în faptul că arta şi 
frumosul nu erau gândite în mod necesar împreună. Frumosul, cum vom remarca, era gândit ca 
un universal (un gen suprem) şi se putea predica, în mod potenţial, despre orice obiect al lumii. 
Aceasta nu înseamnă că grecii nu erau în posesia conceptului „frumos artistic”. Dar, repetăm, 
ideea de frumos nu se corela în mod necesar cu arta, într-o sintagmă asemănătoare, de pildă, cu 
expresia „arte frumoase”. 

„Estetica” grecească este gândire, o cunoaştere despre artă, despre techne, o cunoaştere 
poietică, dacă utilizăm termenii proprii greceşti. În această calitate, ea este o cunoaştere a omului 
în calitatea lui de demiug, de meşteşugar, şi nu o cunoaştere a obiectelor estetice, a frumosului. 
Cum vom remarca, frumosul nu ţine de cunoaşterea poietică, ci de cea teoretică, speculativă. 

„Estetica”, în înţeles grecesc, face investigaţii în jurul lui rechne, termen care are numai 
accidental şi conotaţii legate de frumos. Reamintim, poiein însemna şi capacitatea de a produce, 
ştiinţa de a face ceva exterior agentului, o cunoaştere a intervenţiei omului asupra unor materiale 
date. Cum mai spuneam, fechne se referă la a şti cum, a cunoaşte pentru a face; téchnē înseamnă 
totodată o cunoaştere a cauzelor eficacităţii, o „ştiință” a regulilor care conduce la făptuiri. 

Subliniem încă o dată: cunoaşterea poietică, cunoaşterea despre techne, nu este o 


E] 


cunoaştere a obiectelor rezultate din această activitate, ci a „ştiinţei ”, a regulilor, raționalităţii şi 
eficacităţii ce dirijează producţia. 

„Estetica” grecească este o cunoaştere a sufletului omenesc capabil de a scoate din sine o 
armonie proprie, noi forme prin redirecţionarea scopului unor materiale preexistente. 

De reţinut că arta este, pentru greci, un mod de cunoaştere a omului, a profunzimilor 
sufletului lui prin ceea ce el face, produce, scoate la iveală din sine, o formă de adevăr. Arta este 
o formă de cunoaştere, „vedere” a sufletului prin ceea ce face el însuşi. Acest program de 


„pătrundere în adâncurile împărăției interiorităţii”, identificat de Hegel cu procesul de constituire 

a formei clasice a artei", nu poate fi înţeles dacă omitem faptul că pentru vechiul grec a 
cunoaşte înseamnă a vedea. Sufletul nu produce esențe, ci le „ vede”. Sufletul în sens operaţional 
este vedere. „În cultura greacă, «văzul» are un statut privilegiat; el este atât de important, încât 
ocupă o poziţie aparte în economia capacităţilor umane. Într-un anumit sens, prin însăşi natura sa, 
omul este privire... din două motive, ambele decisive: în primul rând a vedea şi a şti sunt 
sinonime (s.n.): dacă idein (a vedea) şi eidenai (a şti) sunt două forme ale aceluiaşi verb (eido), 
dacă eidos, aparenţă, aspect vizibil, înseamnă totodată caracter specific, formă inteligibilă, lucrul 
se explică prin aceea că cunoaşterea este interpretată şi exprimată în funcţie de modul de a vedea. 
În al doilea rând, a vedea este la rându-i sinonim cu a trăi. Pentru a fi viu trebuie să vezi lumina 
soarelui şi totodată să fii vizibil pentru ceilalți. A muri înseamnă pierderea vederii şi totodată a 
însuşirii de a fi vizibil, înseamnă a părăsi lumina zile pentru a pătrunde într-o altă lume, cea a 
Nopţii, unde, pierduţi în tenebre, suntem deposedaţi de propria-ne imagine, precum şi de 
privire.” 

Arta este pentru grec un habitus, un simptom vizibil al sufletului omului. Aşa cum pentru 
medic, aspectul fizic, înfăţişarea exterioară, prezintă indicaţii asupra stării de sănătate a 
pacientului, tot astfel şi obiectele produse de către om, aspectul vizibil al lor, forma sub care ele 
se înfăţişează, ne pot conduce la cunoaşterea şi înţelegerea sufletului generator. 

Aşadar, când vorbim despre artă trebuie să avem în vedere, simultan, atât sufletul care 
produce, cât şi obiectul produs. Arta nu se referă doar la obiectele estetice, la opere, la forme 
vizibile, în general la produsele meşteşugarului, cât mai degrabă la aspectul sufletesc, la 
configurația sufletească interioară a artistului, în mod special la regulile mintale pe care acesta le 
mobilizează pentru a face ceva. Căci omul, în viziunea vechiului grec, în practicarea lui fechne se 
pune pe sine într-o analogie cu fiinţa divină. Omul este ca şi zeul, un demiurg — acţiunile 
sufletului lui pun într-o ordine proprie, ordinea omenească, materialele preexistente în această 
lume. Omul n-ar putea exista în absenţa acestor acte de producere. Cu sufletul, în calitate de 
principiu, el ordonează materialele predeterminate. Le pune în ordine, le dă măsura sa. Arta 
trebuie înțeleasă deci, plecând de la un principiu spiritual, de la dispoziţia!“ raţională pe care o 


posedă omul în actul de producere, şi nu de la obiectul rezultat. 


15 G.W.Fr. Hegel, Prelegeri de estetică, ed. cit., p. 452. 

159 Jean-Pierre Vernant, Omul grec, laşi, Editura Polirom, 2001, p. 17. 

1% Idee de dispoziţie este legată de ceea ce gândirea greacă numea prin cuvântul dynamis, tradus prin putere, sau 
potenţă. Dispoziţia în genere trebuie văzută simultan: ca principiu activ, de acţiune, cât şi ca principiu pasiv; apoi, în 
acţiune potenţială (rămânerea în pasivitate temporară) sau în act. 

Vorbind despre artă, filosofii greci vorbeau aşadar despre dispoziții raționale orientate 
către producţie, cu alte cuvinte, despre suflet şi înţelepciune. Căci, toate cele trei forme de 
cunoaştere — teoretică, practică şi productivă — sunt forme ale înţelepciunii. „În domeniul artelor, 
«înţelepciunea» este măiestria, pe care o atribuim celor ce au atins, în arta respectivă, culmile 
desăvârşirii, de pildă pe Phidias, îl numim maestru al artei sculpturale, pe Polykleitos, maestru al 
statuarei. Deci termenul de sophia (înţelepciune) nu semnifică aici nimic altceva decât excelarea 
într-o artă.”!€! 

Fără să intrăm în detalii, trebuie spus că filosofii greci au raportat cunoaşterea poietică, 
pentru a-i releva specificul şi sistemul de ierarhii în care este plasată, la celelalte forme de 
cunoaştere: teoretică şi practică. Astfel, Aristotel distinge între cele trei forme de cunoaştere după 
criteriul obiectului de analiză. În raport cu obiectul investigaţiei, ştiinţa teoretică — în fapt ştiinţa 
în sens veritabil, episteme — este superioară celorlalte două forme de cunoaştere, pentru că 
obiectul ei este ființa, ceea ce există în sine, divinul, ceea ce este etern'?. Conform acestui 
criteriu, celelalte două forme de cunoaştere se află la acelaşi nivel de ierarhie — ele se exercită 
asupra unor realităţi susceptibile de schimbare, acţiunea omenească şi obiectele produse de om. 
Dar între ele se deosebesc prin dispoziţiile raționale distincte; „în concecință, dispoziția raţională 
orientată către acţiune este diferită de dispoziţia rațională orientată către producţie. Din acest 
motiv, nici una din ele nu este inclusă în cealaltă; căci nici acţiunea nu este producţie, nici 
producţia nu este acţiune... Arta este deci, după cum am spus, un habitus al producerii însoţit de 
raţiunea adevărată, în timp ce contrariul ei, inabilitate, este un habitus al producerii însoţit de 
falsa rațiune, în domeniul lucrurilor ce pot fi altfel decât sunt”'®. 

Cu toate că cele trei forme de cunoaştere sunt diferite sub aspectul tipului de orientare a 
dispoziţiei raționale, ele se întâlnesc totuşi într-un punct comun: toate îşi propun să atingă un 
anumit scop, un anumit bine. „Orice artă şi orice investigaţie, ca şi orice acţiune şi orice decizie, 
par să tindă spre un anumit bine; de aceea, pe bună dreptate, s-a afirmat că binele este cel spre 


care aspiră toate. Apare însă o deosebire în ceea ce priveşte scopurile urmărite: uneori ele constau 


16! Aristotel, Etica Nicomahică, Cartea a VI-a, fi. 1141a 10, Bucureşti, Editura Ştiinţifică şi Enciclopedică, 1988, p. 
140. 

12 Ibidem, fr. 1139, 20, p. 136 „Natura ştiinţei, dacă luăm sensul strict al termenului...rezultă clar din cele ce 
urmează: Cu toţi gândim că ceea ce cunoaştem prin ştiinţă, nu poate fi altfel decât este; cât despre lucrurile 
susceptibile de schimbare, dimpotrivă, odată ajunse în afara câmpului nostru de observaţie, nu mai ştim dacă există 
sau nu. Prin urmare, obiectul ştiinţei este... etern—iar realităţile eterne sunt nenăscute şi indestructibile.” 

1% Ibidem, fr. 1140 a 5-20. 

în activitatea însăşi; alteori, dincolo de activitate sunt realizate operele finite... Dar pentru că 


există numeroase acţiuni şi arte şi ştiinţe, există de asemenea şi numeroase scopuri... 715% 


Aşadar, urmând gândul lui Aristotel, scopul spre care tind acţiunile particulare sunt doar 
mijloace în atingerea altor scopuri. Există, prin urmare, un lanţ cauzal format din triada — scop- 
mijloc-scop etc., în sensul că noi dorim şi acţionăm, producem în orizontul artei, pentru atingerea 
unor scopuri exterioare artei. Cu alte cuvinte, arta şi cunoaşterea poietică urmăresc atingerea unor 
scopuri exterioare şi nu interioare lor. Altfel spus, scopul pe care-l urmăresc artele nu este artistic, 
ci de altă natură. „Dacă există un scop al actelor noastre pe care-l urmărim pentru el însuşi, iar pe 


celelalte numai în vederea acestuia... este evident că acest scop trebuie să fie binele şi anume 


binele suprem.” 


Care este, aşadar, acel bine suprem spre care tinde arta? Simplu spus, acel bine suprem 
constă în atingerea fericirii'%. 

Pe de o parte, este vorba despre fericirea individuală, survenită din trăirea plenară a 
vieţii... „dar dacă viaţa însăşi este un lucru bun şi plăcut (ceea ce reiese şi din faptul că toţi 
oamenii o doresc şi mai ales cei virtuoşi şi fericiţi, căci pentru ei existenţa este mai demnă de 


dorit...) ... dacă a simţi că trăieşti se numără printre lucrurile plăcute în sine... atunci pentru 


fiecare om propria-i existenţă este de dorit... 


Pe de altă parte, dacă ţinem cont că idealurile grecităţii vechi erau civice — formarea 
bunului cetăţean!“ — şi că fericirea individuală era legată intim de idealul colectiv pe care îl 


cultiva cetatea, atunci acel suprem bine este legat de dăruirea totală față de valorile şi idealurile 


164 Jbdem, fr. 1094 a. 

16 Tbdem, fr. 1094 a 20. 

16 Cf. Simon Blakburn, Oxford. Dicționar de filosofie, București, Univers Enciclopedic, 1999, p. 133, „Cuvântul 
grecesc pentru fericire este eudaimonia. Acest cuvânt mai însemna şi bunăstare, succes în a face binele. Fudaimonia 
înseamnă şi a trăi bine, fericit, dar a face şi binele. Tratatele de etică, vorbesc despre cudemonism ca despre morala 
specifică antichităţii greceşti care face din fericire binele suprem al omului. Fericirea este scopul tuturor activităţilor 
noastre. Astfel, toate scopurile noastre sunt mijloace în vederea atingerii fericirii. Numai fericirea este dorită pentru 
ea însăşi, este completă şi autosuficientă, este urmărită pentru sine şi nu pentru alt scop, ea este strict individuală în 
sensul că nu poate fi lăsată moştenire copiilor. Ea include şi plăcerea, deşi nu se reduce al ea. Aţi dori fericirea ca 
scop suprem nu este identic cu a identifica fericirea în ceva: în bogăţie, faimă, onoare, plăcere etc. Atingerea ei nu 
este posibilă, pentru greci, decât prin cultivarea virtuţilor. Cum spune Aristotel, virtutea este calea de mijloc, 
cultivarea unei medii între două excese. Fericirea coincide cu modelarea de sine prin cultivarea sufletului către 
perfecţiune. De aceea, virtuțile intelectuale, numite şi dianoetice, cultivarea părţii superioare a sufletului prin artă, 
morală şi filosofie, sunt identificate cu fericirea autentică. 

15 Aristotel, Etica Nicomahică, ed. cit., Cartea a IX, fr. 1170b. 

168 A se vedea Vasile Muscă, Filosofia în cetate. Trei fabule de filosofie politică şi o introducere, Cluj-Napoca, 
Biblioteca Apostrof, 1999, cap. III, pp. 63-85. 

comunitare'”. În sfârşit, fericirea este o proiecţie, un ideal şi nu o normă de comportament, o 
aspirație ce tinde către atingerea umanității perfecte din om. Asta înseamnă ca la verbul „a trăi”, 
grecul şi apoi europeanul au adăugat anumite tipuri de valori. Pentru greci valoarea supremă a 
vieţii este dată de cultivarea virtuţilor!”, de atingerea stării interioare de Kalokagatia, în care 
valorile cardinale, Frumosul, Binele şi Adevărul, sunt în echilibru şi armonie”. 

În concluzie, pentru greci scopul pe care îl urmăreşte arta nu este artistic, ci general uman. 
Ea este o formă de cunoaştere complementară, dar şi inferioară cunoaşterii practice şi teoretice. 
Este inferioară pentru că obiectul ei este supus perisabilului, devenirii, în vreme ce cunoaşterea 
practică, într-o parte a ei cel puţin, şi cea teoretică, speculativă, au ca obiect divinul. Totuşi arta 
este o formă de cunoaştere chiar dacă nu este ştiinţă şi pentru acest fapt trebuie tratată în genul 
ei. Cunoaşterea lumii prin meşteşugurile pe care le stăpânim este inferioară cunoaşterii ştiinţifice 
dezinteresate, dar ea nu este pseudo-cunoaştere, ci cunoaştere în genul ei. Desigur că nu toată 
arta. Poezia, de pildă, nefiind un meşteşug, nu este nici formă de cunoaştere. Poetul este inspirat 
de zei când scrie; el nu posedă un meşteşug învăţat!”?. 

Totodată, arta este şi un mijloc de atingere şi săvârşire a binelui individual şi comunitar. 
Arta nu-şi are scopurile în sine. Ea este un mijloc pentru a trezi umanitatea din noi, desigur, tipul 
de umanitate pe care grecii îl credeau posibil de atins — desăvârşirea sufletească, modelarea de 


sine prin cultivarea virtuţilor cardinale: înţelepciunea, curajul, cumpătarea, dreptatea. 


III. Teorii asupra artei în paradigma estetică grecească 
1. Preliminarii conceptuale 

Dacă vrem să înţelegem gândirea despre artă a lumii greceşti în propriii termeni, trebuie 
să avem în vedere, între altele, două lucruri — primul: arta era gândită independent şi în afara 
frumosului şi, al doilea: arta este parte a unei lumi dominate de ideea ordinii, a cosmosului, dar şi 


1% Vezi Platon, Apărarea lui Socrate, fr. 36 c, în vol. Opere complete I, Bucureşti, Editura Humanitas, p. 40 „...am 
încercat să conving pe fiecare dintre voi să nu se îngrijească de lucrurile sale înainte de a se îngriji de sine — ca să 
devină cât mai bun şi mai înţelept — şi nici să nu se îngrijească de cele ce sunt ale cetăţii înainte de a se îngriji de 
cetatea însăşi şi de toate celelalte — după aceeaşi rânduială”. 

' În dialogul Criton, Platon, opune ceea ce crede mulţimea despre drept, frumos şi bun şi ceea ce consideră Socrate 
despre aceste valori, în contextul în care prietenii îl sfătuiesc să-şi salveze viaţa, fiind condamnat la moarte pe 
nedrept. — Socrate: „...rămâne pentru noi adevărat sau nu că a trăi conform binelui trebuie să fie mai presus de a trăi 
pur şi simplu? — Criton: Rămâne adevărat. — Socrate: Şi rămâne oare adevărat sau nu că a trăi conform binelui este 
unul şi acelaşi lucru ca a trăi frumos şi bun? — Criton: Rămâne. Vezi Platon, Criton, fr. 48b, în Opere complete, |, 
Bucureşti, Editura Humanitas, p. 55. 

171 Vezi Petru Comarnescu, Kalokagathon. Cercetare a corelaţiilor etico-estetice în artă şi în realizarea- de-sine, 
Bucureşti, Fundaţia regală pentru Literatură şi Artă, 1946, cap. IV, pp. 131-154. 

172 Platon, Ion, fr. 536a, în Opere, III, Bucureşti, Editura Ştiinţifică şi Enciclopedică, 1975. 

de aceea a fracturării lumii în inteligibil şi sensibil. Altfel spus, când vorbim despre artă în lumea 
grecească, trebuie să plasăm aceste idei în ipostaza de premise, ori de câte ori se avansează o 
demonstraţie cu pretenţii de verosimilitate. De pildă, dacă nu avem în minte ideea participării 
lumii sensibile la lumea inteligibilă, nu vom înţelege spiritul artei greceşti. Astfel, pentru a 
exemplifica, „grecii nu situau artele plastice pe planul superior pe care situau operele artiştilor 
care creau sub puterea «inspiraţiei divine»: muzicienii şi poeţii. Între cele nouă muze!”, nici una 
nu figura ca protectoare a artelor plastice. Arhitectul, sculptorul, pictorul, se bucurau de toată 
considerația concetăţenilor lor, dar care îi stimau doar ca pe nişte meşteşugari: pricepuţi, talentaţi 
— dar la fel ca meşterii olari sau giuvaergii”!”. De pildă poezia nu era artă pentru că ea este 
inspirată de muze, poetul fiind, cum remarca şi Hegel, mai aproape de profet decât de sculptor”. 
Cum mai spuneam, lumea grecească era gândită în unitatea ei încă de la Iliada şi Odiseea lui 
Homer. În această epopee sunt trasate legendele şi miturile de autoidentificare a poporului grec 
prin unificarea planului cosmic, zeiesc cu planul pământesc al acţiunii oamenilor. 

Ei bine, pentru a înţelege teoriile despre artă ale lumii greceşti, trebuie să avem şi o bună 
reprezentare a felului în care greci înşişi au produs anumite clasificări între arte. Astfel, putem 
vorbi despre o hartă grecească a clasificărilor artei, un mod specific de valorizare a producţiei 
artistice şi a poziţiei artistului în viaţa socială. 

Cum se ştie, techne avea sensul general de pricepere, măiestrie, tehnică. În categoria de 
techne intrau atât meseriile, ştiinţele (geometria sau gramatica), cât şi o parte din ceea ce noi 


176 


numim arte frumoase. Grecii nu posedau un concept care să grupeze, aşa cum facem noi astăzi, 


artele frumoase într-o anumită categorie. Având în vedere acest concept sincretic de artă, sofiştii, 
primii teoreticieni greci, au simţit nevoia unor clasificări. Utilizând criteriul utilitate versus 
plăcere, ei deosebeau între artele (meseriile) ce constituiau o necesitate vitală şi cele ce reprezintă 


IB Muzele — fiicele lui Zeus şi ale Mnemosinei, personificarea Memoriei — era cântărețele care îi înseninau şi îi 
înveseleau pe Zeus şi pe ceilalţi zei. Corul lor era condus de Apollo. Numărul lor a fost fixat definitiv la nouă, în 
secolul IV î.e.n. Primul loc îl ocupa Caliope muza poeziei epice, dar care patrona şi filosofia şi retorica. Clio era 
muza istoriei; Polihymnia — a poeziei lirice şi pantomimei. Euterpe era muza flautului şi a corului din tragedii; iar 
Terpsichora, a poeziei uşoare şi a dansului; Erato era muza poeziei erotice, a liricii corale, precum şi a elegici; 
Melponene, muza tragediei; Thalia, muza comediei; iar Urania, muza astronomiei. (Cf. Ovidiu Drimba, Istoria 
culturii şi civilizaţiei, Bucureşti, Editura Saeculum, 2003, p.127) 

174 Ibidem, p. 128. 

15 Poezia nu era considerată artă pentru că, „întâi — nu e producţie în sens material, apoi nu se fundamentează pe 
norme. Nu e produsul unei reguli generale, ci al intenţiei individuale; nu al rutinei, ci al creaţiei, nu al priceperii, ci al 
inspiraţiei, vezi, Wladyslaw Tatarkiewicz, Istoria celor şase noţiuni, Bucureşti, Editura Meridiane, 1981, pp. 133- 
134. 

17 Vezi Wladyslaw Tatarkiewicz, Istoria celor şase noțiuni, ed. cit., cap. „Arta. Istoria clasificării”, pp. 96-102, şi 
Istoria esteticii, |, Estetica antică, Bucureşti, Editura Meridiane, 1970, cap. „Postulatele estetice curente ale 
grecilor”, pp. 58-59. 

un adaos plăcut al vieții. Platon şi Aristotel făceau distincția între artele care produc efectiv o 
realitate (arhitectura), de cele care le imită (pictura). 

Principala clasificare, preluată şi de clasicii filosofiei greceşti şi, mai apoi, de Evul Mediu 
şi Renaştere, a fost realizată după criteriul munca manuală versus muncă intelectuală. Artele erau 
împărțite astfel în arte vulgare, obişnuite, şi arte libere. Artele libere erau, fireşte, considerate 
superioare, de pildă, geometria sau astronomia apreciate a fi arte, şi nu ştiinţe, în timp ce artele 
vulgare, inferioare, pictura, sculptura etc., erau asimilate unor meşteşuguri mai rafinate. 

De reţinut este şi faptul că rechne însemna unitatea între artele vieții, sau artele utile 
(totalitatea meşteşugurilor producătoare de bunuri necesare vieţii), artele „frumoase” (cele care 
imită viaţa umană) şi ştiinţa care se baza pe reguli evidente (astronomia şi geometria). 

Aceste criterii şi clasificări pot părea bizare pentru noi. Să nu uităm că suntem într-o 
perioadă în care totul se realiza cu muncă fizică, fără maşini, iar timpul liber pentru clasele 
producătoare şi pentru sclavi, practic nu exista. De aceea, grecul antic preţuia extrem de mult 
timpul de sărbătoare, timp pe care nu-l foloseşti pentru a produce ceea ce este necesar vieţii. 
Aristotel, de pildă, susţine că oamenii s-au putut ocupa de filosofie şi ştiinţe numai atunci când au 
avut timp liber. Pe de altă parte, societatea grecească era sclavagistă, iar muncile fizice aparţineau 
sclavului. A munci constituia ceva ce era sub demnitatea unui om liber, a unui cetăţean. 

Atitudinea grecilor faţă de artişti era bivalentă. Pe de o parte, arta era extrem de preţuită şi 
considerată, cum am remarcat, un mijloc specific de cunoaştere ce nu putea fi substituit de alte 
forme ale ştiinţei. Mai mult decât atât, artistul era un demiurg, iar ceea ce el făcea era un semn al 
forţei şi puterii cu care divinitatea l-a înzestrat pe om. Pe de altă parte, idealurile civice, faptul că 
omul este definit ca animal politic ce are ca principală datorie să se ocupe de treburile cetăţii, deci 
să fie om liber de orice sarcini productive, îi îndemna pe vechii greci să privească cu dispreţ pe 
cei care-şi câştigau existenţa prin munca fizică. Or, o bună parte dintre arte sunt rezultatul unui 
efort fizic susținut, încordat. 

Cum spuneam, în raport cu prejudecățile noastre actuale, o serie de clasificări ale artelor 
în lumea grecească ne par astăzi bizare. Dar ele derivă, în bună măsură, din practica artistică 
efectivă. Or, practica artistică avea, cum se ştie deja, o pronunţată turnură religioasă şi, prin 
consecință, civică. Arhitectura era subordonată construcției de temple, sculptura era orientată 
religios cu precădere. O bună perioadă de timp, pictura nu fost considerată o artă de sine- 


stătătoare, ci un auxiliar decorativ al sculpturii — se ştie că sculpturile erau colorate şi uneori 

pictate. Dar pictura era mai bine apreciată social. De pildă, o statuie de marmură era mai slab 
plătită decât o pictură. Apoi, în practica artistică grecească nu intra muzica instrumentală. Grecii 
preţuiau doar muzica vocală. Poezia nu era destinată lecturii, ci recitării. În sfârşit, pentru că 
tragedia, cuprindea deopotrivă teatru, muzică şi dans, mult timp grecii, când vorbeau de muzică 
se gândeau la arta scenică, la dans. 

Dar nu aceste chestiuni trebuie reţinute, cât mai degrabă faptul că nu practicile artistice 
greceşti au modelat decisiv cultura europeană, ci gândirea artistică, marile teorii asupra artei şi 
frumosului. Din acest punct de vedere, teoriile despre artă ale grecilor, au fost cu mult mai 


preţioase pentru configurarea viitoarei culturi europene, decât realizările lor artistice. 


2. Teoria mimetică 

Această teorie asupra artei este un reflex al Weltanschauung-ului grecesc şi anume al ideii 
că lumea este un cosmos rezultat din ordonarea de către zei a elementelor preexistente ale lumii. 
Cum mai spuneam, prin cuvântul demiurgos (,„făuritor, meşteşugar”) vechii greci îi desemnau atât 
pe zeii fondatori de lume, pe eroii mitici, cât şi pe oamenii obişnuiţi, cei care lucrează pentru 
popor (obşte) sau cei care exercită o meserie. Prin Prometeu care a dobândit la rândul său 
secretele artei de la Athena, omul imită comportamentul zeilor fondatori atunci când produce un 
obiect exterior lui. Platon face continuu distincţia!” dintre meşteșugarul divin şi meşteşugarul 
uman, subliniind că demiurgos, meşteşugarul divin, este cel care a creat originalele lucrurilor, 
eidos, în timp ce meşteşugarul uman creează copii, eikones, ale originalului. Arta poetului, a 
sculptorului sau pictorului, a actorului etc. sunt toate forme de mimesis, de imitare a originalului. 
Astfel, cum mai spunem, Platon produce marea ruptură, în acest context, dintre original şi copie. 
Omul produce asemeni demiugului divin, dar el nu-şi poate depăşi condiţia sa de om. 

Un rol important în teoria mimesis-ului enunțată de Platon l-au jucat, desigur, şi 
distincțiile pe care omul grec le făcea în limbă. „În limba greacă, de la Homer încoace, eikon ţine 
de un câmp de experienţă optică şi trimite la o reprezentare dată vederii, care reproduce o 
asemănare cu realitatea... eikone se aplică la fel de bine reprezentărilor mintale (imaginea unui 
lucru, viziunea într-un vis) şi reprezentărilor materiale ale unor realităţi fizice (portret, statuie). 
Pe lângă termenii proveniți din această rădăcină, găsim şi alţii, de origini diferite. De pildă, 


eidolon, în sensul de imagine... care are legătură cu irealitatea, în calitate de reflectare, îl găsim 


177 Vezi Platon, Sofistul, fr. 265 b, în vol. Opere complete, IV, ed. cit., p. 89. 

asociat cu minciuna; este apropiat prin sens de phantasma, viziune, vis sau fantomă, provenit 
dintr-o rădăcină, a face să strălucească şi deci a face vizibil... Aceste reprezentări trimit la forme 
imanente, mentale sau materiale, la morphe (statură, ordine separată), la schema (mod în care 


există un lucru), typos (urmă sau semn lăsat de o lovitură).”"* 


17, chiar în lumea grecească. Pe 


Istoria mimesis-ului este extrem de bogată şi controversată 
baza lingvistică menţionată şi pe convingerea că există o ruptură ontologică între lumea ideilor, 
lumea inteligibilă şi lumea copiilor, lumea sensibilă, dintre ştiinţă şi opinie, Platon i-a eliminat pe 
poeți şi pe pictori din cetatea ideală. Acest fapt i-a adus lui Platon numeroase critici şi astăzi. Nu 
puţini sunt cei care, pentru a-şi făuri o proprie imagine în acord cu prejudecățile postmoderne 


1% Platon aduce artelor frumoase 


privind arta ori democraţia, îi aduc lui Platon critici nefondate 
două reproşuri: de a fi neadevărate şi de a fi ofensatoare. Ele sunt neadevărate în sens ontologic... 
pretenţiile lor de a reda realitatea sunt inconsistente, dat fiind că sunt imitații ale unor imitații 
(Republica, 597€). În plus, ele se fac vinovate de falsitatea discursului, adică de minciună. Platon 
judecă în mod consecvent arta prin exigenţa la realism a propriei sale epoci şi găseşte că 
portretele de zei şi de eroi zugrăvite de poeţi sunt inexacte şi că aceştia înfăţişează ca fiind rău, 
ceea ce este prin esenţa sa bun (Republica, 377d-e). Şi apoi, arta are un scop eminamente moral 
(bid.401b), astfel că, deşi există oameni evident ticăloşi pe care artele i-ar putea zugrăvi în mod 
realist, alegând să-i zugrăvească pe aceştia ele produc un efect moral nociv în spectator, ba chiar, 
în cazul artei dramatice, şi în interpretul însuşi.”!5! 

În rezumat, Platon nu le găseşte poeţilor un loc în cetatea ideală, pentru că arta lor pe 
lângă faptul că este nereală (o copie a copiilor ideilor), este prezentată şi cu dorinţa de a-i 
convinge pe cetăţeni că tocmai copia este realitatea autentică. Or, aici este vorba de o artă a 
iluziei, de o cunoaştere a regulilor care produc ceva nociv din punct de vedere politic şi, prin 
urmare, o astfel de artă nu are ce căuta în cetatea ideală. 


Există o consecvență, aşadar, a lui Platon cu sine. Din moment ce ideea de mimesis 


implică o relație de fidelitate între model şi copie, între ceea ce este real şi ceea ce este doar o 


178 Jean Jacques Wunenburger, Filosofia imaginilor, laşi, Editura Polirom, 2004, pp. 16-17. 

1? Pentru o bună reprezentare a teoriei mimesis-ului, de la Platon la Merleau Ponty şi Cassirer, se poate consulat cap. 
3, Jean Jacques Wunenburger, op. cit., pp. 129-184. 

1% Oricine poate să-și facă o impresie în cunoştinţă de cauză, citind dialogul Republica, în mod special, Partea a V-a, 
fr. 595-608a. Totodată, o bună analiză a raportului dintre valorile cardinale şi cetatea ideală la Platon, poate fi găsită 
în Viorel Cernica, Cetatea sub blocada ideii. Schiţă fenomenologică a istoriei gândirii politice, Iaşi, Institutul 
european, 2005, pp. 60-65. 

'5 Francis Peters, op. cit., pp.172-173. 

reprezentare a lui, iar această relaţie de fidelitate nu poate fi în principiu respectată, atunci, într-o 
cetate ideală, artele imitative nu au ce căuta. Repetăm, este vorba despre teoria cetăţii ideale. În 
realitate însă Platon preţuia arta, el însuşi fiind un artist. Înainte de a se dedica filosofiei, el 
câştigase chiar un concurs ca autor de tragedie. 

Aristotel este principalul teoretician al artei ca mimesis, fiind primul autor al unui tratat de 
estetică. Este vorba despre lucrarea Poetica, cum spune sir David Ross, una dintre cele mai vii 
opere ale lui Aristotel'*?. 

Poetica cuprinde o introducere, în care Aristotel enunță ideea că toate artele sunt 
imitative. Urmează apoi, un studiu despre tragedie şi epopee. Ciudat pentru aşteptările noastre, 
Aristotel nu şi-a privit acest tratat ca o contribuţie la înțelegerea ştiinţelor productive. 
Dimpotrivă, „scopul ei (al Poeticii) nu este să ne sugereze cum trebuie judecată o operă de artă, 
ci cum trebuie realizată ea”. Poetica poate fi văzută, aşadar, şi ca un „manual de creaţie” în 
domeniul literaturii epice. Aristotel nu spune nimic în Poetica despre artele vizuale. Explicabil, 
pentru că acestea erau considerate „inferioare”; ele se realizau cu mâinile, cu efort fizic, fiind 
asimilate meşteşugurilor, artelor vieţii. 

Cu toate că Poetica a fost considerată, pe bună dreptate, ca un tratat de teorie sau critică 
literară, ea trebuie privită ca o lucrare de „estetică”, în sensul că propune prima teorie coerentă a 
artei, arta ca mimesis, arta ca imitație a realității. Desigur, o teorie a artei în sens grecesc — arta ca 
techne, ca ştiinţă productivă. „Epopeea şi poezia tragică, ca şi comedia şi poezia ditirambică, apoi 
cea mai mare parte din meşteşugul cântatului cu flautul şi cu cithara sunt toate, privite laolaltă, 
nişte imitații. Se deosebesc însă una de alta în trei privinţe: fie că imită cu mijloace felurite, fie că 
imită lucruri felurite, fie că imită felurit, — de fiecare dată astfel. Căci după cum, cu culori şi 
forme, unii izbutesc să imite tot soiul de lucruri... după cum mulţi imită cu glasul, tot aşa şi în 
articolele pomenite: toate săvârşesc imitaţia în ritm şi grai şi melodie... arta dănţuitorilor numai 
ritmul fără melodie: căci şi aceştia, cu ritmuri turnate în atitudini, imită caractere, patimi, fapte.” 
15(s.n.) 

Prin urmare, imitaţia se referă la realitatea sensibilă, obiecte, lucruri, dar mai ales la viaţa 


omenească, la formele vizibile — caractere, patimi, fapte — prin care sufletul omului (parte a 


182 Vezi sir David Ross, Aristotel, Bucureşti, Editura Humanitas, 1998, cap. IX, în care este propusă o excepţională 
analiză a teoriei mimetice a artei, pp. 259-274. 

1% Jonathan Barnes, Aristotel, Bucureşti, Editura Humanitas, 1996, p. 129. 

15 Aristotel, Poetica, Bucureşti, Editura IRI, 1998, fr. 1447a 20-25, p. 65. 

sufletului divin) îşi dezvăluie prezenţa în lume. Pentru Aristotel, diferența dintre artele imitative 
constă în mijloace, scopuri şi maniere de imitare. 

Aristotel completează viziunea lui Platon asupra mimesis-ului, deplasând accentul de la 
imitaţia realităţii sensibile a obiectelor, la lumea ce există în mintea omului, cea care este trăită în 
sufletul lui. Arta ca mimesis trebuie să tindă, aşadar, către acuratețe, realism şi adevăr. Aspiraţia ei 
constă în a surprinde şi reproduce toate caracteristicile reale ale modelului imitat, omul cu trăirile 


şi faptele sale. 


3. Teoria catharctică 

Şi această teorie a artei se fundează pe supoziţiile Weltanschauung-ului grecesc. Înainte de 
fi o teorie a artei, cathatarsis-ul desemna un ritual de purificare a sufletului cu diverse prilejuri 
ritualice ori de sărbătoare. Carhatarsis-ul era o acţiune pregătitoare intrării în comuniune cu zeii. 
În fapt, ideea de purificare venea din medicina lui Hipocrate, cel despre care Platon spune în 
dialogul Charmides că poseda arta de a vindeca partea vătămată prin tratarea organismului ca 
întreg. Hipocrate susținea că secretul întregii medicini (profilactice) contă în menţinerea unei 
armonii între cele patru umori: sângele, flegma sau limfa, fierea galbenă şi fierea neagră. 
Cathatarsis-ul însemna inițial purificarea, punerea în armonie a acestor umori aflate în 
corespondenţă cu anumite trăiri sufleteşti; mânia, ura, melancolia, bucuria etc. Intrarea în transă a 
profeților specializaţi în arte divinatorii, de prezicere a viitorului, era precedată de o serie de acte 
catharctice, de purificare. În diverse medii filosofice, de pildă în cele pitagoreice, trecerea în 
starea de contemplare era precedată de operaţii de purificare a sufleului prin diverse ritualuri ori 
prin muzică. 

Iniţiatorii teoriei cafhatarsis-ului au fost profesionişti artei retoricii, sofiştii, cei care 
descoperă puterea cuvintelor şi a discursurilor... „unele întristează, altele bucură, unele 
înspăimântă, altele dau curaj, altele intoxică şi vrăjesc sufletul cu o persuasiune rea”!®, 

În dialogul Cratylos, fr. 405a-e!'%, Platon vorbeşte despre scopurile medicinii, ale 
divinaţiei, ale stropirilor rituale etc., ca având drept menire purificarea sufletului şi a trupului. 
Această operaţie este realizată, fireşte, cu asistenţa divinității. Acest fapt se constituie pentru 
Platon într-un bun prilej de subtile incursiuni etimologice în lumea atributelor zeităţii. Platon 


vorbeşte totodată despre carhatarsis, atunci când are în vedere „izgonirea răului din suflet” ori 


185 Cf Gheorghe Vlăduţescu, op cit., art. Purificare, p. 466. 
1% Platon, Cratylos, în Opere complete, IL, Bucureşti, Editura Humanitas, 2002. 

atunci când caracterizează metoda socratică de căutare a adevărului: cea care „purifică sufletul de 
opinii false”. 

Sensurile carhatarsis-ul, existente în uzul lingvistic obişnuit, dar şi înțelesurile filosofice 
sunt preluate de Aristotel în Poetica. De reţinut este faptul că Aristotel vorbeşte despre tragedie 
ca imitație, dar şi despre tragedie ca purificare, cathatarsis, atunci când vizează scopul imitaţiei. 
„Tragedia e, aşadar, imitația unei acţiuni alese şi întregi, de o oarecare întindere, în grai 
împodobit cu felurite soiuri de podoabe... imitație închipuită de oameni în acţiune, ci nu 
povestită, şi care stârneşte mila şi frica, săvârşeşte curățirea acestor patimi.” 138 

Prin urmare, alături de mimesis, de reproducere a unei anumite realităţi, arta urmăreşte şi 
scopuri de natură sufletească, generic vorbind, catharctice. Arta produce nu numai o imagine a 
unei realităţii, o asemănare cu natura proprie, ci şi trăiri interioare, tensiuni şi descărcări 
emoționale, cum am spune noi astăzi, având şi efecte terapeutice, de stingere a pulsiunilor, de 
înălţare, de elevaţie sufletească. Aristotel vorbeşte explicit în Politica despre anumite feluri de 
muzică ce năzuiesc către catharsis şi nu către educaţie ori relaxare. „Sentimentul care ia unele 
forme violente în unele suflete există mai mult sau mai puţin în oricine — de pildă, mila şi teama, 
la care se adaugă entuziasmul. Căci şi emoția îşi are victimele ei printre oameni; dar ca rezultat la 
cântecelor divine, îi vedem pe aceştia — după ce au simţit influenţa melodiilor care incită sufletul 
până la furia divină — care se restabilesc ca şi cum ar fi găsit un remediu şi o purificare... toți 
trebuie într-un anumit fel purificaţi, iar sufletele lor purificate şi încântate. Doar în acest sens, 


melodiile purificatoare le oferă oamenilor o plăcere inocentă.”!* 


4. Teoria iluzionistă 

Şi această teorie a artei vădeşte cât de active sunt supozițiile implicite ale 
Weltanschauung-ului grecesc care distinge, cum se ştie, între lumea supralunară şi sublunară între 
lumea esenţelor şi a umbrelor, a închipuirii oamenilor. Teoria iluzionistă este o prelungire a 
teoriei mimesis-ului, o variantă extremă şi negativă a ei. Dacă mimesis-ul este o „imagine a ceva”, 
iluzia este o imagine fără fundament, o imagine a „nimicului”. Mai precis, arta ca iluzie, ca 


fantasmă, se referea, cel puţin la Platon, la imitații necritice, la o depărtare totală de obiectul 


187 Francis Peters, op. cit., p. 144. 
1% Aristotel, Poetica, fr. 1449b 23-27, ed. cit. 
15 Aristotel, Politica, ed. cit. fr. 1341a21-25, b32-1342a16. 

imitat, de modelul vizibil, la o înşelătorie realizată de cele mai multe ori cu intenţii imorale '®. 
Iluzia trece dincolo de faptul că arta este o imitație a unei realităţi secunde, o copie a copiilor 
(fenomenelor). Ea elimină orice relaţie între obiectul sensibil şi reproducerea formei lui, 
propunând imagini care nu se regăsesc nici în lumea sensibilă, dar nici în lumea inteligibilă. 
Teoria iluzionistă se referă la ficțiuni, la cuvinte şi imagini care nu au referențial, care nu 
desemnează nici o entitate corporală sau gândită. În termenii actuali, teoria iluzionistă a artei se 
referă la obiecte care în principiu nu au un referenţial. 

Vom înţelege acest lucru după câteva lămuriri terminologice. Teoria iluzionistă se numeşte 
şi apatetică, derivat de la apate („iluzie”). Dacă avem în vedere că apate este obţinut prin 
prefixarea negativă a lui pathos — eveniment, suferinţă, emoție, atribut — atunci iluzia, pentru 
vechii greci, însemna ceea ce este static, ceea ce nu posedă un principiu al mişcării, ceva ce nu 
are viaţă. Pathos-ul!” grecesc se referea la „ceea ce li se întâmplă corpurilor” şi la „ceea ce li se 
întâmplă sufletelor” , în timp ce apate se referea la ceea ce este neafectat de nimic, la năluciri şi 
fantasme. Pe scurt, teoria iluzionistă se referă la o boală a artei — arta ca minciună, ca înşelătoric. 

În contextul artei greceşti, a lui fechne, această teorie iluzionistă, se referea la artele 
vizuale — la pictură mai ales, la tehnica umbrei şi a perspectivei, la crearea iluziei de spaţiu 
tridimensional pe o suprafață plană, dar mai ales la artele cuvântului, în special la poezie şi 
retorică. Cum am arătat, poeţii nu-şi au loc în cetatea ideală a lui Platon pentru că imaginile lor 
despre zei sunt false (nu sunt imitații fidele, ci rod al închipuirii lor) şi, prin urmare, aceste 
imagini deturnează trăirile sănătoase ale cetățeanului cuprins în numeroase activităţi civice. 

În esenţă, în mediul intelectual grecesc vechi, teoria iluzionistă a artei este îndreptată 
împotriva retorici'*?, a artei convingerii prin folosirea meşteşugită a puterii cuvintelor. Socrate, 
dar mai ales Platon şi Aristotel au considerat că această artă este o minciună, o pervertire cu bună 
ştiinţă (cu fechne) a mesajului cuvintelor. Sofistica este în concepţia lor o dibăcie verbală 
nedemnă de a fi numită ştiinţă, o artă perversă care produce mult rău în cetate. Aşa se explică de 
ce întreaga operă filosofică a lui Platon şi Aristotel este îndreptată împotriva sofisticii. Ei credeau 
că sofiştii, prin proceduri iluzioniste, vor să substituie ştiinţei opinia, părerea subiectivă, arbitrară 


1% Ideile de bază ale teoriei iluzioniste a artei sunt exprimate de Platon în dialogul Republica, în special în fr. 598a- 


600b. 

1%! Francis Peters, op. cit., pp. 38-39; pp. 217-221. 

1% Despre poziţia retoricii în lumea greacă veche, despre principalii ei reprezentanţi, despre conflictul acestora cu 
Socrate, Platon şi Aristotel, despre contribuţia sofiştilor la modelarea valorilor europene — toleranţă, relativism, 
democraţie etc., se poate citi o excepţionala lucrare: W.K.C. Gutrie, Sofiştii, Bucureşti, Editura Humanitas, 1999. 

şi, prin urmare, acţiunile nefaste ale lor trebuie combătute. În acest context polemic, se 
elaborează şi teoria iluzionistă a artei. 

Există şi un segment relativ acceptat al acestei teorii mai ales atunci când se vorbea în 
mediile intelectuale greceşti despre teatru şi tragedie. Teatrul era considerat prin excelenţă o artă 
a iluziei, a inovației scenice şi lexicale, fapt acceptat şi de Aristotel. „,...în domeniul artei cel ce 
greşeşte în mod voit este preferabil celui care greşeşte în mod involuntar.”!* Prin urmare, 
depărtarea de realitate nu este, în anumite contexte artistice, neapărat un rău. Aristotel arată că 
arta (în contextul de faţă, teoria iluzionistă) se referă nu numai la mimesis, ci şi la capacitatea 
omului de a produce realităţi din imaginație”. 

Teoria iluzionistă nu a fost la mare preţ în lumea greacă veche, întrucât, pentru ei, iluzia 
este un însemn al bolii artei şi, prin urmare, a sufletului. Programul gândirii greceşti — un program 
antisofist, al obsesiei fiinţei şi căutării în lume a ordinii şi armoniei, a dreptei măsuri în cultivarea 
virtuţilor etc., nu putea privi cu simpatie dimensiunea iluzorie a artei. Ne reamintim că eidolon, 
„imaginea”, are şi legătură cu „irealitatea”, cu „minciuna”, fiind apropiată ca sens de phantasma, 
„viziune, vis sau fantomă”. Mai ales că teoria iluzionistă a artei se corelează cu ideea de joc 
gratuit şi de plăcere urmărită pentru ea însăşi. Or, în lumea veche a grecilor ideea de plăcere este 
un corelativ al virtuţii. Ea este gândită împreună cu virtutea. Cultivarea plăcerii pentru ea însăşi 
era acceptată doar în cadrul cunoaşterii speculative, a exercitării părții raţionale a sufletului, 
virtutea cea mai de preţ a filosofului grec. 

În concluzie, cu referinţă la cele trei perspective distincte asupra artei, trebuie spus că 
teoria mimesis-ului s-a bucurat de cea mai largă audienţă. Acest fapt se explică prin două cauze. 

În primul rând, pentru că teoria catarsis-ului şi teoria apatetică sunt variante 
complementare ale mimesis-ului, mai precis extinderi, într-un sens sau altul, ale acestei idei. Să 
nu uităm că în spatele rechne-ului grecesc se află sufletul. Prin urmare, imitaţia este o 
caracteristică de profunzime a sufletului şi ea se află la „purtător” toată viaţa. De latura imitativă 
a sufletului este legată ideea de educaţie la toate treptele de vârstă. Arta îndeplineşte şi ea, cum 
am mai spus, roluri paideice, fiind resimţită ca plăcere în sufletul omului. Acest fapt este subliniat 
şi de Aristotel atunci când vorbeşte despre tragedie. „În general vorbind, două sunt cauzele ce par 


1% Aristotel, Etica Nicomahică, fr. 1140b25, ed. cit., p. 139. 
15 Este vorba despre sensurile pe care vechii greci le atribuiau cuvântului phantasia, imaginaţie, reprezentare, 
impresie. „Platon desemnează prin termenul phantasia, o combinaţie între judecată şi percepţie (Theait. 195d) Pentru 
Aristotel imaginaţia (phantasia) este un intermediar între percepţie (aisthesis) şi gândire (noesis)... Ea este o mişcare 
a sufletului cauzată de senzaţie, un proces ce prezintă o imagine care poate să persiste şi după ce procesul de 
percepere s-a încheiat.” (Cf. Francis Peters, op. cit., p. 222) 

a fi dat naştere poeziei, amândouă cauze fireşti. Unul e darul înnăscut al imitaţiei (s.n.), sădit în 
om din vremea copilăriei (lucru care-l şi deosebeşte de restul vieţuitoarelor, dintre toate el fiind 
cel mai priceput să imite şi cele dintâi cunoştinţe venindu-i pe calea imitaţiei), iar plăcerea pe 
care o dau imitaţiile e şi ea resimţită de toţi. Că-i aşa o dovedesc faptele. Lucruri pe care în natură 
nu le putem privi fără scârbă — cum ar fi înfăţişarea fiarelor celor mai dezgustătoare şi ale 
morţilor — închipuite cu oricât de mare fidelitate ne umplu de desfătare. Explicaţia, şi de data 
aceasta, mi se pare a sta în plăcerea deosebită pe care o dă cunoaşterea nu numai înţelepților, dar 
şi oamenilor de rând; atât doar că aceştia se împărtăşesc din ea mai puţin. De aceea se bucură cei 
ce privesc o plăsmuire: pentru că au prilejul să înveţe privind şi să-şi dea seama de fiece lucru, 
bunăoară că cutare înfăţişează pe cutare... Darul imitaţiei fiind prin urmare în firea fiecăruia, şi la 
fel şi darul armoniei şi al ritmului... cei dintru început înzestrați pentru aşa ceva, desăvârşindu-şi 
puţin câte puţin improvizaţiile, au dat naştere poeziei.” 

În al doilea rând, supremaţia teoriei mimesis-ului se explică şi prin orientarea pregnant 
realistă a artei greceşti. „Arta greacă este atentă la realitatea imediată, directă, — nu se lasă sedusă 
de tentația sugestiei, a unui mai îndepărtat sens transcendent, simbolic, esoteric, mistic. Nu 
cedează mijloacelor care acţionează mai mult asupra sensibilităţii decât asupra raţiunii. Omul 
grec şi arta se vor certitudini — şi certitudinile le dau forma, echilibrul, armonia, raporturile 
logice. Este o artă care — în expresia ei perfectă, cea a clasicismului — reproduce natura aşa cum 
se vede, dar totuşi corectând-o, ameliorând-o potrivit normelor gândirii; o artă care, fondată pe 
adevărul exact al aparenţelor, le supune regulilor celor mai subtile ale gândirii raționale.” 

Teoria mimesis-ului în artă a fost dominantă în lumea greacă, dar şi în lumea europeană 
timp de secole, pentru că ea permitea o serie întreagă de ajustări tehnice care să sporească 
fidelitatea sau verosimilitatea imitaţiei faţă de model. Armonia, echilibrul contrastelor, simetria, 
corespondenţa de elemente într-un ansamblu şi proporția, dimensionarea elementelor în anumite 
raporturi matematice, toate aceste elemente ce ţin de subiectivitatea artistului şi descoperite de 
practicile artistice greceşti sunt nu numai admise, ci chiar stimulate de convingerea că arta este 
mimesis. În alte cuvinte, convingerea că arta este mimesis i-a stimulat pe artiştii greci să caute 


formule subiective de exprimare artistică, astfel încât făptuirile lor, în raport cu modelul, să fie cât 


mai fidele. Astfel, s-a născut şi celebra statuie a lui Polictet, în secolul IV î.H., Canonul, cum 


1% Aristotel, Poetica, ed. cit., fr. 1448b8-20. 
1% Cf Ovidiu Drimba, Istoria culturii şi civilizației, Bucureşti, Editura Saeculum, 2003, pp.127-127. 

spune Pliniu cel Bătrân, „în care caută regulile artei la care să ne raportăm ca la o adevărată lege. 


Şi este considerat unicul om care a întrupat într-o operă de artă arta însăşi”. 


IV. Înţelesuri ale Frumosului în estetica grecească 

1. Preliminarii conceptuale 

În mentalitatea europeană actuală orice discuţie despre artă este legată de frumos, chiar şi 
atunci când este negat. Această schemă mintală (unitatea între artă şi frumos) îşi are originea, 
între altele, şi în programul teoretic pe care Baumgarten l-a fixat esteticii: investigarea naturii 
artelor frumoase. Or, este limpede acum, după ce am analizat înțelesurile şi poziţia artei în lumea 
culturii vechi greceşti, că această schemă de gândire nu există în Weltanschauung-ul grecesc. 
Paradoxal, în condiţiile în care ideea de cosmos, de unitate a lumii, a modelat fundamental 
cadrele de gândire vechi greceşti, iar religia, ştiinţa, arta şi filosofia erau percepute ca fațete 
complementare ce alcătuiesc întregul reprezentărilor omeneşti despre lume. Cu alte cuvinte, cu 
greu am putea susţine că arta şi frumosul nu sunt într-o unitate, din moment ce ideea de cosmos 
adună lumea într-un principiu unitar, cel al sufletului (divin şi uman). 

Desigur, la nivel ontologic toate sunt una şi una sunt toate. Numai că, pentru omul grec 
arta şi frumosul nu sunt concepte corelative. Cu alte cuvinte, atunci când intelectualii vremii 
doreau să pună în lumină sensurile artei nu se refereau, aşa cum procedăm noi astăzi, la frumos 
ŞI, inversând rolurile, când vorbeau despre frumos nu se gândeau, în mod necesar, la artă. 

Arta şi frumosul era gândite ca entității independente din punct de vedere conceptual, într- 
un triplu sens: 

În primul rând, înțelesurile artei şi frumosului puteau fi stabilitate independent. Definiţia 
unui concept nu se intersecta cu definiția celuilalt. Arta este rechne, mod de a fi în lume al omului 
ca demiurg, ca producător de artefacte şi este definită, am remarcat, plecând de la verbul a face, 
în timp ce frumosul, cum vor remarca, este definit plecându-se de la eros, de la dragoste, iubire, 
ori de la valorile circumscrise binelui (cunoaşterii practice). 

În al doilea rând, arta şi frumosul, în calitate de concepte independente, desemnau entități 
distincte ale lumii. Arta ca fechne se referă deopotrivă la produsele omului, la facultatea, 
capacitatea omului de a făptui şi, totodată, la o anumită formă de cunoaştere (poietică), în vreme ce 


frumosul este o ipostază a divinității şi, prin analogie, o ipostază a sufletului omului în 


197 Apud Umberto Eco, op. cit., p. 75. 

integralitatea sa — sufletul ca Unu. Totodată, spre deosebire de artă, frumosul este un obiect al 
cunoaşterii teoretice, speculative. 

În al treilea rând, arta şi frumosul aparțin genurilor distincte de realitate. Arta se referă la 
lumea sensibilă, la morphe, la formele sensibile ale lumii, în vreme ce frumosul se referă la eidos, 
la formele realității inteligibile. Alături de Bine şi Adevăr, Frumosul desemnează ceea ce este 
universal, adică ceea ce se aplică la toate fenomenele naturale ale lumii şi, totodată, întregii clase 
de acte şi comportamente umane. 

În consecinţă, arta şi frumosul nu erau gândite în cupluri de contrarii de tipul: finit-infinit, 
cauză-efect, relativ-absolut, obiect-subiect, adevăr-eroare etc. 

În lumea greacă, frumosul este un concept corelativ al binelui; acesta este gândit, definit şi 
înţeles împreună cu binele!%. Semantica celor două concepte se întrepătrunde — frumosul este o 
specie a binelui, după care binele este o specie a frumosului. Ele se unifică în tipul de personalitate 
umană cultivată de grecitate: kalokagathia. În om, frumosul (kalos) şi binele (agathon) sunt într-o 
unitate vie şi indestructibilă. Aceste idei care vin din mentalitatea populară, cea care leagă 
frumuseţea de bunătate, a fost prelucrată conceptual de către filosofi şi poate fi exprimată extrem 
de simplu: omul care ţinteşte frumosul, cel care-l cultivă constant în sufletul lui va ajunge inevitabil 
şi la bine. Iar împreună, dau conţinut adevărului. 

Dar, din faptul că arta şi frumosul nu sunt concepte corelative, nu putem deduce că vechii 
greci nu le gândeau împreună. Ele erau gândite şi împreună, dar nu în mod necesar. Dacă avem în 
vedere, Weltanschauung-ul vechi grecesc dominat de ideea de cosmos, ordine şi armonie, atunci 
vom vorbi, desigur, despre unitatea celor două concepte. Frumosul, în calitatea lui de predicat 
universal, se aplică şi la artă, prin urmare, putem vorbi necontradictoriu despre unitatea între artă şi 
frumos, inclusiv despre ideea de arte frumoase. 

Folosirea acestor distincţii se impune tuturor celor care vor să înţeleagă mesajul original al 
gândirii estetice greceşti, cu alte cuvinte celor care vor să înţeleagă estetica grecească în proprii 
termeni. Prin urmare, libertatea noastră de a opera cu nume şi definiții este limitată de tradiţia 


folosirii cuvintelor. Un export al propriilor prejudecăţi în lumea intelectuală greacă ar fi nu numai 


1% Vezi nota lui Andrei Cornea, în Plotin, Opere, 1, Bucureşti, Editura Humanitas, 2003, p. 160: „Nu trebuie uitat că 
în greacă, mai cu seamă în greaca elenistică, kalon înseamnă nu numai „frumos”, în sens propriu, dar şi „bun” din 
punct de vedere moral, ori „valoros”. În traducerea greacă a Vechiului Testament (Septuaginta) când Dumnezeu 
declara lumea pe care tocmai o crease „bună” (7hob în limba ebraică), formula utilizată de traducători este kalos — 
literar „frumos”. 

un act nelegitim din punct de vedere teoretic, dar şi o dovadă de ignoranță metodologică şi 


ştiinţifică, de amatorism şi lipsă de profesionalism. 


2. Sensuri etimologice 

Kalos şi kalon erau cuvintele folosite de greci pentru a denumi frumuseţea. În limba latină, 
pulcher, pulchra, pulchrum, dar şi honestus denumeau atât obiectul frumos, cât şi proprietatea de 
a fi frumos în genere. Grecii, când aveau în vedere obiectul frumos, foloseau adjectivul 


1%. Pulchrum, 


substantivizat tó kalon, în vreme ce pentru frumuseţe, frumos, foloseau kallos 
varianta latină a frumosului a fost în uz până în Renaştere, când o fost înlocuit cu bellum 
(diminutivul de la bonum, bun) şi care a dat beau, la francezi, bello, la italieni şi spanioli, 
beautiful, la englezi. Pulchrum acoperea ideea de frumos din dezbaterile savante ale Evului 
Mediu latin, cuvânt total rupt de mentalitatea populară, vulgară a frumosului. Limba germană are 
un cuvânt propriu pentru frumos, schön, iar pentru frumuseţe, Schönheit. Ciudat, în limba română 
a trecut varianta latină a lui formosus, care însemna deopotrivă „formă” şi „frumos”, eventual 
frumuseţea ca formă, şi nu kallos, în condiţiile în care cultura greacă a dominat vreme de secole 
spaţiul nostru de spiritualitate. 

Investigaţiile filosofilor greci asupra frumosului au plecat, fireşte, de la reprezentările 
populare ale lui, de la practica de viaţă şi lingvistică a oamenilor obişnuiţi, de la sensibilitatea 
acestora, dar şi de la constatările lor de bun simţ. Aceste investigaţii au fost stimulate de cel puţin 
două cauze: experienţa de viață a comunităţii greceşti şi faptul că extensiunea termenului de 
frumos era atotcuprinzătoare. 

Din experienţa de viaţă se putea constata că oamenii înzestrați cu darul frumuseţii fizice 
izbutesc mai bine decât toţi în viaţă. „În vreme ce un om vânjos, trebuie să se opintească de-a 
binelea ca să obţină cele dorite, un viteaz să înfrunte pericolele, un înţelept să ştie să vorbească, 


39200 


frumosul chiar nefăcând nimic dobândeşte tot ce-i doreşte inima. Ideea că oamenii caută în 


exclusivitate compania oamenilor frumoşi era pentru omul grec ceva ce ține de domeniul 


1 Distincțiile în cauză nu sunt doar terminologice, ci de înțeles, conceptuale. Sensul conceptului „frumos” se 
confunda la greci cu ideea de „desăvârşit”. „Kalos este greşit interpretat prin frumos. Probabil ne-am putea apropia 
mai mult de înţelesul cuvântului prin Desăvârşit sau Desăvârşire, căci acestea pot fi folosite în majoritatea sensurilor 
pe care le aveau cuvintele greceşti. Este o eroare să spunem că Frumosul şi Binele erau pentru greci unul şi acelaşi 
lucru... Desăvârşirea includea automat superlativul, întrucât ceea ce e desăvârşit trebuie să corespundă scopului său şi 
prin asta este bun... Desăvârşirea putea fi Valoarea fundamentală, prin care toate celelalte Valori putea fi măsurate.” 
(Cf. W.K.C. Gutrie, op. cit., p. 140) 

% Xenofon, Banchetul, în Amintiri despre Socrate, Chişinău, Editura Hiperyon, 1990, p. 199. 

evidenţei”. În plan filosofic, vom observa că toate dezbaterile privitoare la frumos au ca punct 


de plecare experienţa primordială a omului şi anume atracția exercitată asupra noastră de către 
oamenii frumoşi şi dorinţa noastră de a le sta în preajmă, de a-i poseda ori de a-i iubi. 

Apoi, cum spuneam, extensiunea termenului „frumos” în limba greacă veche era 
maximală. El cuprindea, într-o anumită ierarhie a preţuirilor, totalitatea obiectelor frumoase, 
naturale ori create de om, dar şi mulțimea de comportamente umane frumoase, inclusiv 
abstracțiile, cunoştinţele. Această idee de ierarhie a entităţilor ce cad toate sub incidenţa 
frumosului, a fost impusă, în cultura filosofică greacă şi apoi europeană, de către Platon. 
Fundamentul acestei ierarhii este, fireşte, dat de experiența umană fundamentală — trăirea 
întâlnirii cu un corp frumos — ca apoi, pe această bază, să se producă „trezirea” sufletului doritor, 


după parcurgerea unor trepte inițiatice, să dobândească frumosul în întreaga lui desăvârşire. 


3. Teorii ale frumosului 

Spre deosebire de alte culturi, cultura greacă veche poate fi particularizată prin obsesia pe 
care ar manifesta-o pentru investigația sistematică, ştiinţifică a marilor domenii de existenţă a 
lumii. Această investigaţie începe în secolul al VI-lea î.H., odată cu Thales şi continuă până în 
secolul al VI-lea d.H., respectiv până când paradigma greacă de gândire este înlocuită cu 
paradigma creştină. Acest moment al dispariției vechii culturi greceşti este datat în VI-lea d.H., 
pentru că acum împăratul bizantin Iustinian a desfiinţat ultima şcoală de filosofie grecească 
(neoplatonică). 

Dar ce înseamnă investigaţie ştiinţifică, teoretică? În primul rând, înseamnă o cercetare 
care activează principalul mijloc de cunoaştere pe care-l are omul la îndemână: raţionarea, adică 
mobilizarea capacităţii minţii noastre de a produce cunoştinţe din prelucrarea datelor simţurilor 
sau de a deriva noi cunoştinţe din cunoştinţe mai vechi. Două au fost mijloacele raţionale pe care 
le-au mobilizat cu precădere vechii greci pentru a investiga şi explica lumea: definiţia şi teoria. 
Prin definiţie se surprinde esenţa unui lucru, adică caracteristicile (proprietăţile) lui invariante, 


intransformabile în timp, generale şi necesare, ceea ce rămâne neschimbat şi identic cu sine. Or, 


%1 Când cineva i-a pus lui Aristotel întrebarea: „De ce ne pierdem aşa de mult timp cu oamenii frumoși?”, el ar fi 
răspuns: „Asta-i întrebare de om orb”. (Vezi Diogene Laertios, Despre vieţile şi doctrinele filosofilor, Bucureşti, 
Editura Academiei, 1963, p. 262. Tot aici, Diagone Laertios consemnează şi răspunsurile la întrebarea: „Ce este 
frumuseţea?”. „Frumuseţea, declara el (Aristotel, n.n.) este un sprijin mai bun decât orice scrisoare de recomandare... 
frumuseţea este dar al zeilor, Socrate, o domnie de scurtă durată; Platon, o superioritate față de natură; Theofrast, o 
înşelăciune mută; Theocritos, o pedeapsă de fildeş; iar Carneades, o domnie fără paznici.” 

definiția este o judecată care poate fi premisă sau concluzie într-un raționament şi, prin urmare, 
prin definiție deschidem drumul către teorie. 

Prin definiție ştim ce este un lucru. Ea încercuieşte notele caracteristice într-o unitate. Prin 
teorie, ca ansamblu de definiții, reguli şi raționamente, aflăm de ce un anumit lucru este aşa şi nu 
altfel, şi totodată, dacă îndeplineşte, într-un ansamblu, un anumit scop. În rezumat, aceste 
elemente, împreună, formează o explicaţie sistematică. Ştim ce este, de ce este şi ce scop 
îndeplineşte un anumit lucru. Desigur, în lumea intelectuală grecească lucrurile nu sunt atât de 
simple. Teoriile nu sunt exprimate în limbaje specializate, ci în limbajul natural. Or, se ştie, 
cuvintele din limbajul natural, obişnuit, sunt polisemantice. În jurul lor gravitează multiple 
înţelesuri, ceea ce conduce şi la neclaritate, la ambiguităţi cognitive, dar şi la o bogăţie de 
sugestii. Mai mult decât atât, procedeul de a apela la narațiuni mitologice sau la alegorii în 
scrierile filosofice era o practică curentă”. 

Spre deosebire de artă care avea un statut ambiguu — era cunoaştere, dar nu ştiinţă precum 
speculaţia teoretică, episteme, cunoaştere exactă şi adevărată — şi care nu a primit explicaţii, 
frumosul beneficiază de alt tratament. „Platon nu poate da socoteala de fenomenul de arta. Exista 
o ştiinţă de tip obişnuit, prin cunoaşterea exactă a lucrurilor, exista una de tip mai ridicat, prin 
cunoaşterea lor în Idee, adică o cunoaştere nu doar exactă, ci şi adevărată. Opera de artă nu e 
făcută nici din adevăruri de exactitate, nici din adevăruri de idée. Frumosul poate fi explicat, arta 
nu.” 

Aşadar, pentru vechii greci despre frumos se putea vorbi în termeni de definiții şi teorii, 
deci în termeni de cunoaştere teoretică. Desigur că în această categorie de cunoaştere intra şi 
binele şi adevărul. Despre artă grecii vorbeau, cum am remarcat, în spaţiul cunoaşterii poietice, 
care era totuşi o cunoaştere inferioară. Asta nu înseamnă că noi nu putem vorbi despre teorii şi în 
orizontul artei. Numai că trebuie să fim conştienţi de un lucru elementar: atunci când analizăm 
tipuri distincte de cunoaştere, ne plasăm tot în planul cunoașterii teoretice. Înțelegerea artei, a 
cunoaşterii poietice etc. se face, nici nu s-ar putea altfel, respectând standardele şi procedurile 
cunoaşterii teoretice. 


Revenind, cu toate că mulţi esteticieni fac diferenţa, firească pentru un stadiu matur de 


cunoaştere ştiinţifică, între definiţie şi teorie, în lumea intelectuală grecească această distincție nu 


22 În filosofia lui Platon, mitul prin puterile lui de sugestie, nu de puţine ori, ţine loc de teorie, de explicaţie 
ştiinţifică. (Vezi Cristian Bădiliţă, Miturile în filosofia lui Platon, Bucureşti, Editura Humanitas, 1996.) 
%3 Constantin Noica, Interpretare la Ion, în Platon, Opere, ed. cit., p. 132. 

este funcțională. Definiţia poate fi văzută şi ca o teorie implicită, în timp ce o teorie combină 
înlănţuiri de concepte, mituri, definiţii, proceduri stilistice şi chiar retorice. 

Înainte de a trece la o prezentare sumară a teoriilor despre frumos, se impune încă o 
precizare. Discuţiile despre frumos sunt în lumea greacă veche, ca şi în cazul artei, dezbateri 
despre suflet, despre natura sufletului şi despre facultățile sale. 

Dacă în orizontul artei, referințele privesc sufletul în calitatea lui de modelator al lumii, 
altfel spus, capacitatea lui de a face, de a realiza bunuri, în cazul frumosului, referințele privesc 
facultatea de a dori a sufletului. Prima facultate ţine de cunoaşterea poietică; cea de-a doua de 
cunoaşterea teoretică, de contemplare. 

Cu alte cuvinte, frumosul este dat totdeauna în facultatea de a dori, într-o trăire 
personală (o experienţă personală) — este vorba despre experienţa fundamentală a omului, cea 
legată de eros — în vreme ce cunoaşterea teoretică a frumosului (lămurirea naturii şi a structurii 
sale) se realizează prin gândire raţională, prin speculație. Frumosul are, aşadar, o dublă natură. Pe 
de o parte, el este o trăire personală, legată intim de eros, ceva incomunicabil verbal, o trăire ce 
poate fi doar relatată şi înţeleasă prin empatie, un fenomen aparținând lumii sensibile, iar pe de 
altă parte, frumosul este o proprietate a divinității, un nume al divinului chiar, o formă 
inteligibilă, (eidos), un universal aflat în sufletul nostru şi, prin urmare, ceva ce poate fi cunoscut 
prin contemplație. Frumosul, prin caracteristicile sale duale — de a fi în acelaşi timp sensibil şi 


inteligibil — unifică lumea sublunară şi cea supralunară, lumea omenească cu lumea divină. 


a) Frumosul ca armonie, teoria armonică sau Marea Teorie 

Cum mai spuneam, în mentalitatea omului grec, lumea naturală este o lume dominată de 
ordine, armonie şi frumuseţe. Nu întâmplător, între alte accepţii, cosmosul însemna în limba 
greacă veche şi podoabă, ornament. Tradiţia doxografică grecească aminteşte de faptul că 
universul a fost numit cosmos, adică armonie, de către Pitagora, cel care a creat şi termenul de 
filosofie, respectiv cea mai influentă teorie estetică din cultura europeană. „Ar fi argument ca 
teoria aceasta să fie numită Marea Teorie. Căci nu numai în istoria esteticii, ci şi-n istoria întregii 
culturi europene există puţine teorii atât de durabile şi-ndeobşte recunoscute. Şi tot aşa, sunt 


puţine teorii cu o sferă atât de largă, dominând imensul domeniu al întregului frumos.” 


24 Wladyslaw Tatarkiewicz, Istoria celor şase noțiuni, ed. cit., p. 183. 

Marea Teorie nu este numai o teorie estetică. Cum remarcă şi Umberto Eco”, Pitagora 
este cel care adună „într-un singur nod cosmologia, matematica, ştiinţele naturale şi estetica. 
Pitagora [...] este primul care a susținut că principiul tuturor lucrurilor este numărul... Odată cu 
Pitagora ia naştere o viziune estetico-matematică asupra universului: toate lucrurile există pentru 
că ele reflectă o ordine; şi sunt ordonate pentru că prin ele se manifestă legi matematice, care 
reprezintă condiţia şi a existenţei şi a Frumuseţii totodată”. 

Marea Teorie ilustrează poate cel mai bine obsesia pentru unitate a tuturor formelor de 
existență, cum spuneam, piesa de rezistență a Weltanschauung-ului vechilor greci. Această 
obsesie a unităţii contrariilor apare explicit în viziunea pitagoreică asupra lumii. Diogene Laertios 
este cel care surprinde acest fapt în cuvinte devenite celebre: „Principiul tuturor lucrurilor este 
unitatea, iar din această unitate provine doimea nedefinită, servind ca suport material unităţii care 
este cauza. Din unitate şi din doimea nedefinită se trag numerele, din numere punctele, din puncte 
liniile, din linii figurile plane, din figurile plane figurile solide, din figurile solide corpurile 
sensibile ale căror elemente sunt patru la număr: focul, apa, pământul şi aerul. Acestea se 
transformă şi trec pe rând prin toate lucrurile. Astfel se naşte din ele Universul (Kosmos) 
însufleţit, înzestrat cu rațiune, sferic şi cuprinzând la mijloc pământul.”2” 

Marea Teorie nu este o teorie în sensul actual al cuvântului, adică un ansamblu coerent de 
enunţuri derivate dintr-un principiu unitar. Ea dă mai degrabă anumite sugestii privind ce este şi 
cum este frumosul cu ajutorul unor cuvinte fundamentale: număr, ordine, raporturi matematice, 
proporţie, simetrie, euritmie şi, în sfârşit, armonie. Marea Teorie livrează, pe de o parte, şi 
definiţii ale frumosului (frumosul = armonie sau frumosul = simetrie, regularitate în dispunerea 
părților), dar şi explicaţii prind natura sa. „Conform tradiţiei pitagoreice (o atare concepţie fiind 
transmisă mai departe Evului Mediu prin Boethius), atât sufletul, cât şi corpul omenesc sunt 
supuse aceloraşi legi care guvernează şi fenomenele muzicale; aceleaşi proporții se regăsesc şi în 
armonia cosmosului, astfel încât micro şi macrocosmosul (lumea în care trăim şi universul întreg) 
apar legate printr-o unică regulă, care este de ordin matematic şi estetic totodată. Această regulă 
se manifestă prin muzica universului: e vorba de gama muzicală produsă de planetele [...] care 


prin rotirea lor în jurul Pământului cel nemişcat, produc câte un sunet aparte fiecare... din 


25 Vezi Umberto Eco, Istoria frumuseţii, cap. II, ed. cit., pp. 61-97, capitol ce prezintă şi o interesantă istorie a Marii 
Teorii de la Pitagora până în secolul al XVIII-lea, la Edmund Burke, principalul teoretician care a negat ideea că 
proporţia ar fi criteriul exclusiv al frumuseţii. 

2 Ibidem, p. 61. 

207 Filosofia greacă până la Platon, ed. cit., II, Partea a doua, p. 27. 

îngemănarea acestor sunete se naşte o prea suavă muzică pe care noi nu o putem înţelege pentru 
că simţurile noastre nu sunt în măsură să le perceapă.” 

Prin urmare, Marea Teorie este o conexiune de concepte ale căror înţelesuri se luminează 
reciproc. Axul central al acestei teorii îl deţine, fără îndoială, ideea de armonie, un concept cu 
multiple sensuri şi greu de fixat într-o definiţie. 

În primul rând, armonia era considerată o proprietate obiectivă, intrinsecă a lucrurilor. Cu 
alte cuvinte, armonia şi proporția corectă ţin de structura lăuntrică a obiectelor, de echilibrul 
interior al lor. Apoi, armonia însemna regularitatea şi ordinea de dispunere a lucrurilor. „Teoria 
pitagoreică mergea chiar mai departe şi susținea... că armonia e o dispoziție matematică 
numerică, dependentă de număr, măsură şi proporţie.” 

Dar, armonia, chiar etimologic vorbind, înseamnă îmbinare de contrarii”, idee subliniată 
mai ales de Philolaos”!, un celebru reprezentant al pitagorismului. „Armonia se naşte exclusiv 
din contrarii: căci armonia este o unitate a elementelor ce rezultă din multiple combinări şi un 
consens al sensurilor divergente."2!? 

Armonia reprezintă, aşadar, un echilibru între contraste, între entităţi opuse şi aflate într- 
un conflict în care fiecare entitate o neutralizează pe cealaltă, generând astfel simetrie. Fiind 
vorba despre un principiu cu extensie cosmică, armonia înseamnă dedublarea oricărei entităţi 
unice în contrarii care se neutralizează reciproc, inclusiv a sufletului. 

Cu ajutorul armoniei, putem detecta prezenţa frumosului oriunde se află. În muzică, prin 
stabilirea unor proporţii aritmetice între sunet şi lungimea corzii. În artele vizuale, formele 
frumoase erau detectate în raportul proporțional al părților şi în respectarea simetriei. „Toate 
părțile corpului trebuie să se adapteze unele la altele, după un raport proporțional în sens 
geometric: A se raportează la B tot aşa cum B se raportează la C... Vitruviu va indica proporțiile 
corporale juste prin fracţii raportate la întreaga siluetă: faţa va trebuie să fie 1/10 din înălțimea 
totală, capul 1/8 din corp, şi tot aşa va proceda cu lungimea toracelui şi cu toate celelalte.”?”? 

În ciuda unei influenţe dominatoare a Marii Teorii în spaţiul grecesc — dialogul lui Platon 
Timaios este o aplicare a matematismului pitagoreic la întregul univers — şi în spaţiul culturii 
28 Umberto Eco, op. cit., p. 82. 

2 Wladyslaw Tatarkiewicz, Istoria esteticii, vol. I, p. 127. 

210 Vezi Franscis Peters, op. cit., p. 113. 

21 Despre viața şi învățătura lui Philolaos, inclusiv fragmentele de operă, vezi Filosofia greacă până la Platon, ed. 
cit., II, Partea a doua, pp. 70-197. 


212 Ibidem, p. 90. 
2B Umbetro Eco, op. cit., p. 74. 

europene’, ideea de armonie a fost contestată, de pe platforma ideii de nemurire a sufletului, de 
către Platon şi Aristotel şi, mai târziu, de către Plotin, cel care propune o viziune nouă asupra 
frumosului. 

Platon în dialogul Phaidon, prin vocea lui Socrate, critică teoria pitagoreică a sufletului ca 
armonie, exprimată de Simias”*. El consideră că sufletul este o armonie ce constă în echilibrul 
tuturor caracteristicilor trupului; sufletul este ceva compus din elemente contradictorii, aflate în 
armonie şi, prin urmare, moare odată cu trupul tot aşa cum armonia unei lire dispare odată cu 
distrugerea ei. Or, Socrate nu poate accepta teoria sufletului-armonie, pentru că ar fi trebuit să 
admită că sufletul divin este muritor. Pentru aceasta, Socrate mobilizează un arsenal teoretic 
impresionant, argumentând că sufletul este necompus şi simplu, de origine divină şi, prin urmare, 
nemuritor. Sufletul identificat de către Platon cu gândirea nu poate să aibă determinaţii 
(proprietăţi) similare lucrurilor compuse şi pieritoare?!S. El este opusul lucrurilor. Şi Aristotel se 
împotriveşte teoriei sufletului ca armonie, argumentând că ideea unirii corpului cu sufletul până 
la indistincţie, nu este convingătoare din punct de vedere logic?”. 

Plotin, la sfârşitul Antichității (sec. III d.H.), ultimul mare filosof păgân, fără să nege total 
Marea Teorie, afirmă că frumuseţea lucrurilor nu survine numai din armonie, din consensul, 
acordul părților contradictorii. Lumina, stelele aurul etc., susţine Plotin, nu sunt compuse şi totuşi 


8 


noi spunem despre ele că sunt frumoase”. Frumuseţea lucrurilor provine din unitatea şi 


individualitatea lor care este ireductibilă la părți componente, din ceea ce Plotin numeşte 
„sufletul” lucrurilor. 

Această viziune dualistă asupra frumosului — frumosul ca armonie a părților versus 
frumosul ca expresie a unităţii, ca strălucire, lumină, a dominat cultura europeană până în 
Renaştere. Aşadar, ideea lui Plotin, frumosul ca strălucire, a fecundat gândirea medievală; ea a 


214 Vezi Matila Ghika, Filosofia şi mistica numărului, Bucureşti, Editura Univers Enciclopedic, 1998, în mod special 
capitolele, V-VII, pp. 47-94. 

215 „Părerea noastră despre suflet este următoarea: întrucât trupul este încordat și ţinut în echilibru prin căldură, frig, 
secăciune, umezeală şi altele la fel, sufletul nu-i altceva decât rezultatul acestui amestec; el este armonia acestora din 
clipa în care au fost amestecate unele cu altele cu artă şi măsură. Dacă deci sufletul nu este decât o armonie, urmarea 
e limpede: când trupul se destinde sau, dimpotrivă, e încordat peste măsură, fiind încercat de boli sau de alte 
nenorociri, atunci şi sufletul nostru, oricât de divin ar fi, trebuie să moară.” (Vezi Platon Phaidon, fr. 86e-d, în Opere, 
IV, Editura Ştiinţifică şi Enciclopedică Bucureşti, p. 94.) 

216 Hegel reface într-un mod magistral raţionamentul lui Platon în susţinerea ideii că sufletul este identic cu gândirea 
fiind forma de existenţă a universalului simplu şi necompus. (Vezi G. W. F. Hegel, Lecţii despre Platon, Bucureşti, 
Editura Humanitas, 1998, în mod special pp. 33-39.) 

217 „Deşi armonia este o anumită proporţie sau o combinare a elementelor amestecate, totuşi sufletul nu seamănă nici 
unuia dintre aceste lucruri.” Vezi Aristotel, Despre suflet, ed. cit., fr. 408 a. Pe larg, fr. 407a30-408a15. 

215 Concluzia lui Plotin: frumuseţea Sufletului şi Intelectului survin din faptul că sunt libere de orice amestec. (Vezi 
Plotin, Opere I, Despre frumos, ed. cit., pp. 159-161.) 

fost preluată de la Plotin şi interpretată de Dionisie Areopagitul”? 


şi de la el a fost preluată de 
gândirea scolastică, Toma d'Aquino etc. 

Marea Teorie nu a fost niciodată negată în totalitate. Ceea ce s-a contestat a fost pretenția 
ei de universalitate, ideea că frumosul este numai armonie. Or, frumosul este şi armonie nu doar 


armonie. Este ceea ce va argumenta şi teoria erotică a frumosului. 


b) Teoria erotică a frumosului. Frumosul inteligibil 

Teoria erotică a frumosului este complementară teoriei frumosului ca armonie. Dacă 
armonia unifica matematic, prin acordul părților, toate obiectele lumii şi avea în vedere prezența 
frumosului în lume (atât frumosul natural, cât cel creat de om), teoria erotică se referă la frumosul 
inteligibil, la felul în care noi gândim frumosul. Altfel spus, teoria erotică are în vedere sensurile 
(înțelesurile) frumosului; frumosul este investigat în această teorie în calitatea lui de concept de 
maximă generalitate, de predicat valoric universal. Perspectiva de analiză este logică şi 
metafizică, într-o încercare de răspuns la următoarele întrebări: Ce este frumosul în calitatea lui 
de predicat valoric universal? Ce legătură există între obiectele frumoase şi frumosul ca atare? Ce 
statut are frumosul prin raportare la celelalte predicate valorice universale: binele şi adevărul? 

Cum spuneam, problema discutată în teoria erotică este problema sensurilor frumosului. 
Este limpede pentru toată lumea că unele obiecte sunt frumoase, dar că frumusețea nu este la 
rândul ei un obiect. Prin urmare, frumosul există doar ca o proprietate comună obiectelor? Dar 
ce înseamnă a fi proprietate comună? Proprietăţile comune nu există într-un anumit fel? Dar dacă 
nu există, de ce le predicăm despre anumite obiecte. Există frumos în sine, chiar dacă acesta nu 
este un obiect vizibil? Dacă ar exista numai obiecte frumoase şi nu ar exista frumosul ca atare, 
atunci cum de le raportăm la acesta? 

Mai mult decât atât, frumosul există doar pentru om. Prin urmare, în absenţa omului nu 
putem vorbi despre frumos. Obiectele sunt frumoase doar în relaţia cu noi. Percepem obiectele ca 
fiind frumoase pentru că frumosul este o dimensiune sufletească, omenească. Frumosul este, 
aşadar, în noi şi în felul în care noi stabilim raporturi sufleteşti cu lucrurile. Prin urmare, 
răspunsurile trebuie căutate în felul în care vorbim şi gândim despre frumos. Este vorba, aşadar, 
de frumosul inteligibil, de dimensiunea metafizică a frumosului, adică de acea dimensiune care 


transcende corpurile frumoase. În această analiză, frumosul este luat în sine, ca subiect, cu scopul 


29 Sfântul Dionisie Areopagitul, Despre numirile Dumnezeieşti, în Opere complete, Bucureşti, Editura Paideia, 1997, 
cap. IV, pp. 145-152. 

de a-i afla esenţa, natura şi regimul lui de existenţă. De faptul că frumosul există nu se îndoieşte 
nimeni. Dar care este regimul lui de existenţă de vreme ce nu este un obiect sensibil, cu toate că 
se predică despre obiecte sensibile? 

În concluzie, teoria erotică este o teorie a frumosului în sine şi o găsim expusă, în 
principal, în celebrele dialoguri platoniciene Bancherul şi Phaidros, în cuprinsul cărora frumosul 
şi iubirea sunt gândite împreună. De unde şi numele de teorie erotică. Cum se explică această 
conexiune privilegiată? O succintă incursiune în lumea înţelesurilor iubirii ne-ar putea dumiri în 
privinţa acestei opţiuni intelectuale. 

Grecii aveau pentru iubire trei cuvinte: eros, philia şi agaphe. 

Eros-ul se referea la dorinţele noastre înflăcărate, la acele stări interioare arzătoare, 
îndreptate către ceva anume. Dorim un lucru cu atâta ardoare, încât suntem posedaţi de această 
dorinţă, suntem inundaţi şi obsedaţi. Astfel, într-o astfel de trăire devoratoare, spaţiul minţii este 
continuu ocupat să mobilizeze mijloacele necesare stingerii dorințelor. Forma cea mai cunoscută 
şi simțită intens de toată lumea este dorinţa sexuală. 

Desigur, erosul ca dorință nu se reduce la sexualitate. Există dorinţe şi dorinţe. Banii, 
averea, notorietatea etc. sunt uneori dorinţe la fel de intense ca şi cele de ordin sexual. Apoi, în 
funcţie de intensitatea trăirii, există o ierarhie a dorințelor. Unele dintre ele sunt acaparatoare; 
altele au o intensitate mai redusă şi pot fi amânate. Dorinţa este aşadar, o facultate a sufletului, o 
putere, o dispoziţie a lui. Ea este potențială sau în act. Potenţială în sensul că noi avem 
capacitatea de a dori în genere. Dorinţa este în act atunci când capacitatea de a dori este activată 
şi pusă într-o relaţie cu un anumit obiect. Obiectul dorinţei nu mai este un obiect oarecare, ci o 
valoare. Prin urmare, dorinţa desparte lumea în care trăim în două mari segmente. Segmentul 
lucrurilor pe care le dorim, lumea valorilor, şi segmentul lucrurilor pe care nu le dorim, a 
lucrurilor indiferente. Rezultă că nu trebuie să confundăm dorinţa cu obiectul dorinţei, starea 
interioară îndreptată spre ceva şi acel ceva, lucrul dorit. 

Trebuie spus, aşa cum am subliniat de atâtea ori, că şi în modul în care vechii greci 
gândeau iubirea putem constata existenţa unor corespondențe între natura noastră omenească şi 
planul divin al lumii. Zeii greci, în această ordine interpretativă, pot fi văzuţi ca nume 
personalizate pentru entităţi abstracte cu un puternic rol explicativ în ordine omenească. 
Naraţiunile în care sunt cuprinşi zeii pot sta pentru ceea ce numim reţea conceptuală, iar 


întâmplările vieţii lor — conexiunile permanente pe care ei le realizează între lumea supralunară 

cu cea sublunară — pot fi văzute ca explicaţii structurale pentru dorinţele şi faptele oamenilor. 
Prezenţa zeilor în lumea oamenilor, uneori în cele mai mici şi banale întâmplări, dădeau un spor 
de familiaritate şi inteligibilitate vieţii. 

Faptul poate fi ilustrat de zeul Eros, cea de-a treia dintre puterile primordiale, după Haos 
şi Geea, despre care vorbeşte Hesiod în Theogonia. „Eros [...] este de aceeaşi vârstă cu zeii 
nemuritori, dar cel mai copilăros la înfăţişare, care prin puterea lui stăpâneşte totul furişându-se 
în sufletele oamenilor.” 

În Iliada, Eros-ul este numele dorinţei care-i domină suveran deopotrivă pe zei şi pe 
oameni. Eros trezeşte şi aprinde în sufletul zeilor şi al oamenilor dorinţe ce nu pot fi stinse. Spre 
deosebire de alți zei care denumesc stări, Eros reprezintă o forță. „Eros e o forță motrice 
plăsmuită după un model sexual, folosită pentru a explica însoțirile şi naşterea elementelor 
mitologice, un fel de «Prim Mişcător» [...] alături de Afrodita joacă un rol fundamental în legarea 
puterilor contrare.” 

O genealogie, cât şi un „profil de personalitate” ale lui Eros ne propune şi Platon în 
dialogul Banchetul. Astfel, unul dintre participanţi, Pausanias, vorbeşte despre un Eros celest, cel 
care inspiră o iubire îndreptată spre înalt, o iubire bună, doritoare de suflet, şi un Eros obştesc, 
obişnuit, legat de dorinţa trupească, în vreme ce Eriximah, un alt personaj, arată că Eros este un 
principiu cosmic, o forţă care operează în întreaga lume şi în toate alcătuirile pământeşti şi 
cereşti: oameni, animale, plante, zei. Prin urmare, Eros ar trebui văzut ca un nume pentru 
principiul mişcării interioare şi personalizare a diferitelor moduri de a exista în lume. 

Philia era nume pentru un alt tip de atracţie între oameni. Este vorba despre atracția 
prieteniei. „În contrast cu ideea arzătoare a erosului, philia reclamă o apreciere şi o admiraţie a 
celuilalt. Pentru greci, semnificaţia cuvântului philia cuprindea nu doar ideea de prietenie, ci şi pe 
cea de loialitate faţă de familie şi polis, faţă de ocupaţie sau disciplină.” Aristotel dedică un 
întreg capitol prieteniei în Etica Nicomahică, Cartea a VII-a, considerând-o ca pe o formă 
superioară de iubire dintre doi oameni care împărtăşesc aceleaşi scopuri în viaţă: cultivarea 
virtuților şi contemplarea. Philia se întemeiază pe o relaţie de reciprocitate, pentru că oamenii, 
susţine Aristotel, nu se pot bucura în singurătate de bunurile superioare şi atunci ele trebuie trăite 


în comun. Dar, baza prieteniei este egoismul, iubirea faţă de propria persoană care trebuie să-şi 


22 Xenofon, op. cit., p. 212. 

21 Francis Peters, op. cit., p. 97. 

2 Alex Moseley, Natura dragostei: Eros, Philia, Agape, în vol. Dragoste şi filosofie, coord. Valentin Mureşan, 
Bucureşti, Editura Punct, 2002, pp. 12-13. 

păstreze individualitatea, starea de singurătate pe care o dedică contemplării. Numai pe această 
bază se pot lega prietenii care sunt „un suflet în două corpuri”. 

Agape se referă la un alt gen de iubire, la iubirea fără reciprocitate. Este vorba despre 
iubirea părintească (copii, familie). Apoi, agape se referă şi la iubirea celor divine. Iubirea către 
Dumnezeu sau a lui Dumnezeu către om. Sensurile lui agape au fost preluate şi de Kant pentru a 
denumi iubirea imparţială, respectul pe care trebuie să-l acordăm fiinţelor umane în imperativul: 
Omul trebuie tratat totdeauna ca scop şi niciodată ca mijloc. 

Rezumând aceste înţelesuri ale iubirii (eros, philia şi agaphe), constatăm că în lumea 
greacă frumosul este legat de iubire în sens de eros. În eros, ca nume al dorinţei, se află rădăcina 
tuturor actelor omeneşti. Oamenii se deosebesc de celelalte vieţuitoare în funcție de genul 
dorințelor. Există aşadar, prin raportare la animale, dorințe umane. lar acestea sunt identificate de 
lumea greacă în năzuinţa către contemplarea frumosului, binelui şi adevărului. 

Cu alte cuvinte, ceea ce pune în mişcare sufletul nostru este dorinţa noastră de a dobândi 
ceva anume”. Dorinţa declanşează în noi imaginea obiectului dorit, ea ne fixează ţintele de atins 
şi ne îmboldeşte să acţionăm. Şi tot dorinţa se constituie în suport energetic, ținându-ne atenţia 
trează şi voinţa încordată până la atingerea scopului urmărit. Or, dorinţa îndreaptă ființa 
omenească către ceea ce îi este specific ei: înclinația către cunoaştere şi frumuseţe, către 
contemplaţie, căci zeii i-au dăruit omului sufletul nemuritor în care au fost înscrise toate aceste 
înclinații. 

În rezumat, facultatea de a dori, ceea ce a pus zeul Eros în noi, iubirea, ne direcţionează 
(orientează) sufletul către frumos. Rădăcina frumosului se află, aşadar, în eros şi, prin urmare, 
este complet justificat ca atunci când vorbim despre frumos să vorbim despre eros. Erosul, ca 
principiu cosmic, desemnează la nivelul omului, cum spuneam, dorinţa, năzuinţa către cunoaştere 
şi frumuseţe. 

Numai că această năzuinţă a sufletului este o capacitate a omului, o posibilitate. Ea este 
virtuală. Pentru a fi şi în act, trebuie „trezită”, pusă în mişcare. 

Trebuie spus, în acest context, că metafora „trezirii” este esenţială în a înţelege natura 
frumosului în gândirea greacă, mai ales că ea este legată şi de metafora „căderii” (o metaforă cu o 


carieră impresionantă în filosofia creştină). 


3 Vezi Aristotel, Despre suflet, ed. cit., fr. 433a10-433b10. 

Ne reamintim, din capitolul dedicat înţelesurilor sufletului, că fiinţa umană în viziunea 
grecească este asemănătoare zeilor, prin existenţa în corpul nostru a sufletului de sorginte divină, 
a sufletului nemuritor. Sufletul înainte de „cădere”, de încarnare şi „încarcerare” în corp, a trăit în 
regim divin — printre ideile, formele pure ale lumii inteligibile. Cum arată Platon în Phaidon”*, 
încarcerarea sufleului în corp, înseamnă o întunecare a viziunii pe care sufletul o avea înainte de 
„cădere”. Reamintirea stării anterioare de graţie, în fapt, încercarea de recucerire a stării de 
dinainte de cădere, se realizează prin „trezirea” sufletului, generată de emoția şi dorinţa 
declanşată de vederea unui corp frumos. Corpul frumos declanşează în suflet dorinţa şi îl 
„trezeşte”. Ca impuls iniţial, dorinţa este carnală, de posesie a corpului frumos, de însoţire a lui. 


La început, cum spune Pausanias în Banchetul” 


„ este activat în suflet Erosul obştesc (obişnuit, 
îndreptat spre dorinţe senzuale), ca mai apoi să intervină Erosul celest (îndreptat către dorinţe 
spirituale). Trecerea de la „obştesc” la „celest” înseamnă, cum spunem noi astăzi, trecerea de la 
experiența estetică, act fundamental de trăire, la contemplare, la alte acte sufleteşti în care 
gândirea intervine în mod activ. În termenii gândirii platonice, această trecere înseamnă accesul 
de la lumea sensibilă, de la copiile frumosului, la lumea inteligibilă, la frumosul însuşi. Lumea 
vizibilă ne pune în contact cu corpul frumos. Dar corpul frumos pe care îl iubim nu este frumosul 
însuşi. El este o „copie” a frumuseţii corpului omenesc în genere. Or, frumuseţea corpului 
omenesc este un însemn pentru o realitate invizibilă, spirituală, care este sufletul acelui corp. În 
absenţa sufletului care-l animă, nu există corp frumos. Corpul fără suflet este un cadavru care se 
descompune. 

Constatăm aici o „democrație? totală în accesul omului către frumos, căci calea 
frumosului este calea erosului. Cu toţii suntem mânaţi de dorinţe şi, potenţial, cu toţii suntem 
înzestrați, în mod natural, cu posibilitatea de acces la frumos. Declanşarea emoţiei şi a trezirii 
sufletului este posibilă pentru fiecare om în parte, pentru toţi cei care trăiesc experienţa 
devoratoare a erosului. Această experienţă, cum ştim cu toţii, nu poate fi împlinită în totalitate. 
Întotdeauna rămâne un rest nesatisfăcut şi, prin urmare, dorinţa nu este stinsă de posesia 
obiectului dorinţei. Există o disproporţie uriaşă între dorință şi capacitatea ei de a fi satisfăcută 
complet. Altfel spus, dorința nu cunoaşte margini, în vreme ce obiectul posedat al acesteia este 
finit. Exemplul de mai târziu al lui Don Juan, celebrul personaj aflat în căutarea iubirii perfecte, 


este ilustrativ. În ciuda multiplelor experienţe pe care le-a trăit în întâlnirile sale de dragoste cu 


24 Vezi Platon, Phaidon, fr.76e-84b, în Opere complete, II, Bucureşti Editura Humanitas, pp. 181-193. 
%5 Vezi Platon, Banchetul, ed. cit., fr. 180d-185c. 

mai multe femei frumoase, Don Juan nu a găsit iubirea şi a murit neîmpăcat. Personajul este, fără 
îndoială, de inspiraţie platoniciană. 

Această disproporţie dintre dorinţa permanent activă şi imposibilitatea stingerii ei de către 
un obiect sensibil, în cazul nostru corpul frumos, ţine sufletul într-o stare permanentă de căutare. 
Astfel, sufletul îşi caută obiectul dorinţei dincolo de lumea sensibilă, dincolo de lumea corpurilor 
frumoase, într-o ierarhie până se ajunge la frumosul inteligibil, la frumosul în sine. Prin urmare, 
se produce o trecere de la percepția corpului frumos la contemplarea frumosului, de la lumea 
sensibilă la lumea inteligibilă. Se trece, aşadar, de la iubirea pentru obiecte concrete la iubirea 
pentru cunoaştere. Doar cei puţini, desigur, parcurg drumul înălțării sufletului de la frumosul 
sensibil (corpul frumos dorit şi iubit) către frumosul însuşi. Aşa ar trebui să înţelegem spusele 
Diotimei din dialogul Bancherul, cea care îi dezvăluie lui Socrate cele şase trepte ierarhice ale 
frumosului: trecerea de la iubirea unui corp frumos, la iubirea tuturor trupurilor frumoase; 
trecerea de la iubirea unui suflet frumos la iubirea tuturor sufletelor frumoase; iubirea frumuseţii 
acţiunilor şi legilor frumoase; iubirea de cunoaştere, de înţelepciune; în sfârşit, intuirea frumuseţii 
în sine, a frumuseţii divine şi eterne *. 

Tot astfel trebuie să înţelegem şi celebra definiție a frumosului inteligibil din Bancherul: 
„Încearcă acum [...] să-ți ţii atenţia cât poţi de trează. Cine va fi călăuzit metodic, astfel încât să 
ajungă a pătrunde misterele dragostei până la această treaptă şi cine va contempla pe rând şi cum 
trebuie lucrurile frumoase, acela, ajuns la capătul iniţierilor în cele ale dragostei, va întrezări 
deodată o frumuseţe cu caracter miraculos. E vorba, Socrate, de acel frumos către care se 
îndreaptă mai înainte toate străduinţele noastre: un frumos ce trăieşte de-a pururea, ce nu se naşte 
şi piere, ce nu creşte şi scade; ce nu-i în sfârşit, într-o privinţă frumos, într-alta urât; câteodată da, 
alteori nu; faţă de unul da, faţă de altul nu; aici da, dincolo nu; pentru unii da, pentru alții nu; 
Frumos ce nu se-nfăţişează cu faţă, cu braţe sau cu alte întruchipări trupeşti, frumos ce nu cutare 
gând, ce nu-i cutare ştiinţă; ce nu sălăşluieşte în altă ființă decât sine; nu rezidă într-un vieţuitor, 
în pământ, în aer, sau oriunde aiurea; frumos ce rămâne el însuşi întru sine, pururea identic sieşi 
ca fiind un singur chip; frumos din care se împărtăşesc tot ce-i pe lume frumos, fără ca prin 
apariţia şi dispariţia obiectelor frumoase, el să sporească, să se micşoreze ori să îndure a cât de 


mică ştirbire. 


226 Ibidem, fr. 210b-210d. 

Calea cea dreaptă a dragostei sau mijlocul de a fi călăuzit în ea, este să încep prin a iubi 
frumuseţile de aici, de dragul frumosului aceluia, păşind ca pe o scară pe toate treptele urcuşului 
acestuia. Să trecem, adică, de la iubirea unui singur trup, la iubirea a două; de la iubirea a două la 
iubirea tuturor celorlalte. Să ne ridicăm apoi de la trupuri la îndeletniciri frumoase, de la 
îndeletniciri la ştiinţe frumoase, până ce-ajungem, în sfârşit, de la diferitele ştiinţe la una singură, 
care este de fapt însăşi ştiinţa frumosului, ştiinţă prin care ajungem să cunoaştem frumuseţea în 
sine, aşa cum e. [...] tocmai aici este rostul vieţii noastre. Căci dacă viaţa merită prin ceva s-o 
trăiască omul, numai pentru acela merită, care ajunge să contemple frumuseţea însăşi”. 

Prin urmare, iubirea este scopul vieţii noastre pentru că ea procură maximum de trăire prin 
contemplarea frumuseţii înseşi. Această contemplare a frumosului coincide, desigur, cu 
contemplarea divinului, pentru că ființa divină este unitatea dintre frumos, bine şi adevăr. 
Rezumând, sensul vieţii omului constă în contemplarea divinității, iar drumul către aceasta este 
iniţiat de trăirea erotică. Ideea creştină exprimată în cuvinte „Dumnezeu este iubire” îşi are 


originea în această teorie platonică a frumosului erotic. 


c) Teoria pragmatică — frumosului ca utilitate şi plăcere 

Cum s-a putut remarca, în spaţiul intelectual grecesc vechi, teoriile asupra frumosului sunt 
elaborate în absenţa conexiunii cu arta. Nici Aristotel, în primul tratat european de estetică, 
Poetica, nu vorbeşte despre frumos, ci despre fechne, artă, poiesis, cunoaştere poietică, mimesis, 
reprezentare (artistică) ori katharsis, reacţie afectivă, purificatoare. 

Cu toate că se aplică şi la obiectele artistice, în calitatea lui de universal, frumosul nu este 
o valoare estetică, ci etică. Frumosul nu se aplică doar la lucruri, naturale sau produse de om, ci 

la toate acțiunile“ omului. El are în vedere totalitatea acţiunilor omului îndreptate către un scop. 


Acţiunile bune sunt şi frumoase în acelaşi timp. „Toate cele drepte sunt şi frumoase. [...] Nimic 
din rândul celor frumoase, în măsura în care are parte de frumuseţe, nu este rău, şi nimic din 


rândul celor urâte, în măsura în care are parte de urâţenie nu este bun... Constatăm deci din nou 


că frumosul şi binele sunt una.” 


21 Ibidem, fr. 21 la-d. 

%3 Cf. Platon, Statul, cap. IX, fr. 589c-d, Filosofia greacă până la Platon, vol. IL, partea I, ed. cit., cap. „Estetica prin 
kalokagathia”, „Actele frumoase ori urâte, dacă astfel au fost statornicite de legi, oare nu le vom declara a fi astfel, 
dat fiind că cele frumoase sunt aşa, deoarece supun tot ce este animalic în natura noastră sub autoritatea omului... iar 
cele rele, dimpotrivă, deoarece înrobesc în noi ceea ce este senin...” p. 154. 

* Platon, Alcibiade, în Filosofia greacă până la Platon, vol. IL, Partea I, ed. cit., p 153. 

Frumosul ţine, aşadar, de registrul etic al acţiunilor omului, dar şi de acţiunile îndreptate 


către ceea ce este util”? 


. Or, obiectele utile omului nu sunt numai cele produse de către om prin 
techne, ci şi darurile naturii. Frumosul este identic ceea este util în genere. „Frumoşi, obişnuim să 
spunem, nu sunt ochii care nu pot să vadă, ci aceia care o pot face şi care folosesc tocmai la 
văzut... Tot astfel spunem şi despre trup că este frumos, aşa cum arată el potrivit pentru alergări şi 
lupte; animalele apoi, calul, cocoşul, prepelita, pe toate le numim frumoase; să nu mai vorbim de 
tot soiul de ustensile, care cu patru roți sau corăbii... toate instrumentele folosite în muzică şi în 
alte arte, ba... până şi obiceiurile şi legile — pe toate le numim frumoase... lar despre ceea ce este 
folositor, noi spune că este frumos tocmai în măsura în care este folositor, servind unor scopuri 
anume, şi în împrejurări anumite; şi urât, îi spune acelui obiect care în toate aceste privinţe se 
dovedeşte a nu fi de folos.”%! 

Frumosul este, în consecinţă, ceea ce este util. „Frumosul deci, aş spune eu, este utilul.” ”?? 
Frumosul este adecvarea produsului la scopul pentru care a fost conceput şi realizat. Ilustrarea 
acestei asocieri între frumos şi utilitate — cu cât un lucru îşi vădeşte mai deplin utilitatea, cu atât el 
este mai frumos — este ilustrată de dezbaterea din Bancherul lui Xenofon. Faptul acesta poate fi 
perceput de noi în registrul comicului. Socrate, renumit pentru urâţenia sa — între altele se ştie că 
avea şi ochii extrem de bulbucaţi — încearcă să demonstreze asistenţei că el este mai frumos decât 
Critobulos, un tânăr renumit prin frumuseţea şi armonia corpului său. Socrate susține, fără ca 
asistenţa să-l contrazică, că ochii lui bulbucaţi sunt mai frumoşi decât ai preopinentului său de 
vreme ce vederea lui este mai ageră. 

Prin urmare, utilitatea instanţiată în criteriu de analiză, desparte frumosul de urât. Urâtul 
este neutilul, ceea ce nu îndeplineşte scop determinat, cum am spune noi astăzi, un rebut. 
Urât=Inutil. Urâtul nu are demnitate ontologică, el nu există ca atare, ci este o lipsă a frumosului. 
Frumosul ca lipsă se numeşte urât. Urâtul este privațiune de frumos sau, inversând termenii, 
frumosul ca privaţiune este urâtul. 

Constatăm că frumos-urât nu este un cuplu categorial, cum spuneam, un binom 
conceptual. În lumea greacă frumosul şi urâtul nu sunt concepte corelative, aşa cum au fost 
* Ideea că semnificaţia unui concept poate fi desluşită prin raportare la o anumită utilitate justifică folosirea 
termenului de „pragmatic”. Când vorbim despre teoria pragmatică a frumosului la vechii greci, avem în vedere doar 
dimensiunea utilitaristă a frumosului şi nu implicaţiile estetice şi filosofice ale şcolii pragmatice americane de la 
sfârşitul secolului al XIX-lea. 

3I Platon, Hippias Maior, fr. 295c-d, în Opere, I, ed. cit. 


32 Aceasta este una dintre afirmaţiile lui Socrate în disputa sa cu Hippias Maior în problema stabilirii naturii 
frumosului, Hippias Maior, fr. 295c. 

înţelese de la Renaştere până în plină modernitate. Frumosul este corelativul binelui — înțelesurile 
lor se întrepătrund şi se definesc conceptual împreună”*. 

Relaţia dintre frumos şi urât nu este o relaţie logică de contradicţie — afirmarea sau 
negarea unuia implică negarea sau afirmare celuilalt —, ci de contrarietate, adică o relație mediată 
de un al treilea termen: utilitatea. Urâtul nu are, aşadar, numai valoare estetică negativă 
(privaţiune a frumosului artistic), ci una de natură morală, general umană. 

Deducem din cele spuse că arta ca techne este evaluată după criterii morale — ceea ce este 
frumos este şi bun —, cât şi după criteriul utilității — ceea ce este frumos este util. Dar ceea ce este 
frumos şi util este şi plăcut. Prin urmare, frumosul în acest context este şi plăcut. „Ce bine 
defineşti acum, Socrate, frumosul, în funcţie de plăcut şi bun.””* 

De reţinut că frumosul nu este, aşa cum îl va defini Kant mai târziu, plăcere. El este şi 
plăcere, doar în contextul în care şi plăcerea este o formă a binelui. Prin urmare, frumosul ca 
plăcere trebuie judecat în triada: bun-util-plăcut şi nu ca plăcere? în sine. 

Contextul de înţelegere a frumosului ca bine, util şi plăcut şi a binelui ca frumos şi adevăr 
este fixat de lumea greacă veche, cum mai spuneam, într-un cuvânt mirific ale cărui sensuri 
caracteriza idealul omului grec de a fi în lume, kalokagathia. „În conceptul de kalokagathia, toate 
aceste sensuri se contopesc: e încântarea estetică generată de bine şi elevația morală a 
frumosului."250 

În consecinţă, lecţia teoretică privind arta şi frumosul pe care vechii greci ne-au transmis- 
o ar putea fi sintetizată în câteva cuvinte: la întrebările: ce este arta? ori ce este frumosul? nu se 
poate răspunde simplu. Despre artă şi frumos se vorbeşte în mai multe feluri. Important este să 
fim atenţi la contextele în care apar aceste cuvinte, să facem distincțiile necesare, să evaluăm 
opiniile divergente exprimate în legătură cu ele, să supunem aceste opinii unei judecăţi critice, să 
comparăm aceste judecăţi cu stările de fapt la care ele se referă şi, în funcţie de această operaţie, 
să facem corecturile necesare. În final, să fim critici cu propriile concluzii şi să solicităm şi altora 


astfel de opinii. 


% Cf Platon, Menon, fr. 77b, în Opere, II, ed. cit., „Atunci când cineva dorește lucruri frumoase, nu spui oare prin 
asta că cineva doreşte lucruri bune?” 

34 Platon, Gorgias, fr. 475a, ed. cit. 

235 Ideea de plăcere în mentalitatea grecească, hedone, este gândită corelativ cu eudaimonia, fericirea, dar şi cu 
virtutea, arete. Ea nu este concepută în sine, ca ideal de viață şi, cu atât mai mult, nici scopul artei şi frumosului nu 
constă în plăcere. 

% Filosofia greacă până la Platon, vol. II, Partea I, ed. cit., p. 156. 

d) Esenţialism versus consensualism. Dispute privind natura frumosului 

În lumea greacă veche valorile cardinale — adevărul”, binele şi frumosul — sunt percepute 
şi trăite sincretic, în indistincţie. In ordine ontologică ele sunt universalii — definesc umanitatea 
în integralitatea ei şi sunt aplicabile tuturor actelor umane oriunde şi oricând. În ordine logică ele 
sunt concepte corelative, se definesc reciproc şi devin inteligibile prin intersecţia permanentă a 
înţelesurilor lor. In planul idealului de viaţă, a aspirațiilor, a locului în care omul grec vrea să 
ajungă, valorile sunt trăite sincretic prin proiectul omului total surprins în conceptul de 
kalokagatia. Cu toate că idealurile de viaţă s-au schimbat în istorie — oamenii şi-au schimbat 
continuu ţintele de atins — sincretismul valorilor va domina cultura europeană până în secolul al 
XVIII-lea, respectiv până la apariţia celor trei critici ale lui Kant, opere ce fixează în conştiinţa 

E eai nae 
europeană ideea autonomiei valorilor”. 

Faptul că aceste valori sunt trăite şi percepute sincretic ţine de Weltanschauung-ul grecesc, 
de tipul de gândire al vechilor filosofi care reduceau totul la unitate. Adevărul, binele şi frumosul 
sunt expresii ale unităţii, moduri de apariție a divinului în sufletul omenesc nemuritor. Prin 
urmare, nu putem vorbi, în sens kantian, despre autonomie în lumea valorilor. 

Faptul are o deosebită importanţă pentru înţelegerea din interior a dezbaterilor privitoare 
la natura frumosului, dezbatere integrată în marea dispută ce a dominat agenda intelectuală 
grecească nu mai puţin de două secole. Este vorba despre antiteza nomos-physis. „Ce doi termeni, 
nomos Şi physis, sunt cuvinte-cheie — în secolele al V-lea şi al IV-lea s-ar fi putut spune cuvinte de 
ordine — ale gândirii greceşti... în atmosfera intelectuală a secolului al V-lea au ajuns să fie în mod 
obişnuit considerate opuse şi reciproc exclusive: ceea ce exista „după” nomos nu era după physis 
şi viceversa.” Câteva lămuriri terminologice pot lumina termenii acestei dezbateri, cum vom 
remarca, nici astăzi pe deplin stinse. 

37 Alctheia, numele grecesc pentru adevăr ce poate fi tradus, urmând sugestia lui Heidegger, prin „stare de 
neascundere”, nu trebuie înţeles doar ca o proprietate logică a propoziţiilor, ca un tip de corectitudine dintre enunţ şi 
faptele descrise de propoziţii. Adevărul are şi o dimensiune ontologică putând fi înţeles doar prin raportare la 
fiinţarea specific umană, la Dassein. (Vezi comentariul lui Heidegger la celebrul mit al peşterii din dialogul 
Republica, în Martin Heidegger, Doctrina lui Platon despre adevăr, în vol. Repere pe drumul gândirii, Editura 
Politică, Bucureşti, 1988.) 

38 Kant a fost cel care a produs temeiurile teoretice ale autonomiei valorilor. Adevărul, valoarea teoretică ce 
circumscrie obiectul de exerciţiu al ştiinţei, este teoretizat în Critica rațiunii pure. Binele este obiectul de exerciţiu al 
eticii şi îl găsim teoretizat în Critica rațiunii practice. In sfârşit, Critica facultăţii de judecare instanţiază frumosul ca 
exerciţiu de interogare pentru estetică. Epoca postkantiană este una de autonomie a valorilor. Adevărul, binele şi 
frumosul sunt concepute şi trăite în distincţie. Ele au configurat universuri distincte de discurs, cu standarde teoretice 
şi criterii interne de evaluare, ştiinţa, etica, estetica, modelând, totodată, şi idealurile de viaţă, noile ţinte pe care le 


urmăreşte şi astăzi omul european. 
239 W.K.C. Gutrie, op. cit. Vezi cap. „Antiteza nomos-physis în morală şi politică”, pp. 51-111. 

Nomos era raportat, uşor de bănuit, la cosmos, dar în dimensiunea etică şi politică a sa. 
Altfel spus, nomos-ul se referea la ordinea şi armonia lumii produse de om în calitatea lui de 
animal social şi poate fi tradus prin cuvintele obicei, convenţie sau lege. Prin urmare, nomos-ul 
desemnează totalitatea raporturilor ordonate, constante etc. pe care oamenii înşişi le stabilesc 
între ei. Pe scurt, nomos se referă la regulile care sunt stabilite prin acord între oameni. În acest 
caz, regulile sunt convenţii, ceva născocit de om, ceva artificial, ceva care există numai prin 
voinţa şi acţiunea omului trăitor în comunitate (cetate). Nomos-ul se referă la obişnuințe 
colective, la credințe, la simbolurile şi codurile adăpostite de tradiție, la legile scrise ori nescrise 
(cutume). În consecință, nomos-ul desemnează atât ideea de varietate a modurilor de viață a 
oamenilor, cât şi ideea de relativitate a valorilor. Valorile nu au o aplicaţie universală. Ele diferă 
de la o comunitate la altă comunitate şi au luat naştere prin practicarea vieţii în comun. Poziţia 
nomos-ului este condensată în spusele lui Protagoras: Omul este măsura tuturor lucrurilor. 
Natura noastră omenească este rezultatul unui şir neîntrerupt de experiențe legate de 
supravieţuire. Toate valorile legate de cetate, cum sunt legea ori ordinea, apoi obiceiurile şi 
credinţele, evaluarea actelor noastre între bune şi rele etc., sunt rezultate ale coabitării noastre, 
convenţii, acorduri reciproce, instrumente utile de supravieţuire. Când vorbim despre nomos 
avem în vedere doar acele lucruri ce-şi au originea, cauza şi scopul în fiinţa omenească. 

Într-un limbaj familiar nouă, nomos-ul ar ţine de o relaţie „contractuală” între oameni, 
fiind o expresie a voinţei lor. Or, raporturile contractuale supraviețuiesc prin voinţa părţilor. Când 
partenerii nu mai doresc continuarea clauzelor contractului, atunci el se reziliază. Concluzia? 
Valorile cardinale, adevărul, binele, frumosul, sunt convenţii, raporturi „contractuale” între 
oameni şi, prin urmare, au o valoare relativă. 

Pericolul pe care-l camuflează această înţelegere a valorilor este evident. Totul ţine de 
bunul nostru plac, de felul în care noi stabilim ceea ce ţine de adevăr, bine şi frumos. Nu există 
criterii obiective de la care să plecăm în definirea lor. Subiectivitatea noastră este unicul izvor de 
existenţă şi criteriu de evaluare a valorilor. Nomos-ul este ceea ce este omul în el însuşi, ceea ce 
este al lui, ceea ce îi aparţine ca posibilitate de exerciţiu al voinţei. 

Physis-ul, dimpotrivă, se referea la ceea ce este supramundan, la ceea ce există „ca 
natură” şi a cărei origine, cauză şi scop se situează în afara omului, în ceva divin. „Acest cuvânt 
însemna următoarele lucruri, diferite dar legate între ele: 1) procesul de creştere sau genesis... 2) 


materialul fizic din care sunt făcute lucrurile... 3) un fel de principiu de organizare, structura 

lucrurilor... acest „material” este viu, aşadar divin, aşadar nemuritor şi indestructibil.”2* În ciuda 
unor înţelesuri contradictorii atribuite conceptului physis în lumea greacă”, acesta trebuie gândit 
corelativ cu nomos-ul. Astfel, physis se referea la ceea ce aparţine lumii în esenţa ei, la însuşirile 
pe care lucrurile le au prin naşterea lor, independent de prezenţa sau absența omului, la felul 
propriu de a exista al lucrurilor ce compun lumea. Physis se referea la esenţa lucrurilor, la ceea ce 
le este propriu şi caracteristic lor, la ceea ce este invariabil în timp, la proprietățile stabile ce 
conferă identitate lucrurilor. Tradus la nivelul înţelegerii noastre, prin physis grecii înțelegeau 
ceea ce există în realitate, obiectiv, prin sine însuşi. 

Nomos şi physis sunt, aşadar, cei doi poli între care glisa gândirea conceptuală greacă 
clasică. Antiteza nomos-physis domină de departe, cum spuneam, agenda intelectuală a lumii 
greceşti, întrucât toate subiectele aflate în dezbatere erau raportate la această antinomie. 
„Dezbaterile despre religie s-au îndreptat asupra problemei dacă zeii există prin physis — în 
realitate — sau doar prin nomos; despre organizarea politică, dacă statele se nasc prin voinţa 
divină, prin necesitate naturală sau prin nomos; despre cosmopolitism, dacă împărțirile în cadrul 
speciei umane sunt naturale sau sunt doar o problemă de nomos; despre egalitate, dacă stăpânirea 
unui om asupra altuia (sclavia) sau un popor asupra altuia (imperiul) este naturală şi inevitabilă 
sau doar prin nomos şi aşa mai departe.” 

În aceste cadre de gândire trebuie să plasăm şi dezbaterea asupra naturii frumosului, 
încercările de a răspunde la întrebarea „Ce este frumosul?”, dezbatere care aduce în prim-plan 
antiteza nomos-physis, respectiv poziţia relativistă, consensualistă a sofiştilor (Protagoras, 
Gorgias, Prodicos, Hippias, Antiphon, Critias etc.) şi poziţia esenţialistă (Socrate, Platon, 
Aristotel). 

Poziţia relativistă, consensualistă, argumentează rațional convingerea că realitatea este 
ceea ce spunem noi că este. Astfel, realitatea se prezintă ca o rezultantă a subiectivităţii noastre, 
fiind generată de opiniile şi părerile oamenilor, de credințele şi aprecierile lor, de punctele lor de 
vedere comune, de acordul şi identitatea de credințe existente între ei etc. Cum spuneam, 
propoziţia fundamentală a relativismului este formulată de Protagoras în celebrul adagiu: „Omul 
este măsura tuturor lucrurilor”. Dimpotrivă, poziția esenţialistă argumentează rațional că 


Francis Peters, op. cit., p. 125. 

+1 „Latinii au tradus pots prin natura; natura de la nasci, „a se naşte”, „a proveni”... natura — ceea ce lasă să provină 
din sine.” Cuvântul „natură” este, de atunci, acel cuvânt fundamental ce desemnează relaţii esenţiale ale omului 
istoric occidental cu fiinţarea, cu acea fiinţare care nu este el însuşi şi cu aceea care este el însuşi. (Vezi Martin 
Heidegger, Despre esenţa şi conceptul lui physis la Aristotel, în vol. Repere pe drumul gândirii, ed. cit., p. 240.) 


*2 W.K.C. Gutrie, op. cit., p. 53. 


128 


realitatea este ceea ce este prin sine. Esenţialismul exprimă convingerea că lucrurile au o esenţă 
a lor proprie, un mod de a fi, o anumită coerenţă internă, ceva ce există în sine şi urmăreşte 
(îndeplineşte) scopuri proprii. Opoziția faţă de relativism este manifestă. „Protagoras susține că 
omul este măsura tuturor lucrurilor, ceea ce revine la a afirma că ceea ce i se pare fiecăruia există, 
în realitate. Dacă ar fi aşa, ar rezulta că acelaşi lucru este şi nu este, că e rău şi e bun şi că toate 
afirmaţiile contradictorii sunt deopotrivă de adevărate, pentru că adesea acelaşi lucru îi pare 
frumos unuia, pe când altuia tocmai dimpotrivă, şi ceea ce ne apare fiecăruia din noi este măsura 
(criteriul) lucrurilor. ”2* 

Trebuie spus clar că, cel puţin în perioada clasică, lupta dintre relativişti şi esenţialişti a 
fost câştigată de cei din urmă. Socrate, Platon şi Aristotel şi-au mobilizat toate resursele creative 
pentru a se opune sofisticii, iar influenţa gândirii lor a fost decisivă în cultura europeană până în 
perioada modernităţii târzii. Cum au repurtat această victorie? Răspunsul este simplu. Socrate, 
Platon şi Aristotel au investigat mecanismele interioare ale funcționării gândirii şi au elaborat o 
teorie a gândirii corecte. Altfel spus, succesul esenţialiştilor s-a datorat cercetărilor cu metodă a 
mecanismelor gândirii îndreptate către scrutarea adevărului. Or, sofiştii au fost interesaţi doar de 
sondarea şi inventarierea tipologică a procedurile retorice ale gândirii. Ei nu erau interesaţi de 
adevăr, de acordul spuselor noastre cu faptele, ci de forța de persuasiune a cuvântului, de 
tehnicile de captare a acordului gândirii indiferent de raporturile pe care ea le stabileşte cu 
faptele. Pentru sofişti sunt suficiente garanţiile subiective ale adevărului sau falsului, ceea ce 
credem noi că este adevărat sau fals. Esenţialiştii, dimpotrivă, sunt în căutarea unor garanții 
obiective, impersonale a adevărului sau falsului. O opinie este adevărată sau falsă indiferent de 
convingerile noastre interioare. 

În problema pe care o cercetăm, disputele generate de natura frumosului, ilustrativ este 
dialogul Hippias Maior. Problematica dialogului este circumscrisă de întrebarea „Ce este 


frumosul?” 


pe care Socrate o adresează celebrului sofist Hippias Maior. Acesta, asimilând 
întrebarea în cauză cu întrebarea „Ce este frumos?”, indică obiectele purtătoare de frumuseţe: 
„fata frumoasă”, „iapa frumoasă”, „lira frumoasă”, „cana frumoasă”. Or, Socrate este nemulțumit 
de această confuzie voită şi argumentează că exemplele date nu epuizează ideea de frumos, cât 


mai degrabă o ilustrează diferențiat. Există între exemplele date o ierarhie a frumosului, 


3 Aristotel, Metafizica, ed cit., fr. 1062b13. 
24 „Da de unde ştii tu, Socrate, care lucruri sunt frumoase şi care urâte? Ia să vedem, ai putem să-mi spui ce-i 
frumosul?”, Platon, Hippias Maior, fr. 286d, ed. cit. 

chestiune care aduce în prim-plan şi problema criteriilor. Căci nu toate obiectele sunt la fel de 
frumoase. Unele sunt „mai frumoase”, altele „mai puţin frumoase”. Prin urmare, dacă avem în 
vedere ce este frumos, trebuie să invocăm perspectiva, punctul de vedere. Socrate nu poate 
împărtăşi acest punct de vedere relativist, pentru faptul că, simultan, pentru priviri distincte, ceea 
ce este frumos este şi urât. Invocându-l pe Heraclit care afirma că cea mai frumoasă maimuţă este 
urâtă în comparaţie cu omul, susținând totodată că fata frumoasă din exemplul lui Hippias este 
urâtă în comparaţie cu o zeiţă, Socrate face distincția dintre aparență (ceea ce pare a fi frumos 
fiecăruia dintre noi) şi esenţă (ceea ce este frumos independent de ceea ce oamenii socotesc că 
este frumos). 

Dezbaterea este foarte complexă, întrucât Socrate recunoaşte, împreună cu Hippias, că 
problema lămuririi naturii frumosului este extrem de dificilă pentru mai multe ipoteze luate în 
discuţie. 

În primul rând, frumosul nu poate fi definit ca potrivire, adecvare a lucrurilor la scopul pe 
care ele le îndeplinesc sau în termeni de avantaj ori util. Prin urmare, frumosul nu poate fi definit 
prin utilitate, prin capacitatea de a produce ceva bun, pentru că şi în privinţa utilității există 
puncte de vedere reciproc contradictorii. De pildă, veşmintele şi încălțămintea frumoase ţin nu de 
ceva obiectiv, ci de preferinţele schimbătoare ale oamenilor, cum am spune noi astăzi, de mode. 

În al doilea rând, nici ipoteza că frumosul se identifică cu ceea ce produce plăcere, 
desfătare a ochiului şi urechii”*, în ciuda verosimilităţii ei, nu poate fi admisă. Motivele acestei 
respingeri sunt date de faptul că trebuie să angajăm în această optică hedonică — a frumosului ca 
plăcere — numai natura subiectivităţii noastre. Frumosul în acest caz este o funcţie a senzaţiei, o 
proiecţie a ei, ce nu are legătură cu obiectul frumos. Prin urmare, frumosul nu este o proprietate, 
un ingredient al lucrurilor, ci o senzaţie subiectivă proiectată de preferințele noastre asupra 
lucrurilor. Apoi, dacă avem în vedere numai ceea ce produce plăcere în simţuri, de ce nu am vorbi 


2246 


despre frumos şi în legătură cu mirosurile sau cu senzațiile gustative De ce, preferinţele 


alimentare de pildă, nu ar fi frumoase? 


245 În fragmentul 298a, Hippias Maior, se afirmă pentru prima dată existenţa unei relaţii intime între artă şi frumos: 
„dacă am spune că frumosul este ceea ce ne produce desfătarea, dar nu orice desfătare, ci una legată de auz şi de 
văz, cam în ce fel crezi că ar continua disputa? Căci oamenii frumoşi, Hippias, şi podoabele, tablourile şi statuile, 
frumoase fiind, ne încântă privindu-le. Apoi sunetele plăcute şi muzica toată, discursurile şi poveştile au asupra 
noastră acelaşi efect.” 

+5 Kant va prelucra această distincţie a lui Platon între simţuri, inferioare şi superioare, transformând-o în distincţia 
dintre agreabil şi frumos. (Vezi Imm. Kant, Critica facultăţii de judecare, Editura Ştiinţifică şi Enciclopedică, 
Bucureşti, 1981, Cartea întâi, Analitica frumosului, 3, Satisfactia produsă de agreabil este interesată, pp. 97-99.) 

Dezbaterea din Hippias Maior nu se încheie cu o definiție a frumosului. Socrate 
recunoaşte şi deplânge starea în care se afla continuu — mereu ros de îndoieli şi incertitudini, în 
vreme ce oamenii de felul lui Hippias sunt liniștiți pentru că au certitudini, iar viaţa îi răsplăteşte 
pentru asta”. În fond, Socrate face o observaţie mereu valabilă. În practicarea vieţii noastre, noi, 
oamenii obişnuiţi, nu ne poticnim niciodată de definiţia frumosului pentru că ştim ce este frumos 
şi ce este urât. Când însă suntem întrebaţi şi somaţi să spunem ce este frumosul, atunci dăm peste 
aceleaşi nedumeriri pe care le-a scos la iveală Socrate. 

În consecinţă, valoarea dialogului Hippias Maior nu constă în răspunsurile pe care le 
formulează, cât mai degrabă în întrebările pe care le aduce în prim-plan. Prin urmare, valoarea 
acestui dialog este propedeutică în sensul că, ori de câte ori punem întrebarea „Ce este 
frumosul?”, va trebuie să reparcurgem traseele de investigaţie pe care Platon ne sugerează să le 
urmăm pentru a afla adevărul. Aşa se explică influenţa peste timp a acestui dialog. „Dialogul 
Hippias Maior dezvoltă in nuce structura discursului filosofic despre frumos până în secolul al 
XIX-lea.” 

e) În loc de concluzii 

Referințele teoretice la lumea greacă sunt copleșitoare. Nimeni nu poate parcurge, într-o 
viață de om chiar, lista de lucrări dedicate analizei fenomenului cultural grecesc şi, prin urmare, 
tot ceea ce se spune despre greci trebuie luat cu relativitate. Această perspectivă relativistă trebuie 
să fie mereu activă şi atunci când se citesc prezentele pagini dedicate analizei artei şi frumosului 
în lumea greacă veche. 

Dacă lucrările trebuiesc judecate în genul lor, atunci prezentele pagini trebuie judecate 
doar dintr-o perspectivă pedagogică. Intenţiile care au ordonat bibliografia parcursă sunt de 
natură formativă. Aşa se explică de ce prezentarea dezbaterilor privitoare la artă şi frumos în 


lumea greacă veche sunt în multe privinţe simplificate. Or, se ştie că orice simplificare este, într- 


+7 Tu, dragul meu Hippias, eşti un om fericit; tu ştii ce se cade să facem, şi-o faci cu prisosinţă, după câte spui. Mie 
însă, se pare că o soartă amară îmi stă împotrivă, căci rătăcesc fără răgaz, ros veşnic de îndoieli, iar când vă înfăţişez 
vouă, învăţaţilor, nedumerirea mea, nici n-apuc bine să sfârşesc că mă trezesc copleşit de ocări... de îndată ce mă 
aude vorbind astfel, mă întreabă dacă nu-i lucru de ruşine atâta cutezanță: «Cum oare ţii discursuri despre 
îndeletniciri frumoase, când te-ai convins acum şi tu că n-ai nici o ideea despre frumosul însuşi? Şi dacă nu ştii ce-i 
frumosul, cum ai să-ţi dai seama că un discurs e bine întocmit sau nu, ori altă ispravă deopotrivă? Iar când arăţi atât 
de jalnic, mai are viaţa, crezi, vreun preț?» ...dar poate se cuvine să le îndur pe toate; şi n-ar fi de mirare ca de pe 
urma lor să trag chiar un folos. Iar dacă stau să mă gândesc la cele discutate cu voi doi, eu cred, Hippias, că aşa s-a şi 
întâmplat. Căci iată, pare-se că încep să ştiu ce vrea să spună vorba Sunt tare grele cele frumoase.” (Vezi Platon, 
Hippias Maior, fr. 304 e-c, ed. cit.) 

3 Jörg Zimmermann, Frumosul, în vol. Filosofie. Curs de bază, editat de Ekkhard Martens şi Herbert Schnădelbach, 
Editura Ştiinţifică, Bucureşti, 1999. 

un fel sau altul, o falsificare. Astfel, există anumite simplificări generate de tratarea globală a 
lumii greceşti, respectiv nediferențierea teoretică în cunoscutele perioade ce trebuie abordate 
distinct. Este vorba despre distincția dintre arhaic, clasic şi elenistic în lumea greacă veche. Apoi, 
nici gânditorii nu sunt diferenţiaţi între ei. Sistemele de gândire ale lui Platon şi Aristotel sunt, se 
ştie, concurente. Or, în aceste pagini dedicate paradigmei greceşti a artei şi frumosului, aceste 
puncte de vedere contrarii sunt estompate în favoarea complementarităţii lor. În sfârşit, există o 
dinamică internă a modului în care sunt gândite arta şi frumosul în cultura greacă, dinamică ce nu 
rezultă din paginile de faţă. Lucrurile sunt subtile şi complexe, iar parcurgerea unor lucrări 


specializate conturează un tablou problematic ce nu rezultă din paginile de faţă””. 


V. Plotin şi sinteza gândirii estetice greceşti 


1. Preliminarii 

Gândirea estetică greacă şi dezbaterile de secole în jurul artei, frumosului şi trăirii 
(experienţei) estetice sunt împlinite şi desăvârşite de neoplatonici, orientare filosofică inițiată de 
Plotin (205-270 d.H.) şi continuată de o serie de discipoli până în anul 529 când Iustinian I, 
cunoscutul împărat al Bizanțului, le-a interzis filosofilor orice activitate publică. Damascius, 


250, este cel care va închide cercul gândirii filosofice 


„ultima verigă a lanţului de aur neoplatonic 
greceşti început de Thales în urmă cu un mileniu. 

Momentul de amurg al gândirii greceşti nu este, cum s-ar putea crede la prima vedere, 
ceva decrepit. Dimpotrivă! Plotin şi şcoala sa neoplatonică desăvârşeşte orientarea metafizică a 
gândirii estetice greceşti prin adiția unei noi axiome de construcție conceptual-filosofică: 
existența unui singur centru al lumii din care provin, prin creaţie continuă, emanație, 
multiplicitatea tuturor lucrurilor individuale. Acest fapt implică o răsturnare a modului grec 
clasic şi elenistic de a gândi natura principiului conceput ca o forţă ce doar ordonează haosul 


lumii — principiul pune în ordine „materiale? deja existente — în condiţiile în care Plotin 


filosofează în aceleaşi cadre greceşti de gândire. 


* Vezi Dumitru Isac, Frumosul în filosofia clasică greacă, Cluj Napoca, Editura Dacia, 1970, o excepţională lucrare 
ce întreprinde o analiză ştiinţifică, pe alocuri exhaustivă, a dezbaterilor privind natura artei şi frumosului în lumea 
greacă de la Hesiod şi Homer, la perioada clasică grecească şi cea elenistică. 

2 Vezi Introducere: Damascius şi tradiţia neoplatonică, în vol. Damascius, Despre primele principii:aporii şi 
soluții, traducere din greacă, introducere şi note de Marilena Vlad, Bucureşti, Editura Humanitas, 1996, pp. 5-55. 

Plotin, prin urmare, realizează o răsturnare a modului grecesc (clasic şi elenistic) de a 
gândi, dar în condiţiile reafirmării tradiției greceşti de filosofare. Cum arătam într-o altă lucrare, 
prin Plotin filosofia grecească (clasică şi elenistică, în mod special Platon şi stoicii) primeşte o 
nouă modelare rezultată din întâlnirea ei cu gândirea orientală, în mod special, cu sinteza 
filosofică iudeo-elenă a lui Filon din Alexandria. Neoplatonismul este, aşadar, o nouă filosofie 
chiar dacă sursa de inspiraţie este Platon şi filosofia din Dialoguri. Raportarea lui Plotin la Platon 
este creatoare în măsura în care principiul ordonator al lumii, aşa cum era văzut de vechii greci, 
este transformat de Plotin în principiu creator, urmând sugestiile filosofiei orientale”!. 

În cele ce urmează ne vom concentra doar pe prezentarea gândirii estetice plotiniene, 
întrucât discipolii săi principali, lamblicos, Proclos, Simplicius, Damascius, nu fac nimic altceva 
decât să rafineze învăţătura maestrului lor prin exegeze şi comentarii. 

Cu toate că, în mod expres, gândirea estetică a lui Plotin se fundează pe un text explicit de 
câteva pagini, Despre frumos”, importanţa sa este covârşitoare din cel puţin două motive. 
Primul: estetica subiacentă gândirii lui Plotin poate fi văzută ca o placa turnantă între gândirea 
greaco-latină (păgână) şi gândirea creştină. Cu alte cuvinte, Plotin şi neoplatonismul stă la 
intersecția culturii mozaicate ce a făcut trecerea de la Weltanschauung-ul greco-latin la 
Weltanschauung-ul creştin. Aşa cum susţin mai toţi istoricii filosofiei, orice încercare de analiză a 
mecanismelor istorice de trecere de la paradigma estetică a Antichității la paradigma estetică a 
Evului Mediu trebuie să treacă prin gândirea lui Plotin. Al doilea motiv ţine de influenţa de durată 
a gândirii filosofice şi estetice a lui Plotin. Aureliu Augustin, Maister Eckhart, Spinoza, Leibniz, 
Hegel, Schopenhauer, Bergson, Lucian Blaga etc. sunt doar câteva dintre numele care s-au 
inspirat din gândirea lui Plotin ori i-au continuat spiritul de filosofare. Însă în ordinea înţelegerii 
mecanismelor istorice de continuitate şi discontinuitate în istoria ideilor estetice, de stabilire a 
unor filiaţii tematice, importanţa cunoaşterii esteticii lui Plotin este hotărâtoare pentru înţelegerea 
Renaşterii. O bună parte a esteticii filosofice renascentiste este de extracție plotiniană în 
condiţiile în care Platon însuşi era citit, comentat şi înţeles printr-o grilă de lectură neoplatonică. 
Acestea sunt în principal şi motivele pentru care am rezervat esteticii lui Plotin un capitol separat, 
în ciuda faptului că gândirea sa aparţine paradigmei greceşti de reflecţie. 

31 Am prezentat, într-o sinteză didactică, gândirea filosofică a lui Plotin în Constantin Aslam, Problema ontologică 
în gândirea europeană. Modele conceptuale şi interpretări semnificative, Bucureşti, Editura Pelican, 2002, pp. 64- 
73. Vezi şi: www.caslam.ro 


2 Vezi Despre frumos în Plotin, Opere 1, traducere, lămuriri preliminare şi note de Andrei Cornea, Bucureşti, Editura 
Humanitas, 2003, pp. 157-174. 

2. Coordonate ale metafizicii plotiniene 

Estetica lui Plotin este, similar întregii gândiri greceşti, de sorginte metafizică. Altfel spus, 
temele fundamentale ale esteticii sunt dezbătute în cuprinsul unor ample scenarii explicative ale 
lumii văzute ca un întreg ordonat, similar unui organism viu, în care părțile îndeplinesc funcții 
precise în susţinerea şi dăinuirea acestuia. În fond, toate proiecţiile metafizice greceşti de la 
Thales la Plotin — luate apoi ca model de întreaga filosofiei europeană până la Heidegger şi 
Wittgenstein — propun o serie de ţesături conceptuale ce unifică într-un întreg comprehensibil 
lumea relațiilor dintre obiecte cu marile valori care susţin şi înflăcărează comportamentele şi 
năzuinţele omeneşti: Binele, Adevărul şi Frumosul. Acest valori, pe care fiecare dintre noi le 
redescoperă în propria conştiinţă şi care sunt ca nişte „autostrăzi imaginare” prezente în parcursul 
vieţii tuturor oamenilor de oriunde ar fi şi indiferent unde ar trăi, sunt integrate ele însele în 
sistemul lumii ce există dincolo de stările interne ale minţii noastre. Cum se corelează în unitatea 
lumii diversitate realităților mentale şi extramentale? Un scenariu metafizic încearcă să dea un 
răspuns la o astfel de provocare şi să explice în ce constă unitatea lucrurilor lumii şi, fireşte, a 
fiinţei noastre omeneşti, în condiţiile în care experienţa noastră ne permite doar un acces restrâns 
la diversitate copleşitoare de obiecte şi comportamente. 

În rezumat, un filosof metafizician raportează aşadar continuu diversitatea copleșitoare a 
lumii, la unitate, la general şi universal, încercând să explice cum diversitatea lucrurilor, ca părţi 
încorporate într-o unitate sunt, în acelaşi timp, diferite dar şi asemănătoare unele cu altele, şi, 
complementar, cum unitatea lucrurilor, care nu este la rândul ei un lucru, îşi păstrează continuu, 
în eternitate, poziţia sa de liant. Lucrurile sunt greu de argumentat în condiţiile în care unitatea 
lucrurilor este şi nu este prezentă în lucruri. Metafizica înseamnă, prin urmare, investigarea 
modului în care Unul şi Multiplul sunt, în acelaşi timp, în unitate şi diferenţiere, şi a modului în 
care toate lucrurile şi faptele lumii se adecvează acestei dualităţi formale”. 

Tema înţelegerii raportului dintre Unu-Multiplu, ce aparţine întregii metafizici greceşti, 
este tematizată de Platon în întreaga sa operă şi, într-un mod cu totul exemplar, în dialogul 


Parmenide. „Platon, cu a cărui gândire începe metafizica, concepe fiinţarea ca atare, adică fiinţa 


* Vezi Constantin Noica, Unu şi Multiplu, în vol. Echilibru spiritual. Studii şi eseuri, 1929-1947, Ediţie îngrijită de 
Marin Diaconu, Bucureşti, Editura Humanitas, 1998, pp. 318-328. 


134 


ființării, ca Idee. Ideile sunt, de fiecare dată, Unul în raport cu Multiplul. Acesta se face văzut 
abia în lumina lor şi, apărând astfel, abia acum este."%%* 
Cum menţionam, în dialogul Parmenide Platon sintetizează provocările (aporiile) la care trebuie 


să facă faţă orice filosof dacă se simte chemat să propună un scenariu metafizic?55 


. Aşa se explică 
de ce Plotin îl urmează pe Platon în gândirea sa, considerând că piscul gândirii filosofice 
dintotdeauna se află în Dialoguri la care se raportează şi le comentează în raport cu propriile 

Plotin, spre deosebire de filosofii moderni devoraţi de orgoliul originalității, se concepea 
pe sine, în mod sincer, doar un comentator al metafizicii platoniciene, respectiv al ideii de Bine 
(agathon), piesă esenţială în construcţia teoriei ideilor expusă de Platon în dialogul Republica. De 
aceea, o rememorare a modului în care Plotin îşi construieşte propria viziune despre lume este 
esenţială în înţelegerea gândirii sale estetice. 

Cum se ştie, în dialogul Republica Platon plasează Binele în vârful ierarhiei ideilor şi îl 
asemuieşte cu principiul lumii. Câteva fragmente extrase din Republica sunt revelatorii pentru 
ceea ce înseamnă Binele pentru Platon: „...ideea Binelui este cunoaşterea supremă, ideea prin 
care şi cele drepte şi celelalte bunuri devin utile şi de folos... eu îl numesc pe Soare odrasla 
Binelui, odraslă pe care Binele a zămislit-o asemănătoare cu el însuşi. Căci ceea ce este Binele 
este în locul inteligibil, în raport atât cu inteligenţa, cât şi cu inteligibilele, acelaşi lucru este 
Soarele faţă de vedere şi de lucrurile vizibile... în domeniul inteligibilului, mai presus de toate 
este ideea Binelui... ea este anevoie de văzut, dar că odată văzută, ea trebuie concepută ca fiind 
pricina pentru tot ce-i drept şi frumos; ea zămisleşte în domeniul vizibil lumina şi pe domnul 


acesteia, iar în domeniul inteligibil, chiar ea domneşte, producând adevăr şi intelect..."25 


2354 Martin Heidegger, Metafizica lui Nietzsche, traducere din germană de Ionel Zamfir şi Cătălin Cioabă, Bucureşti, 
Editura Humanitas, 1990, p. 39. 

255 Vezi Platon, Opere, VI, Parmenide, traducere de Sorin Vieru, Bucureşti, Editura Ştiinţifică şi Enciclopedică, 1989, 
în mod special [fr.] 136a—165€, în care Platon pune în contrast logic cele opt aporii (ipoteze) programatice pentru 
orice metafizică a Unului şi Multiplului, pp. 95-137. O analiză şi o evaluare în context vechi grecesc a aporeticii 
platonice legate de Unu-Multiplu o propune Gheorghe Vlăduţescu în Fundamentele greceşti ale metafizicii moderne, 
Bucureşti, Editura Academiei Române, 2009, în mod special în cap. I, pp. 9-36, şi în vol. Ontologie şi metafizică la 
greci. Platon, Bucureşti, Editura Academiei Române, 2007, cap. „Marea tăietură”, pp. 94-135. Vezi şi Gheorghe 
Vlăduţescu, O enciclopedie a filosofiei greceşti, Bucureşti, Editura Paideia, pp. 539-542. 

5 Platon, Republica, fr. 504e-509e, în Opere, V, Cuvânt prevenitor de Constantin Noica, traducere, interpretare, 
lămuriri preliminare, note şi anexă de Andrei Cornea, Bucureşti, Editura Ştiinţifică şi Enciclopedică, 1986. 

În paranteză fie spus, Aristotel, ca şi în cazul altor concepte, îl critică pe Platon fiind totuşi 


de acord cu el în cazul următoarei definiţii: „Binele este cel spre care aspiră toate”? î 


n timp ce 
stoicii identifică Binele cu ceea ce este folositor. 

Evident că principală sursă de inspiraţie în modul de a concepe Binele de către Plotin, o 
constituie gândirea lui Platon. Dar încă o dată, Plotin nu se plasează pe poziţiile unui simplu 
exeget sau comentator. Aceasta şi pentru faptul că transformă ideea platonică a Binelui ordonator 
în ideea unui Bine creator. 

Pentru Plotin, Binele este izvorul creator al tuturor lucrurilor din lume, cum spunem noi 
astăzi, din univers. El este numit de Plotin şi cu termenii: Dumnezeu, Principiul unic, Zeul 
suprem, Unul, Eternul, Existenţa, Inexistenţa (Nimicul), Infinitul, Fiinţa absolută, Fiinţa perfectă 
etc. Spre deosebire de creştinism care îl concepe pe Dumnezeu ca pe o persoană şi-l înţelege 
plecând de la cunoaşterea dogmatică fundată pe credinţă, Plotin are în vedere, ca să spunem aşa, 
urmându-l pe Pascal, pe un Dumnezeu al filosofilor pe care-l înţelege apelând la argumente şi 
demonstraţii filosofice. Pentru Plotin „Binele” este unul dintre numele diferite pe care le putem 
atribui lui Dumnezeu în funcție de contextele argumentative în care apare relația formală Unu- 
Multiplu. 

Recompunând în sinteză şi, fireşte, simplificând didactic scenariul metafizic plotinian, 
Binele este Unul şi este perfect. Fiind perfect este şi bun. Ceea ce este rău actual va fi bine în 
viitor sau a fost bine în trecut. Unul (Binele) este Existenţa singură. Ea este autogenerată şi 
primordială. Înainte de Unul şi fără el nu a fost nimic şi nu poate fi ceva. Tot ce există este o 
emanaţie a sa. Pentru a exemplifica intuitiv înţelesul ideii de emanaţie, Plotin apelează la o 
experienţă obişnuită. Aşa cum lumânarea aprinsă poate răspândi în jurul ei sau în depărtare 
lumina, fără să se disloce şi să se amestece ea însăşi cu substanţele concrete pe care le 
iluminează, cu lucrurile luminate aşadar, tot astfel se întâmplă şi cu emanaţia. Ea se împarte 
pretutindeni fără să se dividă pe sine, fără să-şi piardă unicitatea. Tot astfel şi Binele — dacă şi-ar 
pierde unicitatea n-ar mai fi perfect. Plotin, prin urmare, nu este panteist, întrucât Dumnezeu nu 
este prezent în interiorul lucrurilor. 

Dacă am admite acest fapt, atunci proprietatea sa fundamentală, perfecțiunea, s-ar pierde. 
Principiul unic nu poate fi răspândit în multiplicitatea lucrurilor fără a-şi ieşi din propria condiţie, 


fără a se pierde pe sine. Rezumând, Binele posedă proprietăți pe care nu le au lucrurile 


257 Aristotel, Etica Nicomahică, I, fr. 1094a, Traducere, studiu introductiv, comentarii şi index de Stella Petecel, 
Bucureşti, Editura Ştiinţifică şi Enciclopedică, 1988. 


136 


individuale gândite împreună. Binele este unitatea originară (Unul), este perfect, absolut, 
universal, indivizibil şi nedeterminat. El nu poate fi gândit ca fiind nici subiectiv, nici obiectiv. 
Binele este etern şi infinit şi nu este supus nici măsurii, nici numărului. El este simplu şi 
nemărginit. Nu are figură nici părți şi nici formă. El este nimic, inexistenţă în măsura în care 
lucrurile lumii au existenţă; nici esenţă nu este pentru că el este condiția esenței. Binele în sine nu 
este o fiinţă inteligentă şi nici nu i se poate atribui gândirea. De ce? Pentru că a căuta lumina 
cunoaşterii, susține Plotin, este dat celui ce are nevoie de ea. Gândirea omenească caută această 
lumină pe când lumina nu caută lumină. Binele fiind lumină şi necăutând lumină (pentru că 
numai gândirea caută lumină) trebuie să admitem că el nu este gândire şi nici inteligenţă. 

Constatăm, prin raportare la Platon, că Plotin epuizează parcă posibilitățile logice de 
descriere a Binelui, pe care îl încercuieşte treptat în condiţiile în care Binele în sine, în calitate de 
Principiu unic, nu poate fi descris. Plotin creează o pânză conceptuală în jurul Binelui, o reţea şi 
un sistem de concepte exprimate logic când pozitiv, când negativ. Plotin anticipează astfel, 
gândirea creştină, respectiv cele două căi de cunoaştere a fiinţei divine moştenite din teologia 
patristică: calea catafatică sau afirmativă (ce indică ceea ce este Dumnezeu în raport cu realitățile 
create, văzute, luate ca simbol al său; Dumnezeu este cunoscut din prezenţa şi din lucrările sale în 
creaţie, atribuindu-i-se însuşirile acesteia), şi calea apofatică sau negativă (este modalitatea de 
cunoaştere prin negare şi înaintare; se afirmă ceea ce nu este Dumnezeu şi astfel dobândim o 
„cunoaştere de înaintare” până la trăirea misterului divin). Spre deosebire însă de Platon şi 
Aristotel care afirmau că principiul unic este inteligenţa în ipostaza ei supremă, Plotin afirmă că 
Dumnezeu fiind el însuşi gândire el nu trebuie să gândească. Această teză a absenței inteligenţei 
din constituţia fiinţei divine, a Unului fără gândire, este îndreptată polemic nu numai spre 
filosofiile de tradiție şi prestigiu greceşti, cât şi împotriva doctrinei creştine pentru care 
Dumnezeu este atotştiutor, este inteligența absolută. 

Binele este, totodată, inalterabil, perpetuu şi absolut liber. Este absolut liber pentru că nu 
este supus la nimic altceva decât la sine însuşi, atât în ordinea exteriorităţii, cât şi în aceea a 
interiorităţii. Binele este veşnic şi nenăscut; el nu poate fi produsul întâmplării pentru că el nu a 
fost produs de o altă cauză decât propria sa cauză. Eternitatea şi veşnicia Binelui se deduc din 
perfecţiune. Perfect este o stare din care nu lipseşte nimic. În această stare, susţine Plotin, ființa 


nu aspiră la nimic şi nici nu poate regreta ceva, prin urmare, ea este Tot, şi e Tot actualmente fără 

a câştiga ceva mai târziu şi fără a pierde ceva acum faţă de trecut. Fiinţa Unului fiind perfectă 
este, prin consecinţă, eternă. Eternitatea, aşadar, derivă logic din perfecțiune fiind întotdeauna. 

Binele, cum s-a mai spus, este creatorul lumii şi, într-un anumit fel, existenţa sa este 
postulată plecând de la lucrurile sensibile, de la ceea ce există în mod concret. Nimeni nu poate 
întreba şi căuta un sens lumii în care trăim cu toţii, şi faptul are o valabilitate permanentă, dacă nu 
postulează că exista ceva care este prezent pretutindeni şi nicăieri, un principiu al lumii după cum 
susțin vechii greci şi, după ei, Plotin. 

Dificultatea majoră a acestui scenariu explicativ constă, după cum se poate constata, în 
desluşirea mecanismelor de trecere de la Unul la Multiplu, de la Creator la lucrurile create. 
Problema pe care o pune Plotin (de fapt pe care o readuce în faţa conştiinţei pentru că ea este 
problema capitală a întregii filosofii greceşti — numită şi problema generării) este acesta: Cum 
Dumnezeu ca fiinţă perfectă creează o lume diferită de el? Cum şi de ce perfecțiunea creează 
imperfecţiunea? Evident că Plotin nu lasă fără răspuns această întrebare dar, cum este de aşteptat, 
argumentaţia sa este laborioasă şi foarte stufoasă (dacă nu chiar neclară). 

Simplu spus, Unul nu iese din condiţia sa pentru a crea, întrucât creaţia este ceva ce ţine 
de propria natură. Unicitatea sa nu se dizolvă în multiplicitate pentru că Divinul creează prin 
ipostazele sale emanate şi nu în mod nemijlocit. Argumentaţia lui Plotin este extrem de 
ingenioasă dacă avem în vedere înţelesul termenului „ipostază”. Acest cuvânt provine din 
grecescul hypostasis şi înseamnă „mască”, faţă către faţă, fiind sinonim cu cuvântul prosopon, 
persoană. Acest din urmă termen a pătruns în vocabularul trinitar creştin pentru a-l exprima pe 
Dumnezeu, Fiinţă în trei persoane. 

Ei bine, Plotin susţine că Binele emană într-o primă instanţă Inteligența (Nous-ul), apoi că 
într-o a doua etapă este emanat Sufletul. În ce constă prima emanaţie? Pe scurt, prin emanaţia 
Inteligenţei Binele ordonează lumea în conformitate cu Ideile sau cu Formele despre care vorbea 
Platon, (lumea devenind astfel inteligibilă, luând forma unui ansamblu ierarhic, ordonat de 
forme), în timp ce prin emanaţia Sufletului putem explica de ce lumea este animată, într-o 
mişcare şi rotație neostoită. Unul este lipsit de însuşiri, e inefabil, în sensul că însuşirea sa este de 
a nu avea însuşiri. Inteligența este întoarsă intuitiv către Unul ca primă ipostază a sa; din ea 
emană Sufletul lumii. Din Sufletul lumii emană sufletele particulare — demonice, omeneşti, 


animale şi vegetale care sunt la rândul lor întoarse către corpuri. Unul, Inteligența şi Sufletul 

alcătuiesc cele trei ipostaze (substanţe) ale Divinului, o trinitate după modelul căreia se va forma 
şi trinitatea creştină: Tatăl (Unul), Fiul (Inteligența, Logosul) şi Sfântul Duh (Sufletul). 

Creaţia înseamnă aşadar, „coborârea” Binelui prin emanaţie în ipostazele sale, proces numit 
de către Plotin procesiune. Aceasta constă într-o „degradare” treptată a perfecțiunii. De pildă, 
sufletul omului este o ipostază „degradată” a Sufletului întrucât el este întemnițat în corp, în 
materie. Există însă şi posibilitatea reîntoarcerii lui la perfecţiune, la Unul, proces numit de Plotin 
conversiune şi izbăvire. Scopul spre care se îndreaptă sufletul omenesc este revenirea la 
Dumnezeu şi poate fi atins prin contemplaţie intuitivă, prin ceea ce Plotin numeşte extaz mistic. 
Acesta este o stare de trăire (cunoaştere) a lui Dumnezeu care nu poate fi atinsă cu ajutorul 
gândirii obişnuite şi obligate să opereze cu dihotomia subiect-obiect. Starea de graţie poate fi 
atinsă numai dacă ducem o viaţă virtuoasă; ea este, totodată, atinsă de cei care au o cultură 
morală desăvârşită fiind apanajul celor puţini dintre noi. Prin intuiție, prin percepţie directă şi 
trăire sufletească deplină putem dobândi, spune Plotin, o cunoaştere a Unului, fapt care ar trebui 


să constituie raţiunea de a fi a tuturor oamenilor. 


3. Frumosul între sensibil şi inteligibil 

Acesta este contextul metafizic în care trebuie să plasăm gândirea estetică a lui Plotin, 
context ce se încadrează, cum arătam, în ambianța mai largă a paradigmei greceşti de gândire. 
Prin urmare, ceea ce spuneam în legătură cu Weltanschauung-ul grecesc se aplică ne varietur şi la 
Plotin. Anume că, în esenţă, şi pentru Plotin, ca pentru întreaga lume elenică, lumea este 
deopotrivă divină şi însuflețită, că între rațiune şi mistică nu există o tensiune ireconciliabilă ca în 
creştinism, respectiv că scopul filosofiei era „să-l vadă pe Zeu”, operaţie intelectuală ce produce 
o salvarea a sufletului de corporalitate, respectiv o transformare lăuntrică prin unirea cu 
divinitatea. „În esenţă, theoria avea, în greaca veche, două sensuri principale: însemna pe de o 
parte «privire concentrată», «contemplaţie», şi de aici «privire cu ochii minții», deci şi «cercetare 
teoretică»; dar, pe de altă parte, semnifica şi «procesiune religioasă», «cortegiu» demn de a fi 
văzut, care însoțea o ceremonie în cinstea zeilor."%% Prin urmare, omul care cunoaşte theoretic, 
care „vede”, suferă o transformare lăuntrică prin chiar actul acestei vederi. „Vederea” teoretică a 


divinității produce un om „îndumnezeit”, mai mult suflet decât corp. 


*5 Andrei Cornea, Lămuriri preliminare, în Plotin, Opere I, ed. cit., p. 51. 

Perspectiva nouă pe care o aduce Plotin în sistemul metafizic al frumosului grecesc ţine 
de cercetarea condițiilor în care are loc experienţa frumosului. Mai exact, Plotin este în lumea 
greacă principalul teoretician al experienţei estetice concepute ca o componentă distinctă a 
experienţei mistice, pe care a trăit-o, aşa cum specifică, discipolul şi biograful său Porfir, de patru 
ori. lată cum descrie Plotin însuşi una dintre experienţele „ieşirii din corp”. „De multe ori, 
deşteptându-mă eu din trup, revenind la mine însumi şi ajungând în afara restului lucrurilor, însă 
sosit înlăuntrul meu, am fost uimit de câte frumuseţe am văzut Acolo. Am crezut atunci cu tărie 
că aparţin părții mai bune a Realităţii şi că trăiesc viaţa cea mai bună, atunci când am ajuns la 
identitatea cu zeiescul şi când, sălăşluit în el, m-am îndreptat spre desăvârşita realizare de sine, 
când m-am întemeiat pe mine însumi deasupra tot restului inteligibilului.”2* 

Prin urmare, în interiorul acestei experienţe mistice, de unificare a sufletului omenesc cu 
principiul lumii, cu Unul, reprezentat, cum s-a văzut, de întreita sa formă de manifestare: 
Supremul Bine (un alt nume al Unului, cum precizam), Intelect şi Suflet, sunt amplasate toate 
celelalte trăiri omeneşti, inclusiv trăirea unitară a diverselor stări emoţionale provocate de 
întâlnirea omului cu frumosul din lucruri (frumosul sensibil) ori, cu totul excepțional, cu 
frumosul în sine (frumosul inteligibil, Unul inefabil). 

Plotin este cel care va anticipa cu mai bine de un mileniu marea descoperire a filosofiei 
scoțiene moderne de secol şaptesprezece, gustul şi trăirea estetică, teoretizate ulterior de Kant în 
conceptul sentimentul de plăcere şi neplăcere, şi de Schopenhauer în teoria atitudinii 
(experienţei) estetice. 

Estetica lui Plotin — în fapt, viziunea sa metafizică privind arta, frumosul şi experienţa 
estetică — este expusă, cum menţionam, în principal în „tratatul” Despre frumos”“ — un text scurt 
dar extrem de dens — şi într-un subcapitol din „tratatul? Despre Univers, intitulat Despre 
frumusețea inteligibilă”!. Ambele texte trebuie citite împreună şi, fireşte, raportate împreună la 
întreaga operă a lui Plotin care ne îndeamnă să privim lucrurile concrete ca integrate în vasta 
unitate a Unului inefabil. 

În termeni contemporani, Plotin promovează un punct de vedere holist, sistemic şi 
relaţional, în sensul în care părțile lumii sunt elemente ce interacționează între ele formând un 


întreg cu proprietăţi diferite de cele ale elementelor sale. Întregul ca atare nu este la rândul lui un 


* Plotin, Opere, 1, 6.IV.8 Despre coborârea sufletului în trupuri, ed. cit., p. 250. 

*% Plotin, Despre frumos, 1, 1.6, Opere I, ed. cit., pp. 158-164. 

%1 Plotin, Despre frumuseţea inteligibilă, Opere, II, traducere, lămuriri preliminare şi note de Andrei Cornea, 
Bucureşti, Editura Humanitas, 2006, pp. 335-356. 

element, ci o rezultantă a interacțiunii pe care el însuşi se întreţine în calitatea lui de principiu de 
mişcare ori de viaţă. Lumea este gândită de Plotin prin analogie — păstrând fireşte o perspectivă 
relativistă — cu modul în care gândim noi astăzi unitatea personalităţii omeneşti care topeşte într- 
un eu lăuntric toate elementele constitutive ale ei. Prin urmare, părțile trebuie gândite prin întreg 
şi întregul prin părţi, iar această regulă trebuie aplicată consecvent dacă dorim să înţelegem 
gândirea estetică plotiniană. 

Unitatea esteticii lui Plotin este realizată, cum arătam, în jurul „experienţei estetice”, 
liantul care leagă într-un tot diversele perspective ale frumosului cu feluritele moduri de a face 


artă. Axioma înţelegerii acestei estetici se fundează un enunţul paradoxal: un lucru este frumos, 


dacă mai înainte este prețuit, adică trăit într-un suflet ce posedă, ca posibilitate, această trăire. 


Dar ce înţelege Plotin prin „experienţa estetică”? Simplu spus: „experienţa estetică” 
înseamnă reacția emoţională a sufletului omenesc la formele de manifestare ale Unului - prin 
Intelect şi Suflet - în vasta multiplicitate a lumii. 

Lumea ce posedă lucruri nenumărate prin formele lor participă cu toate la Unu după patru 
principii: „orice multiplicitate presupune o unitate care-i dă structura (principiul unităţii 
sistematizante); orice unitate transcende multiplicitatea pe care o unifică (principiul 
transcendenţei); orice multiplicitate e conținută într-un anume mod în unitatea care o transcende 
(principiul imanenţei); orice realitate care, pentru a se realiza, trebuie să iasă din unitatea în care e 
cuprinsă, nu se poate realiza pe deplin decât printr-o reîntoarcere la unitatea din care emană 
(principiul conversiunii). Această viziune puternică a avut o influență determinantă nu numai 
asupra formării teologiei creştine şi dezvoltării gândirii medievale, dar şi asupra formulării 
esteticii şi asupra practicării artei în Renaştere, îndeosebi în pictură... în plus, filosofia şi ştiinţa 
modernă, marile sisteme ale idealismului german şi chiar gândirea contemporană nu se pot 
sustrage influenţei sale”2?. 

Plotin îl urmează fireşte, în multe privinţe, şi în gândirea estetică pe Platon, în mod 
special ideile expuse în Republica, Banchetul şi Phaidros. Între altele, ideea principiului ierarhiei 
lumii concretizat în participarea lucrurilor sensibile prin forma lor la entitățile inteligibile 
(formele care sunt doar obiect al gândirii), respectiv a participării frumosului sensibil la frumosul 


inteligibil, reprezintă o constantă majoră de continuitate. Apoi, ideea că întâlnirea cu frumosul în 


2 Paul Olivier, Neoplatonism, în Frederic Laupies (sub direcţia), Dicţionar de cultură generală, traducere de 
Margareta Gyurcsik, Timişoara, Editura Amarcord, 2001, p. 466. 

sine, cu Binele (Unul inefabil) este destinată doar înţeleptului, celui care a „învăţat” să vadă 
realitățile inteligibile ascunse în spatele apariţiilor sensibile e tot de inspiraţie platonică. 

Numai că spre deosebire de Platon care investighează unitatea lucrurilor de acelaşi fel 
prin apel la „jocul” formelor, Plotin este în căutarea acestei unități plecând de la sufletul omenesc 
care posedă în sine atributul inefabil al frumuseţii concepută, fireşte, ca specie a Binelui. 

În ordinea sensibilă a lucrurilor, unitatea lumii este rezumată în sufletul omului aflat într- 
un corp care — în conformitate cu cele patru principii enunțate mai sus — conţine în sine trama 
Unului inefabil ce emană, radiază mijlocit, prin Intelect şi Suflet în toate ființele. Aşa se explică 
de ce Plotin îşi începe căutările, în acord cu principiile unităţii sistematizante şi conversiunii, 
pentru a stabili natura şi esenţa frumosul, de la simţuri, de la „ferestrele” sufletului aflat în corp. 
„Frumosul se află în vedere în măsura cea mai mare; dar el există şi în auz — când se fac îmbinări 
de cuvinte — şi în întreg cuprinsul artei muzicale. Căci melodiile şi ritmurile sunt frumoase. Însă 
cei care suie către înalt, după ce s-au despărțit de senzație, constată că există şi îndeletniciri 
frumoase, şi făptuiri, şi obişnuinţe, şi ştiinţe frumoase, iar apoi vine frumuseţea virtuților. ””® 

Prin urmare, într-o primă mişcare a sa, sufletul omenesc descoperă în sine o varietate de 
frumuseți ordonate ierarhic care posedă anumite grade din frumosul inefabil al Unului întreit ca 
forme de manifestare. Frumosul ţine aşadar de sufletul nostru, de propria interioritate în care 
Sufletul, Intelectul şi Binele se revarsă. Pe treapta cea mai de jos a lumii, treapta lucrurilor 
corporale, frumuseţea este primită, fireşte, din exterior, prin „participarea” lor la întreg. „Unele 
lucruri, precum corpurile, nu-şi iau frumuseţea de la substraturile lor însele, ci sunt astfel prin 
participare." 

Realităţile sufleteşti însă, prin esenţele lor, sunt frumuseți în sine, cum exemplifică Plotin 
prin esenţa virtuţii. Concluzia se impune de la sine: sufletul omenesc îşi are substratul în chiar 
Sufletul universal, este omologul lui, care la rândul său derivă din Intelect ca primă ipostază a 
Unului inefabil. Pe scurt, sufletul omenesc este divin şi ceea ce spunem despre divinitate 
predicăm şi despre suflet. În concluzie, sufletul este frumos prin simplitatea sa, frumuseţe 
analogă celei a Sufletului, analogă Intelectului a cărui frumuseţe e liberă, în cuvintele lui Plotin, 


de orice amestec. Frumuseţile divine sunt date, aşadar, în sufletul nostru, cum am spune astăzi, ca 


26 Plotin, Despre frumos, ed. cit., p. 158. 


24 Ibidem. 

potenţialități, iar accesul la ele se face prin meditaţie interioară şi culminează cu „ieşirea” 
sufletului din corp prin metoda mistica de trăire a Unului inefabil în conştiinţă. 

Acum înţelegem mai bine de ce Plotin respinge teoria frumosului armonie, Marea Teorie, 
necontestată serios de nimeni până la el. „Se spune de către toată lumea cam aşa: buna proporţie a 
părţilor între ele, cât şi în raport cu întregul, şi adaosul de culoare frumoasă produc frumosul la 
vedere. Şi pentru orice lucru vizibil, şi în general pentru orice lucru, faptul de a fi frumos 
înseamnă a avea o bună proporţie şi a fi comensurabil."2% 

Or, nu lucrurile moarte — spune Plotin — fie ele şi artefacte artistice, de genul statuilor, 
ilustrează ceea ce e, în sensul propriu, frumos. Frumuseţea este ceva interior sufletului fiind intim 
legată de dorinţă, forţa motrice a ieşirii din sine către inteligibil, către Unul inefabil. „De aceea şi 
aici trebuie afirmat că frumuseţea este mai curând ceea ce străluceşte pe deasupra proporţiei 
decât proporţia şi că aceasta, care străluceşte, este un lucru demn de iubire. Din ce pricină 
strălucirea se găseşte mai degrabă la un chip viu, dar e o urmă la cel mort, chiar dacă chipul nu şi- 
a pierdut proporțiile din carne. Jar făptuirile vii sunt mai frumoase decât statuile, chiar dacă 
ultimele sunt mai proporţionate! Şi o ființă vie mai urâtă este mai frumoasă decât frumosul din 
statuie! De ce? Pentru că ceea ce e viu este mai de dorit. lar asta se întâmplă fiindcă are 
Suflet. "2% 

Ideea frumuseţii ca strălucire îi va da posibilitatea lui Platon să unifice, prin natura 
doritoare a sufletului, toate speciile frumuseţii: frumseţea din corpuri, îndeletniciri, ştiinţe 
frumoase etc. Mecanismul de unificare este de inspiraţie platoniciană şi constă în ideea 
participării formelor lucrurilor sensibile la Forma inteligibilă prin asemănare la care, într-un mod 
cu totul inovativ, Plotin propune o descriere a diverselor trăiri ale sufletului ce anticipează, în 
idee, programul fenomenologic contemporan de descriere a actelor de conştiinţă. „Sufletul, fiind 
ca natură ceea ce este şi purces, fiind de o natură mai de preţ, atunci când ar vedea ceva înrudit cu 
sine sau chiar o urmă a înrudirii, se bucură, se umple de uimire şi se întoarce către sine; 
reamintindu-şi de sine şi de ceea ce-i al său. Care este, prin urmare, asemănarea dintre lucrurile 
frumoase din lumea acesta şi frumuseţile din lumea de Acolo? Or, dacă există asemănare, să fie 
ele asemenea? Dar cum de sunt frumoase şi acelea, şi acestea. Spunem că sunt aşa prin 


participare la Formă.” ” 


5 Ibidem, p. 159. 

*% Plotin, Cum s-a născut multiplicitatea formelor şi despre Bine, Opere, III, traducere, lămuriri preliminare şi note 
de Andrei Cornea, Bucureşti, Editura Humanitas, 2009, p. 68. 

207 Plotin, Despre frumos, ed. cit., p. 161. 

În filosofia frumosului Plotin produce, cum arătam, o inovaţie remarcabilă de metodă prin 
aplicarea consecventă a principiului fenomenologiei contemporane: cunoaşterea începe de la 
mine însumi, de la propria subiectivitate şi constă în descrierea riguroasă a actelor de conştiinţă la 
care am acces nemijlocit prin faptul că trăiesc. Eul meu posedă o cunoaştere prealabilă pe care o 
pot aduce în faţa conştiinţei pentru a cunoaşte ceea ce deja ştiu. Or, în acest caz, cunoaşterea 
reprezintă, cum ar spune C. Noica, „mersul îndărăt”, adică ea începe cu faptele senzoriale şi se 
„ridică” apoi prin descriere la câmpul celorlalte fapte care fac posibile faptele senzoriale. Evident 
că în contextul unor practici reflexive de tip fenomenologice „în sus” şi „în jos” nu au sens 
geometric, ci existențial. 

A te „ridica” către principiul unităţii lumii înseamnă a „cobor?” în sinele lăuntric, a te 
adânci în sine şi a „ieşi” din corp. Simplu spus, Plotin pune în acţiune o metodă transcendentală 
avant la lettre prin faptul că cercetează faptele prin stabilirea condiţiilor lor de posibilitate. 
„Suişul” despre care vorbeşte continuu Plotin, „vederea interioară”, este în fapt o permanentă 
adâncire în sine, cum precizam, care redescoperă ceea ce preexistă în suflet pe măsură ce sunt 
dezvelite, prin meditaţie şi contemplare, diversele înfăşurări ale eului individual. „Dar trebuie să 
examinăm frumuseţile aflate mai departe, pe care senzaţia n-a fost menită să o vadă, iar Sufletul 
el vede fără organe de simţ — pe acestea le vedem în suişul nostru şi să lăsăm jos, în urmă, 
senzaţia." 

Înaintarea către sinele din mine însumi, cu alte cuvinte, iniţierea drumului către condiţiile 
care fac posibil eul meu individual — Unul inefabil în ipostazele sale de Intelect şi Suflet — începe 
pentru Plotin, sugestia este preluată de la Platon, cu sentimentul iubirii care provoacă dorinţa, 
neliniştea, în sufletului individual. Dorinţa redirecționează înspre sine sufletul individual care 
descoperă în trăirile sale „lucrarea” Sufletului. Însă, sufletul individual poate simţi în sine 
„lucrarea” Sufletului doar dacă este iniţiată prin trăirea unor sentimente de atracţie ori respingere 
ce apar împreună cu obiectul ei. Astfel, la nivelul frumuseţilor senzoriale „nu e cu putinţă să 
vorbească aceia care nici nu le-au văzut, nici le-au perceput ca fiind frumoase, după cum e cazul 
orbilor din naştere, în acelaşi fel nu e posibil să vorbească despre frumuseţea ocupaţiilor cei care 
nu au acceptat că există o frumuseţe a îndeletnicirilor, a ştiinţelor şi a altelor, asemenea”?*. Cum 
arătam, în viziunea lui Plotin un lucru este frumos, dacă mai înainte este prețuit şi iubit, adică 


trăit într-un suflet ce posedă, ca posibilitate, această trăire. Sufletul individual „se aprinde” şi se 


8 Ibidem, p. 164. 
* Ibidem. 

întoarce asupra-şi pentru a-şi căuta originea sa — ceea ce e mai adânc în sine decât el însuşi, cum 
zicea Aureliu Augustin ale căror idei filosofice sunt de inspiraţie plotiniană — printr-o serie de 
simţăminte care însoțesc experienţa frumosului. „Asemenea simțăminte cuvine-se să avem când 
ceva e frumos — cutremur şi înfiorare plină de bucurie, cât şi dor, iubire şi uluire însoţite de 
plăcere.” 

În rezumat, experienţa frumosului, ca act de trăire interioară şi de emoție sufletească, este 
posibilă doar de cei care au deja un preangajament sufletesc, emoţional prin raportare la lucrurile 
corporale ori necorporale. Banal spus, frumos este doar ceea ce preţuim şi iubim, întrucât 
entitatea respectivă, prin dorinţă, se transformă dintr-un obiect banal într-o valoare. În termenii 
lui Plotin, doar prin iubire şi dorinţă, văzătorul se „înrudeşte” cu obiectul văzut. Toate lucrurile 
frumoase sunt, prin urmare, valoroase, pentru că sufletul nostru, prin dorinţă, se uneşte cu ele şi 
devin ca valori, „obiecte ale sufletului”. Prin urmare, sufletul se întâlneşte cu sine însuşi prin 
mijlocirea obiectelor exterioare lui transformate în valori, în acte trăite, i-a cunoştinţă de sine prin 
propriile sale „mişcări” îndreptându-se „în sus”, treaptă cu treaptă, către condiţiile care l-au făcut 
posibil. 

Frumuseţea este, aşadar, o proiecţie interioară a eului nostru lăuntric organizat formal şi 
ierarhic. Există grade de preţuire şi, fireşte, grade ale frumosului atât în lumea corporală, cât şi în 
cea necorporală. Sufletul este organizat formal în sensul în care acesta e o formă care in- 
formează; este organizat ierarhic în sensul că „lucrarea” lui este în mod virtual, potenţial, 
determinată de Sufletul universal, de Intelect, în final, de Bine, Unul inefabil. Frumuseţea ţine, 
fireşte, în ultimă instanţă de ceea ce e incorporal în ceea ce e corporal, material, de formă. 

Plotin justifică aşadar, prin conceptul trăirii şi al descrierii experienţei interne o teorie 
formală a frumosului ce începe cu formele corporale şi care continuă „mersul îndărăt” cu suişul 
către formele frumuseţilor necorporale, încheindu-se, într-o uniune mistică cu Binele, forma 
supremă a frumosului. „Prin urmare, trebuie iarăşi suit spre Bine, spre care năzuieşte orice Suflet. 
Dacă cineva l-a văzut, ştie ce spun, anume în ce fel este El frumos. El e de dorit ca fiind bun, şi 
dorinţa-i pentru el; iar întâlnirea cu el este cu putinţă pentru cei care au luat drumul în sus, care se 
întorc spre el şi se dezbracă de veşmintele pe care le-au îmbrăcat atunci când au coborât.” 
Influenţa de durată a gândirii estetice plotiniene în cugetarea europeană, mai precis, 


actualitatea viziunii sale asupra frumosului îşi are originea, în principal, în metoda sa reflexivă, 


2% Ibidem, p. 165. 
27 Ibidem. 

pd) 


„fenomenologică”, pe care Plotin o numeşte în mai multe locuri „vedere interioară”. Orice om are 
acces, susține în mod „democratic” Plotin, la această metodă reflexivă, introspectivă, dacă va 
cultiva valorile sufletului, adică virtuțile văzute ca sisteme de abţineri, în detrimentul „cărnii”, a 
corpului care vrea să „comande” şi să subjuge partea divină din el. Aşa se explică de ce lui Plotin 
îi era ruşine, după mărturisirea unei discipol, că are un corp, şi de ce recomandă pentru cei care 
doresc să „vadă” să se comporte cu ei înşişi aşa cum procedează sculptorul, metodic şi cu „ochii” 
îndreptaţi către perfecţiune, către Unul inefabil. „Ce anume vede, aşadar, acea vedere interioară? 
Când abia e trezită nu poate să privească strălucirile prea mari. Sufletul însuşi trebuie să se 
obişnuiască să privească mai întâi îndeletnicirile frumoase, apoi faptele frumoase — nu pe acelea 
care le săvârşesc artele, ci pe care le făptuiesc oamenii socotiți buni. Apoi uită-te la Sufletul celor 
care săvârşesc fapte frumoase. Dar cum ai putea vedea frumuseţea unui Suflet bun? Întoarce-te 
către tine însuţi şi priveşte: chiar dacă încă nu te vezi pe tine frumos, fă precum sculptorul unei 
statui ce urmează să fie frumoasă; el mai înlătură ceva, mai şlefuieşte pe undeva, netezeşte, 
curăţă, până ce face vizibilă frumuseţea pe chipul statuii.” Fireşte că sufletul prin această 
vedere interioară „urcă” continuu către sinele său lăuntric, către frumosul prim, până se unifică 
cu condiţiile sale de posibilitate, în final, cu Unul inefabil — „punctul zero”, izvorul întregii lumii 
vizibile şi invizibile. „Astfel, dacă ne exprimăm la modul general, Forma Binelui este Frumosul 
prim. lar dacă vom diviza domeniul inteligibilului, vom declara că locul Formelor este Frumosul 
inteligibil, în timp ce Binele se află mai presus de acesta şi e izvorul şi obârşia frumosului. Sau 
vom aşeza în acelaşi gen Binele şi Frumosul prim. Oricum, Frumosul se află Acolo."2% 
Actualitatea gândirii estetice a lui Plotin devine şi mai evidentă dacă ne raportăm la 
viziunea sa asupra artei şi a relaţiei de intimitate pe care o întreţine cu frumosul. Într-o lume 
dominată de ideea universurilor paralele existente între artă (rechne ca obiect sensibil) şi frumos 
(obiect inteligibil), Plotin produce o răsturnare de perspectivă prin impunerea unei relaţii de 
solidaritate între artă şi frumos. Definiţia care a dominat cultura europeană din Renaştere şi până 
la experimentele avangardiste ale ready-made-ului, „arta este o formă de creaţie ce realizează 
frumosul în opere”, îşi găseşte un fundament în gândirea estetică a lui Plotin întrucât, în viziunea 
sa, nu obiectele sunt frumoase, ci reprezentările noastre despre astfel de obiecte dobândesc 
proprietatea frumuseţii. În alte cuvinte, întâlnirea cu obiectele artistice sunt „prilejuri” de a 


declanşa în noi o întâlnire cu noi înşine, pentru că artistul a produs obiectul de artă nu prin 


?? Ibidem, p. 173. 
3 Ibidem, p. 174. 

imitaţia unui obiect natural, ci în conformitate cu trăirile sale şi cu ideile (formele) din mintea lui 
care, într-un fel sau altul sunt comune cu cele ale receptorului. 

Pentru a susține punctul de vedere al solidarităţii intrinseci dintre artă şi frumos, de-a 
dreptul revoluţionar pentru lumea timpului său, Plotin recurge la un experiment mintal. „,...fie 
două pietre aşezate alături, una informală şi lipsită de artă, alta — deja supusă de artă, ajungând 
statuia unui zeu sau a vreunui om... Ei bine, piatra prelucrată de artă ar apărea că a ajuns la 
frumuseţea formei, frumoasă nu pentru că este piatră (căci şi cealaltă piatră ar fi la fel de 
frumoasă), ci, fiind frumoasă, de pe urma formei care a introdus-o arta. Materia nu posedă 
această frumuseţe, ci aceasta se află în mintea sculptorului înainte să ajungă în piatră. Dar ea era 
în mintea artistului nu în măsura în care el avea ochi sau mâini, ci în măsura în care el avea parte 
de artă. Aşadar, frumuseţea se află în artă şi ea e cu mult mai frumoasă decât cea de piatră.... 
Dacă arta produce ceea ce e frumos şi posedă o astfel de frumuseţe... ea este în mai mare măsură 
şi în chip mai adevărat frumoasă." 

Această solidaritate între cele două entităţi, arta şi frumosul — gândite separat de întreaga 
estetică greacă clasică — este posibilă datorită sufletului şi a precondiţiilor create de trăirea 
estetică în care sufletul se întâlneşte cu sine prin mijlocirea obiectelor, urcând de la ceea ce este el 
în condiție corporală la condiţiile de posibilitate ale corporalității sensibile. Muzica senzorială 
spune Plotin este produsă înainte de aceea care se află înaintea senzorialului. Pe de altă parte, 
alianţa artă-frumos este posibilă pentru faptul că Plotin renunţă la învăţăturile maestrului său 
Platon după care arta este imitație, în favoarea ideii sporului de fiinţă pe care o aduce arta în 
această lume. „lar dacă cineva disprețuiește artele, pentru că ele creează imitând Natura, trebuie 
mai întâi afirmat că şi lucrurile naturale imită alte entități inteligibile. Apoi, trebuie ştiut că artele 
nu imită vizibilul, ci se îndreaptă către raţiunile formatoare, de la care provine Natura. Apoi, ele 
creează mult şi de la ele însele: adaugă obiectului creat ceea ce îi lipseşte, dat fiind că ele 
posedă frumuseţea. De fapt, şi Phidias, sculptând statuia lui Zeus, nu s-a uitat la nimic din lumea 
senzorială, ci l-a conceput aşa cum Zeus ar apărea, dacă el ar dori să se înfățişeze ochilor?” ” 

Prin urmare, un artist inspirat de talia lui Phidias nu numai că nu copiază natura, ci 
produce o serie de imagini fidele ale lumii inteligibile, înzestrând opera de artă cu o veritabilă 
funcție de cunoaştere. Arta poate indica, prin mijloacele perfecțiunii formei, faţa nevăzută a lumii 


sensibile folosindu-se chiar de materia acestei lumii. Cu alte cuvinte, artistul, prin alcătuirea sa 


2 Plotin, Despre frumusețea inteligibilă, 31,5.8, Opere, II, ed. cit., pp. 335-336. 
5 Ibidem, p. 336. 

interioară individuală „însufleţeşte” materia arătându-ne perfecțiunea divinității în opere lui, 
pentru că el însuşi este „însuflețit” de „Frumos”, unul dintre numele Unului inefabil întreit. 
Sufletul artistului este „inspirat” de frumos în măsura în care el se percepe pe sine frumos şi nu 
urât, act echivalent cu ceea ce Plotin numeşte înţelepciune. Am putea spune că artistul inspirat 
este în acelaşi timp filosof, în măsura în care are acces la raţiunile inteligibile ale lumii. În fond, 
lumina Unului inefabil se împarte egal pretutindeni fără să se împartă diferențiat, inspirând doar 
sufletelor pregătite să primească acest dar. În ordinea creaţiei Binelui suveran, sufletul omului 
este mai aproape de frumuseţe decât orice altă entitate corporală. „Într-adevăr nu există mai multă 
frumuseţe decât aceea proprie omului la care ai vedea în interior o înţelepciune pe care ai admira- 
o. Şi nu te-ai uita la chip care poate fi urât. Ci lăsând deoparte orice aspect fizic, ai urmări 
frumuseţea sa interioară. lar dacă ea încă nu te mişcă sufleteşte, încât să-l declari pe acel om 
frumos, nici pe tine nu te vei plăcea ca frumos, dacă vei privi în interiorul tău. Şi astfel, fiind tu 
însuţi, în zadar ai căuta frumuseţea. Căci o cauţi prin urâţenie şi nu prin puritate. De aceea, aceste 
vorbe nu se adresează tuturor. Dar dacă tu te-ai văzut pe tine însuţi frumos, reaminteşte-ţi!2"S 

Prin urmare, ideea de inspiraţie şi de gândire artistică inspirată ce se înrudeşte cu orice 
formă de creaţie culturală — dincolo de fundamentele sale mistice — ar putea reprezenta un alt 
motiv al actualități gândirii lui Plotin. Cum arată Andrei Cornea în studiul său introductiv 
Artizanul, artistul şi arhetipul”, Plotin este cel care tematizează inspiraţia în opera sa plecând în 
fond de la propria experienţa personală prin care gândirea „iese din corp” pentru a călători 
imaginar către tărâmurile ascunse care o fac posibilă. Această gândire experimentată de Plotin 
prin trăire nemijlocită este sistematizată de Andrei Cornea în şapte puncte distincte pe care le 
vom sintetiza urmându-l îndeaproape”. 

Cum arată Andrei Cornea gândirea inspirată este: a) originală, adică ea produce din 
propriile sale resurse proiecte inedite pe care le realizează apoi în materia sensibilă; b) 
nondeliberativă, adică produce noul dintr-o dată, într-un mod intuitiv, fără ca efortul creaţiei să 
fie precedat de acte teoretice de tipul raționamentului sau al argumentelor de orice tip; c) 
holistică, adică produce o cunoaştere a părților, plecând de la modul în care acestea sunt elemente 
ale unui întreg ce funcţionează integrat, şi-şi primesc proprietățile, determinaţiile, în raport cu 
modul în care contribuie la susținerea acestui întreg; d) infraconştientă, adică în momentul 
27% Ibidem, pp.338-339. 


21 Andrei Cornea, Artizanul, artistul şi arhetipul, în Plotin Opere, II, ed. cit., pp. 19-57. 
5 Ibidem, pp. 34-36. 

inspirației omul este „pacient”, primeşte „de sus” o forță productivă ce nu e produsă de el însuşi; 
e) certă, adică produce în subiect certitudini ferme ce elimină orice îndoieli ori stări de 
neîncredere; e) incontinentă, adică se revarsă cu asemenea rapiditate, bogăţie şi generozitate, 
încât mijloacele de expresie îi sunt insuficiente; f) vie, adică are forța de a impune sintetic 
anumite viziuni şi imagini generale despre lume cu o putere irepresibilă, similară felului în care 
viaţa este prezentă în lume. 

Acestea sunt, în mod sumar, motivele care-l fac pe Plotin un gânditor actual, apt să livreze 
în ordinea esteticii filosofice o serie de propuneri incitante privind legătura intrinsecă dintre artă, 
frumos şi experienţă estetică. Într-un fel, gândirea estetică a lui Plotin redă demnitatea artei atât 
de contestată de maestrul său Platon, propunând o serie de corecturi memorabile în vechea teorie 
filosofică a artei din spaţiul grecesc de reflecţie. „Vindecându-se progresiv de rana asprei 
contestări platoniciene a artei, marea gândire greacă, la capătul drumului ei, îi redă artei 
demnitatea de a fi expresia totodată veridică şi ideală a unei frumuseți cu statut ontologic, 
imanentă în lumea sensibilă şi se împacă astfel pentru noi, legatarii universali ai amândurora, cu 
marea artă greacă." 

Acest fapt explică de ce în istoria receptării esteticii grecești, încă din Renaștere, Plotin 
oferă o grilă de lectură a lui Platon însuşi. „Principalele aporturi ale lui Plotin la desăvârşirea 
teoriei platonice pot fi reduse la trei. În primul rând, pentru Plotin frumuseţea este strălucirea 
formei care stăpânește materia. Își face apariţia în sensibil, de preferință, prin intermediul 
sunetelor şi culorilor; s-ar putea spune că e proporție; însă sorgintea ei se află la o adâncime mult 
mai mare, în interiorul fiecărei ființe. Forma este principiul frumuseţii, originea luminii care o 
împresoară. Tocmai din această cauză, în al doilea rând, caracterul intelectual al frumosului. 
Forma este inteligibilă, are o condiție ideală. De aceea, frumuseţea invită mereu la contemplare. 
De aici provin şi dificultățile. E nevoie de o purificare pentru a o surprinde. Sufletul e apt să vadă 
formele faţă în față doar când sensibilul este lăsat la o parte. Şi, în sfârşit, frumuseţea se identifică 
cu forma în ființele care au parte de ea, dar în Unul se contopeşte cu Binele. Unul este Bine și 
este Frumuseţe.” 

Gândirea lui Plotin depăşeşte cu mult interesul particular al unor specialişti pentru istoria 


esteticii ori a ideilor. Cum arată Pierre Hadot, unul dintre cei mai buni cunoscători din lume ai 


* Petru Creţia, Plotin: frumusețea materiei şi demnitatea artei, în Petru Creţia, Studii filosofice, prefaţă de Petru 
Vaida, Bucureşti, Editura Humanitas, 2004, p. 29. 

280 Abelardo Lombato, Fiinţă şi frumuseţe, traducere din limba spaniolă de: Ilinca Ilian şi Beatrice Marina, Bucureşti, 
Editura Galaxia Gutemberg, 2007, p. 37. 

gândirii lui Plotin, acest ultim mare filosof păgân a transmis şi o lecţie de viaţă celor interesaţi de 
a descifra misterul Unului inefabil, a indicibilului şi inexprimabilului care nu se lasă, în ciuda 
eforturilor noastre disperate, pătruns de cunoaştere. „Omul se află astfel într-o poziţie aproape 
precară. Indicibilul vine să rupă țesătura familiară şi confortabilă a cotidianului. Omul nu se poate 
aşadar închide în cotidian, nu poate trăi numai în el, nu se poate mulţumi doar cu atât. Dar dacă 
se va încumeta să de-a piept cu misterul, nu va putea rezista în această atitudine: curând, va trebui 
să se întoarcă la evidenţele liniştitoare ale cotidianului. Viaţa interioară a omului nu va fi 
niciodată pe deplini unificată: nu va fi niciodată nici pur extaz, nuci pură rațiune, nici pură 
animalitate. Plotin ştia toate acestea. El accepta cu blândeţe multitudinea de niveluri şi nu căuta 
decât să reducă, pe cât posibil, această multiplicitate, abătându-şi atenția de la compus. Trebuia ca 
omul să înveţe să se suporte singur. Omul modern este şi mai divizat înăuntrul său decât omul 
plotinian. Cu toate acestea, el poate auzi chemarea lui Plotin. Nu pentru a relua întocmai, în plin 
secol XX, itinerarul spiritual descris de Enneade. Ar fi imposibil sau iluzoriu. Ci pentru a accepta, 
la fel de curajos ca şi Plotin, toate dimensiunile experienţei umane şi tot ce este misterios, 


indicibil şi transcendent în ea.”%! 


C) Paradigma artei şi frumosului în Evul Mediu creştin 
I. Specificul esteticii medievale. Context interpretativ 
1. Precizări metodologice 
O analiză a esteticii, deci a vorbirii despre artă şi frumos, în Evul Mediu”? trebuie să-şi 
asume, ab initio, o serie de inconveniente teoretice şi un punct de vedere relativist. Motivele 
acestei atitudini sunt multiple şi deseori invocate de autorii celor mai recente tratate de istorie 


medievală nevoiţi să admită, sub rigoarea definirii perspectivei de cercetare, că de la bun început 


operează conceptual cu ambiguităţi”?. 


%1 Pierre Hadot, Plotin sau simplitatea privirii, traducere de Laurenţiu Zoical, prefaţă de Cristian Bădiliţă, Iaşi, 
Editura Polirom, 1998, p. 198. 

282 Denumirea de Ev Mediu a fost dată pentru prima dată de Cristopher Kellner (1634-1680), într-un manual 
publicat în 1669. El clasifica istoria apuseană în trei părţi. Istoria antică încheiată în 325. Istoria modernă îşi avea 
începutul în 1453, când căderea Constantinopolului a cauzat o revărsare spre Apus de învăţaţi şi manuscrise greceşti. 
El a caracterizat anii dintre aceste două date ca ev mediu...”(Cf. Earle E. Cairns, Creştinismul de-a lungul secolelor. 
O istorie a Bisericii creştine, Societatea Misionară Română, 1992, p.159.) 

%3 Vezi Jacques Le Goff, Prefaţă, în vol. Pentru un alt ev mediu. Valori umaniste în cultura şi civilizația Evului 
Mediu, Bucureşti, Editura Meridiane, 1986, pp. 37-46. 

În primul rând, chiar conceptul „Evul Mediu” este, atât în extensiune, cât şi în intensiunea 
lui, ambiguu?**. 

În ordinea extensiunii, „Evul Mediu” este un „concept-umbrelă” care mai mult încurcă 
decât lămureşte ceva’, pentru că realităţile istorice pe care le desemnează acesta sunt de 


tranziție. Evul Mediu ar fi, într-o optică şi azi prezentă, o perioadă de lungă tranziție între 


286 


Antichitate şi Renaştere““. Apoi, expresia de „Evul Mediu” se referă la fenomene de cultură şi 


civilizaţie extrem de eterogene, corespunzătoare celor zece secole de „tranziție”. Căci ce au în 
comun secolele de decadenţă ale Antichității târzii, IV—VI, cele ce coincid cu începutul Evului 
Mediu, cu renaşterea carolingiană ori cu secolele ce au urmat anului 1000? 

În ordinea intensiunii, a conţinutului, „ev mediu” este un concept operant şi o diviziune 
culturală aplicabilă cu relevanţă doar pentru parte Vestică a Europei. Chiar dacă se invocă ideea 
de religie creştină — elementul de unitate a întregii lumi medievale — partea de Răsărit a Europei, 
în mod special cultura şi civilizația Imperiului bizantin ori cultura şi civilizația specifică 


Orientului Apropiat nu pot fi înţelese plecând de la înțelesurile subsumate conceptului „ev 


mediu'28 


În al doilea rând, perspectiva relativistă care trebuie însuşită atunci când vorbim despre 
estetica medievală survine din imposibilitatea noastră, a omului postmodern, de a comunica 
simpatetic cu lumea omului medieval. Sistemele noastre de convingeri şi cadrele de gândire 
proprii omului secolului XXI, pe scurt Weltanschauung-ul specific omului actual, nu stimulează o 


identificare afectivă cu omul medieval. Altfel spus, noi, cei de astăzi, care trăim într-o lume 


3 288 
A 


secularizată““, putem accede cel mult la explicaţii şi teorii mai mult sau mai puţin relevante 


284 Vezi Gheorghe Vlăduţescu, Când începe Evul Mediu? Dar când se sfârşeşte?, în Teologie şi metafizică în cultura 
Evului Mediu, Bucureşti, Editura Paideia, pp. 10-14. 

%5 Conceptul de «Ev Mediu» este foarte greu de definit şi însăşi etimologia clară a expresiei ne spune cum a fost el 
inventat pentru a adăposti vreo zece veacuri cărora nimeni nu izbutea să le găsească locul, căci se afla la jumătatea 
drumului dintre două epoci «excelente», una de care oamenii începeau deja să fie foarte mândri şi alta de care 
deveniseră foarte nostalgici.” (Cf. Umberto Eco, Arta şi frumosul în estetica medievală, Bucureşti, Editura 
Meridiane, 1999, p. 8.) 

5 Termenul «Ev Mediu» a fost creat în secolul XV de către umaniștii Renaşterii — istorici, filosofi, oameni de 
litere. În viziunea acestora, între eleganța limbii lui Cicero pe care o cultivau şi latina medievală coruptă de termeni 
vulgari şi germanici, între puritatea de linii a artei şi arta barbară «gotică» (în special arhitectura) a secolelor imediat 
anterioare, se plasa un lung intermezoo: o epocă de mijloc, un medium aevum, care trebuia respins, ca fiind o epocă 
opacă şi sterilă, o perioadă de decadenţă generală şi de barbarie.” (Cf. Ovidiu Drimba, op. cit., vol. IV, p. 6.) 

23837 Conceptul „ev mediu” nu poate fi aplicat nici „Imperiului bizantin, unde tradiţiile antice s-au menţinut viguroase 
până în secolul al VII-lea.. .nici Orientului Apropiat, unde din sec. VII se formează şi se extinde o nouă civilizaţie 
care durează şi azi; şi cu atât mai puţin îndepărtatei Asii, unde formele unei vieţi medievale — ideologie, mentalitate, 
instituţii — s-au prelungit până în secolul al XIX-lea.” (Cf. Ovidiu Drimba, op. cit., vol. IV, p. 6.) 

%8 Pentru sensurile secularizării, Olivier Clement, Ce este secularizarea, în „Teologie şi viaţă”, nr. 5-8/2002, în 
www.nistea.com/traduceri.htm 

despre arta şi frumosul caracteristice Evului Mediu, dar în nici un caz nu vom putea ajunge la 
înţelegere şi transpunere simpatetică. Cauza? Experiențele de viaţă şi trăirile omului medieval 
erau cu totul diferite de ale noastre. „În acea epocă oamenii nu cunoşteau decât prezenţa sau 
absenţa, ei ignorau acele prezenţe de absenţe cu care ne îmbată astăzi mass-media, cu imaginile şi 
cu vocile ei înregistrate. Nimic nu se interpunea între mine şi tine, în afara spaţiului şi a timpului: 
comunicarea era fie directă, fie nu exista. În această lume de prezenţă de neînlocuit sau de 
absenţă insurmontabilă, relaţiile ţineau de iubire, de ură sau de disperare, şi nu de tehnică... natura 
oferea spectacolul unei Creaţii în stare cvasioriginară; nici un baraj, nici o autostradă, nici un 
stâlp electric, nici o centrală atomică nu inserau în peisaj construcții giganteşti realizate de mâna 
omului. O sacralitate, respectată sau profanată, scălda orice lucru. Binele, Răul şi Judecata de 
Apoi de care vorbeau Scripturile, cântările, tripticele confereau cuvintelor şi actelor o seriozitate 
care excludea orice estetism ludic... Afirmația, devenită loc comun astăzi, potrivit căreia nu există 
nici Adevăr, nici Fals, nici Bine, nici Rău şi că totul e permis pentru că totul nu are nici o valoare, 
era de neconceput în epocă." 
În al treilea rând, într-o analiză a esteticii medievale trebuie însuşită, în ordine metodică, 

o perspectivă relativistă de interpretare, întrucât Weltanschauung-ul medieval fundat pe 
supremaţia Bibliei este exprimat într-o constelație de simboluri ale căror înţelesuri s-au pierdut 
odată cu maturizarea modernităţii. Simplu spus, estetica medievală este o estetică a simbolurilor, 
iar noi nu mai avem acces nemijlocit la înțelesurile originare ale acesteia. Întregul context 
interpretativ — formele de viaţă, sistemul de credinţe, stilistica gândirii etc., actualizate 
întotdeauna într-o conştiinţă individuală — a dispărut odată cu omul medieval şi, totodată, 
relevanţa interpretativă a instrumentelor hermeneutice (exegetice) de analiză. 
Deosebirea de fond între tipul de conştiinţă a omului medieval şi cel al nostru, al lumii 
(post)ymoderne, constă, între altele, în modul în care realizăm cunoaşterea şi raportarea la lume. 
Gândirea şi cunoaşterea omului medieval este simbolică şi hermeneutică, în vreme ce gândirea şi 
cunoaşterea omului (postymodern este ştiinţifică şi experimentală. 

Gândirea simbolică”, este o unitate formată din trei elemente: ea este totdeauna 
indirectă (se referă la ceva, evocă ceva), stă ca prezenţă figurată a transcendenţei (a ceea ce este 


dincolo de om ca non-uman, divin) şi ca înţelegere epifanică (interpretare a ceva ce apare mijlocit 


29 Jean Brun, Europa filosofică. 25 de secole de gândire occidentală, Bucureşti, Editura Pandora, 2002, p. 73-74. 
*% Pe larg despre gândirea simbolică în Gilbert Durand, Aventurile imaginii. Imaginaţia simbolică. Imaginarul, 
Bucureşti, Editura Nemira, 1999, pp. 5-125. 

de anumite semne). Or, pe urmele Renaşterii, cunoaşterea actuală, ştiinţifică şi experimentală, 
este o cunoaştere directă, despre fapte şi este validată experimental. Noi, omenii lumii 
(post)moderne, oricât ar părea de paradoxal, suntem mai apropiaţi, în ordinea structurilor active 
de cunoaştere a minţii, de lumea Antichității greceşti şi latine decât de lumea medievală. Fără o 
pregătire teoretică specială, noi nu mai avem acces, în mod natural, la mecanismele şi resursele 
cognitive ale gândirii simbolice. 

Astfel, pentru a da un exemplu, omul medieval utiliza pentru decodarea textului biblic 
patru linii de interpretare, considerate ca egal îndreptăţite şi deci complementare. Este vorba 
despre exegeza celor patru sensuri: literal sau istorial tropologic sau moral, alegoric şi anagogic. 
Sensul literal sau istorial, îl trimitea cu gândul pe interpret la folosirea textului biblic ca sursă 
fundamentală de înţelegere a istoriei lumii şi omului. Biblia, din acest punct de vedere, este o 
oglindă a faptelor trecute, prezente şi viitoare. Tropologia este o lectură având drept cheie 
înaintarea morală a omului spre desăvârşire, în timp se alegoria este o lectură a Vechiului 
Testament având drept cheie întruparea lui lisus. Spre deosebire de acestea, anagogia propune o 
lectură a Evangheliilor, având drept cheie viaţa creştinilor după Judecata de Apoi. Pentru a 
înţelege diferenţa, dar şi complementaritatea acestor lecturi, se recurge de obicei la exemple: „de 
pildă, untdelemnul, după sensul literal, este uleiul de măsline, folosit ca aliment, cosmetic, 
medicament, combustibil; după sensul alegoric, uleiul şi mirul de ungere cu care sunt consacraţi 
regii sunt o prefigură a harului divin care prin Hristos se va revărsa asupra omenirii; după sensul 
moral, uleiul, care înmoaie şi vindecă, simbolizează blândeţea, iubirea; în fine, după sensul 
anagogic, uleiul combustibil folosit în lămpi trimite la incandescenţa iubirii de Dumnezeu, care 
va fi starea sufletelor mântuite”! 

Prin urmare, orice demers teoretic ce doreşte să înţeleagă vorbirea despre artă şi frumos în 
lumea medievală, trebuie să adopte un punct de vedere relativist, pentru că omul medieval a trăit 
într-o altă lume decât a noastră. Cu toate acestea, „omul modern redescoperă plin de interes Evul 
Mediu... nu cu un scop pur arheologic ori restaurativ, nici cu intenţia preluării pasive a unor 
forme sau practici ce nu pot fi scoase din contextul care le-a generat şi cărora le aparţin în chip 
necesar, ci pentru că reprezintă un arhetip existenţial (s.n.), un mod fundamental de raportare a 
omului la sine şi la univers, un mod anume de a fi în lume, şi anume acela patronat de aspiraţia 


spre spiritualitate, de integralitate a fiinţei. În această perspectivă, Evul Mediu este văzut nu ca un 


22l Cf. loan Pânzaru, Practici ale interpretării de text, Polirom, Iaşi, 1999, p. 60. 

depozit de forme, de teme, de procedee, de tipare, de subiecte, ci ca prototip al idealului 
completitudinii (s.n.), a sintezei dintre valorile materiale şi moral spirituale ale vieţii”2?. 

Aceste precizări de ordin metodologic devin şi mai transparente dacă avem în vedere 
Weltanschauung-ul medieval. 
2. Fundamente ontologico-religioase ale practicilor şi gândirii artistice medievale 

Vorbirea despre artă şi frumos din Evul Mediu, altfel spus, ceea ce gândirea estetică 
medievală a exprimat explicit, poate fi înţeles, ca şi în cazul vechii culturi greceşti, prin invocarea 
forței explicative a ideii de Weltanschauung, idee care permite reducerea şi corelarea părţilor la 
unitate”. Şi în acest caz, practicile artistice, sistemele de convingeri şi credinţe despre ceea ce 
este frumos ori urât, teoretizările artei şi frumosului etc. actualizează ceea ce este dat implicit în 
viziunea despre lume a omului medieval. Prin urmare, „nodurile” şi conexiunile reţelei de valori 
ce formează Weltanschauung-ul specific Evului Mediu, pot explica, din interior, valabilitatea şi 
credibilitatea unor teorii estetice acceptate, cum vom remarca, timp de mai bine de un mileniu. 

Cum mai spuneam, Weltanschauung-ul lumii medievale — sinteză a valorilor greco-latine 
cu cele specifice culturii iudaice — este t o t a l distinct de Weltanschauung-ul lumii greceşti 
pentru că sistemele de valori şi credinţe care joacă rolul de filtre selective în activitatea de 
producere, receptare şi gândire a artei sunt consecinţe ale ideii de creați e divină a lumii”. 

Ideea de creație divină ex nihilo (creație realizată din nimic) — conceptul fundamental al 


4255 e 


tradiției ebraice aşa cum este el expus în Geneza, prima carte a Vechiului Testamen este 


principiul prim ce modelează Wel/tanschauung-ul medieval. Toate celelalte idei preluate din 
tradiția culturii păgâne (tradiţia culturală greco-latină) sunt reinterpretate şi resemnificate în 
conformitate cu „logica internă” a noului principiu de construcție, creaţia divină ex nihilo. Ideea 


de ordonare de către zei a elementelor preexistente ale lumii, ideea fundamentală a 


%2 Marin Gherasim, A patra dimensiune, Piteşti, Editura Paralela 45, 2003, p. 105. 


293 RE î cui Pg e A A E tog à 
„Nici o focalizare a cercetărilor nu are o justificare dacă finalitatea ei nu este subordonată cu grijă unei 


perspective generale... Orice revendicare de independență a unui sector local trebuie să fie eradicată, autonomia... 
trebuind să-și găsească locul într-un sistem de ansamblu”, Alain Guerreau, Viitorul unui trecut incert (Ce fel de 
istorie a Evului Mediu în secolul al XXI-lea), Chişinău, Editura Cartier, 2003, pp. 243-244. 

294 Cu toate că poate fi considerat redundant, precizăm că expresia „lumea medievală” trebuie înțeleasă ca fiind 
sinonimă cu expresia „lumea creştină”, iar expresia „Evul Mediu” poate fi înlocuită pentru zona europeană cu 
expresia „Evul Creştin”. 

%5 Vezi Edmond Jacob, Vechiul Testament, Bucureşti, Editura Humanitas, 1993, cap. „La originea Vechiului 
Testament: tradiția vie a unui popor”, pp. 29-42. 

Weltanschauung-ului grecesc, este suprimată de ideea creației divine ex nihilo, fapt care va 
schimba radical imaginea despre lume a oamenilor. 

Omul medieval trăieşte într-o altă lume, diferită de lumea Antichității, percepe altfel 
lucrurile, întrucât acestora le sunt asociate noi înţelesuri modelate de o nouă tablă de valori. 
Binele, Adevărul şi Frumosul (valorile cardinale, valorile-scop) dobândesc prin raportarea lor la 
ideea de creaţie divină ex nihilo un alt înţeles, diferit de înțelesurile atribuite de Antichitatea 
greco-latină. Altfel spus, chiar dacă avem de-a face cu aceleaşi cuvinte — Bine, Adevăr, Frumos, 
înțelesurile lor sunt total diferite. Prin urmare, avem de-a face cu aceleaşi cuvinte fundamentale, 
dar care sunt folosite cu alte înţelesuri. Omul medieval vede altceva în lume. Simplu spus, 
trecerea de la Weltanschauung-ul grecesc la Weltanschauung-ul creştin a însemnat o schimbare a 
modului de a vedea lucrurile”. 

Cum precizam, în sens fiziologic, desigur, privirea omului a rămas aceeași. În schimb, 
modul de a „vedea” lucrurile s-a schimbat, pentru că, aşa cum mai spuneam, omul „vede” în 
lucruri sensurile pe care el însuşi le pune în acestea. Omul creştin vede altceva în lucruri decât 
omul păgân, pentru că propriul Weltanschauung, „ochelarii” prin care el priveşte lumea, s-au 
schimbat. Exprimându-ne metaforic, trecerea de la o paradigmă estetică la o altă paradigmă 
estetică poate fi văzută ca o schimbare a tipurilor de lentilă a „ochelarilor gândirii”. Gândirea 
„vede” lumea prin alți „ochelari”. 

Faptul acesta poate fi cu uşurinţă înţeles dacă vom proceda la o analiză comparativă. 
Cum se ştie, Weltanschauung-ul grecesc gravita în jurul ideii de ordine (cosmos) care unifica 
întregul lumii chiar şi atunci când, pe urmele lui Platon, vechii greci făceau distincţie între lumea 
inteligibilă (noumenală) şi lumea sensibilă (fenomenală). Nu trebuie să uităm faptul că pentru 
vechii greci lumea era deopotrivă însuflețită şi divină atât în totalitatea ei, cât şi în fiecare dintre 
părţile ei””, fapt care așeza eternele dihotomii — unu-multiplu, inteligibil-sensibil, corp-suflet, 
raţional-mistic,  materie-formă,  doxa-epsiteme, cauză-efect, individual-universal, general- 


particular ş.a. — în relații de comunicare şi complementaritate. Lumea sensibilă participa la 


2% Există autori care, plecând de la mesajul Evangheliei, vorbesc chiar despre o revoluţie creştină. „Mesajul 


Evangheliei dă la iveală o altă ordine: transformă cu totul concepţia anterioară despre divinitate: o divinitate una şi 
doar una, desăvârşită, transcendentă, fără de sfârşit, creatoare, ia locul cosmosului populat de zeii din Antichitatea 
greco-latină. Creaţia, revelaţia, transcendenţa divină, învierea din morţi, ideea că istoria este liniară şi are o direcţie, 
iată un şir de categorii necunoscute până atunci, care vor schimba viziunea despre lume”, pe larg, Jacqueline Russ, 
Revoluţia creştină, în Aventura gândirii europene. O istorie a ideilor occidentale, laşi, Institutul European, 2002, p. 
60. 

27 Cf. Andrei Cornea, Lămuriri preliminare, în Plotin, Bucureşti, Editura Humanitas, 2002, p. 47. 

lumea inteligibilă şi formau împreună un întreg, chiar dacă acesta, întregul, era diferențiat şi 
conceput dihotomic. Cu alte cuvinte, marile dihotomii puteau fi gândite împreună pentru că ele 
formau întregul, conceput ca armonie, ca îmbinare a contrariilor într-un tot organic. Părțile 
întregului erau cunoscute prin ştiinţele, numite de Aristotel, practice şi poietice, iar întregul prin 
theoria, cunoaşterea teoretică. Theoria însemna deopotrivă „vederea” regularităților, a armoniei şi 
unităţii care se află în spatele diverselor dihotomii, dar şi a principiului divin al acestei unități, a 
Demiurgului. Pe de altă parte, fie că era vorba despre rațiune sau mistică, cunoaşterea se realiza 
prin forțele proprii ale omului. Cunoaşterea însemna aducerea în lumina conştiinţei a ceea ce 
sufletul nemuritor poseda în mod implicit. 

Spre deosebire de paradigma grecească a complementarităţilor, Weltanschauung-ul 
creştin, prin ideea creaţiei divine ex nihilo, impune o lume a dihotomiilor radicale şi a 
paradoxului incomprehensibil, corespunzător binomului: creator versus creatură, întrucât 
principiul se află în afara lumii. Se instituie, astfel, o ruptură ontologică radicală, pe care 
întreaga gândire creştină încearcă, fără rezultat, să o atenueze. 

Dumnezeu, existenţa ca atare”%, existenţa fără determinaţii, nimicul, este prin actul 
misterios al creaţiei principiu al existenţelor determinate, a ceea ce este temporal şi pieritor. 

Dumnezeu, principiul creator, este transcendent” lumii create şi se situează ca forță 
deasupra acesteia. Dumnezeu este ceea ce există în sine, prin sine şi pentru sine, ceea ce ființează 
fără să fie ceva, eternul, divinul, supranaturalul, incorporalul, spiritualul, perfecțiunea, 
desăvârşirea, acauzalul şi atemporalul, veşnicul, necondiţionatul, ceea ce este Dincolo etc. 

Creatura, reprezentată de om şi de lumea corporală în totalitatea şi varietatea 
manifestărilor ei, cuprinde tot ce există ca ceva, o realitate concretă, secundă, derivată şi 
pieritoare, ceva cauzat, corporal, natural, material, lumesc, temporal, decăzut, lumea lui Aici, cum 
ar spune, Cioran, lumea (de)căzută în timp. 

Pe urmele lui Jaspers*%, vom numi realitatea divină cu termenul „Necondiţionat”, iar 


lumea naturală şi umană cu termenul „Condiţionat”. Necondiţionatul şi Condiţionatul sunt în 


28 În Vechiul Testament, Dumnezeu se autodefineşte ca fiind Existenţa: Eu sunt cel ce sunt (Ieșirea, 3:14-14). 

29 Trebuie să facem permanent distincţia dintre neoplatonism şi creştinism. Conceptul fundamental al 
neoplatonismului este emanaţia, întrucât el mediază raporturile dintre Dincolo şi Aici. Chiar dacă acţionează prin 
verigi intermediare, prin Intelect şi Suflet, prin emanaţie ființa divină trece în lucruri. Or, creştinismul păstrează 
neatinsă ideea de transcendenţă. Modul în care lumea de Dincolo comunică cu lumea de aici este o taină. Ea nu poate 
fi străpunsă de fiinţa omenească, chiar dacă se poate apela la simbol, alegorie sau analogie. 

5% Vezi Karl Jaspers, Texte filosofice, Bucureşti, Editura Politică, 1988, art. „Cuprinzătorul”, pp.15-23 şi Exigenţa 
necondiționată, pp. 24-33. 

raporturi de disjuncţie logică exclusivă: afirmarea unui termen implică cu necesitate negarea 
celuilalt. Ei nu pot fi gândiţi împreună, dar nici negaţi împreună, pentru că ideea de creaţie ex 
nihilo, îi leagă într-o relație contradictorie, paradoxală, care conduce, în acelaşi timp, la o 
corelarea a lor, dar şi la suspendarea funcțiilor logice ale gândirii. Căci, cum să înţelegem ceea ce 
pare a fi contradictoriu în mod evident: pe de o parte, să identificăm nimicul cu Dumnezeu, adică 
cu existenţa în sensul autentic al cuvântului, cu ceea ce este fără a fi condiţionat de nimic şi, pe 
de altă parte, să susţinem că lumea lucrurilor trebuie identificată cu ceva care, fiind vremelnic, nu 
este, deci, tot cu nimicul“!. 

Ideea iudaică a creaţiei divine ex nihilo a lumii şi învăţăturile creştine pline de paradoxuri, 
dimpreună cu fanatismul primelor comunităţi care mărturiseau credinţa în Hristos, au produs un 
şoc intelectual în lumea cultă a vremii. „Grecii nu au văzut în miracolele săvârşite de Hristos 
decât opera unui banal taumaturg sau Pasiunea unui zeu nebun care îşi lasă fiul să moară; pe de 
altă parte... suntem aici în prezența unui paradox absolut: cel potrivit căruia Dumnezeu s-a 
încarnat într-un om născut dintr-o femeie, într-un anume loc de pe Pământ şi într-un anumit 
moment al istoriei. Din punctul de vedere al raţiunii, aceasta este scandalul în sine, pentru că nu 
ne aflăm în domeniul logicii.” 

Ruptura dintre cele două paradigme, greco-latină şi creştină, este exprimată plastic de 
Tertulian?” (160—240 d.H) în frazele: „Ce este comun între Atena si Ierusalim, între Academie şi 
Biserică? Cu atât mai rău pentru aceia care au dat la lumină un creştinism stoic, platonic, 


dialectic. Pentru noi, nu mai avem nevoie de curiozitate, după lisus Hristos, nici de cercetare, 


%! Vezi Viorel Cernica, Fenomenul şi Nimicul. Proiectul fenomenologic — concept şi aplicaţii, Bucureşti, Editura 
gândi pe cel-ce-nu-se-află-printre-lucruri. În optica autorului, cunoaşterea lucrurilor sensibile nu este posibilă decât 
printr-o poziţionare fenomenologică a minţii. Această poziționare implică „negarea” modului de a fi al lucrului 
(punere în paranteze a modului senzorial de apariţie a lui) pentru a putea trece „dincolo” de acesta, la sens, la altul 
său „negativ”, către cel-ce-nu-se-află-printre-lucruri. Acest demers interogativ implică anumite trasee specifice 
ontologiei, a teoriei filosofice a fiinţei care se vădeşte a fi posibilă numai prin raportare la meontologie (în limba 
greacă veche, meon înseamnă „nimic”). Prin urmare, ceea-ce-nu-se-află-printre-lucruri poate desemna deopotrivă şi 
fiinţa şi nimicul. Un fapt greu de admis dacă ne raportăm la modul în care noi folosim cuvintele în procesele 
obişnuite de comunicare. La nivelul conştiinţei comune între fiinţă şi nimic există o relaţie de excludere logică 
reciprocă şi nu de identitate de sens. 

32 Cf. Jean Brum, op. cit., p. 60. 

303 Vezi Claudio Moreschini, Enrico Norelli, Literatură creştină din Africa. 2. Tertulian, în Istoria literaturii creştine 
vechi greceşti şi latine. Vol. I, De la Apostolul Pavel la Constantin cel Mare, laşi, Editura Polirom, 2001, pp. 364- 
389. 

5% iar în Biblie, termenul filosofie apare o singură dată într-un evident context 


după Evanghelie 
negativ*%. 

În consecinţă, creaţia divină ex nihilo a lumii, elementul central al Weltanschauung-ului 
creştin, ne constrânge să acceptăm misterul, taina, ca pe ceva constitutiv lumii, ceva ce depăşeşte 
puterea noastră de cuprindere rațională. Omul, în calitatea sa de creatură, de fiinţă precară şi 
limitată, nu poate, prin puterile sale raționale, prin forțele proprii ale gândirii, să desluşească 
misterul creaţiei, „înfricoşătoarea taină”, în expresia lui Rudolf Otto. „Conceptual, misterul nu 
desemnează altceva decât ceea ce este ascuns, adică ceea ce nu este manifest, ceea ce nu este 
conceput şi nici înţeles, ceea ce nu este obişnuit, ceea ce nu este familiar, fără a arăta, mai 
îndeaproape, cum este acesta în sine.” 

Prin urmare, spre deosebire de cultura greco-latină centrată pe ideea omului demiurg, 
capabil prin sine să penetreze misterele lumii, We/tanschauung-ul creştin, prin misterul creaţiei 
divine ex nihilo, îl aşază pe om în totală dependenţă de creator. Cunoaşterea şi salvarea 
(mântuirea) vin din afară, pot fi dobândire prin har“ de omul credincios, iubitor de Dumnezeu şi 
de oameni, iar mijloacele atingerii lor sunt revelate de autoritatea supremă a Bibliei, Legea 
sfântă. În această carte sfântă, Dumnezeu transmite, într-un mod simbolic şi alegoric, mesajul de 
cunoaştere şi mântuire fiecăruia dintre noi. 

Spre deosebire de Weltanschauung-ul grecesc pentru care cunoaşterea teoretică (vederea 
zeului) îşi avea mobilul în sine, în cunoaşterea de dragul de şti, cunoaşterea gratuită, în 


Weltanschauung-ul creştin cunoaşterea are ca scop mântuirea, salvarea sufletului de la moarte. 


Asistăm acum nu numai la o modificare radicală de scop, ci şi de mijloace. Credinţa şi iubirea 


304 Cf. www.creştinism-ortodox.ro. 

55 Prin urmare, aşa cum L-aţi primit pe Hristos Iisus Domnul, aşa să umblaţi întru El, înrădăcinaţi şi zidiţi într- 
Însul, întâriţi în credință aşa cum aţi învăţat-o şi prisosind în ea cu mulţumire. Luaţi aminte ca nu cumva cineva să 
facă din voi o pradă prin filosofie şi prin deşartă înţelepciune din predania omenească după stihiile lumii şi nu după 
Hristos”, Epistola Sfântului Pavel către Coloseni, 2:6. 

*% Rudolf Otto, Sacrul. Despre elementul irațional din ideea divinului şi despre relaţia lui cu iraţionalul, Bucureşti, 
Editura Humanitas, p. 40 

307 Ideea de har divin, necunoscută lumii antice, se referă la ajutorul gratuit pe care Dumnezeu îl acordă oamenilor. 
Harul este, aşadar, ceea ce omul primeşte pe degeaba prin mila şi bunătatea fiinţei divine, iar nu dintr-o relaţie 
„tranzacţională”, încheiată cu Dumnezeu. Modelul acesta al dăruirii îl găsim în Cartea lui lov. Omul dobândeşte 
numai prin har mântuirea, răscumpărarea, adică viaţa veşnică. În Vechiul şi Noul Testament, harul Sfântului Duh a 
fost făgăduit tuturor celor ce vor crede în lisus Hristos (Isaia: 44, 3; 59, 21; lezechiel: 36, 27; Fapte: 2, 17-18). Dar 
harul Prea Sfântului Duh s-a dat cu deosebire Sfinţilor Apostoli (loan: 20, 22; Fapte: 1, 8; 2, 4; 4, 31; 6, 3; 13,2). 
Harul este semnul răscumpărării Efeseni: 1, 13-14; 4, 30). Omul primeşte harul Prea Sfântului Duh mai întâi la 
Botez (II Corinteni: 1, 21-22; I loan 2, 27; Fapte 8, 15). După Sfântul Botez, harul Sfântului Duh se primeşte pe calea 
rugăciunii (Luca: 11, 13). Harul Sfântului Duh se dă celui ce crede în Iisus Hristos şi se pocăieşte (Fapte: 2, 38; 10, 
43-44; Galateni: 3, 14; Ioan 7, 39). Pe larg, http://biserica.org. 

devin în Weltanschauung-ul creştin (cum spuneam, structurat de dihotomia radicală 
corespunzătoare binomului Vecondiţionat versus Condiţionat, Creator versus Creatură, Dincolo 
versus Aici) principalele mijloace ale cunoaşterii şi salvării sufletului de la moarte. 

Astfel, mântuirea poate fi obținută prin mijlocirea a două căi. Pe de o parte, prin 
mijlocirea harului divin, a asistenței divine a sprijinului din afară dăruit de Dumnezeu omului. Pe 
de altă parte, omul prin devoțiune — credinţă, iubire şi cultivarea virtuţilor — poate accede la 
mântuire. Prin urmare, viaţa veşnică este un dar — în obţinerea ei lucrează harul divin —, dar şi 
ceva cucerit de către om prin libertatea (liberul arbitru) şi voinţa lui de a lupta împotriva 
propriilor slăbiciuni”. 

Aşa se explică de ce creştinul îşi reprezintă viaţa ca o sarcină şi ca un sistem de obligații 


faţă de Dumnezeu şi de semeni. 

In prim-planul vieţii interioare a omului medieval se situa credinţa. Credinţa“, în sensul 


cel mai general al termenului, înseamnă convingerea trăită în mod plenar de sufletul omenesc fără 
să simtă nevoia de dovezi (probe) ale gândirii“. In sens creştin, credinţa este intim corelată cu 


iubirea, ca aversul şi reversul unei medalii, acestea fiind principalele instrumente de descoperire a 


308 Textele biblice sunt relevante în acest sens: Credinţa este un dar al lui Dumnezeu (Romani: 12, 3; Efeseni: 2, 8; 
Filipeni: 1, 29; II Petru 1, 1). Credinţa este un lucru al lui Dumnezeu: (Fapte: 11, 21; I Corinteni: 2, 5; Efeseni: 1, 19; 
Coloseni: 2, 12; II Tesaloniceni: 1, 11; I Timotei 1, 14). Credinţa este un dar al Sfântului Duh: (1I Corinteni: 12, 9; 
Galateni: 5, 22). Credinţa în Dumnezeu aparţine şi voinţei omului: (Matei 8, 13; 9, 22; Marcu 5, 34; 10, 52; Luca 7, 
50; 17, 19; 18,42). 

3% Credinţa este un asentiment sau o adeziune totală, neclintită şi necondiționată a sufletului la o realitate ultimă 
care nu poate fi supusă cenzurii intelectului, sau în alţi termeni, la un adevăr indemonstrabil. Oricâte pretenţii de 
demonstrabilitate ar avea un crez, el rămâne, şi aşa şi trebuie, în afara logosului. Ceea ce nu înseamnă că nu poate fi 
comunicat în termeni conceptuali şi oferit meditaţiei. Sau că nu este, îndeobşte, rezultatul unei revelații. Dar în 
credinţă discursul este rostit în vederea comuniunii, nu în aceea a comunicării reductibile la o structura logică.” (Cf. 
Petru Creţia, Despre credință, în Studii filosofice, Bucureşti, Editura Humanitas, pp. 112-113.) 

310 Pentru a înlocui evidenţele raţionale care întemeiau principiul în vechea filosofie greacă, părinţii creştini au 
postulat existenţa dogmelor. În Noul Testament, cuvântul dogmă este folosit cu mai multe sensuri: edict sau decret 
imperial (Fapte 17, 7; Evreii 2, 23); poruncă sau regulă a Legii iudaice (Ef. 2, 15; Col. 2, 14); hotărâre cu caracter 
obligatoriu pentru credinţă a comunităţii apostolice din Ierusalim: „Şi când treceau prin cetăţi, le predau învăţăturile 
(dogmata) apostolilor şi presbiterilor din Ierusalim” (Fapte, 16, 4). În literatura patristică, dogma indică învăţăturile 
fundamentale ale creştinismului, cele care au fost primite de la Dumnezeu însuşi, iar în vocabularul sinoadelor 
ecumenice acest cuvânt este sinonim perfect cu norma de credinţă. Dogma se corelează intim cu credinţa. Sensurile 
credinţei sunt fixate de greci prin cuvântul pistis, iar de latini prin cuvintele credens (credincios) şi fides (cunoaştere, 
încredere). În viziune creştină, credinţa este facultatea omenească capabilă să primească revelaţia divină, să intre în 
contact cu lumea supranaturală, (pentru a o „cunoaşte”), de a trece într-o altă ordine de existenţă. Credinţa este punte 
de legătură între divin şi uman, este „temelia celor nădăjduite, dovada celor nevăzute” (Evr. 11, 1). Pe scurt, prin 
credinţă se primesc dogmele, formulele prin care Dumnezeu s-a revelat oamenilor, enunţuri ale căror adevăruri sunt 
de natură extramundană. Ele nu sunt adevăruri omeneşti, şi, prin urmare, nu pot fi puse sub semnul precarităţii (al 
interogaţiei şi analizei critice). Dogma este un adevăr relevat, cu originea în principiul creator al lumii, şi 
ininteligibil, respectiv, dogma este un adevăr de credinţă. 

revelației divine. Or, cum se ştie, descoperirea lui Dumnezeu se numeşte revelație, iar aceasta 
este cea mai înaltă treaptă de cunoaştere pe care o poate atinge omul. 

Credinţa şi iubirea aşezate în inima Weltanschauung-ului creştin sunt exprimate într-o 
formă clară în Evanghelia după Matei. La întrebarea unui fariseu: „Învăţătorule, care poruncă este 
mai mare în Lege?”, lisus a răspuns: „Să iubeşti pe Domnul Dumnezeul tău, cu toată inima ta, cu 
tot cugetul tău. Aceasta este marea şi întâia poruncă. lar a doua, la fel ca aceasta: Să iubeşti pe 
aproapele tău ca pe tine însuţi. În aceste două porunci se cuprinde toată Legea şi prorocii” (Matei: 
22,36-40). 

Iubirea, în această interpretare, devine instrumentul de cunoaştere a lui Dumnezeu!!. A 
cunoaşte înseamnă a te identifica cu obiectul cunoaşterii, iar iubirea este singura cale de a scăpa 
de conştiinţa dualității, subiect versus obiect. 

Este uşor de înţeles acum că, spre deosebire de paradigma greco-latină, Weltanschauung- 
ul creştin aduce prin credinţă şi iubire un nou mod de viaţă. El a modelat şi cucerit minţile 
oamenilor pentru că este o învăţătură a păstrării şi cultivării valorilor vieţii. Viaţa este un mister 


care trece dincolo de orice posibilități de raționare umană, iar creştinismul ne îndeamnă să 


312 


ocrotim viaţa”. Viaţa este o creaţie ex nihilo a divinității — ea este chiar suflare divină — fiind 


dată omului spre a fi păstrată şi întreţinută. 
Prin aceste schimbări în modul de percepţie a lumii şi vieţii omului, We/tanschauung-ul 


creştin propune o nouă ierarhie a valorilor, o nouă tablă de valori, în vârful cărora tronează 


valoarea integrativă fundamentală”, mântuirea. Dacă nu avem în vedere idealul de viaţă al 


5! Iubeşte pe Domnul Dumnezeul tău, cu toată inima ta, cu tot cugetul tău... înseamnă că nimic din ceea ce simţi şi 
din ceea ce gândeşti să nu fie îndreptat în altă parte decât înspre Dumnezeu: toată inima şi tot cugetul tău să fie 
orientate asupra lui Dumnezeu, adică să trăieşti într-un fel atitudinea ecstatică în faţa lui Dumnezeu care nu te lasă să 
mai ştii dacă mai există altceva decât El... aceasta e caracteristica iubirii: iubirea confiscă. Iubirea confiscă în adevăr 
şi face să vezi tot ceea ce există printr-un anumit unghi: tot ce există este subsumat obiectului iubirii tale, nu trăieşti 
decât în funcţie de această iubire... asta însemnă că eşti identificat cu obiectul care este înaintea ta. Această 
identificare este în acelaşi timp trăire, transformatio amoris, trăirea obiectului care este înaintea ta: îl trăieşti în aşa 
fel încât... ai posibilitatea ca ceea ce ai trăit atunci să dai în formule conceptuale: şi orice trăire traductibilă în 
forme conceptuale este cunoaştere. Prin urmare, identificarea cu Dumnezeu prin ajutorul iubirii este cunoaşterea lui 
Dumnezeu.” (Cf. Nae Ionescu, Iubirea, act de cunoaştere, în Teologia. Integrala publicisticii religioase, Sibiu, 
Editura Deisis, 2003, p. 46) 

312 Riguros vorbind ideea sanctificării vieţii este prezentă în mai toate religiile omului arhaic. Vezi Mircea Eliade, 
Sacrul şi profanul, Bucureşti, Editura Humanitas, 1995, cap. IV, pp. 140-186. Eliade subliniază de mai multe ori că 
pentru omul religios existenţa este deschisă către cosmos. Totdeauna viaţa este trăită pe două planuri: ea se 
desfăşoară ca existenţă umană individuală dar participând în acelaşi timp şi la o viaţă transumană, cerească, divină. 
313 „Valorile religioase sunt integrative. Ele integrează, unifică, constituie într-un tot solidar şi coerent toate valorile 
cuprinse de conştiinţa omului. Prin valorile religioase se înalță arcul de boltă care uneşte valorile cele mai 
îndepărtate, adună şi adăposteşte pe cele mai variate. Un individ poate cuprinde diferite valori, pe cele mai multe din 
ele, dar legătura lor unificatoare va lipsi, atâta timp cât valoarea religioasă nu li se adaugă.” (Cf. Tudor Vianu, 
Filozofia culturii şi teoria valorilor, Editura Nemira, 1998, p. 117) 

omului medieval, respectiv dobândirea mântuirii, în calitatea de scop suprem şi criteriu de 
evaluare a tuturor celorlalte acţiuni umane, atunci Evul Mediu pare o rătăcire de o mie de ani a 
omului european. Toate energiile creştinului sunt îndreptate către acest scop suprem: dobândirea 
mântuirii. Cum poate fi dobândită mântuirea? Cum pot comunica cele două lumi, lumea divină şi 
lumea omenească? Sunt întrebările majore pe care trebuie să le avem în vedere ori de câte ori 
vorbim despre omul creştin. Prin raportare la scopul mântuirii, vorbirea despre artă şi frumos 
pentru omul medieval se situează, fireşte, pe un plan secundar. 

Dacă pentru etica greacă virtuțile cardinale erau, cum s-a putut remarca, înţelepciunea, 
curajul, temperanţa, dreptatea, pentru lumea creştină virtuțile cardinale (virtuţi teologale) sunt: 
credinţa (în Dumnezeu), speranţa în mântuirea sufletului, iubirea pentru Dumnezeu şi aproape. 
Omul creştin, în drumul său pentru dobândirea mântuirii, a vieţii veşnice, trebuie să cucerească şi 
să cultive virtuțile înfrânării. Virtute înseamnă putere, tărie sufletească, biruinţă asupra răului. 
Pentru creştin aceste virtuţi ce trebuie atinse prin faptă sunt: dreptatea, înţelepciunea, bărbăţia, 
cumpătarea, smerenia, mila, iertarea, pacea, bunătatea, blândeţea şi cununa tuturor virtuţilor: 
sfințenia. Subtilităţile trăirii şi gândirii omului creştin sunt de-a dreptul impresionante. Cine 
parcurge, de pildă, fie şi parțial, vocabularul creştin al celor douăsprezece volume ale textelor 
filocalice!*, va fi surprins de diversitatea şi profunzimea scrutării trăirilor creştine şi raportarea 
acestora la universul specific de valori. Demn de reținut este, mai ales pentru spiritualitatea 
creştin ortodoxă, şi faptul că filosofia păgână este înlocuită cu filocalia. Prin urmare, iubirea de 
înţelepciune este înlocuită cu iubirea de frumos, cunoaşterea profană cu cea revelată, cunoaşterea 
prin mijloace proprii cu cunoaşterea prin ajutor divin, semeţia cu smerenia, atingerea 
înţelepciunii cu mântuirea. 

Trebuie reţinut, totodată, că învăţătura creştină este o mărturisire a celor care trăiesc 
credinţa cu toată fiinţa lor. Aceste valori sunt experienţe trăite, nu doar idei ce numesc calităţi ori 
defecte caracteriale. 

Prin urmare, cele două adverbe Dincolo versus Aici, ce despică universul creştin în 
dihotomii logice, ireconciliabile rațional, sunt simțite împreună prin credinţă, iubire şi speranță în 
viaţa veşnică, în mântuirea sufletului. Cu alte cuvinte, ceea ce desparte gândirea unifică trăirea şi, 


prin urmare, universurile paralele corespunzătoare adverbelor Dincolo versus Aici pot comunica 


314 Filocalia (iubire de frumuseţe care este totodată şi bunătate) este o mare colecţie de scrieri ascetice şi mistice 
răsăritene, alcătuite de Sfinţii Părinţi şi scriitori bisericeşti între veacul al IV-lea şi al XIV-lea. Lucrarea a fost tradusă 
integral în limba română de părintele Dumitru Stăniloae şi a apărut la mai multe edituri, printre care şi Humanitas. 
Cele douăsprezece volume ale Filocaliei pot fi accesate la adresa: www.filocalia.ro. 

între ele. Numai că trăirea sufletească a dihotomiilor respinse de logica internă a gândirii a creat 
cu timpul în omul creştin stări de tensiune interioară, semn că simţirea şi gândirea noastră nu pot 
fi într-un conflict perpetuu. Aşa se explică, în parte, de ce învățații creştini au încercat să-şi 
reprezinte într-un mod coerent (necontradictoriu) această stare de tensiune dintre simțământ şi 
gândire şi de ce problema intervalului dintre Dincolo şi Aici, a dominat reflecția creştină timp de 
un mileniu:!5. 

Toate zbaterile omului medieval, inclusiv cele care ţin de artă şi frumos, sunt legate de 
obsesia intervalului, de încercarea de conciliere a celor două regimuri ontologice — radical 
distincte — corespunzătoare adverbelor Dincolo versus Aici. 

Dacă ar fi să traducem în termeni omeneşti, tensiunea internă a problematicii intervalului 
putea fi formulată astfel: cum se poate armoniza ceea ce este respins în ordine raţională, dar 
acceptat în ordine sufletească? 

Revenind, natura intervalului — a „spaţiului” situat între cele două regimuri ontologice 
radical distincte a obsedat, încă de la Aureliu Augustin, mintea reflexivă a omului medieval, 
constrâns să pună în corespondenţă ceea ce în principiu este incompatibil. Ca urmare a meditației 
asupra intervalului spaţial şi temporal ce stă între cele două lumi, au apărut în reflecția medievală 
teoria celor două cetăţi ale lui Augustin"!€, ideea istoriei şi umanităţii (decăzute), teoria treptelor 
de existenţă, problematica incompatibilității celor două instrumente ale cunoaşterii — credința 
(revelaţia, iubirea, mistica) şi raţiunea omenească limitată şi, desigur, speculaţiile angelologice*!” 
etc., chestiuni la care vom face referiri mai ample atunci când vom discuta raportul dintre 


frumosul divin şi frumosul sensibil. 


315 Tensiunea dintre Dincolo versus Aici îşi are izvorul în dubla origine a Weltanschauung-ului creştin: tradiţia greco- 
latină şi tradiţia iudaică. În tradiţia iudaică, lumea divină (Dincolo) este desemnată cu termenul de Împărăţie. În 
Evanghelia după Matei se foloseşte de 51 de ori cuvântul grecesc basileia, care poate fi tradus prin „împărăţie”. 
„Împărăţia lui Dumnezeu”, „împărăţia cerurilor”, „împărăţia Tatălui” sau „împărăţie” denotă, toate, o conceptualizare 
de tip iudaic.” Vezi Oscar Cullmann, Noul Testament, Bucureşti, Editura Humanitas, p. 41. 

515 „Două iubiri s-au întrupat aşadar în două cetăţi, iubirea de sine până la disprețul de Dumnezeu în cetatea 
pământească; iubirea faţă de Domnul până la disprețul faţă de sine — în cetatea Domnului. Una îşi găseşte slava în ea 
însăşi, cealaltă şi-o află în Dumnezeu. Una cere să fie slăvită de oameni, cealaltă îşi află cea mai nepreţuită slavă în 
Dumnezeu ca martor al conştiinţei... În inima cetăţii Domnului, singura înţelepciune este credinţa, care dă temei 
închinării la adevăratul Dumnezeu şi îi asigură răsplata alături de sfinţi, acolo unde oamenii stau în preajma 
îngerilor.” Sfântul Augustin, La cite de Dieu, Seul, vol. 2, cartea a XIV-a, p. 191, apud Jacqueline Russ, op. cit., p. 
64. 

317 Vezi Andrei Pleşu, Despre îngeri, Bucureşti, Editura Humanitas, 2003, în mod special, capitolul: Îngerii. Elemente 
pentru o teorie a proximităţii, pp. 253-280. 

Ei bine, în acest context al Weltanschauung-ului creştin, respectiv în interiorul 
problematicii ontologice a intervalului, trebuie să plasăm vorbirea despre artă şi frumos în Evul 


Mediu, o preocupare teoretică majoră pentru înţelegerea condiţiei intelectuale a omului european. 


3. Simbolul - dialectica dintre văzut şi nevăzut 

Cum spuneam, Weltanschauung-ul creştin, al cărui ax este creaţia divină ex nihilo, aduce 
cu sine o noutate majoră în lumea Antichității târzii. Este vorba despre instituirea credinței ca 
principiu al cunoaşterii, principiu din care decurg toate celelalte facultăţi umane cognitive: 
intuiţia, intelectul, raţiunea. Căci, având o origine divină, numai credinţa poate face legătura între 
cele două cupluri de contrarii ireconciliabile în planul gândirii logice: Dincolo versus Aici. 

Pentru creştini, credinţa este un dar al lui Dumnezeu, o virtute supranaturală revărsată de 


Dumnezeu în om, este ajutorul din afară dat omului pentru a putea înţelege mesajul divinității. 


318 


Prin urmare, pe temeiul credinţei, pe ajutorul divin, pe revelație” se clădeşte toată învățătura 


creştină, căci Dumnezeu nu poate fi cunoscut de om numai prin propriile puteri. „Pe Dumnezeu 
nimeni nu L-a văzut vreodată; Fiul cel Unul-Născut, care este în sânul Tatălui, Acela l-a făcut 
cunoscut” (loan: 1: 18). Omul nu poate să creadă în Isus Cristos fără a se împărtăşi din Duhul lui. 
Duhul Sfânt e acela care revelează oamenilor cine este Isus. Căci „nimeni nu poate spune: «Isus 
este Domn», decât sub acţiunea Duhului Sfânt” (1 Cor 12, 3). „Duhul cercetează toate, chiar şi 
adâncurile lui Dumnezeu. (...) Nimeni nu cunoaşte cele ale lui Dumnezeu decât Duhul lui 
Dumnezeu” (1 Cor 2, 10-11). Numai Dumnezeu îl cunoaşte în întregime pe Dumnezeu. Noi 
credem în Duhul Sfânt pentru că este Dumnezeu. 


Aşadar, credinţa este precondiţia cunoaşterii şi astfel ne putem explica de ce toţi creştinii 


319, Actul cunoaşterii este 


împărtăşesc spusele lui Aureliu Augustin: cred pentru a putea înţelege 
318 Revelația în religia creştină desemnează relaţia credinciosului cu Dumnezeu instituită de Dumnezeu însuşi. Cu 
alte cuvinte, revelaţia este o cunoaştere supranaturală ce-şi are izvorul în libertatea absolut gratuită a lui Dumnezeu 
de se comunica pe sine. De aceea, revelaţia este presupoziţia absolută a gândirii teologice şi ea întemeiază orice act 
de cunoaştere uman. Vezi, Enciclopedia de filosofie şi ştiinţe umane, ed. cit., p. 933. 

39 Rațiunea nu are, pentru Augustin, o natură simplă şi unică, ci mai curând una dublă şi separată. Omul a fost creat 
după imaginea lui Dumnezeu; în stadiul iniţial, în care ieşit din mâinile lui Dumnezeu, el era egal cu arhetipul său. 
Dar această stare a fost pierdută cu totul prin căderea lui Adam. De atunci, întreaga putere originară a raţiunii a fost 
întunecată. Iar raţiunea singură, prin sine însăşi şi propriile-i facultăți nu poate găsi niciodată drumul îndărăt... Dacă 
o astfel de îndreptare e posibilă vreodată, ea se poate înfăptui numai prin ajutor supranatural, prin puterea graţiei 
divine. Nici Toma d" Aquino, discipolul lui Aristotel, care s-a întors la izvoarele gândirii greceşti, nu a îndrăznit să se 
abată de la această dogmă fundamentală... Am ajuns aici la o răsturnare completă a tuturor valorilor afirmate de către 
filosofia greacă.” (Cf. Ernest Cassirer, Eseu despre om. O introducere în filosofia culturii umane, Bucureşti, Editura 
Humanitas, 1994, p. 23) 

întemeiat pe credinţă, deci pe un temei divin, exterior, logicii interne a minţii omeneşti. Altfel 
spus, prin ideea de supremație a credinţei, creştinismul a adus în prim-plan cunoaşterea prin 
credință, o cunoaşterea simbolică’ pe care o opune cunoaşterii raţionale, discursive. 
Cunoaşterea simbolică, adică cunoaşterea semnelor prezenței divinității, obţinută cu ajutor divin 
prin faptul credinţei, este considerată, pe bună dreptate, superioară cunoaşterii raţionale obținute 
discursiv. 

În concluzie, numai dacă avem în vedere această premisă a supremaţiei credinţei şi a 
cunoaşterii simbolice, vom avea şi posibilitatea de a înţelege din interior, configuraţia stilistică a 
culturii creştine, inclusiv vorbirea despre artă şi frumos, care a făcut din alegorie şi simbol 
principalele mijloace de expresie. Pe scurt, We/tanschauung-ul creştin, prin misterul total pe care- 
l instituie ideea creației divine ex nihilo şi, corelativ, prin ideea harului, a cunoaşterii prin 
credință, face din simbol instrumentul privilegiat în cunoaştere. Prin intermediul simbolului 
mintea omenească poate „vorbi” despre ceea ce este Dincolo, iar prin analogie îşi poate chiar 
reprezenta acea lume. Întreaga lume creştină este dominată de lumea simbolului şi 
simbolisticii?!. 

Dar ce este simbolul**2? Interesant de ştiut este că termenul „simbol” vine de la grecescul 
symbolon (verbul symballein — a pune împreună) care însemna obiect tăiat în două care servea 
drept semn de recunoaştere. Symbolon desemna în mediile orfice un fragment dintr-un vas de lut 
pe care fiecare dintre participanţi îl lua cu el ca semn al întregului dispărut. Prin urmare, 


fragmentul reprezenta întregul care nu mai există ca atare (vasul de lut era spart), şi în această 
320 Când vorbim despre „cunoaştere simbolică” în sens creștin, medieval, facem abstracţie de înțelesurile filosofiei 
simbolice a lui Ernst Cassirer, care pleacă de la premisa că omul trebuie văzut nu ca animal rationale, ci ca animal 
symbolicum. În viziunea lui Cassierer, omul nu trăieşte într-un univers pur fizic, ci în unul simbolic. „Limbajul, 
mitul, arta şi religia sunt părţi ale acestui univers. Ele sunt firele diferite care ţes reţeaua simbolică, țesătura încâlcită 
a experienţei umane. Întregul progres uman în gândire şi experienţă speculează asupra acestei reţele şi o întăreşte... 
În loc să aibă de a face cu lucrurile înseşi, omul conversează, într-un sens, în mod constant cu sine însuşi. El s-a 
închis în aşa fel în forme lingvistice, imagini artistice, simboluri mitice sau rituri religioase, încât el nu poate vedea 
sau cunoaşte nimic decât prin intermediul acestui mediu artificial”, Ernst Cassirer, Eseu despre om, ed. cit., pp .43- 
44. 

321 Este interesant de ştiu că puterea simbolului este folosită pentru traducerea principiilor credinței chiar din zorii 
creştinismul. Acesta a apelat, în contextul persecuțiilor de tot felul, din prudență, la simboluri cum ar fi peştele, 
cocosul, fenixul, mielul, vița-de-vie. În mai multe catacombe, chipul Mântuitorului, de pildă, este ascuns în spatele 
imaginii unui peşte. 

32 „Aria semantică a termenului de simbol se întinde la figurativitatea şi concretețea proprii unei imagini 
semnificative până la convenționalitatea şi vidul intuitiv care prezidează lumea cifrelor şi literelor sau semnelor 
operatorii. Cuvântul «simbol» poate suscita în mintea fiecăruia o analogie emblematică, un fragment de realitate 
mitică sau un semn grafic care evocă un sunet, o mărime, o operație sau o relație. De la artă şi religie până la chimie, 
lingvistică, logică-matematică, «simbolul» subântinde o realitate care este aceeaşi în virtutea unei singulare însuşiri: 
substituirea.” (Cf. Gabriel Liiceanu, Om şi simbol. Interpretări ale simbolului în teoria artei şi filosofia culturii, 
Bucureşti, Editura Humanitas, 2005, p. 12) 

calitate fragmentul conservă parţial ceea ce a fost cândva. Simbolul, aşadar, posedă un înțeles 
(semnificaţie) prin faptul că trimite (denotă) la ceva ce nu este el, ca fragment. Simplu spus, 
fragmentul „spune” ceva despre „altceva”. Simbolurile sunt semne cu dublu sens. Pe de o parte, 
simbolul este ceva care ţine de ceea ce este fenomenal, ceea ce se arată (corporal, material, fizic 
etc.) şi ceea ce este ascuns (figurat, existenţial, ontologic). În concluzie, simbolul este purtător de 
sensuri multiple, de plurivocităţi şi analogii”. În fond, nu există artă care să nu fie de esență 
simbolică, fapt de care era pe deplin conştient chiar Platon. Respingerea mimesis-ului din cetatea 
ideală este realizată de pe platforma unor preferinţe estetice ce se îndreptau spre arta simbolică a 
egiptenilor". 

Cum se poate remarca cu uşurinţă, simbolul „reproduce” în fiinţa sa dihotomia Dincolo 
versus Aici. Ambii termeni contradictorii se regăsesc deopotrivă în natura sa. Pe de o parte, ideea 
de simbol presupune existenţa unor elemente specifice lumii de Aici, adică un semn (lat. signum), 
un element corporal (element material, gestual, grafic, fonic, plastic etc.) o entitate 
(individualitate) determinabilă cu ajutorul simțurilor, ceva concret dispus în spaţiu şi timp, ce 
posedă caracteristici şi proprietăţi fizice etc. Pe de altă parte, în ideea de simbol se presupuse 
prezenţa înfelesului, a elementului spiritual caracteristic lumii lui Dincolo. Semnul întreţine astfel 
o relaţie de la efect la cauza pentru care el este un semn a ceva ce există cu adevărat. Cum mai 
spuneam, termenul de „existenţă” desemnează doar ceea ce este spiritual, ceea ce nu are existență 
concretă. Pentru creștin, lucrurile corporale fiind vremelnice, nu există *%, ele sunt semne pentru 
ceea ce există cu adevărat, Dumnezeu. 

Elementele materiale ale lumii, dar şi cele produse de om, artefactele, inclusiv cuvintele 
ori semnele iconice, sunt simboluri mandatare ale divinității, sunt arătări ale sale, ale căror 


înţelesuri pot fi descifrate numai prin credinţă, cu ajutor divin. 


33 „De la început cunoaşterea simbolică definită triplu, ca gândire totdeauna indirectă, ca prezenţă figurată a 
trencendenţei şi ca înţelegere epifanică, apare la antipodul... cunoaşterii (savoir), aşa cum este ea instituită de zece 
secole încoace în Occident” (Cf. Gilbert Durand, Aventurile imaginii. Imaginaţia simbolică. Imaginarul, Bucureşti, 


Editura Nemira, 1999, p. 27) 


324 Vezi şi http://Awww.ortho-logia.com care prezintă pe lângă o serie de incursiunii filologice referitoare la istoria 


cuvântului „simbol” şi o analiză competentă a relaţiei dinte simbol şi icoane. 

325 Trebuie spus că una dintre marile supoziţii ale gândirii europene necontestate până la mijlocul secolului al XIX- 
lea, este aceea ce plenitudinii fiinţei lumii. Ideea raţionalităţii lumii şi a perfecțiunii fiinţei divine a traversat lumea 
europeană încă din momentul ei grecesc. În conformitate cu acest principiu, trebuie să vorbim despre „grade” de 
existenţă şi de perfecţiune. Dumnezeu se confundă cu existenţa autentică. Celelalte moduri de a fi sunt plasate în 
diverse ierarhii ale existenţei. Vezi Arthur O. Lovejoy, Marele lanț al Fiinţei. Istoria ideii de plenitudine de la Platon 
la Schelling, Bucureşti, Editura Humanitas, 1997. 

Simbolul substituie o realitate cu o altă realitate, fiind un „purtător de cuvânt” al realităţii 
substituite în condiţiile în care el se prezintă şi pe sine. O icoană, de pildă, este un substitut al 
divinității, o prezintă, o reprezintă, transmite un mesaj despre felul în care există divinitatea şi, în 
acelaşi timp, se prezintă şi pe sine ca obiect făcut, ca artefact. 

Problematica teoretică pe care a pus-o simbolistica creştină în faţa minţii umane este 
foarte dificilă, căci Dumnezeu s-a arătat oamenilor prin ceea ce nu este el”. Prin urmare, actul 
interpretării semnelor divine urmează un cerc vicios, numit mai târziu „cercul hermeneutic”, ce 
constă într-un proces de înţelegere a ceva ce este mai dinainte înţeles (preînţeles). Cu alte cuvinte, 
premisele interpretării sunt fundate deja pe nişte concluzii, în timp ce concluziile sunt văzute la 
rândul lor ca premise. Simplu spus, noi ajungem la adevărul textului biblic pe care noi deja îl 
credem ca adevărat. Interpretarea confirmă ca adevărat ceva despre care noi deja ştiam că este 
adevărat. Fireşte că întrebarea ce se impune este următoare: în ce constă atunci relevanţa 
interpretării? Răspunsul creştin în această privință este următorul: credinciosul ştie ce este 
adevărul pentru că el este un adevăr de credinţă. Adică ceea ce este obținut prin har divin. Numai 
că postularea existenţei adevărului nu înseamnă şi trăirea lui în suflet şi, totodată, înțelegerea lui, 
adică legarea adevărului divin cu conținuturi şi stări ale conştiinţei omeneşti. În acest caz, 
circularitatea interpretării generează o varietate multiplă de înţelesuri de cele mai multe ori, în 
ordinea logicii umane, reciproc contradictorii, dar echivalente ca adevăr prin actul mărturisit al 
credinţei. 

Prin simbol, ceea ce este spiritual, abstract, invizibil, ceea ce aparţine lumii lui Dincolo 
poate fi „vizualizar”, în timp ce lucrurile concrete, individuale (naturale sau artefacte), aparţinând 
lumii lui Aici, transcend vizibilul, sunt semene ale lui Dincolo. Se creează astfel o lume a 
corespondențelor între cele două lumi radical diferite ce nu pot comunica nemijlocit, 


corespondențe mediate, cum spuneam, de simbol. 

Cf. Pr. Prof. Dumitru Abrudan, http://holytrinity-la.org/rom. „Sărbătorirea Botezului Domnului se mai numeşte cu 
un termen grecesc şi epifanie adică «Arătarea Domnului». Pe bună dreptate i s-a dat acest nume, pentru ca acum 
Domnul se arată prima dată în public, gata de a îndeplini misiunea pentru care a fost trimis de către Tatăl. Văzându-L 
Ioan, cel care boteza, în Iordan, pe toţi cei ce veneau din Ierusalim şi din toata Iudea, L-a vestit şi el şi L-a arătat 
lumii ca fiind «Mielul lui Dumnezeu ce ridica păcatele lumii» (In.1,29). Dar, la Bobotează, nu numai Fiul cel Unul 
Născut s-a arătat, ci şi celelalte două Persoane treimice şi-au dezvăluit în chip desluşit existenta. «Deschiderea 
cerului)» de care ne vorbeşte Sfânta Evanghelie (Mt.3,17) tocmai lucrul acesta îl sugerează, anume că taina cea mai 
presus de minte şi de cuvânt a Treimii devine acum cunoscută, bineînţeles atât cât este cu putinţă creaturii să o 


AL) 


cunoască”. Vezi şi Antoaneta Olteanu, Ca/endarele poporului român, Bucureşti, Editura Paideia, 2001, pp. 38-40. 

Dincolo şi Aici, cele două vocabule ale binomului creştin sunt puse în corespondenţă prin 
simbolurile revelaţiei şi întrupării”, „coborârea” lui Dincolo către Aici şi a îndumnezeirii, 
„ridicarea” lui Aici către Dincolo. Conştiinţa creştină simbolică, având la dispoziţie numai 
mijloace indirecte de cunoaştere, vede în lumea de Aici semne pentru lumea de Dincolo. Lumea 
de Aici ține locul literelor alfabetului pe care le combinăm pentru a forma cuvinte pentru a 
înţelege lumea lui Dincolo"%. Astfel, „omul medieval trăia într-o lume populată de semnificaţii, 
trimiteri, suprasensuri, manifestări ale lui Dumnezeu în lucruri, într-o natura care vorbea 
neîncetat un limbaj heraldic, în care un leu nu era doar un leu, un hipogrif era tot atât de real ca 


un leu pentru că la fel ca acesta era un semn... al unui adevăr superior. Este o viziune simbolico- 


alegorică asupra universului"*”. 

Desigur că între simbol şi alegorie” (figură de stil ce presupune utilizarea unui şir de 


comparații, metafore şi personificări) există o serie de distincţii“! pe care orice tratat de stilistică 


le face. Dar, dacă plecăm de la ideea că atât simbolul, cât şi alegoria apelează la analogie şi 


37 Problema Întrupării, numită de Sfântul Pavel, un scandal şi o nebunie, nu are echivalent în sursele originare ale 
creştinismului şi nici nu este de găsit într-o altă religie. lisus face legătura între Dumnezeu şi om pentru că este 
mediator „deoarece este Dumnezeu-om. Poartă în Sine tot universul intim al divinității, tot Misterul trinitar şi 
totodată misterul vieţii în timp şi în nemurire. Este cu adevărat om. În El divinul nu se confundă cu umanul. Rămâne 
ceva esențialmente divin”. Vezi loan Paul al II-lea, Să trecem pragul speranței, Bucureşti, Editura Humanitas, 1995, 
p. 71. 

35 Vezi Jean Borella, Criza simbolismului religios, laşi, Editura Institutul European, 1995, pp. 30-31. 


39 Umberto Eco, Arta si frumosul în estetica medievală, ed. cit., p.67 

30 „În Grecia, operaţia alegorică s-a numit mai întâi hyponoia, care prin opoziţia cu discursul simplu, desemnează 
«conjectura» sau «bănuiala». Hypo-noein însemna a sesiza subînţelesul, semnificaţia pe care o acoperă un văl... a 
rosti altceva, a declara public (în agora) altceva decât ceea ce se spunc...[...]. Pe de altă parte, ca figură de stil, 
alegoria a fost definită retoric... Quintilian o analizează ca pe o „metaforă continuă” care, prea obscură fiind, alunecă 
în enigmatic. Astfel, interpretativă sau expresivă, alegoria constă întotdeauna într-o semnificaţie potrivită celuilalt; 
iar în lumea greacă şi latină rolul său nu era doar ornamental, ci şi moral şi cognitiv. Moral, pentru că permite 
corectarea, într-un sens pios sau raţional, a ceea ce era revoltător în mituri. Cognitiv, pentru că i se dă sarcina de a 
dezvălui o structură secretă a lumii, prin intermediul limbajului care o reflectă: stoicii îndeosebi, care înțeleg prin 
intellidere un intus legere (o «lectură înlăuntru»), au descris cunoaşterea ca pe un fel de decriptare...[...]. În 
iudaism... alegoria presupune în acelaşi timp existenţa adevărului şi şi dovada absenței lui; omul devine alegorist 
tocmai pentru că este gonit din adevăr. Pentru creştinism, dimpotrivă, întruparea lui Dumnezeu este cea care 
guvernează alegoreza; ea apare posibilă şi necesară tocmai pentru că divinul a devenit vizibil, în persoana lui lisus 
Hristos: necesară pentru că a refuza alegoria înseamnă a refuza Verbul întrupat; şi posibilă, pentru că dacă păcatul 
originar ne-a lipsit de adevăr, în schimb Întruparea — sau reiterarea ei euharistică — îl reintroduce în figuri, făcând să 
survină, după expresia admirabilă a lui Bernadino din Siena, «Creatorul în făptură, ne-închipuitul în chip, nerostitul 
în spunere, neexplicatul în vorbă, nevăzutul în viziune». Coborârea lui Dumnezeu în lume permite omului o înălțare, 
al cărui mijloc îl reprezintă alegoria”. Pe larg, Yves Hersant, Alegoria, în Spiritul Europei. Gusturi şi maniere, vol. 3, 
ed. coord de Antoine Compagnon şi Jacques Seebacher, pp. 24-26. Vezi şi loan Pânzaru, Despre alegorie, în „Studii 
şi cercetări lingvistice” , Nr. 4, Anul XXXIX, 1988. 

31 „Alegoria pleacă de la o idee (abstractă) pentru a ajunge la o figură, în timp ce simbolul este mai întâi şi de la sine 
figură şi, ca atare, sursă de idei între altele.” (Cf. Gilbert Durand, Bucureşti, Editura Nemira, 1999, Aventurile 
imaginii. Imaginaţia simbolică. Imaginarul, p. 17. Vezi şi Tabelul nr. 1, Moduri de cunoaştere indirectă, în celulele 
cărora autorul aşază pe două coloane alegoria şi simbolul pentru a se vizualiza cu mai multă uşurinţă diferenţele şi 
asemănările dintre cele două moduri de cunoaștere indirectă.) 

substituție putem, pentru a înţelege mentalitatea medievală, să le vedem ca proceduri similare de 
punere în corespondenţă a lui Dincolo cu Aici. Faptul acesta ne va permite să vorbim despre o 
viziune simbolico-alegorică, aşa cum procedează şi Umberto Eco fără să fie nevoie ca la tot pasul 
să distingem între simbol şi alegorie. Conştiinţa creştină vede peste tot semnele criptice, 
enigmatice, ale prezenţei divinității în lume, iar obsesia ei majoră constă în încercarea de 
decriptare a mesajului acestora. 

Ei bine, plecând de la aceste precizări teoretice, trebuie spus că vorbirea despre artă şi 
frumos în Evul Mediu este profund marcată de gândirea simbolică plină de analogii a omului 
medieval, de viziunea simbolico-alegorică pe care o propune Weltanschauung-ul creştin. 

În fapt, cheia înţelegerii tuturor reprezentărilor teoretice inclusiv a esteticii medievale se 
află în structura dihotomică a  Weltanschauung-ului creştin. Corespunzător dihotomiei Acolo 
versus Aici, toate reprezentările teoretice sunt cupluri de contrarii mediate, puse în 
corespondenţă, de simbol şi alegorie. 

Faptul acesta devine cu atât mai evident dacă ne raportăm la reprezentarea teoretică cea 


mai răspândită a frumosului în lumea creştină: frumosul ca lumină. 
II. Teorii ale artei şi frumosului în lumea medievală 


1. Preliminarii. Caracteristici ale esteticii medievale. 

Ca şi în cazul vechii culturi greceşti, nici în perioada creştină nu putem vorbi despre o 
estetică în sensul propriu al cuvântului. Cauza este aceeaşi. Şi în lumea creştină arta şi frumosul 
sunt gândite separat. Desigur, sunt şi contexte în care frumosul este gândit ca un predicat al artei, 
dar faptul acesta nu contrazice ideea de bază a creştinismului: frumosul ca perfecţiune este un 
nume al fiinţei divine. Prin urmare, ca nume la fiinţei divine frumosul este, ca şi la greci, un 
predicat universal, care se poate aplica oricărui obiect individual (ca prezenţă ori absenţă). Pentru 
Părinţii bisericii (şi ideea este transmisă cu consecvență timp de un mileniu) întreaga creaţie este 


frumoasă“? 


. Corespunzător dihotomiei Wel/tanschauung-ul medieval, Acolo versus Aici, frumosul 
are o dublă natură ontologică. Pe de o parte, fiind nume al fiinţei divine, frumosul este o entitate 
metafizică, transcendentă fiinţei umane şi poate fi cunoscut cu mijloacele credinţei, în ordine 


umană, prin mistică. Pe de altă parte, lumea fiind o creaţie a lui Dumnezeu şi purtând atributele 


* Cuvântul grecesc care desemna această convingere era pankalia, într-o traducere liberă însemnând frumosul este 
prezent pretutindeni în lume. 

acestei creaţii, frumosul este o entitate sensibilă, prin faptul că toate lucrurile sensibile, corporale 
ale lumii, în grade diferite, sunt purtătoare de frumuseţe. Fiind de naturi distincte, frumosul 
metafizic şi frumosul sensibil nu pot comunica. Frumosul metafizic este divin, incorporal, 
spiritual, în timp ce frumosul sensibil este lumesc, legat de corporal, de materie. Chiar dacă nu 
este posibilă comunicarea, cele două forme de frumos pot fi puse însă, într-un mod simbolic 
(alegoric), în corespondență prin faptul că Dumnezeu s-a arătat oamenilor prin cea de-a doua 
parte a treimii sale, prin lisus Hristos. Întruparea dă posibilitatea omului de a pune în 
corespondenţă cele două regimuri ontologice Acolo versus Aici şi, respectiv, frumosul metafizic 
cu frumosul sensibil. Lumea lui Aici corespunde lumii lui Dincolo. Fiecare entitate îşi păstrează 
statutul, nu comunică, dar îşi corespund. Această distincţie între cele două regimuri ale 
frumosului este un postulat derivat din atributele fiinţei divine dintre care ideea creaţiei ex nihilo 
este primordială. În treacăt fie spus, în baza acestor convingeri, distincţia dintre frumosul natural 
şi frumosul artistic era pentru omul medieval absurdă. 

Pe de altă parte, nu putem vorbi despre o estetică medievală în sensul propriu al 
cuvântului şi din cauza faptului că nu avem de-a face cu o corelația sistematică între artă şi 
frumos. Arta, văzută ca o plăcere provocată de lucrurile frumoase sufletului, este, nu de puţine 
ori, considerată a fi nocivă. Motivul este simplu. Pentru creştin, scopul suprem al vieţii terestre 
este mântuirea şi nu dobândirea de plăceri lumeşti. Valorile trupului sunt respinse în numele 
valorilor spirituale, iar viaţa de pe pământ este un mijloc în dobândirea mântuirii. Aşa se explică 
de ce interesul pentru artă este derivat, mijlocit, întrucât arta nu îndeplineşte decât funcţii 
soteriologice (legate de mântuire, de dobândirea vieţii veşnice). 

Prin urmare, vorbirea despre artă şi frumos în Evul Mediu nu a condus la o estetică 
sistematică, cât mai degrabă la o viziune abstractă despre lume, subordonată paradigmei creştine, 
în cuprinsul căreia frumosul şi arta sunt componente din întreg. Vorbirea despre artă şi frumos 
este implicită şi are loc numai în contexte exterioare esteticii. Explicabil, desigur, pentru că 
Părinţii bisericii creştine, cei care au fixat reperele fundamentale ale învăţăturii, s-au referit la 
frumos sau la artă (în accepțiunea actuală) doar în măsura în care veneau în atingere cu anumite 
versete biblice. Aşa se face că estetica medievală, cea elaborată de Părinţii bisericii, este un mod 
de a vorbi nemijlocit despre Dumnezeu şi numai în plan secund, despre artă şi frumos în accepţia 


de astăzi a termenilor. 

Medievalii nu privesc, aşadar, arta şi frumosul în natura lor originară şi, prin urmare, nu 
putem vorbi despre estetică. Pe de altă parte, este tot atât de adevărat că medievalii discută foarte 
aprins natura acestor entităţi, frumosul şi arta, şi de aceea, pe urmele lui Umberto Eco, putem 
vorbi chiar de existenţa unor teorii estetice (desigur într-un sens slab), elaborate chiar şi atunci 
când dominanta intelectuală este religioasă?” . 

În esenţă, trebuie spus că fundamentele esteticii medievale se găsesc în Biblie şi că orice 
discuţie despre artă şi frumos trimite la acest fundament. Faptul acesta, ce pare a simplifica 
înţelegerea vorbirii despre artă şi frumos în Evul Mediu, complică ad infinitum reprezentările 
estetice întrucât mesajul biblic, creştin, cum se ştie, este deschis tuturor interpretărilor. Biblia, 
unificând într-un fot organic cele două tradiţii, greaco-latină şi iudaică şi, apoi, pe acest 


fundament, preluând selectiv şi influenţele culturii şi mentalităţii populațiilor germanice, a produs 

o mutație intelectuală în conştiinţa omului european’. Or, această unificare de tradiţii diferite 


într-un tot organic implică producerea de noi înțelesuri cuvintelor fundamentale aparținând 
tradițiilor de dinainte de unificare. Aici, în eterogenitatea tradițiilor unificate şi în 
polisemantismul cuvintelor fundamentale iudaice, greceşti şi latine, trebuie căutat izvorul 


inepuizabil de înţelesuri pe care Biblia îl aduce în lumea sensibilităţii şi gândirii europene“. 


5 Cf Umberto Eco, op. cit., „Vom considera drept teorie estetică orice discurs care, învederând o oarecare intenţie 
sistematică şi punând în joc concepte filosofice, se ocupă de fenomene care privesc frumosul, arta şi condiţiile de 
zămislire şi de apreciere a operelor de artă, privesc raporturile dintre artă şi alte activităţi, şi dintre artă şi morală, 
privesc misiunea artistului, noţiunea de agreabil, ornamental, stil, privesc judecăţile de gust, precum şi critica acestor 
judecăţi ca şi teoria şi practica interpretării textelor verbale şi nonverbale, adică problema hermeneutică...”, p. 7. 

34 Civilizaţia noastră s-a născut din întâlnirea mai multor culturi, ale căror interpretări privind existenţa umană erau 
atât de diferite, încât a fost nevoie de o enormă răsturnare istorică, însoțită de o credinţă fanatică, pentru a realiza o 
sinteză durabilă. În această sinteză, materiale de origine diversă au suferit o reconvertire şi o reinterpretare ce poartă 
urmele culturii dominante a timpului: cultura unui popor învins, grecii, reînsuflețită de un popor cuceritor, romanii”, 
Cf. loan Petru Culianu, Eros şi magie în Renaștere, 1484, laşi, Editura Polirom, 2003, p. 29. 

35 Polisemantismul ideii de frumos, de pildă, derivă între altele şi din felul în care textul biblic, cu precădere Vechiul 
Testament, a cunoscut diversele variante de traducere. Cum se ştie, Vechiul Testament a fost redactat în ebraică, pe 
durata a douăsprezece secole (se estimează că anul 1250 î. Hr. este acela în care Moise a primit tablele Legii pe 
muntele Sinai). Istoria tragică a poporului evreu dus în captivitate de mai multe ori şi, totodată, transformările limbii 
vii, au produs modificări substanţiale ale limbii ebraice vii. Astfel, în decursul secolelor limba ebraică a fost înlocuită 
cu dialectul aramaic (limba în care a vorbim lisus Hristos). Pe de altă parte, evreii aflaţi în diaspora elenistică, cu 
precădere cei din Alexandria, şi-au propus să traducă Vechiul Testament din ebraică pe care nu o mai vorbeau în 
limba cunoscută de ei, limba greacă. Astfel a luat naştere Septuaginta, după numele celor 72 de învăţaţi evrei aduşi 
din Palestina în Alexandria, locul în care s-a înfăptuit această traducere în secolul al III-lea î. Hr. Septuaginta, 
traducerea în limba greacă a Vechiului Testament, a dobândit o mare autoritate fiind folosită de Sfântul Pavel ca text 
de referinţă şi de Sfinţii care au evanghelizat atâtea populaţii antice. Septuaginta este considerată şi astăzi textul 
revelat al Ortodoxiei. În secolul al IV-lea d. Hr., Sfântul Ieronim (Eusebius Sophronius Hieronymus, 347-420) 
traduce Vechiul Testament, parțial din Septuaginta, parţial după textul ebraic, în latină, versiune cunoscută sub 
numele de Vulgata. Această variantă este textul fundamental pentru biserica catolică. În paralel cu Septuaginta şi 
Vulgata, Vechiul Testament redactat în ebraică a supravieţuit şi a continuat să fie citit în sinagogă timp de mai multe 
secole. Între secolele VIII-X, d. Hr. s-a resimţit însă nevoia de o canonizare a acestui text, întrucât existau o serie de 
neînţelegeri între rabinii interpreţi ai acestui text sacru. Neînţelegerile proveneau din faptul că limba ebraică fiind 

Faptul are o înseamnătate capitală. Wel/tanschauung-ul creştin cuprinde cuvinte fundamentale 
greceşti, cuvinte fundamentale latine, cuvinte fundamentale iudaice dar investite cu noi 
înţelesuri“. Prin urmare, cuvintele fundamentale ale culturii (estetice) medievale au doar o 
înrudire nominală cu cuvintele fundamentale ale tradiţiilor unificate. Simplu spus, chiar dacă în 
lumea creştină numele cuvintelor fundamentale care desemnează frumosul şi arta, ori raporturile 
dintre etc. sunt aceleaşi, înțelesurile lor sunt diferite. 

Din acest punct de vedere, estetica medievală nu trebuie văzută, aşa cum se consideră 
deseori în mod superficial, ca un comentariu al esteticii greceşti. Dimpotrivă. De pildă, chiar dacă 
teoriile greceşti ale frumosului sunt preluate în totalitate, estetica medievală propune un 
comentariu propriu şi original al lor şi, dincolo de comentariu, pe baza acestora o serie de mari 
inovaţii conceptuale. 

Revenind, atunci când vorbim despre estetica medievală, vorbim despre un discurs 
integrat comentariilor biblice. Cine parcurge textele estetice creştine cu scopul de a extrage o 
teorie coerentă despre artă şi frumos, în felul în care procedăm noi astăzi, va fi cu siguranță 
dezamăgit. Diferenţa dintre realizările artistice de excepţie ale lumii medievale şi teoria estetică a 
acelor vremuri este şocantă. În alte cuvinte, capodoperele artistice nu sunt însoţite, în ordine 


explicativă, şi de capodopere teoretice. Practica artistică a surclasat total înţelegerea teoretică 


consonantică, înţelesul era stabilit de cititorul textului care intercala vocalele între consoanele din care era format un 
cuvânt sau altul. Or, ebraica veche, ca limbă vie, nu mai exista şi era dificil de a intercala vocalele în textul 
consonantic. De pildă, consoanele zkhr putea fi citite fie zecher, amintire, pomenire, fie zakhar, bărbat. Datorită 
acestor ambiguităţi, între secolele VII-X, d. Hr. s-a realizat o nouă versiune ebraică a Vechiului Testament prin 
intercalarea vocalelor în textul consonantic existent. Astfel s-a născut textul masoretic (masora — tradiţie) al Vechiului 
Testament care stă la baza Bibliei protestante (luterană şi calvină). Disputele filologice în jurul acestor variante ale 
Vechiului Testament sunt, uşor de bănuit, prin subtilitatea lor, greu de evaluat. Cert este că în funcţie de canonizarea 
unui text sau altul din variantele enumerate ale Vechiului Testament, se optează pentru anumite înțelesuri ale unor 
cuvinte fundamentale, inclusiv cele legate de estetică. De pildă, pe cazul limbii române, dacă se optează pentru textul 
masoretic, aşa cum a optat Gala Galaction în 1936, atunci textul din Facerea, 1:3-4, are următoare variantă de 
traducere: Și a zis Dumnezeu: „Să fie lumină”! Si a fost lumină. Să a văzut Dumnezeu că e bună lumina, şi a 
despărţit lumina de întuneric (Vezi Biblia sau Sfânta Scriptură, Bucureşti, Institutul Biblic şi de Misiune Ortodoxă al 
Bisericii Ortodoxe Române, Ediţia din 1968), Dacă se optează pentru textul Septuagintei, aşa cum au optat 
Bartolomeu Valeriu Anania în 2001, atunci textul din Facerea, 1:3-4, are următoare variantă de traducere: Și a zis 
Dumnezeu: „Să fie lumină”! Si a fost lumină. Şi a văzut Dumnezeu lumina că e frumoasă, şi a despărțit lumina de 
întuneric (Vezi Biblia sau Sfânta Scriptură, Bucureşti, Institutul Biblic şi de Misiune Ortodoxă al Bisericii Ortodoxe 
Române, 2001). În această ultimă variantă de traducere ni se propune următoarea explicaţiei filologică care a motivat 
traducerea cuvântului grecesc kalos prin frumos şi nu prin bine aşa cum a optat Gala Galaction. „Ca adjectiv, kalos 
înseamnă frumos, ca adverb înseamnă bine. Lumina frumoasă e opţiunea exegetică a Sfântului Vasile cel Mare. 
Frumos şi bine, laolaltă, induc ideea de armonie” (p. 22). Prin urmare, opţiunea pentru o anumită variantă de 
traducere a Bibliei înseamnă, în acelaşi timp, şi acceptarea unor principii, teze fundamente în orice act de 
interpretare. lată, plecând de la acest exemplu, că ideea polisemantismului textului biblic trebuie avută în vedere în 
orice judecată privitoare la cultura estetică medievală. 

56 „E nevoie de trei ingrediente pentru a face Europa: Roma, Grecia şi creştinismul — căruia Valery nu uita să-i pună 
temelia în Vechiul Testament.”(Cf. Remi Braque, Europa, calea romană, Cluj, Editura Design & Print, 2002, p. 31) 

specializată, un caz unic în istoria culturii europene. Faptul trebuie înțeles şi nu condamnat sau 
ridiculizat aşa cum s-a întâmplat deseori în istorie. Cum spuneam, pentru omul medieval, 
primordială era mântuirea, care nu este reductibilă la nimic altceva. Mântuirea este scopul 
suprem a vieţii pământeşti, idealul de viață al omului medieval. Toate celelalte lucruri erau 
secundare fiind gândite ca mijloace în dobândirea mântuirii. Aşa cum arată şi Hans Sedlmayr, 
arta, frumosul şi, corespunzător, reprezentările teoretice, au stat timp de o mie de ani sub semnul 
dominant al fiinţei divine. Astfel, prin raportare la acest criteriu, mai exact al raportului omului cu 
Dumnezeu, Sedlmayr distinge nu numai două perioade distincte ale acestei estetici, ci şi deosebiri 
sau asemănări, în ordine estetică, între creştinismul european şi cel bizantin“. 

Cum spuneam, fundamentele esteticii medievale se găsesc în Biblie, iar principiul de la 
care plecăm în orice discuţie despre artă şi frumos în Evul Mediu trebuie să facă referiri 
obligatorii la simbolul luminii. În fapt, noutăţile majore în plan conceptual pe care le aduc cu sine 
reprezentările teoretice asupra frumosului şi artei în Evul Mediu sunt, simplificând desigur 
lucrurile, legate de elaborarea unei noi imagini asupra artistului şi producerea unei esteticii 
originale, diferită de lumea veche dar şi de cea a modernităţii. 

In primul rând, lumea medievală propune, ceea ce va deveni un canon în viziunea 
europeană, imaginea artistului creator'**, a omului înzestrat cu har“, capabil să creeze, similar 
fiinţei divine, obiecte noi, diferite de cele date în ordine naturală. Cu alte cuvinte, ideea că artistul 
creează, adică prin voinţa şi acţiunea sa produce un spor de fiinţă, adaugă la lumea obiectelor 
existente noi entităţi care nu ar fi existat în absenţa creaţiei, este plămădită în lumea medievală. 

Desigur, din punct de vedere social artistul face parte, cum vom remarca în capitolul 
destinat conceptului artei şi statutului artistului, din categoria modestă a lui /aboratores, a celor 
37 Vezi Hans Sedlmayr, Pierderea măsurii, Bucureşti, Editura Meridiane, 2001, cap. XV, Arta modernă. A patra 
perioadă a artei occidentale, pp. 203-208. 

* Modelul artistului creator este îl găsim reprezentat în Vechiul Testament, Ieșirea, 35:30-35 şi 36:1-2, în contextul 
alcătuirii cortului sfânt care urma să adăpostească Tablele legii pe care Moise le-a primit de la Dumnezeu pe Muntele 
Sinai. „Apoi a zis Moise către fiii lui Israel: Iată Domnul a chemat anume pe Beţaleel, fiul lui Uri a lui Or, din 
seminţia lui Iuda; Şi l-a umplut de duhul dumnezeiesc al înţelepciunii, al priceperii, al ştiinţei şi-a toată iscusinţa, Ca 
să lucreze ţesături iscusite, să facă lucruri de aur, argint şi de aramă; Să cioplească pietre scumpe pentru încrustar, să 
sape în lemn şi să facă lucruri iscusite. Şi priceperea de a învăţa pe alții a pus-o în inima lui a lui Ohaliab, fiul lui 
Ahisamac, din seminţia lui Dan; A umplut inima acestora de înţelepciune, ca să facă pentru locaşul sfânt orice lucru 
de săpător şi de ţesător iscusit, de cusător de pânză de mătase violetă, stacojie şi vişinie, şi de in, şi de ţesător în stare 
de a face orice lucru şi a născoci ţesături iscusite. Și Beţaleel şi Ohaliab, şi toţi cei cu inimă iscusită, cărora Domnul 
le dăduse înţelepciune şi pricepere, ca să ştie să facă tot felul de lucruri, trebuitoare la lăcaşul cel sfânt, vor trebui 
să facă cum poruncise Domnul.” 

* Cum am mai arătat, harul înseamnă ceea ce Dumnezeu dăruieşte gratuit, deci fără merit, omului. Desigur că harul 


pe care Dumnezeu l-a dat tuturor oamenilor este viaţa. Totodată, Dumnezeu a dăruit şi individual, fiecărui om, un 
anumit har, adică o capacitate de a face ceva venită din afară. 

care muncesc cu braţele. Dar artistul, şi textul biblic precizează explicit, este diferit de 
meşteşugar. Artistul se pune în slujba divinității. Obiectul lui de exerciţiu este sacru, el este legat 
de lăcaşul cel sfânt. Artistul posedă haruri divine — înţelepciune, pricepere, cunoaştere şi ştiinţă 
etc. pentru că numai el, prin creaţia sa, poate face legătura între cele două lumi: Dincolo - Aici. 

Faptul acesta nu trebuie să-l pierdem niciodată din vedere. Suntem într-o perioadă în care 
conceptul artei în sens modern, creaţie a artistului individual care se exprimă pe sine, nu exista. 
Arhitectura religioasă, obiectele de cult, icoanele etc. nu erau percepute ca artă, aşa cum ne 
raportăm noi astăzi la realizările Evului Creştin, ci ca imagini miraculoase ale transcendenței. În 
lumea medievală nimeni nu se îndoia de faptul că există icoane ale Mântuitorului care nu sunt 
făcute de mâna omului. Prin urmare, nu individualitatea artistul ca persoană explica putinţa de 
reprezentare a divinității, ci faptul că acesta lucra sub influenţa harului divin, a ajutorului din 
afară. Artistul, sub acţiunea fiinţei divine în sufletul lui, creează ex nihilo. 

Astfel, Evul Creştin înlocuieşte viziunea greacă a artistului demiurg care produce noul 
prin ştiinţa de a ordona materiale existente, cu o viziune genetică, creatoare ex nihilo de obiecte 
care nu sunt în natură. Creaţia artistică este un spor, un adaos de fiinţă. Sursa creaţiei se află în 
har, în elementul spiritual care este ceva dăruit, o gratuitate obținută din afară, şi pe care sufletul 
artistului o poartă cu sine. Parabola creaţiei este parabola sporirii talanţilor”“ dăruiţi de 

Dumnezeu”. Artistul trebuie să-şi împlinească vocaţia sa de om cu har. Acest mod de a vedea 


poziţia artistului în lume, artistul-creator, se va generaliza în Renaştere, devenind, cum se ştie, 
viziunea canonică a modernităţii şi postmodernităţii. A crea înseamnă a produce o existenţă nouă. 
Sugestiile limbii latine sunt lămuritoare în acest sens: existenţa este un compus din: ex-în afară, 
sistere-a sta, a exista înseamnă a ieşi în afară, iar verbul existere se traduce prin „a ieşi din, a se 
naşte din”. Astfel, a crea e deosebit de activitatea rutinieră a lui a face. Creaţia produce o operă, 
ceva ce este unic şi original (o existenţă). 


3 Vezi Matei, 25,14-30. 


ul Desigur că termenul creaţie ex nihilo era folosit cu precădere pentru acţiunile lui Dumnezeu. Omul este fiinţa 
decăzută tocmai pentru că a vrut să ajungă ca Dumnezeu. Adam după ce a mâncat din pomul cunoaşterii, ar fi dorit 
să mănânce şi din cel al nemuririi. Or, această condiţie de muritor, de cădere în timp a omului, nu poate fi corelată cu 
creaţia ex nihilo, atributul divinității prin excelenţă. În creştinism există un om dublu — omul de dinainte şi cel după 
cădere. Prin cădere el şi-a pierdut puterea, iar raţiunea şi voinţa lui au fost corupte. Aşa se explică de ce Dionisie 
Areopagitul ori Aureliu Augustin nu vorbesc despre creaţie, ci despre producere, ordonare, în sens grecesc. Cu toate 
acestea textul biblic, prin invocarea harului, permite utilizarea termenului de creaţie şi în ordinea faptelor (artistice) 
omeneşti. Căci, aceste fapte îşi au geneza în liberul arbitru, în capacitatea omului de gândi şi acţiona în 
conformitatea cu propria sa voință (putere). Prin urmare, în actul creaţiei omul acţionează ca și cum ar fi Dumnezeu, 
liber de condiţionările exterioare şi înzestrat cu puterea imaginaţiei şi voinţei proprii. Libertatea, puterea şi 
imaginaţia proprie sunt cele trei atribute ale omului care-l fac susceptibil de creaţie. Îndumnezeirea omului în 
Renaştere nu înseamnă nimic altceva decât atribuirea maximală a acestor atribute, libertate şi putere, omului. 


173 


Cum spuneam, Evul Creştin produce, în ordinea inovației conceptuale, o nouă concepţie 
asupra frumosului — frumosul ca lumină şi formă frumoasă — numită, prin tradiţie deja, estetica 


luminii, urmând sugestiile celui mai important simbol al lumii medievale: lumina. 


2. Estetica luminii 

Corespunzător creației divine ex nihilo, fundamentul Weltanschauung-ului medieval, ce 
face din taină şi simbol elemente constitutive ale lumii, creştinismul a modelat, prin comparaţie 
cu tradiția păgână, o nouă sensibilitate artistică, a indus noi căi de practicare a artei şi a 
fundamentat un nou proiect axiologic şi estetic. Prin urmare, şi vorbirea despre artă şi frumos se 
înscrie într-o nouă configuraţie teoretică distinctă de lumea veche. Desigur că fundamentul noilor 
reprezentări teoretice asupra artei şi frumosului trebuie identificat în Biblie şi, totodată, în tradiţia 
de interpretare a ei, considerată de toţi creştinii Sfânta Tradiţie (greacă şi latină”). 

Trebuie spus limpede că spre deosebire de Antichitatea păgână, estetica medievală este o 
estetică a simbolurilor. Faptul se explică prin cel puţin două cauze. În primul rând, pentru faptul 
că arta în toate formele ei de expresie (mai cu seamă artele vizuale) este dominată de simbolul 
religios şi transmite un mesaj simbolic ce poate fi decodat numai în universul de semnificaţii al 
învățăturii creştine*”?. În al doilea rând, estetica medievală este o estetică a simbolurilor, pentru că 
ea îşi are izvorul în Biblie** şi, din acest punct de vedere, este o vorbire despre Dumnezeu. Or, 
cum arătam, corespondenţa dintre cele două regimuri de realitate, ontologice, Dincolo versus 
Aici, se poate realiza numai prin intermediul simbolului. Şi cum cel mai important simbol biblic 
este lumina, nume al lui Dumnezeu, atunci desigur reprezentarea dominantă a frumosului 
medieval este legată de ceea ce am putea numi estetica luminii. În alte cuvinte, cum remarca 
extrem de pertinent un cunoscut medievist, estetica Evului Mediu este doctrina încarnării slavei 
divine. 


342 Doctrina Bisericii se sprijină pe autoritatea Sfintei Scripturi. Ce zice Scriptura? este cea dintâi întrebare a 
teologului, dar Sfânta Scriptura trebuie citită şi înţeleasă în spiritul tradiţiei neîntrerupte a Bisericii. În acest sens 
Tradiţia nu este o altă sursă a Revelaţiei, alături de Sfânta Scriptură, ci principiul, criteriul şi mediul ei permanent. 
Biblia şi Tradiţia formează un ţesut sau două şuviţe ale unei frânghii de rezistenţă, nu doar două verigi succesive ale 
unui lanț”. Vezi sensurile termenului „tradiţie” în Preot Prof. Dr. Ion Bria, Dicţionar de teologie ortodoxă, Editura 
Institutului Biblic şi de Misiune al Bisericii Ortodoxe Române, Bucureşti, 1994, pp. 401- 404. 

38 De pildă, peştele, ichthus în limba greacă, este acronim cu Jesous Christos Theou Soter, ori frunza de palmier 
indicând un martir care a murit pentru credinţă, vezi, Istoria vizuală a artei, ed. cit., pp. 76-79. 

34 „Simbolul este, în Biblie, carnea limbajului. Limba ebraică se pretează foarte bine la această întrupare, cuvântul 
Domnului putând fiu astfel proferat pe toate tonurile... Domnul care a creat lumea prin Cuvântul său face din toate 
lucrurile cuvinte, putând astfel articula un mesaj care se adresează omului în întregul său, inteligenţei sale, avântului 
său emoţional, simțului său al frumosului.” (Cf. Maurice Cocagnac, Simboluri biblice. Lexic teologic, Bucureşti, 
Editura Humanitas, 1997, p. 7) 

Simbolul luminii se află în chiar inima creştinismului, întrucât Dumnezeu este lumină". 
Atât Vechiul cât şi Noul Testament şi, nu mai puţin, Părinţii şi Tradiţia, atunci când se referă la 
Dumnezeu folosesc, de regulă, cuvintele „lumină” sau „foc” şi derivate simbolice ale acestor 
cuvinte. Chiar termenul „Dumnezeu”, în ordine etimologică, sugerează ideea de lumină, de zi — 
latinescul Deus provine din rădăcina indo-europeană deiwo sau dyeu, care înseamnă luminos. 

Pe lângă celelalte splendori, lumina creatoare a Domnului este mai presus de toate, 
deoarece strălucirea ei răzbate atât pe tărâmul binelui, cât şi pe cel al frumosului. Geneza biblică 
este explicită în acest sens. Lumina este frumoasă şi, în egală măsură, bună. În ziua a şasea, 
Dumnezeu îşi priveşte retrospectiv creaţia şi conchide că e bună. Prin urmare, ca şi în cazul 
grecilor, dar pe un alt fundament, al creaţiei ex nihilo, frumosul este identificat cu binele. Creaţia 


divină este frumoasă şi totodată bună“. Prin urmare, frumosul nu numai că nu este neutru în 


raport cu binele şi răul, el e chiar binele“. 


Demn de ştiut este şi faptul că de lumină este legat şi Diavolul, Lucifer, înger de lumină’ 
şi căpetenia celei de-a doua trepte îngereşti. Acesta, în loc să progreseze în sfinţenie, s-a mândrit, 
voind să fie asemenea cu Dumnezeu (Isaia 14,14). Dumnezeu l-a blestemat, i-a luat harul 
Duhului Sfânt şi astfel s-a transformat în diavol. Împreună cu el au căzut şi îngerii care i-au urmat 
lui (diavolii), care sunt supuşi Satanei (Efes. 6,12). „Am văzut pe satana, căzând ca un fulger din 
Cer...” (Luca 10,18). 

Identificarea fiinţei divine cu lumina şi focul apare în multiple contexte biblice. Iată doar 


câteva dintre ele: Dumnezeu se îmbracă în lumină ca şi cum ar purta o haină; Lumina este o 


*% Textele biblice abundă în identificarea lui Dumnezeu cu lumina. Indicăm o listă, desigur incompletă, a referințelor. 
Psalmii, 23, 10; 35, 9; 45, 8-10; 103, 1-2; Avacum, 3, 3-4; Iov, 36, 22-23, lezechiel 1, 27-28, 2,1; Înţelepciunea lui 
Solomon, 7, 26, 12, 16; 28-30; Ioan 1, 4-5 şi 9; I Timotei, 6, 15-16; Iacov, 1,17; Isaia, 6-13; 26,19. O listă completă 
poate fi găsită în Maurice Cocagnac, op. cit., pp. 13-47. 

3 Creaţia divină, geneza ex nihilo şi, după modelul ei, creaţia omului, este în mod necesar bună. Deci nu orice 
produce omul este creaţie. Numai obiectele care produc un bine sunt demne de a fi numite creaţii. Conceptul creaţiei 
este diferit deci de ordine. Orice creaţie aduce pe lume o nouă ordine bună. Dar nu orice ordine instituită de faptele 
omului merită nume de creaţie. Ceea ce produce răul nu aparţine creaţiei, ci Diavolului. Lagărele de exterminare, de 
pildă, au instituit o ordine a lumii, dar ele nu pot fi văzute drept creaţii pentru că scopul lor era producerea răului. 
Această ideea a fundat întreaga cultură europeană. Creaţia este pusă întotdeauna în slujba binelui. Astfel, şi astăzi am 
putea spune că orice operă de artă urmăreşte un bine şi că frumosul este o specie a binelui. 

347 Cf. Leszek Kolakowscki, Horor Metaphisicus, Bucureşti, Editura All, 1997, cap. „Despre creaţia divină şi cea 
umană”. „Bunătatea lui Dumnezeu este concepută de obicei ca tripartită: ca bunăvoință şi dragoste faţă de creaturile 
lui, ca sursă din care se nasc toate regulile binelui şi ordinii şi ca bunătate intrinsecă independentă de actele creatoare. 
În acest caz, bunătatea este echivalentă chiar cu fiinţa, astfel că Dumnezeu ar fi fost la fel de bun, chiar dacă, în loc 
să creeze lumea ar fi rămas în solitudinea sa indiferentă... Bunătatea lui Dumnezeu nu se raportează la sine; ea 
radiază în mod firesc potrivit faimoasei formule a Sfântului Toma binele se dăruieşte pe sine. E firesc să asociezi 
creaţia cu propagarea luminii, ca în metafizica medievală a luminii”, pp. 79-80. 

38 Vezi Henri-lren6e Marrou, Patristică şi umanism, Bucureşti, Editura Meridiane, 1996, cap. „Un înger decăzut, un 
înger totuşi”, pp. 495-511. 

energie infinită, imperceptibilă, dar şi o strălucire perceptibilă, comparată deseori cu curcubeul, 
prin vedere; Lumina este veşnică şi este un atribut divin; Strălucirea este principala proprietate a 
lui Dumnezeu Savaot, Împăratul slavei, stăpânul oștirii cereşti: soarele, aştrii cei luminători; Faţa 
lui Dumnezeu degajă o lumină înspăimântătoare pentru că arată adevărul şi dezvăluie nimicnicia 
şi păcatele omenirii; Privirea Domului înseamnă supraveghere, binefacere şi dăruire de lumină; 
Domnul este cel care dăruieşte vederea dar care şi pedepseşte orbirea (spirituală); Mintea şi inima 
omului posedă „ochi” proprii, discernământul, pentru a vedea lumina credinţei; Lumina este cea 
care scaldă spaţiul locuit de cei vii şi este mort cel ce nu mai are lumină; Lumina lui Dumnezeu 
străluceşte întru lisus Hristos. lisus Hristos este lumină: „Eu sunt lumina lumii; cine crede în 
Mine, nu va umbla în întuneric, ci va avea lumina vieţii”, (loan, 8, 12); Credinţa întru lisus 
Hristos este o lumină care-l transformă pe credincios într-o fiinţă luminoasă: „Cât aveţi lumina, 
credeţi în Lumină, ca să fiţi fii ai luminii”, (loan 12, 36). De reţinut că în Înţelepciunea lui 
Solomon este dezvăluită legătura dintre frumuseţe şi lumină. Alături de celelalte realități create, 
Înţelepciunea care le învăluie în frumuseţe are o strălucire deosebită. „Ea este mai frumoasă decât 
soarele şi decât toată orânduirea stelelor, dacă o pui alături cu lumina, înţelepciunea o întrece. 
Fiindcă după lumină urmează noaptea, pe când înţelepciunea rămâne nebiruită în faţa răutăţii”, 
(Înţelepciunea lui Solomon 7, 29-30). În jurul luminii gravitează, desigur, şi semnificaţiile 
simbolice ale obiectelor de cult: sfeşnicul (candelabrul) sfânt şi candelele, cununa de lumină 
(diadema, tiara, turbanul), pietrele preţioase (diamantul şi safirul) etc. 

Dumnezeu este, totodată, foc. Cuvântul şi faptele lui sunt înflăcărate — focul care nu 
mistuie nimic (este ceea ce vede Moise pe muntele Sinai, rugul aprins care nu arde nimic în jur în 
mijlocul căruia este aşezat Dumnezeu) este imaginea veşniciei divine. Dumnezeu este stâlpul de 
foc din care-i veghează ocrotitor pe fiii lui Israel; De pe muntele Sinai, Domnul coboară în foc; 
Dumnezeu vorbeşte din mijlocul focului, Dumnezeu este stăpânul focului pentru că cuvântul 
Domnului este de foc; Mânia Domnului este un foc mistuitor; Focul este Sfântul Duh pentru că el 
i-a înflăcărat pe apostoli pentru a propovădui Cuvântul; Apocalipsa, ultima carte a Noului 
Testament, conţine cele mai dese referiri la focul judecății, focul mistuitor şi purificator. Domnul 
îi va judeca cu foc pe oameni după faptele lor. 

Cuvântul fundamental al esteticii medievale este aşadar, lumina (focul) simbolul lui 


Dumnezeu şi al Întrupării lui vizibile, Iisus Hristos. 

Lumina pune, aşadar, în corespondenţă simbolică cele două lumi Dincolo versus Aici şi, 
prin urmare, tot lumina face ca frumosul inteligibil să poată fi pus în corespondenţă cu frumosul 
sensibil, să-şi corespundă unuia altuia. În ordinea cuvintelor fundamentale, /umina-strălucire 
corespunde frumosului inteligibil (metafizic, incorporal, spiritual etc.), frumosul care aparține 
lumii de Dincolo, în vreme ce lumina-culoare corespunde frumosului sensibil (fizic, corporal, 
material), frumosul care aparţine lumii lui Aici. Pe de o parte, cele două moduri distincte de a fi 
sunt plasate, fireşte, în regimuri ontologice diferite, corespunzătoare dihotomiei Dincolo versus 
Aici. Pe de altă parte, frumosul inteligibil este pus în corespondenţă cu frumosul sensibil, întrucât 
sunt forme de manifestare ale luminii: /umina-strălucire — versus lumina-culoare. Frumosul 
inteligibil, ca nume al divinității, este frumosul care posedă existenţa autentică, în vreme ce 
frumosul sensibil, proprietate a obiectelor lumii, se supune viziunii creştine a ierarhiei existenţei 
(gradelor de existenţă**). Teoretizările privind frumosul-strălucire este un ideal, iar idealul este, 
se ştie, locul în care vrei să ajungi. Or, acest fapt, condiţionează înţelegerea artei şi frumosului în 
Evul Mediu. 

Trebuie spus clar că lumea medievală a vorbit în exclusivitate despre frumosul inteligibil, 
obiect de reflecţie teologică şi filosofică şi numai în contexte marginale despre frumosul sensibil. 
În sinteză, acum putem înţelege de ce Evul Mediu vorbind despre frumos nu a produs o teorie 
estetică, cât mai degrabă tratate de teologie şi de metafizică creştină. Cu toate acestea, pentru a 
înţelege vorbirea despre artă şi frumosul sensibil, o bună reprezentare a modului în care a fost 
înţeles frumosul metafizic este o condiţie de înţelegere a esteticii creştine. Mai ales că dezbaterile 
medievale în legătură cu natura frumosului metafizic a creat premisele de a defini frumosul ca 
formă şi de a-l lega de artă. Am putea spune că ideea de arte frumoase este pregătită de 
dezbaterile legate de natura frumosului metafizic şi de corespondenţa acestuia cu frumosul 
sensibil, în sinteză cu ideea de formă frumoasă. O idee care se va impune în Renaştere pentru a 


deveni dominantă la începuturile modernităţii. 


3. Dihotomia frumosului în estetica medievală. Frumosul metafizic versus frumosul sensibil 


* Gradele de existenţă se referă la faptul că lucrurile au, prin comparaţie cu perfecțiunea divină care cuprinde ceea 
ce este maximal ca fiinţă, calităţi (proprietăţi generale) în anumite grade. Prin urmare, când vorbim despre lucrurile 
sensibile, ele posedă grade diferite de frumos. Unele sunt mai frumoase decât altele în funcţie de poziţia pe care o 
ocupă în ierarhia lumii. De pildă, oamenii sunt mai frumoşi decât animalele sau plantele pentru că sunt „mai 
aproape” de îngeri şi de Dumnezeu. 

Cum spuneam, estetica luminii este marea noutate pe care o aduce cu sine lumea 
intelectuală medievală în vorbirea sa despre artă şi frumos şi, corespunzător polarităţii Acolo 
versus Aici, distincția tranşantă între frumosul metafizic şi frumosul sensibil. Motivul este simplu 
— universul creştin este unul de natură morală, rigorist şi orientat către cea mai importantă 
aventură spirituală — întâlnirea cu Dumnezeu. Ceea ce pentru omul secular de astăzi pare o 
rătăcire sau un mit, oricum ceva de neînțeles“, era pentru creştin o motivaţie interioară care-i 
mobiliza şi focaliza energiile întru-un singur punct: mântuirea, dobândirea vieţii veşnice. Prin 
urmare, vorbirea despre frumos este una despre Dumnezeu şi, în acest caz, scrutarea frumuseţii 
este o poartă către realitatea spirituală, pentru creştin, singura reală cu adevărat. 

Estetica luminii despre care vorbeam este, în esenţă, o estetică a frumosului metafizic. Ea 
este instituită de Biblie, aşa cum am remarcat, prin simbolul luminii şi focului, ca moduri de 
apariţie a lui Dumnezeu, dar şi de Părinţii bisericii greceşti şi latine, de marii teologi şi filosofi, 


”55! al creştinismului: Sfânta Tradiţie. Întrucât lumea creştină a 


sursa celui de-la doilea „plămân 
trăit, din motive istorice cunoscute, divizată în două mari arii culturale distincte, corespunzătoare 
celor două limbi dominante, greaca şi latina, Răsăritul şi Occidentul, vom trata separat specificul 
vorbirii despre frumosul metafizic cu referire la fiecare dintre ele. 

Cum mai spuneam, toate zbaterile omului medieval, inclusiv cele care ţin de artă şi 
frumos, sunt legate de obsesia intervalului, de încercarea de conciliere a celor două regimuri 
ontologice — radical distincte — corespunzătoare adverbelor Dincolo versus Aici. Şi estetica 
luminii, desigur, trebuie integrată în această încercare de conciliere, în structurile de sensibilitate 
şi de gândire ale omului medieval preocupat de dobândirea mântuirii”. Problema comunicării 
dintre frumosul metafizic şi frumosul sensibil este, aşadar, un caz particular al zbaterilor omului 
medieval neputincios să răspundă la cele mai importante întrebări pe care şi le impunea conştiinţa 


sa: Cum poate omul păcătos, decăzut, locuitor la lumii lui Aici, să-şi răscumpere greşeala 


săvârşită? Cum poate fi dobândită mântuirea şi cucerirea Paradisului pierdut? Cum poate fi 


55 „Un mit nu este întotdeauna o simplă fantasmă. El are o puternică energie simbolică ce poate activa şi în mod 
pozitiv actele noastre.” (Cf. Ionel Buşe, Logica pharmakon-ului, Bucureşti, Editura Paideia, 2003, p. 227) 

351 Se spune, pe bună dreptate, că învăţătura creştină are „doi plămâni”: Sfânta Scriptură şi Sfânta Tradiţie, adică 
adevărurile revelate de lisus Hristos şi transmise prin viu grai de către Apostoli şi urmaşii acestora, Sfinţii Părinţi. 
Tradiţia, în înţeles creştin, este considerată ca fiind aureolată de vreme şi neschimbată. Ea nu are istorie pentru că 
este veşnic adevărată şi propovăduită încă de la începuturi. Vezi Jaroslav Pelikan, Tradiția creştină, O istorie a 
dezvoltării doctrinei, laşi, Editura Polirom, 2006, vol. I, Naşterea tradiţiei universale, cap. „Câteva definiţii”, pp. 
25-33. 

*2 Istoriile mai recente ale filosofiei medievale integrează dezbaterile privitoare la frumos la capitolul „metafizica 
luminii”. Vezi Gheorghe Vlăduţescu, op. cit., pp. 14-19. 

recucerită lumea lui Dincolo? În final, cum se poate armoniza ceea ce este respins în ordine 
raţională, dar acceptat în ordine sufletească? Cum vom remarca, lumea medievală răspunde 
diferit la aceste întrebări, corespunzător celor două mari tradiţii creştine, tradiţia greacă şi tradiţia 
latină. 

Tradiţia greacă, în alte cuvinte, orizontul de cuprindere al We/tanschauung-ului creştin de 
expresie greacă, ce a fundat Imperiul Bizantin şi mentalitatea creştină răsăriteană, propune, ca 
răspuns la aceste interogaţii obsesive, calea mistică, primordialitatea credinţei şi subordonarea 
raţiunii, contemplaţia, retragerea din lumea valorilor pământeşti, curăţenia sufletească şi, ca ideal 
de om, sfântul. Textele fundamentale ale esteticii grecești, în acest înţeles, sunt textele 
filocalice. Iubirea de frumos este iubirea de Dumnezeu, cale de cunoaştere, de atingere a 
sfinţeniei şi mântuirii. 

Tradiţia latină, cea care a fundat mentalitatea creştină occidentală, propune ca răspuns la 
aceste interogaţii obsesive fapta, implicarea în lume, orientarea acțiunilor lumești în sens creştin, 
calea raţiunii împletită cu cea a credinţei, iar ca ideal de om, Homo faber. Ideea de liber arbitru, 
de posibilitate de a alege, teoretizată de Părinţii latini ai bisericii, va stimula orientarea gândirii 
occidentale către ideea libertăţii de creaţie artistică şi mai apoi, a libertăţii individuale şi sociale. 

Cu toate că estetica luminii este o estetică a frumosului nu şi a artei — cum vom remarca 
arta este departe de a-şi dobândi autonomia şi conştiinţa de sine estetică — dezbaterile din Evul 
Mediu privind natura frumosului pregătesc terenul unificării moderne a ideii de „frumos” cu 
ideea de „artă”. Căci, dacă frumosul metafizic este strălucire, adică ceva în sine, nelegat de 
nimic, atunci frumosul sensibil este culoare, deci legat de ceva, de o anumită formă. Simplu spus, 
frumosul sensibil este o formă frumoasă. Dar, şi faptul trebuie reţinut, frumosul sensibil aparține 
tot teologiei şi nu esteticii, pentru că el este, cum se spune, teologie colorată. Căci numai în 
ordine teologică este posibilă legătura între Dincolo-Aici, prin ipostazele trinitare ale ființei 
divine. Cea de-a doua ipostază a divinității s-a întrupat prin persoana lui lisus Hristos şi a coborât 
în lumea omului. Prin urmare, Întruparea face legătura dintre frumosul metafizic şi cel fizic. 
Dumnezeu, prin cea de-a doua ipostază a trinității, a devenit vizibil, s-a arătat. El este cuvânt şi 
imagine, întrupate. Dubla natură a frumosului-lumină — strălucire şi culoare — sunt moduri 


teologice de a vorbi şi sunt obiect al credinţei, nu al raţiunii. 


33 Vezi Cyril Mango, Sfântul, în vol. Omul bizantin, laşi, Editura Polirom, 2000, pp. 293-320, care cuprinde între 
altele şi interesante observaţii asupra hagiografiei bizantine. 

Aceste convingeri au modelat mintea omului medieval care gândea totul în simboluri şi 
semne ale mântuirii. Aşa se explică de ce, vreme de mai bine de un mileniu, arta sacră a dominat 
lumea creaţiei artistice şi de ce teologia este cea care a fixat canoane artei şi nu artistul. 
Reprezentările teologice ale frumosului metafizic au acţionat precum ochelarii prin care priveau 
artiştii lumii medievale. Din acest punct de vedere, Evul Mediu se dovedeşte foarte interesant sub 
aspectul mecanismelor de dirijare a practicilor artistice, influenţei teologiei ca teorie exterioară a 
artei. Aşadar, reprezentările teoretice asupra frumosului au modelat mintea artiştilor în sensul că 
le-a orientat creaţia şi, totodată, criteriile de evaluare a frumosului sensibil. Faptul acesta 
probează încă o dată că fundamentele artei nu se află în universul artistic, ci în modul în care 
oamenii se reprezintă pe ei înşişi, pe scurt, în Weltanschauung-ul pe care-l împărtăşesc. 

Cum mai spuneam, spre deosebire de Antichitatea greco-latină, Evul Mediu leagă tot mai 
mult arta de frumos pe care îl concepe ca formă. În fond, distincţia dintre frumosul metafizic şi 
frumosul sensibil are la bază ideea formei. Din această perspectivă, Dumnezeu este formă 
spirituală. Fiinţa sa nu are nimic corporal. El există în sine ca formă. Prezenţa Lui în lume o 
sesizăm, între altele, şi prin existenţa formelor lumii, a „tiparelor” ei, a genurilor şi speciilor care 
nu sunt lucruri materiale, corporale. Formele sunt creaţii ale divinității. Dumnezeu, când a făcut 
lumea, nu a creat fiecare lucru individual, ci formele acestora, tiparele, arhetipurile. Deci genurile 
lucrurilor nu sunt conţinuturi, ci forme. De exemplu, genul „om” nu este tot un om, ci o formă. Şi 
frumosul este tot astfel: o formă şi nu un conţinut anume. Nu există un lucru ca atare pe care să-l 
fi numit „frumos”. Numai Dumnezeu poate fi numit cu acest atribut. Medievalii, când vorbeau 
despre frumos, se gândeau la forme. Numai că pentru ei exista o ierarhie a acestora. În vârful ei 
se aflau, desigur, formele spirituale, teologice. Ele erau cele mai preţuite, pentru că se aflau în 
vecinătatea lui Dumnezeu. Rațiunea omului, „inima”, sufletul lui erau considerate mai frumoase 
decât toate celelalte forme de existenţă. Frumuseţea sufletului nu poate fi întrecută de nimic, 
pentru că este suflare divină. lar ceea ce este divin este frumos. Artele liberale, expresie ce 
desemna „ştiinţa medievală”, urmau imediat în ierarhia frumuseţii, pentru că partea spirituală, 
intelectul, raţiunea nu erau stânjenite în exerciţiul lor de nimic material, corporal. Apoi urmau 
artele vulgare, mecanice etc., care şi ele erau considerate frumoase, desigur, dar cu rezerve. 
Pentru că frumosul ca formă spirituală era corupt de partea de materialitate, de corporalitate a 


artei. 

Trebuie să admitem că o astfel de înţelegere a frumosului şi a legăturii lui cu arta este 
extrem de îndepărtată de experienţele noastre estetice. De aceea, o recompunere a sensurilor 
cuvântului „formă” se impune pentru a înţelege mai bine atât lumea medievală, cât şi modul 


nostru de a judeca estetic lumea. Adică de a percepe lumea din unghiul formelor frumoase. 


III. Teorii ale artei şi frumosului în lumea bizantină. Războiul icoanelor 

1. Cultura europeană răsăriteană - caracteristici generale 

Cum s-a putut remarca, lumea gândirii şi sensibilităţii medievale a fost generată de 
pierderea de sens a culturii antice, greceşti şi latine. La cumpăna dintre cele două ere, 
sentimentului existenţei ca suferinţă şi conturarea orientării soteriologice a gândirii ca dominantă 
a sa, cuceresc tot mai multe minţi care se convertesc la creştinism. Nu drumul cunoaşterii pure 
este urmărit acum, ci calea care duce la salvare şi mântuire. 

Imperiul Bizantin ilustrează acest adevăr prin faptul că este, aşa cum se ştie, moştenitorul 
nemijlocit al culturii antice greceşti, pe fondul căreia s-a instituit noul Weltanschaung-ul creştin. 
În cele unsprezece secole de existenţă, această parte a lumii dezvoltă un tip aparte de cultură şi 
civilizaţie, complementară lumii medievale europene şi, în multe privinţe, superioară acesteia cel 
puţin în secolele care au premers în Occident perioada („Renaşterea”) carolingiană. În perioada 
Evului Mediu timpuriu, Imperiul Bizantin a fost singurul stat civilizat cu o monarhie absolută şi o 
administraţie puternică, capabil să conserve şi să dezvolte forme de cultură pe care Imperiul 
Roman de Apus le-a pierdut sub năvala popoarelor migratoare. 

Expresia „Imperiu bizantin” aparţine modernităţii secolului al XVII-lea. În realitate, 
numele oficial al imperiului era „Noua Romă”, iar locuitorii s-au autoidentificat, cel puţin între 
anii 330-610, prima etapă a culturii bizantine, când limba oficială era latina, ca romani. În ciuda 
acestei autoidentificări şi a conştiinţei de urmaşi legitimi ai Romei, cultura bizantină este 
eminamente grecească. Cu alte cuvinte, trecerea de la cultura greacă clasică şi elenistică la cea 
bizantină s-a realizat treptat, organic, cu transformări insesizabile de la secol la secol. Desigur că 
apariţia creştinismului a produs o dislocare profundă în toate formele culturii, dar procesul s-a 
petrecut mult mai lin decât în Occidentul european. 

Imperiul Bizantin a fost, fapt de o importanţă crucială pentru Europa, primul mare stat 


354 


creştin”. Aici s-au ţinut primele două concilii ecumenice, s-au stabilit dogmele şi canoanele 


354 „Ordinea terestră nu este altceva decât imaginea imperfectă a celei cereşti... Întâistătătorul ei era împăratul, 
locţiitorul lui Dumnezeu, iar curtea era reflexul celei din ceruri.” (Cf. Guglielmo Cavallo, Introducere, în Omul 

creştinismului, sistematizate în secolul al IV-lea de Părinţii Bisericii orientale: Vasile cel Mare, 
Grigore din Nyssa, Grigore din Nazianz şi loan Chrysostomul. Spre deosebire de Occident, unde 
viaţa urbană a fost părăsită din cauza năvălirii popoarelor migratoare, în Imperiul Bizantin, marile 
oraşe, în frunte cu Constantinopolul, au avut în continuare o viaţă înfloritoare. Până la jumătatea 
secolului al XI-lea, Imperiul Bizantin a fost cea mai mare putere economică din Europa, iar 
Constantinopolul cel mai bogat oraş. Constantinopolul era capitala eleganței, a bogăției, a 
luxului, a rafinamentului, iar comorile de artă pe care le poseda făceau din el cel mai bogat 
muzeu al acelor timpuri. Organizarea Constantinopolului era similară Romei. Oraşul era situat tot 
pe şapte coline şi era împărțit ca şi Roma în paisprezece sectoare şi a fost înfrumusețat de 
Constantin cel Mare cu forumuri, palate imperiale, apeducte, cisterne, terme, coloane cu statui de 
împărați, arcuri de triumf, hipodrom?” şi biblioteci. „Nenumărate statui, busturi, capiteluri şi 
coloane, frize şi felurite basoreliefuri de marmură fuseseră aduse din întreg imperiul. Biserica cea 
Mare — cum numea poporul Sfânta Sofia, adunase cea mai importantă colecţie de artă religioasă 
din întreaga creştinătate: icoane pe lemn sau în mozaic, cruci sculptate în fildeş, ferecate artistic 
în aur şi argint şi încrustate cu pietre prețioase, obiecte de uz liturgic din aur şi argint, lucrate cu 
tehnica email sau tehnica c/oisonne; veşminte bisericeşti de brocart ornate cu broderii din fir de 
aur şi cu sute de perle; cărți liturgice cu splendide miniaturi etc. Altarul era din aur, împodobit cu 
pietre preţioase şi emailuri. În fundul absidei se afla tronul de argint aurit al patriarhului. Impresia 
puternică a ansamblului era sporită de efectele luminii strecurată prin ferestre şi a miilor de plăci 
decorative de marmură policromă."55% 

Constantinopolul a fost o bună bucată de vreme cel mai mare centru de cultură al lumii 
medievale. În secolul al V-lea s-a fondat Universitatea, reorganizată în secolul al IX-lea, în care 
se studiau toate disciplinele timpului. Viaţa omului bizantin este mozaicată şi plină de contradicții 
interioare. Omul bizantin nu este atras doar de caracterul spiritual al cultului, ci şi de fastul 
pământesc, de ştiinţă dar şi de dogme şi canoane, de fidelitate față de credinţă, dar şi faţă de 
practici idolatrice. Pacea sufletească, simţul eternității şi raportarea vieţii la el, aceste teme apar 
frecvent în arte, se îmbină cu pasiunea pentru jocurile şi plăcerile lumeşti oferite din plin de 
celebrul Hipodrom. 


bizantin, ed. cit., p. 8) 

5 „Găsim aici reprezentarea acelei sinteze dintre moştenirea Romei şi religiozitatea răsăriteană care... va constitui 
factorul tipologic, de fond al întregii civilizaţii a Bizanțului. Vecinătatea hipodromului cu lavra Sfintei Sofia este un 
alt simbol... al depăşirii dualismului dintre tradiţia romană şi credinţa creştină.”, ibidem, p. 9. 

5 Vezi Ovidiu Drimba, Imperiul Bizantin, în vol. Istoria culturii şi civilizației, Bucureşti, Editura Vestala, 2002, pp. 
257-262. 

Însă lumea bizantină este de departe dominată de ideea de ierarhie, într-un triplu sens: 
ierarhie divină, ierarhia bisericească, ierarhie pământească. Teoreticianul acestei idei este 
Dionisie Areopagitul care a sintetizat într-o viziune unică modul în care Dumnezeu îşi face 
simțită voinţa sa în lume prin intermediul cetelor îngereşti organizate ierarhic. Cetele îngereşti se 
împart în trei grupe triadice””: din prima grupă fac parte, serafimii, heruvimii şi tronurile, apoi 
din cea de-a doua grupă, domniile, stăpâniile şi puterile, şi în sfârşit, a treia grupă triadică 
îngerească este compusă din îngerii, arhanghelii si începătoriile. Dumnezeu îşi descoperă voinţa 
Sa îngerilor din ceata superioară, iar aceştia, la rândul lor, o comunică celorlalţi îngeri. În felul 
acesta, tainele şi puterile lui Dumnezeu urmează în ordine descendentă, de la serafim la înger, şi 
fiecare ierarhie ulterioară este consacrată numai cu acele cunoştinţe, pe care este capabilă să le 
cuprindă la nivelul respectiv al dezvoltării spirituale. 

Această voinţă este transmisă ierarhiei bisericeşti şi apoi împăratului. Poziţia solară în 
societatea bizantină este ocupată de împărat. Unitatea sacră dintre puterea laică şi cea 
eclesiastică este caracteristica principală a Imperiului bizantin. Împăratul era personaj sacru, 
unsul lui Dumnezeu pe pământ, împărat-preot, întrucât Bizanțul este privit ca o imagine a 
împărăției cerurilor pe pământ. Puterea împăratului pe pământ este asemenea divinității — 
nelimitată şi necontestată de nimeni. Ideea că împăratul era cel care realiza voinţa lui Dumnezeu 
pe pământ era o convingere intimă a oamenilor de atunci şi constituia axa principală a mentalități 


bizantine. Faptul acesta este evident în arta imperială care a cultivat în toate formele posibile 


imaginea sacră a basileului”. Astfel reprezentările Pantocratorului”“ din cupolele bizantine, 


57 Vezi Dionisie Areopagitul despre Ierarhia cerească dar şi Scoliile Sfântului Maxim Mărturisitorul despre Ierarhia 
cerească, în vol. Sfântul Dionisie Areopagitul, Opere complete, Bucureşti, Editura Paideia, 1996. 

55 Soarele e ca un împărat... După cum soarele are prioritate în universul fizic al bizantinilor, tot astfel împăratul 
este apogeul şi principiul suprem de organizare a societăţii lor. Aidoma razelor soarelui mediteraneean, puterea şi 
splendida prezenţă a împăratului copleşesc realitatea şi imaginaţia bizantinilor.” (Cf. Michael McCormick, Împăratul, 
în vol. Omul bizantin, ed. cit., p. 263) 

55 „Artiştii însărcinaţi cu reprezentările subiectelor creștine s-au lăsat inspirați de modele furnizate de arta palatului. 
Acesta a fost îndeosebi cazul artiştilor din primele veacuri ale creştinismului care, stimulaţi de punctele de vedere ale 
unor anumiţi teologi şi ţinând cont de înrudirea temelor simbolice, au întrebuințat adeseori imagini familiare din arta 
imperială pentru a crea, după modelul lor, o serie de compoziţii simbolice ale lui Hristos Împărat al Universului şi 
biruitor asupra morţii.” Vezi Egon Sendler, Icoana. Chipul nevăzutului. Elemente de teologie, estetică şi tehnică, 
Bucureşti, Editura Sofia, 2005, cap. 3, pp. 54-67. 

360 Pantocrator (Pantokrator = Atotţiitorul) este denumirea care se mai dă turlei celei mari de deasupra naosului (din 
bisericile ortodoxe de stil bizantin), după pictura de pe fundalul turlei care reprezintă chipul lui Dumnezeu. 
Atotţiitorul (Pantocrator) cum e numit în art. 1 din Crez: „Tatăl Atotţiitorul, Făcătorul cerului şi al pământului”. 
Zugravii îl înfăţişează de obicei sub chipul lui Hristos numai bust (arătând prin aceasta că noi nu cunoaştem decât în 
parte cele ale lui Dumnezeu şi subliniind unitatea fiinţială şi inseparabilă dintre Dumnezeu-Tatăl şi Dumnezeu-Fiul). 
Hristos Pantocrator este înfăţişat în icoana din turla cea mare, cu chipul sever şi grav, cu trăsături fine, ochii negri, 
privirea scrutătoare şi barba neagră; cu mâna dreaptă binecuvântează, iar în stânga ţine Sf. Evanghelie deschisă, 

indiferent de spiritualizarea lor ulterioară, poartă amprenta mediului de viaţă dominat de poziţia 
sacră a împăratului, considerat atotțiitorul lumii pământeşti. 

Lumea bizantină, modul de a trăi, de a crede şi a spera, formele sociologice de viaţă etc. 
au nutrit din interior, prin mecanisme greu de pus în evidenţă cu rigoare, ştiinţific, practicile 
artistice şi paradigma teoretică asupra artei şi frumosului. Chiar dacă valorile fundamentale 
creştine sunt comune atât Răsăritului, cât şi Vestului, totuşi lumea bizantină şi-a construit o 
identitate proprie ce poate fi pusă, în evidenţă, desigur între atâtea alte elemente, prin forma sa 
caracteristică de expresie artistică: icoana. 

Cum se explică acest fapt? Taina Întrupării este răspunsul, faptul că, din întreaga 
învăţătură creştină, sensibilitatea religioasă bizantină rezona cel mai intens şi profund la nivel de 
trăire cu imitarea vieţii lui Iisus Hristos. „În Orientul creştin, aspiraţia fundamentală rămâne cea a 
plenitudinii vieţii noastre în Dumnezeu, urmărită cu un fel de realism spiritual total. Încă din zorii 
evanghelici Răsăritul e absorbit de o singură dorinţă şi de o singură evidenţă: realizarea deplină a 
vieţii lui Dumnezeu, acea viaţă nouă pe care El însuşi a venit să o aducă. Dacă Dumnezeu s-a 


întrupat, creştinul nu mai poate avea decât un singur ţel: acela de a trăi în totală asemănare (s. n.) 


cu Dumnezeu încă din lumea de aici”. Răspunsul particularizează lumea bizantină prin 


raportare la lumea occidentală şi reprezintă, totodată, soluţia originală la întrebarea generică: care 
este calea spre mântuire? Bizantinul păstrează credinţa şi iubirea ca mod de cunoaştere, aspiră 
spre sfinţenie şi duce mai departe programul creştinismului primitiv, evanghelic, apostolic. 


Ciudat poate, în condiţiile în care omul bizantin se percepea pe sine ca un continuator legitim al 


culturii greceşti**?. 


înscrisul simbolic al iniţialelor Alfa şi Omega: „Începutul şi Sfârşitul”, prima şi ultima literă din alfabetul grec, 
simbolizând eternitatea şi atotputernicia lui Dumnezeu (după cum scrie în Apocalipsă 1,8: „Eu sunt Alfa şi Omega, 
Cel ce este, Cel ce era şi Cel ce vine, Atotţiitorul...”). Chipul Pantocratorului este zugrăvit în cadrul unui medalion 
circular, înconjurat de un curcubeu în jurul căruia sunt înscrise diferite formule biblice sau liturgice: „Cerul e tronul 


Meu şi pământul, scaun al picioarelor Mele” ş.a. În jurul Lui sunt pictaţi îngeri şi serafimi, în registre circulare. 
Pantocratorul reprezintă pe Dumnezeu aşa cum L-au văzut, în viziunile lor, proorocii Vechiului Testament (Isaia 6,1- 
3, Ezechiel etc). Vezi Ene Branişte, Ecaterina Branişte, Dicţionar enciclopedic de cunoştinţe religioase, Editura 
Diecezană, Caransebeş, 2001. 

51 Andre Scrima, Despre isihasm, Bucureşti, Editura Humanitas, 2003, pp. 64-65. 

5 „Bizanțul n-a avut niciodată conștiința clară a prăpastiei care se căscase, după mai bine de un mileniu, între el şi 
Grecia antică. Aceşti descendenţi ai grecilor se mişcau de acum într-o sferă spirituală complet diferită de aceea a 
strămoşilor lor. Cele două sfere, ale lumii antice şi ale lumii creştin ortodoxe, erau aproape impenetrabile una pentru 
alta. Artele plastice sunt în această privinţă revelatoare. Arhitectura religioasă a Bizanțului... ascultă de nişte reguli 
estetice total străine de spaţiul arhitecturii antice. Accentul nu se pune pe linia exterioară... ci pe „căldura” interioară, 
pe „vrajă”, pe mister. Esenţialul unui templu grecesc este efectul sensibil al rânduirii colonadelor sale. Esenţialul unei 
biserici bizantine este efectul insinuant al decoraţiunii sale interioare, încărcată de semnificaţii mistice.” (Cf. Neagu 
Djuvara, Civilizaţii şi tipare istorice. Un studiu comparat al civilizațiilor, Bucureşti, Editura Humanitas, 1999, p. 96) 

Revenind, accentul pus pe asceză şi pe monahism — între secolele XIV-XV, în 
numeroasele mănăstiri ale Imperiului, vieţuiau 180.000 monahi şi monahii — pe solemnitatea 
ritualurilor ce ţine de cultul ortodox plin de simboluri tainice şi pe spiritualizarea figurilor 
sfinților ce împodobesc canonic bisericile şi mănăstirile etc. au imprimat Răsăritului o vădită 
identitate față de Occidentul creştin. De pildă, decorațiunea murală canonică a unei biserici 
bizantine ilustrează identitatea inconfundabilă a frumosului metafizic răsăritean care sintetizează 
nu imagini ale lumii, ci marele plan divin al mântuirii. Astfel, „în punctul cel mai înalt al cupolei 
se vede un bust al lui Hristos, stăpânul Universului (Pantokrator), cu Sfânta Evanghelie în mână, 
privind în jos cu o expresie mai curând severă. Nu departe de Mântuitor, mai Jos, între ferestrele 
cupolei, un grup de prooroci poartă suluri pe care sunt înscrise profeţiile rostite de fiecare dintre 
ei şi fac semn înspre Hristos, a cărui întrupare au prorocit-o. Aceşti prooroci sunt singurii 
reprezentanţii ai Vechiului Testament. În absidă e plasată e icoană a Fecioarei Maria, Împărăteasa 
Cerurilor, care ţine în poală Pruncul. Sus, pe bolți, sunt înfăţişate schematic episoadele — chei ale 
Noului Testament: Buna-Vestire, Naşterea, Botezul... până la Înviere şi Înălţarea Domnului. 
Restul spaţiului este disponibil în arcuri şi pe suprafeţele verticale ale pereţilor exclusiv sfinților... 
care nu sunt angajaţi în nici o acţiune; uneori sunt reprezentate numai busturile, alteori ei apar în 
întregime, dispuşi frontal în faţa observatorului: martiri, sfinți, militari, episcopi, diaconi, 
călugări... Istoria umanității de după venirea lui Hristos e una singură: ea e domnia Harului 
(charis), opusă domniei Legii (nomos) şi ilustrată de oameni care împărtăşesc credinţa în 
Dumnezeu... Elementul cronologic e irelavant”*%. 

Accentul pus pe teologia Întrupării explică orientarea omului bizantin către anumite 
genuri ale artelor vizuale, cultivarea unora în „exces” şi estomparea altora, cât şi fascinația pentru 
imaginea colorată, pentru icoană, Astfel, „Bizanțul şi-a pierdut interesul pentru sculptură, în 
general, şi statuară în special. Artistul bizantin e foarte puţin sensibil la forma corpului uman, ea 
find pentru el lipsită de semnificaţie, poate chiar impură. În pictură trupurile sunt parcă 
descărnate. Efectul de extaz religios, care e căutat, trebuia să provină dintr-un întreg ansamblu de 
aranjamente, de gesturi, de culoare, de convenţii... În imaginea unui sfânt nu se caută 
reprezentarea trăsăturilor lui, se caută iradierea sfinţeniei lui. Atât în epicentru, cât şi în periferie, 
singura creaţie durabilă a civilizaţiei bizantine pare să fi fost arta religioasă, mai ales arta 


picturală”5*. 


*% Cyril Mango, Sfântul, op. cit., pp. 293-294. 
%4 Neagu Djuvara, op. cit., p. 97. 

Bizanțul transformă radical reprezentarea antică a omului, pentru că tot ce aminteşte de 
lumea sensibilă trebuie transfigurat, simbolizat. Arta bizantină se îndreaptă spre chip, spre locul 
prezenţei duhului divin, spre ochi şi privire. Corpul, în schimb, rămâne ascuns între faldurile 
veşmintelor. Acest fapt nu est întâmplător pentru că în chip se concentrează forţa interioară, în el 
se exprimă individualitatea imaginii. Tendinţa spre spiritualizare este ceva cu totul inconfundabil 
în arta bizantină. „Astfel, vreme de un mileniu, arta bizantină are ca principală preocupare 
spiritualizarea formelor şi subiectelor. Ceea ce ea urmăreşte să reprezinte nu este episodul 
pasager, ci viziunea religioasă, adevărul credinţei. Aceste picturi nu reprezintă rodul meditaţiei 
individuale a unui artist, ci o teologie în imagini.” 

Această expresie a lui Sendler, „teologia în imagini”, caracterizează fidel ansamblul 
manifestărilor specifice artelor vizuale. Aceleaşi teme iconografice de extracţie teologică fixate în 
reguli stricte sunt recognoscibile atât în frescele, cât şi în mozaicurile care decorează bisericile 
bizantine şi, lucru demn de reţinut, pretutindeni găsim aceleaşi evoluţii ale iconografiei. Astfel 
Dumnezeu- Tată nu este niciodată reprezentat (ÎL va reprezenta pentru prima data Michelangelo în 
Capela Sixtină). Hristos cunoaşte, în funcție de diversele vârste ale creştinismului, schimbări ce 
pot fi detectate în toate provinciile. „Astfel, în primele secole figura lui este blândă, milostivă, 
plină de umanitate; în epoca ereziilor şi după victoria bisericii Hristos este înfăţişat ca un luptător; 
iar la urmă — după ce conciliul din Nicceea a stabilit dogma unității dintre Tatăl şi Fiul într-o 
atotputernică Fiinţă divină — figura lui este cea a unui triumfător şi autoritar suveran al lumii 
(Pantokrator)? 

Artistului bizantin îi era modelată mintea şi orientată sensibilitatea de această teologie în 
imagini şi de supremaţia „esteticii Întrupării”. Faptul este ilustrat de tehnicile mozaicului care, se 
ştie, reprezintă contribuţia cea mai de seamă a Bizanțului în arta universală. Utilizarea exclusivă a 
frontalităţii figurii umane şi accentuarea privirii în ochii neobişnuit de mari, scoate în evidenţă nu 
trăsături umane, caractere individuale, ci grandoare, solemnitate, sacralitate şi spiritualitate. 

Prin urmare, arta bizantină este orientată decisiv de reprezentările frumosului metafizic, de 
teologia şi estetica luminii. Ea este într-adevăr, cum spune Sendler, o teologie în imagini. 
Imaginile trebuia să zugrăvească adevărurile veşnice, marea taină a lumii, Întruparea şi Învierea. 
Aceste obsesii artistice produc o schimbare a teoriei mimesis-ul antic, a asemănării reprezentării 


picturale cu modelul real. Or, „pe Dumnezeu nimeni nu L-a văzut vreodată; Fiul cel Unul-Născut, 


* Egon Sendler, op. cit., p. 65. 
5 Ovidiu Drimba, op. cit., p. 344. 

care este în sânul Tatălui, Acela l-a făcut cunoscut” (loan: 1: 18) şi, prin urmare, omul nu are 
acces nemijlocit la modelul real al Întrupării. Faptul acesta a generat o serie de dezbateri în lumea 


5% mitul fondator, după 


creştină a Răsăritului mai ales prin invocarea „imaginii arhetipale 
expresia lui Jean-Jacques Wunenburger, al teologiei icoanei. Mimesis-ul ca asemănare 
neasemănătoare, ca experienţa unor lucruri care în fond depăşesc orice experiență omenească 
nemijlocită, va constitui subiectul celei mai importante lupte cristologice din Imperiul Bizantin: 
lupta (disputa icoanelor). 

În sinteză, simplificând desigur lucrurile, arta bizantină posedă câteva caracteristici 
proprii ale artelor vizuale’: 

i) artele vizuale aspiră să pătrundă în lumea divinității şi să respingă modelele lumeşti de 
viaţă. De pildă, pictura bizantină neglijează cu bună ştiinţă armonia, violentând legile proporției. 
Disproporţia devine mijloc de expresie artistică. Scopul artei nu este reprezentarea mimetică 
având modele naturale, ci etică şi teologică. Imaginea transmite un mesaj divin; 

ii) arta bizantină elimină formele şi volumele, forma frumoasă şi corporalitatea modelului. 
Imaginile sunt plate, fără carnaţie şi fără relief. Desenul nu va mai urma în mod realist liniile 
modelului, ci va deveni schematic, abstract, cedând locul luminii şi strălucirii culorilor care trimit 
gândul la ordinea spirituală a lumii; 

iii) arta bizantină este impersonală şi tradițională. Totul fiind codificat în cadrul unor 
reguli şi norme precise privind compoziția scenelor ori alegerea subiectelor, noutatea nu-şi 
găseşte locul. Există desigur schimbări şi modificări graduale şi de detaliu „dar nu derogări sau 
salturi. 

iiii) arta bizantină este mistică şi simbolică. Arhitectura religioasă, mozaicul şi icoana, 
marile creaţii ale Bizanțului doresc să emoționeze privitorul în sens creştin, adică să-i producă 


stări de contemplaţie şi extaz pentru a trece de la sensibil la inteligibil. În reprezentarea ființei 


umane sunt urmăriți cu obstinaţie „ochii sufletului”, privirea interioară orientată către înalt. 


3%7 Suferind de lepră, Regele Avgar a trimis la Hristos pe arhivarul său Hannan (Anania), cu o scrisoare în care-l 
cerea lui Hristos să vină la Edessa pentru a-l vindeca. Cum Hannan era pictor, Avgar i-a recomandat să facă portretul 
lui Hristos şi să i-l aducă în cazul în care Acesta ar fi refuzat să vină. Aflându-L pe Hristos înconjurat de mult popor, 
Hannan s-a urcat pe o piatră pentru a-L vedea mai bine. A încercat să-l facă portretul, dar nu a reuşit, din pricina 
„slavei negrăite a chipului Său care se schimba mereu sub puterea harului”. Văzând că Hannan de străduieşte să I 
isvodească portretul, Hristos a cerut apă, S-a spălat, Şi-a şters faţa cu o maramă, pe care a rămas imprimat chipul 
Său. (Aceasta este prima icoană a lui Hristos, numită în Biserica Ortodoxă „nefăcută de mâna omenească” — 
acheiropoietos.) l-a dat marama lui Hannan pentru ca acesta să o poarte împreună cu scrisoarea către cel care îl 
trimisese. Pânza din Kamulia, Capadocia, ca şi giulgiul din Torino ţin de aceeaşi înţelegere. (Cf. Jean-Jacques 
Wunenburger, op. cit., p. 143) 

368 Pe larg, Ovidiu Drimba, op. cit., pp. 334-337. 

Personalitatea unică a individului este abandonată în favoarea imaginii creştinului anonim şi 
impersonal. 

2. Războiul icoanelor 

Dualitatea Weltanschauung-ului medieval corespunzătoare adverbelor Acolo versus Aici a 
generat în toate domeniile intelectuale medievale dezbateri şi confruntări extrem de aprinse, unele 
dintre ele conducând chiar la conflicte militare. Lupta icoanelor este un astfel de episod în jurul 
căruia s-a vărsat sânge s-au produs prigoniri, nedreptăţi şi persecuții, mutilări, suferință şi 


5%. Avem de-a face, prin durată şi amploare, cu primul război religios creştin de proporţii. 


moarte 
Spre deosebire de estetica greacă, reflecţia teologico-estetică medievală a impus, mai ales 
în spaţiul Răsăritului, norme pentru creaţia artistică. Arta trebuia să fie ilustrativă şi didactică, să 
înfățişeze adevărul, să-l propage şi să-l propovăduiască. Funcţiile artei nu sunt estetice, ci 
educative, modelatoare, formative. Pictură iluzionistă, cea care reproduce lumea vizibilă, 
frumuseţea lumii sau a corpului uman este abandonată în favoarea picturii simbolice. Pictura 
devine ceva similar textului scris din Biblie - transmite un mesaj sacru invizibil prin imagini 
vizibile. Nu întâmplător pentru greci, la nivelul reprezentărilor acţiunii, a scrie era echivalent cu a 
picta. Se foloseau pentru ambele activităţi acelaşi cuvânt, grâphein. Imaginea, ca şi textul scris, 
devine şi ea o formă de apropiere şi de „(re)cunoaştere” a divinității. „Veacuri de-a rândul, în 
Biserica Ortodoxă cea mai obişnuită formă de cunoaştere a Bibliei aflată la îndemâna 
credincioșilor au constituit-o icoanele. Loc al convergenţelor elementelor contemplative cu cele 
artistice, icoana a mijlocit permanent întâlnirea tainică dintre sufletul însetat de curăție și îngeri, 
proroci, apostoli, mucenici şi sfinţi.” 
Evul Mediu a îndrumat, orientat şi canonizat creația artistică vizuală. Frumuseţea sensibilă 


trebuia să se conformeze frumuseţii inteligibile, perfecțiunii divine, interioare. Reprezentările 


metafizice asupra frumosului au dirijat practicile artistice, creaţia efectivă, iar faptul acesta 


559 Motivele de natură teologico-filosofică, dogmatică şi estetică ale luptei icoanelor sunt analizate de doi cercetători 


consacraţi, Vladimir Lossky, renumitul filosof creştin rus, Leonid Uspensky, fostul decan al Institutului Teologic 
Saint-Denis din Paris şi de cardinalul Christoph von Schönborn, arhiepiscopul Vienei. Vezi Leonid Uspenski şi 
Vladimir Lossky, Călăuziri în lumea icoanei, Bucureşti, Editura Sofia, 2003 şi Christoph von Schönborn, Icoana lui 
Hristos, Bucureşti, Editura Anastasia, 1996. Apoi sinteza lui Jaroslav Pelikan, Tradiția creştină, O istorie a 
dezvoltării doctrinei, mai ales, volumul al II-lea, Spiritul creştinătăţii răsăritene, (600—1700), şi volumul al III-lea, 
Evoluţia teologiei medievale (600—1300), apărute la Editura Polirom, Iaşi, 2006, poate fi consultată cu profit teoretic 
întrucât propune o perspectivă comparatistă. 

3% Cf. Cuvânt înainte, în Mica Biblie, Editura Institutului Biblic și de Misiune al Bisericii Ortodoxe Române, 
Bucureşti, 2004, p. 4. 

devine evident atunci când vorbim despre imaginea plastică a sacrului caracteristică pentru 
Imperiul Bizantin: icoana. 

Acest mod de a înţelege arta figurativă, reprezentaţională, a fost contestat încă dinainte de 
legalizarea creştinismului şi chiar după Edictul de la Milan, de către o serie de teologi şi învăţaţi 
creştini consideraţi eretici. Disputele între adepţii artei sacre figurative, iconodulii, şi cei care 
contestau legitimitatea acestei forme teologice de expresie, iconoclaştii, au rămas în cadrul 
bisericii, până când unii împărați bizantini iconoclaşti, pe motiv că fiinţa divină nu poate să ia 
forme figurative, au impus iconoclasmul cu forța. A urmat o perioadă de conflicte, ce au durat o 
sută treizeci de ani cu victorii şi înfrângeri parţiale de ambele tabere. În final, războiul religios al 
icoanelor s-a încheiat cu înfrângerea iconoclaştilor. Aşa se face că problema reprezentării 
sensibile a divinității prin imagini făurite de om a devenit una dintre marile provocări teologico- 
filosofice şi estetice ale creştinismului. 

Originile acesteia îşi au izvorul, desigur în Biblie, în Vechiul Testament, care interzicea 
evreilor să se închine altor divinităţi. „Să nu ai alţi dumnezei în afară de Mine! Să nu-şi faci chip 
cioplit şi nici un fel de asemănare a nici unui lucru din câte sunt în cer, sus, şi din câte sunt pe 
pământ, jos, şi din câte sunt în apele de sub pământ” (leşirea:20,3-4). Interdicția era formulată 
pentru că chipul lui Dumnezeu, după cădere, este întunecat în sufletul omului şi nici o imagine a 
acestuia nu mai poate avea legătură cu Dumnezeu. Pe de altă parte, înclinația naturală a omului 
spre idolatrie, spre venerarea de idoli, de false realităţi, explică, odată mai mult, interdictul biblic. 

Creştinismul primitiv respectă cu ardoare acest interdict, exprimându-și astfel manifest 
dezacordul cu păgânismul idolatru, exprimat mai ales în cultul împăratului. O bună parte din 
prigoana primilor creştini se explică şi prin refuzul lor de a practica cultul divin al împăratului. 
Învățătura creştină ca mod de viaţă ce urmărea transformări interioare respinge, totodată, şi 
inegalitățile sociale bazate pe cultul bogăției care şi-a găsit forme artistice de expresie. De aceea 
arta catacombelor, dincolo de accentul exclusiv pe simbolistică, prezintă o mare simplitate a 
mijloacelor. „Câteva trăsături într-o gamă restrânsă de culori, câteva pete de lumină sunt 
suficiente pentru a exprima esenţialul cu sobrietate.”*”! Forme şi volume sunt părăsite în favoarea 
cultivării prin imagine a simbolurilor creştine: viţa-de-vie, simbolul peştelui (simbolul hranei 


mesianice) etc. 


371 Egon Sendler, op. cit., p. 18. 

Odată cu legalizarea creştinismului, lucrurile dobândesc o întorsătură semnificativă. 
Creştinismul trebuie să se adapteze condiţiilor instituţionale, politice, sociale şi mentale 
preexistente. Puterea lui de asimilare s-a dovedit unică. În decursul secolelor, arta creştină începe 
să cultive exigenţe diverse, uneori chiar contradictorii cu fundamentele învăţăturii inițiale. La 
Roma şi Constantinopol, odată cu creşterea puterii basileului, arta devine reflectarea 
atotputerniciei divine. Astfel, în secolul al IV-lea, creştinismul adoptă formele artei imperiale, iar 
iconografia sublimează această influență. 

De pe la începutul secolului al V-lea şi până la Împăratul Iustinian (527-565) se produce o 
sinteză în arta vizuală bizantină între influenţele elenistice şi orientale şi simbolistica creştină. 
„Începând cu această epocă, Hristos va fi înfăţişat cu părul lung, cu barbă şi cu ochii închişi la 
culoare. Vălul, care acoperă părul femeilor şi cade până la genunchi (ca în icoanele Maicii 
Domnului), îşi are originea în civilizaţia orientală... Prin integrarea atâtor elemente diferite, 
această artă creştină devine un instrument perfect pentru a exprima plenitudinea credinţei, 
unificând şi sfinţind diversitatea culturilor.”*? 

După patru secole de istorie liberă, imaginile sunt acceptate pretutindeni în Biserică, se 
identifică cu credinţa, sunt trăite de credincioşi şi se transformă în reprezentări de cult, devin 
icoane. Trebuie făcută precizarea că termenul „icoană” este o imagine (de obicei bi-dimensională) 
reprezentând pe Hristos, sfinți, îngeri, evenimente biblice importante, pilde sau evenimente din 
istoria bisericii. La început icoanele au fost pictate pe pereţii naosului. Apoi, au fost prinse în 
iconostas. Cu timpul au devenit „portabile”. Erau venerate acasă, în spaţiul intim şi familial şi îl 
însoțea pe creştin oriunde se afla. 

Prin urmare, prezenţa icoanei făcea parte din viaţa creștinului şi avea un impact asupra 
credinţei, de cele mai multe ori, chiar mai important decât textele biblice. Explicaţia est simplă — 
analfabetismul era generalizat în lumea medievală, iar imaginea sacră suplinea lectura textelor 
sacre. Cum spunea Sfântul Grigore cel Mare pictura oferă analfabetului ceea ce scrierea exprimă 
cititorului. Ignoranţii văd ce trebuie să urmeze, cei ce nu ştiu citi scrierile pot citi pictura. Prin 
urmare, pe măsură ce spiritualitatea creştină se preciza prin scrierile „doctorilor” Bisericii 
Răsăritului şi Apusului, a sinoadelor ecumenice şi iconografia se maturiza având un impact major 
asupra maselor de credincioşi analfabeți. Am putea spune că icoanele au contribuit la propagarea 


şi menţinerea credinţei în rândul maselor de creştini analfabeți la concurenţă cu textul biblic. 


372 Ibidem, p. 20. 

Icoanele devin, pe măsura trecerii timpului, obiectul pietăţii populare. Populaţia creştină 
din zona orientală a Imperiului Bizantin şi chiar şi cea din Italia bizantină au început să practice 
idolatria față de icoane. Cum am spune noi astăzi, mulţi creştini confundau semnificatul 
(conţinutul, sensul) cu semnificantul (suportul). Exista o febră neostoită în a achiziţiona icoane de 
toate tipurile, mai ales cele făcătoare de minuni, icoane care erau venerate ca obiecte fizice. 

Dincolo de aceste aspecte doctrinare care atacau substanţa vie a creştinismului, ideea 
mântuirii prin Hristos, disputa icoanelor are desigur şi cauze economice şi politice la care nu ne 
vom referi. Importante pentru estetică sunt dezbaterile privitoare la natura imaginii, dezbateri 


care au angajat importante segmente de estetică filosofică". Avem de-a face, cum spune Alain 


Besançon, cu „cea mai profundă discuţie de teologie estetică*”. 

Războiul icoanelor a durat, cu mici întreruperi, mai bine de o sută de ani (între 726-842). 
Cum spuneam, de o parte a taberei s-au aflat iconoclaştii (eikon-icoană; k/asomos-sfărâmare). De 
cealaltă parte erau iconodulii (eikon-icoană, dulos-slujitor, sclav, rob). 

Sub aspect teoretic, teologico-filosofic, avem de-a face cu o luptă între imagine şi simbol, 
între prezenţă şi reprezentare. Spre deosebire de semn sau simbol, ca mandatar prezent al unor 
diverse realităţi (sacre, divine), imaginea e locul survenirii sau apariţiei, a arătării, (epifaniei) unei 
prezenţe personale. Dacă simbolul poate fi manipulat şi instrumentalizat în folosul unei alte 
prezenţe, imaginea este propriul ei simbol, propria ei reprezentare nemanipulabilă. 

Sub aspect politic, avem de-a face cu un război al simbolurilor de putere, al reprezentării 
acesteia pe pământ. Dacă divinitatea este reprezentată prin imagine, atunci împăratul nu are de 
ales decât să împartă puterea şi să lupte pentru promovarea propriei imagini. Or, într-o astfel de 
situaţie, împăratul întotdeauna poseda o imagine de al doilea plan, primul plan fiind rezervat 
divinității. Aşa se explică de ce împărații iconoclaşti au recurs la reprezentarea divinității prin 
simboluri nonfigurative, de regulă prin cruce. 

Faptele înregistrate de istoria cronologică sunt pline de persecuții, crime, asasinate şi 
numeroase suferinţe. Originea teoretică acestei lupte se află, cum arătam, în ambiguitățile textului 
biblic şi al diverselor versete reciproc contradictorii din Vechiul şi Noul Testament ori din 

375 


interiorul aceleaşi Evanghelii”. 


*% Pentru înţelegerea estetico-filosofică a disputei icoanelor şi a influenţei asupra culturii europene actuale, 
consultarea lucrării lui Alain Besancon, Imaginea interzisă. Istoria intelectuală a iconoclasmului de la Platon la 
Kandiscky , Bucureşti, Humanitas, 1996, este o condiţie de bună informare. 

374 Ibidem, p. 126. 

375 Pentru a ne limita la un exemplu ilustrativ, de pildă, porunca Decalogului de a nu-ţi face chip cioplit şi de a nu i te 
închina lui (Ieşirea, 20, 4; Deut. 5, 8) vine în conflict cu Evanghelia după Ioan, „Şi Cuvântul lui s-a făcut trup şi s-a 

Nu întâmplător, desigur, iconoclasmul a început în provinciile orientale al Imperiului 
Bizantin, unde monophysismul (credinţa că natura lui lisus Hristos este numai de ordin divin, nu 
şi uman) nu îngăduia reprezentarea figurativă a divinității. Au fost interzise reprezentările 
sfinţilor, a lui Hristos, a Fecioarei sub formă umană. Mozaicurile figurative şi icoanele au fost 
distruse. Asistăm acum la o reîntoarcere la modelul grecesc naturalist — locul subiectelor sacre a 
fost luat de arta ornamentală: animale, păsări, copaci, peisaje. A fost păstrată doar crucea ca 
simbol religios. Mănăstirile au fost laicizate, călugării expulzați, închişi, exilați. 

În spatele iconoclasmului nu stăteau numai armatele împăraţilor, curtea, aristocrația ori 
înaltul cler fidel puterii, ci şi o serie de mari învăţaţi creştini iconoclaşti, unii dintre ei declarați 
eretici (Origene, de pildă), alţii admişi în interiorul creştinismului. Între aceştia, cunoscutii părinţi 
şi scriitori bisericeşti ca Iustin Martirul, Athenagora din Athena, Tertulian, Epifaniu de Salamina, 
Eusebiu de Cezareea etc. care au formulat obiecţii iconoclaste întemeiate pe textele sfinte. 

În esenţă, iconoclaştii apărau punctul de vedere al transcendenţei absolute a lui Dumnezeu 
ŞI, din acest punct de vedere, aveau dreptate. Dincolo este cauza lui Aici. Există în sine, nefiind 
condiţionat de existenţa lui Aici. Între cele două lumi există o diferenţă de natură ontologică şi nu 
de grad. Or, a susţine că este cu putinţă a picta chipul lui Hristos, este absurd, pentru că înseamnă 
a „închide în contur” divinitatea Sa insesizabilă. Forma sensibilă, materială, nu poate figura ceea 
ce este incorporal şi spiritual. Partea divină din Hristos este invizibilă, căci după Înălţare, partea 
umană este total absorbită. Întoarcerea la Tatăl nu s-a realizat în calitate de om, ci de Dumnezeu. 
Prin urmare, Hristos ca element al trinității fiind Dumnezeu, nu poate fi reprezentat figurativ, 
pictural, ci doar prin simbol. Icoana în acest caz, nu are nimic divin în ea pentru că este făcută de 
mâna omului. A venera icoana înseamnă a ne întoarce la idolatrie şi păgânism, la venerarea 
chipurilor făcute de oameni. 

Iconodulii, în schimb, apărau punctul de vedere al comunicării divinității cu oamenii. 
Dincolo are sens numai prin raportare la Aici. Înainte de creaţie nu exista nici Dincolo nici Aici. 
Dumnezeu era în sine. Or, datorită creaţiei suntem constrânşi să facem această distincţie. 
Dumnezeu nu a ieşit din lumea sa, a rămas Dincolo însă, prin creaţie, este deopotrivă prezent şi în 


lumea lui Aici. Dumnezeu s-a arătat pe sine prin Intrupare, prin lisus Hristos, care a luat chip de 


sălăşluit între noi, şi am văzut slava lui, slavă ca a Unuia-Născut din Tatăl, şi de har şi de adevăr” (loan 1,14), ori cu 
alte versete care formulează prescripția că Dumnezeu trebuie cinstit numai în „duh şi adevar” (loan 1, 18; 4, 24; 5, 
37; 20, 29; Romani 1, 23, 25; 10, 17; H Cor. 5,7, 16). 

om. Prin urmare, Întruparea permite să vorbim despre posibilitatea realizării imaginii lui 
Dumnezeu în icoane. 

Intervenţia lui loan Damaschinul (676-754), mare învăţat iconodul, este foarte 
interesantă sub aspectul distincţiilor realizate în polisemantismul cuvântului „icoană”. Acesta 
evidenţiază şase tipuri de imagini distingând între: a) icoana — imagine naturală — copilul este 
imaginea părinţilor; în cazul creştinismului icoana naturala prin excelenşă este Fiul lui 
Dumnezeu. Acesta poarta în întregime în El însuşi, pe Tatăl (Coloseni 1, 15), şi se deosebeşte de 
Acesta prin aceea că este cauzat, aceasta fiind singura diferenţă personala); b) icoana — imagine 
ideala (paradigmatică exemplară) — proiectul unei case pe care îl are arhitectul în minte; în cazul 
creştinismului ea se referea la ideile divine, la proiectul pe care Dumnezeu l-a avut în vedere. c) 
icoana — imagine imitativă (antropologică) — imaginea a „ceva”, a unui lucru, a unui obiect; în 
cazul creştinismului imaginea umană a lui Dumnezeu. „Şi a zis Dumnezeu: Să facem om după 
chipul şi asemănarea noastră ca să stăpânească peştii mării, păsările cerului, animalele domestice 
toate vietățile ce se târăsc pe pământ” (Facere 1, 26 ); d) icoana — imagine cosmologică — 
imaginile ce folosesc analogiile sensibile pentru realități inteligibile, spirituale: ex. îngerii au 
ochi, aripi; e) icoana — imagine simbolică — folosirea semnelor pentru a aminti creştinului 
elementele cele mai importante ale credinţei (marea, apa, norul simbolizează Duhul Botezului; 
rugul aprins o simbolizează pe Maica Domnului care a ţinut în pântecele ei Focul Veşnic, etc.); f) 
icoana — imagine artistică — tabloul, pictura etc. În sens creştin, imaginile sunt realizate sub 
influenţa harului divin. Poziţia iconofilă a lui loan Damaschinul a fost exprimată în cuvinte 
memorabile. „Nu zugrăvesc Dumnezeirea nevăzută, ci zugrăvesc trupul care s-a văzut al lui 
Dumnezeu. Căci dacă nu se poate zugrăvi sufletul, cu cât mai mult nu se poate zugrăvi Cel care a 
dat şi sufletului un chip de materie... căci cinstirea dată icoanei trece asupra prototipului ei şi cel 
ce se închină icoanei se închină persoanei zugrăvite pe ea. În felul acesta se va întări învăţătura 
Sfinţilor noştri Părinţi, adică predania Bisericii universale, care de la o margine a lumii până la 
cealaltă a primit Evanghelia.” 

De ce au învins iconodulii? În primul rând, pentru că erau majoritari. Iconoclasmul a fost 
susținut de cei asociați împăratului, de clerici şi slujbaşi ai curții, prin urmare, de cei puţini şi 
puternici. Chiar şi în timpul marilor prigoane marea masă a creştinilor a crezut totdeauna în 


imaginile credinţei ei. Aşadar, în această luptă, imaginea a învins. Căci, aşa cum spune Giovanni 


Cf. Sfântul loan Damaschin, Dogmatica, Editura Librăriei Teologiei, Bucureşti 1988, p. 360. 

Sartori”, imaginea are o mai puternică forță de penetrare şi de convingere decât textul scris. Or, 
cunoaşterea prin concept este elitisă în vreme ce cunoaşterea prin imagini este democratică. Apoi, 
pentru că iconodulii luptau împotriva dorinţei împăratului de a avea totul sub control, asta l-a pus 
ab initio în conflict cu vocaţia universalistă a creştinismului. Nu trebuie neglijat nici faptul că de 
partea iconodulilor au fost mari personalităţi cum ar fi loan Damaschinul ori Theodor Studitul. 
Astfel, următoarele argumente ale lui loan Damaschinul au avut un puternic impact în lumea 
eclesiastică: iconodulia nu este idolatrie, cum susţin adversarii noştri, susţine loan Damaschinul, 
pentru că trebuie să distingem între latreia, adorarea care se cuvine numai lui Dumnezeu, şi 
venerarea respectuoasă (proskynesis), care se cuvinte la tot ce are caracter de sfinţenie. Pe scurt: 
Îl adorăm pe Dumnezeu şi îi venerăm pe sfinţi. Dumnezeu, fiind Duh Sfânt, nu poate fi 
reprezentat. Vechiul Testament într-adevăr interzice idolatria, dar nu şi reprezentarea a ceea ce are 
caracter de sfinţenie. Hristos, Sfânta Fecioară, îngerii şi sfinţii s-au arătat însă sub formă 
materială şi prin urmare, pot fi reprezentaţi. Prin cultul icoanelor ne adresăm în fapt prototipului. 
Prin acest fapt, rememorăm viaţa şi faptele prototipului, ne instruim, ne întărim evlavia. Fiind 
sfinţite, icoanele coboară harul asupra noastră şi se interpune între noi şi prototip. Icoana 
mijloceşte, aşadar, între Dincolo şi Aici. 

În sfârşit, convingerea credincioşilor că icoanele reproduc prototipul, adică chipul lui Iisus 
imprimat de sine pe drumul Golgotei sau ca în cunoscutul episod la „giulgiului”, cel nefăcut de 
mâna omului, a constituit de asemenea un argument în plus în favoarea iconodulilor“**. 

După ce în Sinodul al VII-lea ecumenic (Niceea, 787) se stabilesc regulile de producere a 
artei sacre, a icoaneleor cu precădere — producerea artei sacre, cu mesaj divin, este fixată prin 
canoane şi extrasă din lumea subiectivităţii artistice şi a preferințelor individuale — „numai arta, 
desăvârşirea integrală a execuţiei să aparţină pictorului, însă tocmirea (alegerea subiectului) şi 
dispoziţia (tratarea subiectului) atât din punct de vedere simbolic cât şi tehnic sau material să 


aparţină părinţilor” 


, la Constantinopol în anul 843 a fost convocat un Sinod regional, sub 
Împărăteasa Teodora. Venerarea icoanelor a fost solemn proclamată în Catedrala Sfânta Sofia. 
Călugări şi preoţi au mers în procesiune si au restaurat icoanele la locul lor de cinste. Ziua 
respectivă s-a numit „Triumful Ortodoxiei” şi până în prezent este sărbătorită anual printr-o 
slujbă aparte în prima duminică din Postul Mare — „Duminica Ortodoxiei”. 


577 Vezi Giovanni Sartori, Homo Videns. Imbecilizarea prin televiziune şi post-gîndirea, Bucureşti, Editura 
Humanitas, 2005, în mod special, Partea întâi. Primatul imaginii, pp. 17-48. 

378 Vezi cap. „Generarea de imagini, în Jean-Jacques Wunenburger”, op. cit., pp. 142-144. 

3P Vezi Historical Discovery presents Councils of the Church, http://www.geocities.com/Heartland 

În rezumat, victoria iconodulilor se datorează nu numai credinţei celor care îl mărturiseau 
pe Iisus Hristos, ci şi activităţilor reflexive ale teologilor bizantini. Faptul acesta poate fi pus în 
evidență dacă trecem în revistă teoriile teologico-estetice care au dominat lumea intelectuală 
bizantină mai bine de o mie de ani. 

3. Frumosului metafizic versus frumosul sensibil. Teorii reprezentative 

În acest context de viaţă, desigur, creionat extrem de sumar, trebuie să plasăm 
reprezentările teoretice ale frumosului metafizic specific Răsăritului (ortodoxiei religioase) fixate 
de Părinţii greci, cei care interpretează creştin tradiţia grecească, printr-o raportare erudită şi 
extrem de subtilă a lui Platon, Aristotel ori Plotin, la textul Bibliei. Ilustrative în acest sens sunt 


concepţiile lui Vasile cel Mare“ şi Dionisie Areopagitul“*!. 


a) Vasile cel Mare (279-329) şi teoria frumosului — adecvare 

Vasile cel Mare a fost un bun cunoscător al filosofiei şi ştiinţei antice, convertit la 
creştinism, în Omilia despre creaţie fixează aliniamentele generale ale esteticii ortodoxe, ca 
sinteză între teoria frumosului-armonie şi frumosului-strălucire cu Cartea Facerii în propoziţia: 
Dumnezeu este cauza tuturor lucrurilor frumoase. Nimic din creaţie nu este de prisos, totul este 
armonic distribuit prin faptul că părțile sunt adaptate la scopul întregului. Creaţia este frumoasă în 
totalitatea ei datorită finalităţii ei. Prin urmare, Vasile cel Mare, propune ideea de frumos ca 
adecvare la scop. Desigur că ideea aceasta nu este nouă, iar rădăcinile se află în unitatea dintre 
frumos şi bine din lumea greacă. Noutatea însă constă în aceea că frumosul ca adecvare a 
lucrurilor la scopul lor este extins la întregul univers. Lumea nu este frumoasă pentru că ne place, 
ci pentru că este intențional construită. 

Prin urmare, Vasile cel Mare susţine că frumosul este o perfecţiune, o unitate desăvârşită 
între existenţa unui lucru şi scopul său, ce rezultă din intenţiile lui Dumnezeu. Deci ideea de 
frumos trebuie legată de intenţie, de intenționalitate, de ceva subiectiv, de creaţie. „Păşim pe 


pământ ca şi cum am vizita un atelier în care divinul sculptor îşi înfăţişează operele minunate. 


50 Vezi adresele:  hittp://www.teognost.ro/carti;  www.crestinism-ortodox.ro;  www.newadvent.org/catholic 
encyclopedia, Basil of Caesarea, care reproduc o bună parte a operei teologice semnate de Vasile cel Mare. 

31 Vezi Mihaela N. Palade, Estetica. O abordare teologică, Bucureşti, Editura Universităţii din Bucureşti, 2009, în 
mod special partea a treia, Concepții estetice specifice scriitorilor creştini şi sfinților părinți, pp. 141-235. Autoarea 
prezintă, în scurte medalioane de personalitate, viziunea estetică şi concepțiile asupra artei şi frumosului aparținând 
celor mai importante figuri care au pus bazele teologiei Răsăritului: Sfântul Iustin Martirul şi Filosoful, Taţian 
Asirianul, Atenagora Atenianul, Sfântul Irineu, Clement Alexandrinul, Sfântul Vasile cel Mare, Sfântul Grigorie din 
Nyssa, Sfântul loan Gură de Aur, Sfântul Dionisie Areopagitul, Sfântul Maxim Mărturisitorul. 

Domnul marele făcător de minuni şi artist, ne-a chemat să ne arate propriile opere”**?. Lumea 
trebuie privită ca o operă frumoasă, iar predicatul frumos aparţine ideii de operă. Desigur că 
Vasile cel Mare avea în vedere divinitatea şi că făcea distincţia între frumuseţea divină a lumii, în 
calitatea ei de creație divină, şi cea umană. Dar ideea că frumosul, prin raportare la Dumnezeu, la 
intenţiile sale, ţine şi de o dimensiune interioară este o mare noutate. Există aşadar, un frumos ca 
dispoziţie interioară care premerge opera ce dobândeşte predicatul frumos datorită acestei 
intenționalități. Evident că Vasile cel Mare având ca model divinitatea, considera că frumuseţea 
ține de spiritualitate şi că sufletul este mai frumos decât trupul. Dar, admițând că lucrurile vizibile 
sunt frumoase, în calitatea lor de creaţii, opere a lui Dumnezeu, Vasile cel Mare transmite ideea 
că putem predica frumosul despre orice lucru care este adecvat perfect scopului său. 

Ideea că frumosul este perfecțiune, cu alte cuvinte, este frumos ceea ce satisface în gradul 
cel mai înalt un anumit scop, va genera cu timpul marea dezbatere: frumosul natural versus 
frumosul artistic. 

Pentru estetica antică, frumosul natural este termenul prim. Natura este frumoasă în sine, 
ea este armonie, unitatea perfectă a părţilor. Logosul lumii este frumos. Omul produce obiecte 
care sunt frumoase pentru că ele imită obiectele existente în natură. Frumosul artistic este o copie, 
imitație a frumosului natural. Frumosul artistic este aşadar, termen secund, iar frumosul natural 
termen prim. 

Estetica creştină păstrează această viziune asupra frumosului, dar o interpretează din 
perspectiva creației ex nihilo. Frumosul natural nu este frumos prin sine, ci prin faptul că este 
creație a fiinţei divine. Natura este frumoasă pentru că Dumnezeu a aşezat, cu intenție frumosul 
în ea. Prin urmare, nu există frumos în absenţa creaţiei. Creaţia înseamnă intenție, proiect, 
structură subiectivă. După cum spune Atanasie, „nu numai opera însăşi e văzută, ci şi artistul; un 
om greşeşte dacă, admirând un edificiu, nu-l evocă şi pe arhitectul lui”. Cum se va putea 
remarca, odată cu începutul modernităţii şi cu debutul procesului de secularizare, fiinţa divină va 
fi înlocuită de om. Atributele divinității sunt transferate, odată cu Renaşterea, către om. Frumosul 
este legat de opera de artă şi de intenţia liberă a creatorului. Opera de artă este o creaţie liberă a 


omului şi este o funcţie a intenţiilor lui. Cum va spune David Hume, peste un mileniu şi jumătate 


382 Apud Wladyslaw Tatarkiewicz, Istoria esteticii, vol. IL, ed. cit., p. 30. Cum mai semnalam, această lucrare, citată 
în marile sinteze estetice contemporane, este prețioasă nu numai datorită erudiţiei şi acurateţii informaţiei autorului, 
cât şi datorită antologiei de texte care însoţeşte fiecare dintre cele patru volume. Or, existenţa acestei antologii de 
texte estetice extrem de bogate şi variate îi conferă un plus de valoare documentară. 

383 Ibidem, p. 30. 

de la Vasile cel Mare, frumuseţea nu e o calitate a lucrurilor în sine, ea există în spiritul celor care 
o creează şi o privesc. 
După Vasile cel Mare, lucrurile vizibile ca adecvare perfectă la scop au proprietatea de a 
fi frumoase. Dar aceasta nu înseamnă că frumuseţea nu este o mărime scalară, graduală. Există o 
frumuseţe trecătoare. Ea este legată de natură, de lucrurile care se schimbă, de trupul omenesc 
supus degradării. Adevărata frumuseţe este cea interioară, a sufletului omenesc. Desigur, a 
sufletului creştin, doritor să-l găsească pe Dumnezeu. Sufletul virtuos este frumos. În această 
concepţia ierarhică a frumosului, găsim justificarea estetică a portretului, a icoanei despre care 
am vorbit. 
În consecinţă, prin Vasile cel Mare, frumuseţea interioară şi simbolică îşi face loc în inima 
esteticii creştine. Indiferent de dezvoltările ulterioare aceste idei sunt dominante până la 


Renaştere. 


[554 


b) Prin Dionisie Areopagitu 


frumuseţii creatorului. Dacă pentru Vasile cel Mare frumuseţea este o proprietate a creației, a 


se face trecerea de la ideea de frumuseţea creaţiei la ideea 


lucrurilor vizibile, pentru Dionisie Areopagitul creatorul însuşi este frumos. În lucrarea Despre 


385 


numele divine“, Dionisie Areopagitul a introdus în estetica creştină cel mai abstract concept de 


frumos în contextul încercării de a determina atributele lui Dumnezeu. „Noi spunem că 
Dumnezeu nu este nici suflet, nici minte. El nu are nici închipuire, nici părere, nici rațiune, nici 
înţeles. Nici nu se opune, nici nu se înţelege. Nu e nici ordine, nici micime, nici mărime, nici 
egalitate, nici asemănare, nici neasemănare, nici nu stă, nici nu se mişcă... Este mai presus de 
toată afirmarea, fiind cauză desăvârşită şi unică a tuturor." Prin urmare, fiind transcendent 
lumii, Dumnezeu nu poate fi identificat cu nimic. Mintea noastră nu-l poate identifica şi nici 
numi, pentru că este inefabil. În sine este fiecare atribut în parte, dar în acelaşi timp nici unul. 


Asemănarea cu Plotin este uimitoare şi toţi exegeţii sunt unanim de acord că Dionisie Areopagitul 


384 Personalitatea lui Dionisie Areopagitul este şi astăzi extrem de controversată. Cercetătorii creştini susțin că ar fi 
trăit în secolul I d. Hr. şi a fost contemporan cu Sfântul Pavel şi convertit de acesta la creştinism. Alţi cercetători 
care-l numesc Pseudo-Dionisie Areopagitul, susțin că este un personaj ce nu poate fi identificat, că ar fi trăit prin 
secolul al V-lea. Învățătura lui a fost cunoscută deopotrivă în Răsăritul şi Occidentul Europei, fiind citat de multiple 
ori chiar şi de Toma. Este considerat cea mai mare autoritate in domeniul angelologiei creştine. Vezi Gheorghe 
Vlăduţescu, Teologie şi metafizică în cultura Evului Mediu, Bucureşti, Editura Paideia, 2003, pp. 84-88. O prezentare 
integrală a personalităţii lui în volumul lui Louth Andrew, Dionisie Areopagitul. O introducere, Sibiu, Editura Deisis, 
1997. 

385 Vezi Sfântul Dionisie Areopagitul, Opere complete şi Scoliile Sfântului Maxim Mărturisitorul, Bucureşti, Editura 
Paideia, 1996, traducere, introducere şi note de Pr. Dumitru Stăniloae, Ediţie îngrijită de Constanţa Costea, operă ce 
cuprinde: Despre Ierarhia cerească, Despre Ierarhia bisericească, Despre numirile divine, Despre Teologia mistică, 
Epistolele, Scoliile. 

5 Cf. Dionisie Areopagitul, Despre Numirile Dumnezeieşti, ed. cit., p. 256. 

este un neoplatonic creştin. Ei bine, în acest context al imposibilității numirii şi cunoaşterii fiinţei 
divine, Dionisie Areopagitul sintetizează conceptul religios de Dumnezeu derivat din Biblie, cum 
am remarcat, identificat simbolic cu lumina şi focul, cu conceptul despre Unul (Absolut) al 
filosofiei greceşti (neoplatonice în special). Pentru Dionisie Areopagitul, frumosul este un 
predicat absolut care poate fi atribuit numai divinității. „lar frumosul ca atotfrumosul şi 
suprafrumosul şi pururea existent şi acelaşi frumos, nu devine, şi nici nu se pierde, nici nu creşte, 
nici nu se vestejeşte, nici nu ia ceva frumos în ceva urât, nici nu e o dată, altădată nu, nici nu e 
faţă de ceva frumos, faţă de altceva urât, nici nu e odată, altădată nu, ca uneori fiind frumos... Ci 
acelaşi e în sine cu sine, de acelaşi unic chip, fiind pururea frumos şi având în sine, mai înainte de 
tot frumosul, în mod superior, frumuseţea izvorâtoare. Căci a preexistat prin firea simplă şi 
suprafirească a tuturor celor frumoase, toată frumuseţea şi tot frumosul în mod unitar, în calitate 
de cauză. Căci din acest frumos le vine tuturor celor ce sunt existenţa şi pentru frumos sunt toate 
armoniile şi prieteniile şi comuniunile între toate şi toate, şi prin frumos s-au unit toate. Şi 
frumosul e începutul tuturor sau cauza făcătoare a tuturor... Şi e capătul tuturor şi cauza iubită şi 
finală (căci toate se fac pentru frumos) şi exemplară, căci toate se definesc conform lui. De aceea 
frumosul e acelaşi cu binele, pentru că toate se doresc după frumos şi bine prin toată cauza. Şi nu 
există ceva din cele ce sunt care să nu se împărtăşească de frumos şi de bine.” 

Din această contopire dintre viziunea greacă, neoplatonică, frumosul este Unul, Absolutul, 
Binele şi textul biblic, dintre Plotin şi Facerea, a rezultat conceptul creştin fundamental despre 
frumos. El este un în exclusivitate predicat al lui Dumnezeu, mai mult, este chiar unul dintre 
numele divinității. Totodată, frumosul este mod de manifestare (epifanică desigur, căci Dumnezeu 
se arată prin ceea ce nu este el în mod nemijlocit) al divinității. El se „arată” pe sine în creaţie, în 
opera sa. 

Frumosul „copiază” aşadar, atributele divinității. În primul rând, frumosul este bine. Apoi, 
frumosul este perfecțiune şi putere şi, totodată, este adevărul. Fiind divin, frumosul aparţine 
misterului, tainei, iar accesul către el este posibil prin credinţă, prin trăire mistică. 

Unificând Unul grecesc, neoplatonic, inclusiv emanația, conceptul central al gândirii 
plotiniene, cu textele Bibliei, cu simbolistica creştină a lui Dumnezeu ca lumină şi foc, Dionisie 
Areopagitul produce viziunea creştină canonică a frumosului: frumosul este absolut, armonie, 


adecvare şi lumină. Frumosul este arhetip al divinității: creştinul trebuie să-l iubească, să-l 


387 Ibidem, p. 148. 

contemple şi să tindă către el. Această concepţie, va fi împărtăşită, desigur asociată cu alte 
elemente, prin Toma d" Aquino, şi de creştinismul occidental. 

Dionisie Areopagitul identificând frumosul cu atributele divinității, desființează practic 
estetica. Căci, frumosul sensibil, ca predicat al lucrurilor (formelor), obiect de investigaţie 
estetică, nu are existenţă autonomă. Frumosul este intangibil fiind obiect de analiză al metafizicii. 
Cu toate acestea, frumosul sensibil este „salvat”, pe o cale ocolită, pentru că materia, lumea 
terestră, fiind o creaţie divină, mai păstrează „urme”, semne ale creatorului. Aceste urme, ecouri 
ale frumuseţii divine întipărite în „memoria lucrurilor” configurează frumosul sensibil, vizibil, ca 
o copie imperfectă a frumosului arhetipal. Iată Dionisie Areopagitul asimilează creştinismului 
platonismul fără reticenţe. Din această perspectivă, estetica lui este aceea a unui Platon creștinat. 

Revenind, cu toate că Dionisie Areopagitul transferă problematica frumosului din 
domeniul esteticii în cel al teologiei, viziunea sa influenţează arta bizantină în toate componentele 


ei — muzică, poezie, arte vizuale şi, în mod cu totul special, în arhitectură" 


. Am putea spune că o 
bună parte a idelor lui Dionisie Areopagitul au contribuit la configurarea căii Răsăritului de 
deschidere către ființa divină inaccesibilă cunoaşterii raționale. lar una dintre aceste căi este 
venerarea icoanelor. Lumea occidentală, mai ales cea protestantă, este şi astăzi surprinsă de 
comportamentul creştinilor ortodocşi. Închinarea şi sărutul icoanelor par gesturi mai degrabă 
idolatre decât comportamente creştine. Dar, cine îi frecventează pe Părinţii greci, pe Dionisie 


Areopagitul, poate înţelege că icoana poate fi o cale de comunicare cu misterul lumii. Fascinaţia 


artei bizantine constă tocmai în acest mesaj. 


IV. Teorii ale artei şi frumosului în lumea occidentală 

1. Cultura europeană apuseană — caracteristici generale 

Cum spuneam, lumea gândirii şi sensibilităţii medievale a fost generată de pierderea de 
sens a culturii antice, greceşti şi latine. La cumpăna dintre cele două ere, sentimentului existenţei 
ca suferinţă şi conturarea orientării soteriologice a gândirii ca dominantă a sa, cucereşte tot mai 
multe minţi care se convertesc la creştinism. Nu drumul cunoaşterii pure este urmărit acum, ci 
calea care duce la salvare şi mântuire. Acest adevăr poate fi sesizat invocând nu numai cazul 
38 De pildă, catedrala din Edessa a fost făcută pe baza unui simbolism extras din ideile lui Dionisie Areopagitul. 
Construcţia bisericii reproduce un triplu simbol corespunzător ideii de Sfântă Treime. Ea are trei faţade identice şi 
unica lumină pătrunde în cor prin trei ferestre, iar ca simbol al lui Hristos pe pământ sunt înfăţişaţi apostolii, profeţii 


şi martirii. Pe larg, Wladyslaw Tatarkiewicz, Istoria esteticii, vol. II, ed. cit., pp. 51-52, şi în Egon Sendler, op. cit., 
cap. „Influenţa lui Dionisie Pseudo-Areopagitul asupra icoanei”, pp. 183-190. 

părţii Răsăritene a lumii medievale, zonă în care continuitatea lumii Antichității este preeminentă, 
cât mai degrabă în partea ei Apuseană, dominată de fracturi teribile şi discontinuități culturale şi 
artistice majore. 

În mod paradoxal, cu toate că Imperiul Bizantin pare a fi continuator al Imperiului Roman 
după prăbuşirea Romei — Constantinopolul fiind numit „Noua Romă” — limba latină la mijlocul 
secolului al VI-lea este abandonată în favoarea limbii greceşti. Limba latină folosită doar în 
administraţie este înlocuită cu limba culturii, greaca. Aşa se face că tradiţiile romane vor fi duse 
mai departe nu de către cei care se considerau moştenitorii de drept ai Romei, bizantinii, cât mai 
degrabă de popoarele germanice cuceritoare ale fostelor posesiuni romane din Apus, ori de slavii 
occidentali. Şi pentru ca paradoxul să fie şi mai accentuat, aceste tradiţii ale culturii romane au 
fost continuate de lumea Apusului după ce „frumosul edificiu roman s-a năruit în întregime: 
organizarea politică este fragmentată în regate dominate de minorităţi de origine barbară, 
economia este pretutindeni redusă la „ţările” din jurul „burgurilor”, justiția este primitivă, 
moravurile brutale, confortul rudimentar, ştiinţele cad în uitare, filosofia şi literatura sunt 
plăpânde, pentru a nu spune inexistente, artele se mulțumesc să repete timid modelele romane, 
paleocreştine sau bizantine. Istoricii artei nu găsesc nici măcar termenul potrivit pentru a 
desemna stilul sau stilurile care anunţă stilul romanic”. 

În starea de degringoladă care a durat secole de-a rândul după căderea civilizaţiei romane 
(o civilizaţie prin excelenţă a oraşului, cu o economie de schimb bazată pe munca sclavilor) şi 
trecerea la civilizația medievală (o civilizaţie prin excelenţă a satului bazată pe munca ţăranului 
serv), elementul de unitate în lumea fărâmiţată a lumii medievale a fost asigurat de limba latină 
care s-a impus tuturor popoarelor germanice cuceritoare şi de Biserica Apuseană, latină. 

Biserica latină a fost cea care a asigurat continuitatea de cultură cu vechea lume romană. 
Weltanschauung-ul creştin a fost cel care a unificat o lume extrem de eterogenă compusă din 
popoarele de neam germanic, vizigoți, burgunzi, ostrogoți şi vandali, alemani, convertiți de 
timpuriu la creştinism, ori din popoare de neam slav, cehi, slovaci, polonezi, croaţi etc., iar mai 
târziu, din popoarele venite din Nord: vikingii, suevii, danezii etc. Părinții Bisericii latine — 
Ambrozie de Milan, Ieronim de Stridon, Augustin de Thagaste, Grigorie cel Mare şi Isidor de 
Sevilla — au insistat ca preoţii să folosească în predicile lor limba latină vulgară, vorbită de popor, 


ceea ce a avut o importanţă decisivă în unificarea mentalităților atât de diferite ale popoarelor 


389 Cf. Neagu Djuvara, op. cit., p. 127. 

migratoare. Astfel, activitatea culturală şi artistică se confundă cu cea a bisericii. Prin urmare, a 
vorbi despre cultura medievală occidentală, inclusiv despre teoriile estetice, înseamnă a ne plasa 
ab initio în orizontul de cuprindere al Weltanschauung-ului creştin de expresie latină. 

Cum spuneam, Weltanschauung-ul creştin de factură latină s-a constituit pe fondul unor 
multiple fracturi şi discontinuități ce au durat secole întregi. În pofida unor elemente de vizibilă 
continuitate cu veche cultură greco-romană”, secolele ce au urmat căderii Romei (VI-VIII) sunt 
secole în care domină „barbaria”. Cu excepţia unor mici insule de ştiinţă de carte şi cultură înaltă, 
ignoranţa este generalizată chiar în interiorul bisericii. Cultura păgână era respinsă cu 
convingerea că nu poate exista un compromis între aceasta şi creştinism. 

Odată cu Carol cel Mare (742-814), rege al francilor, împărat al Occidentului şi fondator 
al Imperiului Carolingian ce cuprindea aproape toate teritoriile occidentale ale Imperiului Roman, 
încoronat de către Papă în anul 800 ca Împărat al Imperiului Roman, asistăm la un reviriment 
cultural de anvergură. Aşa se explică de ce istoricii Evului Mediu vorbesc despre „renaşterea 
carolingiană” în sensul de avânt, de intensificare şi de prosperare a activităţii culturale. 
„Renaşterea carolingiană” este una legată de învățământul creştin, de cultivarea sistematică a 
artelor liberale, de traducerea operelor fundamentale ale Antichității latine, de corectarea textului 
latin al Bibliei lui Ieronim, de reorganizarea liturghiei creştine, a mănăstirilor, de organizarea de 
biblioteci“! etc. Totodată, „Renaşterea carolingiană” a fost una de tip artistic. Acum se pun bazele 
culturii medievale în artele plastice. Astfel, sunt notabile schimbările în arhitectură, dar şi în 
sculptura în piatră. Mozaicul, argintăria, arta cărţii — calgrafie, miniatură, legături somptuoase cu 
elemente de aur şi argint, filigran, perle şi pietre preţioase etc. °” 

Carol cel Mare a atras din Italia şi Anglia maeştrii care au creat şcolile de la Tours, Fulda, 
Lyon, Laôn, Reims, Chartres. Profesorii era numiţi scolastici şi predau, la inițiativa lui Alcuin 
(730-804), elev al Şcolii din York, creatorul învățământului medieval, „artele liberale” — trivium 


ŞI quadrivium. 


50 Au existat câţiva mari autori care au mediat între cultura Antichității şi Occidentul latin medieval. Aceştia au 
tradus lucrări greceşti de ştiinţă şi filosofie în latină, au redactat opere de teologie creştină în limba latină, au scris 
gramatici, muzică, opere literare etc. Cei mai importanţi au fost în Ravena, capitala regatului ostrogot a lui 
Theodoric, Boethius (450-524) şi Cassiodor (485-578), în Galia Grégoire de Tours (538-597), Isidor din Sevilla 
(600-654). 

31 Costurile acestui reviriment cultural sunt impresionante. De pildă, numai pentru pregătirea pergamentului pe care 
urma să fie copiat textul biblic — cum se ştie pergamentul era obţinut din prelucrarea pieilor de miei nefătaţi — era 
necesară sacrificarea unei turme de aproximativ 350 de oi. 

52 Vezi Istoria vizuală a artei, Enciclopedia Larousse, ed. cit., cap. „Renaşterea carolingiană”, pp. 90-99. 

keti 


„Renaşterea carolingiană” coincide cu constituirea şi maturizarea Weltanschauung-ului 
creştin de expresie latină, cu forma mentis a omului medieval occidental, fapt care explică, în 
ciuda unor evenimente istorice negative”, naşterea unei noi perioade de avânt cultural, apariția 
unei noi „renaşteri” în timpul regelui Otto I cel Mare (962—973), întemeietorul Imperiului 
Romano-German (primul Reich german). 

Se vorbeşte curent de „Renaşterea ottoniană”, de un având al culturii şi artei, care 
cuprinde perioada dominată politic de dinastia întemeiată de Otto I cel Mare. Este vorba despre 
perioada domniilor lui Otto al II-lea (973-983), Otto al III-lea (984—1002) şi Henric al II-lea 
(1002-1024), perioadă care coincide în planul artelor vizuale cu începutul stilului artei romanice 
şi cu influenţa artei bizantine în Apus mai ales în domeniul artelor preţioase — orfevrărie, 
miniatură, fildeş. 

Maturizarea deplină a Evului Mediu occidental se realizează pe deplin odată cu Frederic II 
(1194-1250), nepotul lui Frederic Barbarossa (1123-1190), un spirit enciclopedist ce aminteşte 
de omul Renaşterii, cunoscător al mai multor limbi, dotat cu un simţ artistic neobişnuit cu 
multiple talente ştiinţifice, cititor împătimit şi bun administrator şi organizator cultural. Odată cu 
el începe ceea ce s-a numit „Renaşterea Medievală”, care a cunoscut între secolele XIII — XIV o 
perioadă de împlinire a Evului Mediu pentru a face loc Renaşterii. 

Caracteristicile acestei perioade sunt cunoscute. Toate tratatele de istorie medievală 
vorbesc despre o serie de fenomene dinamice care se întreţes şi care fac din Occidentul medieval 
un factor de progres unic în întreaga lume: continua prosperitate a Bisericii, formarea oraşelor, 
consolidarea structurilor statale, constituirea primelor state birocratice occidentale, schimburile 
intelectuale sporite între ţările nordice şi cele mediteraneene, contacte cu cultura şi civilizaţia 
Orientului Apropriat prin relaţiile stabilite de republicile italiene cu Bizanțul, ori prin expedițiile 
cruciadelor etc. Limba latină devine acum limba cultă a întregului Occident. În paralel, se 
dezvoltă un interes pentru cultura clasică, pentru istoriografie, literatură, ştiinţă şi filosofie. 
Arhitectura şi artele vizuale cunosc o înflorire spectaculoasă. Este perioada afirmării artei 
romanice şi a artei gotice, a inventării unor noi limbaje arhitecturale şi plastice, chestiuni asupra 


cărora vom reveni în capitolul destinat teoriei frumosului sensibil, a artei creştine occidentale. 


5 Renaşterea carolingiană se încheie brusc, probabil din cauza ultimului şi teribilului val barbar, al normanzilor, 
care a fost mult mai devastator decât precedentele şi care încheie sau precipită procesul de fragmentare feudală odată 
cu ruina economică a statelor şi retragerea populațiilor în jurul punctelor fortificate.” (Cf. Neagu Djuvara, op. cit., p. 
127) 


202 


Cum spuneam, debutul Renaşterii carolingiene coincide cu constituirea şi maturizarea 
Weltanschauung-ului creştin de expresie latină, cu forma mentis a omului medieval occidental. 
De reţinut este faptul că şi în lumea creştină occidentală, desigur, avem de-a face cu aceeaşi 
reprezentare duală a lumii, specifică celor două adverbe: Dincolo versus Aici. Numai că, în 
această parte a lumii, învăţătura creştină primeşte accente diferite. 

Astfel, reprezentarea asupra omului şi a relaţiei lui cu Dumnezeu în lumea medievală 
occidentală suferă schimbări majore pe măsură ce societatea se maturizează”*. În primele secole 
creştine, atât răsăritenii cât şi apusenii îl vedeau pe om ca pe o fiinţă condamnată la suferinţă ca 
urmare a săvârşirii păcatului originar şi alungării lui din Rai. Această viziune pesimistă asupra 
omului căzut în timp şi condamnat iremediabil la chin şi moarte s-a păstrat continuu în lumea 
Bizanțului, până la cucerirea lui de către turci. În schimb, în lumea creştinismului occidental, pe 
măsură ce înaintăm în timp, această viziune este treptat abandonată pentru a face locul unei 
concepţii optimiste asupra omului. Omul poartă în sine scânteia divină, este părtaş şi asociat la 
creație din moment ce Adam a fost pus de Dumnezeu să fie stăpânul lumii terestre, să numească 
realitățile şi să facă cu ele tot ce-şi doreşte. Căci, se spune: dacă Dumnezeu nu interzice, atunci 
încuviințează omului. Interdicţiile divine au caracter de esenţialitate şi nu se referă la orice 
amănunt al practicării vieţii. Or, atunci când tace Dumnezeu, vorbeşte omul. Dumnezeu l-a 
înzestrat pe om cu liber arbitru. L-a lăsat să acţioneze, să aleagă între bine şi rău, l-a dotat cu 
discernământ, cum va spune Descartes, cu bun simţ. 

Dacă în Răsărit, munca este percepută ca o condamnare, ca o suferință şi ispăşire a 
păcatului originar, în Occident munca va fi concepută, odată cu maturizarea Evului Mediu, ca o 
continuare a creaţiei pe pământ. Prin muncă omul îşi poate răscumpăra greşeala, se poate mântui. 
Răsfrângerea chipului divin în om se materializează în activitate şi creație. Cum mai spuneam, 
Occidentul latin interpretează altfel Biblia. Pentru creştinismul de expresie latină, fapta, 
implicarea în lume, orientarea acţiunilor lumeşti în sens creştin, viziunea optimistă asupra omului 
survin în prim-planul autoreprezentării sale. Nici urmă de pesimism bizantin. 

Faptul acesta poate fi ilustrat prin schimbările vizibile în iconografia medievală 
occidentală. Dacă, de pildă, în primele secole ale creştinismului domina figura lui lov ros de 
ulceraţii şi aflat la dispoziţia bunului plac divin al mântuirii, „de la sfârşitul secolului al XIII-lea, 


arta ne propune dimpotrivă, portretul omului, sub trăsăturile realiste ale mai-marilor acestei lumi: 


5 Pe larg, Jacques Le Goff, Omul medieval, laşi, Editura Polirom, 1999, Studiul introductiv, pp. 5-34. 

papă, împărat, rege, prelat, mare senior, burghez bogat, toți încrezători, mândri de ei înşişi, 
etalându-şi reuşita, frumoşi dacă se poate... impunându-i celui care îi priveşte admirarea 
trăsăturilor lor individuale”. 

Şi mai este încă ceva demn de reţinut. Cum arată Jacques Le Goff, „în perioada 
carolingiană creştinismul latin a făcut o importantă alegere. El a preferat imaginile, respingând 
arta nonfigurativă a evreilor şi musulmanilor, iconoclasmul creştinismului grec bizantin. Relaţia 
dintre om şi Dumnezeu... este reprezentată prin trăsături umane... Dacă Sfântul Duh figurat prin 
simbolismul animal al porumbelului, scapă antropomorfismului, primele două persoane 
speculează opozițiile complementare ale bătrâneții şi tinereţii, ale regalității şi Pătimirii, ale 
divinității şi umanităţii... începând din secolele XII şi al XIII-lea lisus este Hristosul Pătimirii, al 
Biciuirii, al Batjocurilor, la Răstignirui, al Plângerii. Printr-o tulburătoare răsturnare de imagini, 
de-acum încolo omul suferinţei este prin excelență Dumnezeul Întrupării, este Hristos... lar marea 
taină a istoriei, pe care de-a lungul întregului Ev Mediu teologii s-au străduit s-o explice, este de 
ce Dumnezeu a acceptat, a hotărât să se facă om, să se umilească în Hristos”, 

Lumea Apuseană se deosebeşte de aceea a Răsăritului şi prin formele sociologice de viaţă. 
Dacă în Bizanţ domină ierarhia şi unitatea sacră dintre împărat şi biserică, în Occident, chiar dacă 
monarhia de drept divin este necontestată, vom avea de a face, pe întreg parcursul Evului Mediu, 
cu o dualitate a puterii. Pe de o parte, Papa vrea să-şi subordoneze întreaga putere pământească, 
respectiv pe regii şi împărații aflați sub influenţa catolicismului. Apoi, împărații doresc să 
dobândească un control asupra Papei şi bisericii catolice, simbolul autorităţii medievale 
necontestate. Pe de altă parte, în întreg Evul Mediu latin asistăm permanent la o luptă între 
autoritatea centrală, rege sau împărat, dornică în impunerea totală a autorității politice şi 
administrative, şi nobilii care-și afirmă propria autoritate şi putere. În al treilea rând, sistemul 
ierarhic bizantin bazat pe sistemul comandă-execuţie este inoperabil în Occident pentru că aici 
organizarea socială este tripartită şi dominată de ideea de solidaritate. În această societate, 
schematic desigur, pot fi detectate trei componente sociologice: oratores, bellatores, laboratores, 
cei care se roagă, cei care luptă şi cei care muncesc. „Schema corespunde peisajului social de 
după anul 1000. Există mai întâi clericii şi în special călugării... a căror funcţie e rugăciunea ce îi 


leagă de lumea divină şi le dă pe pământ o putere spirituală de excepţie; apoi... cea a cavalerilor 


5 Ibidem, p. 9. 
3% Ibidem, p. 10. 

care protejează celelalte două ordine prin forța armelor; în sfârşit, lumea muncii, reprezentată de 
țărani care, prin produsul muncii lor, asigură viaţa celorlalte două ordine.” 

În sfârşit, cam tot în această perioadă, se înfiripă în diverse medii teologico-filosofice, 
ideea omului microcosmos, omul care posedă în sine propria centralitate. Departe de a fi o ființă 
decăzută, fiinţa umană se constituie într-un univers propriu cu multiple posibilități de 
autodeterminare. Această idee cultivată de creştinismul Occidental va face carieră în Renaştere. 

2. Frumosului metafizic versus frumosul sensibil. Teorii reprezentative ale artei şi 
frumosului 

a) Aureliu Augustin (354—430) 

În acest context general al culturii medievale de expresie latină trebuie să plasăm şi 
dezbaterile estetice legate de frumos. 

Kalos şi kalon, cuvintele care desemnau în greceşte frumosul, frumuseţea şi derivatele lor 
din limba comună, au fost traduse în limba latină prin pulchrum, pulchere şi honestus. Termenul 
de honestum este teoretizat de Cicero şi era conceput ca unitate dintre plăcere şi utilitate. 
Totodată, honestum era proprietatea unui lucru de a fi preţios şi demn de laudă independent de 
utilitatea lui sau de răsplata şi roadele pe care ar putea să le aducă’. Cu toate că sensurile 
comune ale limbii latine“ au impregnat înțelesurile greceşti ale ideii de frumos (ordinea, măsura, 
onestitatea, desăvârşirea, corectitudinea etc.), paradigma unităţii dintre frumos şi bine exprimată 


400 


de Platon şi surprinsă de Aristotel într-o celebră formulă“ este, în esenţă, păstrată şi în latina 


medievală. 

Jeronim (347-420), unul dintre Părinţii Bisericii latine, cel care a tradus din greacă, 
ebraică şi aramaică Biblia în limba latină, varianta canonică a catolicismului cunoscută şi sub 
numele de Vulgata, a păstrat în textul biblic latin această unitate între bine şi frumos. Din acest 


punct de vedere, Evul Mediu este un continuator fidel al Antichității, chiar dacă perspectiva 


37 Ibidem, p. 14. 

8 Wladyslaw Tatarkiewicz, Istoria esteticii, vol. I, ed.cit., p. 285. 

3 „Ceea ce este frumosul pentru noi astăzi, elinii numeau Ķalón, iar latinii — pulchrum. Acest ultim termen a 
dispărut în latina renascentistă, lăsând locul unui cuvânt nou bellum (de la bonum, diminutivat bonellum, abreviat — 
bellum) devenit în italiană bello, în franceză — beau, iar în engleză beautiful. În română s-a păstrat termenul frumos 
în care se recunoaşte uşor latinescul formosus. În orice caz, ceea ce este important este faptul că şi-n limbile vechi şi- 
n cele actuale sunt şi substantive şi adjective derivate din aceeaşi rădăcină: Kall6s şi Kalon, pulchritudo şi pulcher, 
bellezza şi bello, frumuseţe şi frumos. De asemenea, se ştie că grecii utilizau adjectivul substantivat tó Kalon pentru 
frumuseţe, iar Kallós l-au păstrat pentru noţiunea abstractă, pentru frumos.” (Cf. Vasile Morar, Estetica. Interpretări 
şi texte, Editura Universităţii din Bucureşti, p. 132) 

40 Cf Aristotel, Retorica, 1,9, 1366a 33. „Frumosul este ceea ce este de preferat prin el însuși şi de lăudat, sau ceea 
ce, fiind bun, este plăcut pentru că este bun.” 

asupra frumosului este integrată Weltanschauung-ului creştin. Pentru creştinism această unitate 
deriva din unitatea fiinţei divine, din modurile ei fundamentale de numire şi apariţie. Universul 
este dominat de ordinea morală, de bine. Însă, orice bine este şi frumos. 

Ca şi pentru lumea Antichității greceşti, şi pentru lumea creştină de expresie latină, 
frumosul este un concept-,„valiză” care se referă la mai multe lucruri deodată. Cu toate că, în 
calitate de gen suprem, frumosul este nume al lui Dumnezeu, el apare totdeauna contextualizat în 
ceva corporal. Deci frumosul metafizic este exprimat printr-o anumită formă de frumos sensibil. 


Medievalii, moştenitori ai tradiției greco-latine, au fost pe deplini conştienţi de acest fapt pentru 


că aveau pentru a desemna feluritele contexte de apariţie a frumosului mai multe cuvinte”!. 


Şi în scrierile lui Aureliu Augustin (354-430), frumosul apare sub diferite nume, dar 
unitatea dintre bine şi frumos este o piesă de bază în viziunea sa estetică. Ceea ce reprezintă 
Vasile cel Mare pentru estetica creştină răsăriteană, reprezintă Augustin pentru partea apuseană. 
Ca şi Vasile cel Mare şi Augustin este fondator de viziune estetică“?. În ciuda diferenţelor de timp 
şi de loc în care au trăit, există o mare asemănare între cei doi. Şi unul şi celălalt erau buni 


cunoscători ai culturii păgâne. Ambii s-au nutrit de la aceleaşi izvoare intelectuale clasice păgâne, 


“1 Unele contexte de apariţie a frumosului au fost menţionate de greci. „... symmetria sau frumuseţea geometrică a 
formelor, harmonia sau frumuseţea muzicală, eurythmia sau condiţionarea subiectivă a frumosului. La Roma s-a 
inventat categoria de sublim, mai ales datorită retorilor şi concepţiei înaltei elocvenţe sublisim... Din secolul al VII- 
lea, Isidor din Sevilla desprindea pe decus (ales) din decor (frumuseţe concretă). Mai târziu scolasticii dădură acest 
nume unei variante a frumosului, conforme cu norma; iar venustas era pentru ei varianta farmecului şi a grației; mai 
cunoşteau şi categoriile elegantia, magnitudo, adică măreţia, variatio, varietatea de aspecte, suavitas, adică dulceaţă. 
Pentru variantele frumosului, latina medievală avea multe denumiri: pulcher, bellus, decus, excellens, exquisitus, 
mirabilis, delectabilis, preciosus, magnificus, gratus... În timpurile mai noi, au fost propuse pe rând diferite categorii 
— cel mai adesea gratia, dar şi subtilitas, şi corectitudinea (la bienseance).” (Cf. Wladyslaw Tatarkiewicz, Istoria 
celor şase noțiuni, ed. cit., p. 227) 

%2 „O, Doamne, Te iubesc nu cu o conştiinţă plină de îndoială, ci cu una sigură... Dar ce iubesc eu de fapt, când Te 
iubesc pe Tine? Nu iubesc frumuseţea trupului, nici podoaba timpului, nici strălucirea luminii, care, iată, e atât de 
dragă ochilor acestora, nici dulcile melodii ale cântecelor de toate felurile, nici mireasma încântătoare a florilor, nici 
uleiurile parfumate şi a aromelor, nici mâna şi mierea, nici membrele potrivite pentru îmbrăţişările trupeşti; atunci 
când eu îl iubesc pe Dumnezeul meu, nu pe acestea le iubesc; şi totuşi eu iubesc o anumită lumină, o anumită voce, o 
anumită mireasmă, o anumită hrană şi o anumită îmbrăţişare, când eu iubesc pe Dumnezeul meu — lumina, vocea, 
mâncarea mireasma, mâncarea, îmbrăţişarea fiinţei mele lăuntrice, acolo unde, pentru sufletul meu, străluceşte o 
lumină pe care spaţiul n-o poate cuprinde; şi unde sună o melodie pe care timpul n-o ia cu sine; şi unde adie un 
parfum pe care suflarea vântului nu-l risipeşte; şi unde se simte gustul unei mâncări, pe care lăcomia nu-i 
micşorează... Târziu de tot te-am iubit, o, Tu, Frumuseţe atât de veche, şi totuşi atât de nouă... Şi iată că Tu Te aflai 
înlăuntrul meu, iar cu în afară, şi eu acolo, în afară. Te căutam şi dădeam năvală peste aceste lucruri frumoase pe care 
tu le-ai făcut, eu cel lipsit de frumuseţe”, Augustin, Confesiuni, Bucureşti, Editura Humnaitas, 1998, pp. 338-339. 

le-au citit şi interpretat creştin. Ambii împărtăşesc teza de bază a creştinismului: pankalia”* şi 


ambii privesc lucrurile naturale ale lumii ca opere divine de artă. 

În ciuda faptului că împărtăşesc aceeaşi credință ori că preţuiesc aceleaşi valori, sau că 
Biblia este sursa principală din care-şi extrag ideile, cu toate aceste similitudini aşadar, viziunile 
lor teoretice asupra frumosului şi artei creştine sunt diferite. „Estetica lui Vasile venea direct din 
Grecia; cea a lui Augustin trecea prin Roma. Cel dintâi a recurs mai mult la Plotin, celălalt mai 
mult la Cicero. Estetica lui Vasile se concentra asupra celor mai generale probleme ale 
frumosului, cea a lui Augustin includea probleme specifice ale artei. Cel dintâi celebra 
frumuseţea lumii, cel din urmă era conştient şi de urâţenia ei. Unul preţuia arta pentru elementul 
divin din ea, celălalt emitea un avertisment împotriva ei, percepându-i elementele umane. După 
Vasile şi Augustin estetica răsăriteană şi cea apuseană s-au dezvoltat în chip divergent. Pseudo- 
Dionisie şi Teodor Studitul, reprezentanţii iconoduli bizantini, au fost cei mai speculativi 
esteticieni cunoscuţi în istorie, în timp ce succesorii lor Augustin, Boethius şi Cassiodorus, au fost 
simpli enciclopedişti şi colecționari de informaţii, definiţii şi clasificări pozitiviste.” 

În paranteză fie spus, scrierile lui Augustin demonstrează că învăţătura creştină şi, fireşte 
ca un caz particular, estetica aferentă ei, a luat forma tipului de personalitate a învăţaţilor. Ea nu 
este un algoritm impersonal. Oricât ar părea de paradoxal, ca pretutindeni în lumea faptelor de 
cultură, şi în cazul creştinismului domină diversitatea punctelor de vedere. Căci Biblia conţine o 
perspectivă omenească asupra unei învățături divine. Ceea ce nu înseamnă suprimarea caracterul 
ei divin. 

Revenind, Augustin este pentru estetica creştină de expresie latină un întemeietor. Timp de 
un mileniu Augustin a rămas autoritatea de necontestat a esteticii creştine occidentale. 

Important de ştiut este că estetica creştină a Răsăritului este diferită de estetica creştină a 
Apusului, ca rezultantă a unor deosebiri dintre cele două variante ale învăţăturii creştine, 


ortodoxia şi catolicismul. Prin urmare, Răsăritul şi Apusul se deosebesc, în primul rând, prin 


viziunile teologice distincte şi chiar concurente pe care le-au adoptat în istorie — felul în care îl 


493 „De ce eternul Dumnezeu a dorit să facă în acel moment cerul şi pământul pe care mai înainte nu-l făcuse? Cei 
care spun aceasta, dacă vor să li se pară că lumea este eternă şi fără nici un început şi că, în acest caz, nici nu este 
făcută de Dumnezeu, sunt mult prea îndepărtați de adevăr şi suferă de o boală mortală. De îndată ce s-au făcut auzite 
vocile profetice, lumea însăşi a proclamat că ea nu s-ar fi putut ivi prin cea mai aleasă putere proprie de schimbare şi 
mişcare şi prin înfăţişarea cea mai frumoasă a tuturor celor ce se pot vedea, ci, printr-un oarecare mod tăcut, că este 
făcută numai de Dumnezeu, măreț în mod inefabil şi invizibil, frumos în mod inefabil şi invizibil”. Cf. Sfântul 
Augustin, Despre cetatea lui Dumnezeu, XI, 4, în vol. Despre eternitatea lumii. Fragmente sau tratate, Bucureşti, 
Editura IRI, 1999, p. 55. 

#4 Wladyslaw Tatarkiewicz, Istoria esteticii, vol. II, ed. cit., p 90. 

concep pe Dumnezeu, trinitatea, creaţia, harul şi mântuirea etc. — şi mai apoi, ca ceva derivat, din 
punctul de vedere al esteticii. Cu alte cuvinte, estetica, reprezentările teoretice asupra frumosului 
şi artei au urmat cele două căi în creştinism: calea Răsăritului versus calea Apusului. 

De pildă, dacă avem în vedere creația divină ex nihilo, atât Răsăritul cât şi Apusul 
împărtăşesc acelaşi punct de vedere. Dar, dacă ne raportăm la creația umană, Răsăritul are o 
viziune distinctă faţă de Apus. 

Pentru Răsărit, cum spuneam, prin Vasile cel Mare, lumea este o operă de artă pusă 
înaintea omului pentru a fi privită şi contemplată. Dumnezeu a creat lumea ca pe ceva deosebit de 
sine şi care e altceva decât propria sa substanţă. Dumnezeu s-a arătat în lume prin ceea ce nu 
este el, prin creaţia sa care este unică. Nu pot exista două creaţii. Prin urmare, omul nu poate 
recrea ceea ce Dumnezeu a creat ex nihilo. Creaţia omului este ceva de ordin secund, ceva de 
ordinul lui poiesis (termen folosit de Vasile cel Mare) şi nu creaţie ex nihilo. Omul „creează” din 
materia preexistentă, cuvânt sau diverse substanţe materiale, după legile propriei sale firi de ființă 
(de)căzută. A susţine că omul, prin creaţia sa artistică, poate să-şi depăşească condiția de fiinţă 
(de)căzută este o semeţie şi un păcat de moarte. De aceea, omul Răsăritului creştin a accentuat 
tema mântuirii, a răscumpărării păcatului originar prin fapte creştineşti, prin retragere din lume, 
prin rugăciune şi mistică, prin curăţenie sufletească şi umilinţă. Uciderea semeţiei din noi care ne 
pândeşte la tot pasul este norma fundamentală de viaţă a creştinului din Răsărit. Cum mai 
spuneam, arta nu are o funcţie soteriologică şi prin urmare, ea nu-şi poate depăşi statutul de 
mijloc în dobândirea mântuirii“. 

Prin Augustin, Apusul pune accentul nu atât pe ideea mântuirii omului ca ființă 
(de)căzută, cât pe ideea omului îndumnezeit. Dumnezeu a făcut omul după chipul şi asemănarea 
sa (Facerea, 1, 26-27) şi prin urmare noi suntem, prin sufletul nostru, purtători de Dumnezeu. 

„Inima, numele generic al spiritului nostru lăuntric, iubirea, cea pe care a aşezat-o 


Dumnezeu în momentul creaţiei, este locul cel mai tainic al vieţii noastre interioare“ şi este 


45 Vezi Mircea Vulcănescu, Studii despre religie, Bucureşti, Editura Humanitas, 2004, în mod special, Logos şi eros 
în metafizica creştină, pp. 23-45, şi Dora Mezdrea, Nae Ionescu, Biografia, vol. II, Editura Acvila, 2002, pp. 489- 
494. 

* În Biblie sunt peste 25 de contexte în care apare termenul „inimă”. Augustin citează frecvent Epistola către 
Efesieni, 3, 16-17, unde Sfântul Pavel vorbeşte de omul dinlăuntru întărit de Sfântul Duh. Hristos sălăşluieşte în 
inima credincioşilor. 

%7 Pneuma şi psyche, cuvintele greceşti care desemnau sufletul au fost traduse în latină prin animus ca putere a 
minţii, prin anima, principiul vieţii, „materia” spiritului, sau prin mens, minte, „natura” minţii. Dumnezeu ca o fiinţă 
în trei persoane, Tatăl, Fiul şi Sântul Spirit. Limba română a preluat pentru denumirea celui de-al treilea element al 
Trinității, slavul Duh şi nu latinescul Spirit. Evident că cele două cuvinte sunt sinonime din moment ce desemnează 
aceeaşi entitate. Citând următoarele fragmente din Noul Testament, Domnul este Duh şi unde este Duhul Domnului 


208 


cunoscută doar de către Dumnezeu. „Inima” fiecărui om este neliniştită, îl caută pe Dumnezeu 
chiar şi atunci când omul nu este conştient de acest fapt. Toată zbaterea inimii, intenţiile ei, sunt 
îndreptate către Dumnezeu. Neostoirea aceasta a inimii, iubirea ca ieşire din sine, ca dorință 
irepresibilă, îl împinge pe om la faptă. Numai că omul trăieşte simultan în două lumi, două cetăţi; 
civitas terrena, Babilonia sau Roma, rodul iubirii de sine a omului, şi civitas Dei, rodul iubirii de 
Dumnezeu, Ierusalimul. Cea dintâi caută bunăstarea, cea de-a doua pacea veşnică. În cursul 
istoriei, cele două cetăţi se amestecă, separarea celor buni de cei răi având loc în lumea de 
dincolo şi încheindu-se prin Judecata de Apoi. 

Prin urmare, „inima”, sentimentul iubirii, face legătura între lumile trasate de cele două 
adverbe antinomice: Dincolo versus Aici. Şi cum „inima”, iubirea, este principiul motor al faptei, 
legătura între cei doi poli ai Wel/tanschauung-ului creştin este fapta. lată cum Augustin, atunci 
când vorbeşte de mântuire, pune accentul pe faptă, pe acţiune, pe creaţie, pe înălțarea omului la 
condiția sa divină. Prin urmare, noi suntem locuiţi de un om lăuntric, de o natură diferită de 
natura noastră omenească, prin intermediul căruia noi putem dobândi cunoaşterea, dacă este 
însoțită de actul credinţei. Cred pentru a înţelege! Aceasta era formula favorită a lui Augustin, 
care ne îndeamnă să ne folosim raţiunea şi să-l urmăm în cunoaştere pe Învățătorul lăuntric, pe 
lisus Hristos*%. 

Ideea îndumnezeirii omului nu exclude la Augustin ideea de cădere a omului şi 
posibilitatea mântuirii lui. Cu alte cuvinte, el împărtăşeşte, împreună cu Vasile cel Mare, dogma 
centrală a creştinismului: căderea şi mântuirea. Numai că spre deosebire de Părinţii bisericii 
Răsăritului, Augustin concepe altfel raportul dintre acțiunea (libertatea) lui Dumnezeu asupra 
omului şi acțiunea (libertatea) omului. Omul nu are în acelaşi timp liber arbitru, capacitatea de 
alege, şi libertate, puterea de a face ceea ce a ales. Omul fiind o ființă (de)căzută prin natura sa 
nu poate să-şi schimbe această natură. Deci nu există alegere. Dumnezeu ne-a condamnat pe toţi 
prin păcatul originar. Dar tot Dumnezeu acordă şi posibilitatea răscumpărării, grația divină. Or, 
Dumnezeu fiind liber, nu este constrâns să acorde tuturor această graţie. Dumnezeu nu are 
obligații faţă de oameni. Că Dumnezeu acordă această graţie o ştim sigur. Numai că nu ştim şi 
cui o acordă. Omul, prin sine, nu are nici un drept pentru a fi mântuit. Dacă Dumnezeu acordă 


este liberate (Corinteni II, 3, 17), Augustin susţine că spiritul nostru este locuit de divinitate. 

%8 „Dar în privinţa tuturor lucrurilor pe care le înțelegem, nu ne lămurim de la cel care rostește vorbe în afară, ci de 
la adevărul care domneşte în însuşi spiritul nostru... Însă acela care ne lămureşte ne şi învaţă: este Cristos, despre 
care se spune că sălăşluieşte în omul lăuntric, adică nepieritoarea putere a lui Dumnezeu şi veşnica înţelepciune: de 
la acesta într-adevăr ia povaţă orice suflet raţional...” Aurelius Augustinus, De magistro, Bucureşti, Editura 
Humanitas, 1994, pp. 111-112. Vezi şi capitolul XIII, pp. 113-118. 

această mântuire o face din raţiuni divine pe care noi nu le putem penetra. Prin urmare, individul 
uman este predestinat. El este fie mântuit, fie nu este mântuit. El nu poate să influenţeze cu nimic 
alegerea lui Dumnezeu. Dar asta nu afectează libertatea noastră. Graţia divină nu reduce 
libertatea. Creştinul, avându-l pe Hristos în inimă, este liber. Numai că el nu are certitudinea că 
Dumnezeu îi va acorda grația. El trebuie să spere ca va fi ales şi trebuie să acţioneze în 
consecinţă. Chiar dacă nu are certitudini. 

Dacă adăugăm la doctrina predestinării — cum vom remarca, preluată de protestantism în 
Renaştere — şi doctrina lui filioque, adică ideea că Sfântul Duh purcede şi de la Fiul nu numai de 
la Tatăl, atunci vom avea o bună reprezentare a elementelor doctrinare care desparte Răsăritul de 
Apus. La baza acestei deosebiri se află viziunea lui Augustin asupra învăţăturii creştine”. 

Am insistat asupra acestor elemente chiar dacă ele nu ţin strict de estetică. Cu toate 
acestea, cum vom remarca, estetica creştină de expresie latină îşi formulează tezele în cadrele 
gândirii augustiniene, mai bine de o mie de ani. Apoi, fenomenul Renaşterii nu poate fi înţeles în 
absenţa ideii îndumnezeirii omului ce-şi are sorgintea în lucrările lui Augustin. În sfârşit, prin 
recursul la viziunea creştină a lui Augustin ne putem explica activismul omului occidental, 
implicarea sa în lumea cetăţii terestre, accentul pus pe rațiune în propensiunea cunoaşterii, în 
final, naşterea ştiinţei şi răzvrătirea omului occidental împotriva fiinţei divine. Toate aceste 
elemente sunt dezvoltări ulterioare ale viziunii creştine augustiniene. 

Revenind, în acest context trebuie să plasăm şi ideile estetice ale lui Augustin. Cum 
spuneam, Augustin, înainte de convertire s-a hrănit cu învăţătură păgână. Prin urmare, a păstrat 
viziunea greco-latină asupra frumosului pe care o interpretează creştin. La întrebarea clasică: 
lucrurile plac pentru că sunt frumoase sau sunt frumoase pentru că ne plac? Augustin dă iniţial un 
răspuns specific Antichității — lucrurile sunt frumoase. Prin urmare, frumosul are obiectivitate, 
este independent de noi. Noi îl contemplăm, nu îl producem. Frumosul este o ordine. Ordinea este 
armonia universului. El este ordonat pentru că reflectă legile veşnice din mintea lui Dumnezeu. 
El conferă bunătate şi frumuseţe creaţiei chiar şi acolo unde ochiul omenesc crede că percepe răul 
ŞI urâţenia. 

Ca un veritabil creştin, Augustin distinge cele două specii ale frumosului corespunzător 
dihotomiei, Dincolo versus Aici. Frumosul se defineşte prin unitate, ordine, armonie, măsură, 


formă şi aparțin atât lumii sensibile, cât şi celei spirituale, inteligibile. Lucrurile din lumea fizică 


40 Pe larg în Henrry Chadwick, Augustin, Bucureşti, Editura Humnaitas, 1998, în special cap. 8, pp. 122-133 şi cap. 
10, pp. 150-167. 

sunt mai degrabă plăcute decât frumoase. Cele mai frumoase lucruri, în sensul de plăcute, sunt 
cele legate de viaţă şi de manifestările vieţii. Deasupra frumosului fizic stă, desigur, frumosul 
spiritual, autentica frumuseţe. Frumuseţea supremă, care transcende lumea este Dumnezeu. Prin 
raportare la el avem de-a face cu grade de frumos, corespunzător ierarhiei gradelor de existenţă. 
Frumosul divin poate fi contemplat numai de sufletele neprihănite, cum sunt îngerii. Omului îi 
este inaccesibil accesul la acest frumos. 

Dar cea mai importantă contribuţie la teoria frumosului o aduce Augustin prin ideea 
dimensiunii lui subiective“!%. Frumosul este o proprietate obiectivă, dar el se răsfrânge în sufletul 
omului în funcție de constituția lui interioară. Cu alte cuvinte, Augustin, vorbeşte despre 
experienţa estetică, de felul în care frumosul este o dimensiune interioară omului, ceva trăit şi 
gândit. Astfel, Augustin anticipează preocupările de psihologie artistică întrucât este interesat de a 
stabili raportul dintre impresiile senzoriale, percepții şi intelect. Lucrurile îşi relevă frumuseţea 
doar în înclinația unui suflet de a o percepe. Cei care sunt interesaţi de utilitatea lucrurilor nu-i 
văd frumuseţea. Deci, sesizează frumosul cel care are o atitudine dezinteresată faţă de obiecte. 
Aşadar, trebuie să existe o omologie, o congruenţă între suflet şi lucru, un element aparținător 
ambelor entităţi. Acesta este ritmul (ritmul sunetului, al percepţie, memoriei, acțiunii şi al 
discernământului intelectului). Omul se naşte cu un ritm sădit în el de Dumnezeu însuşi. Omul 
trăieşte (simte) frumosul lumii şi pe cel al lui Dumnezeu, pentru că în chiar sufletul lui există 
„organe” care sesizează acest frumos. Iar totalitatea acestor „organe” sunt numite cu termenul 
generic de „simţ”. 

Dar cum se explică existenţa urâtului într-o lumea creată de Dumnezeu? Augustin nu 
ocoleşte problema, cu toate că este foarte greu de dat un răspuns. Pentru orice creştin era limpede 
că Dumnezeu nu putea crea urâtul. Augustin susţine că urâtul se relevă doar din punctul de 
vedere al omului. Nu există urâtul ca atare, aşa cum există frumosul. Urâtul este totdeauna 
contextualizat. Ce este urât pentru unii este frumos pentru alţii. Pe de altă parte, urâtul înseamnă 
lipsa unor calităţi care împreună conferă frumuseţe unui lucru. O lipsă de unitate, ordine, armonie 
sau formă. Obiectele lumii nu pot avea toate aceste calităţi întrunite în substanţa lor. În acest fel, 
urâtul este ceva ce pune în evidenţă frumosul, este precum umbra care pune în evidenţă lumina. 


Cert este că urâtul absolut nu există, ci ţine de o anumită perspectivă. Cu mult mai târziu, José 


+0 Vezi Augustine Site, by James J. O’ Donnell, http://ccat.sas.upenn.edu. 

Ortega y Gasset , în secolul al XX-lea, va susține şi elabora perspectivismul, teoria punctului de 
vedere din care privim lucrurile. 

Influența esteticii lui Augustin timp de aproape un mileniu nu a venit numai din viziunea 
sa asupra frumosului ci, complementar, şi din cea a artei. 

Pe urmele anticilor de la care a preluat ideea, arta este meşteşug. Numim artă ceea ce este 
produs numai de către om. Arta înseamnă cunoaştere, ştiinţa de a face. Cântecul păsărilor nu este 
artă şi nici muzică. 

În viziunea despre artă a lui Augustin vom găsi cea mai mare apropiere a acestora de 
frumos. Prin urmare, Augustin susține că ar trebui să vorbim despre artele frumoase, adică despre 
acele meşteşuguri care produc frumos. Argumentaţia sa este demnă de tot interesul: Dumnezeu şi 
dobândirea mântuirii trebuie să fie țelul suprem al fiecărui credincios, deci şi artistul plastic se 
supune aceluiaşi principiu. Prin urmare, artele vizuale nu mai trebuie văzute ca arte imitative şi 
iluzioniste, ci ca aspirație de a zugrăvi lumea lui Dumnezeu. Ele trebuie să aspire către frumosul 
divin, către frumosul inteligibil şi să renunţe la frumosul senzorial. Cu alte cuvinte, arta trebuie să 
transmită un mesaj de înălţare sufletească şi nu de incitare a trăirilor şi poftelor lumești. 

Două sunt consecinţele acestei apropieri dintre artă şi frumos. Prima se referă la distincţia 
dintre utilitatea lucrurilor realizate de meşteşugari şi frumuseţea lucrurilor realizate de artişti. 
Utilitatea unui lucru se referă la adecvarea acestuia la un anumit scop. Un lucru este util dacă îşi 
atinge scopul, dacă îl satisface plenar. În același timp, acelaşi lucru destinat utilității este şi 
frumos. Unitatea dintre bine şi frumos era dată de al treilea element înglobator: scopul. Augustin 
însă merge mai departe. Utilitatea unui lucru nu este însă acelaşi lucru cu frumuseţea lui. Un 
lucru poate fi util în raport cu un anumit scop şi inutil în raport cu altul. Prin urmare, utilitatea 
este un concept relativ, fiind dependentă de scop. O haină groasă este utilă atunci când este frig şi 
inutilă când este cald. Or, frumosul nu se corelează cu scopul care face ca un lucru să fie util sau 
inutil. Frumosul place universal. Ordinea, armonia, ritmul sunt întotdeauna frumoase, fiind 
admirate în sine şi pentru sine. Şi în aceasta consta utilitatea lui. Cu alte cuvinte, lucrurile 
frumoase au o utilitate intrinsecă. Prin urmare, nu toate lucrurile utile sunt şi frumoase. În 
schimb, toate lucrurile frumose sunt şi utile. Dacă Augustin ar fi făcut pasul mai departe ar fi dat 


de teoria gratuităţii artei. Este ceea ce va face Kant peste veacuri. 


“1! Vezi José Ortega y Gasset, Tema vremii noastre, Bucureşti, Editura Humanitas, 1997, în mod special cap. X, pp. 
136-143. 

Important de reținut că în această apropriere a frumosului de arte, Augustin face distincția 
dintre diferite tipuri de estetică ce trebuie să corespundă specificului artelor“. Astfel, plecând de 
la o observaţie elementară, el distinge între estetica artelor vizuale şi estetica cuvântului scris, a 
artelor cuvântului. Augustin constată că imaginile plac şi transmit o stare şi un mesaj tuturor 
oamenilor, indiferent dacă sunt sau nu educați. Oricine vede o imagine, un tablou de pildă, poate 
să emită spontan o judecată. În schimb, o operă literară poate fi înțeleasă numai de cel care ştie să 
citească şi să înţeleagă ceea ce a citit. Aşadar, în artele vizuale contează forma în timp ce în artele 
cuvântului contează conținutul. Prin urmare, o estetică a artelor vizuale trebuie să fie o estetică a 
formelor în vreme ce estetica artelor cuvântului trebuie să fie o estetică a conţinutului. La 
întrebarea, care ar trebui să fie funcția picturii, Augustin dădea un răspuns extrem de familiar 
nouă: pictura trebuie să producă forme frumoase. Funcţia picturii este aceea de a crea frumosul şi 
nu de a produce imitații sau iluzii ale realităţii. 

A doua consecinţă a apropierii artei de frumos este la Augustin de-a dreptul surprinzătoare 
prin raportare la premisele de la care a plecat. Dacă artele frumoase, în accepţia de arte vizuale, 
plac în mod universal şi dacă ele produc plăcere înseamnă că artele frumoase sunt nocive. 
Emoţiile provocate de artă îl îndepărtează pe credincios de la scopul fundamental al vieţii: 
mântuirea. Prin urmare, artele produc în om trăiri pe care acesta ar trebuie să le reprime. Aşadar, 
premisa sa după care artele frumoase ar trebuie despărțite de meşteşuguri, o premisă adevărată şi 
de-a dreptul revoluţionară în ordine conceptuală, conduce la o negare generală a artei şi, în mod 
special, a artelor vizuale. Căci artele vizuale produc frumosul prin formă şi această formă se 
adresează simțului văzului. Or, Augustin după ce teoretizează specificul artelor vizuale, 
producerea de forme frumose, neagă utilitatea ei. Principiile sale teologice şi pedagogice au 
învins. Dar cum să negi utilitatea unei arte, în condiţiile afirmării specificului ei? Augustin nu a 
putut rezolva această dilemă, pe care a transmis-o întregului Ev Mediu. 

Artele vizuale aveau un statutul ambiguu. Izvorul ambiguităţii este înscris chiar în modul 
lor de a fi, în statutul lor în lume. Ele au capacitatea mirifică de a se adresa nemijlocit, prin simpla 
vedere a formei, sufletului omenesc. Prin urmare, ea este în întregime o artă senzorială. Or, 
încercarea de transformare a mesajului senzorial al acestor arte într-un conținut spiritual, 
religios, a constituit piatra de încercare a esteticii medievale. În termeni teologici, dilema artelor 


vizuale în Evul Mediu este aceasta: cum poate fi reprodusă în imagini sensibile frumuseţea 


42 Vezi Wladyslaw Tatarkiewicz, Istoria esteticii, vol. IL, ed. cit., pp. 87-88. 

inteligibilă? Augustin sesizează această problemă, o trăieşte într-un mod dramatic şi o lasă 
nerezolvată. Toţi cărturarii creştini sensibili la arte care i-au succedat au încercat să rezolve 
această problemă de fond: cum poate fi spiritualizat senzorialul? În rezolvarea acestei probleme 
estetice s-a angajat cel mai strălucit reprezentant al gândirii medievale, Toma d' Aquino. 

b) Toma d'Aquino (1225-1274) 

Între moartea lui Augustin şi naşterea lui Toma d'Aquino s-au scurs aproximativ 800 de 
ani. În tot acest răstimp, ideile estetice ale lui Augustin au fost dominante. Desigur, pe măsura 
trecerii timpului, estetica lui a fost rafinată din punct de vedere teoretic. Anumite idei au fost 
accentuate sau estompate de Boethius, Cassiodorus şi Isidor din Sevilla, dar, în esenţă, viziunea 
lui Augustin a rămas neschimbată. Faptul este valabil şi în perioada „Renaşterii carolinginene” 
sau a „Renaşterii ottoniene”. 

Interesant de ştiut este că războiul icoanelor din Bizanţ a fost resimţit şi în lumea creştină 
latină, dar nu a lăsat urme vizibile. Carol cel Mare de pildă şi, mai apoi, urmaşii lui, conservă 
cunoscuta recomandare — imaginile pentru oamenii simpli sunt precum scrisul pentru învăţaţi — a 
lui Grigore cel Mare, papă al Romei între 590—604. Sinodul din Arras din 1025 susţine că pictura 
e un fel de literatură pentru cei neînvăţați. Imaginea este, aşadar, un substituent al scrisului şi are 
menirea de a educa, de a păstra vie memoria faptelor creştineşti importante şi, cel mai important 
lucru, imaginile, artele vizuale au menirea de a înfrumuseţa casa Domnului. 

Momentul culminant al esteticii medievale occidentale este atins odată cu Toma 
d'Aquino, cel mai strălucit reprezentant al scolasticii medievale. Estetica acestuia trebuie 
integrată încercării scolasticilor de a găsi o cale de conciliere între rațiune şi credinţă, de a elabora 
un sistem conceptual unitar apt să armonizeze contradicţiile intelectuale existente în interiorul 
Weltanschauung-ului creştin. 

Pentru a înţelege estetica produsă de Toma, recursul la Aristotel ţine de o stringenţă 
metodologică, mai ales că Toma se considera, cu modestie, doar un comentator al lui Aristotel. 
Tezele sale estetice erau îndreptate polemic împotriva tradiţiei creştine de până la el, tradiție 
susținută ideatic de estetica lui Platon şi a lui Augustin. În lumea scolasticii, ideile tradiţiei erau 
reprezentate de călugărul franciscan Bonaventura (1221-1274) în următoarele teze: „|. 
Optimismul estetic sau ideea că lumea e frumoasă; 2. Integralismul estetic potrivit căreea lumea e 
frumoasă ca totalitate, adică nu în amănunt, ci datorită ordinii universale care domneşte în ea; 3. 


Transcendentalismul estetic sau opinia că adevăratul frumos trebuie găsit în Dumnezeu; 4. Cât 

despre frumosul natural, frumusețea sufletului e superioară frumuseții corpului 
asimilează aceste idei estetice acumulate de tradiție, le duce mai departe prin opera sa, dar 
propune şi importante elemente de noutate. 

În primul rând, definiţia frumosului pe care o propune Toma este de o importanță 
fundamentală în înţelegerea esteticii din Evul Mediu matur şi o contribuţie ideatică importantă 
pentru estetică în general. 

„Binele priveşte facultatea dorinţei, fiind bine ceea ce oricine doreşte, deci are caracter de 
scop, de vreme de dorinţa este o mişcare către ceva. Frumosul, în schimb, priveşte facultatea de 
cunoaştere, de fapt frumoase sunt numai acele lucruri care fiind văzute provoacă plăcere. De 
aceea frumosul constă în proporţia justă: pentru că simţurile noastre se desfată cu lucrurile bine 
proporţionate, ca fiind în ceva asemănător lor; ca orice altă facultate de cunoaştere, simţul este de 
fapt o proporţie. Şi cum cunoaşterea se face prin asimilare, iar asemănarea, pe de altă parte, 
priveşte forma, frumosul se leagă realmente de ideea de cauză formală.” 

Toma propune, cum se poate remarca, în această definiție a frumosului, mai multe 
distincţii conceptuale: 

i) frumosul se aplică la lucrurile care fac plăcere vederii, privirii. Prin urmare, din clasa 
tuturor lucrurilor existente sunt frumoase cele care produc plăcere vederii. Aici se impun două 
observaţii. Prima: „vederea” este luată aici în sensul în care grecii vorbeau de theoria, vederea 
lucrurilor, contemplație. „Privirea” este „vedere”, adică o reprezentare a minţii sub forma 
ochiului, simbol al cunoaşterii universale. Cum se ştie, sub inspirația motivelor orientale, şi în 
iconografia creştină Dumnezeu este reprezentat printr-un ochi simbolic. A doua observaţie: 
termenul de „lucru” este aici luat ca individual, ca o entitate materială sau spirituală. Prin urmare, 
această definiţie include atât entităţile inteligibile, cele legate de frumosul spiritual, cât şi 


entitățile sensibile, expresii ale frumosului corporal. Dacă aceste entități când sunt privite, văzute, 


produc (instantaneu) plăcere, atunci suntem îndreptățiți să spunem că sunt frumoase. Importanţa 


43 Vezi Wladyslaw Tatarkiewicz, op. cit., p. 330 

44 Apud Toma ď’Aquino, Summa theologiae, 1, 5, 4, Umberto Eco, op. cit., p. 104. Acest fragment este selectat şi 
citat şi de Tatarkiewicz, Istoria esteticii, vol. II, ed. cit., pp. 332-333, în următoarea variantă de traducere: „Binele 
(bonum) priveşte dorința... frumosul (pulchrum), puterea cognitivă; se cheamă frumoase acele lucruri care procură 
plăcere când sunt privite, de unde înseamnă că frumosul stă în cuvenita proporție, căci simțurile găsesc plăcere în 
lucrurile proporționate cum trebuie şi asemănătoare propriilor proporții, deoarece atât simțurile cât şi orice putere 
cognitivă constituie un fel de rațiune şi deoarece cunoaşterea se realizează prin asimilare, iar asimilarea ține de 
formă. Frumosul ține pe drept cuvânt de conceptul de cauză formală.” 

acestei precizări este majoră. Căci, dacă frumosul este legat intim de plăcerea generată de vedere 
de privire (contemplație), putem să-l distingem de bine. 

ii) Toma vorbeşte despre proporțiile interioare simțurilor. Prin urmare, chiar dacă 
frumosul este o proprietate obiectivă a unor lucruri care prin forma lor de manifestare induc 
plăcere sufleului nostru, complementar, trebuie să vorbim şi despre o anumită organizare 
interioară a simţurilor. Definiţia dată de Toma frumosului lasă să se înţeleagă faptul că simţurile 
au propriile proporţii, deci o anumită structură interioară ordonată, armonică. Asta înseamnă că 
simţurile posedă această structură în ele însele, independent, de pildă, de faptul efectiv al vederii. 
Există, aşadar, şi o dimensiune interioară a frumosului pe linie „formală”. Proporţiile interioare 
ale sufletului intră în relație cu proporțiile exterioare ale lucrurilor şi produc, prin intermediul 
vederii, plăcerea. Prin urmare, frumosul este o relație între proporțiile, structurile interne ale 
simţurilor şi proporțiile, structurile efective aparţinând obiectelor. 

iii) Ideea de asimilare, din partea a doua a definiției, ne sugerează că există o facultate, 
„un fel de rațiune”, ce sintetizează într-un tot datele ce survin din simțuri şi din puterea 
cognitivă, putere care produce plăcerea prin privire. Acest fapt ne îndreptățește, susţine Toma, să 
invocăm ideea de cauză formală atunci când vorbim despre frumos. Vom reveni asupra acestui 
aspect. 

iiii) Trebuie să deosebim binele de frumos. Binele se referă la facultatea dorinței, în 
vreme ce frumosul se referă la facultatea de cunoaştere. Prin urmare, fiinţa omenească posedă 
facultăți distincte, dispozitive ale minţii care au funcţii specializate. Dorinţa, în calitatea ei de 
facultate (formă) interioară, imprimă obiectelor proprietatea de a fi bune. Un obiect dacă este 
dorit, atunci devine bun în măsura în care serveşte scopului dorinţei. Desigur că obiectul 
respectiv poate fi şi frumos, dar el nu este dorit pentru această proprietate, ci pentru că este 
adecvat scopului. Prin urmare, lumea obiectelor poate fi distribuită în două clase majore în 
funcţie de cele două facultăţi ale minţii. Cele la care se referă facultatea dorinţei sunt bunuri. Cele 
la care se referă facultatea cunoaşterii sunt frumoase. Prin această definiție, Toma distinge ceea ce 
a fost gândit împreună timp de milenii, frumosul ca specie a binelui. Frumosul este o formă pe 
care o contemplăm, pe când binele este finalitatea către care năzuim. 

Toma este cel mai importat „estetician” al Evului Mediu matur şi pentru faptul că, plecând 


de la Aristotel, adică de la individual, propune o analiză conceptuală a artei şi frumosului pornind 

de la obiectul estetic (sensibil). Am putea spune că perspectiva de analiză a lui Toma aminteşte de 
investigaţiile contemporane din domeniul esteticii analitice“!5. 

În termeni estetici, Toma, atunci când vorbeşte despre frumos, pleacă de la frumosul 
natural, de la felul în care el este actualizat într-un individual. Poziționarea minţii sale este 
aristotelică. Ne reamintim că, pentru Aristotel, individualul, ceea ce există ca substanță, ca 
substrat, este constituit dintr-o materie „turnată” într-o anumită formă. Individualul constituie 
punctul de plecare în cunoaşterea lucrurilor lumii. Individualul este întotdeauna subiectul logic 
într-o propoziţie cognitivă. De pildă, în propoziţia „tabloul acesta este frumos”, „tabloul acesta” — 
individualul, cel care configurează în forma tabloului materialele date, pânza, pigmenţii, culorile 
etc. — este subiectul logic la care se asociază un predicat universal „frumos”. „Frumos” este un 
predicat universal în sensul că poate fi predicat nu numai pentru subiectul „tabloul acesta”, ci şi 
pentru „sculptura aceasta”, „desenul acesta” , „icoana aceasta”. 

Prin urmare, frumosul poate fi predicat despre un subiect sensibil, corporal, ca proprietate 
intrinsecă a lui. Astfel, Toma contrazice perspectiva neoplatonică, a frumuseţii ideale, dominantă 
până la el. Pentru neoplatonici, singura formă de frumos autentic este frumosul inteligibil. 
Frumosul sensibil participă la frumosul inteligibil în calitatea lui de copie imperfectă, de umbră. 
Or, perspectiva lui Toma este una „naturalistă”. Căci atunci când vorbeşte despre frumosul 
inteligibil, Toma îl gândeşte prin analogie cu frumosului sensibil. Mai precis, atât lucrurilor 
sensibile cât şi lucrurilor inteligibile li se aplică acelaşi predicat: „frumos”. De pildă, sufletul, ca 
un obiect inteligibil, este frumos, dar şi o sculptură, obiect sensibil, este frumoasă. Fiind un 
universal, predicatul frumos” se predică atât despre obiectele inteligibile, cât şi despre obiectele 
sensibile. În ambele cazuri, predicatul „frumos” desemnează o formă esenţială, definitorie. 
Indiferent de natura lui, inteligibilă sau sensibilă, frumosul denumeşte esenţa unui obiect: acela 
de a plăcea“!€. 

Pentru a înţelege latura inovativă a viziunii despre frumos a lui Toma trebuie să avem în 
vedere conceptul de formă substanțială. Fără să intrăm în dezbaterea nici azi încheiată a 

raportului dintre existenţă şi esenţă — conceptele fundamentale ale filosofiei tomiste*!' — trebuie 


“5 Vezi, Mary Devereaux, The Philosophical Status of Aesthetics, în http:// www.aestetics-online.org 

46 J-M. Robinne, Introduction à la Philosophie thomiste. Notions fondamentales, http://www.salve-regina.com. 

47 Esenţă — existență este o pereche de concepte specifică filosofiei scolastice. Toma susține diferența reală dintre 
esență şi existență în cadrul lucrurilor sensibile. De pildă, orice lucru se defineşte printr-o anumită esență: omul prin 
faptul de a fi raţional. Existenţa unui lucru este diferită de esenţa sa. Or, în fiinţa divină, esenţa coincide cu existenţa. 
Esenţa lui Dumnezeu este chiar existenţa lui. O bună reprezentare a rafinamentului conceptual implicat de filosofia 
tomistă pe această temă este sintetic tratată în Etienne Gilson, Introducere în filosofia Sfântului Thoma d'Aquino, 

menționat că la Toma ideea de esență se identifică cu ideea de formă substanțială. În opera sa, 
Toma foloseşte, distingându-le, toate celelalte accepții ale formei — forma în sens de contur, de 
proporţie a părților ori de aspect exterior — dar accentul este pus pe forma substanțială, pe esență, 
pe forma în sens filosofic. Forma, în înţeles filosofic, este modelul, tiparul, arhetipul ori structura 
intimă a lucrurilor. Spre deosebire de conţinut care este „materia” unui lucru, forma este ideală, 
necorporală. Structura unui lucru nu este materială, ci ideală. 

Raționamentul lui, în această privinţă, este destul de simplu: realitatea se organizează în 
unităţi organice. Există structuri ale realității sensibile, esențe, care sunt forme de organizare, în 
care sunt ierarhizate şi dispuse lucrurile. Aceste structuri ale realității materiale nu sunt la rândul 
lor materiale, ci spirituale. Prin urmare, lucrurile care compun realitatea sensibilă sunt expresii 
ale tipurilor, ale esenţelor care există nematerial şi pe care lumea medievală le-a numit realități 
spirituale. Esenţele preexistă lucrurilor sensibile pentru că ele sunt modele, arhetipuri. Cum mai 
spuneam, Dumnezeu nu a creat fiecare lucru individual, ci modele, formele acestora. 

Toma este un metafizician, un filosof interesat de determinarea realităţii care stă dincolo 
de universul naturii sensibile. Cu alte cuvinte, Toma vrea să determine formele universale, 
nepieritoare, care într-un fel sau altul sunt prezente în substanţele sensibile, pieritoare. 
Raționamentul lui Toma este convingător şi astăzi. Orice lucru sensibil se deosebeşte de alt lucru 
sensibil prin formă. Dar forma nu este ceva corporal. Forma este un fel de putere, capacitatea de a 
ține un obiect în identitate cu el însuşi. De reţinut că identitatea provine din identitas, un cuvânt 
compus din pronumele id, care înseamnă „sine”, şi substantivul ens, „fiinţă”. Identitatea este 
aşadar, ceea ce se manifestă în sine şi se manifestă existând. Deci, identitatea este esenţă, formă, 
Toma, cum mai spuneam, gândeşte aristotelic, plecând de la grecescul evlos. Şi acest verb 
desemna ceea ce este înăuntru, interiorul sau conţinutul unui lucru, ceea ce îl face să fie ceea ce 
este şi nu altceva. În concluzie, forma substanţială ţine de ceea ce e înăuntru, de tot ce este în 
identitate cu sine şi se manifestă în afară, ca existenţă. 

Am putea înțelege mai bine subtilitățile gândirii lui Toma dacă avem în vedere omul. 
Forma de om este dată de sufletul lui. El se manifestă înăuntrul omului şi îi conferă acestuia 
identitate cu sine. Tot astfel, prin analogie, trebuie să înţelegem şi forma lucrurilor, un fel de 


„suflet” al lor, o „putere” care le ține în marginile propriei lor firi. Forma este un principiu vital, 


Bucureşti, Editura Humanitas, 2002, cap. „Problema existenței lui Dumnezeu”, pp. 59-76 şi Anthony Kenny, Thoma 
d' Aquino Bucureşti, Editura Humanitas,1988, cap. „Fiinţa”, pp. 59-105. 

un fel de energie internă, care este gândită prin analogie cu Dumnezeu, forma substanţială a 
lumii. 

Dar forma substanțială a lucrurilor nu conferă numai identitate lucrurilor, ci şi raţiunea lor 
de a fi, scopul pe care-l îndeplinesc. Fiind creaţie divină cu scop, întregul univers medieval era 
conceput ca animat. Universul este asemenea unui organism. Fiecare organ al acestuia 
îndeplineşte o anumită funcţie, un scop determinat. Întregul există prin faptul că părţile sale 
îndeplinesc funcţii specializate. Lucrurile sunt toate orientate către Dumnezeu, către creator, 
respectiv către desăvârşire. 

În consecinţă, forma substanţială conferă nu numai identitate lucrurilor, ci dezvăluie 
totodată şi scopul pentru care acestea există. Dumnezeu, prin actul creaţiei a stabilit, privitor la 
fiecare lucru, atât forma lucrurilor, cât şi scopul pe care-l au de îndeplinit. Planul divin al lumii 
poate fi descifrat mai bine dacă corelăm forma substanţială a lucrurilor cu scopul lor. Din acest 
punct de vedere, forma oricărui lucru este adaptată la scopul său. De pildă, omul, prin esenţa, 
forma sa, prin sufletul său, este orientat către bine. Dumnezeu este cauza ultimă a omului, spune 
Toma, şi în această orientare a lui trebuie să-i vedem esenţa. În fapt, întreaga lume este orientată 
către Dumnezeu, dar cel mai „aproape” de fiinţa divină este omul. 

Dacă aplicăm acest mod de a gândi esenţa lucrurilor văzute ca forme substanţiale la 
estetică, nu ne vom mira de ce Toma este cel mai de seamă teoretician al domeniului din întreg 
Evul Mediu. Într-o lume dominată de ierarhia instituită de cele două adverbe ontologice Dincolo 
versus Aici, în care frumosul autentic era doar frumosul inteligibil, Toma impune ideea că 
lucrurile sensibile posedă o frumuseţe intrinsecă. Lucrurile sensibile sunt frumoase prin ele 
însele, prin forma lor. Ele nu primesc frumuseţea de undeva din exteriorul lor, ci din esenţa lor 
lăuntrică, din „sufletul” lor. Pe scurt, unele lucruri sensibile sunt frumoase prin chiar esența lor. 
Or, dacă acestea sunt frumoase prin esenţa lor, atunci scopul pe care-l urmăresc ţine de propria lor 
interioritate, de ceea ce sunt. Prin urmare, frumuseţea devine chiar scopul pe care-l îndeplinesc 
aceste lucruri în lume. Şi dacă Dumnezeu a creat lucruri care sunt frumoase prin esenţa lor, atunci 
plăcerea pe care ne-o procură nu mai trebuie să fie hulită. Prin urmare, plăcerea este un bine şi nu 
un rău. Dumnezeu însuşi ne-a îndemnat să ne bucurăm de plăcerea pe care ne-o provoacă 
lucrurile frumoase. 

Concluziile lui Toma sunt, cum se remarcă, surprinzătoare. Dacă în lumea filosofiei 


greceşti, formele, în sens aristotelic, erau invocate în contexte ontologice (ca proprietăţi generale 

ale lucrurilor) şi gnoseologice (legate de mecanismele formale de cunoaştere), în Evul Mediu, 
Toma propune un înţeles estetic formelor artistotelice. 

Formele substanțiale gândite estetic — inovaţia conceptuală capitală a lui Toma — au indus 
idei în contradicţiei cu viziune tradiţională asupra raportului dintre artă şi frumos. Pe de altă 
parte, frumosul poate fi predicat despre lucrurile sensibile. Lucrurile sunt frumoase prin esenţa 
lor, prin forma lor. Forma frumoasă este un principiu în sine şi coagulează în jurul ei toate 
celelalte proprietăţi ale lucrurilor. Pe de altă parte, Toma consideră că este legitimă asocierea 
dintre frumos şi plăcere. Din moment ce există lucruri care sunt create pentru a ne face plăcere, 
atunci plăcerea nu este un rău. Cu astfel de idei, Toma se desparte de universul reprezentărilor 
medievale şi se apropie de lumea Renaşterii. 

Cum arată şi Umberto Eco“, Toma face un pas hotărâtor către Renaştere întrucât 
legitimează folosirea raţiunii ca instrument de cunoaştere, atunci când este vorba despre universul 
faptelor sensibile. Cu toate că raţiunea este supusă credinţei, ea îşi exercită puterile în mod 
autonom pentru a înţelege lumea faptelor vizibile şi, totodată, lumea faptelor omului. Rațiunea 
apelează la mijloacele ei „modeste”, la facultatea critică de judecare şi la raţionament. Prin 
urmare, alegoria şi simbolul rămân privilegiate în a înţelege lumea de Dincolo. Pentru înţelegerea 
lumii de Aici, raţiunea este suficientă. Renaşterea nu va face decât un mic pas înainte, atunci când 
va despărţi discursul teologic de cel ştiinţific. Abia atunci se vor fi creat premisele unificării ideii 
de artă cu ideea de frumos. 

Importanţa ideilor estetice ale lui Toma trec dincolo de interesul pur filosofic. Aceste idei 
pe care trebuie să le încadrăm, cum spuneam, în curentul ideatic specific scolasticii, vor influenţa 


practicile artistice legate de ceea ce numim astăzi stilul gotic. 


V. Condiţia artei şi artistului în lumea medievală. Reprezentări teoretice. 
1. Artele liberale - precizări terminologice şi conceptuale 


Modul în care a fost reprezentată teoretic arta în lumea Evului Mediu creştin este 

influenţată, în bună măsură, de concepţiile specifice Antichității elenistice şi romane“. Romanii 


au tradus grecescul fechne cu termenul de ars, „îndemânare”, operaţie care a implicat, în ordine 
semantică, atât o pierdere, cât şi un câştig. Pe de o parte, prin traducere s-au pierdut o parte dintre 


+5 Umberto Eco, Arta şi frumosul în estetica medievală, ed. cit., cap. „Thoma d'Aquino şi lichidarea universului 
alegoric”, pp. 91-96. 

“9Vezi Henri-lrenee Marrou, Patristică şi umanism, Bucureşti, Editura Meridiane, 1996, cap. „Artele liberale în 
antichitatea clasică”, pp. 25-50. 

sensurile conferite de limba elină şi de multiplele şi subtilele dezbateri filosofice. Pe de altă parte, 
actul traducerii lui téchnē cu ars a însemnat conferirea de noi sensuri rezultate din mentalitatea 


+0 Cu toate acestea, sensurile dominante ale lui  fechne s-au 


romană orientată pragmatic 
conservat în cuvântul ars chiar şi atunci când el a fost asociat cu epitetul liberale. Simplu spus, 
ideea de arte liberale care a dominat atât lumea romană, cât şi cea creştină până târziu în 
Renaştere sunt de provenienţă grecească. 

Atitudinea depreciativă a vechilor greci față de munca fizică, de efortul ce implică 
consum de energie musculară a constituit, cum ştim, un criteriu de tipologizare a artelor. Astfel, 
aceştia distingeau între artele libere şi artele servile. Cele care nu implicau trudă, efort fizic, erau 
libere. Muzica, de pildă şi, mai târziu, pictura au fost considerate de unii ca fiind arte libere. 
Arhitectura şi sculptura erau considerate arte servile. Şi Platon şi Aristotel împărtăşeau acest mod 
de a vedea lucrurile. 

Stoicii greci, şi pe urmele lor, cei romani, împărțeau artele în vulgares (comune), în 
categoria cărora intrau toate îndemânările ce implicau efort fizic, şi liberales, cele care erau rodul 
activităţii intelectului, gândirii. „Posidonius zice că sunt patru feluri de arte: artele vulgare şi 
Josnice, artele de agrement, cele educative şi cele liberale. Artele vulgare sunt meseriile manuale 
care au ca scop uşurarea traiului; la acestea nu găseşti nici umbră de demnitate sau de frumuseţe. 
Arte de agrement sunt acelea care au ca scop desfătarea ochilor şi urechilor. Artele educative sunt 
acelea care au ceva asemănător cu artele liberale propriu-zise... Liberale însă, sau ca să mă 
exprim mai bine, libere, nu sunt decât artele al căror scop este virtutea.” ®! 

Celebrul medic roman de origine greacă Galenus a asociat acestei tipologii a artei 
distincţia dintre artele meşteşuguri şi artele intelectuale. În categoria artelor intelectuale includea 
următoarele preocupări ştiinţifice: retorica, geometria aritmetica, dialectica, astronomia, 


42 Romanii erau un popor care au cultivat raţiunea practică, adică raţiunea strâns legată de acţiunea strict 
reglementată. Spre deosebire de lumea greacă, a diferenţelor de la cetate la cetate, lumea romană era o societatea 
contractualistă. Totul era reglementat. Acţiunea înseamnă o dezvoltare şi reglementare a comportamentului exterior 
culturii latine către ceea ce poate fi reglementat, către drept, justiţie, civism şi morală. Omul roman era un om 
pragmatic şi ritualist. Religia ilustrează din plin această orientare. Nici o urmă de mistică. Accentul cădea pe 
elementele sociale al religiei, pe reglementarea şi comportamentul cerut de organizarea cultelor. Funcţiile religiei 
erau integrative: sociale şi politice. Aşa se explică de ce timp de secole a dominat cultul împăratului, un cult care nu 
avea nimic esoteric în el. Omul roman a cultivat o artă asemeni lui. Domeniul în care au excelat a fost arhitectura şi 
în care, tehnic vorbind, i-au întrecut pe greci. Nu întâmplător cea mai evoluată artă este teatrul, iar dintre ştiinţe 
retorica, ce beneficia de tratate care furnizau reguli şi tehnici ale elocinţei pentru că romanii preferau să vadă cu ochii 
lor desfăşurarea ficţiunii, şi nu să şi-o imagineze în urma lecturii unor opere literare.” (Cf. Eugen Cezek, Istoria 
Romei, Bucureşti, Editura Paideia, p. 84) 

“1 Seneca, Scrisori către Luciliu, Bucureşti, Editura Ştiinţifică, 1967, apud Wladyslaw Tatarkiewicz, Istoria esteticii, 
vol. I, ed cit., p. 295. 

gramatica şi muzica. Aceste arte intelectuale erau considerate ca fiind fundamentale în educație, 
indiferent de „specializarea” aleasă ulterior. Constatăm că artele vizuale nu sunt considerate 
intelectuale, ci arte ale meşteşugului. 

Pentru lumea grecească clasică, dar mai ales elenistică, artele liberale erau considerate 
enkyklios paideia, un fel de „tur de orizont” intelectual formativ în lumea ştiinţelor. Omul liber, 
cetăţeanul, filosoful trebuie să cerceteze propedeutic aceste discipline. Mai precis, înainte de a 
întreprinde studiile filosofice obligatorii în formaţia intelectuală, omul liber trebuia să parcurgă 
mai întâi domeniul artelor liberale care confereau o educaţie enciclopedică. Sugestiile 
etimologice sunt lămuritoare. În greceşte kyklos însemna „cerc”, deci avem de-a face cu o 
educaţie în cerc — parcurgerea tuturor disciplinelor prinse în sistemul unic al cunoaşterii. După 
parcurgerea acestui ciclu formativ de „arte ciclice”, în „cerc”, mintea era capabilă, gândeau 
anticii, să opereze cu abstracții filosofice şi realități inteligibile. 

Artele liberale sunt libere pentru faptul că ele nu vizau nici un interes particular, material. 
Acestea sunt libere de constrângerile vieţii materiale şi, cum spunea Posidonius, scopul cultivării 
lor este atingerea virtuții. Prin urmare, artele liberale nu se referă la artă în sensul în care gândim 
noi lucrurile, ci la învățământ, la formarea intelectuală. Prin artele liberale se urmărea atingerea 
unui ideal intelectual, o anumită modelare a minţii şi nu o educaţie artistică în sensul în care noi 
gândim astăzi arta. 

Aceste înţelesuri ale artei şi distincţiile aferente ei au pătruns în cultura Evului Mediu prin 
Augustin care, înainte de convertire, le-a teoretizat şi le-a conceput în acord cu tradiţia: artele 
liberale sunt propedeutice, ele pregătesc mintea şi sufletul tânărului înainte de a studia filosofia”?. 

Sapientia desemna cu un cuvânt întreaga cultură şi învăţătură de la sfârşitul Antichității 
latine şi începutul Evului Mediu. Căutarea înţelepciunii era considerată drept cea mai înaltă 
formă de viaţă din câte poate să aleagă sufletul omenesc. Dobândirea înţelepciunii era considerată 
cea mai înaltă virtute, iar artele liberale pregăteau împlinirea acestui ideal. Prin urmare, studium 
sapientiae, studiul filosofiei (înţelepciunii) era idealul formativ pe care îl propunea Augustin 
înainte de convertire. 

După convertirea sa la creştinism, adică după redefinirea idealului de umanitate — 
substituirea idealului căutării înţelepciunii cu cel al dobândirii mântuirii — Augustin redefineşte 


poziţia artelor liberale în conştiinţa creştină. Astfel, cu unele rectificări, Augustin păstrează 


42 Marrou Henri Irénée, Sfântul Augustin şi sfârşitul culturii antice, Editura Humanitas, Bucureşti, 1997, cap. III, pp. 
181-199. 

disciplinele care compuneau artele liberale, dar le „converteşte” la creştinism. Cultura creştină, 
studiul Bibliei, înţelegerea rațională a tainelor credinţei, cultivarea iubirii, a umilinţei şi a tuturor 
valorilor creştine sunt recomandate acum de Augustin în lucrarea De docta christiana. Deci 
învățătura creştină este primordială prin raportare la învăţătura lumească. Ştiinţa şi cultura 
creştină care aprofundează datele revelaţiei este singura cultură legitimă. Ea subordonează 
intereselor ei toate celelalte domenii ale învăţării — pe unele le elimină ca fiind nocive, iar pe 
altele le „creştinează”. 

Am insistat asupra acestui înţeles al artei pentru că în Evul Mediu distincția dintre artele 
liberale şi artele vulgare, numite şi mecanice“, este fundamentală pentru înţelegerea 
Weltanschauung-ului formativ creştin. Structura acestuia este fixată în istoria creştinismului 
apusean, urmând sugestiile lui Augustin, apoi cele ale lui Boethius, filosoful care grupează cele 
şapte arte liberale în două cicluri de instruire. Primul ciclu este numit trivium (cele trei căi) şi 
cuprindea grupul de discipline literar-filosofice: gramatica, retorica, dialectica. Urma cel de-al 
doilea ciclu, guadrivium (cele patru căi), constituit din discipline matematice: aritmetica, 
geometria, astronomia şi muzica (ştiinţa raporturilor matematice dintre sunete). Artele liberale 
devin discipline formative obligatorii odată cu reforma învăţământului iniţiată de Carol cel Mare 
prin Alcuin din York şi sunt cultivate, cu mici schimbări, şi în Renaştere. Trebuie subliniat că şi în 
Evul Mediu artele liberale erau propedeutice ca şi în Antichitate. Numai că ele erau propedeutice 
la studiul teologiei, dreptului şi medicinii, domenii care se studiau în universitățile medievale, 


cum am spune noi astăzi, în învățământul superior. 


2. Condiţia artelor vizuale în Evul Mediu 
În Evul Mediu prin termenul ars, fără alt calificativ, se înțelegea exclusiv domeniul artei 


de gen superior, artele liberale, disciplinele ştiinţifice ale vremii şi nu domeniile creaţiei artistice 


43 Expresia „arte mecanice” ilustrează foarte bine mentalitatea religioasă medievală. Cuvântul „mecanic” este un 
derivat de la moechor, care înseamnă „adulter, acţiunea de a săvârşi adulterul”. Prin urmare, este o acţiune 
condamnabilă, întrucât ea încalcă Decalogul şi una dintre cele şapte taine: căsătoria. În căsătorie, sufletele unite pe 
pământ sunt unite şi în ceruri. De aici şi interdicţia creştină a divorțului. Cel care se îndeletniceşte cu meşteşugurile, 
cu orice formă de activitate manuală, săvârşeşte un fel de adulter, pentru că menirea omului este să se ocupe 
primordial cu lucrurile spirituale şi nu cu cele materiale. Or, îndreptarea intelectului către activitatea materială este 
similară unui adulter. În loc ca el să fie îndreptat către propria cauză, către cultivarea credinţei şi a virtuţilor creştine, 
intelectul „trădează”. El se îndreaptă către lucrurile materiale. Intelectul se comportă adulterin. Spre deosebire de 
artele mecanice, artele liberale sunt libere pentru că intelectul se bucură de libertate. În artele mecanice, adulterine, 
intelectul îşi împrumută în acţiunea sa lucruri exterioare lui, substanţe materiale, vulgare, în vreme ce în artele 
liberale intelectul acţionează prin sine. El îşi păstrează noblețea şi fidelitatea faţă de sine şi nu „trădează” ca în cazul 
artelor mecanice. 

aşa cum le considerăm noi astăzi. În mod normal, ne-am aştepta, prin raportare la principiul 
terțului exclus, ca toate celelalte activități ce implicau talent şi îndemânare, inclusiv 
meşteşugurile de toate felurile, să fie prezente în diversele tabele la capitolul arte vulgare sau 
mecanice. Ei bine, nu este aşa. Contrar înclinației minţii omului medieval de a respecta legile 
logice ale gândirii chiar şi atunci când se plasa în domeniul tainic al credinţei, de regulă artele 
vizuale, în înţelesul de astăzi, nu puteau fi încadrate cu certitudine. Există o fluctuaţie evidentă 
de-a lungul istoriei. Astfel, artele vizuale erau plasate când la capitolul arte liberale, când în 
tabelul artelor vulgare. Au existat situaţii în care aceste arte nu figurau în nici o listă ca şi cum ar 
fi fost inexistente. 

Cum se explică acest fapt contradictoriu? Desigur, invocând polaritatea Weltanschauung- 
ului creştin, imposibilitatea reconcilierii depline a realităților pe care le desemnau cele două 
adverbe Dincolo versus Aici. 

Artele liberale erau libere, pentru a-l cita din nou pe Posidonius, pentru că ele vizau 
cultivarea virtuţilor, pregătirea necesară pentru a dobândi învăţătura creştină predată oral. Este 
surprinzător pentru noi, cei care identificăm cultura cu cuvântul scris, să aflăm că în întregul Ev 

Mediu învăţământul era oral, că existau învăţaţi care nu ştiau să scrie“. Nu trebuie să uităm un 


fapt elementar. Cultura medievală este o cultură a manuscriselor şi nu a cărții. Lectura acestor 
manuscrise nu se realiza în tăcere, ci cu glas tare, fapt care conducea la formarea unei sinestezii, 
adică la o interacțiune între vizual şi auditiv, pierdută odată cu inventarea tiparului în Renaştere. 
Preeminenţa culturii orale, auditive, pentru majoritatea covârşitoare a oamenilor şi a integralității 
vizual-auditiv pentru pătura cultă, reprezintă una dintre caracteristicile majore ale sensibilităţii 
artistice ale omului medieval. 


Modelarea minţii omului medieval era diferită de a omului modern şi pentru faptul că 

oralul, auditivul “şi, asociat acestuia, unitatea sinestezică auz-văz dețin un rol dominant. In 


#4 „Oricât de onorate erau cărțile, scrierile nu dețineau decât un rol secundar, rolul de prim-plan era acordat 
cuvântului rostit. Omul medieval se instruia ascultând. Încheierea unei înțelegeri între două părți nu era marcată 
printr-o semnătură pusă pe un act scris, ci de angajamentul verbal luat în fața unor martori. Un examen la 
universitate, care conferea un titlu sau un drept, nu era o teză scrisă, ci discuție, o dezbatere publică... Predica ținea 
un rol extrem de important în lumea medievală, — şi era ținută peste tot, în biserici, în piețe, la bâlciuri sau la 
răspântia drumurilor. O predică acţiona considerabil asupra mulţimii; putea mobiliza numaidecât o cruciadă, putea să 
propage o erezie, putea să dezlănţuie o răscoală.” (Cf. Ovidiu Drimba, Istoria culturii şi civilizației, vol. VI, 
Bucureşti, Editura Vestala, pp. 155-156) 

45 Prin raportare la celelalte simţuri, auzul este privilegiat. Biblia este cuvântul lui Dumnezeu. Apostolul Pavel spune 
textual: „Credinţa vine prin auz, iar auzul din cuvântul lui Dumnezeu” (Romani 10, 17). Cunoscutul episod cu Toma 
necredinciosul subliniază primordialitatea credinţei faţă de văz. „Pentru că m-ai văzut, Tomo, ai crezut, fericiţi cei 
care nu au văzut şi au crezut” (loan 20,29). Cum se ştie, lisus Hristos nu a scris nimic. Prin cuvântul său, El s-a 
adresat tuturor oamenilor şi le-a transmis mesajul esenţial: omul poate dobândi mântuirea numai prin credință. Toată 


224 


modelarea minţii omului modern un loc fundamental l-a avut tiparul. În schimb, modelarea minţii 
omului medieval s-a realizat sinestezic, oral, prin cuvântul rostit, şi prin imagine. Revenind, 
pentru a ilustra sinestezia auz-văz şi asocierea simbolurilor dobândite separat, dar percepute ca un 
tot, vom face apel la manuscrisele anluminate „sursa majoră a iconografiei creştine în Evul 
Mediu”. Cum se ştie, încă din Antichitate, utilizarea pergamentului a permis apariţia „cărţii” 
legate. Codex-urile, cartea legată, obținută prin asamblarea mai multor „caiete? din piele, erau 
îmbrăcate în plăci de fildeş sau metal preţios, ilustrate cu numeroase viniete inserate în text care 
transpuneau vizual cele mai mici detalii ale scriiturii. Astfel, existau manuscrise anluminate în 
care numai pentru Geneza, prima carte a Bibiliei, erau peste 300 de ilustraţii. Citirea cu glas tare 
concomitent cu vizualizarea imaginilor crea în sufletul lectorului stări de înaltă elevaţie spirituală. 
Treptat, imaginea devine o afirmare a dogmei sau un comentariu teologic la fel de important ca şi 
textul scris. 

Prin urmare, cu toate că artele vizuale împărtăşeau oarecum acelaşi scop cu artele liberale, 
anume tot o dobândire a virtuţii, dar prin mijlocirea educativă a imaginilor, ele nu au fost 
acceptate în corpusul acestora din cel puţin trei motive. În primul rând, pentru că producerea 
imaginilor implica o activitate de îndemânare fizică, anumite mişcări ce apropiau aceste arte de 
meşteşugurile vulgare, mecanice. Apoi, pentru faptul că artele vizuale nu operau cu abstracții. Ele 
fiind legate de ceea ce este material şi figurativ, de o formă corporală, nu puteau fi trecute în 
rândul artelor vizuale, care erau prin excelenţă arte intelective. În sfârşit, studiul artelor liberale 
era legat de mântuire. Artele liberale îl pregăteau pe creştin să se înalțe la ceruri. Or, Părinţii 
Bisericii, deopotrivă greci şi latini, au detectat înclinația naturală a artiştilor de a produce opere 
urmărind frumuseţea aspectului exterior, forma şi ornamentul. Statuile erau atât de frumoase încât 
oamenii au ajuns să le adore, spune un istoric antic. Înclinaţia naturală spre idolatrie a oamenilor 

a fost consemnată de mai multe ori în Biblie“, ceea ce i-a determinat pe Sfinții Părinţi să nu 


includă pictura şi sculptura printre artele liberale. Prin urmare, artele vizuale nu puteau avea 
statutul de arte liberale pentru că prin frumuseţea lor produc desfătare, plăcere, ceea ce îl 


îndepărtează pe credincios de valorile morale. 


cultura păgână devine astfel inutilă. Mai mult chiar ea este o rătăcire, o amăgire. În Biblie există doar o referinţă la 
filosofie, sinteza înţelepciuni păgâne, şi aceasta este negativă. Luaţi aminte ca nu cumva, cineva să facă din voi cu 
filosofia o pradă, prin deşarta înţelepciune care vine după tradiţie cu stihiile lumii şi nu cu Hristos (Apostolul Pavel, 
Epistola către Coloseni, 2. 8). Dar cuvântul este mijlocit de vedere. Dumnezeu a vorbit oamenilor prin lisus întrupat. 
Isus s-a arătat apostolilor, iar la faptele sale au fost vizibile. Prin urmare, chiar credinţa de întemeiază pe auz şi văz. 
26 Cf. Istoria vizuală a artei, ed. cit., p. 130. 

#1 Vezi, Ieşirea, 32, 4-8. 

Caracterul acesta ambiguu al artelor vizuale proveneau din faptul că ele se situează în 
interval, în spaţiul dintre cel două lumi decupate de adverbele Dincolo versus Aici. Ele aparţin 
deopotrivă, în acelaşi timp şi sub acelaşi raport, atât lumii de Dincolo, cât şi lumii de Aici. Fiind 
abilitate şi cunoaştere, artele vizuale erau asemănătoare artelor liberale, adică posedau 
universalitate. În dublu sens. În primul rând, ele sunt un semn, un substitut, al lumii de Dincolo, a 
lumii inteligibile. Apoi, artele vizuale produc mesaj universal, accesibil oricui. Imaginea este 
universală. Toţi oamenii înţeleg, fără pregătire, natural şi instantaneu mesajul artelor vizuale. Pe 
de altă parte, arta aparţine lumii de Aici. Şi tot în dublu sens. Ea este, în primul rând, legată de 
corporal, de frumosul sensibil, de ceea ce este materie. Pe de altă parte, artele vizuale sunt copii, 
mimesis-uri, ale lumii de Aici. 

Suspiciunile legate de artele vizuale au fost exprimate de Augustin într-un mod plastic: 
imaginile îl leagă pe om de obiecte şi îl depărtează de creator. Cu toate aceste reticenţe, biserica 
nu numai că a tolerat (ceea ce în fond nu poate fi interzis) prezenţa imaginilor, a formelor 
frumoase în viaţa cotidiană a omului, dar a trasat şi canoane ale artei. 

Statutul artei este surprins de Tatarkiewicz în cuvinte demne de reţinut: „Arta trebuia să-i 
prezinte pe sfinţi, ca modele de imitat pentru oameni, şi evenimente de seamă ca mărturii ale 
harului şi minunii Domnului. Din acest motiv, arta a dobândit caracteristici pe care nu le avusese 
în Antichitate. Deoarece avea de înfăţişat pilde de bunătate şi de atestat adevărul, ea a devenit 
ilustrativă şi didactică. Trebuie nu numai să înfăţişeze adevărul, ci şi să-l propovăduiască şi să-l 
propage; astfel funcţiile ei nu mai erau doar cognitive, ci şi educative." 

Prin urmare, zămislirea şi aprecierea operei de artă în Evul Mediu era subordonată 
credinţei. Arta, cum arată şi Toma, era asociată cunoaşterii şi nu plăcerii, satisfacţiei estetice, 
artistice. Pentru omul medieval imaginea ţinea loc de cuvânt rostit. Imaginea este în acest înţeles 
cuvântul întrupat. Dumnezeu este Cuvântul, iar prin întruparea sa în lisus Hristos, acesta devine 
imagine. Dumnezeu s-a arătat prin Fiul sub chip simbolic, dar şi omenesc. Cum mai spuneam, 
cuvântul rostit şi imaginea devin împreună alegorie, alcătuiesc un imperiu alegoric plin de 
paradoxuri logice despre care vorbesc toţi cercetătorii Evului Mediu. 

Simplu spus, paradoxurile culturii şi artei creştine medievale aici îşi au sorgintea, în 
epifanie, în arătarea lui Dumnezeu, în Întruparea lui Dumnezeu în realităţi care nu sunt în mod 


nemijlocit EL (logos, cuvânt rostit şi imagine), fapt exprimat de Bernardino din Siena (1380-— 


28 Wladyslaw Tatarkiewicz, Istoria esteticii, vol. II, ed cit., p. 33. 

1444) în cuvinte memorabile: „Creatorul în făptură, ne-închipuitul în chip, nerostitul în spunere, 
neexplicatul în vorbă, nevăzutul în viziune.” 

Spre deosebire de Antichitate unde artiştii nu ţineau cont în nici un fel de opiniile 
filosofilor — recomandările lui Platon în materie de artă nu au fost luate în serios de practicienii 
artei, ci doar de teoreticieni — în Evul Mediu exercitarea artei era sub controlul bisericii”. 

Arta medievală ilustrează consecvenţa cu sine a omului medieval. Suprema aventură a 
omului este una de natură spirituală, întâlnirea cu Dumnezeu, iar arta poate doar mijloci această 
întâlnire. Arta este deci mijloc, şi nu scop. Abia Renaşterea îi schimbă statutul artei. Din mijloc în 
atingerea unor scopuri de natură spirituală, ea este transformată în scop în sine. Menirea artei este 
să placă, să producă bucurie de a trăi. Pe scurt, arta îndeplineşte o funcție hedonică şi în această 
funcţie constă şi scopul ei. În schimb, pentru omul medieval, cine întârzie în lumea plăcerii, a 
esteticului sensibil, riscă să rateze mântuirea. Arta nu conduce la mântuire, nu are funcție 
soteriologică. Din cauza aceasta nu se află în prim-planul vieţii. Arta, prin frumuseţea ei, te poate 
rătăci, te depărtează de la virtuţi. Nu strălucirea podoabelor trebuie cultivată, ci edificare de sine. 
Nu frumosul lumesc se află în prim-plan, ci frumosul divin. Or, cine şi-ar fi permis o deturnare de 


la scopul fundamental al vieţii pe acest pământ? 


3. Estetica artelor vizuale 
La începuturile creştinismului, viziunea grecească, păgână, asupra frumosului inteligibil şi 


a legăturii acestuia cu frumosul sensibil este respinsă ab initio pentru că fundamentele ei sunt 

pederastice“. Ne reamintim că pentru greci contemplarea frumosului în sine prilejuit de dorinţa 


pentru un trup frumos este un scop al vieţii“!. Cum am remarcat, pentru creştini arta nu poate 


îndeplini aceste funcții. Creştinul preţuieşte frumuseţea interioară, valorile pasive şi proiective — 
pacea, supunerea, cumpătarea, răbdarea, bunătatea, nădejdea etc., şi nu frumuseţea exterioară 


asociată ne varietur cu seducţia, slăbiciunile trupeşti, pe scurt cu plăcerea carnală. 


42 În paranteză fie spus, ideea că arta se autodetermină estetic nu rezistă la o analiză istorică. Fundamentele artei nu 
sunt la rândul lor artistice, ci politice, sociale şi culturale. Nu programele estetice îşi spun ultimul cuvânt în 
orientarea creaţiei artistice, ci cele extra-estetice. Platon a întreprins o critică a artei nu din interiorul ei, deci nu din 
unghi estetic, ci din exterior. Critica lui este moral-politică. El aplică un ideal politic asupra artei. Evul Mediu aplică 
artei un program spiritual. 

%0 Vezi Andrei Cornea, Pederastie şi homosexualitate la Atena, în vol. Platon. Filosofie şi cenzură, Bucureşti, 
Editura Humanitas, 1995, pp. 80-86, şi Petru Creţia, Despre iubire (Studiu introductiv la Banchetul), în vol. Studii 
filosofice, Bucureşti, Editura Humanitas, 2004, pp. 128-193. 

81 Vezi Platon, Banchetul, fr. 211d, „Aici este, iubite Socrate, grăi străina din Mantineia, tocmai aici e rostul vieţii 
noastre. Căci dacă viaţa merită prin ceva s-o trăiască omul, numai pentru acele merită, care ajunge să contemple 
frumuseţea însăşi.” 

Prin urmare, este respins şi frumosul sensibil păgân, frumosul legat de obiectele frumoase 
ori de diversele forme de manifestare artistică, pentru că el producea trăiri, pasiuni şi plăceri care- 
i perturbau pe oameni de la cultivarea virtuţilor. Însă, odată cu trecerea timpului, se instaurează o 
anumită îngăduinţă generată de încercarea erudiţilor creştini de a dirija trăirile provocate de artă 
către formele superioare de viaţă spirituală. Frumosul fizic este, după o expresie deseori folosită, 
teologie colorată, iar arta aferentă lui reprezintă un mod de a-l arăta pe Dumnezeu prin imagine. 
Imaginea, cuvântul întrupat, este, de cele mai mult ori, la concurenţă cu cuvântul rostit. Ambele 
însă, cuvântul rostit şi imaginea, cum spuneam, au modelat, prin sinergia lor, mintea artistului, 
dar şi a teoreticianului artei în Evul Mediu. 

Statutul teoretic incert al artelor vizuale se reflectă şi în faptul că în întregul Ev Mediu nu 
s-a elaborat un tratat specific aşa cum Antichitatea a realizat-o, de pildă, prin Aristotel. Cu toate 
acestea, pot fi extrase indirect, din două surse principale, reprezentările teoretice asociate artelor 
plastice. Pe de o parte, textele filosofice şi teologice, cronicile şi diversele aprecieri ce au vizat 
artele vizuale constituie, desigur, sursa principală de reconstituire a teoriei artelor vizuale. Pe de 
altă parte, realizările artistice efective „trădează” o anumită viziune teoretică, o concepţie asupra 


432 


artelor vizuale“. Desigur că istoria şi teoria artei se apleacă asupra teoriei incorporate de realizări 


artistice efective prin acte de interpretare a limbajului plastic, a iconografiei sau stilisticii 
picturale. Estetica are în vedere mai degrabă prima categorie de resurse interpretative. 

Interesant de ştiut, medievalii atunci când vorbeau despre frumos o făceau în contextul 
operelor produse de artele vizuale. Frumosul era pus, aşa cu procedau şi grecii, într-o relație cu 
lumea vizibilă. Frumosul sensibil, vizibil, ţinea de lumea obiectelor frumoase create de artiştii 


plastici, fiind extrem de preţuite de omul medieval“?. 


432 Vezi Erwin Panofsky, Arhitectură gotică şi gândire scolastică, Bucureşti, Editura Anastasia, 1999, o lucrare 
clasică în teoria artei care analizează modul în care scolastica a influenţat arhitectura gotică. Panofsky argumentează 
că arhitectura gotică, dincolo de alte determinări de ordin practic, este transpunerea arhitecturală a dorinţei teologilor 
din perioada medie a scolasticii de a sistematiza şi armoniza summele sentenţiare, greoaie şi opace, ale iluştrilor 
predecesori. Cu alte cuvinte, trecerea de la stilul arhitectural romanic la cel gotic este reproducerea în alt plan a 
trecerii de la Petru Lombardus la Toma d'Aquino. Ca şi stilul gotic, scolastica se întemeia pe tradiţie. Arta gotică 
păstra proporțiile tradiţionale; gândirea scolastică se baza pe concordanța autorităţilor. Apoi, orientarea către realism 
şi estomparea elementelor de idealism. 

% Această preţuire poate fi pusă în evidenţă de terminologia estetică extrem de bogată. „Frumosul vizibil primea 
diferite nume... Cel mai adesea era numit pulchritudo, dar se întrebuinţau şi alte nume ca formositas sau speciositas, 
care însemna ființă corect formată sau alcătuire frumoasă. Venustas avea o nuanţă specială şi desemna fie 
atractivitatea, farmecul, aspectul grațios, fie magnificienţa şi bogăţia aparenţei. Decor era înrudit cu decorum decens, 
desemnând ceea ce este adecvat, conform unei norme şi, prin urmare, perfect... compositio denumea frumosul pur 
formal al construcţiilor. (Cf. Wladyslaw Tatarkiewicz, Istoria esteticii, vol. II, ed cit., p. 223) 

Arta medievală este legată intim de biserică. Nu există cuvinte pentru a sublinia rolul 
cultural şi civilizaţional fondator al bisericii în condiţiile prăbuşirii civilizaţiei orăşeneşti latine. În 
lumea occidentală, biserica rămâne în fostele oraşe singura structură administrativă, iar noile 
aşezăminte încep cu construirea lor. Ea a reuşit să impună idealul moral legat de mântuirea 
sufletului unor popoare care trăiau din cuceriri sângerose şi pradă. Astfel, pe ruinele fostului 
Imperiu Roman, episcopii (re)construiesc bazilici, baptiserii sau ospicii. Înfiinţarea unor şcoli 
episcopale sau monastice permit salvarea culturii clasice şi a limbii latine. Într-o societate 
analfabetă, în care populaţia se exprimă în dialecte amestecate, biserica şi limba latină au avut 
singurul rol unificator. Biserica impune încă de timpuriu propria sa concepţie despre artă. Dacă 
arhitectura se inspiră din construcţiile civile romane, statuara prea legată de cultele păgâne este 
interzisă. 

În fazele de început, modelul teoretic greco-latin a fost imitat în toate chipurile. Ideea de 
originalitate şi paternitate a ideilor a lipsit cu desăvârşire acestei lumi“. Pe măsură ce arta 
vizuală creştină se maturizează şi devine mai rafinată se produc şi primele inovaţii conceptuale 
importante şi, totodată, sunt alimentate şi o serie de dispute teoretice. Contrar opiniei comune ce 
consideră că, în materie de creativitate teoretică, Evul Mediu nu a excelat, „cultura medievală are 
simţul inovației, dar se sileşte să o ascundă sub învelişurile repetării, contrar culturii moderne 
care simulează inovarea şi atunci când repetă”*5. 

Au existat, cum spuneam, o serie de controverse teoretice legate de administrarea tradiției 

păgâne şi de mesajul creştin al artei. Punctele de vedere contrare erau exprimate, de regulă, de 
teologii erudiţi care rafinau continuu învăţătura creştină în concordanţă cu principiile ce au fundat 
întemeierea diverselor ordine religioase. Prin urmare, o bună cunoaştere a acestor controverse 
implică o precunoaştere a principiilor cultivate de ordinele călugăreşti care îşi disputau între ele 
întâietatea şi fidelitatea faţă de credinţă. Repetăm încă o dată! Disputele estetice în Evul Mediu 
au fost formulate în limbajul teologiei. Ele s-au consumat în interiorul We/tanschauung-ului 
creştin, în universul limbajului teologic şi nu într-un univers conceptual specific numai 
esteticii%€, 
* Ibidem, p. 10, „Evul Mediu este o epocă a autorilor care se copiau în lanţ, fără a se cita... într-o epocă a culturii 
manuscrise — cu manuscrise greu accesibile — copierea acestora era unicul mijloc de a face posibilă circulaţia ideilor. 
Nimeni nu se gândea că aceasta ar constitui o infracţiune; trecând din copie în copie, adesea nimeni nu mai ştia cui îi 
revine paternitatea unei formulări şi, la urma urmei, se considera că dacă o idee este adevărată, ea aparţine tuturor... 
medievalii... gândeau că originalitatea este păcatul trufiei...” 


#5 Umberto Eco, Arta şi frumosul în estetica medievală, Bucureşti, Editura Meridiane, 1999, p. 9. 
1% Vezi Wladyslaw Tatarkiewicz, Istoria esteticii, vol. IL, ed cit., pp. 225-244. 

Problema estetică fundamentală a artei pe care au dezbătut-o sute de ani erudiții medievali 
poate fi rezultată în întrebarea: Dacă artele vizuale trebuie preţuite numai pentru mesajul lor 
creştin, pentru referințele bibice, pe scurt pentru calitatea lor de a fi teologie în culori, sau şi 
pentru frumuseţea sensibilă, artistică, prin care transpare mesajul credinţei? Cu alte cuvinte: În ce 
relaţie se află imaginile care transmit mesajul credinţei şi idealul mântuirii cu frumosul sensibil, 
cu ceea ce produce plăcere şi încântare?” 

De-a lungul timpului s-au formulat multiple răspunsuri care pot fi grupate, desigur făcând 
abstracție de nuanţe, în două mari grupe. 

În prima grupă îi putem plasa pe adepţii esteticii negative: artele vizuale trebuie să 
minimizeze prezenţa frumosului sensibil pentru că acesta se adresează simţurilor şi stimulează 
cultivarea valorilor lumești. În acest caz, arta creştină ar fi deturnată de scopurile ei fireşti şi ar 
cădea în păcatele artelor făurite de păgâni. Din cea de-a doua grupă fac parte adepţii esteticii 
pozitive, optimiste, care considerau că mesajul creştin este potenţat cu cât operele de artă sunt 
mai frumoase. Sufletul creştinului trebuie elevat şi pus permanent în situația să-şi dorească 
mântuirea. Or, aceste trăiri pot fi provocate de grandoarea şi bogăţia casei Domnului, a bisericii, 
care sugerează aici, pe pământ cum va fi, dincolo, Raiul. 

Fără să intrăm în amănunte, trebuie spus că această problemă fundamentală a luat diverse 
forme, între altele, cum mai spuneam, stabilirea unor reguli privind gestionarea trecutului păgân. 
Astfel, unii teologi erudiţi considerau că arta păgână, în mod special sculptura, trebuie admirată 
pentru frumuseţea ei, dar condamnată pentru mesajul ei păgân. Cum arată şi Tatarkiewicz, primii 
creştini nu au dărâmat statuile zeilor greci sau romani, dar au asistat cu indiferenţă la degradarea 
lor. Mai târziu, unii învăţaţi creştini considerau că statuile păgâne pot fi privite ca opere de artă, 
deci au o valoare estetică chiar dacă nu au valoare religioasă. 

Apoi, o altă controversă legată de problema fundamentală a esteticii medievale: Cum 
trebuie să fie arhitectura? Simplă sau grandioasă? 

Estetica negativă a diferitelor ordine religioase care doreau să trăiască aşa cum au trăit 
primii creştini, considerau că lăcaşul Domnului nu trebuie să aibă podoabe. Grandoarea şi bogăţia 
sunt forme ale vanităţii. Prin urmare, simplitatea estetică este recomandată ca fiind în acord cu 
actul credinţei şi nădejdii mântuirii. „Picturile frumoase, diferitele sculpturi, toate împodobite cu 


aur, hainele alese şi scumpe, tapiseriile minunate, lucrate cu mulţime de culori, ferestrele 


#87 Această formulare medievală ascunde de fapt una dintre cele mai importante teme de reflecţie estetică: raportul 
între conţinutul şi forma artei. Este arta doar formă frumoasă? 

împodobite şi costisitoare, geamurile colorate cu safir, capele şi odăjdii ţesute cu aur, potirele din 
aur bătut cu pietre... toate acestea sunt cerute nu din nevoia folosinţei lor, ci din pofta ochilor.”%% 

Dimpotrivă, estetica pozitivă, optimiştii, susțineau contrariul. De pildă, abatele Suger, cel 
care a iniţiat reforma abației şi a corului bazilicii Saint-Denis (sec. XII), primul monument de artă 
gotică în Europa, îşi justifica astfel opțiunile pentru ornament, frumuseţe şi bogăție: „Am 
împodobit altarul minunat ca operă şi bogăţie cu un basorelief demn de admiraţie pentru forma şi 
materialul lui... Şi deoarece prin tăcuta lucrare a văzului nu poate fi uşor înţeleasă din descrierea 
feluritelor materiale întrebuințate: aur, geme şi mărgăritare — îmbinate pe înţelesul doar al 
învăţaţilor — am făcut să fie explicat prin cuvinte scrise toată strălucirea plăcutelor alegorii. 
Desfătat de podoaba casei Domnului, de înfăţişarea multicoloră a nestematelor, mă simt sustras 
grijilor exterioare şi purtat de la cele materiale spre cele nemateriale, căci pioasa meditaţie mă 
îndeamnă a zăbovi în contemplarea feluritelor virtuţi. Mi se pare că mă văd pe mine însumi 
aşezat pe o străină întindere care nu era nici pe de-a întregul în întinarea lumii, nici cu totul în 
puritatea cerului şi că, prin îndurarea lui Dumnezeu, mă puteam înălța în mod analogic din acea 
lume inferioară către acea superioară.” 

În ciuda dezbaterilor şi a varietăţii punctelor de vedere, forţa esteticii medievale a constat 
în caracterul ei colectiv. Ceea ce s-a întâmplat în Evul Mediu este, prin analogie, similar cu 
comportamentul intelectual al savanților care lucrează în paradigma ştiinţelor mature. În ciuda 
diversităţii punctelor de vedere, a varietăţii etc. există un acord unanim în privinţa fundamentelor. 
Nimeni nu mai chestionează astăzi, în lumea fizicii de pildă, dacă principiul inerție: este valid ori 
dacă legea a doua a termodinamicii nu este cumva falsă. Ca şi în lumea ştiinţei actuale, unde 
progresul este colectiv, tot astfel şi în lumea medievală, învățații creştini au lucrat în mod 
constant pe baza aceloraşi postulate şi cu aceleaşi intenţii şi scopuri. Sute de învăţaţi, generație 
după generaţie, au rafinat postulatele creştine şi au realizat un sistem uniform de gândire şi 
sensibilitate şi, ca un corolar, un acord între elitele intelectuale pe care nici o epocă nu l-a mai 
cunoscut. Impresia de monotonie vine din acest acord formidabil. Lumea medievală este 
monotonă nu pentru că este prin sine monotonă, ci pentru faptul că noi am pierdut simţul 


detaliului şi a al subtilităţii. Noi nu mai avem acces la rafinamentele artei şi esteticii pentru că ne 


raportăm altfel la timp. Timpul pentru lumea medievală se scurgea uniform. El începea odată cu 


15 Pierre Abélard, Epistola a opta către Heloisa, apud, Wladyslaw Tatarkiewicz, Istoria esteticii, vol. IL, ed cit. p. 
250. 

%9 Abatele Suger, Frumuseţea înalță cugetul către sfera imaterială, apud, Wladyslaw Tatarkiewicz, Istoria esteticii, 
vol. II, ed cit. p. 252. 

creaţia şi sfârşea la Judecata de Apoi. Omul nu se grăbea. Era bine aşezat în timp. Omul medieval 
avea simţul eternității înscris în mintea şi sensibilitatea lui şi nu era interesat de economia de timp 
pe care noi vrem s-o facem. În consecință, diversitatea esteticii şi practicii artistice medievale 
implică o unitate stilistică şi modelare unică a minţii. Acest element de unitate în diversitate a 
esteticii creştine poate fi pus în evidenţă prin câteva scurte consideraţii asupra celor două stiluri 
artistice caracteristice Evului Mediu matur: romanic şi gotic. 

Atât stilul romanic (secolele XI-XII), cât şi stilul gotic (sec. XIII-XIV), ilustrează 
specificul esteticii creştine, unitatea şi diversitatea ei, sensul şi scopul vieţii formulat în cadrele 
mentale ale Weltanschauung-ului creştin. 

Astfel, arta vizuală din perioada Evului Mediu matur, în acord cu We/tanschauung-ul 
creştin a aspirat la proporţii supraumane, supraterestre. Dimensiunile umane şi normele naturale 
sunt părăsite sau adaptate principiilor esteticii teologice. Aceasta este, în fond, principala trăsătură 
a artei medievale. Omul şi natura nu mai sunt teme de inspiraţie majoră în artă, ci fiinţa divină şi 
lumea aferentă ei. 

În raport cu această fundamentală sursă de inspiraţie arta creştină a pornit de la trei direcţii 
estetice complementare: a) direcţia iconoclastă, cea care susţine, invocând interdicțiile biblice, că 
Dumnezeu nu poate fi reprezentat în nici un fel. Această direcție caracteristică creştinismului 
timpuriu a fost responsabilă, cum am văzut, de războiul icoanelor; b) Dumnezeu poate fi 
reprezentat doar simbolic, prin semnele care trimit către realitatea lui supranaturală. Această 
direcție este caracteristică tuturor perioadelor creştinismului şi totodată, caracteristica de bază a 
artei Evului Mediu“; c) Dumnezeu poate fi reprezentat prin operele sale, prin formele creaţiei 
sale. Această direcţie începe să fie cultivată în perioada Evului Mediu matur şi târziu şi este 
specifică stilului gotic. Ea a generat o artă realistă creştină, caracterizată prin redări de forme 
corporale. „Realismul” creştin sintetizează în limbajul artistic plastic, unitatea dar şi ierarhia celor 


două realităţi: corporală şi spirituală” 


. Este vorba, desigur, despre un realism „supravegheat” de 
+0 Simbolistica spiritualului şi transcendentului domină configuraţia artelor vizuale. Biserica era trupul lui Hristos. 
Ferestrele, permiţând intrarea luminii, îi simboliza pe Sfinţii Părinţi, colanele care susțineau clădirea îi simboliza pe 
episcopi. Bolta bisericilor simboliza cerul. Florile şi copacii erau imagini ale faptelor bune ce creşteau din rădăcinile 
virtuţii. Candelabrele aminteau de coroana vieții veşnice dobândite în Rai. Vezi Wladyslaw Tatarkiewicz, Istoria 
esteticii, vol. II, ed cit., pp. 210-225. 

+! În conformitate cu filosofia timpului, nu se considera că arta trebuie să redea lumea reală de dragul ei însăşi, ci ca 
să demonstreze că înţelepciunea şi puterea Creatorului. Ea nu s-a oprit, aşadar, la aparenţa tranzitorie, accidentală a 
lucrurilor, ci a pus în evidenţă trăsăturile esenţiale, durabile şi cele mai apropiate de perfecțiune. Artiştii romanici 
distorsionau fără nici un scrupul figurile umane în scopul de a realiza forme decorative, după cum şi artiştii gotici le 
idealizau fără nici un scrupul, ceea ce este, în felul său, tot o distorsiune. Ei încercau să insufle corpului omenesc un 
mai mare şi mai înalt grad de frumuseţe (mai cu seamă dacă era corpul unii sfânt), decât se poate vedea în natură... 

canoane. Proporţiile naturale au devenit proporţii ideale, aşadar, simboluri*”. Cu toate acestea, 
artiştii se inspirau copios din formele sensibile, corp omenesc şi natură, pe care le luau ca modele 
şi pe care le prelucrau în conformitate cu cerinţele. Corporalitatea devine astfel un semn pentru 
ceea ce este în „spatele” ei. De aici şi până la realismul Renaşterii mai era doar un pas de făcut. 

Trebuie spus că estetica teologică specifică creştinismului medieval orienta (ghida) nu 
numai creaţia artelor vizuale, ci şi receptarea operelor plastice. Cu alte cuvinte, avem de-a face şi 
cu o modelare a minţii receptorului nu numai a creatorului. În fapt, omul medieval în general 
avea o sensibilitate fasonată de credință şi de supremaţia scopului final al vieţii: dobândirea 
mântuirii. 

Arhitectura era admirată pentru măreţia ei. Catedralele aveau dimensiuni care depăşeau cu 
mult resursele economice ale unei generaţii de oameni. Efortul constructiv perpetuat de la o 
generaţie la alta, mobilizarea unor resurse precare pentru a finaliza edificii impunătoare în 
condiţiile unei sărăcii aproape generalizate, pot fi înţelese numai dacă avem o bună reprezentare a 
Weltanschauung-ului creştin. Totul este direcționat către lumea de Dincolo, către dobândirea 
mântuirii. Apoi, claritatea şi strălucirea bisericilor gotice, cu ferestrele lor uriaşe erau de 
asemenea admirate. Lumina, simbol al divinității şi obiect de venerație mistică, era cu atât mai 
preţuită cu cât vitraliile erau mai bogate şi mai rafinate. Măreţia, proporţia, bogăţia şi calitatea 
rară a materialelor, metalele rare şi bijuteriile prelucrate miniatural etc., tot ceea ce amintea 


443 


omului medieval de Paradisul promis era extrem de prețuit de lumea medievală“. Exista, am 


putea spune, o uniformitate pronunțată în exprimarea judecăților de valoare. Atât în actul creației, 
cât şi în cel al receptării. Acest lucru explică perpetuarea pe distanța de mai bine de o mie de ani a 


aceleaşi imagini nu numai față de artă, ci şi față de artist. 


4. Condiția artistului plastic 


Corpurile erau făcute frumoase prin reliefarea frumuseţii sufletului.” (Cf. Wladyslaw Tatarkiewicz, Istoria esteticii, 
vol. II, ed cit., p. 214) 

+2 De reținut că acolo unde arta nu adoptă într-un mod expres mimesius-ul, de altminteri nici nu există imitație în 
forme pure, orice modificare a proporţiilor naturale este un însemn de intenţie simbolică. Într-un sens foarte general, 
orice formă de creaţie artistică este simbolică, întrucât opera de artă este simbol (unitate dintre semn, sens şi 
referinţă). 

+5 Vezi Jean Delumeau, Grădina desfătărilor. O istorie a Paradisului, în mod special capitolul II, ce surprinde 
înfrigurarea şi speranţa de nezdruncinat a omului medieval că cei drepţi vor avea parte de înviere, pp. 24-36. 

Condiţia artistului plastic în Evul Mediu este similară artelor pe care acesta le ilustrează: 
una paradoxală. Şi în acest caz, ca în atâtea altele, Evul Mediu ni se înfăţişează ca o lume 
dominată de contraste". 

Dacă în lumea Antichității greco-latine filosoful constituia pivotul şi sursa activităţilor 
intelectuale, ştiinţifice, iar idealul de om era identificat cu figura înţeleptului, lumea intelectuală a 
Evului Mediu este dominată de călugăr, de preot, de „slujitorii Domnului”. Idealul pe care omul 


"5. Într-o lume dominată de violenţe, cruzime şi 


medieval voia să-l atingă era „sfântu 
insecuritate pământeană, proiectele de viaţă angelică, de retragere din lume, de adoptare a unei 
vieţi penitente care să sporească şansa mântuirii dominau imaginarul medieval. Ei bine, în această 
lume de reprezentări specifice Weltanschauung-ului creştin, trebuie să plasăm şi condiţia reală, 
socială şi reprezentaţională a artistului. Cum spuneam, poziţia sa în lumea medievală este 
paradoxală din cauze multiple. 

În primul rând, din punct de vedere social şi mental, omul medieval îşi reprezenta lumea 
prin sistemul ierarhiei şi obligaţiilor ce-i revin. Pentru noi, cei care privim lumea prin sistemul 
drepturilor, este dificil să înţelegem că ideea de ierarhie nu era contestată de nimeni. Motivul este 
simplu — în convingerea omului medieval Dumnezeu a aranjat astfel lucrurile pe pământ. În 
această optică, viaţa omului şi misiunea lui pe pământ corespunde unui plan divin. Chiar dacă 
omul nu cunoştea integral acest plan — Biblia îl dezvăluie doar parțial şi în conformitate cu 
înţelegerea limitată a omului — de existenţa lui nu se îndoia nimeni. Planul lumii mundane, lumea 
corespunzătore adverbului Aici, corespundea, într-un fel sau altul, planului divin, lumii lui 
Dincolo. 

Încă din secolul al IX, societatea medievală este văzută ca o piramidă stratificată pe trei 
etaje ierarhice şi valorice. Această ierarhie tripartită îi avea în frunte pe clerici, oratores, deci cei 
ce se roagă, urmaţi de cavaleri, be/atores sau cei ce se luptă, pentru ca pe ultimul loc să fie plasați 
țăranii, negustorii, meşteşugarii, artiştii, laboratores, cei ce muncesc“. Membrii fiecărei 
categorii îi priveau pe ceilalți prin sistemul obligaţiilor reciproce. Preoţii aveau obligaţia să 
acorde asistenţă pentru dobândirea mântuirii, cavalerii asigurau paza şi securitatea terestră, iar cei 
care munceau asigurau hrana, serviciile şi celelalte mijloace de supravieţuire. Desigur că această 
+ Vezi Umberto Eco, Istoria frumuseții, ed. cit., cap. „Lumină, bogăţie, sărăcie”, pp. 105-109. 
+5 Vezi Giovanni Micoli, Călugărul, şi Andre Vauchez, Sfântul în vol. Omul medieval, coordonat de Jacques Le 
Goff, ed cit., pp. 38-68 şi respectiv pp. 288-314. 


+ Vezi Notă asupra societăţii tripartite, a ideologiei monarhice şi a reînoirii economice din secolul al IX-lea pănă 
în secolul al XII-lea, în Jacques Le Goff, Pentru un alt Ev Mediu, ed. cit., p. 135-142. 

schemă simplifică excesiv realitatea. Existau stratificări în interiorul fiecărei categorii şi, desigur, 
poziţii de graniță. Oricum, pentru a înţelege statutul artistului, este suficient să avem această 
imagine tripartită. Fie că privea „în sus”, spre ierarhia pământească şi, deopotrivă, spre cea 
divină, fie că privea „în Jos”, către cei care aveau obligaţii către sine, omul medieval gândea totul 
prin sistemul responsabilităților. 

Din această ierarhie, aşadar, face parte artistul, ocupând, cu toate celelalte categorii 
sociale producătoare, poziţia cea mai de jos a societății. Din punct de vedere social, artistul era 
asimilat meşteşugarului, pentru că munca sa implică efort manual. Şi el este un /aboratores. 

Reprezentările asupra artistului plastic, cum spuneam, sunt contradictorii. Întrucât nu 
desfăşoară exclusiv o muncă conceptuală, mentală, acesta nu se diferenţiază social de 
meşteşugarul obişnuit. „În textele medievale nu găsim nici un termen care să-i desemneze pe cei 
numiţi astăzi „artişti”; artifices sunt îndeobşte numiţi artizanii şi împreună cu ei artiştii.” 

Constatăm că cei care produc, artifices (artifex) sunt percepuți la fel cum îi percepeau 
vechii grecii pe demiurgoi. Meşteşugarii posedă ştiinţa regulilor producerii, a capacității de a 
face, de a produce. „Arta nu este expresie, ci construcție, operare în vederea obţinerii unui 
rezultat. Construcţie a unei nave sau a unei case, a unui ciocan sau a unei miniaturi: artifex este 
potcovarul, retorul, poetul, pictorul şi cel care tunde oile... ars este un concept foarte cuprinzător, 
care se extinde şi la ceea ce noi am numi artizanat sau tehnică, iar teoria artei este înainte de toate 
o teorie a meşteşugului. Artifex produce ceva care serveşte la corectarea, completarea sau 
prelungirea naturii.” Prin urmare, artiştii sunt în posesia ştiinţei şi regulilor făptuirii, a 
supravieţuirii pe pământ. Dar ştiinţa acestora şi regulile de producere cunoscute de artifex nu 
sunt capabile să asigure mântuirea. Prin raportare la artele (ştiinţele) liberale, intelectuale, artele 
mecanice, vulgare, fizice, sunt arte inferioare. 

Acest mod curent de reprezentare a poziţiei artistului venea însă în conflict cu imaginea 
biblică a omului înzestrat cu har. Artistul este dăruit cu duhul dumnezeiesc al înţelepciunii, al 
priceperii, al ştiinţei şi-a toată iscusinţa, priceperea de a învăţa pe alții ca să ştie să facă tot felul 
de lucruri trebuitoare la lăcaşul cel sfânt etc.** Deci artistul este mai mult decât un meșşteşugar. 
El este posesorul unui dar divin special care îl singularizează în lumea celorlalți artifex. „Noul 


element creştin rezidă în interpretarea formei şi artei ca daruri ale lui Dumnezeu, care le conferă 


+7 Enrico Castelnuovo, Artistul, în vol. Omul medieval, p. 200. 
48 Umberto Eco, Arta şi frumosul în estetica medievală, ed. cit., p. 127. 
+ Ieşirea, 35:30-35 şi 36:1-2. 


235 


artiştilor un caracter de divinitate în ceea ce fac şi văd. Arta creatorului constă într-o anumită 
stare de spirit, o posedare a unor numere, care, dacă se poate spune aşa, bat tactul ca un şef de 
orchestră, în vederea plăsmuirii imaginilor şi mişcărilor musculare. Artistul vede înăuntru lumina 
aprinsă acolo de Dumnezeu şi efectele acestei lumini sunt exteriorizate de către el, în lemn, 
piatră, corzi sau piele întinsă. Lumina şi numărul datorită cărora lucrează artiştii sunt partea 
nemuritoare din ei. Intenţia artistului, deşi el mişcă membrele sau lemnul sau piatra, este imobilă 
în sine şi în afara fluxului temporal. Dumnezeu e artistul naturii şi artistul omenesc îi urmează 
procedările, luând seama la tiparul răsădit în el de înţelepciunea eternă, cu singura deosebire că el 
e limitat la condiţiile mediului său material, pe când Dumnezeu omnipotent nu este. Spre 
deosebire de Dumnezeu-creatorul, artistul produce prin urmare, corpuri cu corpuri, în 
conformitate cu ideea din sufletul său, în timp de Dumnezeu creează formă cu formă.”*% 

Pe de altă parte, munca artistului este, prin rezultatele sale, diferită de a meşteşugarului 
care producea lucruri utile. Cum am remarcat, pe urmele lui Isidor din Sevilla şi a lui Toma, 
medievalii făceau distincţia dintre frumos şi utilitate. Prin urmare, o astfel de distincție implica şi 
săvârşirea unei deosebiri similare în rândurile celor consideraţi artifex. Artistul plastic este şi nu 
este în acelaşi timp artifex. Dacă avem în vedere faptul că munca lui se baza pe efort fizic, el 
trebuia asimilat meşteşugarului care produce lucruri utile. Or, artistul plastic produce în acelaşi 
timp şi lucruri frumoase. Imaginile produse de el comunică, prin ele însele şi, în acelaşi timp, 
două stări pe care un lucru util nu le posedă: o afectare cuceritoare a „inimii”, o stare de 
încântate, de plăcere şi concomitent, o stare cognitivă, stimularea unei interes de cunoaştere. Prin 
urmare, opera artistului avea ceva deosebit în ea. Acel ceva era tainic, având posibilitatea de a 
deschide pe loc, fără nici un fel de intermedieri, sufletul omului. Când era vorba despre icoane, 
de pildă, acel ceva necunoscut era numit har, ajutorul divin, din afara omului. Acest ajutor era 
permanent invocat, provocat prin rugăciuni şi aşteptat în stări de penitenţă”””!. 

Prin urmare, artistul posedă ceva deosebit, el produce nu numai lucruri utile, ci şi lucruri 
frumoase care împodobesc casa Domnului. Am putea spune că artiştii înşişi se considerau pe sine 
deosebiți faţă de marea masă a meşteşugarilor. De unde şi permanentele dispute şi conflicte cu 
comanditarii operelor plastice consemnate în documentele vremii. Cum se ştie, bisericile, 
4 Katharine Everett Gilbert şi Helmut Kuhn, Istoria esteticii, ed. cit., p. 155. 
s1 Iconarii, erau călugări care, înainte de a porni la lucru, se pregăteau prin post, rugăciune, spovedanie şi 
împărtăşanie; se întâmpla chiar să fie amestecate culorile cu apă sfinţită şi cu fărâme de moaşte, ceea ce nu ar fi fost 
cu putinţă dacă icoana nu ar fi avut un caracter sacramental.” (Cf. Frithjof Schuon, Despre unitatea transcendentă a 


religiilor, Bucureşti, Editura Humanitas, 1994, p. 87. Vezi integral cap. IV, pp. 87-103, care prezintă relaţia dintre 
formele artei sacre şi simbolurile divine exprimate prin icoane.) 

picturile, sculpturile aveau o semnificaţie simbolică imprimată de teologi şi nu de artişti. Aici 
găsim, de cele mai multe ori, una dintre sursele majore ale permanentelor neînţelegeri. Clericii, 
nu numai că voiau ca arta să fie pusă în slujba mesajului divinității. Pretindeau chiar o 
reprezentare a lui Dumnezeu, cât şi a lumii divine ce gravita în jurul trinităţii fiinţei divine. 
Prelaţii aveau la îndemână Tradiţia: textele biblice, scrierile Părinților, iconografia primelor 
comunități creştine. Artiştii posedau talentul, imaginaţia, secretele branşei din care făceau parte, 
pe scurt, ştiinţa de a produce. Or, în timp ce prelaţii aveau la dispoziție limbajul conceptual, pe 
care-l transformau în canon de creaţie, artiştii erau în posesia secretelor limbajului artei. 

Am putea spune că principala problemă a artistului plastic consta în căutarea mijloacelor 
de traducere a limbajului conceptual şi simbolic al comanditarului în limbajul ştiinţei sale, în 
limbajul imaginilor plastice, artistice. Dacă avem în vedere această preocupare majoră a 
artistului, putem explica din interior mult controversata problemă a libertății de creaţie. Opinia 
curentă este că artistul Evului Mediu a trăit într-un mediu estetic tiranic, într-o lume care impunea 
canoane artistice şi, prin urmare, libertatea lui de creaţie a fost inexistentă. Faptele par a susţine o 
astfel de opinie. Marea majoritate a capodoperelor artei romanice şi gotice sunt realizate de 
anonimi. Aşa să fie oare? 

Dacă nu privim lumea medievală din perspectiva prejudecăţilor proprii, ci din interiorul 
propriei mentalităţii, din interiorul Weltanschauung-ului creştin, constatăm că artiştii, în ciuda 
poziţiei lor sociale inferioare, erau stimaţi şi priviţi cu invidie pentru talentul şi harul lor. Pe de 
altă parte, artistul nu-şi dorea o libertate despre care nici nu bănuia că ar putea exista. El nu se 
concentra pe o creaţie care să-l exprime pe sine. Acest lucru era echivalentul semeţiei, cum ştim, 
un păcat capital, de moarte. Artistul medieval era preocupat să caute mijloacele pentru a reda mai 
bine Biblia în imagini. Problema lui era legată, să spunem, de ştiinţa şi cunoaşterea mijloacelor. 
Care sunt mijloacele pe care le are la îndemână artistul pentru a exprima sacralitatea? Nici 
Renaşterea nu a depăşit integral această mentalitate Ca toţi ceilalți oameni care au trăit în 
segmentul medieval şi artistul era cu ochii îndreptaţi către veşnicie. Prin urmare, starea de 
anonimat este o stare specifică, nici artistul nu doreşte să se lege de lucruri trecătoare. 

Prin urmare, pentru a înţelege din interior condiţia artistului plastic medieval, trebuie să 
plecăm de la „axiomele” acestei lumii. Ele sunt recognoscibile în We/tanschauung-ul creştin, mai 
precis în exprimarea idealului de viaţă şi, strâns corelat, în modul de reprezentare a idealul 


artistic. Respingerea artei senzoriale a grecilor, considerată nocivă, şi investirea imaginii cu 

sacralitate a avut un rol modelator asupra sensibilităţii artistice. Trebuie reţinut că sensibilitatea 
este totdeauna modelată cultural, în ciuda faptului că rădăcinile ei sunt biologice şi psihologice. 
Cum poţi reda cu mijloace concrete, materiale, spiritualul? Aceasta a fost problema artei 
medievale. Ea s-a dezvoltat nu prin investigaţi estetice asupra experienţei artistice, deci a unei 
teorii izvorâte din analiza faptului artistic, nici ca o generalizare a datelor de observaţii ale 
creatorilor înşişi, deci a teoriile produse în atelier (aşa cum s-a realizat în Renaştere), ci prin 
aplicarea unor canoane teologice la artă. Arta medievală este îndrumată de teologie şi nu de 
estetică. Artistul executa comenzi ale felului în care teologii îl gândeau pe Dumnezeu. Desigur că 
biserica nu a exercitat un control absolut. Până la urmă, biserica este a oamenilor, iar punctul de 
vedere uman este prezent în totalitate. Numai că el este filtrat printr-un ideal artistic. lar acest 
ideal este teologic şi cuprinde aspiraţia fiinţei umane către valorile spirituale, către trancendent, 
către Dumnezeu. Weltanschauung-ul este cel care orientează arta. El se transformă în ideal 
artistic. 

Revenind, artistul medieval nu se percepea pe sine ca fiind lipsit de libertate chiar dacă 
regulile exterioare artei, de natură teologică, erau desigur, tiranice. Dimpotrivă. Libertatea de a 
căuta mijloacele îi revenea în totalitate, deci şi responsabilitatea actelor sale. Imaginile create de 
el erau apoi venerate de toţi credincioşii. Artistul se considera un privilegiat. Un om ales de 
Dumnezeu care posedă un mandat divin exprimat, cum am văzut, explicit, de Biblie. De aceea, 
nu trebuie să vedem în artist un personaj umil şi „exploatat” de celelalte categorii sociale situate 
social şi economic deasupra luit”. Artistul era în căutarea mijloacelor unei arte care să-l 
predispună pe om la evlavie şi contemplaţie. O sarcină dintre cele mai dificile având în vedere că 
mijloacele lui erau doar corporale. 

Cum arată Enrico Castelnuovo, avem încă o imagine schematică a artistului medieval, 
imagine care intră în contradicție cu documentele vremii. Indiferent dacă era cleric sau laic, 
artistul plastic, mai ales din secolul al XI-lea, începe treptat să dobândească un prestigiu care nu 
mai poate cuprinde categoria umilă de /aboratores. Desigur că ierarhia socială medievală nu s-a 
schimbat şi, prin urmare, neexistând alte diviziuni sociale, artistul nu poate evada din tradiția 
dată. Însă modul de percepţie al lumii medievale se schimbă treptat pe măsură ce artistul devine 
un personaj indispensabil într-o societate care îl preamărea pe Dumnezeu printr-o extrem de mare 


varietate de forme artistice. În Italia, la Pisa şi la Modena, înscrisuri extrem de elogioase 


42 Vezi Enrico Castelnuovo, Artistul, în vol. cit., pp. 199-205. 

aşternute pe zidurile noilor catedrale îi celebrează pe artiştii care lucrau acolo. În Toscana, 
mormântul sculptorului a fost încastrat în faţada catedralei. Numeroase nume de sculptori 
romanici sunt de asemenea gravate în diverse catedrale din Germania. Importanţa artistului 
începe să crească pe măsură ce în societatea medievală se dezvoltă şi înfloresc oraşele. Acum se 
produce o schimbare semnificativă în privinţa comenzilor. Apare un nou comitent pe piaţă. 
Biserica, curtea regală şi papalitate încep să fie concurate de un comitent colectiv: conducerea 
oraşelor. Artiştii sunt acum disputaţi. Se creează ierarhii valorice în sânul fiecărei specializări 
artistice. Se organizează şi primele corporaţii medievale ale artiştilor, breslele, care au avut un rol 
fundamental în apărarea individualității profesionale, a adâncirii diviziunii sociale a muncii, în 
asigurarea progresului tehnic. Fiecare breaslă adăpostea anumite secrete de fabricaţie care sunt 
păzite cu străşnicie şi predate după complicate ritualuri de iniţiere care sporeau solidaritatea între 
membrii. Numele străzilor oraşelor s-au dat ulterior ținând cont tocmai de această dispoziție 
geografică a breslelor. Ele s-au transformat treptat în veritabile instituţii de învățământ practic. S- 
au stabilit reguli formative stricte şi ierarhii precise de valoare. Trecerea de la un stadiu inferior 
de cunoaştere a artei la un altul superior avea loc prin probe severe care erau trecute public. 

Artistul acumulează treptat preţuire şi notorietate. Nu este egalul social al comanditarului, 
dar întotdeauna îşi negociază condițiile muncii sale. Prezenţa artistului în viaţa societăţii 
medievale devine, mai ales între secolele XIII-XIV, indispensabilă. Începe să-şi afirme orgoliile 
şi superioritatea care derivau din talentul şi cunoaşterea sa. Aşa se explică de ce artele figurative 
încep să dobândească demnitate în ochii savanților specializaţi în artele liberale. Din secolul al 
XIII-lea, unii artiştii sunt considerați doctori, titlu acordat înainte doar savanților ce se 
îndeletniceau cu artele liberale. Mai mult chiar, unii artişti sunt înnobilaţi, semn că avem de-a 
face cu un merit cucerit prin forţe proprii şi cu ceea ce este dobândit prin naştere, fără efort 
personal. 

La sfârşitul Evului Mediu, în a doua jumătate a secolului al XIV-lea, în anumite oraşe din 
Italia (Florenţa este un bun exemplu) artiştii plastici devin egali cu maeştrii artelor liberale. 
Discriminările se apropiau de sfârşit. Artele figurative sunt cotate la fel cu artele liberale. Arta 
figurativă posedă un caracter intelectual similar artelor liberale. Ele nu sunt activități exclusiv 
mecanice precum meşteşugurile. Artele figurative se fundează nu pe efort fizic, ci pe 
ingeniozitate, pe ştiinţă şi cunoaştere. Mai mult chiar, artiştii sunt posesori de talent, ceea ce-i 


face chiar superiori maeştrilor în artele liberale. Petrarca, Dante, Giotto reprezintă doar vârful 

aisbergului unei lumi artistice care se autopercepe ca egală cu celelalte categorii sociale. Poziţia 
excepţională a artistului în lume este, aşadar, o creație a Evului Mediu, pe care Renaşterea o 
rafinează şi o impune definitiv în conştiinţa europeană. 

Lumea medievală a dispărut, lăsând loc unei noi lumi pe care a născut-o, a crescut-o şi a 
maturizat-o în sânul ei, Renaşterea. Dar ideile ei estetice nu au murit. „Multe dintre ideile 
fundamentale elaborate de estetica medievală vor supravieţui în secolele următoare şi până în 
zilele noastre. Le vom găsi reafirmate, deghizate, citate ca recurs la nişte autorităţi indiscutabile, 


chiar dacă vor fi inserate de fapt în alte contexte şi vor fi profund modificate.” 


D) Paradigma artei şi frumosului în Renaștere 


1. Renaştere şi Renaşteri. Abordări teoretice complementare 

Renaşterea exercită asupra noastră o tot mai mare fascinaţie, întrucât aproape toate temele 
şi ideile culturale ale modernităţii şi postmodernităţii par a fi prezente şi cultivate în această 
epocă. Așa ne putem explica, probabil, permanentul nostru recurs la această perioadă enigmatică 
din istoria culturii europene care este luată continuu ca martor şi argument pentru multiple 
proiecte culturale, ştiinţifice şi artistice actuale. 

Dacă privim din unghiul istoriei culturii europene, termenul „renaştere” este un calc după 
grecescul palingenesia, cuvânt ce desemna, în viziunea vechilor filosofi elini, capacitatea părții 
nemuritoare a sufletului omului de a se reîncarna“*. Ideea palingenezei trece în creştinism cu o 
semnificaţie nouă. Renaşterea „nu vrea să însemne neapărat o reînviere, nici o întoarcere, ci o 
reîncepere pe baze noi. În special în contextul mistic, renaştere şi regenerare sunt sinonime. Prin 
iertare, purificare (botez sau penitenţă) sau chiar prin asceză se începe o altă viaţă, mai bună: se 


renaşte întru Viaţă”“*. Prin urmare, în sens creştin „renașterea” are un sens spiritual şi se referă 


43 Umberto Eco, Arta şi frumosul în estetica medievală, ed. cit., p. 160. 

454 Paternitatea doctrinei reîncarnării îi aparţine lui Pitagora care susținea că îşi amintea de ultimele sale patru 
reîncarnări. Forma clasică a acesteia o întâlnim în opera lui Platon, în special în dialogurile Menon, fr. 8la, Phaidors, 
fr. 70c-72e, Timaios, 42b-c. Cea mai elaborată formă a doctrinei o găsim în Mitul lui Er, din Republica, fr. 614b- 
621b. Platon considera că sufletul este nemuritor şi că el se separă de corpul omului după moarte pentru a renaşte, 
prin transmigrare, în alte corpuri. 

455 Paul Faure, Renaşterea, traducere şi note de Cristina Jinga, prefață de Victor Rizescu, Bucureşti, Editura Corint, 
2002, p. 9. 

atât la o nouă viaţă pământească condusă în baza valorilor propovăduite de lisus, cât şi la 
speranţa în viața veşnică dobândită după moarte“. 

Aceste sensuri creştine ale ideii de „renaştere” se pierd atunci când vorbim despre 
Renaştere, ca o epocă distinctă, cu trăsături şi particularități identitare proprii, pe care o putem 
decupa din fluxul continuu al istoriei culturii europene, pe scurt, ca o nouă formă de conştiinţă de 
sine colectivă. 

În ordine istorică, Giorgio Vasari (1511-1574) se situează printre cei dintâi artişti cu 
formaţie enciclopedică care au folosit termenul de Renaştere cu un sens apropiat de cel pe care îl 
înţelegem noi astăzi, în celebra lucrare Vieţile celor mai de seamă pictori, sculptori şi arhitecţi 
apărută în anul 1550. Astfel, Vasari aplică cuvântul /a rinascita artelor vizuale pentru a desemna 
o perioadă de trezire a conştiinţei acelor artişti care produc opere inspirate din natură. „Cuvine-se, 
după părerea mea, ca artiştii pictori să aibă şi faţă de pictorul florentin Giotto aceeaşi îndatorire 
pe care o au față de natură, pildă veşnică pentru aceia care — împrumutând de la ea tot ce-i mai 
bun şi mai frumos — se silesc, fără încetare, s-o imite şi s-o copieze; căci, după ce cunoştinţele cu 
privire la pictura şi desenul de bună calitate stătuseră atâţia ani îngropate sub calamităţile pe care 
le aduseseră războaiele, el singur — deşi născut printre artişti neînzestraţi — a reînviat arta picturii, 
îndreptând-o, de pe drumul greşit pe care apucase, şi aducând-o, cu ajutorul Domnului, spre 
forma care se poate chema bună.” 

În Franţa, ceva mai târziu şi independent de Italia, Bernard de Fontenelle (1657-1757), 
prin renaissance des lettres înţelege o reînviere a raţiunii şi a bunului gust artistic, iar prin Pierre 
Bayle (1647-1706) autorul Dicţionarului istoric şi critic, se fixează conceptul de renaştere 
literară pe care îl va adapta iluminismul secolului al XVIII-lea“5. 

Termenului Renaștere (Renaissance) grafiat cu majusculă a fost generalizat în cultura 
europeană abia din secolul al XIX-lea de istoricul francez Jules Michelet (1798-1864), prin 


lucrarea La Renaissance (1855) şi impus definitiv ca un concept (categorie) de analiză culturală 


456 Ă : ei RA ze na d A 
Vezi, loan, 3.3, Convorbirea lui lisus cu Nicodim. loan mărturiseşte despre Hristos. 


si Giorgio Vasari, Vieţile celor mai de seamă pictori, sculptori şi arhitecţi, traducere şi note de Ștefan Crudu, Editura 
Meridiane, București, 1962, vol. I, cap. „Giotto, pictor, sculptor şi arhitect florentin”, p. 214. 

458 Pierre Bayle este adeptul ideii că renaşterea literară este datorată savanților greci care s-au refugiat în Occident 
după cucerirea Constantinopolului cu o serie de opere literare şi filosofice despre care Vestul Europei nu avea 
cunoştinţă. Vezi The Pierre Bayle Home Page, Dictionnaire historique et critique (1740), Complete electronic 
version of the 1740, Amsterdam edition, în http://www.lett.unipmn.t 

europeană prin lucrarea clasică a istoricului elvețian Jacob Burckhardt (1818—1897), Cultura 
Renaşterii în Italia, apărută în 18604”. 

De la lucrarea lui Burckhardt şi până astăzi Renaşterea a fost privită din multiple 
perspective de interpretare. Bibliografia în domeniu este impresionantă şi, ca în atâtea cazuri pe 
care le semnalăm, poate fi cu greu parcursă într-o viață de om. Există actualmente şi reviste 
specializate cum sunt Bibliothèque d'Humanisme et Renaissance, Renaissance Quarterly şi 
Renaissance Studies, inclusiv cu ediții on-line, care publică cercetări aplicate şi intens 
specializate“. 

Proiectul Europei Unite a produs şi produce şi azi un mai mare interes pentru studiul 
Renaşterii, mai ales pe linia descifrării tainicelor mecanisme ale inovației şi creaţiei. În SUA şi 
Canada există, pe lângă mari universități, centre de studii specializate în investigarea 
fenomenului Renaşterii. „Studierea Renaşterii este o întreprindere internațională, în aceeaşi 
măsură ca şi Renaşterea însăşi. Orice bibliografie în limite umane rezonabile este, inevitabil, 
selectivă la modul brutal, dar trebuie să fie cel puţin internaţională şi interdisciplinară.”*! 

În mod paradoxal, odată cu înmulţirea lucrărilor ştiinţifice fenomenul Renaşterii devine 
tot mai enigmatic. Punctele de analiză sunt diverse şi nu de puţine ori reciproc contradictorii, fapt 
care îi determină pe cercetătorii dornici de sinteze să se limiteze la descrierea şi tipologizarea 
acestor controverse. De pildă, problematica încadrării Renaşterii în dinamica culturii europene se 
află şi astăzi în dezbatere, după cum problematica cronologiei nu a produs încă un punct unanim 
de vedere. 

Ce realități desemnează şi care este segmentul, spaţial şi temporal, de cultură europeană 


pe care-l acoperă Renaşterea? Diversele răspunsuri pot fi tipologizate în conformitate cu trei 


perspective de analiză a Renaşterii conturate încă din secolul al XIX-lea“. 


45 Vezi Jacob Burckhardt, Cultura Renaşterii în Italia, traducere Gh. I. Ciorogaru, Bucureşti, Editura pentru 
Literatură, 1969, vol. I-II. Burckhardt propune prima analiză complexă asupra Renaşterii, concepută ca un şir de 
redeşteptări şi descoperiri. Titlurile capitolelor lucrării sunt sugestive pentru perspectiva sa de analiză: Statul, ca 
operă de artă, Dezvoltarea individului, Redeşteptarea antichității, Descoperirea lumii şi a omului, Viaţa în societate 
şi reuniunile festive, Moravuri şi religie. 

150 Vezi indicaţiile de lectură în Robert Hole, Renaşterea în Italia, traducere de Diana Stanciu, Bucureşti, Editura All, 
2004, pp. 171-173. 

461 Peter Burke, Renaşterea europeană. Centre şi periferii, traducere de Alina Radu, Iaşi, Editura Polirom, 2005, p. 
303. 

462 O sinteză a perspectivelor „clasice” de analiză a Renaşterii poate fi găsită în lucrarea lui Wallace K. Ferguson, 
The Renaissance in historical thought, five centuries of interpretation, Boston-Cambridge, 1948. 


242 


Există, în primul rând, curentul sau perspectiva continuității, cea care subliniază ideea că 
nu putem vorbi despre o singură Renaştere ca un fenomen de sine stătător şi cu o identitate 
monolitică, cât mai degrabă de o serie de Renaşteri succesive petrecute în sânul Evului Mediu. 
Renaştere carolingiană ori Renaşterea ottoniană anunţă, într-un fel sau altul, fenomenele care se 
împlinesc în ceea ce se numeşte, propriu-zis, Renaştere. Ideea de bază a acestei perspective 
interpretative este că fenomenele istorice sunt cauzale şi, prin urmare, ceea ce este ulterior în 
ordine temporală are o cauză în fenomenele petrecute în trecut. Istoria omului, susțin adepții 
acestui mod de a gândi, are o evoluţie organică. Ceea ce pare a fi fractură ori supremă noutate 
ține, mai degrabă, de felul în care noi percepem lucrurile şi mai puţin de logica lor internă, 
intrinsecă. Davin Hume observa, de pildă, că „nimeni nu poate să introducă o schimbare brutală 
în felul de a gândi al oamenilor.” Ideea de schimbare punctuală şi graduală pe un fond de 
continuitate neîntreruptă l-a călăuzit pe şi Johan Huizinga care şi-a intitulat celebra sa lucrare 
despre începuturile Renaşterii într-un mod sugestiv: Amurgul Evului Mediu. 

Mai mult chiar, accentul pus pe continuitate şi pe apărarea tradiţiei i-a determinat pe unii 
autori să privească Renaşterea „ca o continuitate a Evului Mediu, afirmând că a existat o 
adevărată renaştere medievală (C. H. Haskins), că umanismul a fost o mişcare născută în Franţa 
Evului Mediu (E. Faral), sau că filosofia modernă a luat naştere odată cu filosofia medievală, pe 
care gânditorii Renaşterii nu fac altceva decât s-o continue (Et. Gilson). Nici între ştiinţa 
scolastică şi cea a Renaşterii n-a existat o fractură, ci doar o continuitate — afirmă istorici ai 
ştiinţei de talia unor L. Thorndike sau G. Santon”*%*. Adepții acestei strategii de analiză restrâng, 
de regulă, fenomenele legate de fenomenele Renaşterii doar la Italia şi Europa Occidentală, 
privilegiind aspectele de ordin artistic sau cultural-ştiinţific. Ilustrativă este, de pildă, poziția lui 
Fred Berence“5, care vorbeşte despre Renaştere folosind metafora anotimpurilor. Trecento sau 
primăvara Renaşterii coincide cu activitatea papei Bonifaciu al VIII-lea, Dante Alighieri, Giotto, 
familia Pisano, Petrarca şi Boccaccio. Quattrocento sau vara Renaşterii, ce subîntinde temporal 
secolul al XIV-lea, începe cu Masacio şi continuă apoi cu marii arhitecţi şi pictori italieni care au 
trăit în această perioadă. Cinquecento sau toamna Renaşterii, perioadă corespunzătoare secolului 


al XVI-lea, îi cuprinde pe papii protectori şi pe cei care au prigonit arta Renaşterii, marile familii 


1% David Hume, Limitele puterii, coordonatori: A. P. Iliescu, M. R. Solcan, Bucureşti, Editura All, 1994, p. 29. 
464 Ovidiu Drimba, Istoria culturii şi civilizației, Bucureşti, Editura Vestala, 2002, vol. 9, pp. 11-12. 


465 Vezi Fred Berence, Renaşterea Italiană, traducere de Maria Carpov, cuvânt către cititor de Ion Pascadi, Bucureşti, 
Editura Meridiane, vol. I-II, 1969. 

protectoare cât şi o serie de artişti celebri ai perioadei între care Tiţian şi Tintoretto, Leonardo da 
Vinci, Michelangelo şi Rafael. 

Cealaltă perspectivă de analiză a Renaşterii, pe care am putea-o numi agonală, susține că 
între Evul Mediu şi Renaştere există o discontinuitate majoră, similară celei a diferenței între 
lumină şi întuneric. Argumentele aduse de această perspectivă sunt simple şi, de regulă, 
cunoscute. Astfel, Renaşterea este considerată ca perioada ce a creat fundamentele culturii elitiste 
europene. Renaşterea înseamnă, deopotrivă, lungul şir de artişti de geniu, apăruți miraculos, 
oameni de ştiinţă, cărturari enciclopedişi și exploratori ai unor lumi nebănuite, responsabili de 
producerea, într-o perioadă foarte scurtă, de doar două secole, a canonului artei, culturii şi ştiinţei 
europene moderne. În această perspectivă, accentul este pus de regulă pe apariţia Reformei şi a 
consecințelor ei asupra schimbării mentalităţii europene, pe marile cuceriri ştiinţifice şi 
descoperiri geografice, inclusiv pe apariţia ideii de individ şi libertate personală. Renaşterea, în 
această viziune, caracterizează doar cultura ţărilor din Vestul Europei. 

În sfârşit, a treia perspectivă pe care o putem numi aurorală, progresivistă, concepe 
Renaşterea ca pe o perioadă de tranziţie de la Evul Mediu la modernitate. Renaşterea este astfel 
studiată din perspectiva apariţiei in nuce a ideilor ce s-au maturizat în plină modernitate. Ideile 
ştiinţifice, ideile politice şi sociale, transformările tehnologice, schimburile comerciale şi apariţia 
instituţiilor specifice modernităţii etc. sunt dominante ale acestei perspective interpretative. 
Renaşterea devine astfel placa turnantă a schimbărilor sociale, intelectuale, artistice şi culturale 
ce au condus la apariţia modernităţii. O astfel de perspectivă este progresivistă, întrucât vrea să 
determine configuraţiile culturale globale ale lumii moderne, pe care le-am putem detecta, într-o 
formă embrionară, în Renaştere. 

Aceste trei perspective teoretice de analiză a Renaşterii sunt, desigur, simple idealizări 
metodologice care, deşi aparțin mai degrabă trecutului, sunt şi astăzi de largă circulație 


culturală“€. 


10 Există, desigur, şi alte modele de analiză şi înţelegere a Renaşterii. De pildă, Peter Burke trece în revistă modelele 


„standard” care explică difuzarea Renaşterii în afara Italiei, adică acele modele explicative la care cercetătorul, într- 
un fel sau altul, face referințe. Este vorba, cum se exprimă Burke, despre modelul impactului, în care mişcarea 
„penetrează” o regiune după alta; urmează, apoi, modelul epidemic, în care zone diferite ale Europei „se molipsesc” 
de Renaştere ca în cazul unei molime; al treilea este modelul comercial al „împrumutului”, cu îndatorări, exporturi şi 
importuri — unele în sens literal, ca în cazul picturilor şi al cărţilor, altele în sens metaforic, ca în cazul ideilor. În 
sfârşit, modelul hidraulic, vede răspândirea Renaşterii în termeni de răspândire, influenţă, canale, absorbţie. (Cf. 


Peter Burke, op. cit., p. 18) 

În ciuda faptului că propun itinerare divergente de analiză, perspectivele enumerate sunt 
complementare şi, trebuie spus clar, parțial productive în măsura în care admitem că fenomenul 
studiat poate fi văzut deopotrivă şi din perspectiva continuității, dar şi a rupturii dintre faptele 
istorice şi, totodată, din perspectiva progresului istoric. În măsura în care aceste perspective de 
analiză au fost pe rând absolutizate — cum s-a întâmplat nu de puţine ori — atunci şi înţelegerea 
Renaşterii s-a dovedit a fi contrafăcută şi schematică. 


Studiile recente dedicate Renaşterii combină analiza cu sinteza, studiile de caz focalizate 


467 


pe anumite fenomene caracteristice, cu comentariul generalist ori cu istoriile sintetice“. Recursul 


la textele originare, călătoriile de documentare la fața locului, cercetarea exhaustivă a resurselor 
din bibliotecile lumii etc. au schimbat faţa studiilor dedicate Renaşterii. Rezultatul? Impunerea 
unei viziuni unitare asupra Renaşterii, perspectivă ce este împărtăşită de majoritatea covârşitoare 
a cercetătorilor. lată câteva dintre aliniamentele acestei viziuni: a) Renaşterea este un fenomen 
general european (nu doar italian); b) Renaşterea circumscrie nu numai un fenomen cultural, 
artistico-literar, ci o epocă determinată a istoriei, a civilizaţiei şi culturii europene“; c) factorii 
economici, sociali (morali) şi tehnici, cei legaţi de mentalități şi mod de viaţă, dobândesc statutul 


de variabile explicative ale Renaşterii; d) Renaşterea a avut un rol unificator între toate zonele 


Europei (Vestul, Centrul şi Estul Europei)'?. 


În ordine ontologică şi metodologică, Renaşterea trebuie abordată, așadar, holistic, ca 


întreg, ca fenomen unitar cu identitate şi fizionomie proprii“. Ea reprezintă o mutație (revoluţie) 


în modul de a fi al omului european similară ca profunzime cu schimbarea lumii vechi din păgână 


în creştină. În ciuda scurtimii ei temporale — secolele XV şi XVI — Renaşterea este înţeleasă 


47 Există în acest concert al studiilor internaţionale dedicate diverselor aspecte ale culturii renascentiste şi contribuţii 
româneşti de primă mărime. Vezi Dan-Eugen Raţiu, La Doctrine classique de l’art. Principes de la production et du 
jugement des ouvres d'art en Italie des la Renaissance au neoclassicisme, Cluj Napoca, Casa Cărţii de Ştiinţă, 
lucrare ce ne-a ghidat, în bună măsură, în elaborarea capitolului Estetica artiștilor. 


468 Ovidiu Drimba, op. cit., pp. 12-13. 


469 AA š Š P gi = T. y 
„Renaşterea îşi are unitatea sa şi aceasta este ceea ce îi asigură dragostea pentru o extremă independență, sub 


toate formele sale. Căutarea şi cultul bogăției, individualismul artistic sau religios, naționalismul, curiozitatea 
erudită, recursul la textele care se eliberează de glosă, de rit sau de rutină, dragostea pentru lux şi carnal, pe scurt 


pentru viață, nu sunt decât manifestări diverse ale acestui spirit unic de libertate.” (Cf. Paul Faure, op. cit., p. 14) 


470 3 s A i ipla K AR y ES 
In ordinea unei perspective ontologice asupra culturii, identitatea este o structură în care se plasează, cu vecinătăți 


şi înrudiri, diversele forme autonome de creație. Sugestia etimologică a acestui concept este relevantă pentru 
decuparea unui înţeles ontologic. Etimologic, identitatea provine din termenul latin identitas, un compus din id şi ens 
(un pronume şi un substantiv), şi desemnează însăşi esența unui lucru, ceea ce se manifestă în sine şi se manifestă 
existând. Identitas traduce în latină cuvântul grecesc evlos, verb care desemna ceea ce este înăuntru, interiorul sau 
conţinutul lucrurilor. Identitatea este, aşadar, ceea ce se află înăuntru şi se manifestă ca atare ca rezultat al unor 


ca un ansamblu de fenomene culturale şi mentale eterogene. 

astăzi, într-un mod fundamentat, ca o epocă istorică distinctă în cultura şi civilizaţia europeană, o 
epocă ce posedă un Weltanschauung specific din care putem deduce, după principiul că 
diversitatea este o manifestare a unităţii, toate manifestările de viaţă ale oamenilor, inclusiv cele 
legate de reprezentările teoretice ale artei şi frumosului. Estetica renascentistă, adică vorbirea 
despre artă şi frumos este, nici nu se poate altfel, intim legată de constelația valorică ce compune 
şi exprimă noul Weltanschauung. 

XXX 

Renaşterea s-a născut în sânul Evului Mediu. Ea este rodul, fructul Evului Mediu şi, într- 
un anumit fel, împlinirea, raţiunea sa de a exista. Folosind o expresie ce aminteşte de Hegel, 
Renaşterea este devenirea Evul Mediu într-un Altul său prin mijlocirea cu sine. Adepții 
principiului continuității despre care vorbeam au, parţial, dreptate în măsura în care trebuie să 
admitem că transformările intrinseci Evului Mediu au produs Renaşterea. Deopotrivă, trebuie 
admis că Renaşterea este concomitent şi un moment de ruptură, altceva, radical diferit de Evul 
Mediu. Renaşterea înseamnă în fond, prin comparaţie cu Evul Mediu, o altă conştiinţă, un alt 
mod de a vedea lumea, un alt stil de viaţă, o altă constelație de valori, alte priorităţi ale vieţii şi 
alte interese economice şi de cunoaştere, alte speranţe şi motivații de a trăi, o nouă sensibilitate 
estetică şi artistică, pe scurt un nou Weltanschauung. 

În alte cuvinte, Renaşterea înseamnă un mod propriu de a fi al omului în lume, diferit de 
toate celelalte moduri de a fi şi, pe cale de consecință, când vorbim despre Renaştere trebuie să 
avem în vedere un tip specific de umanitate și de modelare a minţii omeneşti, posesoare a unor 
sisteme de valori şi credinţe care-i sunt specifice şi care-i conferă identitate în raport cu toate 
celelalte forme de conştiinţă cunoscute de cultura europeană. 

Conchizând, identitatea cu sine a Renaşterii şi deosebirea față de toate celelalte epoci 
istorice anterioare sau ulterioare ei derivă dintr-un Weltanschauung propriu, în centrul căruia se 
află omul total, suflet şi corp împreună, omul îndumnezeit, ce a primit, prin mandat divin, 
Pământul în stăpânire. „Figura conducătoare a epocii este omul de seamă, divinul, atât în sfera 
spirituală cât şi în cea lumească... Omul nu este numai un chip după asemănarea lui Dumnezeu, 
ci şi un reflex al splendorii divine şi asemănător cu ea prin puterea de creație... Omul divin, 


sfântul şi, în alt mod, principele reprezintă trecerea de la om la divinitate. Corpul uman trăieşte o 

puternică transfigurare, de neînțeles fără credința în învierea trupului. Perfecțiunea trupului este 
luată drept semn al perfecțiunii spirituale, nuditatea ca imagine a purității şi adevărului.”*! 

Viziunea asupra lumii propusă de Renaștere este firește comună, prin raportare la 
modernitatea și la felul în care noi astăzi ne autopercepem ca ființe aparținând naturii, atât 
Antichității, cât şi Evului Mediu, dacă avem în vedere postulatul divinității omului. Sutem divini! 
Aceasta credință incontestabilă, care a treversat milenii, va constitui şi axul înţelegerii de sine a 
omului renascentist. Diferenţele dintre diferitele epoci istorice stau în modul în care oamenii au 
gândit tipul de relație dintre om și divinitate. Pentru lumea Antichității, partea divină din om 
constă în faptul că suntem purtători ai unui suflet nemuritor. Pentru creştini, partea dumnezeiască 
din noi este dată de „suflarea divină” ce l-a însuflețit pe Adam, cel modelat de Dumnezeu din lut. 
În viziunea Renaşterii însă, divinitatea omului este înțeleasă plecând de la natura teandrică a lui 
lisus, faptul că este, deopotrivă, Dumnezeu şi om. În rezumat, Renaşterea propune o raportare a 
omului la divinitate cu accent pe latura omenească a divinității, mai precis pe partea umană a lui 
Iisus Hristos. 

Fireşte că în acord cu modul de gândire sincretic specific Renaşterii, ideea divinității 
omului este argumentată atât prin doctrina sufletului nemuritor venită pe linie păgână, pitagoreică 
şi platonică, cât şi pe linie creaționistă, însă cu abateri semnificative de la linia canonică, 
spirituală, a Evului Mediu. 

Această postură a omului asimilat unui veritabil principiu de reconstrucţie ontologică a 
lumii este ilustrată, între altele, şi de un text celebru al Renaşterii aparţinând lui Giovanni Pico 
della Mirandola? (1463—1494), Despre demnitatea omului: „Părintele Dumnezeu, supremul 
arhitect, construise deja după legile tainicei înţelepciuni această casă a lumi, pe care o vedem... 
Dar, după terminarea lucrării, făuritorul dorea ca să existe cineva care să cerceteze cu atenţie 
înţelesul unei atât de mari înfăptuiri, să-i îndrăgească frumuseţea, să-i admire măreţia. Din 
această cauză, după ce toate celelalte lucruri au fost create, Dumnezeu s-a gândit la sfârşit să 
creeze şi omul. Dar, printre arhetipuri nu mai avea vreunul după care să plăsmuiască un nou 
neam; nici printre bogății nu mai avea ceva ca să-i dea moştenire noului fiu, şi nici printre locuri 
nu mai avea vreunul în care să şadă acest contemplator al universului... Aşadar, a conceput omul 
ca pe o lucrare cu un aspect care nu îl diferenţiază şi aşezându-l în centrul Universului i-a vorbit 


“1 Hans Sedlmayr, op. cit., pp. 208-209. 

+2 Felul în care Renaşterea, prin Giovanni Pico della Mirandola, îl defineşte pe om seamănă uimitor cu viziunea lui 
Heidegger despre fiinţa umană. Vezi Michel Harr, Heidegger şi esenţa omului, Bucureşti, Editura Humanitas, 2003, 
cap. II, pp. 230-286. 

astfel: O, Adame, nu ţi-am dat nici un loc sigur. Nici o înfăţişare proprie, nici vreo favoare 
deosebită, pentru că cel loc, acea înfăţişare, acele îngăduinţe pe care tu însuţi le vei dori, tocmai 
pe acelea să le dobândeşti şi să le stăpâneşti după voinţa şi hotărârea ta. Natura configurată în 
celelalte fiinţe este silită să existe în limitele legilor prestabilite de mine. Tu, neîngrădit de nici un 
fel de oprelişti, îţi vei hotărî natura prin propria-ţi voinţă în a cărei putere te-am aşezat. Te-am pus 
în centrul lumii pentru că de aici să priveşti mai lesne cele ce se află în lumea din jur. Nu te-am 
făcut nici ceresc, nici pământean, nici muritor, nici nemuritor, pentru ca singur să te înfățişezi în 
forma pe care tu însuţi o preferi ca şi cum prin voia ta ai fi propriul sculptor şi plăsmuitor de 
cinste. Vei putea să decazi în cele de jos ce sunt lipsite de inteligenţă; vei putea, prin hotărârea 
spiritului tău, să renaşti în cele de sus care sunt divine." 

Prin urmare, omul are un mandat divin de realizat pe acest pământ — acela de a se construi 
pe sine în raport cu propria libertate. Am putea spune, simplificând lucrurile, desigur, că expresia 
condensată a Weltanschauung-ul Renaşterii stă în cuvintele, atât de des citate, aparținând 
teologului şi umanistului german Ulrich von Hutten (1488-1523): „E o bucurie să trăieşti!” 

În funcţie de acest axis mundi — umanitatea îndumnezeită plasată în centrul universului — 
transformat în valoare-scop şi principiu suprem de ordonare, gravitează toate celelalte sisteme de 
valori rezultate dintr-un experiment cultural şi mintal unic: sinteza valorilor antice păgâne, 
greceşti şi latine, cu valorile lumii creştine. 

Metaforic vorbind, omul Renașterii ţinea într-o mână Biblia, învăţătura creştină în care 
credea fără îndoieli, iar în cealaltă marile opere ale culturii păgâne, ale Antichității grecești şi 
latine, redescoperite cu o uimire similară celui nou venit pe lume, pe care o admira necondiţionat 
şi pe care a luat-o ca ideal de viață personală, culturală şi artistică. În încercarea aceasta de 
armonizare a celor două tradiţii, în fond, ireconciliabile ca Weltanschauung, vom detecta, în 
esență, drama şi măreţia omului Renaşterii. 

Dorinţa de unitate şi încercarea de sinteză a două lumi reciproc contradictorii — lumea 
valorilor păgâne şi lumea valorilor creștine — a fost atât de puternică în mintea omului 
renascentist, încât ele s-au instituit ca valori-scop în raport cu toate celelalte căutări transformate 
în valori-mijloc. În termenii lui Nicolaus Cusanus (1401-1464), unul dintre cei mai influenți 


teologi şi filosofi renascentiști, coincidentia oppositorum, unitatea contrariilor, reprezintă axul în 


473 Giovanni Pico dela Mirandola, Despre demnitatea omului, fragment tradus de Marta Guţu, Cornelia Comorovski, 
Literatura umanismului și Renașterii, ilustrată cu texte, Bucureşti, Editura Albatros, 1972, vol. I, pp. 76-77. Pe larg 
în http:// giovani-pico-dela-mirandola.mindbit. Textul integral, Oration on the Dignity of Man, poate fi găsit şi în 
http://www.cscs.umich.edu. 

jurul căruia gravitează întreaga lume de reprezentări a omului Renașterii, posesorul unei minți 
sincretice, obsedat să unifice, după principiul coexistenţei organice, cele două universuri de 
reprezentări reciproc contradictorii: credință (religie, cunoaştere hermeneutică şi simbolică, 
perfecţionare lăuntrică, retragere în sine etc.) şi rațiune (cunoaştere științifică şi experimentală, 
proiecte terestre de viață, căutarea legitimă a plăcerii, cultivarea rafinamantului artistic etc.). 

Am putea spune, folosind rezultatele cercetărilor psihologice de astăzi, că omul Renaşterii 
trăia din plin traumele unei disonanţe cognitive, întrucât dorea să unifice organic ceea ce, de 
regulă, se înfățișează drept contradictoriu“, generând astfel un spectacol fascinant tipic pentru 


ceea ce actualmente, urmând-ul pe Graham Priest, se numește gândire dialetheistă“”* 


. Spre 
deosebire de gândirea noastră comună care este guvernată de principiul logic al non-contradicției 
— ce ne contrânge să admitem că afirmaţia şi negația, în același timp şi sub același raport, nu pot 
coexista, omul Renașterii considera că unele dintre marile contradicții sunt adevărate. În alte 
cuvinte, acolo unde noi vedem astăzi realități care se resping reciproc — de pildă activitățile legate 
de magie, interesată de dirijarea în scopuri pragmatice a „erosului” ce guvernează suveran natura 
şi ființa omenească, şi cercetarea ştiinţifică experimentală — omul Renașterii vedea unității şi 
sinteze acceptabile. Magia și cercetarea științifică erau pentru acesta, sub raportul veracității, 
ambele adevărate. 

Fireşte că idealul armoniei, a unități contrariilor, care a dominat arta şi estetica 
renascentistă, reprezintă o expresie a acestei configurații sufleteşti sincretice. 

Renaşterea înseamnă, aşadar, prin raportare la celelalte epoci istorice, o nouă revoluţie în 
planul conştiinţei, o schimbare în modul în care omul s-a perceput pe sine în lume, şi-a văzut 
rosturile şi sensul de a trăi. Izvorul acestei răsturnări de perspectivă asupra lumii îl găsim, cum 
arătam, în modul în care omul s-a raportat la-sine pentru a găsi în-sine noi resurse de viaţă şi 
speranţă. Prin urmare, din ideea omului ca axis mundi, nucleul dur al Weltanschauung-ului 


renascentist, trebuie să derivăm toate celelalte valori, inclusiv practicile artistice, sistemele de 


+ Teoria disonanţei cognitive apartțne psihologului american Leon Festinger care a descris clinic starea de tensiune 
psihologică a unei minţi care încercă să unifice opinii reciproc contradictorii. Vezi Leon Fastinger, A Theory of. 
Cognitive Dissonance, lucrarea este disponibilă pe books.google.ro. 

+5 Vezi Graham Priest, Dincolo de limitele gândirii, traducere din limba engleză de Dumitru Gheorghiu, București, 
Editura Paralela 45, 2007, o lucrare de istorie a gândirii dialetheiste, adică a acelor propuneri filosofice care au 
încercat să-şi asume contradicţia în structura intimă a argumentării şi, pe această bază, viziuni ce au „scurtcircuitat” 
principiul clasic al non-contradicţiei (numit principiul „Exploziei”), în încercarea de elaborare a unor logici 
paraconsistente, cu mai multe valori, opuse logicii clasice aristotelice şi principiilor sale de validitate. În acest fel, 
gândirea se plasează la limitele ei şi încearcă să gândească natura acestor limite, plecând de la premisa că termenii 
unei contradicții logice, dialetheii, pot fi acceptaţi ca adevăraţi. Pentru Graham Priest gânditorul care a dat modelul 
gândirii dialetheiste specifice Renaşterii a fost Nicolaus Cusanus. 

convingeri despre ceea ce este frumos ori urât şi, fireşte, teoretizările asupra artei şi frumosului. 
„Această poziție filosofică va avea consecinţe nu numai în gândirea metafizică; practic vorbind, 
noţiunea de om-centru al universului pune în plină lumină fiinţa umană, cu trupul, simţământele, 
ideile şi pasiunile sale şi, aproape în aceeaşi măsură, tot ce-o înconjoară şi se raportează la ea. 
Ceea ce în pictura medievală se petrecea în ceruri coboară pe pământ; e de trebuință deci ca 
lucrurile pământeşti să fie înfăţişate aşa cum sunt... Drept rezultat, se va acorda o importanță 
considerabilă elementelor privite mai înainte ca secundare şi socotite acum preponderente 
datorită legăturii lor cu omul-centru (am fi tentaţi să spunem: omul-zeu): portretul, decorul vieţii, 
peisajul.”*"S 

Weltanschauung-ul renascentist reprezintă, în mod evident, un moment de ruptură prin 
raportare la Weltanschauung-ul medieval, întrucât principiul lumii se află în interiorul lumii, în 
umanitatea omului, şi nu în exteriorul lui. Omul, umanitatea, fiinţa umană sunt plasate acum în 
postura de principiul ontologic. Toate celelalte forme de existenţă sunt derivate, deduse, din acest 
principiu. Consecințele acestui mod de a vedea şi înţelege lumea a fost, fără îndoială, 
revoluţionar. Ceea ce pentru Evul Mediu era principiu devine acum consecinţă, ceva secundar, 
dedus. Inclusiv Dumnezeu! Fiinţa divină este privită acum din perspectiva omului şi nu omul din 
perspectiva divinității. 

Weltanschauung-ul medieval care unifica întregul lumii plecând de la Dumnezeu şi de la 
ideea creaţiei ex nihilo, dihotomia Dincolo versus Aici şi tot ceea ce deriva din situarea 
principiului lumii în transcendenţă etc. sunt respinse de plano. Plasând omul în inima propriului 
ei Weltanschauung, Renaşterea investeşte adverbul Aici cu funcție de axiomă. Noii „ochelari ai 
minții” privesc lumea din acest punct unificator. Adverbul Aici are o poziţie solară faţă de tot ceea 
ce există. 

În funcţie de lumea de Aici, adică de viața pământească a omului, este gândit şi valorizat 
întregul univers, natural şi uman. Cunoscutul adagiu al lui Protagoras transcris de către Platon în 
dialogul Theaitetos *”: „omul este măsura tuturor lucrurilor, a celor ce sunt, în măsura în care ele 
sunt, şi a celor ce nu sunt, în măsura în care ele nu sunt” devine acum principiu de construcție 
ontologică pe temeiul căruia Renaşterea elaborează un nou concept al vieţii. Cum ştim, omul 


medieval când vorbea de viaţă avea în vedere viaţa de după moarte, viaţă veşnică de Dincolo. Or, 


“6 Marcel Brion, Homo pictor, traducere de Maria Vodă Căpușan şi Victor Felea, prefaţă de Dumitru Matei, 


București, Editura Meridiane, 1977, p. 184. 
11 Platon, Theaitetos, fr. 151e-152a. 

Renaşterea respingând relevanţa strictă a dihotomiei Dincolo versus Aici, plasează viața 
pământească în centrul lumii şi nu viaţa de după moarte. De aici nu trebuie să deducem că 
Renaşterea este atee, ori că omul Renaşterii neagă existenţa vieţii de după moarte. Nicidecum! 
Omul Renaşterii privește mântuirea din perpectiva faptelor pământești, a muncii şi vocației 
pentru o anumită profesie, în condiţiile în care grația divină este văzută ca o taină inaccesibilă 
minții omeneşti. Dincolo de excepţii izolate şi nesemnificative, omul Renaşterii este, trebuie 
afirmat cu tărie, un om credincios. 

Când spunem că Renaşterea plasează viaţa de Aici în centrul lumii, avem în vedere modul 
de raportare la valori, ierarhia acestora, felul în care sunt direcționate actele de preţuire, de 
valorizare. Renaşterea preţuieşte mai mult viaţa pământească situând într-o poziţie secundară 
viaţa de după moarte. Simplu spus, viața pământească posedă o valoare intrinsecă. Ea este 
scopul suprem al tuturor acţiunilor omului. Dacă pentru Evul Mediu viaţa pământească era un 
mijloc pentru a dobândi viaţa veşnică, pentru Renaşterea trăirea vieţii pământeşti este scopul 
existenţe omului. Cum ar spune Kant, viaţa pământească este un scop în sine. 

Viaţa de Aici este criteriul după care toate celelalte lucruri şi fapte sunt „măsurate” în 
Renaştere, metaforic vorbind, aceasta este „patul lui Procust”. Totul primeşte valoare în funcție 
de apropierea sau distanţarea de acest principiu al vieţii pământeşti, rezultat dintr-o remodelare a 
învățăturii creştine în care lisus, cea de-a doua Persoană a Trinității, şi nu Dumnezeu Tatăl, este 
luat drept model de viață. 

Ideea că Iisus prin Întrupare a îndumnezeit corpul este axioma de înțelegere a omului 
Renaşterii care se vede pe sine ca fiind de origine divină nu doar prin suflet, ci şi prin trup. Prin 
urmare, Dumnezeu însuşi, prin cea de-a doua Persoană a Trinității, a instituit corpul cu o 


demnitate ontologică fără precedent în tradiția culturii europene. 


2. Fundamente ontologico-religioase ale practicilor şi gândirii artistice renascentiste 
a) Destrucţia Weltanschauung-ului medieval: factori externi şi interni 

Cum se explică această transformare radicală a minţii omului Evului Mediu care s-a trezit 
brusc că locuieşte într-o altă lume? Care au fost mecanismele prin care Renaşterea a pus gândirii 
alți „ochelari” şi a înzestrat sensibilitatea cu noi capacităţi de simţire şi rezonanţă interioară? 
Simplu spus, cum s-a trecut de la Weltanschauung-ul creştin la Weltanschauung-ul Renaşterii? 


Inainte de a răspunde nemijlocit la aceste interogaţii, câteva observaţii metodologice se impun. 

A susţine că există o singură cauză, majoră, de trecere de la Evul Mediu la Renaştere 
înseamnă a ne plasa în eroare. Noua modelare a minţii omului a fost generată de un ghem de 
cauze care au acţionat împreună şi s-au influenţat reciproc. Aceste cauze trebuie căutate în stilul 
de viaţă al omului medieval nevoit să facă față unor noi provocări şi experienţe care debutează cu 
prima jumătate a secolului al XIV-lea şi se încheie cu sfârşitul ultimelor decenii ale secolului al 
XV-lea“. Este perioada numită, în funcţie de poziţia cercetătorului, fie de sfârşit al Evului 
Mediu, fie de început al Renaşterii. Desigur, cele două expresii decupează acelaşi interval 
temporal chiar dacă nominal sunt diferite. Prin urmare, setul de cauze responsabile atât de 
destrucția minţii omului medieval, cât şi, complementar, de restructurare a modului nou de a privi 
şi simţi caracteristic omului Renaşterii, trebuie căutat în acele experienţe şi provocări care nu-şi 
au izvorul în tradiția creştină, ci în exteriorul ei. 

Apoi, trebuie spus clar că mecanismele trecerii de la Evului Mediu la Renaştere sunt 
tainice şi că nu le vom putea cunoaşte niciodată pe deplin. Istoria omului nu poate fi deplin 
raţionalizabilă pentru că ea nu este produsul raţiunii, ci al vieţii integrale a oamenilor. Factorii 
raţionali se împletesc cu cei legaţi de interese şi sensibilitate, de trăiri şi sentimente etc. şi 
acționează împreună fără să-i putem distinge şi detaşa cu exactitate. Cunoaşterea noastră este 
totdeauna mijlocită. Ceea ce noi putem cunoaşte sunt aproximări dobândite din diverse scenarii 
interpretative şi din prelucrarea livrescă a documentelor vremii sau a imensei bibliografii. Or, 
cărțile se scriu după cărţi, iar fenomenul Renaşterii rămâne tainic în ceea ce a fost el ca stare de 
conştiinţă şi sensibilitate. Noi nu putem trăi decât propria viaţă. Ceea ce spunem despre Renaştere 
sunt opere de imaginaţie şi deducție. Prin urmare, şi în cunoaşterea Renaşterii trebuie să ne 
însuşim un relativism sănătos şi o perspectivă autocritică pentru a nu cădea în trufia celui care 
susține că dacă lucrurile nu sunt aşa cum le consideră el, cu atât mai rău pentru lucruri. 

În sfârşit, este de bun-simţ să admitem că remodelarea minţii omului medieval şi 
transformarea lui într-un alt om, în omul Renaşterii, s-a făcut treptat, sub impactul noilor 
experienţe, cu schimbări punctuale şi nesesizabile de-a lungul a mai multor generaţii. Pentru a 
înţelege empatic această remodelare a minţii am putea face recurs la experienţa Românei de după 


anul 1990 şi la marile provocări postrevoluţionare. Tinerii care şi-au modelat mintea sub impactul 


“8 Nu vom intra în polemica cronologiei Renaşterii, cum spuneam, extrem de disputată şi astăzi. Orice autor al unui 
studiu despre Renaştere îşi exprimă o anumită preferinţă cronologică în funcţie de propriile interese de argumentare 
şi de metoda aleasă. Personal optez pentru varianta propusă de Peter Burke, care distinge între Renașterea timpurie 
(1300-1490), Marea Renaştere sau Epoca emulaţiei (1490-1530), Renaşterea târzie sau Epoca diversităţii 
(1530-1630). O variantă cronologică similară propune şi Denys Hay în Italy in the Age of the Renaissance, 
(1380-1530), Edinburgh, University Press, 1989. 

video-culturii, a internetului şi industriei distracției, a turismului şi comunicării neîngrădite, a 
libertății de expresie, a respectului față de drepturile şi libertățile specifice, sunt diferiți de părinții 
sau bunicii lor crescuți într-un mediu dominat de comunism, de tiranie şi închistare. Este unanim 
admis astăzi că actuala generaţie de tineri crede în alte valori şi priveşte altfel lumea, uneori, 
radical diferit față de părinţii ori bunicii lor. 

Revenind, plecând de la tipologia sugerată de o serie de cărți dedicate analizei sintetice a 
Renaşterii, putem împărți în două mari grupe noile provocări şi experienţe responsabile de 
deconstrucţia şi dislocarea mentalităţii medievale. În prima grupă putem include aşa-zișii factorii 
exteriori, materiali sau obiectivi, în vreme ce în a doua categorie sunt incluşi factorii interiori, 
mentali sau subiectivi. Nu există, fireşte, o graniţă rigidă între aceşti factori destructuranţi. Îi 
putem distinge în mod relativ plecând de la distincţia, relativă şi ea, dintre viaţă exterioară 
(comportamente ale corpului individual şi social) şi viaţă interioară (comportamente ale gândirii 
şi sensibilităţii). 

a) Factorii externi. Dacă avem în vedere factorii care ţin de exterioritatea conştiinţei, 
trebuie spus că Evul Mediu a intrat în declin pe fondul unor catastrofe biologice, demografice, 
politice şi sociale care au produs breșe în continuitatea vieţii şi tradiţiei medievale. Începuturile 
acestui complex de crize debutează la începutul secolului al XIV-lea (1313-1317), din cauza unor 
bruşte schimbări climatice (avansarea progresivă a ghețarilor alpini şi polari), cu o foamete care 
s-a generalizat în întregul continent european şi care a provocat moartea a sute de mii de oameni. 
Starea biologică şi demografică a întregului continent este în continuă degradare în primele trei 
decenii ale acestui secol al XIV-lea şi culminează cu epidemia de „ciumă neagră” din 1347. 
Epidemia a revenit în anii 1360 şi 1371, depopulând drastic întreaga Europă*”. 

Consecințele au fost dramatice. Mii de sate au rămas complet pustii cu consecinţe 
catastrofale asupra producţiei agricole. Criza a fost resimţită şi în celelalte ramuri ale economiei 
şi comerţului şi a atins, fireşte, celelalte planuri ale vieţii omeneşti, social, politic şi cultural. 
Puterea feudală începe să se erodeze, căci seniorii care au supraviețuit epidemiilor repetate de 
ciumă s-au văzut fără mână de lucru. Nobilii încep să-şi piardă nu numai poziţiile economice şi 
sociale privilegiate deţinute timp de secole, ci şi funcţiile militare îndeplinite în Evul Mediu încă 


4 Mănăstirile din regiunile mediteraneene au rămas practic pustii... populaţi din Toscana s-a redus la un sfert sau 
chiar la o cincime; în timp ce populaţia Angliei a scăzut — în numai 28 de ani — de la patru milioane la două milioane 
şi jumătate de locuitori... În Islanda, întreaga populaţie a fost secerată de molimă... La scară naţională, în 1450, deci 
la un secol după izbucnirea marelui flagel, populaţia ţărilor europene scăzuse cu 38% în Franța şi Țările de Jos, cu 
33% în Anglia, cu 27% în Italia, cu 26% în Peninsula Iberică, cu 25 % în Germania şi în Scandinavia.” (Cf. Ovidiu 
Drimba, Civilizaţia Renaşterii, în Istoria culturii şi civilizaţiei, Bucureşti, Editura Vestala, vol. IX, p. 34) 

de la Carol Martel. Odată cu Războiul de 100 de ani (1337-1453), cavaleria nobilimii cedează 
locul infanteriei ca mai apoi, prin utilizarea armelor de foc, nobilimea să fie înlocuită de 
mercenari. 

Pe acest fundal de profundă criză economică şi socială, de stagnare a producției 
manufacturiere şi a comerțului, de decădere a vieții oraşelor şi, ca un corolar, de pauperizare 
generală, se produc şi însemnate dezechilibre politice. Imperiul german dar şi papalitatea — 
principalele forțe politice care aspirau spre universalitate — sunt istovite şi în plin proces de 
pierdere a autorității. Organizată într-un stat pontifical de sine-stătător alături de alte principate 
din Italia, Biserica catolică îşi pierde autoritatea spirituală universală, fiind acuzată că se ocupă cu 
administrarea vieții pământeşti. Autoritatea catolicismului este pusă sub semnul îndoielii odată cu 
„marea schismă din Occident” când, între 1378 şi 1417, Biserica catolică avea câte doi sau trei 
papi care se excomunicau reciproc, situație conflictuală exportată şi în marile abații şi mănăstiri. 
Aceste elemente de criză slăbesc solidaritatea socială specifică Evului Mediu şi, totodată, 
autoritatea instituțiilor politice ce-l susțineau. 

Pe de altă parte, elementele care au contribuit la disoluția treptată a lumii medievale au 
făcut loc unor fenomene cu caracter profund inovator ce vesteau apariția unei noi lumi, lumea 
Renaşterii. În fond, după toate perioadele de criză pe care le-a cunoscut până acum umanitatea, 
ulterior au avut loc revirimente rapide şi, mai apoi, creşteri şi salturi în dezvoltare. Aşa s-a 
întâmplat şi la sfârşitul Evului Mediu şi începutul Renaşterii. 

După perioada de stagnare de care vorbeam, în a doua jumătate a secolului al XV, vechile 
centre comerciale revin la viaţă, drumurile comerciale sunt din nou populate cu transportul 
diverselor mărfuri. Se produc mutații în domeniul tehnologiei, în special în extracţie şi industria 
textilă, în postăvărit şi morărit, diverse mecanisme acţionate de forţa apei, dar şi în tehnica 
militară (armele de foc, bombardele şi tunurile). Perfecţionarea tehnicii navigaţiei (cartografie, 
corăbii, busolă), apariţia tiparului şi a industriei hârtiei a împlinit seria de invenţii tehnologice 
care au susţinut Renaşterea în permanentul ei conflict cu lumea medievală“. 

Pe de altă parte, burghezia orăşenească începe să investească în agricultură, fiind dornică 
în a transforma munca pământului într-o activitate rentabilă. Unele oraşe mai puţin atinse de 
ciumă şi foamete au prosperat îmbogăţindu-se din meşteşuguri şi comerţ. Oraşele de la Marea 
Baltică şi Marea Nordului, o bună parte dintre oraşele italiene, Genova, Florenţa şi Veneţia etc. 


a 


480 Pe larg despre „revoluţia economică 
économiques et sociaux, Paris, 1963. 


n Renaştere în Jacques Heers, L'Occident aux XIV et XV siècle. Aspects 

dețin poziţii economice solide. Se creează astfel premisele apariției un nou mod de viaţă 
economică specific Renașterii, economia de schimb şi, prin intermediul ei, a bogăţiei“!. 

Aceste acumulări economice au creat nevoi sporite de lichidităţi, de masă monetară şi, 
implicit, de aur, de produse ce trebuiau importate sau exportate în lumea orientală. Cucerirea 
Constantinopolului de către turci în 1453 şi închiderea drumului clasic către Orientul Îndepărtat a 
impus cu acuitate găsirea unor noi drumuri către „Indii”, sursa mirodeniilor, a pietrelor preţioase 
şi esenţelor de parfum. Dincolo de spiritul de aventură tipic oamenilor Renaşterii, cauzele marilor 
descoperiri geografice le regăsim, fără îndoială, în rezultatul înnoirilor şi prefacerilor care au 
schimbat modul de viaţă tradiţional al lumii europene“?. 

Cum mai spuneam, prefacerile de ordin economic produc prosperitate şi bogăție în 
rândurile unor noi categorii sociale numite generic „burghezi”, cuvânt ce-i desemna pe locuitorii 
oraşelor. Ei se ocupau de comerţ şi administraţie, de activitatea bancară ori erau oameni ai legii, 
funcţionari regali, ofiţeri superiori etc., oameni activi, educați şi talentaţi care au luat locul 
nobililor care considerau, în conformitate cu tradiția medievală, că munca este o înjosire. „În 
secolele al XV-lea şi al XVI-lea, apărea un fapt social nou, pe care l-am putea numi capitalismul 
erudit. Noua burghezie considera arta, ştiinţa, filosofia, nu doar nişte ornamente gratuite, ci 
mijloace suplimentare de acțiune şi putere. Gânditorii şi artiştii sunt celebraţi de o clientelă 
bogată şi pretențioasă, care ţine să-şi uluiască rivalii. Aceasta apreciază meritul personal, fiindcă 
ea însăşi datorează victoria meritului personal.” 

„Capitalismul erudit”, pentru a folosi inspirata expresie a lui Paul Faure, a generat 
cunoscutul fenomen al mecenatului în absenţa căruia Renaşterea artistică şi intelectuală este de 
neconceput. Ca amploare, este o perioadă unică în istoria omenirii, căci bogăţia nu produce, prin 
sine, artă şi cultură. Cunoaştem în istorie perioade de decadenţă artistică şi intelectuală pe un fond 


indiscutabil de bogăţie şi chiar de opulenţă. Or, în Renaştere mecenatul este o caracteristică 


generală a Europei. Marile familii, papii, principii, între care Montefeltro din Urbino, Sforza din 


%1 Vezi Paul Faure, op. cit., cap. I, pp.15-34, care argumentează cu zeci de exemple concrete legătura dintre 
Renaştere şi acumularea de bogăţie în principalele oraşe ale Europei. 

482 „Marile descoperiri geografice nu au fost întâmplătoare. Realizarea lor în secolele XV-XVI, într-o epocă 
frământată în care s-au pus temeliile evului modern, ale erei capitaliste, într-o epocă de titani ai gândirii, ai artelor şi 
ai faptelor eroice, a fost pregătit de întreaga evoluţie istorică a continentului european din perioada Evului Mediu 
dezvoltat. Ele au fost posibile datorită premiselor economice favorabile şi în special datorită noului avânt industrial şi 
comercial din a doua jumătate a secolului al XV-lea, progresului ştiinţei şi al tehnicii, îndeosebi în arta navigaţiei. Ele 
au devenit posibile datorită călătoriilor precursorilor şi, nu în ultimă instanţă, renaşterii intelectuale.” (Cf. S. 
Goldenberg, S. Belu, Epoca marilor descoperiri geografice, Bucureşti, Editura Humanitas, 2002, pp. 5-6) 

483 Paul Faure, op. cit., p. 51. 

Milano, Gonzaga din Mantova, Este din Ferrara, Medici din Florența, Welser în Augsburg, Papa 
Pius al III-lea, Carol al V-lea, Francisc I etc. au sprijinit marile genii creatoare cu convingerea că 
banii sunt un mijloc pentru propăşirea artei, ştiinţei şi filosofiei şi nu un scop în sine. 

În sfârşit, pentru a încheia această schiță simplificatoare a factorilor „externi? ce au 
susținut la nivel de „infrastructură” Renaşterea, nu trebuie omisă relaţia dintre progresele tehnice 
şi realizările artistice. „Progresele ştiinţifice sunt direct responsabile de faptele artistice. 
Mecenatul însuşi depinde, în mod strâns, de revoluţia materială care a precedat gustul pentru lux, 
pentru confort, pentru frumuseţe. Nu avem pretenţia să explicăm capodoperele artei italiene sau 
cărțile gânditorilor francezi prin istoria lentilelor sau a vopselelor: există o prăpastie între materie 
şi geniu. Realismul, perspectiva, efectul trompe-l œil, degradeul, ştiinţa modelului existase cu 
mult înainte de 1400, dar turnarea marilor opere de bronz, faianţa, emailul, sicativele fuseseră, în 
general, necunoscute." 

b) Factorii interni. We/tanschauung-ul medieval este treptat erodat de o serie de factori 
care ţin de interioritatea conştiinţei, respectiv de ceea ce noi numim astăzi „stil de viaţă”, mai 
precis de ansamblul codurilor de valoare ce dirijează comportamentul omenesc. 

Cum mai arătam, valorile sunt axe ce orienteză într-o anumită direcție viața noastră, 
dându-i înţeles sau sens. Aceste sunt sau valori-scop, adică ţinte către care ne îndreptăm, sau 
valori-mijloc, adică instrumente, tehnici ori procedee, puse în slujba atingerii scopurilor. De 
pildă, menţinerea sănătății este o valoare-scop, în vreme ce evitarea exceselor alimentare 
reprezintă o valoare-mijloc. Sănătatea la rândul ei este o valoare-mijloc prin raportare la 
dobândirea fericirii care e valoare-scop. În termenii lui Aristotel, valorile-scop sunt acele valori 
care sunt dorite pentru ele însele şi nu pentru altceva. Fireşte că un „stil de viaţă” implică 
existența unor relații invariabile, constante în timp, între valorile-scop şi valorile-mijloc, în ciuda 
permanentei dinamici a vieţii. Astfel, cele zece porunci, valorile-scop care fixează tabla de valori 
morale creştine, rămân neschimbate prin raportare la variabilitatea mijloacelor prin care pot fi 
atinse. 

Ei bine, aceste raporturi constante între valorile-scop şi valorile-mijloc, numite de 
sociologi, rutine, habitusuri ori paternuri ale gândirii, generate de practicarea cotidiană a vieţii, au 
suferit schimbări radicale în trecerea de la Evul Mediu la Renaștere. Trebuie subliniat faptul, 


banal de altminteri, că aceste schimbări au fost graduale şi silențioase, inobservabile şi 


% Ibidem, p. 54. 

insesizabile oamenilor trăitori ai acelor vremuri. Ele s-au petrecut discret aşa cum este, spre 
exemplu, procesul de maturitate sau îmbătrânire pe care-l trăim cu toții fără să-l remarcăm 
cotidian. Ne trezim dintr-o dată maturi ori bătrâni şi ne întrebăm când s-a întâmplat acest lucru. 

Plecând de la aceste precizări este limpede că factorii externi care au destructurat 
Weltanschauung-ul medieval sunt întrepătrunşi cu cei interni. În fond, a fi „intern” sau „extern” 
conştiinţei ține mai degrabă de o convenţie lingvistică, decât de modul real în care funcționează 
mintea noastră. Riguros vorbind, întreaga „realitate” este interioară conştiinţei şi, prin urmare, 
„interior” sau „exterior” sunt semnificaţii şi raportări ale acesteia la lume. Când vorbim despre 
„factori externi” avem în vedere viaţa interioară provocată de condiţiile obiective ale vieții, în 
vreme ce „factorii interni” se referă la viaţa interioară însăşi şi la mediul ei intrinsec. 

Schematizând într-o ordine didactică lucrurile, trebuie să spus că trecerea de la 
Weltanschauung-ul medieval la Weltanschauung-ul Renaşterii s-a produs prin remodelarea 
discretă, imperceptibilă, a hărții minții omului medieval care s-a trezit, la nivelul conştiinţei de 
sine, un alt om, cu alte reprezentări asupra sensului vieții. Omul medieval a început, la un 
moment dat, să acorde semnificaţii diferite aceleaşi vieţi cotidiene, pentru că valorile-scop ale 
lumii lui s-au erodat continuu pierzându-și semnificația de idealuri, de ţinte imaginare către care 
tind toate comportamentele cotidiene. Astfel, înțelesurile stabile ale lumii fixate într-o scară de 
valori ce părea eternă au începtut să fie contestate, fapt ce a generat efecte destructurante la 
nivelul proiecțiilor de viitor pe care se fundează orice sens al vieții. 

Preeminenţa lui Aici, specific Weltanschauung-ului Renaşterii, prin raportare la Dincolo, 
specific lumii medievale a produs o revalorizare a multitudinii faptelor omeneşti, economice, 
sociale, culturale şi religioase şi, firește, artistice. Putem ilustra acest fapt cu câteva exemple alese 
la întâmplare. Astfel, spre deosebire de idealurile ascetice ale Evului Mediu, Renaşterea a 
deblocat spiritul de curiozitate, mirarea, dorinţa de a cunoaşte natura și lumea întreaga, fapt cu 
totul indiferent omului medieval obsedat de dobândirea mântuirii. Idealul lui Pico della 
Mirandola de a şti tot ceea ce se poate şti şi încă ceva pe deasupra, caracterizează eroismul 
cunoaşterii enciclopedice a omului Renaşterii. 

Evul Mediu a cultivat, cum subliniam de mai multe ori, un stil de viață care implica 
detaşarea de valorile pământeşti, de valorile corpului. Bogăția, luxul şi plăcerea procurate de ele 
erau hulite şi incompatibile cu valorile creştine. Acum viaţa laică devine din josnică şi ordinară, 


ceva ce este socotit nobil şi un scop moral. Aici devine fundalul esenţial în suma atitudinilor şi 

presupozițiilor de viață a Renaşterii. Idealul vieții monahale este înlocuit cu cel al unei vieți 
active, înclinate să exploreze noi teritorii generatoare de experiențe externe şi interne. Orientarea 
către acțiune, activitatea lucrativă generatoare de câştig, avere, faimă şi glorie postumă este 
stimulată de câştigarea banilor ce devin, dintr-un „ochi al dracului”, un instrument al 
perfecționării ființei umane prin educație şi cultivarea rafinamentelor artistice ce potențează 
bucuria de a trăi. Renaşterea înlocuieşte ideea de asistență divină cu bizuirea şi încrederea în sine, 
în forțele proprii. Omul poate prin sine să atingă ceea ce şi-a propus. Mântuirea este treaba 
divinității. Pentru Renaştere, probleme metafizice şi etice derivate din credință nu mai ocupă 
prima scenă. Orientarea minții este, cum arătam, către natură, considerată ca o prezență efectivă a 
lui Dumnezeu ce se arată prin creația sa. Natura începe să fie divinizată, întrucât ea adăposteşte 
secretele după care Dumnezeu a făcut lumea. Prin urmare, ea trebuie studiată sistematic cu 
mijloacele riguroase oferite de matematică şi de tehnica măsurării. 

Din totalitatea fenomenelor care au avut funcții de erodare majoră în destrucția 
Weltanschauung-ului medieval două par a dobândi un caracter de esențialitate. 

Primul fenomen se referă la slăbirea autorității bisericii, a culturii eccleziastice fundată 
pe manuscrise și pe ritualuri sacramentale, atât în ce priveşte practicarea vieții de zi cu zi a 
oamenilor, cât şi în dirijarea culturii elitiste, erudite şi enciclopedice. Această erodare de 
autoritate va produce, cum vom remarca, schimbări semnificative în imaginarul social şi cultural 
al perioadei de tranziție supusă analizei. Faptele care au condus la aceste schimbări sunt puse 
admirabil în lumină, de lucrarea celebră a lui Johan Huizinga, Amurgul Evului Mediu. 

Al doilea fenomen vizează trecerea treptată de la cultura orală şi a analfabetismului 
generalizat ce domina marea masă a oamenilor trăitori în Evului Mediu, la cultura scrisă şi 
tipărită. Studiile recente ale Şcolii de la Toronto asupra tehnologiei scrisului, inițiată de Marshall 
McLuhan prin celebra sa lucrare Galaxia Gutenberg, ne ajută să înţelegem mai bine aceste 
procese subtile de remodelare a minţii şi a conexiunii acesteia cu simțurile. Renaşterea, odată cu 
izbânda Reformei şi a tiparului, a adus în prim-plan cultura cuvântului în dauna culturii imaginii, 
modificând prin aceasta chiar structura internă a percepției omului medieval şi legăturile dintre 
diversele structuri interne ale minții. Ambele fenomene au dat naştere culturilor paralele şi 
autonome în genul lor, ceea ce a făcut posibilă şi aparția artei într-un sens foarte apropiat de 


înțelesurile cu care noi operăm astăzi. 

Ne vom opri asupra acestor două lucrări pentru a face câteva remarci menite să aducă un 
plus de înţelegere asupra subtilelor mecanisme de schimbare a habitatului mintal, respectiv a 
datelor interne ale minţii, ale legăturii acesteia cu simţurile, dar şi cu practicile curente de viață 
din câmpul cărora fac parte şi practicile artistice. 

Mesajul fundamental al lucrării lui Johan Huizinga“ este fundat pe ideea esenţială, cu rol 
de axiomă evidentă prin ea însăși, că arta este o parte a culturii şi, deopotrivă, o oglindă a ei. 
Gândul lui Huizinga poate fi exprimat astfel: Cine vrea să cunoască felul în oamenii care au trăit 
în epoci istorice revolute trebuie să le cerceteze arta pentru că ea este o oglindă a vieţii. Reciproc, 
cine vrea să înțeleagă modul în care arta s-a configurat în anumite tipuri de expresie ori stiluri, 
trebuie să cerceteze faptele istorice şi culturale, în integralitatea lor, pentru că arta e un reflex al 
acestor fapte. 

Cu această axiomă transformată şi în principiu metodologic, Huizinga, pentru a înțelege 
mai bine arta fraților Van Eyck, întreprinde o cercetare istorică şi critică a mentalităților, a 
imaginarului social şi cultural implicate în mecanismele de restructurare a tablei medievale de 
valori îndreptate către configuraţia renascentistă a acestora. Analiza este complexă şi unitară 
pentru că are în vedere multiple forme de viaţă ale lumii medievale corespunzătoare cunoscutei 
ierarhii tripartite — oratores, belatores laboratores — , în dinamica lor temporală şi felul în care 
acestea sunt trăite în planul conștiinței, atât la nivel emoțional, cât și reprezentațional. 

În egală măsură, analiza are în vedere formele de expresie ale gândirii, cunoaşterii și 
credinţei, marile teme ale vieţii omului, naşterea, iubirea, moartea etc., cât şi comportamentul 
cotidian al maselor populare. „Pentru a înţelege spiritul medieval ca o unitate și un tot, trebuie să 
studiem formele de bază ale gândirii sale, cercetând nu numai manifestările credinței şi ale 
meditației superioare, ci în egală măsură şi pe cele ale înţelepciunii vieții de toate zilele şi ale 
practicii pure. Căci aceleaşi orientări mari ale gândirii domină și în exteriorizările sale superioare 
şi în cele inferioare... În viaţa de toate zile, omul medieval gândește în aceleași forme ca şi 
teologia lui. Baza este în amândouă, același idealism arhitectural, pe care scolastica l-a numit 
realism: nevoia de a separa fiecare noțiune şi de a-i da formă ca unei entități, de a grupa în 


sisteme ierarhice, de a clădi din ea temple și catedrale, cum se joacă un copil de-a clăditul din 


485 Johan Huizinga, Amurgul Evului Mediu. Studiu despre formele de viaţă și de gândire din secolele al XIV-lea şi al 
XV-lea în Franţa și în Țările de Jos, traducere din olandeză de H.R. Radian, Bucureşti, Editura Humanitas, 2002. 

cuburi. Tot ceea ce îşi cucereşte în viață un loc fix, tot ce devine formă de viaţă contează ca 
ordonat: atât cele mai banale obiceiuri şi date, cât şi lucrurile cele mai elevate pe planul divin.”"%* 

Erodarea Weltanschauung-ului medieval, argumentează Huizinga, se produce printr-o 
trecere de la static la dinamic în sistemele de reprezentare ale lumii. Gândirea medievală este 
statică, ordonată, ierarhică şi anistorică pe temeiul că, într-un fel sau altul, tot ceea ce se petrece 
pe pământ este hotărât în ceruri fără ca omul să poată interveni în cursul desfăşurării 
evenimentelor esențiale ale lumii. Lumea se află cuprinsă între Geneză şi Apocalipsă, iar voința 
divină este hotărâtoare pentru tot ceea ce se întâmplă pe pământ. Cu toate că omul are liber 
arbitru, adică capacitatea de a alege să facă sau să nu facă ceva, el decide doar în probleme legate 
de morală, de bine şi rău. Ordinea și ierarhia lumească se întemeiază pe voinţa divină şi, prin 
urmare, ea este eternă. Or, odată cu secolul al XIV-lea şi cu trecerea timpului, putem detecta 
anumite breșe în această mentalitate eternalistă pe linia unui spor interpretativ venit din partea 
lumească, istorică și vremelnică a omului. Ideea transcendenţei şi a lumii de Dincolo începe să-și 
piardă din prestigiu pe măsură ce fenomenele din lumea de Aici încep să fie trăite laic, înțelese şi 
explicate prin ele însele (prin cauze şi determinări naturale, prin apel la experiența prelucrată 
matematic, cantitativist). 

Constatările pe care le face Huizinga, analizând în detaliu această perioadă de trecere de 
la Evul Mediu la Renaștere, sunt preţioase din cel puţin două motive. 

În primul rând, pentru că subliniază ideea că nu există o ruptură totală între mentalitatea 
medievală şi cea renascentistă aşa cum susțin și azi, pe urmele lui Burckhardt, mulți cercetători. 
Există, arată Huizinga, și multiple elemente de continuitate între cele două mentalități, astfel încât 
nu i se poate atribui omului renascentist caracteristici ce i-ar aparţine în exclusivitate doar lui. Pe 
de altă parte, la nivelul mentalităţii Renaşterea italiană nu are un caracter de excepționalitate față 
de celelalte zone ale Europei occidentale. „Ambiția personală și dorința de glorie personală, care 
apar ba expresia unui înalt simţ al onoarei, ba mai degrabă rezultatul unui orgoliu neînnobilat, 
sunt înfățișate de Burckhardt drept însușirile caracteristice ale omului Renaşterii... Am impresia 
că acesta este unul dintre punctele în care Burckhardt a exagerat distanța dintre Evul Mediu şi 
Renaștere, dintre Europa occidentală şi Italia. Această sete de glorie și de onoare a Renaşterii 
este, în esența ei, ambiția cavalerească a unei epoci anterioare, este de origine franceză şi este 


onoarea de clasă, extinsă, dezbrăcată de simţământul feudal şi fecundată de gândirea antică.” 


486 Jbidem, p. 327. 
431 Ibidem, p. 93. 

În al doilea rând, trebuie să reținem fineţea înțelegerii pe care Huizinga o avansează în 
privinţa raportului dintre continuitate şi discontinuitate între marile epoci istorice ce compun 
cultura Europei Occidentale. Renașterea este, cum arată Huizinga, o perioadă distinctă, cu 
particularități inconfundabile, în istoria culturii europene. 

Dar în multiple privințe Renaşterea duce mai departe tradiția neîntreruptă a culturii și a 
stilului de viață european atât prin faptul că este un moment de sinteză între cultura păgână, 
greco-latină, şi cultura medievală, creştină, dar şi prin faptul că ea propune un sens perfecționist 
— deopotrivă specific, dar şi european al vieții. Este vorba despre „năzuința spre o viață mai 
frumoasă”, pentru a folosi expresia lui Huizinga, o constantă a culturii europene și, probabil, a 
multor altor culturi ale lumii. În funcţie de această dorință amelioristă, de autoperfecționare 
continuă a vieții omului, a bucuriei că eşti în viață și că viaţa ne este dăruită cu un anumit rost, 
putem înţelege mai bine modul de raportare la viață a diferitelor epoci ce au marcat temporal 
cultura europeană. 

Huizinga detectează, în cultura europenă, existenţa a trei căi principale de realizare a 
idealului proiectării şi dobândirii unei vieți frumoase. 

Prima este calea renunțării la lume, la Aici, cultivând speranţa că viaţa viitoare, Dincolo, 
va fi mai bună şi mai frumoasă. Aceasta a fost calea pe care a propus-o, din motivele cunoscute, 
cu o maximă tărie, creștinismul. 

„A doua a fost calea care duce spre îndreptarea și împlinirea acestei lumi. Evul Mediu nu 


a cunoscut această tendință aproape de loc... năzuinţa către o viaţă mai frumoasă este semnul cel 


mai caracteristic al Renașterii. Aici vedem cea mai deplină armonie între satisfacerea setei de 
frumos în opera de artă și în viaţa însăşi, aici arta servește viaţa și viaţa serveşte arta ca niciodată 


înainte”? (s.n.). În ciuda faptului că deşi acest ideal e caracteristic Renaşterii, atrage atenţia 
Huizinga, rădăcinele lui se află în Evul Mediu în reprezentările şi aspirațiile vieţii cavalerești de 
înnobilare a vieţii prin fapte bune şi caritabile, de întrajutorare a celor slabi şi fără apărare. Numai 
că acest ideal era marginal şi nu s-a exprimat la nivelul unui proiect integral de viaţă așa cum s-a 
petrecut în Renaștere. 

În sfârșit, a treia cale de atingere a unei vieţi frumoase poate fi realizată printr-o fugă din 
realitate în iluzii şi vise frumoase, în imaginaţie și fantasme. „Cum acționează asupra vieții a treia 


atitudine...? Prefăcând formele vieţii în forme artistice. Dar nu-și exprimă visul ei de frumuseţe 


488 Ibidem, p. 52. 

numai în opere de artă ca atare, ci vrea să înnobileze însăși viața prin frumuseţe şi umple 
societatea cu jocuri şi forme. Aici, tocmai artei personale de a trăi, i se pun cele mai grele 
condiţii, care nu pot fi îndeplinite decât de o elită, într-un joc artistic al vieţii.”*% 

Am insistat asupra acest acestor trei diviziunii pentru a pune în lumină un fapt esențial în 
înțelegerea specificului esteticii renascentiste care unifică ideea de frumos și artă în conceptul 


viață frumoasă”, fapt ce o deosebește atât de estetica Antichității greco-latine, a esteticii Evului 


Mediu, cât şi a lumii moderne. Vom reveni pe larg asupra acestei chestiuni în capitolul destinat 
descrierii specificului esteticii renascentiste. 

Cum spuneam, analizele pe care ni le propune Huizinga sunt complexe, rafinate, erudite 
şi detaliate. Toate segmentele de viaţă ale lumii medievale primesc o tratare aproape exhaustivă 
în centrul analizei situându-se, firește, modul în care societatea medievală, structurată de 
organizarea ierarhică cunoscută, se manifesta ca un organism social şi cultural viu, producând 
valori şi coduri de viață. Sunt analizate rând pe rând, instituția cavalerismului cu ordinele şi 
legămitele cavalerești, felul în care acesta a modelat valorile războiului, eroismului şi politicii, a 
dragostei şi solidarităţii reciproce, apoi instituția preoţiei şi călugăriei, ordinele călugărești, 
tipurile de viață religioasă dimpreună cu multiplele aspecte ale vieţii de zi cu zi, cu accent pe 
marile rituri de trecere, naștere şi botez, căsătorie şi moarte până la aspectele „frivole” legate de 
practici ale vieţii sexuale, adulter, îmbrăcăminte şi modă. Toate aceste analize fac din lucrarea lui 
Huzinga o capodoperă de necontestat a genului de lucrări ce se ambiţionează să prezinte 
exhaustiv o perioada istorică esenţială în înţelegerea dinamicii culturii europene. 

Dacă acestea sunt faptele, important pentru analiza noastră este să răspundem la 
întrebarea elementară: Care sunt mecanismele de substituție a preeminenţei lui Dincolo cu Aici? 

Trebuie spus clar că lumea medievală adăpostea în chiar intimitatea ei, respectiv în 
organizarea vieţii pământești după postulatul existenței lumii de Dincolo, cauzele propriei 
destrucții. Tensiunea logică dintre lumea de Aici şi lumea de Dincolo putea fi atenuată prin 
intermediul credinţei, dar cu mai dificil de „slăbit” din perspectiva practicării vieţii în cotidian. 
Credinţa creştină se fundează pe o serie de dogme atât de abstracte, încât ele sunt imposibil de 
înțeles de oamenii simpli care urmăreau, ca şi noi, interese multiple de ordin pragmatic. Cum 
ştim, biserica a transpus în naraţiuni și imagini noţiunile sacre astfel încât creştinul analfabet să 


aibă acces, prin intermediul „teologiei colorate”, la tainele pe care se fundează învățătura 


4 Ibidem, pp. 51-52 

creștină. Dar, așa cum semnalează Johan Huizinga referindu-se la reprezentarea morţii, tendinţa 
sfârşitul Evului Mediu de a reprezenta toate noțiunile sacre prin imagine a produs o infuzie 
majoră de element laic, de viaţă desacralizată, în lumea de Dincolo. „Reprezentarea morţii poate 
consta ca exemplu al vieţii spirituale din epoca de sfârşit a Evului Mediu în general: este ca o 
ieșire din matcă a gândului şi o împotmolire a lui în imagine. Întregul conţinut al gândirii vrea să 
fie exprimat în reprezentări; tot aurul este preschimbat în mărunțiş. Se simte o nevoie neînfrântă 
de a figura toate noțiunile sacre, de a da fiecărei reprezentări de natură religioasă o formă precisă, 
astfel încât să se instaleze în minte ca o poză puternic întipărită. Datorită tendiței de a se 
concretiza în imagini, orice noţiune sacră este în permanenţă expusă primejdiei de a se rigidiza 
sau de a deveni exterioară." 

Prin urmare, polisemantismul cuvântului ori ambiguitățile limbajului plastic au produs de- 
a lungul timpului, cu necesitate, o devalorizare a acelor reprezentări considerate a fi sacre. Un 
cuvânt, atunci când este folosit, poate trimite prin semnificația sa către o realitate sacră, însă de 
regulă se află în legătură cu un aspect concret de viață. Această corespondenţă iniţial posibilă, 
devine asimentrică cu timpul. Situaţiile de viaţă ale oamenilor, experienţele lor laice nu mai pot fi 
cuprinse de noţiunile sacre care, într-un fel sau altul sunt finite. Cuvintele încep să fie dezbrăcate 
de învelișul emoţional al credinţei fiind înţelese prin intermediul contextului de viaţă concretă în 
care apar şi sunt folosite. Sensul lor este stabilit în absenţa unei corespondențe cu ceva divin, iar 
cu trecerea timpului perspectiva laică îşi devine sieşi suficientă, fiind explicată prin mecanisme 
proprii. 

Altfel spus, cuvintele nu mai actualizează, ascunzându-l, un mister, ci o realitate data. 
Misterele sunt obiecte de credinţă şi nu de cunoaştere. Şi imaginile dobândesc acelaşi statut. Ele 
nu mai sunt, cum spuneam, „Biblie colorată”, așadar, imaginile nu mai sunt simboluri ale 
realităților sacre, ci reprezentări ale obiectelor reale. Sacră devine chiar îndeletnicirea de a 
cuprinde în toate amănuntele o realitate care depăşeşte capacitatea noastră de cuprindere, de 
descriere conceptuală sau de reprezentare imagistică. Imaginea este acum factor de cunoaştere a 
lumii. Ea are acces acolo unde cuvântul nu are. Transmite un mesaj nemijlocit sufletului. În 
imagini, dacă privim cu atenţie, vedem mai mult decât ne poate da conceptul. Imaginea operează 
cu amănuntul, cu detaliu. Imaginea vorbeşte, ea poate fi lecturată. Ea este o naraţiune, o poveste. 


Idealul imagistic al Renașterii este figura umană: aici se acund toate secretele — cele pământeşti 


*% Ibidem, p. 231. 

dar şi cele divine. Sensul şi pasiunea devoratoare a studiilor lui Leonardo despre figurile umane 
pot fi înțelese mai lesne acum, dacă avem în vedere potenţial de cunoaştere al imaginilor. 

În concluzie, la sfârșitului Evului Mediu, pe măsură ce autoritatea şi preeminenţa lui 
Dincolo se erodează continuu, lumea de Aici dobândeşte, analog principiului vaselor 
comunicante, o autonomie din ce în ce mai pregnantă cu o tendinţă evidentă către singularitate şi 
independenţă. 

Cum arătam, al doilea fenomen care a avut un rol major în destrucția Weltanschauung- 
ului medieval şi în izbânda definitivă a Weltanschauung-ului renascentist l-a constituit, așa cum a 
argumentat decisiv Marshall McLuhan în lucrarea Galaxia Gutenberg, inventarea tiparului, 
respectiv trecerea de la cultura orală și manuscrisă, scribală, la cultura tipărită şi, potenţial, 
accesibilă oricui. 

Tezele acestei lucrări semnate de McLuhan susțin că mecanismele schimbării culturale în 
genere trebuie înțelese plecând de la schimbările pe care tehnologia le exercită asupra 
interacțiunii dintre minte şi simțuri. Trecerea de la o epocă istorică la alta se realizează, susține 
McLuhan, prin diferitele modalități de interacțiune între structurile logico-matematice și 
structurile senzorio-perceptive şi emoționale al minţii. Agentul schimbării acestor raporturi pe 
care mintea o are cu propriile structuri este tehnologia, o prelungire artificială a simţurilor, 
generarea continuă de instrumente ale producerii şi reproducerii vieții omeneşti. 

McLuhan împărtăşeşte viziunea standard la ora actuală, că fiinţa umană se detaşează de 
celelalte forme superioare de organizare a vieții situându-se în vârful ierarhiei regnului „animale 
superioare” prin producerea uneltelor şi tehnologiei. Astfel, într-un sens comun, tehnologia 
înseamnă aplicarea de cunoştinţe într-un anumit domeniu, un ansamblu de metode, tehnici şi 
procedee, respectiv sisteme de reguli care îndrumă coerent acțiunile omului în vedere producerii 
de artefacte şi, în plan mai general, de efecte utile. Tehnologia vizează în primul rând producerea 
automatizată a unor instrumente (unelte) cu ajutorul altor instrumente, adică de mijloace prin care 
noi acţionăm asupra lumii. Ea este, prin urmare, un mijloc de acţiune și de înstăpânire a omului în 
natură și societate. Cum ar spune, Heidegger, tehnica şi tehnologia ne slujesc, fiind la îndemâna 
noastră. 

În schimb, McLuhan propune un punct de vedere mult mai nuanţat. Tehnica şi tehnologia 


nu sunt doar simple prelungiri ale mâinii, cum se crede de obicei, ci exteriorizări și prelungiri ale 

tuturor simţurilor noastre. Prin urmare, între minte, facultatea de a gândi şi structura noastră 
perceptivă şi emoţională se interpun diversele tehnologii. 

„Jocul” elementelor din interiorul acestui cerc, circumscris de gândire, tehnologie, 
structuri perceptive, explică dinamica culturii omeneşti, iar mecanismele schimbării sunt hotărâte 
de tipul de tehnologie creat de om care are efecte retroactive, de tip feed-back, asupra modelului 
de interacțiune dintre gândire şi aparatul senzorial. Harta minţii noastre rămâne constantă, atât 
timp cât între gândire și simţuri există o relație de armonie și conlucrare silențioasă. Pe măsură 
însă ce experința umană se extinde prin descoperirea şi folosirea de noi şi noi tehnologii, se 
creează o serie de dezechilibre între simţuri şi, respectiv, perturbări în privinţa conexiunii acestora 
cu mintea. Trecerea de la o epocă la altă epocă se fundează pe remodelările structurii noastre 
perceptuale generate de producerea şi asimilarea de tehnologie. 

Pentru McLuhan tot ceea ce face omul în ordine culturală este, în ultimă instanţă, 
tehnologie, respectiv o prelungire, prin exteriorizare şi instrumentalizare, a unui organ de simţ. Se 
produce astfel o asimetrie în folosirea organelor de simţ, o utilizare inegală a unui simț în dauna 
altor simţuri, ceea ce la nivel mintal produce dezechilibre. Or, ființa noastră, în mod natural, tinde 
către echilibru şi armonizarea simţurilor, către ceea ce McLuhan numeşte sinestezie. Prin urmare, 
producerea de tehnologii creează nu doar dezechilibre la nivelul funcționării simţurilor, ci şi la 
nivelul în care aceastea interacționează cu gândirea. Permanentul dialog dintre „exteriorizarea 
simțurilor”, adică producerea de tehnologie, şi „interiorizare”, adaptarea minţii la dezechibrul 
dintre simţuri generat de inventarea și folosirea de tehnologii, explică dinamica culturii şi 
mecanismele schimbării culturale. Aceasta este în esență, simplificată în ordine didactică, 
viziunea lui McLuhan despre schimbarea culturală și socială având ca motor tehnologia, respectiv 
conexiunea minte-simţuri. 

De ce tiparul este, între altele, responsabil, de producerea unui rupturi majore între omul 
medieval şi cel renacentist? Fraza cheie a înțelegerii marilor mutații petrecute în istoria culturii 
europene şi, mai apoi, a lumii, deci şi a perioadei pe care o analizăm este următoarea: „Diferența 
dintre omul tiparului şi omul culturii scribale este aproape tot atât de mare ca cea dintre omul 
alfabetizat şi cel nealfabetizat.”*! 

Pentru a înţelege această frază-cheie, trebuie recompusă pe scurt istoria marilor modelări 


ale minţii omului sub impactul producerii tehnolgiei, adică a exteriozării simţurilor. 


#1 Marshall McLuhan, Galaxia Gutenberg. Omul și era tiparului, cuvânt-înainte de Vicotr Ernest Maşek, traducere 
din limba engleză L. şi P. Năvodaru, Bucureşti, Editura Politică, 1975, p. 137. 


265 


Istoria începe cu omului oral şi cu principala sa tehnologie de cucerire a lumii, limbajul, 
prin intermediul căreia structura auditivă a percepției umane devine preemintă în raport cu 
celelalte simţuri, reordonându-le şi punându-le în poziţie secundă în ansamblul experienței. Toate 
celelalte experiențe ale lumii exterioare, legate de tactil, vizual ori kinestezic împreună cu 
experienţele interioare legate de emoțiile fundamentale, bucurie, frică, dezgust etc., ori de trăiri şi 
sentimente, sunt de fapt traduse în limbaj care „este metaforă în sensul că nu se limitează să 
înmagazineze experienţa, ci o şi transpune dintr-o formă în alta... Principiul însuși al acestui 
fenomen de înlocuire și traducere sau metaforă rezidă în capacitatea noastră rațională de a traduce 
toate simţurile unul într-altul, ceea ce şi facem în fiecare clipă a existenţei noastre. Preţul pe care 
însă-l plătim pentru unelte tehnice speciale, fie că este vorba despre roată, alfabet sau radio, este 
că aceste masive prelungiri ale simţurilor, constituie sisteme închise. Simţurile noastre nu sunt 
sisteme închise, ci sunt fără încetare traduse unul într-altul, în acea experiență numită 
conștiință”. 

A doua eră tehnologică este legată de omul alfabetizat, un produs istoric al spaţiului 
culturii mediteraneene. Apariţia tehnologiei alfabetului, spre deosebire de toate celelalte forme de 
scriere, cuneiformă, hieroglifică sau ideografică, a exteriorizat simţul văzului care a restructurat 
celelalte simţuri în funcție de el. Faptul că alfabetul este un fel de „pictură a sunetelor” a avut 
consecinţe majore asupra auzului care este substituit de activitatea lecturii. „...scrierea este o 
închidere vizuală a unor spaţii şi simţuri nevizuale. Ea este, de aceea, o abstragere a vizualului 
din interacţiunea obişnuită a simţurilor. În timp ce cuvântul este o extensiune (sau o expresie) a 
tuturor simţurilor noastre deodată, scrisul abstrage ceva din vorbire.” 

Lumea urechii structurată în fundal de momente ale temporalităţii va face loc ochiului, 
organ eminamente spațial. Cum spune McLuhan, câmpul acustic este simultan, în vreme de 
modul vizual este succesiv. Timp de mai multe veacuri, din Antichitate până în Evul Mediu, 
cultura europeană se fundează pe o interacțiune conflictuală dintre auz și văz, respectiv o ruptură 
a realităților senzoriale între cele auzite şi cele văzute. Această tensiune este oarecum atenuată, 
arată McLuhan, prin faptul că atât în Antichitate, cât şi în Evul Mediu lectura textelor manuscrise 
se făcea cu voce tare, ceea ce produce o interacțiune armonică a simţurilor, tactilitatea, auzul și 
văzul împreună, o sinestezie calmă şi dătătoare de echilibru interior. „Acest aspect oral al culturii 


manuscrisului nu numai că a influenţat profund modul de redactare și scriere, ci a impus, de 


*2 Ibidem, pp. 30-31. 
43 Ibidem, p. 83. 

asemenea, ca scrierea, cititul şi rugăciunea să rămână indisolubil legate între ele multă vreme 
după inventarea tiparului.”** 

Ei bine, odată cu inventarea tiparului, cu Renaşterea, interacțiunea conflictuală între 
modurile scrise şi modurile orale ale structurii perceptive s-a stins în favoarea unei culturi prin 
excelenţă vizuale. Cum arată McLuhan, făcând referinţe la o serie de autori care au cercetat în 
detaliu fenomenul, invenţia tiparului a schimbat radical fața civilizației orale şi scripturale 
europene prin stimularea fără precedent a vizualului prin mecanizare generată de scrierea tipărită. 
„Mecanizarea artei scrierii a fost, probabil, prima reducere a unei munci manuale la o formă 
mecanică. Adică a fost prima transformare a unei mişcări într-o serie de instantanee sau imagini 
statice. Tipografia are o mare asemănare cu cinematografia: lectura unui text tipărit îl pune pe 
cititor în poziția unui aparat de proiecție cinematografică. Cititorul mișcă seriile tipărite dinaintea 
lui cu o viteză ce-i este necesară înțelegerii gândirii autorului. Cititorul literei tipărite se află deci 
în cu totul al raport cu scriitorul decât cititorul de manuscrise. Treptat, tiparul a făcut inutilă 
citirea cu glas tare şi a accelerat actul citirii... aşa cum obiectul tipărit a fost primul obiect produs 
în masă, el a fost şi prima marfă uniformă şi repetabilă.”*5 

Efectele reducerii experienței umane la un singur simţ şi „rescrierea” tuturor celorlalte 
simţuri prin simțul vizual a avut consecinţe asupra modului global de organizare a culturii, artei şi 
societăţii renascentiste, cu prelungiri până în ziua de azi. Este interesant de ştiut, subliniază 
McLuhan, că în Evul Mediu cultura scribală nu cunoștea nici autori şi nici public, diviziuni 
sociale produse exclusiv de tipografie. Ideea de proprietate intelectuală, de exprimare a 
originalității individuale, de faimă și glorie cărturărească, de citare fidelă etc. sunt creații ale 
tipografiei. „„...tiparul avea să fie prilejul şi instrumentul individualismului şi exprimării 
personale în societate.”%% 

În concluzie, Renașterea şi-a dobândit propria identitate, respectiv marca sincretismului şi 
a transformărilor lăuntrice, fiind terenul de întâlnire între moduri diferite de experiență, de sinteză 
a principalelor achiziții culturale (contradictorii) ale trecutului, promovând totodată noul cultural, 
creativitatea în toate domeniile vieţii omenești şi plantând astfel sămânţa din care va răsări Epoca 


Modernă. „O epocă de transformare rapidă este o epocă plasată la hotarul dintre două culturi și 


dintre tehnologii contradictorii. Fiecare clipă de conştiinţă de sine a epocii constituie un act de 
#4 Ibidem, p. 156. 


%5 Ibidem, p. 210. 
26 Ibidem, p. 219. 

transpunere a fiecăreia din aceste culturi în cealaltă... În secolul al XVI-lea, Renașterea a fost o 
epocă la hotarul dintre două milenii de cultură alfabetică şi de manuscris, pe de o parte, şi o nouă 
tehnică de repetabilitate şi cuantificare pe de altă parte. Ar fi fost straniu, într-adevăr, dacă epoca 


acesta n-ar fi abordat noul cu noţiunile învăţate de la epoca veche.” 


b) Particularităţi ale Weltanschauung-ului renascentist 
Umanismul 

Renaşterea a intrat în conștiință europeană ca un moment de sinteză între cultura păgână, 
greco-latină, și cultura medievală, creştină. Pe de altă parte, această epocă, dominată de genii 
incontestabile, a produs modelul creativităţii generalizate de la care cultura europeană a avut şi 
are şi astăzi de învăţat. Întrebarea pe care ne-o punem continuu este legată de identificarea 
cauzelor care au produs fenomenul, până la urmă miraculos, al Renașterii. Cine a inițiat procesul 
de schimbare şi cum se explică ireversibilitatea acestuia, pe urmele Renașterii, în întreaga cultură 
europeană? 

Punctul de vedere al lui Burckhardt, în ciuda multiplelor critici de substanță, a învins în 
această privinţă: umaniştii italieni sunt cei care au creat modelul cultural al Renașterii din întregul 
cuprins european şi tot ei au avut un rol hotărâtor în coagularea formei mentis specifice acestei 
perioade, prin faptul că au altoit cultura creștină pe valorile culturii păgâne, grecești și latine“. 

Cine sunt aceşti umaniştii şi care sunt faptele culturale şi intelectuale ce au contribuit la 
schimbarea culturală de proporții produsă de Renaştere în Europa? 

Înainte de toate, trebuie precizat că „ambii termeni (umanism şi umaniști) derivau din 
cuvântul clasic humanitas — care exprima o idee scumpă Antichității: era cuvântul pe care Cicero 
îl folosea pentru a traduce termenul grecesc paideia — în sensul de educaţie, cultură individuală, 
procesul de formare a personalităţii umane”**. Prin urmare, umaniştii au unificat, pe urmele 
grecilor și romanilor, actele educaţionale, de formare a personalităţii, cu actele specifice creaţiei 
culturale și intelectuale. 

În fapt, paideia, acest cuvânt elen magic, punea în conjuncţie ideea de educaţie cu ideea 
de cultură, fapt care i-a impresionat pe romani care n-au găsit în limba latină un echivalent 


traductibil perfect. „Din paideia — educaţia care îl diferenţiază pe grec de barbar, pe aristocrat de 


47 Ibidem, pp. 234-234. 

* Jacob Burckhardt, op. cit., vol. I, cap., pp. 242-249. 

* Ovidiu Drimba, Istoria culturii şi civilizaţiei, vol. 11, Bucureşti, Editura Saeculum I.O. Editura Vestala, Bucureşti, 
2003, p. 65. 


268 


omul de rând, pe omul educat de ignorant şi care desemna un proces şi totodată rezultate sale — 
apar, într-adevăr, multe succedanee - educatio, doctrina, disciplina, eruditio, studia, litterae, 
humanitas — ce dovedesc dificultatea limbi latine de a traduce această idee, păstrând întreaga 
valoare expresivă a cuvântului grec." 

Astfel, vechii greci şi, după exemplul lor, romanii au formulat idealul formării şi edificării 
de sine în numele culturii, astfel încât omul să-şi poată atinge propria umanitate. Cuvântul 
paideia, chiar asta desemna: „modelarea omului în spiritul adevăratei sale forme, al adevăratei 
ființe umane... grecii l-au văzut pe om întotdeauna ca educator, poet, artist, savant”*!. Paideia 
desemna totodată şi actul întâlnirii dintre tânăr şi bătrân dintre magistru şi discipol, dintre omul 
matur, „mai ştiutor” şi tânăr, „mai puţin ştiutor”, dar doritor să afle, să ştie, să cunoască şi să se 
desăvârşească prin cultură. „E neîndoielnic că, în greacă, ideea de cultură a fost, în majoritatea 
cazurilor, exprimată prin termenul paideia. Paideia este, propriu-zis, ansamblul îngrijirilor 
necesare dezvoltării copilului, dar accentul era pus pe elementele intelectuale şi spirituale ale 
formării omului.... e vorba la propriu de educaţie; dar cuvântul e folosit şi pentru a desemna 
rezultatele educaţiei, scopul pe care îl are în vedere, idealul pe care ţinteşte să-l atingă, adică 
tocmai ceea ce noi numim cultură.” 

Aşadar, actul paideic era un act de formare în şi prin cultură şi, cum ar spune mai târziu 
Kant, actul paideic are drept scop deşteptarea, trezirea umanităţii din noi. Trebuie spus clar, 
totodată, că în acest vechi înţeles antic şi medieval, prin cultură se înțelegeau manifestările 
expresive, specifice creaţiilor umaniste, filosofice şi literar-artistice. Prin cultură se înţelegea în 
exclusivitate ceea ce înțelegem noi astăzi prin cultură umanistă. „Ca urmare, legătura aceasta 
dintre umanism şi cultura literar-artistică, a fost de la începuturi, aşa de strânsă în Europa, încât 
ele au format aproape o identitate... În educaţia umanistă, vorbirea şi scrierea, cuvântul, 
pregătesc şi dezvoltă nu numai inteligenţa şi puterea de judecată, dar formează şi caracterul şi 
relaţiile sociale dintre oameni.”5% 

Umaniştii au reînviat, așadar, idealurile formative şi culturale, laice și civice, ale lumii 


antice, păgâne pe care le-a altoit (grefat) într-o lume dominată de cunoscuta scară de valori a 


lumii medievale. Steaua călăuzitoare către care ei au privit continuu a fost Antichitatea pe care au 


5% Bernard Valade, Cultura, în Raymond Boudon, Tratat de sociologie, Bucureşti, Editura Humanitas, 1997, p. 523. 
51 Werner Jaeger, Paideia, vol. I, traducere de Maria-Magdalena Anghelescu, București, Editura Teora, 2000, p. 18. 
52 Cf. Marrou Henri Irénée, op. cit., p. 439 

53 Nicolae Sacaliş, Vino, bunule Ibis! Cultură şi Educație Umanistă, Cultură şi Educaţiei Tehnologică, Editura Ibis, 
Bucureşti, 2003, p. 131. 

luat-o ca model de cultură, de educaţie şi de viaţă. Simplu spus, umaniștii au (re) descoperit viața 
pământească, valorile vieţii de Aici, de pe pământ: sănătatea, bogăţia, plăcerea, bucuriile de toate 
felurile cu accent, fireşte, către cultivarea virtuţilor și a rafinamentelor generate de cultură, 
lectură, meditaţie şi educație înaltă. Idealul atingerii unei „vieți frumoase”, ce fixează decisiv, 
cum remarca Huizinga, modul de a fi al omului renascentist este, trebuie subliniat, o creaţie a 
umaniştilor. 

Pe scurt, umaniştii au adus în prim-plan viziunea amelioristă asupra fiinţei omenești 
susținând că omul, prin natura sa ontologică, se poate construi pe sine în mod liber în 
conformitate cu un ideal pe care el însuşi şi l-a prescris. Pentru noi, cei de astăzi, această opţiune 
de viață sună foarte familiar. „Omul Renaşterii pune accentul pe atitudinea activă față de 
existență. Dacă viaţa aceasta trebuie trăită pentru bucuriile pe care ni le poate oferi, atunci ea 
trebuie îmbunătățită prin activitate... Datoria omului este să acţioneze pentru a-şi ameliora viața. 
Viaţa activă — corespunzând activității civice, politice, mondene — este considerată de umaniști 
superioară (şi de preferat) vieții contemplative consacrată doar interesului pentru realitățile 
supranaturale, supraterestre.”50% 

Umaniştii sunt oamenii faptei intelectuale și culturale și, prin aceasta, idealul omului 
studios substituie idealul medieval al ascetului. Pe de altă parte, idealul cavalerismului este 
erodat, fiind înlocuit cu cel al curteanului sfătuitor şi al omului desăvârşit care se pune în slujba 
suveranilor şi principilor luminaţi, atât în folosul lor, cât şi al celorlalți. „EI (umanistul n.n.) este 
propriu-zis omul de lume ideal, așa cum îl postulează cultura acelei epoci, ca o chintesenţă a ei, 
întrucât curtea pare să fie făcută pentru el, mai degrabă decât el pentru curte. Cumpănind bine 
lucrurile, un astfel de om n-ar putea fi folosit la nici o curte, căci el însuşi are calităţile şi ținuta 
unui prinț desăvârşit, şi fiindcă superioritatea sa neafectată, virtuozitatea sa calmă şi firească în 
toate lucrurile exterioare şi spirituale, presupun o natură mult prea independentă.”*% 

Umanismul este, cum se ştie, un fenomen european ce-și are originile în Italia. Opera de 
cultură şi educaţie a acestora au fost și sunt și astăzi investigate și analizate din perspectiva 
multiplelor specializări ale cercetătorilor din întreaga lume. Cum mai spuneam, nimeni nu poate 
de unul singur să acopere bibliografia internațională a acestor lucrări şi studii interesate de 


decelarea contribuţiei fiecărei personalități la configurarea spiritului renascentist. Întrucât lista 


umaniştilor e lungă, în scopuri didactice, reamintim doar câteva dintre numele de prim-plan 


54 Ovidiu Drimba, op. cit., vol. 11, p. 74. 
55 Jacob Burckhardt, op. cit., vol. II, p. 133. 

pentru a ilustra unitatea, dar şi diversitatea de preocupări care au fixat profilul de personalitate a 
umanistului Renaşterii. Francesco Petrarca, Giovanni Boccaccio, Poggio Bracciolini, Lorenzo 
Valla, Leon Battista Alberti, Marsilio Ficino, Giovanni Pico della Mirandola, Lorenzo de Medici, 
Girolamo Savonarola, Ludovico Ariosto, Leonardo da Vinci, Niccolò Machiavelli, Pietro 
Pomponazzi, Baldesar Castiglione, Michelangelo Buonarroti, Benvenuto Cellini, Giordano 
Bruno, Tommaso Campanella, Galileo Galilei, Erasmus din Rotterdam, Martin Luther, Margareta 
de Navarra, François Rabelais, Jean Calvin, Carol al IX-lea, Thomas Morus, William 
Shakespeare etc. sunt doar câteva dintre numele despre care a auzit orice om trecut prin școală. 

Ce constatăm consultând această listă? În primul rând, faptul că aceste nume ilustrează 
preocupări din toate domeniile culturii, devenite odată cu modernitatea câmpuri de specializare 
ştiinţifică, artistică, filologică, politică și administrativă. Oamenii Renaşterii sunt precursorii 
tuturor specializărilor şi diviziunii muncii intelectuale şi culturale esențiale de azi. Numai că spre 
deosebire de lumea modernă, cât și de cea actuală dominate de specializări şi ultraspecializări, 
umanistul Renaşterii era erudit și enciclopedist, adică profesionistul mai multor domenii deodată. 
Acest model de cărturar, pe care nici o altă epocă istorică nu l-a mai cunoscut este, cum se ştie, 
între atâția alţii, Leonado da Vinci. 

Noutatea pe care o aduc cu sine umaniștii Renașterii, în ordinea formaţiei lor intelectuale, 
ține de faptul că ei aveau în primul rând o pregătire filologică, ştiinţifică, politică şi civică: ştiau 
cu toții limbile clasice, unii dintre ei inclusiv ebraica, erau traducători şi cercetători ai 
manuscriselor Antichității, investigau în mod nemijlocit natura cu ajutorul experimentelor, erau 
curteni şi sfătuitori, cum am spune astăzi consilieri și politologi, unii erau chiar principi şi 
reformatori sociali, filosofi şi teologi interesați de gândire liberă şi critică, retori obsedaţi de 
stilistica şi expresivitatea limbilor clasice. O bună parte a acestor umaniști sunt, dacă ar fi să 
vedem dominanta activităţii, artiști în sensul modern al cuvântului: poeţi, scriitori, arhitecți, 
sculptori și pictori. 

Spre deosebire de cărturarul Antichității care avea o formaţie exclusiv filosofică şi de cel 
al Evului Mediu care era preot şi teolog, cărturarul Renaşterii este enciclopedist şi deschis spre 
cercetarea întregii lumii cu scopul desăvârşirii personalității și individualității proprii, a cuceririi 


demnității şi gloriei postume. „Când această tendinţă de a cultiva personalitatea în cel mai înalt 

grad se întâlnea cu o natură într-adevăr puternică şi multilaterală, care stăpânea totodată toate 
elementele culturii din acea vreme, atunci lua naștere omul universal, L'uomo universale. ..95% 

În esenţă, activitatea umaniştilor nu este legată doar de producerea unei culturi alternative 
la valorile Evului Mediu prin dislocarea scolasticii, a autorităţii Bisericii catolice ori a lui 
Aristotel şi a imaginii geocentrice a lumii etc., cât mai degrabă de trezirea şi generalizarea unui 
nou profil de om care se ia pe sine drept măsură a lumii. Pe scurt, umanismul a creat premisele 
cultural-valorice ale Reformei. „Umaniştii au încercat să concilieze lumea Antichității păgâne și 
cea creştină; o făceau Petrarca, Marsilio Ficino, cu Academia platonică din Florenţa, pictorii care 
înfățişau personaje biblice în frumoase trupuri omeneşti. Renașterea înseamnă sinteză a unor 
idealuri crezute antagonice... Prin studiul filologic şi exigența de a merge la surse și prin 
atitudinea critică față de inconsecvenţele şi abuzurile bisericii, umaniştii pregătesc terenul 


Reformei." 


Reforma 

Weltanschauung-ul renascentist investeşte, cum arătam, adverbul Aici cu funcție de 
axiomă, astfel că în funcție de viața pământească a omului, de reușita lui personală, se 
ordonează toate celelalte reprezentări asupra lumii, inclusiv relația cu divinitatea, cu Acolo. 
Fenomenul spiritual și cultural care a contribuit decisiv la întipărirea acestei paradigme în mintea 
omului Renașterii a fost Reforma, eveniment de importanță fundamentală care a schimbat 
definitiv dominația vechiului izvor al autorității: Biserica catolică şi scolastica. Mai mult decât 
atât, Reforma a fost şi un simptom al vocației universale a culturii europene care şi-a diseminat 
treptat, odată cu epoca marilor descoperiri geografice, valorile în întregul glob pămânesc**. 

Pentru a putea evalua corect consecințele transformărilor radicale pe care le-a produs, 


trebuie precizat că Reforma nu a fost doar o mișcare sprituală protestatară a unor clerici 


5% Jbidem, vol I, pp.168-169. 

57 Cornelia Comorovski, op. cit., p. XLVI. 

58 Vezi Max Weber, Etica protestantă și spiritul capitalismului, Bucureşti, Editura Humanitas, 1993. În introducerea 
lucrării autorul arată că o serie de fenomene economice, sociale şi culturale pe care le putem repera ca prezență în 
câmpul tuturor culturilor lumii — ceea ce înseamnă o afirmare a elementelor de unitate a culturii umane — în Occident 
aceste elemente au dobândit nu doar un specific exclusiv, ci şi o dimensiunea universală începând cu izbânda 
Reformei. Între aceste „specificități” occidentale, un loc de prim-plan îl ocupă ştiinţa, producția generalizată de 
mărfuri fundată pe munca liberă, respectiv capitalismul şi transformarea individului într-un cetățean cu drepturi 
naturale imprescriptibile. Aceste fenomene sunt expresii ale modului de viață occidental fundat la rândul său pe 
valoarea raționalității şi aplicarea acesteia în toate compartimentele administrative ale societăţii. Prin urmare, 
specificitatea Occidentului a devenit, prin diseminare, un atribut cu caracter de universalitate pe măsură ce acest 
model specific de viaţă a fost internalizat, fireşte într-un mod propriu, de toate celelalte culturi ale lumii. 

îndreptată împotriva Bisericii catolice şi a supremației Papei, ori o alternativă de raportare la 
Dumnezeu ce a primenit din interior credința creştină. Reforma a însemnat cu mult mai mult, 
întrucât a produs o schimbare de proporții la nivelul tuturor componentelor societăţii, a schimbat 
textura universalistă a culturii medievale fundată pe limba latină, substituind-o cu limbile 
vernaculare, vorbite de popor, şi pe această bază, a stimulat producerea culturilor naţionale şi a a 
națiunii în sens politic, modelând, totodată, şi mentalitatea individualistă pe care s-a fundat apoi 
modernitatea europeană. Pe scurt, Reforma a produs un nou mod de viață ce a destructurat 
vechile mentalități medievale, complementar, a structurat din interior felul de a gândi al omului 
Renaşterii şi, pe cale de consecință, a pregătit naşterea omului modern occidental. 

Fenomenul Reformei este unul dintre cele mai cercetate evenimente petrecute în Europa 
pentru că a debutat ca o mișcare spirituală contestatară, o disidenţă în interiorul Bisericii catolice, 
pentru a lua apoi proporții europene şi, mai târziu, prin consecinţe, planetare. Nu ne vom opri 
asupra cauzelor care au generat Reforma. Ele sunt tratate în orice manual de şcoală şi cuprind în 
genere o descriere a cauzelor economice, social-politice, spirituale şi mentale, dar şi o listă a 
abuzurilor pe care le făcea Biserica catolică, inclusiv o descriere a ipocriziei clerului catolic înalt 
care se depărtase semnificativ de la principiile ascetice ale credinţei creştine evanghelice. Luxul 
şi desfrâul clerului erau condamnate public, iar diferențele uriaşe dintre cuvintele şi faptele 
preoţilor catolici oripilau clasa productivă a societăţii. Angajamentele spirituale şi de celibat ale 
preoţilor catolici veneau într-o contradicție flagrantă cu stilul mirean de viață, ahtiat după averi şi 
plăceri lumești. Așa se explică, fireşte în parte, de ce ideile reformiste au înflăcărat, cu mult 
înainte de apariția Reformei, segmente întregi de credincişi catolici şi de preoţi cu vocaţie, 
însetați cu toții de reinstaurarea creștinismul autentic, adică a învățăturii comunicată de 
Dumnezeu în textul evanghelic. 

Reforma a fost un răspuns spiritual la criza de sistem a societății medievale. „...Reforma 
nu are o singură latură, ba dimpotrivă: politică dar şi morală, mistică dar şi erudită, ea este voința 
de a vedea limpede într-o lume complexă şi diversă, cum nu mai fusese niciodată până atunci. 
Neliniștea sufletească a indivizilor, nu este decât reflecţia angoasei întregii Europe.”*% 

În ordine spirituală Reforma a produs, cum se știe, „protestantismul”, o noua variantă 
majoră a învățăturii credinţei, alături de creștinismul ortodox și cel catolic. Matrin Luther și, mai 


apoi, Jean Calvin sunt principalii doctrinari protestanți care au fixat principiile tripartite ale noii 


5 Paul Foure, op. cit., p. 112. 

credințe: numai Dumnezeu, numai Scriptura, numai harul (grația). Primul principiu se referă la 
faptul că Dumnezeu nu a mandatat pe nimeni, nici pe oameni și nici instituții ale acestora, pentru 
a fi reprezentat. Relația omului cu Dumnezeu este, așadar nemijlocită și, în acest caz, Biserica își 
pierde menirea: ea nu mai este un intermediar între Dumnezeu și omul credincios. Biserica, în 
acest caz, este doar un loc de întâlnire al celor care îşi împărtășesc în comun credinţa. Sfințenia 
Bisericii şi a însemnelor nu mai au semnificații, iar „Sfânta Tradiţie” este golită de sens. Al doilea 
principiu, numai Scriptura, indică faptul că fiecare credincios are acces la învățătura sfântă fără 
intermediar duhovnicesc. Preotul de slujbă, în sens catolic, considerat a avea acces la harul divin 
pe care-l distribuie şi credincioşilor, este înlocuit cu pastorul de cult care propune anumite 
interpretări ale Scripturii, urmând ca fiecare credincios să decidă pentru sine şi să propune el 
însuși o interpretare. În fond, nici nu există vreo deosebire între preot şi credincios. Altarul 
catolic, adăpost al harului divin prezent în biserică, este înlocuit cu amvonul, locul în care se 
citeşte Biblia şi se comentează prin predică. Credinţa este, aşadar, esențială, pentru că doar prin 
credință Dumnezeu vorbeşte prin textul biblic. Cel care este necredincios va fi surd şi nu va auzi 
în sufletul său vocea Domnului. În sfârşit, numai harul (grația) se referă la faptul că nu faptele 
omului sunt hotărâtoare în mântuirea sa, ci doar credinţa vie care este un semn pe care Dumnezeu 
o trimite celui ales". Prin urmare, retragerea din lume, mortificarea trupului ori rugile fierbinţi 
nu produc mântuirea, viața veşnică, pentru că Dumnezeu nu se află într-o relaţie contractuală cu 
omul. Acordarea graţiei este un act tainic pe care Dumnezeu, din raţiunii ce depăşesc capacitatea 
noastră de a înțelege şi alege, îl acordă anumitor oameni. Prin urmare, mântuirea nu este dată 
tuturor şi teama că s-ar putea ca tu să nu fii ales trebuie să te însoțească toată viața. Teama de 
Dumnezeu, ce trebuie să fie normă cotidiană de comportament, trebuie însoţită continuu de actele 
de glorificare a lui Dumnezeu pentru viaţa pe care ai primit-o în dar, fără ca s-o meriţi în vreun 
fel. Nu avem nici un merit că suntem în viaţă şi fiecare dintre noi a apărut pe lume pentru că 
Dumnezeu are un plan cu fiecare. 

Rezultatul reformării bisericii în conformitate cu aceaste principii a condus la suprimarea 
papalității şi a întregii ierarhii bisericeşti, a celibatului preoților, venerării icoanelor etc., ceea ce a 
simplificat actul religios şi a redus radical fastul liturghiei. 

Cum e posibil ca o mișcare cu caracter spritual, religios, să aibă o influență planetară? 


Lucrarea lui Max Weber, Etica protestantă și spiritul capitalismului, a oferit la începutul 


510 Pe larg, în Jean Bauberot, Protestantismul, traducerea de Angela Pagu, în Jean Delumeau, Religiile lumii, 
București, Editura Humanitas, 1996, pp.174-197. 

secolului trecut un răspuns care și astăzi este reiterat: modul de viață capitalist, cel care a unificat 
diversitatea culturilor lumii, este justificat spiritual prin valorile promovate de protestantismul 
creștin. Importanţa Renașterii depăşeşte, aşadar, cadrele culturii occidentale, prin faptul că în 
aceeastă perioadă se plămădesc valorile unificatoare ale lumii globalizante de azi. 

Teza lui Weber este fundamentală pentru înțelegerea condiţiei noastre omeneşti. Noi trăim 
pe pământ, dar înţelesul vieţii noastre se află într-o strânsă corelație cu cerul, cu modul în care 
trăim şi gândim relaţia noastră cu ființa divină. Organizarea modului nostru de viaţă este un 
reflex al acestei relaţii, după principiul că ceea ce e „„material” în viața omului trebuie corelat cu 
„spiritualul”, cu textura vieţii sale interioare, sufleteşti. Destinul omului este încifrat în modul în 
care el se raportează la „cer”, iar acest mod de raportare este deopotrivă ontologic şi moral. Este 
ontologic pentru că avem de-a face cu raportarea vieţii noastre finite şi temporale la ceva 
transuman, la o divinitate infinită şi eternă. Raportarea este morală pentru că priveşte 
responsabilitatea omului pentru faptele sale, inclusiv modul în care concepe recompensa și 
pedeapsa divină. „Spune-mi în ce crezi, ca să-ți spun cine ești!”, acesta pare a fi principiul de la 
care trebuie să plecăm în înțelegerea faptelor omului. 

Cum se ştie, modul medieval de viață venea în prelungirea unei economii rurale, iar timp 
de mai bine de un mileniu satul a fost centrul vieții economice. Civilizaţia medievală a fost prin 
excelență rurală. Odată cu „renaşterile” succesive petrecute în sânul Evului Mediu, oraşul şi 
activitatea meşteşugărească, comerțul şi primele forme de activitate finaciară și bancară propun 
un mod de viață complementar supremaţiei muncii pământului. Începând din secolul al X-lea 
orașul şi economia acestuia, fundate pe raporturi de schimb, încep să câştige treptat teren, numai 
că producția de mărfuri intra, în extrem de multe privințe, în conflict cu princiiple spirituale pe 
care se funda Biserica catolică. De pildă, împrumutul de bani cu dobândă, cheia tuturor 
investițiilor lucrative, venea în conflict cu viziunea bisericii care susținea că cel ce oferă astfel de 
împrumuturi cu dobândă vinde timp, adică o valoare ce nu-i aparține lui, ci lui Dumnezeu. 

Ce demonstrează în esență Weber? Că ethosul (spiritul) activităţilor de tip capitalist este 
similar şi, în multe privinţe, compatibil cu ethosul protestant", că valorile modului de viaţă 
capitalist nu sunt doar compatibile cu valorile spritualităţii protestante ci, mai mult chiar, aceste 


valori sunt justificate spritual și teologic printr-o schimbare subtilă a doctrinei grației divine. 


5I! Prin „ethos” Max Weber înţelegea, pe urmele vechilor greci, modul habitual de viaţă. Ethosul este un rezultat al 
obișnuinţelor învățate, fiind sursa previzibilă a comportamentului uman. În esență, ethosul ţine de faptul omenesc al 
locuirii împreună, respectiv setul de valori fundamentale ce-i adună pe oameni într-o comunitate solidară, în ciuda 
faptului că dezbinarea ține de comportament cotidian. 

Max Weber atrage continuu atenția că între Reformă şi capitalism, ca mod de viață 
specific omului occidental, nu există o relație cauzală după principiul că ideile protestante au 
produs această formă de viață economică a schimbului generalizat. Nicidecum! Pe de o parte, 
schimbul de mărfuri şi activități între oamenii de pretutindeni este de când lumea. Pe de altă 
parte, în Occident germenii capitalismului au apărut înaintea şi independent de ideile de 
reformare a Bisericii catolice, încă din secolul al X-lea, odată cu „mişcarea orașelor”. În sfârşit, 
Weber nu vorbește despre capitalism, ci despre spiritul capitalismului, adică de sistemele de 
credinţe și valori care justifică în planul conștiinței faptul că modul de viaţă bazat pe producția de 
mărfuri şi pe schimburi generalizate de activități economice şi servicii este bun și moral. 
Argumentele lui susțin ideea că spiritul capitalismului este intrinsec etic „...am încercat să 
abordez într-un singur punct important, latura cel mai greu de pătruns a problemei: condiționarea 
apariției unei mentalități economice, a ethosului, a unei forme economice, prin anumite 
conţinuturi ale credințelor religioase, şi anume, pe baza legăturilor dintre ethosul economic 
modern şi etica raţională a protestantismului ascetic.”5!? 

Fundamentul valoric al capitalismului este ascetismul (în fond, valoarea fundamentală a 
protestantismului calvinst), abţinerea de la consum, economisirea, investirea, permanentizarea 
activităţii, câştigul de bani ca măsurare a eficienţei vieţii. Produci mai mult decât consumi pentru 
a-l glorifica pe Dumnezeu prin fapta ta, ca un act de mulțumire că te-a adus în viaţă cu un anumit 
scop pe care-l afli ascultându-ţi conștiința, şi nu pentru a câștiga cât mai mulți bani. Acest lucru îl 
scoate pe om de sub puterea instinctelor şi îl face /iber de determinări emoţionale ori biologice. 
Omul este liber pentru că raţiunea, ca dar divin, îi dă posibilitatea să aleagă rațional, bazându-se 
pe argumente universale, între bine şi rău. Așa se explică de ce în fruntea protestantismului stă 
ideea de datorie ca efect al voinţei libere care se sprijină la rândul ei pe ideea de iubire 
necondiționată față de Dumnezeu. 

Astfel, în locul vechii artistocrații medievale fundată pe raporturi ierarhice de tip nobiliar, 
de „sânge”, se naşte o nouă aristocrație a spiritului, a celor care se recunosc între ei prin faptul 
că îl glorifică pe Dumnezeu prin muncă şi prin ură pentru cei care sunt căzuţi în păcat, adică a 
celor care sunt leneși şi care pierd cea mai importantă avuţie a vieţii lor: timpul. Viaţa este timp 


pentru glorificarea Domnului. Pierderea de timp este cel mai grav păcat, întrucât omul risipeşte 


512 Max Weber, op. cit., p. 17. 

singura resursă pe care o are, viaţa lui pământească, pentru a-l glorifica pe Dumnezeu prin muncă 
neîntreruptă, aducătoare de folos pentru sine şi pentru semenii aflați în suferință. 

Prin urmare, Weber constată că Reforma produce, la nivelul constelației de valori etice şi 
comportamentale, alianța între religie şi muncă. Cele două ethosuri trebuie gândite împreună 
pentru că genul lor proxim, munca, datoria profesională, văzută ca vocaţie, ne constrânge logic 
să acceptăm acest fapt. Astfel, legătură dintre Dumnezeu şi om, dintre cer și pământ, se face prin 
intermediul vocației. Beruf, calling, vocation — chemare, meserie, profesie, vocaţie, talent, har, 
misiune, predestinare, înzestrare, predispoziție, aptitudine etc., iată cuvintele care traduc în marile 
limbi de circulaţie această legătură dintre Dumnezeu și om. Intervalul dintre Aici şi Acolo este 
stăbătut acum nu de cetele de îngeri, ca în tradiţia creştină catolică şi, mai ales, ortodoxă, ci de 
munca cotidiană laică, ce dobândește astfel o semnificaţie religioasă de cea mai înaltă preţuire. 
Munca nu este nici chin și nici blestem. Ea este împlinirea a ceea ce Dumnezeu a hotărât pentru 
om, după un plan ce depăşeşte posibilităţile înţelegerii noastre. Fiecare om simte în sufletul său 
această chemare a lui Dumnezeu, simte o vocaţie pentru ceva, ia act în sinele său de faptul că e 
pasionat, că îi place să facă ceva anume. Cum am spune noi astăzi, orice om are un talent din 
naștere, simte o chemare sau o pasiunea pentru o anumită profesie. Dumnezeu aşază în sufletul 
omului această vocaţie pe care trebuie s-o duci la bun sfârșit, dacă speri să fii mântuit. Profesia 
înseamnă în acest caz că omul se ocupă cu îndatoririle laice prescrise de Dumnezeu prin vocaţie, 
chemare, pe care le simţim fiecare dintre noi în propria conștiință. Viaţa noastră poartă sarcina 
propriei vocaţii pe care trebuie s-o urmăm necondiţionat. 

Vorbind despre Beruf (profesie) Weber spune că deşi acest cuvânt vine din elenistica 
târzie, înțelesul pe care-l dă Reforma este cu totul nou „...aprecierea îndeplinirii datoriei în 
profesiile laice ca fiind conţinutul suprem pe care l-ar fi putut adopta autodeterminarea etică. 
Tocmai aceasta a avut drept consecință inevitabilă ideea că munca laică de zi cu zi avea o 
semnificaţie religioasă şi a produs pentru prima dată acest sens al termenului de profesie. Așadar, 
în conceptul de «profesie» îşi găseşte expresia dogma centrală a tuturor variantelor protestante 
care respinge distincția catolică dintre praecepta (învăţăminte) şi consilia (sfaturi), şi care 
cunoaşte ca singur mijloc de a trăi cum îi este plăcut lui Dumnezeu nu o surpralicitare a 
moralității laice prin asceză monahală, ci exclusiv îndeplinirea datoriilor laice, aşa cum rezultă 


ele din poziţia de viaţă a individului şi care tocmai astfel devine «Beruf» (profesia sa).”5!* 


53 Ibidem, p. 60. 

Profesia laică şi ethosul capitalist, perseverența, raționalitatea, cumpătarea în consum, 
evitarea ostentației celor care s-au îmbogățit din muncă, înlăturarea risipei şi a cheltuielilor sunt 
într-o evidentă relaţie de simetrie cu ethosul protestant care consideră că munca este vocaţie, o 
chemare a Domnului. În treacăt fie spus, astăzi există multiple dificultăţi în a folosi ideea de bună 
practică a profesiei sau de devotament față de o profesie, în condiţiile în care munca a fost 
preluată de mașini. Doar activitatea artistică mai păstrează ceva din parfumul înţelesului 
protestant al vocației. 

Revenind, unitatea dintre muncă și religie generată de Reformă pe care o regăsim în 
conceptul de vocaţie, a produs nu doar raționalismul Renașterii, ci şi individualismul, valoarea 
centrală a modernităţii europene de mai târziu. Mai precis, cum arată Weber, individualismul 
european își are o susținere exemplară mai ales în doctrina lui Jean Calvin, care propovăduia că 
principala îndatorire a credinciosului trebuie să fie preamărirea lui Dumnezeu, chiar dacă acesta 
nu va şti niciodată dacă a primit sau nu graţie divină. Dumnezeu e total liber în actele sale. Fiinţa 
umană e păcătoasă. Unii primesc graţia, alții nu. Cei care şi-au primit-o nu şi-o pierd, cei care nu 
au primit-o, nu o vor primi. Prin urmare, omul este singur şi fiecare are un destin individual pe 
care nimeni, în afară de Dumnezeu, nu-l ştie. Aceasta e marea singurătate: omul e pentru 
Dumnezeu, nu Dumnezeu pentru om. Destinul e fixat pentru eternitate şi nimeni nu te poate 
ajuta. Prin urmare, Dumnezeu nu poate fi înduplecat cu nimic. Nu mai există nici o umbră de 


14, Dar, în ciuda marii singurătăţi, şi acest fapt nu e un paradox, 


cooperare a cerului cu pământu 
calvinismul este optimist şi utilitarist. Omul trebuie să-l glorifice pe Dumnezeu! Dar de unde ştie 
că el este alesul lui Dumnezeu? Credinciosul trebuie să creadă că este ales; el trebuie să se 
considere ales din moment ce Dumnezeu l-a adus în viaţă, fără ca personal să fi contribuit în 
vreun fel la acest act. În caz contrar, dacă nu credem că suntem aleși, avem de-a face cu o lucrare 
a Diavolului ce vrea să slăbească credinţa şi posibilitatea de a-l preamări pe Dumnezeu. În fiecare 
zi trebuie să-ţi dobândeşti certitudinea subiectivă că eşti ales. Aceasta e o datorie prin care tu 
simţi chemarea lui Dumnezeu. Dumnezeu lucrează în tine în clipa în care te-a ales să fii în viață: 
îl simţi, fie că eşti recipient, fie că eşti instrument în mâinile lui. Dumnezeu îi vorbeşte omului, îl 
cheamă înlăuntrul lui. Simţi că Dumnezeu ţi-a acordat mântuirea prin felul în care îţi merge în 
viața cotidiană prin sănătate, familie, copii, bunuri, belşug etc., astfel încât să-i poţi preamări 


gloria. 


514 Vezi Keith Randell, Jean Calvin şi Reforma târzie, traducerea Simona Ceauşu, Bucureşti, Editura All, 1996, în 
mod special, cap. 4, pp. 41-60. 

Încrederea în sine se dobândeşte prin munca profesională, prin succesele pe care le ai prin 
ea, prin devotament şi dăruire, prin abţinere şi cultivare a virtuţilor. Alegerea e confirmată, 
aşadar, pe baze obiective şi măsurabile. Certitudinea grației este dată în semnele efective ale 
practicării vieţii, subliniem, ce are drept scop glorificarea lui Dumnezeu. Teama e, fireşte, 
continuu prezentă: ales sau respins? Nu faptele bune sunt cele esenţiale, ci autocontrolul 
permanent. Faptele bune le faci sistematic, nu când şi când; aici e un mod de viaţă dominat 
raţional de fapte care pot fi cuantificate prin fructele dobândite prin profesie, rezultate ce vin 
doar dacă ele sunt reflexe ale evlaviei şi ascetismului. Este vorba despre un control continuu al 
stării de grație; existau tabele ale păcatelor, ispitelor şi progreselor către graţie, tabele pe care 
credinciosul le consulta cu înfrigurare şi teamă. „Mâna lui Dumnezeu” e pretutindeni prezentă, 
ideea ce va fi preluată apoi de orietarea economică și politică liberală sub cunoscuta formă a 
„mâinii invizibile” ce potriveşte lucrurile în acord cu un principiu de raționalitate ce nu poate fi 
prevăzut de către oameni. 

Protestantismul a fixat, aşadar, plecând de la relația cu Dumnezeu, fundamentele culturii 
occidentale moderne: individualismul (singur cu Dumnezeu), știința (Dumnezeu se dezvăluie în 
natură, nu numai în Biblie şi teologie), capitalismul — glorifici pe Dumnezeu prin profesie şi te 
comporți ca şi cum ai avea graţia divină. Aceste valori au creat civilizația planetară de astăzi şi au 
solidarizat o unitate recognoscibilă în diversitatea popoarele şi culturiilor lumii. De aceea 
înțelegerea fenomenelor petrecute în Renaștere ne pune la îndemână anumite chei interpretative 
pentru studiul stării actuale al lumii europene şi, cum am subliniat de mai multe ori, planetare. 

Fără să propunem concluzii sau evaluări globale ale celor două mărci care structurează 
din interior Weltanschauung-ul renascentist, Umanismul şi Reforma, trebuie spus că aceste 
fenomene nu au fost unitare şi, în multe privințe, au fost concurente. Umaniştii aveau obsesia 
limbilor clasice şi a modelelor antice de cultură, la care se raportau cu venerație, dorind o 
reîntoarcere în timp, în vreme ce adepţii Reformei sunt purtătorii culturii naționale. Să nu uităm 
că traducerea Bibliei în limbile vernaculare, vorbite de popor, este prima realizare a marilor 
reformatori protestanți. Cum se ştie, literatura germană începe cu Biblia tradusă de Luther în 
limba vorbită de popor. Umaniștii scriau în latină, în vreme ce pastorii protestanți îşi redactează 
predicile tipărite în limbile vorbite de popoarele europene. Au existat şi polemici celebre între 


umaniști şi protestanți, cum a fost cea dintre Luther şi Erasmus“, ceea ce arată că învăţăţii 


515 Vezi Mircea Eliade, Istoria credințelor și ideilor religioase. De la Mahomed la epoca Reformelor, Chişinău, 
Editura Universitas, 1993, pp. 252-256. 

priveau în direcţii diferite şi că aveau opinii concurente despre ceea ce înseamnă trecut şi viitor în 
viața omului. 

Cu toate acestea, există cel puţin două puncte de incidenţă între Umanism şi Reformă. 
Primul: ambele fenomene au împlinit tradiția creștină latină ce a fundat mentalitatea occidentală, 
în ansamblul ei, pe faptă și prin implicare în lume. Idealul de om al acestei lumii a fost şi a rămas 
Homo faber, iar personajul literar care l-a încarnat este doctor Faust, a cărui legendă vine din 
secolul al XV-lea. „Tema lui Faust, gramatician, teolog, Jurist... şi binefăcător al Olandei prin 
digurile şi instalaţiile sale mecanice, nu este doar un mit născut din imaginaţia lui Goethe. Este 
chiar mai mult decât o realitate, este simbolul unei secol.”5!6 

Al doilea punct de incidență constă în faptul că Umanismul şi Reforma au contribuit, 
fiecare în felul lor, la erodarea gândirii simbolice medievale și pregătirea terenului gândirii 
ştiinţifice şi experimentale. Cum mai arătam, gândirea şi cunoaşterea omului medieval era 
simbolică şi hermeneutică, în vreme ce gândirea şi cunoaşterea omului renascentist tinde să 
devină ştiinţifică şi experimentală. Acest fapt implică o „„...trecere de la un proces mintal care 
operează cu asemănări, la unul ce foloseşte un sistem de identități şi de diferenţe măsurabile. În 
universul anterior lucrurile participau unele la altele, la limba care le descria și la persoanele care 
vorbeau despre ele; în universul de mai târziu ele erau introduse prin clasificare în sertăraşe 
separate, de unde erau extrase, pentru a fi expuse la vedere de un limbaj alcătuit de semne 
convenţionale”s!”. Pe de altă parte, ideea că Dumnezeul suveran asupra a tot ceea ce se întâmplă a 
găsit cu cale să se reveleze omului nu numai în teologie, ci şi în legile naturii, a condus la 
acceptarea ştiinţei ca disciplină „distinctă, dar nu separată”, în cuvintele lui Calvin, în domeniul 
cunoaşterii lumii. 

Prin urmare, cele două fenomene care au dat consistență habitatului mintal al omului 
Renaşterii au pregătit terenul apariției cunoaşterii ştiinţifice de tip modern, mai ales prin Galileo 
Galiei care este, aşa cum se ştie, creatorul paradigmei științifice europene. Prin apariția ştiinţelor 
în sens modern, dar şi prin izbânda sistemului heliocentric a lui Copernic „...spiritul uman sau 
cel puţin spiritul european a suferit — sau a efectuat — o revoluţie mentală foarte profundă, 
revoluţie care a modificat înseşi fundamentele şi cadrele gândiriri noastre; ştiinţa modernă 
constituie rădăcina şi, în acelaşi timp, fructul acestei gândiri [...]... schimbările... ar putea fi 


*1 Paul Faure, op. cit., p. 55. Vezi şi loan Petru Culianu, Eros și magie în Renaștere. 1484, traducere din franceză de 


Dan Petrescu, Iaşi, Editura Polirom, 2003, cap. X, pp. 259-276. 
517 John Bossy, Creștinismul în Occident, 1400—1700, traducere din engleză de Dorin Oancea, Bucureşti, Editura 
Humanitas, 1998, p. 220. 

reduse la două elemente principale... distrugerea cosmosului şi geometrizarea spaţiului adică: a) 
distrugerea lumii concepute ca un întreg finit şi bine ordonat... şi înlocuirea acesteia cu un 
univers indefinit, chiar infinit, care nu mai comportă nici o ierarhie naturală şi este unit doar de 
identitatea legilor care îl guvernează în toate părțile sale, ca şi de cea a componentelor sale ultime 
situate, toate, la aceleaşi nivel ontologic; şi b) înlocuirea concepţiilor aristotelice ale spaţiului, 
ansamblu diferențiat de locuri intramundane, cu cea a spaţiului din geometria euclidiană... 
considerat de-acum ca identic, în structura lui, cu spaţiul real al universului. Ceea ce a implicat, la 
rându-i, respingerea de către gândirea ştiinţifică a tuturor considerațiilor bazate pe noţiunile de 
valoare, perfecțiune, armonie, sens sau scop, Şi, în cele din urmă, devalorizarea completă a 
Fiinţei, divorțul total între lumea valorilor şi lumea faptelor”5!*. 

Acest proces de scoatere a lumii de sub puterea vrăjii, pentru a face un calc după 
cunoscuta expresie a lui Nietzsche, „dezvrăjirea lumii”, este însoțit de vechile moduri de 
reprezentare neștiințifice ale lumii în care omul Renașterii credea necondiționat. Aşa se explică 
de ce în Renaștere se cultivă alături de matematică, astronomie, fizică, geografie, anatomie, 


medicină etc. şi toate ştiinţele ocultes!* 


„ astrologia, alchimia, magia și gândirea hermetică, ceea ce 
ilustrează încă o dată setea de sinteză şi textura mentală specifică a omului Renașterii care a făcut 
din gândirea dialetheistă o marcă a propriei sale personalități. 
3. Specificul esteticii renascentiste 

Înțelegerea habitatul mintal al omului Renaşterii ce privilegiază mai degrabă o logică a 
conjuncției, a lui şi...şi, plasând în plan secund logica disjuncţiei, a operatorului sau...sau, 
caracteristică omului modern, reprezintă o cheie în descifrarea aspectelor intime ale practicilor 
artistice efective, dar și a reprezentărilor teoretice asupra acestora. În alte cuvinte, estetica în 
calitatea ei de teorie filosofică a artei, frumosului şi trăirii estetice și artistice, este un produs al 
acestui habitat mintal dialetheist prin care se manifestă, în forme de viaţă şi cultură, sensibilitatea 
şi modul de a fi al oamenilor ce au trăit în veacurile Renașterii. Simplu spus, dacă avem în vedere 
prefacerile care au produs Weltanschauung-ul renascentist, atunci practicile artistice şi estetica 


aferentă lor nu sunt decât un capitol al acestor schimbări și un reflex al unei minţi sincretice ce 


515 Alexandre Koyre, De la lumea închisă la universul infinit, traducere de Vasile Tonoiu şi Anca Băluţă Skultely, 
Bucureşti, Editura Humanitas, 1997, pp. 5-7. 
59 Vezi loan Petru Culianu, op. cit., în mod special, Partea a II-a, Marele Manipulator, capitolele V, VI, VII . 

unifica organic, după principiul coincidentia oppositorum, universuri de reprezentări reciproc 
contradictorii. 

În esenţă, încercarea enciclopediştilor Renaşterii de a produce o alianță între rațiune şi 
credință, între principiul ordonator al filosofiei greceşti și principiul creator al învățăturii creştine, 
constituie o cheie de înțelegere a dezbaterilor legate de frumos, artă și trăire estetică. 

Aşa se explică de ce în Renaştere sunt coexistente atât reprezentări estetice ale prezentului 
istoric, cât şi ale trecutului legat de Antichitatea greco-latină și de lumea Evului Mediu. Prin 
urmare, atunci când vorbim despre „estetica renascentistă” trebuie să folosim această expresie la 
plural. Nu există doar o anumită dominantă interpretativă asupra fenomenelor artistice, prin 
urmare nu putem vorbi despre o singură estetică, ci despre o pluralitate de reprezentări şi 
interpretări ale obiectului esteticii. Aceste reprezentări sunt, fireşte, fațete ale dominantelor 
epocii, cum ar fi de pildă reformarea Bisericii catolice, pe care le recunoaștem inclusiv în cultura 
populară, aşa cum remarca inspirat şi Petru Culianu. „Nu există o cale mai bună pentru a înţelege 
Reforma, cea mai mare cotitură în istoria omenirii moderne, decât analiza Cărții populare despre 
Faust şi a derivatelor ei.”5% 

Urmând sugestia lui Tatarkievici, în principiu, putem vorbi despre coprezenţa a trei grupe 
de estetici diferite corespunzătoare specializărilor „profesionale”, disciplinare, ale cărturarilor şi 
artiştilor renascentişti ce contextualizează dezbaterile privitoare la frumos, artă și trăire estetică. 

În prima diviziune putem repartiza estetica filosofilor, tributară în mare măsură tradiţiei 
vechi greceşti de gândire şi, de cele mai multe ori, indiferentă la practicile artistice ale 
prezentului. Dominanta de cercetare a acestei esteticii este dată de investigaţiile întreprinse 
asupra tradiției filosofice antice, cu precădere asupra lui Platon, Plotin, neoplatonici, şi 
privilegierea temei frumosulului recognoscibilă, de pildă, în operele lui Nicolaus Cusanus și 
Marsilio Ficino, esteticienii filosofi reprezentativi pentru această lume. 

Al doilea grup este format de esteticienii umaniști care s-au exersat teoretic în domeniile 
poezie şi poeticii, a literaturii şi, fireşte, a retoricii. Estetica implicită a umaniștilor a pendulat 
între modelul platonic (plotinian) de înțelegere a fenomenelor legate de sensibilitatea artistică şi 
un model hedonic centrat pe ideea de corp şi de plăcere senzorială (estetică). 

În al treilea grup de esteticieni îi vom plasa pe artiştii practicieni, respectiv pe acei 


creatori de artă ce şi-au elaborat, în paralel cu creaţia lor de opere paradigmatice pentru arta 


5% Joan Petru Culian, Dr. Faust, mare sodomit şi necromant. Reflecţii asupra mitului, în vol. Jocurile minţii. Istoria 
ideilor, teoria culturii, epistemologie, Iaşi, Editura Polirom, 2002, p. 236. 

Renaşterii, sisteme proprii de reprezentări teoretice asupra tuturor temelor care individualizează 
estetica în câmpul preocupărilor cunoaşterii. Această estetică a artiştilor reprezintă cel mai 
inovativ segment conceptual, întrucât artiștii și-au justificat, apelând la cele mai ingenioase 
argumente, ideea că în corpusul artelor liberale trebuie incluse şi practicile artistice, fundate pe 
priceperi şi îndemânări, nu numai pe activitățile contemplative și rupte total de manualitate. 
Faptul acesta are o importanță covârșitoare. Renașterea este, în datele ei esențiale, un produs al 
artiştilor care, pentru prima dată în istoria culturii europene, aşază într-o relație de simetrie 
practica artistică cu teoriile asupra artei, frumosului şi trăirii estetice. Artiştii practicieni devin 
astfel teoreticienii propriilor fapte creative, înlăturând astfel supremația de milenii a filosofilor ori 
a teologilor Evului Creștin care au deținut apanajul gândirii şi reflecției contemplative şi care s-au 
raportat cu îngăduinţă, uneori chiar cu dispreţ, la activităţile ce implicau manualitate şi efort fizic. 
Am putea accepta, până la urmă, că Renaşterea însăşi, ca perioadă distinctă în istoria noastră, este 
modelată de operele geniilor artistice ce au coagulat în jurul activităţii lor toate celelalte forme ale 
culturii: religie şi teologie, filosofie și știință. 

a) Estetica filosofilor 

Când vorbim despre estetica filosofilor nu avem în vedere nici înțelesul antic, grecesc şi 
latin, de iubitor de înţelepciune al termenului „filosof”, şi nici cel actual, de profesionist al unui 
domeniu distinct al culturii pe care-l numim „filosofie”. În această privință, Renaşterea este 
tributară unui învățământ bazat pe logica internă a artelor liberale păstrând ciclurile de instruire 
trivium (gramatica, retorica, dialectica) şi guadrivium (aritmetica, geometria, astronomia şi 
muzica) din grupul celor şapte arte liberale propedeutice la studiul teologiei, medicinei și 
dreptului. Ulterior, în perioada de maturizare a Renaşterii, în grupul artelor liberale vor intra apoi 
şi disciplinele artistice, dar nu şi filosofia. Prin urmare, atunci când vorbim despre „filosofi” în 
Renaștere, avem în vedere o serie de cărturari care au studiat şi comentat cu pasiune filosofia 
antică, în ciuda faptului că erau preoţi, artiști, filologi, istorici ori oameni care dețineau funcții 
publice etc., în genere umanişti de formaţie enciclopedică. 

Pe de altă parte, „filosofii” acestei perioade premoderne propun o stilistică a gândrii greu 
de acceptat pentru prejudecățile intelectuale actuale. Aceştia nu-şi afirmau explicit niciodată un 
punct de vedere personal, într-o chestiune sau alta, ci comentau autori deja consacraţi, autorități 
din vechime recunoscute de întreaga lume cultă, cum ar fi Platon, Plotin, Aristotel, stoici, Seneca, 


Cicero etc. Această paradigmă interpretativă de gândire, în care filosofia se practică prin 

comentarii erudite asupra autorităților recunoscute, se va încheia odată cu Descartes și Bacon, 
gânditorii cu care începe filosofia modernă. Prin urmare, atunci când vorbim despre esteticienii 
filosofi îi avem în vedere pe comentatorii tradiției păgâne și creștine, care fac trimiteri la 
categoriile de interes ale esteticii: frumosul, arta, trăirea estetică. Din rândurile acestora opera lui 
Nicolaus Cusanus, teolog, cardinal şi consilier al papei, dar iubitor de filosofie şi științe, şi a lui 
Marsilio Ficino, umanist, traducător din greacă în latină și exeget a lui Platon, se detaşează ca 
importanţă pentru istoria esteticii cu toate că, riguros vorbind, ei nu sunt esteticieni. 

Opera lui Nicolaus Cusanus (1401—1464) este importantă pentru studiul tuturor 
domeniilor umaniste renascentiste, inclusiv pentru estetică, întrucât aici găsim cadrele de gândire 
ale tuturor dezbaterilor vremii fixate în paradigma lui coincidentia oppositorum, o veritabilă 
filosofie a minții inspirată de metafizica implicită a învățăturii creştine care propunea, prin dogma 
Trinității, o paradoxală legătură între Unu şi Multiplu. Dumnezeu este, în același timp şi sub 
acelaşi raport, Unu şi Multiplu; El este Unul, în sensul că un alt Dumnezeu nu poate exista, şi 
Multiplu, în sensul în care El este Tatăl, Fiul şi Sfântul Duh. Chiar dacă această conexiune 
paradoxală între Unu şi Multiplul depăşeşte puterea noastră de înţelegere, fiind un mister de 
nepătruns, ea ne comunică că întreaga diversitate a lumii este un reflex al Unului, numele lui 
Dumnezeu, ca sinteză a unităţii și diversităţii. Prin urmare, raționează Cusanus, toate religiile nu 
fac nimic altceva decât să-l venereze pe Dumnezeu, Unicul, în moduri diferite şi, pe cale de 
consecință, conflictele dintre ele sunt generate de rătăcirile minții noastre, de propria ignoranță. 
Așa se explică de ce Cusanus şi-a dedicat întreaga viaţă recuperării unității diverselor religii, a 
Unului divin, ascuns sub diferite forme cultice între care există, din cauza ignoranței, o nefirească 
competiție’. 

Pe acest fundal de gândire teologică, Cusanus elaborează o surprinzătoare filosofie a 
minții care, fireşte prin analogie, ne poate duce cu gândul la abordările actuale de tip 
fenomenologic unificate de expresia „vederea dinăuntru”. „În privința facultăților sale mintea 


constă în facultatea de a înțelege, de a raționa, de a imagina și de a simți, astfel încât ea în 


51 „Dar Tu, atotputernice Dumnezeule, care ești nevăzut oricărei minţi, te poţi face văzut cui voieşti, într-un fel în 
care să poţi fi înţeles... Dacă vei binevoi să faci astfel, vor înceta sabia şi vitregia urii şi toate relele; şi vor cunoaşte 
toți că ne e decât o singură religie în diversitatea riturilor. Poate că această deosebire de rituri nu se va putea înlătura 
sau nu este de folos să se înlăture, pentru ca deosebirea să sporească evlavia, de vreme ce fiecare ţinut se străduiește 
cu mai multă grijă pentru slujbe plăcute ţie, Împăratului; însă măcar, așa cum Tu ești unul singur, una să fie şi religia 
şi unul singur cultul de preamărire.” (Cf. Nicolaus Cusanus, Pacea între religii, prefaţă de Anca Manolescu, 
traducere din latină de Wilhelm Tauwinkl, pp. 43-45. Această scriere a apărut în traducere românească, în același 
volum, împreună cu lucrarea Despre Dumnezeul ascuns, traducere din latină şi note de Bogdan Tătaru-Cazaban, 
Bucureşti, Editura Humanitas, 2008.) 

întregime se numeşte «facultate de a înţelege», «facultate de a raționa», «facultate de a a 
imagina», «facultate de a simți»; de unde rezultă că este alcătuită din ele ca din elementele ei 
proprii şi că mintea atinge, în modul ei, toate în toate. Şi fiindcă «ea le atinge» pe toate în act, în 
simţuri toate lucrurile sunt prezente ca într-o sferă şi în mod nediferențiat, pe când în rațiune ele 
sunt prezente în mod diferențiat. De aceea, există o asemuire foarte marcantă între modul de a fi 
al tuturor lucrurilor aşa cum sunt ele în act şi așa cum sunt în minte, căci facultatea de a simţi este 
în noi o facultate a minţii, deci ea este minte, tot aşa cum orice parte a unei linii este o linie.””? 

Prin urmare, mintea noastră este sediul în care unitatea se întâlneşte cu diversitatea. Ea 
este unitară, este o singură minte, dar este diversă prin actele şi facultățile sale. Aceste puteri ale 
minții de a fi în acelaşi timp unitate și diversitate sunt explicabile, consideră Cusanus, pentru că 
„neîndoielnic, mintea noastră a fost pusă de Dumnezeu în corpul acesta pentru a progresa. 
Trebuie deci ca ea să fi primit cele fără de care n-ar putea progresa.” ’”? 

Cusanus gândește, cum se remarcă, în cadrele creștine ale creaţiei lumii de către 
Dumnezeu, dar atunci când vorbeşte despre minte și facultăți de cunoaştere, se inspiră din 
filosofia lui Plotin. Numai că el face un pas mai departe vorbind despre mintea omenească ca 
imagine a minţii divine, eterne, ca punct de coincidenţă între cele două „vederi: divină şi umană. 
„De aceea mintea noastră, imagine a Minţii eterne, se străduiește să-şi caute măsura proprie, în 
însăşi mintea eternă; asemuire fiind se străduieşte să-şi caute măsura în adevărul Modelului. Căci 
mintea aceasta a noastră, în calitate de asemuire a minţii divine, trebuie socotită o facultate înaltă, 
în care putinţa de a fi asimilat şi de a se asimila pe sine, precum şi conexiunea dintre cele două 
sunt, în esenţă, unul și acelaşi lucru. De aceea mintea noastră n-ar putea înţelege nimic dacă n-ar 
fi una în treime, la fel ca şi mintea divină.” 

Mintea omenească are darul divin al vederii. Numai că spre deosebire de Dumnezeu care 
„vede” întreaga lume atemporal, mintea noastră vede ceea ce ea însăși pune în actul vederii. Pe 
de o parte, mintea omenească este individuală, finită şi, prin suflet, legată de corp şi, din cauza 
acestui fapt, ea cunoaște în timp perspective variate asupra lumii. Pe de altă parte, înaintând către 


sine însuși, mintea descoperă în sine, prin intermediul intelectului, principiul ei constitutiv al 


unităţii divine. Ea descoperă în sine, în multiplicitatea vederilor ei, nu numai o varietate 


2 Nicolaus Cusanus, Neștiutorul despre minte, în vol. Concidenţia Oppositorum, I, ediţie bilingvă, studiu 
introductiv, traducere şi note de Mihnea Moroianu, Iaşi, Editura Polirom, 2008, p. 383. 

53 Ibidem, p. 293. 

54 Ibidem, 373. 

incomensurabilă a lucrurilor, ci şi ceva mai adânc, unitatea care le adună într-un tot, Unul divin al 
lumii. 

Cum arată Anca Manolescu, Cusanus propune un înţeles perspectival asupra minții, fundat 
pe ideea de „perspectivă inversă” folosită în icoanele bizantine în care „spațiul imaginii e 
configurat aşa cum e văzut de personajul din icoană, nu de privitorul exterior. Cel din urmă e pus 
în faţa unui real organizat și privit de Celălalt transcendent... Cusanus transpune tehnica 
perspectivei inverse în metodă de meditaţie și cunoaștere”. 

Viziunea despre frumos și artă a lui Cusanu este parte a acestor cadre de gândire rezultate 
din încercarea de conciliere ale celor două lumi disjuncte, cea antică cu cea medievală. Cusanus 
este un teolog care priveşte datele credinței cu ochii filosofiei antice“, fapt care este şi mai 
vizibil dacă avem în vedere concepția sa estetică fundată pe ideea creativității şi productivității 
artistice. 

Pentru a ilustra concepția sa estetică vom recurge la exemplul meșteşugului lingurarilor de 
care Cusanus însuşi se servește. „Lingura nu are nici un model în afara ideii din mintea noastră. 
Căci în vreme ce un sculptor și un pictor îşi împrumută modele de la lucrurile pe care se 
străduiește să le reprezinte, eu, care scot linguri din lemn şi produc farfurii şi oale de lut, nu fac 
aşa. Căci, prin lucrurile pe care le produc, eu nu imit configuraţia vreunui obiect natural, formele 
acestea ale lingurilor, farfuriilor şi oalelor nefiind făcute decât de meșteşugarul omenesc. Aşa 
încât arta mea este mai degrabă desăvârșitoare decât imitatoare a figurilor create, și prin aceasta 
mai asemănătoare cu Arta infinită.” 

Distincţiile pe care le face Cusanus, se remarcă din textul citat, sunt surprinzătoare pentru 
aşteptările noastre estetice, întrucât unifică, într-un mod paradoxal, viziunea platonică şi 
plotiniană, după care arta e o copie sensibilă a Ideii inteligibile, cu cea creştină care vede arta 
după modelul personalizat al creației divine. Remarcăm că artefactele, obiectele non-artistice sunt 


exteriorizări ale ideilor, formelor, aflate în mintea meşteşugarului şi prin aceasta ele sunt mai 


apropiate de modelul divin al creaţiei producătoare de „Arta infinită”. Prin urmare, artefactele 


55 Anca Manolescu, Misiunea elitei în Europa lui Nicolaus Cusanus, în vol. Nicolaus Cusanus, Pacea între religii, 
ed. cit., pp. 23-25. 

5% Secretarul lui Nicolaus Cusanus, Giovanni Andrea dei Bussi, subliniază într-un panegiric pasiunea pentru filosofie 
a maestrului său în cuvinte impresionante. Cusanus îl studia continuu pe Platon şi doctrinele pythagoreicilor, a tradus 
din greacă în latină dialogul Parmenide a lui Platon şi a corectat texte manuscrise din gândirea lui Proclus, editorul şi 
biograful lui Plotin. Vezi Panegiricul lui Giovanni Andrea dei Bussi, în Nicolaus Cusanus, Concidenţia 
Oppositorum, ed. cit., vol. II, pp. 441-445. 

57 Nicolaus Cusanus, Neștiutorul despre minte, ed. cit., p. 273. 

sunt „creaţii” analogice, după formă, creaţiei divine. Pe de altă parte, artiștii, sculptorii şi pictorii, 
produc operele lor prin acte imitative ale lucrurilor deja create de către divinitate, fiind copii ale 
modelelor, formelor ce reprezintă esenţa lucrurilor şi care rămân neschimbate de prefacerile 
materiei. 

Prin urmare, Cusanus unifică cele două concepte fundamentale legate de geneza artei, 
„producere” şi „creaţie”, în ciuda faptului că ele aparțin unor lumi ce se fundează pe 
Weltanschauung-uri disjuncte. Faptul nu este surprinzător dacă avem în vedere, cum mai arătam, 
că modelul gândirii renascentiste este dialetheist, iar autorul acestuia este Cusanus. lată o mostră 
de sinteză contradictorie: „Socot că Platon numeşte «Sufletul lumii» ceea ce Aristotel numeşte 
«natura»; eu însă presupun că nici sufletul acela, nici natura nu sunt altceva decât Dumnezeu, 
Care lucrează toate în toţi — pe care noi îl numim Duh al tuturor»”5%. În paranteză fie spus, 
observaţia lui Cusanus este corectă pentru că termenul grecesc de physis este tradus de romani cu 
natura, el desemnând atât ansamblul lucrurilor vizibile, cât şi originea şi puterea care le-a 
generat. 

Lumea este în viziunea lui Cusanus o unitate dihotomică de lucruri: unele sunt „natură” 
(în sensul citatului de mai sus, «Duh al tuturor»), iar alte sunt „arta”, în condiţiile în care ambele 
aparțin, într-un mod distinct, „Artei divine”, adică creaţiei dumnezeieşti. Lucrurile care aparțin 
„naturii” sunt creații din Idei, divine sau omeneşti, (activităţi productive, „Arta creatoare” în 
limbajul lui Cusanus), obiectele naturale şi artefactele, iar cele care aparțin „artei”, picturii, 
sculpturii etc. sunt activități reproductive care imită lucrurile naturale („Arta reproducătoare”). 
Activitățile productive şi cele reproductive, deşi diferite, sunt la rândul lor unificate de formele și 
modele după care se conduc conferind unitate diversității lumii. 

Cum arată şi Tatarkiewicz *%, arta pentru Cusanus este opera minţii (mens adică măsură, 
care nu doar ordonă mâinilor ce se facă, ci care impune şi măsura lucrurilor. „Măsura” lucrurilor 
este, aşadar, măsura minţii, cea care produce ficțiuni, adică anticipări şi aproximări imaginate ale 
lucrurilor care nu există încă, şi idei, adică forme călăuzitoare care in-formează şi produc ordine 
în diversitatea copleșitoare a lucrurilor individuale. Toate acestea sunt legate de ceea ce noi 
numim azi „creativitate”, adică de puterea minţii noastre de a face ceva nou ce nu preexistă în 


natură, ori de a produce ceva ce nu are antecedente temporale. „Mintea este totdeauna călăuzită 


528 Ibidem, p. 391. 
9 Vezi Wladyslaw Tatarkiewicz, Istoria esteticii, vol. III, Bucureşti, Editura Meridiane, 1978, cap. „Estetica lui 
Nicolaus Cusanus”, pp.102-110. 

de un anumit fel de idee pe care o conține atât în artă, cât şi în cunoaştere. Ideea de care e 
călăuzită mintea în artă este ideea de frumos. Mulțumită acestei idei mintea poate plăsmui lucruri 
frumoase şi le poate da proporţii frumoase, împărăşindu-le strălucirea ideii şi strălucirea 
frumosului. "5% 

Opera lui Marsilio Ficino (1433—1499) este mai pregnant filosofică decât a lui Nicolaus 
Cusanus, cu toate că şi el a fost preot şi teolog. Educaţia sa a început cu medicina, dar a fost o 
viață întreagă traducător şi interpret al gândirii antice. Ficino a fost cel mai de seamă cunoscător 
al filosofiei antice din întreaga perioadă renascentistă. A tradus din greacă în latină dialogurile lui 
Platon, Eneadele lui Plotin, opera neoplatonicilor şi celebrul Corpus Hermeneuticum, traduceri 
pe care le-a comentat încercând să argumenteze că scrierile păgâne pot fi armonizate cu Biblia şi 
cu datele credinței creştine. Ficino, precum Cusanus şi covârșitoare majoritate a enciclopediștilor 
Renaşterii, a avut obsesia metafizică a „sintezei imposibile” a celor două We/tanschauung-uri, 
păgân şi creștin, fapt care, dacă nu facem o lectură a Renașterii în termeni proprii, ne poate 
conduce la ideea greşită că acești savanți trăiau în mari confuzii teoretice, filosofice şi teologice. 
lată o mostră de „sinteză imposibilă”: „Înaintea tuturor lucrurilor este Dumnezeu, Cel care pe 
toate le-a înfăptuit, pe care noi îl numim Binele. Dumnezeu creează mai întâi Mintea Angelică; 
apoi Sufletul Lumii, cum susține Platon; în sfârșit Corpul Universului. Acest Dumnezeu Suprem 
nu se cheamă Lume, deoarece Lumea înseamnă podoabă alcătuită din multe lucruri compuse; iar 
el trebuie înţeles drept ceea ce este cu totul simplu. Dar afirmăm că acest Dumnezeu este 
începutul şi sfârşitul tuturor lucrurilor. Mintea Angelică este cea dintâi lume făcută de Dumnezeu; 
a doua este Sufletul Universului; a treia este întreg acest edificiu pe care-l vedem”. Remarcăm 
faptul că dogma Trinității, esenţială în configurarea Dumnezeului creștin, este interpretată într-o 
paradigmă ce trimite deopotrivă la Platon şi la Plotin. Geneza biblică care instituie cezura 
ontologică dintre creator şi creatură prin păcatul originar este substituită de ideea cosmosului ca 
ordine şi podoabă. 

A unifica datele filosofiei antice cu învăţătura creștină, raţiunea cu credinţa, era pentru 
Ficino un act aproape de la sine înțeles întrucât ambele viziuni asupra lumii aveau un fundament 
comun: iubirea. Astfel, Ficino crede că poate exista o alianță intimă între mesajul filosofiei de 


inspirație platonică sintetizată de expresia „erosul deschide calea către Divinitate” cu mesajul 


50 Ibidem, p. 105. 
51 Marsilio Ficino, Asupra iubirii sau Banchetul lui Platon, în româneşte de Sorin Ionescu (Nina Façon), Timişoara, 
Editura de Vest, 1992, p. 98. Acest volum a apărut împreună cu Banchetul lui Platon în varianta românească a lui 
Cezar Papacostea. 

transmis de lisus și consemnat în Evanghelia după Matei 22:36-405°, dimpreună cu învăţătura 
Sfântului Pavel sintetizată în Întâia Epistolă către Corinteni a Sfântului Apostol Pavel, cap. 13, 
Dragostea şi bunurile ei. 

Spre deosebire de Cusanus care este, cu precădere, un teoretician al artei, Ficino are în 
vederile sale, mai cu seamă, frumosul. Influenţa gândirii sale estetice asupra lumii renascentiste a 
fost considerabilă, trecând cu mult granițele Florenței, orașul în care a întemeiat celebra sa şcoală 
de inspiraţie platonică şi chiar a Italiei. Explicaţia este simplă pentru că traducerile sale filosofice 
din greacă în latină au fost însoţite de propriile interpretări, iar felul în care Ficino i-a înţeles pe 
filosofii antici s-a răspândit în întreaga lume renascentistă. Ficino este cel care l-a interpretat pe 
Platon prin Plotin şi neoplatonici, iar această lectură a produs o grilă interpretativă pentru toți 
savanții Renaşterii atraşi de teoria ideilor, de doctrina sufletului nemuritor, a facultăților tripartite 
a sufletului ori a teoriei erotice a frumosului. 

Prin urmare, Ficino a fost ca tip de personalitate un creştin fervent, cu multiple accente 
mistice, și un cărturar convins că platonismul se împlineşte în plotinism, iar împreună în 
învăţătura creştină. Elementul comun care face aceste trei învățături să fie părți ale aceluiaşi gen 
proxim este, în viziunea lui Ficino, iubirea, dragostea care prin natura şi mișcarea sa lăuntrică 
produce Frumosul și frumuseţea lucrurilor sensibile. „Apropierea de Dumnezeu este avântul 
iubirii; forma pe care o primeşte este perfecțiunea Iubirii, iar totalitatea tuturor formelor și ideilor, 
Latinii o numesc Lume, iar Grecii Cosmos, ceea ce înseamnă podoabă frumos alcătuită. Farmecul 
acestei lumi şi acestei podoabe este Frumuseţea, spre care Iubirea, de abia născută, a atras şi a 
călăuzit Mintea Angelică; aceasta era urâtă, dar pe această cale a ea a devenit frumoasă. Aceasta 
este aşadar natura Iubirii: ea răpeşte lucrurile spre frumuseşte, iar pe cele urâte le face asemenea 
celor frumoase.”5%5 

Ficino propune, cum se remarcă, o metafizică a frumosului tributară liniei platonice în 
care frumosul şi iubirea sunt gândite împreună. „Când spunem iubire, trebuie să înţelegeţi dorință 


de frumuseşte. Aceasta este definiţia iubirii la toți filosofii.”5%* 


532 Vezi Matei 22:36- 40: „36. Învăţătorule, care poruncă este mai mare în Lege? 27. El I-a răspuns: «Să iubeşti pe 
Domnul Dumnezeul tău cu toată inima ta, cu tot sufletul tău şi cu tot cugetul tău» 39. Aceasta este marea în întâia 
poruncă. 39. Iar a doua la fel ca aceasta: «Să iubeşti pe aproapele tău ca pe tine însuţi». 40. În aceste două porunci se 
cuprind toată Legea şi proorocii.” 

53 Masilio Ficino, op. cit., p.101. 

54 Masilio Ficino, Comentarium in Convivium, I, 4, (Opera, 1561, p. 1322, apud Wladyslaw Tatarkiewicz, Istoria 
esteticii, vol. III, ed. cit., p. 173. 

Ficino împărtășește, în datele ei esenţiale, cunoscuta teoria erotică a frumosului, numai că 
spre deosebire de varianta clasică, platonică, el îi adaugă și elemente venite din gândirea lui 
Plotin, dar şi din perimetrul învăţăturii creştine argumentând că Sfinţii Părinți l-au numit pe 
Dumnezeu iubire. Pe de o parte, Ficino păstrează ideea lui Platon că iubirea este principiul 
mişcării universale, forţa irepresibilă de atracție şi de respingere între lucrurile lumii şi că în om 
ea se manifestă ca dorință ce poate fi convertită în cunoaștere. Cel care iubeşte se deschide către 
altul şi, treptat, prin verticalizare, se ajunge la divin. Calea erosului este calea de a ajunge gradual 
la perfecțiune şi, în final, la divin. Pe de altă parte, Ficino aduce şi un element de noutate viziunii 
iubirii producătoare de frumusește, accentuând ideea de pedagogie a frumosului venită pe filieră 
platonică şi neoplatonică, prin faptul că iubirea şi frumuseştea sunt legate de valorile creştine ale 
virtuții şi cumpătării. Ficino face o distincție clară între modurile frumuseţii. „Așadar, 
Frumuseţea se înfățișează în trei moduri: adică ea este frumuseţe a sufletelor, a corpurilor şi a 
glasurilor. Acea a Sufletului poată fi cunoscută doar cu Mintea; aceea a corpurilor, cu ochii, aceea 
a glasurilor nu o poţi cuprinde decât prin urechi... Iubirea în aceste trei lucruri își găseşte 
împlinirea, lar Dorinţa care ascultă de celelalte simţuri nu se cheamă Iubire, ci mai curând poftă 
desfrânată sau turbare... Iubirea nu doreşte altceva decât acele lucruri care sunt cumpătate, 
modeste şi demne de a fi onorate.” Ficino exclude din lista simţurilor generatoare de iubire şi 
frumuseţe, plăcerile gustului şi plăcerile tactile, mai ales plăcerea sexuală, considerându-le 
voluptăţi care neliniștesc și tulbură mintea deturnându-i scopul pentru care a fost creată: unirea 
mistică cu Dumnezeu, cu Binele Suprem. În esenţă, Ficino accentuează, pe urmele învățăturii 
creştine, mesajul fundamental al teoriei erotice a frumosului: mântuirea omului stă în cultivarea 
neostoită a frumuseții. 

Nu este de mirare că Ficino ajunge şi la artă tot pe calea frumosului. „Ne-a mai rămas 
acum să arătăm în ce fel Iubirea este maestra și stăpâna tuturor Artelor. Vom înțelege că ea este 
maestra tuturor artelor dacă ne gândim că nimeni nu poate descoperi şi învăţa vreo artă dacă nu 
este mânat de plăcerea de a căuta adevărul. Şi dacă acel care îi învaţă pe ceilalți nu-şi iubeşte 
discipolul, şi de asemenea dacă discipolii nu simt dragoste fată de acea învăţătură. Iubirea este 
numită totodată și Stăpână şi Cârmuitoare a Artelor, deoarece acela poate duce la desăvârşirea 
operelor artei, care iubeşte acele opere şi iubeşte pe aceia pentru care le face. Adăugăm că artiştii 


nu caută în orice artă decât lubirea."5% 


55 Masilio Ficino, Asupra iubirii sau Banchetul lui Platon, ed. cit., p.102. 
56 Ibidem, p. 129. 

Ficino este, cu adevărat, un maestru al sintezelor, fapt care se remarcă prin faptul că el 
acordă o egală îndreptățire teoriilor frumosului care se află în tensiune, teoria frumosului-armonie 
şi teoria frumosului-strălucire. În același timp el este, cum se remarcă, un adept fervent ale teoriei 
erotice a frumosului. Elementul de unitate între aceste teorii, relativ concurente, este dat de 
Sufletul lumii, centrul întregii realități dinamice, un fel de liant care face ca lucrurile individuale 
să fie legate între ele, prezent în plenitudinea şi diversitatea manifestărilor lor în ființa omului. 
Sufletul este de origine divină şi, prin urmare, prin el toate obiectele îşi primesc o valoare și se 
situează, în raport de aceasta, în anumite ierarhii. În acest caz, nu obiectele sunt frumoase, cât mai 
degrabă modul nostru de a ne raporta la ele. Am putea spune că suntem prizonierii propriului 
nostru suflet pentru că iubirea ce se manifestă ca dorință scoate lucrurile din indiferența lor 
devenind plăcute, dorite, într-un cuvânt frumoase. Frumosul este așadar tentație, seducţie. 
Riguros vorbind, suntem seduși de noi înşine, de structura lăuntrică a propriului suflet pe care-l 
cunoaștem pe măsură ce el se manifestă ca iubire. În consecință, lucrurile sunt frumoase doar 
pentru o un suflet aflat în starea de deschidere prin iubire. În rest, obiectele lumii sunt indiferente. 
Recunoaștem aici influenţele esteticii lui Plotin şi, fireşte, o preferință pentru linia subiectivistă în 


înțelegerea frumosului ca simplitate și strălucire. 


b) Estetica umaniştilor 

Umaniştii, ca şi filosofii Renașterii, au lăsat în patrimoniul culturii reflexive europene o 
estetică implicită. Altfel spus, reflecțiile filosofilor și umaniştilor asupra frumosului, artei şi trăirii 
estetice au avut un caracter circumstanțial, fiind legate de o serie de practici culturale și 
ştiințiifice cu caracter enciclopedic: atât filosofii cât şi umaniștii nu au elaborat, din multiple 
motive asupra cărora nu vom insista, tratate speciale de estetică, respectiv abordări sistematice şi 
articulate asupra temelor care intră în compunerea esteticii. Momentul istoric renascentist nu 
îngăduia astfel de abordări sistematice pentru că nu erau întrunite anumite condiţii de fundal care 
fac posibile astfel de abordări. Pe de altă parte, estetica în calitatea ei de disciplină autonomă s-a 
născut odată cu descoperirea teoriei (filosofiei) gustului şi a ideii atingerii plăcerii (estetice), 
concepută ca unul dintre scopurile fundamentale ale vieții oamenilor. În sfârşit, atât filosofii cât și 
umaniştii au fost striviţi sub greutatea tradiției culturale, artistice şi filosofice greco-latine, pe care 
au luat-o ca model imitativ în propriile creații culturale. Putem sesiza și la unii şi la alții o 


evidentă timorare venită din ideea că a face cultură înseamnă acceptarea deliberată și 

programatică a unei anumite autorităţi din vechime, ce trebuie luată ca algoritm de producere 
culturală. Așa se explică de ce „imitația” a devenit un element central în jurul căruia au gravitat 
celelalte concepte estetice particularizând, în mare măsură, estetica Renaşterii. 

„Imitația”, cum vom argmenta mai târziu, avea în acelaşi timp trei înţelesuri strict 
conexate între ele: era un termen pentru ceea ce noi numim astăzi „creație”, producere a noului 
într-un context determinat. În acest înțeles „imitaţia” era creaţie după modele de realizare artistică 
concepute ca o realizare e perfecțiunii, fundament pentru teoria artei expresie elaborată de 
umaniști şi, mai ales, de artiştii plastici. Al doilea sens este preluat din Antichitate ca raport între 
arhetip (idee, formă) şi „copie” şi, în sfârşit, cu toții, atât filosofii, umaniştii, cât și artiştii vorbeau 
despre „imitaţia naturii”, respectiv a lumii vizibile care dezvăluie prezența ascunsă a lui 
Dumnezeu. Am putea spune că teoria figurativă asupra artei, poate cea mai importantă achiziție 
estetică venită din Renaştere, este fundată pe prezența contextuală a termenului „imitaţie”. 

Înainte de a trece în revistă câteva dintre elementele care particularizează estetica 
umaniştilor în contextul celorlalte tipuri de estetici renascentiste, se impun două precizări 
clarificatoare. În primul rând, termenul de „umanist” este, ca şi cel de „filosof”, ambiguu. El 
cuprinde în extensiunea sa întreaga elită renascentistă. Marile personalități ale Renașterii pot fi şi 
trebuie gândite ca aparținând clasei „umaniştilor”. În acest sens, pentru a lua doar două exemple, 
Leonardo da Vinci, Leon Battista Alberti percepuți de toată lumea ca mari artiști, sunt în același 
timp şi umaniști în acest înţeles larg. Prin urmare, când vorbim despre „umaniști” avem în vedere 
sensul restrâns, precizat didactic încă de Burckhardt, şi anume de „oameni ai literelor”, editori, 
profesionişti a gramaticii, retoricii și literaturii clasice, în primul rând poeţi, scriitori, traducători 
şi interpreții ai literaturii greco-latine, oameni pasionaţi de cunoașterea prozatorilor şi poeţilor 
Antichității: Hesiod şi Homer, Cicero, Quintilian, Salustiu şi Terentiu şi de poeți precum: 
Vergiliu, Ovidiu, Horaţiu, Juvenal, Martial, Lucian etc. Lista umaniştilor începe cu Petrarca şi 
Boccaccio, continuă cu Bracciolini, Lorenzo Valla etc. pentru a poposi asupra figurii 
reprezentative a acestui fenomen, Erasmus din Rotterdam. „Unii umaniști au devenit fanatici ai 
cuvântului. Au apărut două tipuri de umaniști cu două tradiţii şi două linii de dezvoltare: pentru 
un grup care deriva din Petrarca, studiile literare erau un mijloc, țelul rămânând ameliorarea 
omului; pentru celălalt grup, studiile literare au devenit însă un scop în sine. Pentru ei retorica era 


divină, culmea artelor liberale.”5%” 


57 Wladyslaw Tatarkiewicz, Istoria esteticii, vol. III, ed. cit., pp. 113-114. 

Nu vom insista asupra contribuţiilor pe care umaniştii le-au adus domeniului esteticii 
întrucât, cum arătam, exemplificările acestor idei estetice sunt realizate în volumul de faţă, din 
motive pedagogice, prin recurs la artele plastice. În esenţă, umaniștii, ca și filosofii Renaşterii, au 
pus în circulație vechi idei estetice în noi veşminte lingvistice și stilistice, ceea ce nu le 
diminuează cu nimic efortul şi originalitatea comentariilor lor. Remarcabilă este voinţa lor de 
sinteză şi capacitatea de a găsi alianţe și legături, acolo unde noi găsim diferenţe și chiar rupturi. 
Noutatea interpretativă pe care o propun erudiții acestei lumii, în toate domeniile, inclusiv în 
estetică, survine, cum precizam, din aplicarea consecventă a principiului gândirii dialetheiste ce 
susține că unele contradicții sunt adevărate. 

Estetica umaniștilor a pendulat între modelul platonic (plotinian) de înţelegere a 
fenomenelor legate de sensibilitatea artistică și un model hedonic teoretizat încă din Antichitate 
de Aristip (435-350), unul dintre cei mai controversaţi discipoli ai lui Socrate şi, mai târziu, de 
Epicur. De fapt în dispută s-au aflat, simplificând lucrurile, teoria ideilor platonice și a sufletului 
impur din cauza relaţiei sale cu trupul, cu teoria corporalităţii, doctrina virtuţii cu doctrina 
hedonică a plăcerii. Aristip împărtăşea ideea maestrului său Socrate că filosofia este o ştiinţă a 
fericirii. Dar, spre deosebire de acesta, care susținea că filosoful este omul care îşi desprinde 
sufletul cât mai mult de prietenia cu corpul, Aristip considera că sufletul trebuie să fie prietenul 
corpului, considerând că plăcerile trupeşti sunt superioare celor sufleteşti şi de aceea corpul 
trebuie tratat cu grijă. Nu există nici un motiv să tratăm corpul cu asprime, după cum nu există 
nici un argument natural al abstinenţei. Cel care nu alege satisfacerea plăcerii corporale are o 
minte pervertită, întrucât cultivarea exagerată a abținerilor este tot o formă de plăcere. Te abţii de 
la mâncare, băutură şi sex, de pildă, pentru a arăta celorlalți cât de virtuos eşti, ceea ce implică tot 
cultivarea unei plăceri pe care o ţii ascunsă: vanitatea. Trupul are întâietate față de suflet, întrucât 
durerea trupească este mai intensă decât cea sufletească, motiv pentru care pedepsele corporale 
sunt universal folosite. Spre deosebire de toți ceilalți filosofi care preamăreau vederea, ca 
facultate superioară de cunoaştere, Aristip reabilitează simţurile „minore”, gustul şi mirosul, 
izvoare ale plăcerilor corporale subtile. 

Punctul central al acestei teorii hedonice, a corporalității, este exprimat de ideea că „o 
plăcere nu se deosebeşte de altă plăcere, nici nu există o plăcere mai plăcută decât alta” °’, în 


vreme ce Epicur susținea că „senzațiile, anticipaţiile şi simţirile noastre sunt criteriile 


555 Diogene Laertios, Despre viețile şi doctrinele filozofilor, ed. cit., p. 182. 

adevărului”””. Prin urmare, nu raţiunea universală hotărăşte în problemele legate de viaţă, ci 


simţurile ce particularizează personalitatea fiecăruia dintre noi. În locul unor „adevăruri 
universale”, hedonismul pune „adevărurile relative”, particulare, încurajând stilul de viaţă 
exprimat de poetul latin Horaţiu în expresia carpe diem, „Trăieşte clipa”. „Arta de trăi” pe care o 
propuneau hedoniștii implica, într-un fel sau altul, renunțarea la proiectele eternaliste legate de 
dobândirea mântuirii, accentuând trăirea în prezentul etern. 

Este evident că această filosofie de viață propusă de o serie de umaniști, printre care 
Lorenzo Vala, ocupa un loc de frunte, are o pregnantă dimensiune „estetică”, din moment ce în 
jurul simţurilor şi a trăirii nemijlocite a datelor lor producătoare de plăcere se ordonează întreaga 
lume. Simţurile ne dau un acces la lumea reală, nu la lumea închipuită, imaginată de către 
gândire. Educarea simţurilor este mai importantă decât orice pregătire filosofică pentru că doar 
prin ele avem acces la plăcerile delicate şi voluptăţile rafinate ce stau în „adormire” în simţuri. 
Prin urmare, simțurile trebuie trezite, iar instrumentul privilegiat al acestei treziri este arta, 
operele care ne seduc şi ne constrâng la reacţii sufleteşti. Arta trebuie concepută ca având drept 
finalitate plăcerea, în condiţiile în care frumosul însuși trebuie redefinit ca satisfacție şi plăcere. 
În consecință, umaniştii pun bazele teoriei gustului și a redefinirii frumosului ca plăcere pe care 
modernitatea o va desăvârși odată cu opera lui Kant. 

Trebuie spus clar că perspectiva hedonistă promovată de umaniști şi, deopotrivă, de marii 
artişti ai lumii Renaşterii, a constituit fundalul general al unificării conceptuale a artei şi 
frumosului în aspirația omului renascentist către o „viaţă frumoasă”. Faptul acesta reprezintă 
una dintre mărcile esenţiale ale esteticii renascentiste, viziune teoretică ce reprezintă un reflex 
clar al considerări vieţii ca cel mai de preţ dar pe care Dumnezeu l-a făcut omului. Cum arătam, 
citându-l pe Huizinga, „năzuinţa către o viață mai frumoasă este semnul cel mai caracteristic al 
Renaşterii. Aici vedem cea mai deplină armonie între satisfacerea setei de frumos în opera de artă 
şi în viaţa însăşi, aici arta servește viaţa şi viaţa serveşte arta ca niciodată înainte”. 

Bucuria de a trăi și potenţarea acestei bucurii prin intermediul artei face din viața omului 
ceva ce aparţine deopotrivă binelului și frumosului. Înfrumuseţarea vieţii înseamnă cultivarea 
plăcerilor într-un mod plenar, fără teama păcatului și a pedepsei divine, fiind, prin urmare, o 
formă a binelui. Lectura, muzica, artele plastice, confortul şi bogăția, călătoriile, sărbătorile 


câmpeneșşti, întrecerile sportive, îmbrăcămintea luxoasă şi cultivarea însemnele exterioare ale 


59 Ibidem, p. 472. 
*% Johan Huizinga, op. cit., p. 52. 


294 


opulenție etc. erau trăite public fără jena omului modern care face disticția tranşantă între 
comportamentul public şi cel privat. Ideea de păstrare a aparenţelor era străină, pare-se, omului 
acelor vremuri care voia să experimenteze toate zonele plăcerii, inclusiv cele legate de beţia 
simţurilor, ţinute sub obroc de mentalitatea medievală vreme de secole. „Renaşterea s-a eliberat 
de ideea că trebuie osândită plăcerea de a trăi ca păcătoasă în sine, dar n-a adus încă o nouă 
separație între plăcerile superioare şi cele inferioare ale vieții; voia să guste nestingherit întreaga 
viaţă.” 

Unificarea frumosului și artei în orizontul de înțeles al aspirației unei „vieți frumoase” 
ilustrează încă o dată supremaţia lui Aici faţă de Dincolo. Aici devine autonom şi este înţeles 
plecând de la sine însuși; acest adverb cu semnificație ontologică nu mai este un reflex al lumii de 
Dincolo. Prin urmare, totul este „pământesc”! Ce înseamnă acest lucru? Simplu spus, Frumosul 
ca nume al divinității este înţeles acum tot mai mult ca frumuseşte a lucrurilor, în vreme ce arta 
desemnează un obiect înzestrat cu darul seducţiei, pe scurt un obiect care produce plăcere. Prin 
urmare, legătura dintre frumos şi artă este terestră, ține de lumea lui Aici, de viața pământească ce 
trebuie să devină „frumoasă”, de obiectele sensibile, perceptuale (ce pot fi văzute, mirosite, 
atinse, auzite etc.) și nu de obiectele inteligibile care doar pot fi gândite, dar nu şi simțite. 
Obiectele înzestrate cu frumuseşte au drept țină stimularea bucuriei de a a trăi şi a netezi drumul 
către fericire. 

Pe de altă parte, ideea de „viaţă frumoasă” este sinonimă cu ideea de „viață bună”, astfel 
încât „esteticul” vieții trebuie văzut în unitate cu „eticul” ei. Aga se explică de ce Renaşterea, prin 
aspiraţia către o „viaţă frumoasă”, trăiește şi azi în conştiinţa noastră, cel puțin prin faptul că 
mulți filosofii, aflaţi actualemnte în prim-planul dezbaterilor de idei, au propus o serie de 
contrucţii conceptuale plecând de la unitatea dintre etic şi estetic*?. 

În final, trebuie precizat că umaniştii, în calitatea lor de „oameni de litere”, au fost mai cu 
seamă sensibili la poezie și retorică. Contribuțiile Renașterii la conturarea modernă a domeniului 
poeticii este remarcabilă, pentru că în această arie întâlnim peste douăzeci de tratate explicite**. 
Nu ne vom opri asupra acestui capitol din motivele arătate. Semnalăm doar în treacăt că în marea 
lor majoritate împărtăşeau viziunea Antichității după care poezia este intim legată de „nebunia 


*1 Ibidem, p. 53. 

52 Vezi Richard Shusterman, Estetica pragmatică. Arta în stare vie, traducere de Ana Maria Pascal, laşi, Institutul 
European, 2004, cap. 5, ce cuprinde un amplu comentariu la la fragmentul 6.421 din Tractatus logico-philosophicus, 
„etica şi estetica sunt unul şi acelaşi lucru”, cât şi la poziția lui Richard Rorty, „estetizarea eticului” în 
postmodernitate, pp. 225-265. 

* Vezi Wladyslaw Tatarkiewicz, Istoria esteticii, vol. III, ed. cit, cap. „Poetica în secolul al XVI-lea”, pp. 250-296. 

divină”, o expresie care desemna factorii inefabili ai creaţiei ce nu pot fi cunoscuţi prin proceduri 
conceptuale. Înţelesul acestui cuvânt este mai apropiat de cel de „inspiraţie” de astăzi, și foarte 
îndepărtat de ideea de patologie, de boală neurologică ori psihică. Paradigma „nebuniei” este 
intim corelată de teoria erotică a frumosului, iar modelul de gândire al acestui mod prin care omul 
stabileşte anumite relații subtile cu divinitatea îl găsim în dialogul Phaidros a lui Platon (fr. 244 
a-245 c), dar şi cu teoria artei expresie. Poetul este cel care se exprimă pe sine în cel mai înalt 
grad. În sfârşit, trebuie amintită în aceste context şi contribuţia umaniştilor la dezvoltarea retoricii 
în toate cele trei paliere de: arta de a convinge cu ajutorul discursului, arta de a vorbi şi scrie bine, 


arta de a vorbi şi scrie figurat şi ornat”. 


c) Estetica artiştilor 

În vreme ce umaniștii şi filosofii Renaşterii au pus în circulaţie culturală vechi idei 
estetice în noi veşminte lingvistice şi stilistice, artiştii creatori ai perioadei reprezintă un izvor 
nesecat de idei estetice noi pe care le-au afirmat în contextul preluării selective a tradiției. Artiştii 
Renaşterii devin ei înşişi teoreticieni, calitate în care propun o nouă lectură a tradiției greco-latine 
din unghiul de vedere al practicilor lor artistice, iar acolo unde nu au găsit vechi concepte sau 
reprezentări lămuritoare pentru arta lor, au produs noi concepte şi configurații teoretice în acord 
cu ceea ce făceau efectiv, cu propria creaţie. Artiştii Renașterii ne-au lăsat o dublă moştenire: prin 
creaţia lor artistică aceştia sunt modelatorii sensibilităţii actuale ale omului european, în vreme ce 
prin lucrările lor teoretice au produs paradigma cercetării științifice a artei. 

Prin urmare, artiştii renascentiști sunt, deopotrivă, continuatori şi înnoitori ai tradiție. 
Pentru noi, cei de astăzi, care avem perspectiva lungii durate în istorie, odată cu artiştii Renașterii 
se pun şi bazele unei noi tradiții nu doar în practicile artistice, ci şi în practicile teoretice legate de 
practicile artistice. Într-un fel sau altul, cum spuneam, ideile estetice de azi îşi găsesc continuu un 
precursor în Renaștere. În vreme de umaniştii, ca și filosofii Renaşterii, aveau privirea îndreptată 
către trecut, idealizând tradiția pe care o lua ca model în activitatea lor, artiștii perioadei au 
privirea îndreptată către viitor, fiind selectivi la valorile tradiției. Umaniştii și filosofii erau legați 
de tradiţie, în vreme ce artiştii au transformat tradiția într-un instrument justificativ pentru propria 


creație. Această atitudine de libertate față de tradiție explică de ce artiştii, prin varietatea 


5 Pe larg în Enciclopedie de filosofie și științe umane, ed. cit., pp. 341-341 şi pp. 931-932. 

preocupărilor lor creative, au avut cea mai importantă contribuție la modelarea Weltanschauung- 
ului renascentist. 

Cum se remarcă, „tradiția”, adică sistemele de valori conservate în timp, este „fixă”, în 
vreme de atitudinile faţă de aceasta diferă. „Tradiţia” devine, în cazul ambelor atitudini — 
„legarea de tradiţie” şi „libertatea față de tradiție” — un punct de reper, o constantă comună pentru 
toate elitele renascentiste. Că „tradiția” este un model demn de urmat era atât pentru umaniști, cât 
şi pentru artiști o axiomă atât de evidentă, încât nimeni nu a supus-o dezbaterii. În discuţie s-au 
aflat doar căile prin care tradiția trebuie continuată şi modalitățile concrete prin intermediul 
cărora ea trebuie să fie respectată şi imitată. 

Trebuie reţinut faptul elementar că „a imita tradiția”, un ideal permanent al Renaşterii, 
înseamnă „creație după model”. Termenul „imitaţie” nu are în Renaștere înțelesul peiorativ de 
„copie” lipsită de valoare, ce imită originalul, aşa cum îl numim noi astăzi. Pe de altă parte, 
„Imitația” nu are nici conotaţiile ontologice ale platonismului, de copii sensibile ale lumii 
inteligibile. Cuvântul „imitaţie” este sinonim cu „creație”. Imitația după model — natură, 
realizările exemplare ale artei Antichității, corpul uman — era considerată forma cea mai înaltă de 
creație. Canonul ideii de „creaţie” în Renaştere este „imitaţia”. 

Înțelegerea imitaţiei drept creaţie îi conferă artei un dublu statut. Pe de o parte, arta este 
un mijloc de expresie a personalităţii artistului care propune o „lectură” subiectivă modelului 
după care se inspiră; pe de altă parte, arta este un mijloc de cunoaştere pentru că ea re-prezintă, 
într-un fel sau altul, un model asimilat deseori cu perfecțiunea. Or, se ştie, perfecțiunea este un 
ideal spre care ne îndreptăm, o aspirație la care „visăm”, şi nu o realitate materială. Cum vom 
remarca, tensiunea dintre expresie și reprezentare, subsumate conceptului mai larg al „imitaţiei”, 
va fi o dominantă a disputelor artiștilor Renașterii, doritori să definească cât mai precis obiectul 
preocupărilor lor: arta. 

Revenind la estetica artiștilor teoreticieni, trebuie subliniat că fapta teoretică cea mai de 
seamă a lor poate fi exprimată simplu, prin recurs la cunoscuta metafora kantiană a „revoluţiei 
copernicane”, în cel puțin patru sensuri. 

Primul sens se referă la faptul că artiştii Renaşterii au produs o răsturnare de proporții, în 
limbaj kantian, o revoluţie copernicană în privința reprezentărilor estetice ce au însoțit, de la 
vechii greci şi până la ei, arta şi practicile artistice. Teoriile propuse de către toți artiştii au 


răsturnat raportul dintre practicile artistice şi practicile lingvistice, teoretice. Vechea tradiție a 

esteticii, mai precis a filosofiei artei, este abandonată în sensul că arta nu se mai mișcă în jurul 
teoriei, ci teoria se mişcă în jurul artei. Artiştii Renaşterii au creat standardul gândirii actuale, 
„canonul esteticii”: teoriile despre artă, frumos şi trăire estetică trebuie să fie în acord cu 
practicile artistice efective. Aceste practici au o dinamică proprie, nu sunt şi nici nu trebuie să fie, 
aşa cum solicitau vechii esteticieni, filosofii Antichității şi teologii Evului Mediu, aplicaţii ale 
unor teorii abstracte privitoare la natura divinității şi a relației ei cu omul. Arta este un domeniu 
autonom, alături de știință, religie şi filosofie, întrucât ea întreține o relația intimă cu frumosul şi, 
prin aceasta, ea şi-a fixat şi scopuri proprii ce nu pot fi suplinite de celelalte forme ale culturii. O 
filosofie a artei este valoroasă dacă şi numai dacă propune un înțeles creației artistice, prin 
urmare, filosoful teoretician se află, prin raportare la artistul practician, într-o poziție secundară. 
Această formidabilă răsturnare între teoria filosofică şi practica artistică pare a fi miraculoasă 
dacă avem în vedere că în Renaştere nici măcar nu se folosea termenul de „artist” pentru creatorii 
artelor plastice, în sensul în care-l folosim azi*®, ci expresia unificată de „maeştrii ai desenului” 
precizată, cum vom arăta, de Giorgio Vasari. 

Al doilea sens are în vedere faptul că artiştii sunt, începând de acum, și teoreticienii 
propriilor creații. Cu alte cuvinte, artistul îşi atribuie un dublu statut: de creator şi, deopotrivă, de 
teoretician, astfel că între practicile artistice şi practicile teoretice se stabilesc legături tipice 
pentru ceea ce înseamnă „cerc hermeneutic”. Teoria estetică se fundează pe o practică artistică și 
nu pe considerente filosofice şi teologice abstracte, în vreme ce creația efectivă este dirijată de o 
serie de perspective teoretice și de idealuri privind atingerea frumosului și perfecțiunii pe care 
artistul însuşi le propagă. „Mai de preţ ca orice pentru viaţa noastră este ca teoria şi practica să 
meargă împreună, atât pentru că arta — cu ajutorul ştiinţei — se îmbogățește şi se desăvârșește, cât 
şi pentru că sfaturile și scrierile artiştilor învățați se bucură de mai multă încredere şi dau rod mai 
bun decât vorbele sau lucrările celor care nu cunosc altceva decât o simplă meserie pe care o fac 
când bine, când rău.” Teoriile artiştilor vor fi, cel puţin în acest caz, prescripţii ori reguli 
euristice de creaţie, altfel spus, sisteme metodologice de producere a noului în artă, observații 
sistematice ale demersului artistic făcute publice. Renașterea creează tradiţia „esticii măiestriei”, 


interesată nu atât de dezbateri abstracte, cât mai degrabă de conservarea unor „secrete de creaţie”, 


5% Vezi Andre Chastel, Artistul, în vol. Eugenio Garin, Omul Renaşterii, traducere de Dragoş Cojocaru, prefaţă de 
Măria Carpov, laşi, Editura Polirom, 2002, pp. 211-238 
5% Giorgio Vasari, pictor și arhitect, op. cit., vol. I, p. 452. 

cunoştinţe şi deprinderi ce pot fi însuşite doar prin practici de „atelier” sub îndrumarea unui 
maestru". 

Al treilea sens vizează faptul că artiștii Renașterii au schimbat definitiv statutul ontologic 
al artelor plastice, vizuale pe care le-au transformat şi propulsat, din condiția umilă de 
meşteşuguri, în categoria artelor liberale. Vechea alianță între artă şi teologie este denunţată în 
favoarea unei noi alianţe, cea între artă şi ştiinţă. Modelul noii alianţe îl dă arhitectura şi, prin 
generalizare, o găsim prezentă în pictură, sculptură. „Cei mai mulți dintre marii arhitecţi sunt, în 
mod egal, sculptori, pictori sau șlefuitori. Nici unul nu copiază modele antice şi toți merg mai 
departe printr-un efort al spiritului de sinteză, printr-o alianţă stânsă între ştiinţă şi artă." 

Prin urmare, Renaşterea produce un nou model de investigație a artei, ce-l are în centru pe 
artistul-cercetător, ce îmbină creația artistică cu observaţii experimentale generalizate în tratate 
estetice. Trebuie spus clar că toate tratatele teoretice elaborate de artiști, fără excepție, justifică cu 
argumente extrem de ingenioase ideea că arta este știință şi, prin urmare, o formă de revelare a 
adevărului. Mai precis, tratatele estetice elaborate de artişti sunt exemplificări ale modului în care 
arta poate fi cercetată şi interpretată ştiinţific. A iniţia investigații de tip științific înseamnă, 
deopotrivă, mai multe activităţi unificate în mintea artistului-cercetător: cercetări de tip 
observaţional în atelier și în afara atelierului, în natură; generalizări empirice ale unor experienţe 
personale şi experimente, adică punerea la probă a ideilor cu faptele observaţionale; încercarea de 
prelucrare matematică a datelor de observaţie cu scopul elaborării unor reguli universale de 
producere a obiectelor artistice. 

În esenţă, artistul-cercetător renascentist produce modelul paradigmei ştiinţifice de 
cercetare a artei care constă în unificarea experienţei externe, a datelor de observaţie generalizate 
în anumite regularități, cu principiile universale ale matematicii. Această cercetare, cum vom 
remarca mai încolo, se va desfășura în două direcții diferite, dar complementare şi, de cele mai 
multe ori, în intersecție. Prima direcţie privilegiază cercetările nemijlocite asupra naturii şi asupra 
corpului omenesc, generalizând empiric datele de observaţie în anumite reguli tehnice de 
producere a obiectelor artistice. În acest caz, artistul devine un cercetător al naturii și corpului 
omenesc. Cealaltă direcţie propune o abordare geometrică și matematică, cantitativistă, asupra 


fenomenului artistic. Ambiţia acestei cercetări ține de elaborarea unor legi ale creației artistice 


* Vezi Howard Risatti, A theory of craft. Function and aesthetic expression, The University of North Carolina Press, 
2007, disponibilă şi în format electronic: http://uncpress.unc.edu. 
*% Paul Faure, op. cit., p. 78. 

formulate în limbaj matematic. În acest caz, artistul devine un matematician şi geometru. Aceste 
direcții se întâlnesc de regulă în tratatele estetice elaborate de artişti în care observațiile asupra 
naturii şi corpului omenesc sunt împletite cu cele legate de abordările matematice, de teoria 
proporțiilor şi a perspectivei. 

În sfârşit, elaborarea unui concept revoluționar, cel al „desenului”**, apt să unifice, în 
intensiunea şi extensiunea lui, deopotrivă, conştiinţa de sine a artistului şi alianţa dintre artele 
plastice — pictura, sculptura şi arhitectura — cu frumosul, reprezintă o altă contribuţie de prim 
ordin al artiştilor teoreticieni. Giorgio Vasari (1511-1574), un cărturar tipic pentru universalismul 
renascentist, discipol şi admirator a lui Michelangelo, este cel care a sintetizat în cuvinte 
memorabile conştiinţa de sine, deseori difuză, a artistului Renaşterii, fixând deopotrivă în 
mentalul colectiv statutul profesional, menirea culturală şi socială, demnitatea intelectuală și 
programul estetic al artei create de aceşti oameni înzestrați cu o creativitate miraculoasă, divină. 
„Avându-și izvorul în inteligenţă, desenul, părintele celor trei arte ale noastre — Arhitectura, 
Sculptura şi Pictura — scoate din multe lucruri o judecată universală, asemănătoare cu o formă sau 
cu o idee, despre toate lucrurile din natură, singura desăvârșită în măsurile sale; de unde reiese că 
el cunoaşte proporţia care există între întreg și părți, între părți şi între acestea și întreg, nu numai 
în trupurile oamenilor şi animalelor, ori în plante, ci şi în clădiri, în sculpturi şi în picturi. Și 
pentru că din această cunoaştere se naşte o părere sau judecată, formându-se în minte o nu ştiu ce 
imagine, care, redată apoi prim mijlocirea mâinilor — se numeşte desen, se poate trage concluzia 
că desenul nu ar fi altceva redarea vizibilă şi mărturisirea părerii pe care o avem în minte şi a 
acelei nu știu ce imagini care a luat naştere în minte şi s-a întruchipat în idee... atunci când 
inteligenţa dă naștere unei idei bine gândite şi pline de înțelepciune, mâinile acelea care s-au 
îndeletnicit, ani întregi, cu desenul, fac cunoscută desăvârşirea şi frumuseţea artelor, dar, odată cu 


aceasta, şi ştiinţa artistului.”5% 


5 „Renaşterea nu a fost doar o «renaştere», ea a produs şi «naşteri». Una dintre acestea a fost desenul, aşa cum îl 
percepem în mare parte şi astăzi... De la Masaccio la Rafael se va stabili o gramatică a desenului, cu exaltarea 
solidului și a geometriei care vor forma reguli ce vor persista două secole în academii. În genere, linia de contur, cea 
care circumscrie şi «numeşte» o formă, este rezultatul unui proces de abstractizare bazat pe o gândire geometrică pe 
care Leonardo şi Dürer o vedeau la baza tuturor regulilor artei... În Renaștere desenul este un mijloc de cunoaștere, 
de înregistrare a unor date, un ajutor cu rol pregătitor în elaborarea unei picturi sau sculpturi (schița, studiul, 
proiectul, cartonul). Este nevoie deci ca desenul să cuprindă cât mai multe detalii extrase după modelul naturii... fără 
a pierde însă generalul.” Ion Stendl, Desenul. Estetica. Suporturi. Materiale. O paralelă între Renaștere şi secolul 
XX, Bucureşti, Editura Semne, 2004, pp. 10-11. 

55 Giorgio Vasari, op. cit., vol. I, pp. 113-114. 

Textul lui Vasari e, cum se poate remarca, extrem de dens, fapt explicabil pentru că în el 
se rezumă o experiență artistică şi teoretică ce debutează în artă odată cu Giotto şi continuă cu 
celebrele tratate de pictură, la care vom face referire, semnate de Cennino Cennini, Leon Battista 
Alberti, Leonardo da Vinci etc. 

În primul rând, Vasari fixează statutul ontologic al desenului ca formă mintală, alături de 
noţiune, judecată şi raționament, şi tip distinct de cunoaştere. Desenul este, aşadar, un „obiect 
mintal”, o formă, o idee, o regulă, un „utilaj mintal” prin intermediul căruia cunoaştem, adică 
aducem la unitate, aşa cum facem şi cu conceptul, diversitatea lumii senzoriale. Ca şi celelalte 
forme de cunoaștere, izvorul desenului se află în inteligență, facultatea de creaţie, înțelegere şi 
sinteză a minţii, şi constă în capacitatea ei de a stabili proporții între diversele zone de realitate 
(natură, corp uman şi artefacte), care sunt susceptibile să fie abordate sistemic şi holistic după 
principiul că întregul este făcut din părți, că acesta, întregul, produce regula de funcționare a 
părților, în vreme ce părţile sunt subsumate întregului, dar că şi ele sunt organizate sub formă de 
întreg. Stabilirea acestor proporții, adică a unor relaţii cantitative exprimabile matematic, produce 
o „judecată universală”, adică propoziții de relaţii — de tipul aRb, adică «a» este într-o relaţie cu 
«b» — purtătoare de adevăr și aplicabilă oriunde în natură. 

În al doilea rând, Vasari arată că obiectul de exercițiu al cunoașterii artistice este „natura”, 
Unul tuturor întregurilor multiple şi simbol al perfecțiunii ce poate fi exprimată matematic. 

În al treilea rând, Vasari indică specificul desenului care este deopotrivă formă de 
cunoaștere, fundată pe raporturi matematice, dar şi expresie artistică subiectivă, tainică şi 
inefabilă, celebra de mai târziu je ne sais quoi! Desenul este, prin urmare, o unitate vie între 
contrarii, între imaginea aspectelor obiective ale lumii, ce țin de proporții şi ordinea părților dintr- 
un întreg, exprimabile matematic, şi aspectele subiective ce ţin de trăirea interioară și de modul în 
care artistul îşi exteriorizează, în desen, particularitățile vieții sale emoționale. 

În sfârșit, în al patrulea rând, Vasari indică noblețea spirituală a artelor plastice, subliniind 
schimbarea de statut ontologic. Plasate istoric în rândul meşteşugurilor, se ştie, datorită 
componentei legate de efort fizic, artele plastice dobândesc statut de arte liberale pentru că ele 
sunt mai înainte de toate proiecte ale minţii și, mai apoi, activități operaționale ale mâinilor. În 
alte cuvinte, arta nu este doar produsul unei dexterități manuale, ci o creaţie liberă a minţii 


artistului care produce, concomitent, o reprezentare asupra lumii cu valoare de adevăr şi, 

deopotrivă, o imagine a personalității artistului ce-şi exprimă date ale experienţei interne. În 
limbajul de azi, desenul unifică experienţa externă și internă a artistului. 

În esenţă, conceptul „desen” dobândeşte în estetica renascentistă o poziţie cheie pentru că 
el însemna, în acelaşi timp, proiect, idee, formă, model, intenţie. Desenul este o structură a minții, 
un principiu transcendental, pe care artistul îl introduce în lume, din el însuşi, şi care unifică ceea 
ce era despărțit în istoria culturii europene. Principiul lucrurilor din artă nu consistă în natură, ci 
în sufletul artistului. Aici este vorba despre subiectivitate în sens filosofic, adică de aport al 
artistului la obiectul său. Rădăcina lucrurilor naturii se află în natura însăşi, în vreme ce rădăcina 
artelor se află în subiectivitate în proiect, intenţie, desen. Or, cât desen este într-o lucrare atâta 
frumuseţe posedă. 


Prin raportare la statutul modest ocupat în lumea medievală“ 


, poziţia solară ocupată în 
viața societății renascentiste de către artist pare a ține de domeniul miracolului inexplicabil. 
Astfel, pictorului renascentist trăieşte într-o altă lume, chiar dacă și el este angrenat în arta de a 
traduce în imagini marile mistere ale credinței. Artistul Renașterii este obsedat de creativitate şi 
originalitate, de afirmarea propriei personalități, convins fiind că doar prin artă poate dobândi 
glorie eternă. El nu mai urmăreşte în exclusivitate salvarea sufletului prin artă (funcția 
soteriologiă a artei este mult diminuată), ci are pentru a folosi un oximoron, simţul „eternității 
terestre”. „Voința de înnoire absolută”, după o expresia inspirată a lui Marcel Brion, surprinde 
dinamica sufletească neostoită de căutare a noului expresiv în artă. „În ce-i priveşte pe artiştii 
timpului, suntem frapaţi de originalitatea, puterea născocirii şi imaginaţiei, şi geniul lor creator de 
forme absolut noi, mai degrabă decât întoarcerea la trecut, oricât de frumos, de plin de farmec şi 
de învățăminte ar fi el. Pictorii Renaşterii nu sunt nişte nostalgici, ci pasionați de neprevăzut, de 
inedit, de necunoscut; ei sunt conștienți că trăiesc unul din momentele cele mai minunate şi mai 
fecunde ale istoriei umanităţii, fiind captivați de probleme de orice fel, estetice, intelectuale, 
39552 


tehnice... 


XXX 


51 Pictorul medieval e un om cu o credință fierbinte, fie că e savant sau naiv, executând o pictură religioasă pentru 
înălțarea morală a poporului şi pentru propria sa mântuire; el nu-şi semnează lucrările... el nu are ambiția ca numele 
său să fie cunoscut şi lăudat; îi place chiar să fie anonim; ...om la imaginaţiei, ca orice artist adevărat, pictorul 
medieval îşi punea ştiinţa, cultura, fantezia şi arta de a reprezenta în slujba religiei. El e un slujitor: şi de aceia nu 
dovedeşte în sarcina sa nici ambiţie, nici aplecare către câştig, nici trufie.” (Cf. Marcel Brion, Homo pictor, traducere 
de Maria Vodă Căpușşan şi Victor Felea, prefaţă de Dumitru Matei, Bucureşti, Editura Meridiane, 1977, pp. 156-157) 
52 Ibidem, p. 182. 

Artiştii Renaşterii au avut o contribuție majoră la modelarea We/tanschauung-ului 
renascentist atât prin creațiile lor care au reorietat trăirea artistică şi sensibilitatea estetică a 
omului european, devenite cu timpul veritabile „canoane” ale artei în genere, cât şi prin prezenţa 
publică a sistemelor de reprezentări teoretice ce au însoțit și justificat realizările artistice. Artistul 
în Renaştere este atât teoretician al propriei activități de creație, cât şi om de știință plurivalent, 
cercetător al naturii, matematician, inginer şi inventator, filosof şi chiar, la nevoie, „teolog”. 
Faptul acesta rezultă cu toată tăria din celebrele tratate de pictură, sculptură și arhitectură semnate 
de nume reprezentative de artişti enciclopediști, din multiple scrisori de corespondenţă, din istorii 
ale vieții artiştilor, cum e cea a lui Vasari, din diverse alte scrieri de tipul memoriilor ori a 
mărturiilor ocazionale etc. 

Vom exemplifica această poziție de prim-plan a artistului-teoretician (artistului 
cercetător), unică în istoria culturii europene, prin scurte descrieri ale unor tratate de creaţie 
artistică, unele celebre încă din perioada redactării lor, altele rămase inedite şi publicate decenii 
sau secole mai târziu, dar considerate astăzi, în mod unanim, drept embleme ale perioadei 
renascentiste şi modele de cercetare științifică a artei. Ne vom opri la teoriile artistice promovate 
de către Cennino Cennini, Leon Battista Alberti, Leonardo da Vinci, Albrecht Diirer pentru că 
lucrările lor au fixat datele esențiale ale conștiinței artistice şi estetice ale Renașterii. 

Tratatele estetice elaborate de artişti sunt, cum arătam, exemplificări ale modului în care 
arta poate fi cercetată ştiinţific, prin cele două direcţii de investigație. Prima direcție este cea a 
cercetărilor nemijlocite asupra naturii și asupra corpului omenesc (stabilirea de proporţii şi 
disecții), în vreme ce cealaltă direcție propune o abordare geometrică şi matematică, 
cantitativistă, asupra fenomenului artistic. Ambele direcții se intersectează în atitudine și scopuri, 
în sensul că privilegiază calea ştiinţifică de analiză şi doreşte să elaboreze reguli și metode, „legi” 
ale creației artistice. 

În esenţă, tratatele la care facem referire sunt algoritmi de creaţie plastică şi deopotrivă, 
autoportrete profesionale ce-şi iau izvorul în dorința autorilor de a transmite viitorimii o imagine 
pozitivă despre sine. Acestea sunt redactate pentru autolămurirea profesională a autorului, 
deopotrivă, pentru prieteni şi discipoli, fiind scrise şi din dorința explicită de a reface 
continuitatea cu tradiția artistică greco-latină, considerată a fi semnificativă și pentru prezentul lor 
punctual. Scrierile în cauză devoalează un acut simţ al istoriei, dar și o valorizare a trebuinţelor 


prezentului. 

Deopotrivă, tratatele sunt redactate cu vizibile intenţii pedagogice şi argumentează cum 
poți dobândi succes în profesie indicând serii de prescripţii tehnice, adevărate „reţete”, care 
generalizează anumite experienţe efective de lucru în atelier și de cercetări matematice sau de 
explorări în natură. Ele sunt, deopotrivă, „manuale”, după care poţi învăţa cum să practici efectiv 
artele plastice, dar şi veritabile „estetici ale măiestriei” ce aspiră să răspundă la întrebarea: cum 
poate fi creat ceva nou în artă? Așa se explică de ce tratatele artiștilor marchează trecerea de la 
concepția veche, productivă, asupra artelor plastice, fundată pe meşteşug și dexteritate a mâinilor, 
la concepția nouă, creativă, respectiv la ideea că artele vizuale sunt creaţii libere ale minţii, 
similar tuturor artelor liberale, și, deopotrivă, forme de cunoaştere expresivă”*. 

Aceste scrieri, cuprind, de obicei, date generale privind artele plastice, raportul cu ştiinţa 
şi celelalte arte, în mod special cu poezia; priviri retrospective şi elogiul trecutului; evaluări ale 
prezentului decăzut; justificări teoretice și morale pentru efortul întreprins. De asemenea, tratatele 
în cauză ilustrează modul în care frumosul a coborât din ceruri pe pământ devenind din inteligibil 
ceva sensibil. Anonimatul inteligibilului medieval este substituit de un nume omenesc real care 
desemnează excepționalitatea, individualitatea şi personalitatea unui om: geniul artistic ce poartă 
totdeauna un nume care s-a dăruit celorlalți semeni pentru a fi glorificat după moarte. Artistul 
devine astfel simbolul omului desăvârşit, al omului total, ce sintetizează, prin lucrările sale, 
adevărul, binele și frumosul. El este simbolul excelenței umane. Astfel, tratatele semnate de artiști 
instanțiază gloria şi nemurirea pământească în locul promisiunii de mântuire cerească. Creaţia 
artistică devine valoarea fundamentală şi scopul vieţii trăite cu rost. 

Tratatele sunt, cum arătam, mărturii ale conştiinţei artistice și estetice ale artiștilor înșiși 
care şi-au impus propria viziunea despre lume, argumentând că aspirația către o viață frumoasă, 
trăită din plin pe acest pământ, este o alternativă mai bună decât viaţa de „dincolo” despre care 
vorbeau teologii şi, de cele mai multe ori, filosofii. 

Redactarea tratatelor debutează cu începutul Renașterii, cu Cennino Cennini, continuă cu 
Leon Battista Alberti, Lorenzo Ghiberti, Antonio Averlino, Piero della Francesca, Luca Pacioli, 
Francesco di Giorgio Martini, Pomponius Gauricus, Leonado da Vinci, Giorgio Vasari“. Lista e, 


fireşte, incompletă. 


53 Cu toate că termenul „creaţie” este folosit pentru a desemna producerea noului în arta, în sens nominal, abia în 
secolul al XVII-lea, deci la începuturile modernităţii, găsim înțelesurile termenului în forme perifrastice în Renaştere 
începând cu Ficino şi Alberti. Vezi Wladyslaw Tatarkiewicz, Istoria celor șase noțiuni, ed. cit., p. 352. 

54 Vezi Wladyslaw Tatarkiewicz, Istoria esteticii, vol. III, ed. cit., pp. 90-92. 

Vom exemplifica, cum arătam, contribuția tratatelor artiştilor la modelarea esteticii 
renascentiste ca etapă distinctă în istoria acestui domeniu care ilustrează ideea unei estetici de 
dinainte de estetică. 

Cennino Cennini (1370-1440) este cel care redactează primul tratat de pictură al 
Renașterii”, într-o perioadă în care lumea europeană încă nu se întâlnise decisiv cu tradiţia 
artistică şi filosofică greco-latină. Suntem într-o perioadă de „tranziție”, în zorii Renaşterii, fapt 
evidenţiat de textul tratatului care se înscrie în tradiția medievală a ghidurilor practice de 
producere a artei — cum să produci, să amesteci şi să foloseşti culorile, cum să pregătești 
materialele pe care pictezi, cum să foloseşti aurul şi alte materiale, cum să lucrezi pe zid, care 
sunt tehnicile coloritului etc. —, dar care şi anunţă, concomitent, marile idei estetice ale Renaşterii. 
În primul rând, faptul că pictura este „„...un meşteşug care coboară din știință, care-şi are obârşia 
într-însa şi care se deprinde lucrând cu mâinele...”*%; apoi ideea că pictura este o activitatea ce 
ține de fantezie, implică un proiect liber al minţii și produce lumi posibile „,...pentru a te 
îndeletnici cu ea (cu pictura n.n.) se cere să ai fantezie şi iscusință în mâini, să găsești lucruri 
nemaivăzute (ascunse sub umbra celor din natură), şi pe care să le înfățişezi apoi, cu ajutorul 
mâinilor, voind să dovedeşti că ceea ce nu există — este”. În al treilea rând, anticiparea forţei 
unificatoare a conceptului „desen” în cuvinte simple de genul „baza artei şi începutul tuturor 
acestor lucrări făcute cu mâna, află că sunt desenul și culoarea”, în sfârşit, în al patrulea rând, 
Ceninni intuieşte, tot în cuvinte simple, conceptul central al esteticii renascentiste „imitarea 
naturii”. „Fii cu luare aminte. Cea mai desăvârșită călăuză pe care o poţi avea, ca şi cea mai bună 
direcţie pe care o poţi urma spre poarta sărbătorească a desenului, este natura. Ea întrece toate 
modelele și numai pe ea trebuie s-o urmezi cu înflăcărare, să te încrezi totdeauna în ea...5% 

Leon Battista Alberti (1404-1472) a încarnat alături de Leonardo da Vinci modelul 
artistului teoretician şi practician al Renaşterii şi, deopotrivă, pe cel al enciclopedistului 
plurivalent care realizează performanţe notabile în toate domeniile cunoaşterii științifice şi 


559 


practicii artistice”. Alberti este primul enciclopedist care a unificat în activitatea sa creația 


artistică în toate domeniile artele plastice cu cercetări teoretice specifice fiecărui domeniu. Cele 


55 Cennino Cennini, Tratatul de pictură, traducere, note şi indice de N. Al. Toscani, prefaţă de Victor Ieronim 
Stoichiţă, Bucureşti, Editura Meridiane, 1977. 

55 Ibidem, pp. 35-36. 

557 Ibidem, p. 36 

58 Ibidem, p. 50. 

5 Vezi Wladyslaw Tatarkiewicz, Istoria esteticii, vol. III, ed. cit., care surprinde personalitatea enciclopedică a lui 
Alberti într-un capitol special, pp.129-158. 

trei tratatele ale sale dedicate fiecărui mare domeniu al artelor vizuale, pictură, sculptură şi 
arhitectură, cuprind, în esenţă, toate ideile estetice ale Renașterii fapt semnalat de Vasari însuși. 
„Leon Battista Alberti... a lăsat după el cărți, datorită cărora nici unul din artiştii de astăzi nu l-au 
putut întrece în ce priveşte scrisul, deşi mulți la număr sunt cei care l-au întrecut în ce priveşte 
practica... Nu-i deci nici o mirare că vestitul Leon Battista Alberti este mai cunoscut prin scrierile 
decât prin lucrările sale manuale.”*% 

Ne vom opri, pentru câteva comentarii și interpretări, asupra tratatului Despre pictură, 
redactat în limba latină în 1436 şi tradus tot de Alberti în toscană, pentru a fi citit şi corectat de 
Brunelleschi căruia îi dedică și prefața ce specifică, între altele, intențiile și structura lucrării. „Vei 
vedea trei cărți. Cea dintâi cuprinde numai cunoştinţe de matematică, izvorul din care natura dă 
naştere picturii, acelei frumoase şi atât de nobile arte. Cartea a doua pune în mâna artistului arta 
însăşi, distingându-i părțile ei componente şi arătându-i tot ce trebuia. Cartea a treia îl instruiește 
pe artist a-l face cum poate şi trebuie să capete o îndemânare și o cunoaștere perfectă a întregii 
arte a picturii. ”50! 

Remarcăm, dintr-o simplă privire doar, sinteza pe care o face Alberti marilor teme și 
convingeri estetice ale Renaşterii: natura este izvorul picturii; matematica este limbajul universal 
prin care natura se exprimă în artă; pictura este artă frumoasă şi nobilă; arta este un întreg ce 
poate fi descompus, pentru a fi cunoscută, în părți componente; artiștii pot deprinde arta prin 
instrucție, cunoaştere și deprindere. 

Ceea ce impresionează chiar de la primele pagini de lectură este actualitatea acestui tratat 
care seamănă, cel puţin în prima carte, cu un manual actual de educaţie vizuală care începe cu 
descrierea elementelor de limbaj plastic: punct, linie, suprafaţă, formă, volum, teoria figurilor 
geometrice, triunghiul vizual, dreptunghiul, teoria culorilor şi nonculorilor, valoarea şi valorația 
etc. Trebuie spus că această abordare matematică, geometrică, a limbajului plastic ce debutează 
cu Alberi va fi continuată de Piero della Francesca şi Leonardo da Vinci, devenind cu timpul un 
loc comun în Renaștere. Motivația acestei opțiuni o va surprinde tot Alberti. „Dar, va spune, 
poate, cineva: la ce foloseşte unui pictor atâta cercetare? Să fie convins, însă, orice pictor, că 


poate fi un maestru desăvârşit numai dacă înţelege bine proporţiile şi legăturile suprafeţelor, pe 


care prea puţini le cunosc.”*? De reţinut este şi definiţia picturii-fereastră, creaţie exclusivă a 


5% Giogio Vasari, op. cit., pp. 452-453. 

51 Leon Battista Alberti, Despre pictură, traducere şi note de George Lăzărescu, București, Editura Meridiane, 1969, 
p.7. 

52 Ibidem, p. 20. 

Renaşterii, loc de întâlnire între perspectivism, iluzionism şi reprezentaționalism. „Pictura nu va 
fi altceva decât intersecția piramidei vizuale la o distanță dată, cu centrul fixat şi cu luminile bine 
determinate într-o suprafaţă cu linii și culori, reprezentată cu artă.” 

Al doilea capitol al tratatului este la fel de emblematic pentru estetica renascentistă, 
întrucât acesta indică alianța privilegiată dintre artele plastice și frumos, fixează poziţia ierarhică 
a picturii faţă de celelalte arte vizuale, stabileşte funcțiile multiple ale picturii şi identifică 
elemente expresive ale compoziției, prin apel la argumente extrem de familiare practicienilor 
artei care au învăţat să folosească analize de limbaj plastic. Alberti posedă un simţ viu al istoriei 
şi vaste cunoştinţe de istoria artei. Tratatul impresionează prin faptul că fiecare teză pe care o 
avansează Alberti este ilustrată cu fapte istorice, cu nume de filosofi, poeţi, pictori, sculptori şi 
arhitecți, personaje istorice celebre, împărați etc., dar și cu realizări artistice exemplare. Cultura 
lui enciclopedică este transformată astfel în argument, iar multe din observaţiile sale sunt de o 
actualitate perpetuă. În ordinea ideilor expuse, acest capitol este extrem de dens, motiv pentru 
care vom cita doar acele pasaje ce ilustreză, deopotrivă, credinţele estetice ale Renaşterii, dar şi 
actualitatea ideilor lui Alberti. 


Pictura pentru Alberti „are în ea o putere divină”** 


pentru că serviciile ei aduse umanității 
sunt unice şi de neînlocuit. În termenii de astăzi, pictura produce un serviciu cultural, de 
neînlocuit, întregii umanități. Astfel, „mulțumită priceperii demne se admirat a artistului”, istoria 
trecută, cu momentele ei glorioase şi cu figurile ei de seamă, este conservată în imagini făcând ca 
ceea ce e departe să ne fie aproape. Prin urmare, pictura are o funcție testimonială. Apoi, pictură 
prin fantezia artistului produce simboluri, adică imagini despre lumile nevăzute în care oamenii 
cred fără tăgadă: puteri supranaturale şi în zei. În această calitate pictura mijloceşte contactul cu o 
realitate profundă care nu se arată, dar care, prin talentul artistului, poate fi întrezărită şi invocată 
prin ritualuri şi alte forme cultice. De asemenea, pictura are, pentru sufletele curate, o funcție 
desfătătoare pentru că ea aduce un spor de frumuseţe lucrurilor naturale. ,„... nu ştiu dacă poate fi 
ceva mai grațios şi mai încântător realizat decât de pictură”. În sfârşit, în concertul celorlalte 
arte vizuale, arhitectura şi sculptura, pictura deține o supremație incontestabilă. „Nu vei găsi nici 


o artă care să nu privească pictura în așa fel încât oriunde există un aspect frumos să nu poţi 


afirma că acolo s-a născut şi pictura.” Toate aceste consideraţii se împlinesc în ideea că alianţa 


53 Ibidem, p. 21. 
54 Ibidem, p. 32. 
5% Ibidem, p. 33. 
5% Ibidem, p. 34. 

dintre pictură şi frumos este indestructibilă, pentru că pictura este o imaginea a omului care se 
vede pe el însuşi în această artă, așa cum Narcis, s-a îndrăgostit de sine privindu-şi chipul în apă. 
„Obişnuiam să spun între prieteni... că Narcis, cel convertit în floare, a fost creatorul picturii; că 
atunci când pictura este socotită floarea oricărei arte, mitul lui Narcis este, fără îndoială, prezent. 
Ce credeţi că ar fi pictura dacă nu reflectarea chipului cu artă a apei aceleia în care s-a oglindit 
el?” Mai mult decât atât! Arta şi frumosul se întâlnesc împreună în trăirile și satisfacţiile 
sufletești intense comune atât artistului creator, cât şi privitorului. „Deci această artă oferă o 
intensă voluptate celui care o exercită bine... dacă pictura este o atât de minunată şi de veche 
podoabă a obiectelor, demnă de oameni liberi, plăcută învăţaţilor şi neînvăţaţilor, tinerii studioşi 
trebuie să-i acorde multă atenţie pentru satisfacția pe care le-o dă."% 

Cel de-al doilea capitol are în vedere, cum singur îl recomandă Alberti, problematica 
structurii interne a unei picturi, respectiv a raportului dintre unitatea de mesaj a operei şi modul în 
care această unitate derivă din părțile ei componente. Fără să urmărim îndeaproape argumentaţia, 
trebuie spus că Alberti, luând drept criteriu natura, consideră că unitatea unei picturi poate fi 
descopunsă în trei elemente: desenul (circumscrierea în termenii lui Alberti), adică reprezentarea 
lucrurilor văzute şi notarea fidelă a datele din natură ce cad în raza vizuală, compoziția — 
„rațiunea de a picta îmbinând în pictură părțile lucrurilor văzute laolaltă... o parte din compoziție 
sunt corpurile, o parte din corpuri sunt membrele și o parte din membre suprafața”? — şi 
culoarea, „recepţia luminilor”, cum am spune noi, valoarea şi valoraţia, adică raportul dintre 
lumină şi umbră, gradul de luminozitate sau întunecime a unei suprafeţe sau a tonurilor în cazul 
culorii. Precum capitolul anterior şi acest capitol este foarte dens şi extrem de dificil de prezentat 
pe scurt. 

Rezumând doar, filosofia artei pe care o promovează Alberti poate fi numită cu termenul 
de „naturalistă” în sensul că natura este termen prim, în vreme ce artele vizuale, pictura în cazul 
de faţă, ocupă o poziţie secundară şi derivată. Deseori natura se comportă ca un artist. „Natura 
însăşi pare să se distreze pictând; priviți crăpăturile marmurii în forme de centauri sau de fețe de 
regi bărboşi şi cu plete bogate.” 

Subliniem faptul că prin „natură” nu trebuie să înțelegem ceva fizicalist şi reducționist așa 
cum am învăţăt la fizică, în şcoală. Conceptul ştiinţific de „natură” este un elaborat de secol 


557 Ibidem. 

568 Ibidem, p. 40. 
5 Ibidem, p. 46 
5% Ibidem, p. 39. 

XVIII şi aparţine fizicii clasice, fiind impus definitiv culturii europene prin lucrările lui Isaac 
Newton. Să nu uităm că suntem în prima jumătatea a secolului al XV-lea, când dominantă era 
viziunea panteistă despre ceea ce noi numim azi „natură”. Panteismul susține că Dumnezeu este 
prezent pretutindeni în creația sa. El se arată prin ceea ce nu este în esența sa, Spirit absolut, fiind 
însă recognoscibil în perfecțiunea creaţiei sale. Natura este guvernată de legile divine ce pot fi 
cunoscute doar de oamenii învățăți care au studiat, în primul rând, ştiinţele matematice. Prin 
urmare, natura, ca nume al perfecțiunii, este o îmbinare armonioasă de elemente care-şi 
corespund reciproc, iar pictorul trebuie continuu să fie atent la acest mod de a fi al naturii. „În 
compoziția de suprafeţe se caută graţia şi frumuseţea lucrurilor; pentru cine vrea să le respecte, 
calea cea mai potrivită de a afla, pentru mine, este aceea dovedită de natură, arătând în acest fel 
că natura, artista minunată a lucrurilor, ştie să compună frumos suprafeţele corpurilor...”5! 

Capitolul al doilea ilustrează în întregime această poziţie de prim ordin pe care o are 
natura în raport de cerințele compoziționale ale unei picturi. Totul trebuie învăţat din natură, 
susține Alberti, dar în primul rând, proporțiile fixe existente în anumite părți ale corpului 
omenesc, apoi proporţiile ce se stabilesc în mișcare şi, cel mai important lucru, modul în care se 
produce corelaţia expresivă trup-suflet. „Se cuvine, deci, ca pictorii să cunoască toate mișcările 
trupului, învăţate de la natură, chiar dacă le va fi foarte greu; în plus, să imite şi multiplele 
transformări ale sufletului.”*? 

Există un număr important de pagini ale tratatului lui Alberti în care autorul dezvăluie cu 
generozitate propriile observaţii privind anumite proporţii pe care le-a cercetat de unul singur și 
pe care le transformă în criterii de judecată estetică pentru a analiza o varietate de picturi. Apoi, 
datele pentru ceea ce noi numim valoare în pictură, gradul de luminozitate a nonculorilor, sunt de 
asemenea notabile şi, cum se ştie, reținute de teoria artelor plastice. „Vreau să subliniez, pentru 
cei învăţăți, că înalta iscusinţă şi artă constă în a şti să foloseşti albul şi negrul, iar pentru a le 
folosi bine, trebuie să depui toată silinţa şi răbdarea, pentru ca lumina şi umbra să facă în așa fel 
ca lucrurile să iasă în relief.”*” Pe de altă parte, consideraţiile sale asupra folosirii tonului 
culorilor au devenit memorabile, mai ales că exigența sa rămâne oricând valabilă: „Vreau ca unui 


desen bun să-i corespundă o compoziţie bine colorată.”*+ 


5! Ibidem, p. 47. 
** Ibidem, p. 54. 
5? Ibidem, p. 60. 
54 Ibidem, p. 61. 

Toate considerațiile teoretice şi observațiile personale ale lui Alberti din cel de-al doilea 
capitol al tratatului Despre pictură vor fi sintetizate, la începutul celui de-al treilea capitol, într-o 
definiție a picturii figurative ce merită să fie reținută: „Meşteșugul pictorului trebuie să fie acesta: 
să descrie suprafețele oricărui corp cu linia şi să le zugrăvească cu culoarea, pe orice întindere sau 
pe orice perete, astfel încât acestea să pară că ies în relief şi că sunt foarte asemănătoare cu 
originalele înseși.” 

Capitolul al treilea propune, între alte elemente, şi un profil intelectual şi moral al 
artistului-cercetător, pe care Albetri îl dorește respectat şi tratat de semeni, pentru calitățile pe 
care le posedă, ca un „zeu”. În opinia sa, generalizată apoi la scara întregii Renaşteri, artistul 
trebuie să devină un simbol al excelenței umane, o personalitate înzestrată cu atribute creative, 
intelectuale şi morale maximale. Astfel, artistul trebuie să-şi exercite talentul „pentru graţie, 
nobleţe şi laude, nu pentru bogăţie”. El trebuie să fie „un om desăvârşit în toate şi mai ales cult”; 
pictorul trebuie să aibă o ţinută politicoasă şi să inspire multă omenie și adaptabilitate; el trebuie 
să fie învăţăt în toate artele libere, dar mai ales să ştie geometrie; pictorul trebuie să fie inventiv şi 
„să fie familiarizat cu poeţii, cu oratorii și ceilalți oameni ai culturii”, iar pentru a ajunge maestru, 
pictorul trebuie să cucerească arta treaptă cu treaptă, „prin silință, perseverență și studiu fără 
măsură” etc." 

Influenţa lui Alberti asupra patrimoniul de idei al Renașterii a fost uriaţă. El a configurat, 
în aliniamentele lui fundamentale, modul de gândire şi de cercetare specific esteticii artiştilor. 
Simplu spus, Alberti este creatorul paradigmei esteticii artiştilor care a propus, pentru prima dată 
în cultura europeană, o analiză ştiinţifică a procesului de creație artistică şi înțelegere a artei în 
genere. Această paradigmă a fost continuu rafinată de cei care i-au urmat lui Alberti, într-un mod 
cu totul semnificativ de Leonadro da Vinci, până în zorii modernităţii, respectiv până la 
descoperirea facultăţii gustului şi a valenţelor explicative ale lui sensus comunis de către filosofii 
englezi de secol XVIII, în frunte cu David Hume şi cu celebrul său studiu 7he Standard of Taste. 

În centrul acestei paradigme de cercetare, elaborate pe parcusul întregii Renaşteri de către 
artiştii teoreticieni, se află o estetică a demersului creativ centrată pe elaborarea unor principii 
şi reguli ale creaţiei artistice. 

Nucleul esteticii practicienilor artei este obiectul artistic focalizat de un fascicul complex 


de perspective de cercetare şi analiză. Obiectul artistic ocupă, astfel, o poziție solară pentru că în 


5 Ibidem, p. 66. 
57 Ibidem, pp. 66-78. 

funcție de modul în care este conceput se aliniază și celelalte concepte fundamentale ale esteticii 
artiştilor: natura ca model, imitaţia, asemănarea cu modelul, proporțiile, perspectiva, statutul artei 
şi artistului etc. Pe scurt, artiştii Renaşterii ne propun nouă, celor de azi, o ontologie a obiectului 
artistic. 

Leonardo da Vinci (1452-1519), prin activitatea şi opera sa enciclopedică, reprezintă 
simbolul omului renascentist care a transformat principiul de organizare mintală a lumii, 
coincidentia oppositorum enunțat de Nicolaus Cusanus, într-un mod de viață intelectuală şi 
artistică. Leonardo da Vinci este posesorul acelei „minţi sincretice” despre care spuneam că este 
pasionată să unifice, după principiul coexistenței organice, cele două universuri de reprezentări 
reciproc contradictorii: credință (religie, cunoaştere hermeneutică şi simbolică, perfecționare 
lăuntrică etc.) şi rațiune (cunoaștere științifică şi experimentală, proiecte terestre de viață, 
căutarea legitimă a plăcerii, cultivarea rafinamentului artistic etc.), care ne permite să susţinem că 
Renaşterea este o perioadă istorică distinctă în dinamica conştiinţei de sine europene. 

Unificarea valorică a întregii tradiții greco-latine şi creștine este realizată de Leonardo da 
Vinci în spiritul umaniștilor şi, deopotrivă, a ideilor lui Alberti, pe care le-a condus la perfecțiune 
într-o configurație devenită „clasică” şi emblematică pentru ceea ce înseamnă Renaștere. 
Leonadro este cel care articulează cel mai bine conștiința de sine a Renaşterii prin ceea ce am 
putea numi „spirit ştiinţific”, noutatea supremă pe care o aduce acestă epocă culturală în raport cu 
tradiția. Prin „spirit ştiinţific” vom înţelege folosirea sistematică și metodică a atitudinii naturale 
a minții noastre de a explora realitatea plecând de la ea însăşi, respectiv de la datele de observație 
ale simţurilor, prelucrate apoi prin calcul matematic şi prin măsurători geomentrice. 

Pentru Leonardo a face știință înseamnă o întrebuințare sistematică și riguroasă a acestei 
atitudini naturale exploratorii. Căci, se ştie, a fi om de ştiinţă nu înseamnă o profesie, ci un mod 
de întrebuințare a minţii, a resurselor de cunoaştere a gândirii. Dar, atenție! Vorbim despre „spirit 
ştiinţific”, adică despre maniera de a gândi în genul științei, şi nu despre „ştiință” ca domeniu 
autonom al culturii, care este, cum se ştie, invenţia exclusivă a Europei secolului al XVIII-lea. 

„Spirit ştiinţific” înseamnă o manieră de explorare a realității plecând de la datele de 
observaţie prelucrate matematic. Pe scurt, „spiritul ştiinţific” implică prelucrarea cantitativă, prin 
aplicarea ştiinţelor matematicii, la datele experienţei. Dar ce anume caracterizează „spiritul 
ştiinţific” pe care-l antrenează Leonardo în explorările enciclopedice pe care le face? În primul 


rând, Leonardo cercetează „cum sunt făcute lucrurile” pentru a le înţelege mecanismele intrinseci 

de funcționare. Prin urmare, întrebările lui sunt ştiințitifice, de tipul „cum?”, „în ce fel?”, „de ce 
aşa şi nu altfel?”, şi nu întrebări filosofice de tipul: „ce este?”. Leonardo raportează natura la 
natură şi nu la creatorul ei pentru că natura posedă, pentru omul Renaşterii, atributele divinității: 
eternitate, plenitudine, perfecţiune şi ordine. Religia lui Leonardo este, ca a tuturor artiştilor- 
cercetători, religia naturii”. 

Pe de o parte, Leonardo crede că restabileşte o comunicare cu natura, părăsită în vremurile 
„barbare”. Leonardo iubea natura similar iubirii creștinului pentru Dumnezeu. Întâlnirea cu 
natura are pentru el ceva din trăirea mistică a marilor pelerini și solitari. Natura îl umple de 
încântare şi admirație, fiind perfecțiunea pe care, pur şi simplu, o poţi privi. Aşa se explică, cum 
vom remarca, de ce ochiul, privirea, vederea sunt termenii cheie ai felului în care Leonardo 
înțelege cunoaștere. Natura, nume al lui Dumnezeu, este creatoare de opere. Ochiul reproduce în 
minte aceste opere ale naturii pe care pictorul le ia ca model, pentru a realiza cu mâinile replici 
ale operelor divine. „Ochiul prin care frumuseţea Universului este oglindită în cei ce-l contemplă, 
e de cea mai mare întâietate, încât cel ce s-ar învoi să-i piardă, s-ar lipsi de înfăţişarea întregii 
opere a naturii... Prin mijlocirea ochilor, sufletul îşi reprezintă felurimea lucrurilor din natură... 
frumuseţea lucrurilor constă în înfățişările lucrurilor, atât cele accidentale cât şi cele naturale, 
răsfrânte în ochiul omenesc.”5% 

De reținut este că atitudinea de iubire față de natură este dublată de o perspectivă 
exploratorie, analitică, fundată pe convingerea că ea este autonomă, adică se conduce după o 
ordine proprie deterministă și cauzală, invariabilă în timp. Natura studiată astfel, dezvăluie o 
ordine de succesiune cauzală şi temporală, ceva ce rămâne invariabil, în ciuda faptului că toate 
lucrurile se nasc şi pier. Leonardo este convins de faptul că această ordine este de natură 
matematică şi geometrică şi că între lucruri există anumite raporturi constante, anumite proporții 
ce pot fi cunoscute prin cercetări sistematice. Privind permanent natura şi experimentând-o în 
toate felurile, Leonardo a recompus desenând întreguri, dar plecând de la acele componente ce țin 
de structură şi funcție. Procedura lui de analiză este, simplificând lucrurile, următoarea: într-o 
primă instanţă, Leonardo identifică şi determină observaţional marile structuri pe care doreşte să 
le studieze; apoi, aceste structuri sunt descompuse în componente din ce în ce mai mici până la 


577 „Sufletul entuziast al Renaşterii — observă Robert Lenoble — avea cu atât mai multă nevoie de natura-mumă cu cât 
încerca mai tenace să se dispenseze de Dumenzeu-Tatăl al creştinismului... Religia naturii se constituie, prin urmare, 
ca un Ersatz al religiei propriu-zise în declin. Natura însăşi devine un Ersatz al dumnezeirii şi îi preia, treptat, toate 
atributele.” Vezi Andrei Pleşu, Pitoresc şi melancolie. O analiză a sentimentului naturii în cultura europeană, 
București, Editura Univers, 1980, p. 39. 

57% Leonardo da Vinci, Tratat despre pictură, traducere de V. G. Paleolog, Editura Meridiane, București, 1971, p. 22 

atingerea unei ultime diviziuni nedecompozabile, la entități simple şi indivizibile; se ajunge, 
astfel, la ceea ce Leonardo numeşte „principii prime”. Aceasta este cunoscuta procedură a 
analizei: pleci de la întreg pentru a-l descompune analitic până ajungi la principii prime, la ceva 
nedecompozabil. Urmează, apoi, drumul invers al sintezei: se pleacă de la principii prime şi se 
recompune în minte întregul, structural şi funcțional. Restabilirea ordinii în care interacționează 
elementele permite și o serie de abordări cantitative, matematice, de tipul proporțiilor ori a 
măsurătorilor. Astfel, Leonardo, între atâtea altele, face trecerea la ştiinţa calitativistă de tip 
aristotelic, fundată pe esențe şi propoziţii de predicaţie, la propoziţii de relație ce permit 
determinări cantitative şi matematice. 

Trebuie precizat însă, în acest context interpretativ, că Leonardo nu este ateu şi nici 
agnostic. El nu neagă existența divinității pe care o asumă, în fond, ca ipoteză de fundal. Pentru 
Leonardo lucrurile sunt deja făcute, iar Dumnezeu nu schimbă ordinea lumii pentru că, lumea, 
creația sa, e perfectă. Pe această bază, Leonardo încercă să facă el însuși lucruri noi, având 
continuu în minte modelul în care lucrurile lumii sunt deja făcute. Acesta este, în fond, şi 
conţinutul „imitaţiei”: să faci ceva în genul în care natura însăși a făcut de una singură. În acest 
context trebuie să plasăm și inițiativa experimentelor sale în multiple domenii, pentru că 
Leonardo era convins că natura trebuie „provocată” să se „arate” aşa cum este. În rezumat, natura 
se arată doar celui care ştie s-o privească şi s-o provoace. Mai mult decât atât! Cunoașterea 
naturii este chiar şi sursa imaginaţiei creatoare, artistice”. 

În consecință, privirea lui Leonardo asupra lumii este instrumentală, utilitară şi practică, 
nu filosofică. Cercetezi natura ca să afli cum e deja făcută cu scopul de a face şi tu, luând-o ca 
model, lucruri folositoare atât în ordine pragmatică, dar şi artistică. Cunoașterea pe care o 
propune Leonardo este „tehnică”, dacă prin acest cuvânt înțelegem că a şti înseamnă a cunoaște 
mecanismele de funcționare a lucrurilor. Nu ştii cu adevărat un lucru până nu îl re-construiești în 
minte ca un mecanism ordonat, raţional. Rațiunea în acest caz înseamnă calcul, mod de 
organizare, manieră ordonată de funcționare. 

De reţinut e că Leonardo nu propune o cunoaştere teoretică, conceptuală sintetizată în 


judecăţi, raționamente şi sisteme de enunţuri, într-un cuvânt, teorii. Cunoaşterea științifică pentru 


5 Vasari povesteşte un episod legat de împrejurările, destul de hazlii, în care Leonardo a fost pus în situaţia să 
picteze un scut într-o manieră în care presupusul duşman din față să fie înspăimântat: „În acest scop, Leonardo a 
adus, într-o încăpere în care nu pătrundea decât el, tot felul de șopârle, greieri, şerpi, fluturi, lăcuste, lilieci şi alte 
asemenea jivine, care mai de care mai ciudate şi luând şi de la unele şi de la altele câte ceva, a scos un monstru 
cumplit şi înspăimântător...” Vezi Giorgio Vasari, op. cit., vol. II, p. 9. 

Leonardo e legată de imagine. În multe privințe, Leonardo face știință, precum Alberti, ca pictor. 
El cunoaște lucrurile, desenându-le. „Mijloc infailibil de investigare a realității şi în acelaşi timp 
mijloc de abstractizare și armonizare a lucrurilor disparate, desenul său făurit de intelect iese din 
experienţă şi se întoarce în experiență. Desenul este pentru Leonardo un limbaj interior al 
cugetării şi exterior al figurației, în acelaşi timp, operă artistică și intrument tehnic de cercetare 
ştiinţifică.5% 

Cunoașterea științifică e, pentru Leonardo, în primul rând, fenomen de apariție, imagine, 
reprezentare. Cunoaşterea prin cuvânt şi concepte este ceva secundar, derivat. Omul are acces la 
cunoașterea lumii prin imagini desenate, pentru că mintea omenească funcționează ca o „oglindă” 
— lucrurile lumii se răsfrâng în conştiinţa care „vede”. Imaginile sunt similare lucrurilor, sunt 
aidoma lor. Ideea de asemănare este esenţială în procesul de comparare a „lucrurilor deja făcute” 
şi a „lucrurilor făcute de om”. Cele două ordini ale lumii, ordinea naturii şi ordinea omului se 
întâlnesc prin asemănare. „Cunoașterea — imagine” propune oglindiri ale naturii, reprezentări ale 
modelului lumii. Cunoașterea este, astfel, intim legată de ceea ce e vizibil, observațional. Organul 
care cunoaşte este „ochiul” şi nu „inima” așa cum, urmându-l pe Aureliu Augustin, au susținut 
toți marii teologi creștini. Scopul cunoașterii nu este mântuirea, ci acțiunea eficientă de dominare 
a naturii, producerea de civilizaţie prin tehnologie, deopotrivă, de artă, opere artistice. Această 
cunoaștere poate fi predată, învățată şi experimentată. Prin Leonardo, Renașterea produce o 
răsturnare a modului în care se realizează cunoașterea. Ea trece de la ceea ce e metafizic, pur şi 
esențial, la pământesc, experimental și instrumental. 

Cuvântul-cheie al acestui model de cunoaştere este experienţa în cel puțin trei sensuri 
majore: de izvor al cunoaşterii, criteriu de discriminare și ierarhizare între anumite tipuri de 
cunoştinţe și, în sfârșit, metodă de verificare, de punere la probă şi validare a cunoştinţelor. „Se 
numește mecanică orice cunoştinţă izvorâtă din experiență, şi științifică aceea care se naște şi ea 
sfârşit în mintea omului; sunt pe jumătate mecanice cunoștințele care se nasc din ştiinţă şi se 
isprăvesc în meșteşugul mâinilor. În ce mă priveşte, găsesc că sunt zadarnice şi furnicare de 
greşeli acele ştiinţe care nu se trag din experienţă, această mumă a oricărei certitudini, precum și 
cele care nu-şi găsesc sfârşitul într-o experiență bine câștigată — cu alte cuvinte nici când obârşia 


lor, nici mijloacele, nici ţinta lor nu trece prin vreunul dintre cele cinci simţuri.”*% 


55 Gheorghe Ghiţescu, Leonardo da Vinci și civilizaţia imaginii, cuvânt-înainte de Corneliu Baba, prefaţă de Adina 
Nanu, Bucureşti, Editura Albatros, p. 86. 
551 Leonardo da Vinci, op. cit., p. 27. 

Remarcăm faptul simplu că Leonardo are o preferință exclusivă pentru „experienţa 
externă” fundată pe datele simţurilor. Tot ce nu provine din această experiență externă și nu se 
întoarce la ea, generează dispute sterile care au doar aparenţa cunoașterii. Practica medievală a 
celebrelor dispute dintre teologii-filosofi, cunoscutele „turniri verbale”, sunt respinse de 
Leonardo, subliniind faptul elementar că „ştiințificitatea” unei cunoașteri ține de ceea ce e 
intersubiectiv testabil. Prin urmare, cunoașterea științifică întruneşte, în interiorul comunității 
oamenilor de ştiinţă, o unamitate de vederi fundate pe evaluările obiective ale experiențelor 
externe la care cu toţii avem acces. „Adevăratele ştiinţe sunt cele în care experiența a fost însușită 
prin simţuri și a închis astfel gura certăreților şi nu hrănesc cu vise pe cei care cercetează și merg 
pas cu pas către adevăratele cunoștințe dintâi, aşa cum se petrec în principiile matematicilor, în 
număr şi măsură, adică în aritmetica şi geometria ce se ocupă cu supremul adevăr al cantității 
discontinue şi continue.”5? 

Prin Tratatul de pictură Leonardo aduce în prim-plan problema criteriilor adevărului în 
artă. Dacă arta este o formă de formă de cunoaștere şi produce adevăr, atunci cum distingem între 
adevărul (frumuseţea) şi falsul (urâtul) unei opere de artă? Leonardo nu insistă asupra acestei 
chesiuni considerând-o de la sine înţeleasă. Arta produce imagini ale naturii și omului și prin 
urmare criteriul este asemănarea cu modelul imitat, iar operaţia intelectuală implicată în acest 
proces de raportare a imaginii la original este compararea. Dacă o operă „imită” natura cu 
fidelitate, adică dacă „re-produce” structural datele ei matematice, atunci opera este frumoasă. 
Dar Leonardo nu se opreşte asupra mecanismelor de comparare, probabil şi având convingerea 
că ochiul are capacitatea de a distinge instantaneu asemănarea sau neasemănarea unei imagini cu 
obiectul ei. Numai că problema asemănării şi neasemănării, cât şi a criteriilor după care se face 
compararea este extrem de complexă şi contoversată. Ea e deschisă, cum se ştie, de către Platon 
în dialogul Parmenide şi reluată de Aristotel în Metafizica în celebrul argument al celui de-al 
treilea om, fără să se propună rezolvări consistente. Modelul şi imaginea, originalul şi copia, 
seamănă între ele în raport de ceva anume, de un criteriu ce aparţine în comun entităților 
comparate. Or, găsirea acestui element comun este plină de aporii. Pe de altă parte, asemănarea şi 
adecvarea la original a copiei, este totdeauna graduală. Albrecht Dürer cum vom remarca, 


redeschide această problemă propunând o soluţie ingenioasă de rezolvare. 


* Ibidem, p. 28. 

„Spiritul ştiinţific” pe care-l încarnează Leonardo, ca emblemă a lumii renascentiste, are şi 
o particularitate ce trebuie continuu luată în seamă. Acesta unifică, în aceeași conștiință a 
artistului-cercetător, cele trei valori cardinale transformate, la nivelul întregii umanităţi, în 
aspirații şi direcții către care ne îndreptăm: adevărul, binele și frumosul. Spre deosebire de 
perioada modernă, postkantiană, a culturii europene care a trasat veritabile ziduri între domenii — 
preocupările ştiinţifice legate de adevăr au fost despărțite de investigațiile etice legate de bine şi, 
în același timp, de cercetările estetice, legate de frumos — valorile cardinale în lumea Renaşterii 
sunt într-un dialog continuu în interiorul „spiritului științific”. Convingerea lui Leonardo era că 
omul poate să-şi edifice o viață bună şi frumoasă, plină de bucurii şi desfătări, doar prin 
cunoașterea adevărului și a transformării lui în principii de acţiune. Cunoaşterea este instrumentul 
fericirii, desfătării şi iubirii semenilor. Ignorantul nu poate avea nici o viață bună şi nici una 
fericită. 

Acestea sunt elementele ce dau conţinut ideii de „spirit ştiinţific” promovat de Leonardo 
în întreaga sa operă ştiinţifică, tehnologică și artistică. Ele sunt, cum se spune astăzi, datele de 
fundal ale gândirii lui Leonardo, convingerile lui intime, ce pot fi transformate într-o grilă de 
lectură a celei mai importante lucrări aparținând esteticii artiștilor din întreaga Renaștere, 
respectiv Tratat despre pictură a lui Leonardo, apărut postum în 1651. 

Tratatul despre pictură este o lucrare revoluţionară, cu o valoare epistemologică, 
filosofică şi estetică ce o plasează în rândurile capodoperelor scrise ale Renașterii. Prin Leonardo, 
Renaşterea afirmă că realitatea vizibilă, observațională, cea care poate fi detectată cu simţurile, 
este superioară celei invizibile care poate fi doar imaginată și gândită. Prin urmare, distincția 
dintre sensibil şi inteligibil, dintre superioritatea inteligibilului asupra sensibilului, cea care a 
constituit nucleul dur al tradiției de inspiraţie platonică, a fost mult slăbită, iar în cercetarea 
naturii abandonată. Leonardo este cel care instituie definitiv supremaţia lui Aici. În acelaşi timp, 
lucrarea ilustrează din plin ideea că, în esenţă, Weltanschauung-ul renascentist este modelat de 
către artiști și nu de filosofi ori teologi. În sfârșit, Tratatul despre pictură inaugurează şi o nouă 
tradiție în cultura europenă, tradiția modernă, care se fundează pe simţul văzului şi nu pe cel al 
auzului. Cultura medievală a fost dominant, cum arătam, o cultură orală, îndatorată urechii. lisus 
şi-a propagat învăţătura prin predici şi nu prin texte scrise. Or, odată cu Leonardo, cultura orală 
intră în declin pentru a face loc culturii ochiului, chiar dacă Leonardo se referă strict la pictură şi 


consideră că poezia şi literatura sunt inferioare artelor vizuale. Exagerarea lui Leonardo nu 

minimalizează observația lui profetică. „Ochiul, căruia i se zice fereastra sufletului, este calea cea 
mai de seamă prin care poate cineva să privească de-a dreptul, şi din plin opera nesfârșită a 
Naturii. Urechea vine în al doilea rând; ea se înnobilează ascultând poveştile lucrurilor pe care 
ochiul le-a văzut.” 

Axiomele pe care se sprijină întregul tratat formează un întreg coerent: pictura, în calitatea 
ei de artă liberală, este cea mai înaltă formă de cunoaştere științifică pentru că încorporează în ea 
ştiinţele matematice (geometria și aritmetica), ştiinţele experimentale (optica, biologia cu părțile 
ei componente, anatomia Și fiziologia, fizica şi chimia) și aplicaţiile tehnologice aferente ştiinţei; 
pictura produce cunoaștere şi adevăr cu valabilitate universală; izvorul acestei cunoaşteri se află 
în procesul obiectiv al vederii naturale; ochiul deţine o supremație cognitivă prin raportare la 
toate celelalte simţuri — auzul, mirosul, tactilul şi gustul livrează o cunoaștere incertă; cunoașterea 
prin imagine este superioară cunoaşterii prin cuvinte; pictura este superioară poeziei, dar şi 
sculpturii; pictura se identifică cu ştiinţa şi cunoaşterea însăşi, fiind obiect de adoraţie similar cu 
adorarea naturii divine. „Această ştiinţă se află în acelaşi raport cu divina natură ca şi operele ei 
cu ale naturii însăşi; iată pentru ce ne închinăm ei.” 

Riguros vorbind tratatul lui Leonardo nu este doar despre picură, ci despre știință şi 
cunoaștere. Așa cum Newton, mai târziu cu aproape două secole, a identificat ştiinţa în genere cu 
fizica, tot astfel şi Leonardo a identificat pictura cu ştiinţa în genere. Pictura nu este o ştiinţă, 
alături de celelalte forme de cunoştere ştiinţifică: pictura este ȘTIINȚA. 

Tratatul de pictură are opt părți. Prima parte, Paragone (în italiană, „comparare”) este un 
elaborat teoretic în care Leonardo fixeaxă, în patruzeci de mici subcapitole, statutul ontologic și 
epistemologic al picturii, în calitatea de ştiinţă supremă, pe care o compară cu poezia şi sculptura. 
Celelalte şapte capitole urmează modelul albertian de abordare a strategiilor de creație prin 
formularea de observaţii şi generalizări ale experiențelor profesionale proprii sau preluate prin 
tradiție, cât şi o serie de prescripţii „tehnice” legate de teoria proporţiilor ori a perspectivei. Ne 
vom opri pentru câteva scurte comentarii la primul capitol pentru a sublinia importanţa 
revoluţionară a esteticii lui Leonardo în articularea conştiinţei de sine științifice și artistice a 
Renaşterii, urmărind logica internă a argumentației sale. 

Paragone este un text emblematic pentru estetica renascentistă „clasică”, devoalând atât 


datele esențiale ale argumentelor care au transformat pictura şi sculptura în arte liberale, cât şi 


583 Ibidem, p. 17. 
584 Ibidem, p. 25. 

modul de articulare a paradigmei științifice de abordare a demersului artistic. Leonardo îşi asumă, 
în mod explicit, rolul de teoretician al artei fiind convins că pictura a fost devalorizată social 
pentru că pictorii nu au pledat în propria cauză prin scris. „Dacă pictorii ar fi fost în stare să-şi 
laude isprăvile lor prin scris... de bună seamă, cred eu, că n-ar avea pictura un nume atât de 
prost.5%5 

Argumentarea lui Leonardo, deşi repetitivă tematic, este sistematică şi poate fi lesne 
rezumată. Astfel, pictura este o formă de cunoaştere ce produce un adevăr universal, o activitate 
ştiinţifică pentru că ea derivă, susține Leonardo, din principii prime indubitabile şi pe deplin 
asigurate. Aceste principii, ce-şi au izvorul în minte, sunt comune geometriei euclidiene și posedă 
o recunoaștere universală: punctul, linia, suprafaţa, volumul etc. Cu ajutorul lor, experienţa este 
sintetizată, ordonată şi asimilată, în judecăţi de cunoaştere pe care tot mintea le produce. Relaţia 
de cunoaştere se produce, aşadar, în cercul minţii, al conștiinței omenești, alcătuită din suflet, 
rațiune (Leonardo nu distinge între „suflet” şi „rațiune”) şi „ferestrele sufletului”, cele cinci 
simțuri producătoare de experiență. Doar unitatea dintre aceste „trude ale minţii” (în italiană 
discorso mentale) cu experienţa „cea fără de care nimic nu se poate dovedi ca cert” produce 
cunoaștere ştiinţifică. 

Prin urmare, în funcție de experienţa instituită drept criteriu al cunoașterii certe, Leonardo 
propune o ierarhie a cunoaşterii. Pictura, cunoașterea prin imagine, este superioară cunoaşterii 
prin cuvânt, similar relației dintre corpul real şi umbra acestuia. „Pe când poezia îşi întemeiază 
exprimarea pe închipuirea unor litere, pictura se exprimă chiar în afara ochiului ce primeşte 
asemuirile ca şi când ar fi fost reale. ..”5% Cunoașterea prin pictură este superioară poeziei pentru 
că ea produce un limbaj universal pe care-l înțeleg nu numai oamenii de pretutindeni, indiferent 
de limba pe care o vorbesc, ci chiar şi animalele. Mai mult decât atât, pictura este oglinda naturii 
însăşi, ea arată nemijlocit opera divinității, în vreme ce poezia lucrează cu vorbele şi cuvintele 
făcute de oameni. Apoi, superioaritatea picturii se manifestă prin unicitatea ei. În vreme ce cărțile 
se multiplică, pictura rămâne „unică şi nobilă şi prin unicitatea ei aduce omagiu autorului; rămâne 
singură şi niciodată nu dă naştere la copii cu aceeaşi valoare cu ea însăşi”. Spre deosebire de 
poet care-şi foloseşte doar imaginaţia proprie pentru a crea, pictorul produce deopotrivă atât 


opere de imaginație, cât şi de imitație a naturii nemărginite. Vederea nemijlocită este superioară 


585 Ibidem, p. 18. 
55 Ibidem, p.12. 
557 Ibidem, p.13. 

închipuirii şi imaginaţiei. Diversitatea lucrurilor văzute cu ochiul depăşeşte cu mult puterea de 
imaginaţie a poetului. În ordine ontologică, faptele de oservaţie, experienţele nemijlocite ce-și au 
izvorul în natură, sunt superioare asocierii cuvintelor şi raționamentelor abstracte. Disputa dintre 
pictură şi poezie se încheie în fraze antologice. „Toate lucrurile ce se află în cosmos prin esență, 
prezenţă sau ficţiune, pictorul le are mai întâi în minte, apoi le trece în mâini, iar acestea sunt într- 
adevăr în stare să alcătuiască o armonie îmbrăţişată de văz cu însăși realitatea. Pictura slujeşte 
unui înțeles mai înalt decât poezia şi e în stare să redea cu mai mult adevăr decât poetul 
înfățişările operelor din natură; mai multă demnitatea au operele naturii decât cuvintele, opere ale 
omului; între operele omului şi acelea ale naturii se află tot atâta îndepărtare cât este de la om la 
Dumnezeu. "558 

De asemenea, pictura este superioară poeziei pentru că obiectul ei de exercițiu este similar 
cu al filosofiei naturale. Pictura e filosofie, susține Leonardo, pentru că şi ea are ca obiect natura 
în mișcare şi transformare. Dar, pictura este superioară şi filosofiei pentru că ea are o legătură 
intimă cu natura prin intermediul ochiului care deţine, prin raportare la celelalte simţuri, o 
supremație cognitivă pentru că el se înşală cel mai puţin. Datorită acestei nemijlociri a văzului 
„pictura e ştiinţă şi fiică legitimă a naturii, pentru că toate cele văzute sunt născute din natură, de 
unde se trage pictura. O vom numi deci, pe bună dreptate, nepoata naturii și înrudită cu 
Dumnezeu”**. Identitatea de obiect dintre pictură şi filozofia naturală — natura în mișcare şi 
transformare — arată că Leonardo era un bun cunoscător al filosofiei lui Aristotel, în mod special 
al lucrării Fizica, în curpinsul căreia Stagiritul a propus cea mai complexă viziune a Antichității 
asupra lumii naturale, folosindu-se de concepte precum: principii prime, materie, formă, 
privaţiune de formă, cauză, schimbare, mişcare, loc, vid, timp, etc., concepte la care Leonardo, în 
calitate de pictor, face dese referiri. Probabil că acestă realitate compusă — obiectul picturii este 
comun cu cel al filosofiei naturale — i-a inspirat lui Paul Valery celebrele fraze: „ Leonardo e un 
pictor; afirm că pictura e filosofia lui. Într-adevăr, o spune el singur; iar el vorbeşte de pictură 
cum se vorbeşte de filosofie: adică raportează totul la aceasta. El îşi face despre această artă (ce 
pare, faţă de gândire, atât de particulară și incapabilă să satisfacă întreaga inteligență) o idee 


nemăsurată; o consideră ca pe un ultim scop al strădaniilor unui spirit universal.” 


588 Ibidem, pp.14-15. 

* Ibidem, p.15. 

*% Paul Valery, Leonardo și filosofii, 1929, (Scrisoare lui Leo Ferrero) în vol. Introducere în metoda lui Leonardo da 
Vinci, ediţia a Il-a revizuită, traducere şi adnotări de Şerban Foarţă, Piteşti, Editura Paralela 45, 2002, p. 86. 

Leonardo argumentează cu aceeaşi consecvență nu numai superioritatea picturii asupra 
poeziei, ci şi asupra muzicii și sculpturii. Spremaţia cognitivă a vederii față de auz şi a 
experienței senzoriale față de imaginație este invocată şi în cazul muzicii, inferioară picturii și din 
perspectiva duratei în timp. „Pictura întrece muzica şi domneşte asupra ei pentru că ea nu piere de 
îndată ce se naște precum nefericita muzică.”*! În schimb, argumentarea suremaţiei picturii față 
de scuptură l-a pus pe Leonardo în dificultate, întrucât ceea ce se spune despre pictură, faptul că 
este o ştiinţă fundată pe văz şi experienţă, trebuie să se spună şi despre sculptură. Cu toate 
acestea, Leonardo susține că „sculptura nu este o ştiinţă, ci un meşteşug foarte mecanic, deoarece 
trupeşte îl face să asude pe cel care o îndeplinește” 5”. 

Remarcăm felul în care şi Leonardo împărtășește prejudecata tradițională care deosebea, 
după criteriul efortului fizic, între artele liberale şi artele mecanice. Cu toate acestea, Leonardo 
trebuie să conceadă că și sculptura este artă liberală. „Între sculptură şi pictură nu găsesc altă 
deosebire, în afară de aceea că sculptorul îşi duce până la capăt opera cu o mai mare oboseală 
trupească decât pictura.”* În multe privinţe, Leonardo trebuie să se contrazică pe sine pentru că 
atributele esenţiale ale picturii aparțin şi sculpturii. Conștient de acest fapt, Leonardo invocă chiar 
experiența personală de sculptor. „M-am îndeletnicit nu mai puțin cu sculptura decât cu pictura; 
făcând şi un şi alta deopotrivă, cred că pot hotărî care este superioară și la care dintre ele este mai 
greu de lucrat și care este mai desăvârșită.” Fireşte că invocarea unei experienţe proprii nu ţine 
loc de argument. Inventivitatea argumentativă a lui Leonardo — faptul că pictorul are la îndemână 
„zece feluri de a-și duce opera la bun sfârșit”, faptul că pictorul utilizează lumina şi culoarea ori 
că mesajul picturii este mai adânc etc. — nu a convins lumea artistică renascentistă, fapt care i-a 
adus critici acerbe din partea multor sculptori, inclusiv din partea lui Michelangelo. În mod 
special, următoarea frază a lui Leonardo a fost continuu contestată: „Pictura e de mai multă 
judecată, mai mare meșteşug şi mai mare mare minunăţie decât sculptura, pentru că ea cere ca 
mintea pictorului să pătrundă în însăşi esenţa naturii și să devină tălmaci între natură şi artă, 
discutând cu ea pricinile imaginilor ei, izvorâte din legitatea ei, precum și despre chipul în care 
asemănarea obiectelor înconjurătoare concordă cu adevăratele imagini din pupila ochiului.” ®5 Nu 
vom insista asupra acestui episod, în jurul căruia, datorită potențialului publicistic, încă mai curge 
51 Leonardo da Vinci, op. cit., p. 27. 

52 Ibidem, p. 29. 
*% Ibidem. 


54 Ibidem, p. 30. 
*% Ibidem, p. 33. 

multă cerneală” *, pentru că dezbaterea este, din perspectiva esteticii, sterilă sub aspect teoretic. 


Cert este că estetica lui Leonardo oferă „trăsăturile principale ale esteticii Renașterii. Ea este un 
elogiu adus frumuseţilor naturii, căreia raţiunea omenească îi adaugă valori noi”. 

Privit din perspectiva propriei noastre paradigme de înţelegere a artei, frumoului şi trăirii 
esetice, tratatul lui Leonardo este plin de inexactități ştiițifice, prejudecăți culturale şi filosofice. 
Teoria asupra ochiului şi văzului, piesa cea mai importantă a argumentaţiei tratatului, este 
reducționsită pentru că Leonardo se concentrează doar pe aspectele legate de privirea naturală, 
făcând totală abstracție de privirea culturală. Cu alte cuvinte, ochiul nostru funcționează ca o 
lentilă deformată, în sensul că noi vedem lucrurile în funcție de ceea ce noi înşine punem în ele. 
Actul privirii este un act de intepretare extrem de complex, ce poate fi cunosctul doar de pe 
platforma unei gândiri reflexive”. Pe scurt, Leonardo nu intuieşte câte aporii ascunde gândirea 
naturală pe care el o consideră „divină” şi pe deplin asigurată din punct de vedere ştiinţific. 
Criticile ar putea continua, fireşte, şi în alte direcții. Dar nu acest fapt este important pentru 
abordarea de față care şi-a propus să înțeleagă epoca Renaşterii plecând de la ea însăşi şi să 
surprindă prin argumente teoretice modul de articulare a paradigmelor estetice cât și mecanismele 
de trecere de la o paradigmă estetică la alta. 

Tratatul despre pictură a lui Leonardo rezumă, cum arătam, imaginea despre sine a 
Renaşterii și în această calitate el se instituie ca unul dintre cele mai importante documente de 
epocă. Nimeni nu poate înțelege din interior această epocă fără să citească şi să mediteze pe 
marginea tratatului lui Leonardo. Pe de altă parte, valoarea acestui tratat este sistematică, nu doar 
istorică, atât pentru practicianul artei, pentru artist, cât şi pentru teoretician, fie el istoric al artei 
sau filosof. Demersul artistic al oricărui pictor figurativ, de pildă, se poate îmbumătăți substanțial 
urmându-l pe Leonardo, în vreme ce teoreticinaul găseşte aici datele fundamentale ale paradigmei 
ştiinţifice de analiză a artei. Nu am greşi dacă am susține că paradigma analitică de înţelegere şi 


abordare a fenomenului artistic datorează extrem de mult „spiritului științific” — sinteză între 


5 Vezi şi lucrarea recentă ce propune o evaluare „finală” a acestei dispute pictură vs. sculptură, inclusiv prin apel la 


un excepţional material iconografic, Jonathan Jones, The Lost Batlles. Leonardo, Michelangelo and the artistic duel 
that defined The Renaissance, Alfred A. Knope, New York, 2012. 

57 Gheorghe Ghiţescu, op. cit., p. 99. 

5 Prelucrarea vizualului de către creier şi minte conduce la o modelizare a datelor externe al cărui rezultat 
corespunde unui obiect fără a fi totuşi replica lui exactă... Imaginea, odată cu abordarea ştiinţifică a văzului, este 
determinată aşadar deja ca presupunând totodata asemănare şi neasemănare, un Acelaşi şi un Altul.” (Cf. Jean- 
Jacques Wunenburger, Filosofia imaginii, traducere de Muguraş Constantinescu, îngrijire şi postfață de Sorin 
Alexandrescu, lași, Editura Polirom, 2004, pp. 23-24) 

matematică şi experiență — propus şi cultivat de Leonardo într-un mod exemplar pentru întreaga 
cultură europeană modernă. 

Albrecht Dürer (1471- 1528), prin personalitatea sa enciclopedică, similară la nivelul 
curiozităţii, preocupărilor şi realizărilor sale artistice şi teoretice cu Leonardo, ilustrează în spaţiul 
culturii germane, dominată de protestantism, ideea că Renașterea este un fenomen general 
european, chiar dacă centralitatea artistică a Italiei, prin exemplul orașelor-muzeu, Florenţa, 
Veneţia, Roma etc. nu poate fi negată. „Italia şi Nordul, secolul al XV-lea medieval şi secolul al 
XVI-lea modern, goticul şi Renașterea, talent spontan și natură reflexivă, cunoaștere și 
experiență, instinct artistic şi supunere deliberată față de regulile geometriei şi opticii, artist şi 
gânditor, pictor şi scriitor, tehnician și estetician — iată elementele disparate care s-au combinat în 
persoana lui Diirer.”5* 

Dacă enciclopedismul preocupărilor îl apropie de Leonardo, tipul de personalitate a lui 
Diirer are mai degrabă elemente comune venite pe linia lui Aureliu Augustin, în sensul că 
vorbeşte despre artă din interiorul credinţei şi, totodată, anticipându-l pe Descartes, vorbeşte 
continuu despre sine şi despre propriile experienţe de viaţă şi artistice. Pe de altă parte, Diirer este 
primul teoretician al Renașterii care promovează consecvent eul artistic, individualitatea proprie: 
îşi datează şi semnează lucrările, iar viziunea sa teoretică este redactată, într-un stil sobru şi clar, 
la persoana întâi. Dürer își asumă germanitatea sa şi lucrează nu doar în folosul său ci, ținând 
cont de „firea germanilor”, așa cum mărturiseşte de mai mule ori, pentru comunitatea în care s-a 
născut. Legând arta de moralitate şi de naționalitate, Dürer are faţa îndreptată mai degrabă către 
viitor, către modernitate, de vreme ce tradiția greco-latină este văzută doar ca instrument ce te 
ajută să parcurgi un drum propriu atât în viaţă, cât şi în artă. În sfârşit, Dürer a fost o personalitate 
interculturală. A călătorit în Italia cu scopul de a-și desăvârși tehnica artistică și de a învăța 
abordarea ştiinţifică a artei de la marii artişti inovatori italieni. A vizitat mai multe curți princiare 
europene şi a călătorit în Țările de Jos. A fost la curent cu toate ideile estetice care circulau în 
epocă, fiind atras mai ales de teoria perspectivei, aşa cum o teoretiza Luca Pacioli, şi a proporților 
a lui Vitruviu, conducându-le însă într-o direcție proprie, în acord cu experienţa sa individuală de 


artist şi teoretician al artei, cu datele personalităţii sale omenești şi artistice“. 


*% Wladyslaw Tatarkiewicz, Istoria esteticii, vol. III, ed. cit., p. 376. 
5% Vezi Introduction by Alfred Werner, în vol. The Writings of Albrecht Dürer, Philosophical Library, New York, 
1958, pp. IX — XVII. 

Opera sa artistică, pictură, gravură, desen, a fost dublată de preocupări teoretice dominate 
de înţelegerea proporțiilor corpului uman, a perspectivei matematice şi a legăturii acesteia cu 
mesajul artistic, precum şi cu cercetări nemijlocite asupra naturii“. A publicat în viaţă doar o 
parte dintre proiectele sale teoretice enciclopedice, între care şi un tratat despre măsurători. A 
plecat din viaţă lăsând o serie de manuscrise cu valoroase idei estetice tipice pentru lumea 
Renaşterii, dar şi cu observaţii perene asupra artei şi frumosului. 

Dürer tematizează arta şi frumosul, cum spuneam, din interiorul credinţei creștine 
catolice, dar şi protestante. Ideea creaționistă, lumea este făcută de Dumnezeu, sinteză a tuturor 
atributelor maximale, frumuseşte, bunătate, cunoaştere etc., dimpreună cu ideea de graţie divină, 
de factură protestantă, fac parte din lumea datelor de fundal ale gândirii lui Dürer pe care le 
găsim prezente şi în viziunea sa estetică. Dürer, precum Augustin altădată, îşi asumă credința ca 
fundament pentru cunoașterea naturii, opera perfectă prin care Dumnezeu arată oamenilor faţetele 
adevăratei frumuseți. Prin urmare, fundamentele cunoaşterii estetice se află în opera divinității pe 
care artistul trebuie s-o ia drept sursă de cunoaștere a adevărului, izvor de inspiraţie şi scop al 
creaţiei artistice. 

Drumul pe care-l recomandă Dürer artiștilor este de la cunoaştere la creație artistică. Doar 
cel care cunoaşte adevărul este în măsură, prin talentul său, să producă opere asemănătoare cu 
operele lui Dumnezeu. Adevărul şi cunoașterea ştiinţifică premerg activitatea de creaţie artistică. 
„Fără o ştiinţă adevărată, oare cine ar putea să ne lămurească asupra frumuseții? Căci socot că nu 
există nici un om, care să poată cuprinde cu mintea frumuseţea supremă ce se află în cea mai 
măruntă creatură în viaţă, ca să nu mai vorbesc despre om, care este o făptură osebită a lui 
Dumnezeu... Sunt de acord că cineva poate să gândească şi să facă un tablou mai frumos și poate 
să facă şi să înțeleagă temeiurile frumuseţii mai bine ca un altul. Însă niciodată în asemenea 
măsură, încât să nu găsească ceva şi mai frumos. Căci pentru asemenea operă minea omului nu e 
de ajuns. Doar Dumnezeu singur cunoaște așa ceva, iar acela căruia îi va dezvălui taina va ști şi el 
de asemenea. Singur adevărul arată care ar putea fi cea mai frumoasă înfăţişare şi proporție a 


omului, şi nu alta.” 


©! Cunoscuta gravură în lemn Desenator desenând un portret reprezintă o ilustrație a felul în care complexa teorie a 
perspectivei poate fi realizată într-o pictură-fereastră. Diirer, deseori, lasă imaginile să vorbească convins, ca şi 
Leonardo, că forța acestora are un mai mare impact emoţional decât orice cuvinte şi raționamente valide. 

©? Albrecht Dürer, Tratatul despre proporții, în vol. Hrana ucenicului pictor, antologie, introducere şi note de Adina 
Nanu, în românește de Nicolaie Reiter, București, Editura Meridiane, 1970, p. 145. 

Aşa se explică de ce Diirer își suspendă judecata în ceea ce priveşte definiția Frumosului, 
preferând să vorbească despre „frumuseţe” ca proprietate a lucrurilor create de către Dumnezeu. 


2603 Etalonul” acestei 


„Ce este frumuseţea eu nu ştiu, deși ea este o însușire a multor lucruri. 
frumuseți este fireşte omul, scopul creaţiei divine. Prin urmare, discuţia despre Frumosul în 
genere este abandonată în favoarea „frumuseţii” și a etalonului acesteia, ființa omenească. Dar 
cum putem determina acest etalon? Dürer, consecvent cu sine, îşi suspendă şi aici judecata, pe 
motiv că Dumnezeu nu a mărturisit nimănui care este etalonul frumuseţii omului. De aici 
trebuința unor cercetări proprii. Ceea ce avem noi la dispoziție sunt opiniile omeneşti despre 
frumuseţe unele mai îndreptățite, altele mai puțin îndreptățite. „Căci cercetezi adesea două sute 
sau trei sute de oameni fără să găseşti decât una sau două părți frumoase, ca să poate fi folosite... 
Căci din multe lucruri frumoase se adună frumuseţea, în același fel cum şi mierea este strânsă de 
la mai multe flori.” Aceste opinii îşi au izvorul în vedere, organul nostru cognitiv cel mai de 
preţ — influenţa lui Leonardo este evidentă —, dar şi în cunoaşterea noastră omenească legată de 
ştiinţa proporțiilor și a transpunerii acesteia în practici de viaţă şi practici artistice. 

A vorbi despre frumuseţe în mod convingător implică, aşadar, cunoaştere, știință. „Arta 
picturii nu poate fi judecată cum trebuie decât de către aceia, care ei înşiși sunt pictori buni. Însă 
celorlalţi le este ascunsă, ca o limbă străină.” Frumuseţea poate fi „calculată” şi descifrată prin 
intermediul proporţiilor şi a tipului de demers creativ. Or, arată Dürer, din păcate știința marilor 
maeștrii ai trecutului picturii a fost pierdută ori distrusă de „duşmanii artei care disprețuiesc 
aceste lucruri”. Plecând de la această realitate tristă, Dürer îşi propune să facă publice propriile 
cercetări şi să scoată la lumina zilei „tot ceea ce ştiu şi asta de dragul tinerilor iscusiţi care iubesc 
arta mai presus decât aurul şi argintul”*%. 

Trebuie spus clar că asemănarea de viziunea estetică pe care o putem stabili între 
Leonardo şi Dürer nu trebuie judecată simplist şi epigonal. Dürer nu este un epigon al lui 
Leonardo, chiar dacă şi el împărtăşeşte paradigma științifică de cercetare a artei, în mod special 
modelul de investigare riguroasă a demersului artistic, desăvărşit de Leonardo în Tratatul despre 
pictură. Dürer vorbeşte plecând de la experinţele sale artistice şi de reflecţie şi o face chiar mai 
prudent decât Leonardo. Mai mult decât atât, Diirer avansează un punct de vedere relativist 


asupra cercetării subliniind, de multe ori, că există în orice problemă mai multe opinii uneori la 


43 Ibidem, p. 100. 
%4 Ibidem. 

%5 Ibidem, p. 98. 
56 Jbidem, p. 99. 

fel de îndreptăţite, îndemnându-i pe cititorii lui să judece singuri cu mintea lor o problemă sau 
alta. „Căci singură mintea mea nu e destulă ca să pătrundă o artă atât de mare, de întinsă și de 
nesfârşită cum este cea a picturii bune.”% 

„Problema picturii bune” este o preocupare teoretică centrală a lui Diirer, în condițiile în 
care „binele este sinonim cu „frumosul” în accepţia comună a epocii. „Numesc aici «frumos» cu 
sensul pe care unuii îl dau «binelui»: deci ceea ce toată lumea preţuieşte că e bine să socotim şi 
noi că este bine.”®’ Prin urmare, Dürer este interesat să stabilească criteriile după care noi putem 
stabili că o pictură este frumoasă sau nu (în termeni sinonimi dacă este „bună” sau „adevărată”, 
adică adecvată, conformă cu modelul). Leonardo, cum arătam, a deschis această problemă şi a 
lăsat-o nerezolvată. Este meritul lui Dürer de a fi preluat-o şi de a oferi o soluţie pe care o vom 
recompune în termeni proprii, dar urmărind, fireşte, înlănţuirea ideilor lui Dürer. 

Soluția propusă de Dürer ar putea fi rezultatul următorului raționament: pentru a spune că 
o pictură este „frumoasă” trebuie să ştii mai înainte ce înseamnă frumuseţea, ceea ce nu e posibil 
pentru că izvorul ei prim este Dumnezeu, iar întreaga noastră cunoaştere este omenescă. Ce ştim 
noi? Că natura este opera lui Dumnezeu şi că, în această calitate, ea e frumoasă. Frumuseţea este 
o proprietatea generală a lucrurilor. Toate lucrurile, în calitatea lor de creaţii divine, posedă, în 
grade diferite, frumuseţe. Omul este standardul, modelul, etalonul frumuseţii, el fiind scopul 
creaţie. Omul trebuie, așadar, luat ca etalon al frumuseţii, pentru că divinitatea însăși a produs 
această ierarhie prin opera creației. Dar cum trebuie luat omul ca etalon al frumuseţii? Dürer 
răspunde, fireşte, ca un pictor: plecând de la practicile artistice, de la ceea ce fac și spun artiştii, 
în calitatea lor de plăsmuitori de imagini frumoase ale operelor naturii. 

Elementul care le unifică pe toate la un loc — lucrurile naturale frumoase și operele 
omenești frumoase — este proporția, adică existenţa unor anumite tipuri de raporturi numerice 
dintre parte şi întreg. Ele sunt prezente în întreaga opera a naturii şi se împlinesc, în ordinea 
perfecțiunii, în corpul omenesc. Prin urmare, proporţiile naturale ale corpului omenesc trebuie 
studiate și luate apoi ca etalon al stabilirii şi măsurării celorlalte proporţii din natură și din artă. În 
consecință, cercetăm corpul omenesc, îl investim cu etalon al frumuseţii și în funcție de acest 
etalon, stabilim și gradele de frumuseţe ale corpurilor naturale și a artefactelor, a operelor de artă. 
Așadar, proporția este o măsură a frumuseţii. Numai că problematica etalanoului însuși este 


controversată. Noi avem atâtea proporții câte au stabilit oamenii care se pricep, artiștii. Nimeni nu 


67 Ibidem, p. 89. 
8 Ibidem, p. 100. 

ştie ce e frumuseţea omenească în sine, motiv pentru care Dürer subliniază continuu că ceea ce 
se spune despre ea este doar o opinie proprie ce trebuie urmată dacă nu avem o opinie mai bună 
ca a lui. Prin urmare, trebuie să întreprindem o cercetare colectivă şi să extragem împreună datele 
etalonului. Stabilirea lui nu este arbitrară, ci este contextuală şi consensuală, iar fiecare pictor 
trebuie să-și facă publice propriile cercetări ştiinţifice asupra frumuseţii care se exprimă 
matematic. 

Dürer, aşadar, propune un criteriu obiectiv de evaluare a frumuseții, proporțiile fiinţei 
umane, criteriu care la rândul său trebuie cercetat şi obiectivat în practici artistice și, la fel de 
important, în practici teoretice ce se rafinează de la o generaţie la alta. Remarcăm faptul că, prin 
raportare la Leonardo, Dürer aduce un spor de înţeles asupra conceptului „frumuseţe” şi a 
modului în care el trebuie gândit în alianță cu arta figurativă. Asemănarea orginalului cu copia are 
sens pentru că proporţia este comună atât elementului comparat, cât şi modului în care este creată 
imaginea lui, iar etalonul care face posibil acest proces de înţelegere este corpul uman, model al 
perfecțiunii şi frumuseţii pe pământ. Ceea ce Protagoras rostea enigmatic în enunţul aforistic, 
„Omul e măsura tuturor lucrurilor” a primit prin Dürer, acest pictor filosof, un plus de viziune şi 
aplicabilitate. 

4. Teorii ale artei şi frumosului în lumea Renaşterii 

Setea de unitate și încercarea de sinteză a două lumi reciproc contradictorii, lumea 
valorilor păgâne şi lumea valorilor creştine, caracteristica fundamentală a Weltanschauung-ului 
renascentist, este poate cea mai evident ilustrată în teorile despre artă și frumos ale acestei lumi, 
teorii care încercau să armonizeze o serie întreagă de dileme producătoare de „disonanță 
cognitivă”. Toate lucrările de sinteză subliniază faptul că în Renaștere există un amalgam de idei 
antice şi medievale amestecate într-un creuzet ideatic din care au apărut idei noi în haine vechi 
sau au fost perpetuate idei vechi în haine lingvistice noi. În ciuda acestui fapt, Renașterea este 
aceea ca a creat modelul culturii europene actuale şi, deopotrivă dinamica istorică a ceea ce 
Harold Bloom numea inspirat, pentru creația artistică, „canonul occidental”. Acest model, pe 
care-l trăim cu toţii în mod cotidian, face din tradiția continuu revizuită un mod de viață ce 
constă în producerea noului în toate domeniile culturii şi adoptarea unei atitudini de continuă 
confruntare cu vechiul. Toţi cercetătorii acestei perioade susțin, cu argumente irefutabile, că 
excepţionala capacitate de producere a noului, în primul rând, de creaţie artistică, a fost atât de 


bogată și intensă, încât a depășit cu mult posibilitățile de prelucrare teoretică și de înţelegere a 

omului renascentist. Cert este că Renaşterea reprezintă pentru noi, cei de azi, exemplul 
paradigmatic în care continuitatea culturii europene se fundează pe multiple fracturi şi rupturi 
istorice. 

Efortul istoric de unificare despre care vorbim, imposibil de realizat până la capăt, a 
produs germenii unei noi tradiții estetice pe care a desăvârşit-o modernitatea şi postmodernitatea 
actuală. Termenii-cheie ai acestei noi tradiţii, produs al Renaşterii, sunt: noutate şi originalitate, 
afirmarea liberă a subiectivităţii şi individualităţii artistului, expresivitate personală și cunoaştere 
prin intermediul artei. Nou tradiție estetică instituită de Renaştere a unificat arta cu frumosul 
prin aspiraţia către o „viaţă frumoasă” și, în mod riguros, prin intermediul teoriei desenului. 
Axioma de construcţie a acestei noi tradiţii poate fi rezumată simplu: frumosul produce arta sau, 
inversând termenii, scopul artei este să producă frumosul în opere. În alţi termeni, ceea ce 
distinge un obiect artistic de orice alt obiect ține de faptul că acesta e înzestrat cu frumuseţe. 
Toate celelalte considerente legate de utilitate şi funcționalitate sunt plasate în plan secund. 
Astfel, frumosul metafizic este, metaforic vorbind, coborât din ceruri pentru a se unifica cu 
lucrurile sensibile, în mod privilegiat, cu obiectele ce exercită asupra noastră o seducţie 
emoțională și pe care le numim, sub afectul acestei presiuni psihologice, „obiecte artistice”. 
Frumosul inteligibil devine astfel, prin subiectivizare, un banal predicat ce califică lumea 
obiectelor și a faptelor omeneşti, fiind exprimat deseori în mult prea pământeana expresie „Îmi 


1? 


place!” Pe scurt, „estetica inteligibilului”, fundată pe ideea că „Frumosul” este un nume al 
divinității, este substituită de „estetica sensibilului”, în care „frumuseţea” devine un atribut al 
obiectelor ce cad sub simţurile noastre. 

Acestea sunt justificările pentru care teoriile asupra artei și frumosului stau acum 
împreună pentru că ele sunt, începând cu Renaștere, realități ce aparțin aceleași lumi mundane. 
Arta şi frumosul vor fi gândite de acum încolo, în întreaga cultură europeană, solidar, chiar dacă 
expresiile „frumos” şi „frumuseţe” dobândesc în contextele obișnuite de viaţă o extensie şi o 
aplicaţie universală — faptele morale, obiectele naturale ori artefactele de toate genurile sunt și ele 
certificate tot cu determinaţi de tipul „frumos” și „frumuseţe”. Mai mult decât atât, deosebirea 
dintre arte și marile teorii se realizează după modul în care este realizat frumosul în obiecte 
denumite „opere de artă”. Frumosul, predicatul logic „frumos”, este instanţiat într-un criteriu de 


analiză a artelor şi, deopotrivă, de evaluare a realizărilor artistice, iar teoriile asupra artei sunt 


fireşte și teorii asupra frumosului. Arta și frumosul se mişcă, prin urmare, pe o traiectorie comună 

circumscrisă de sfera conceptului, numit mai târziu de abatele Batteux și impus de Kant: „arte 
frumoase”, concept opus celui de „arte mecanice”. 

Este limpede, aşa cum am arătat, că noutatea majoră pe care o aduce Renaşterea în 
estetică este paradigma ştiinţifică de cercetare a demersului artistic şi a naturii artei în raport de 
celelalte domenii ale culturii. Această paradigmă este, se ştie, fixată de pictorii teoreticieni şi 
asumată exemplar de Leonardo da Vinci. „Cei ce se îndeletnicesc cu pictura ca știință și cu 
adevăratele ei principii, se întreabă mai întâi ce este un corp care aruncă o umbră, ce este o umbră 
primă şi ce e umbra derivată, ce înseamnă lumină, întuneric, strălucire, culoare, trupul omenesc, 
trăsături, privelişti îndepărtate sau apropiate, mișcarea şi odihna — toate lucrurile care se înțeleg 
prin minte şi nicidecum prin munca mâinilor. Aceasta este ştiinţa picturii, care rămâne însă în 
mintea celor care o gândesc, urmând apoi nașterea operei prin munca mâinilor, lucru mai de preţ 
decât gândirea ei sau decât ştiinţa pregătitoare”. 

Forța de unificare a acestei paradigme de cercetare a artei şi frumosului a fost atât 
puternică, încât toate dezbaterile în care au fost implicate personalitățile reprezentative ale 
Renaşterii, indiferent că au fost filosofi, umaniști ori artişti-teoreticieni, au loc în interiorul 
acestui model de înţelegere a faptelor emoţionale ale omului. În acest patern științific sunt 
unificate, dilematic, cele două viziuni divergente ale înțelegerii artei și frumosului datorate 
tradiţiei, viziunea productivă a greco-latinităţii cu viziunea creaționistă ex nihilo, tipică învățăturii 
creştine, respectiv aspiraţia către instituirea de sisteme de reguli, dar pe fondul recunoașterii 
talentului, a înzestrărilor native şi spontaneităţii creatoare. Cum ştim, grecii şi latinii concepeau 
arta pe linia meșteșugului, a producerii pe bază de reguli, în vreme ce tradiția creștină a instituit 
ideea de creaţie ex nihilo, după modelul creaţiei divine, dar, restrânsă la „arta sacră”, ce face 
legătura dintre sufletul credinciosului şi Dumnezeu. Să nu uităm că Dumnezeu îi dăruise har 
divin lui Beţalelel ori Oholiab, „cu înțelepciune și iscusință întru a şti să facă tot felul de lucruri 
pentru locașul cel sfânt” (Ieşirea, 36.1). Or, Renaşterea, a generalizat această capacitate divină de 
a crea obiecte de cult şi la obiecte laice, la artefacte concepute cu scopul explicit de a produce 
încântare şi desfătare estetică, chiar şi în condiţiile artei cu mesaj sacru, religios. Prin urmare, 
asistăm la o reluare, într-un context cu totul nou de dezbatere, a vechii dileme a esteticii greco- 
latine: fechne versus enthousiasmos, respectiv ars versus ingenium, în traducere liberă, meșteşug 


versus inspiraţie 


69 Leonardo da Vinci, Tratatul despre pictură, ed. cit., p. 28. 

Din perspectiva acestei dileme estetice, Renaşterea este extrem de îndatorată tradiției 
greco-latine, în mod special lui Platon, cum arătam, de multe ori lecturat şi interpretat prin Plotin, 
şi arhitectului roman Vitruviu. Subliniem cu toată tăria că reluarea acestei dezbateri venite prin 
tradiție, meşteşug versus inspiraţie, are lor într-un context artistic şi teoretic nou, cu totul specific 
Renașterii. În primul rând, spre deosebire de tradiţie, dezbaterea este realizată de practicieni ai 
artei ce-și produc singuri întemeieri teoretice ale creaţiei. Acești artiști au înzestrat arta laică cu o 
aură divină, altădată atribut al artei sacre, şi au impus ideea artistului mesager al divinității pe 
pământ. 

Artistul este acum, prin capacităţile sale creative, simbolul excelenței umane, întrucât 
înzestrările sale native sunt de origine extraumană, divină sau naturală. În esenţă, artistul este pe 
pământ, ceea ce Dumnezeu este în ceruri — un stăpân suveran. Ca urmare a acestui statut 
ontologic privilegiat, artistul teoretician substituie vechiul ideal al dobândirii mântuirii veşnice cu 
obținerea faimei în timpul vieții şi a gloriei lumeşti după moarte. Creaţia artistică devine cel mai 
înalt scop al vieţii, iar bucuria estetică plăcerea cea mai rafinată de care se poate bucura un 
muritor“. Prin urmare, artiştii teoreticieni au impus ideea că imortalitatea nu se obţine în ceruri, 
ci aici pe pământ. În al doilea rând, dezbaterea meşteșug versus inspiraţie are lor în cercul 
hermeneutic al paradigmei ştiinţifice de înțelegere a artei şi frumosului. În sfârşit, în vreme ce 
greco-latinii discutau această temă păstrând cunoscuta separație dintre artă și frumos, Renaşterea 
face din alianța dintre artă și frumos o axiomă de înțelegere. 

Noul context în care este plasată vechea dilemă meşteşug versus inspiraţie este atât de 
complex, încât produce chiar o metamorfoză a datelor venite prin tradiție. Pe de o parte, artiştii 
teoreticieni sunt acum interesaţi de un ghem de probleme, între care două dintre ele par a fi cele 
mai importante: determinarea originii creaţiei şi stabilirea unor criterii obiective de evaluare a 
obiectului artistic. Prima problemă viza cercetarea factorilor misterioși implicaţi în creaţie şi 
desluşirea mecanimelor acestui proces inexplicabil prin care mintea omenească produce noul 
artistic; cea de-a doua problemă avea în vedere stabilirea unei corelaţii între „canonul 
frumosului”, stabilit de către artiști prin studii matematice, geometrice și fizice, interioare 
procesului creației artistice, şi arbitrarietatea gustului public care formulează, din exteriorul artei, 
judecăţi subiective şi anarhice. Pe de altă parte, noul context era modelat de înfruntarea dintre 


610 Idealul acesta de viaţă s-a perpetuat de-a lungul secolelor. Celebră este în acest sens afirmaţia lui Nietzsche „....eu 


consider arta drept cea mai înaltă datorie a vieții, drept activitatea ei metafizică esențială, în spiritul acelui om 
(Wagner n.n.) căruia vreau să-i dedic lucrarea mea, văzând în el pe mărețul meu premergător.” (Cf. Friedrich 
Nietzsche, Nașterea tragediei, op. cit., p. 179) 

artiştii teoreticieni care susțineau că arta are o funcție de cunoaștere a lumii externe, deci ea re- 
reprezintă lumea în imagini artistice, şi artiștii adepți ai teoriei artei expresie, conform căreia 
obiectul artistic este reprezentativ pentru formula de personalitate a artistului însuşi, care 
transpune într-o formă sensibilă unicitatea de trăire şi de viziune personală. Pe scurt, termenii 
înfruntării sunt: arta ca imagine obiectivă a lumii versus arta ca proiecție subiectivă a artistului. 

Trebuie spus clar că ghemul de probleme legate de principalele teorii ale artei şi 
frumosului în Renaștere sunt rezultante ale modului în care obiectul estetic este supus unei 
analize teoretice. Am putea spune că estetica Renaşterii pune pentru prima oară, într-un mod 
decisiv, toate problemele legate de ontologia obiectului artistic: geneză, relaţia cu obiectele utile, 
cu obiectele naturale şi cu gustul public, mecanismele de întrepătrundere ale acestuia cu diversele 
categorii estetice etc. Însă, indiferent din ce direcţie am privi dilemele estetice ce gravitează în 
jurul ideii de obiect artistic, în prim-plan vom găsi continuu încercarea de determinare a naturii 
frumosului realizat în arta figurativă. 

Omul renascentist era interesat nu de problema metafizică a definirii frumosului, ci de 
problema izvorului şi determinării științifice a lui. Care sunt mecanismele de producere a 
operelor de artă (obiectului artistic)? Care este izvorul frumuseţii obiectului artistic? Ce mijloace 
avem la îndemână pentru a determina această frumuseţe? Creația artistică poate fi algoritmizată, 
altfel spus, există un „canon artistic” ce poate fi transmis în relaţia paideică maestru-ucenic? Cum 
poate fi modelat de către artiştii cunoscători, arbitrariul gustului public, în alte cuvinte, cum poate 
fi formatat „bunul gust”? Sunt câteva dintre întrebările pe care artiştii teoreticieni le-au formulat 
în încercarea lor de a stabili legăturile ce pot fi stabilite între anumite obiecte ale lumii, naturale şi 
artefacte, şi viața afectivă omenească. În fond, care sunt mecanismele prin care obiectele artistice, 
atât cele naturale, cât şi cele create de om, produc subtile şi intense trăiri sufleşti? 

Răspunzând acestor interogații, Renașterea reprezintă un punct de cotitură în dezbaterile 
estetice ale tradiției culturii europene şi, deopotrivă, un model clasic de cercetare şi interpretare a 
artei figurative. Axiomele după care se conduc aceste dezbateri poate fi rezumate în enunţuri 
simple: a) ordinea minții creatoare a artistului se conduce după o ordine exterioară ei, 
extramentală, mai profundă şi de esență non-umană: divinitatea sau natura văzută ca opera de 
artă a lui Dumneze);, b) arta — mai ales pictura și sculptura, având ca instrument imitaţia acestei 
realităţi exterioare omului, reprezintă cea mai înaltă formă de cunoaștere; c) creația de opere 


artistice nemuritoare reprezintă scopul suprem al unei vieți pline de sens; d) faima, notorietatea 

în timpul vieții, gloria după moarte etc. şi nu beneficiile materiale sunt idealurile vieţii unui 
artist desăvârşit; 

Aceste axiome ale dezbaterilor particularizează estetica renascentistă, chiar, dacă, cum 
arătam, Renașterea păstrează, în mult privinţe, datele tradiției greco-latine. De pildă, 
reprezentările legate de originea creației sunt reluări ale unor vechi idei expune de Platon în mai 
multe dialoguri, cu precădere în Jon. Metafora folosită de Platon pentru a explica originea divină 
a artei şi a mecanismelor de propagare a forţei ei emoţionale este cea a magnetului“!. Divinitatea 
îi „însuflețește” pe artişti — cuvântul folosit de Platon este enthousiasmos — cu puterea de a 
produce prin creația lor stări emoţionale şi, deopotrivă, de a le transmite semenilor această stare 
de grație prin simplă contaminare. Arta este, prin urmare, purtătoarea unui mesaj divin, adică a 
unei anumite intenţii, ce se dezvăluie în sufletului unui artist. Acesta interpretează, prin opera sa 
de creație, mesajul primit şi-l transmite celorlalți. Aura divină care înconjoară arta este de fapt o 
interpretare pe care o dă artistul semnelor divine pe care le primește. Propriu-zis artistul pune în 
fața noastră, prin opera sa, o interpretare a intenţiilor divinității invitându-ne şi pe noi să 
participăm la interpretarea sa. Arta se mişcă, aşadar, într-un cerc hermeneutic dominat de 
interpretări ale interpretării mesajui originar, divin, primit de artişti chiar de la naştere. 

Frazele exaltate ale lui Vasari cu care-şi începe capitolul despre Michelangelo sunt 
ilustrative pentru această idee platonică că înzestrările artiștilor sunt de origine divină. „În vreme 
ce spiritele iscusite şi alese de pretutindeni — cu toate că osteneala era în zadar — folosindu-se de 
lumina preafericitului Giotto şi a urmaşilor săi, se sileau să de-a lumii o dovadă a frumoaselor 
însușiri cu care firea şi bunăvoința le înzestrase minţile şi țineau din tot sufletul să imite, prin 
strălucirea artei, măreţia naturii, spre a ajunge cât mai aproape de acea înaltă cunoaștere căreia 


mulți îi spun inteligență, atotmilostivul Părinte și-a îndreaptat îndurător privirile către pământ... a 


SI! „Darul acesta al tău de a vorbi frumos despre Homer este... nu un meșteșug, ci putere divină care te pune în 
mişcare, o putere ca aceia a pietrei pe care Euripide o numește Magnesia... piatra aceasta nu numai că atrage inelele 
de fier, ci le transmite şi lor puterea de a săvârşi acelaşi lucru, adică a a trage la rândul alte inele... Tot astfel, Muza îi 
umple ea însăşi pe câte unii de har divin, iar prin mijlocirea acestora harul divin pătrunde şi în alţii, alcătuindu-se 
astfel un şir în care fiecare depinde de un altul. Într-adevăr, nu în virtutea unui meşteşug poeţii epici... dau glas 
acestor frumoase poeme, ci fiind pătrunşi şi de harul divin; la fel stau lucrurile şi cu bunii poeţi lirici; la fel cum cei 
cuprinşi de frenezia coribantică nu sunt, când dansează, în mințile lor... Și e adevărat ce spun: poetul e o făptură 
uşoară, înaripată şi sacră, în stare să creeze ceva doar după ce-l pătrunde harul divin şi îşi iese din sine, părăsit de 
judecată. Cât își păstrează judecata, nici un om n-are puterea să creeze poezie sau să de-a glas, în vers, unei 
preziceri.” Vezi Platon, Jon, fr. 533 d-534 a-b, traducere de Dan Sluşanschi și Petru Creţia, în vol. I, Platon, Opere 
complete, ediţia îngrijită de Petru Creţia, Constantin Noica şi Cătălin Partenie, Bucureşti, Editura Humanitas, 2001, 
pp. 311- 312. 

luat hotărârea ca, pentru a scăpa de atâtea greşeli, un spirit care să fie la fel de iscusit în oricare 
artă şi meşteșug...”S? 

Trebuie spus că Vasari, în biografiile pe care le trasează artiştilor, sintetizează doar seria 
de cuvinte „magice”, folosite de Renaștere, „talent”, „geniu”, „har divin”, „inspiraţie” etc., venite 
prin tradiția latină de înțelesuri ale substantivelor enthusiasmus, ingenium ori talentum, ce stau la 
baza denumirii originii non-umane a artei. În tradiţia culturii latine, genius desemna numele unei 
zeități particulare, un fel de înger păzitor, pe care fiecare om îl primea la naștere pentru a-i sugera 
sau inspira idei şi soluţii noi la provocările vieții. 

Însă, spre deosebire de antici care atribuiau diverselor muze „inspirația” (faptul de a fi 
entuziasmat de zei) ori „nebunia divină” de care erau posedaţi artiştii atunci când înfățișau lumii 
înfăptuiri artistice de excepţie, acum, în Renaștere, „natura” ori „grația divină” sunt chemate să 
suplinească imposibilitatea de a determina pe calea cunoașterii experimentale capacitățile şi 
înzestrările de excepţie ale artiștilor. Artiştii teoreticieni ai Renaşterii nu fac nici un fel de 
investigaţii de „psihologia creaţiei”, întrucât erau convinşi că legătura dintre cer şi pământ, dintre 
Dumnezeu şi oameni, are loc într-un mod miraculos. Această legătură se arată doar, fără a putea 
fi cunoscută, în faptele de creaţie ale artiştilor, fapt admis, cu mult mai târziu, chiar de Kant 
însuşi’. Fireşte că „inspiraţia” nu explică nimic. Dar, cum subliniam, oamenii Renaşterii nu 
erau atei. Convingerea lor ontologică fundamentală era că planul divin al lumii se află într-o 
corelația cauzală, misterioasă cu proiectele şi faptele oamenilor de excepție. Mai mult decât atât, 
nici cuvântul „creaţie” nu era folosit în sens nominal, ci doar exprimat în ideet. Prin urmare, 
este greu să folosim termeni estetici consacrați azi, cum ar fi „creaţie”, fără continue precizări, 
pentru că lumea Renaşterii este, ca orice perioadă de interval, ambiguă şi înșelătoare. 

Dacă capacitatea de a crea opere de artă este atribuită divinității, mecanismele efective de 


produce ale operei de artă sunt atent cercetate experimental ori investigate conceptual. În jurul 


612 Giorgio Vasari, op. cit., vol. II, p. 331. 

63 Geniul este talentul (darul naturii) care prescrie regulile artei. Întrucât talentul însuși, ca facultate productivă 
înnăscută a artistului, aparține naturii, am putea spune că geniul este dispoziţia înnăscută a sufletului (ingenium) prin 
care natura prescrie reguli artei.” (Cf. Immanuel Kant, Critica facultății de judecare, ed. cit., p. 202) 

614 Astfel, în mai multe rânduri Tatarkiewicz subliniază că oamenii Renaşterii nu foloseau termenul „creaţie” apelând 
continuu la perifraze de genul: „Ficino spunea că artistul îşi «cugetă» opera, «rod al plăsmuirii», L. B. Alberti, 
teoretician al arhitecturii şi picturii, pretindea că artistul îşi stabileşte anticipat opera şi Rafael susţinea că şi-o 
formează propriei idei; Leonardo — că alcătuieşte forme care nu sunt în natură, Michelagelo — că artistul mai degrabă 
îşi realizează viziunea decât să imite natura, Vasari — că natura e biruită de către artă; Paolo Pino din Veneţia, 
teoretician al artei, că pictura e o «descoperire a ceea ce nu este». Paolo Veronese — că pictorii beneficiază de aceeași 
libertate precum poeții și nebunii etc...” (Cf. Wladyslaw Tatarkiewicz, Istoria celor șase noțiuni, ed. cit, p. 352) 

acestor căutări teoretice gravitează şi cele două mari viziuni estetice ale Renașterii care 
circumscriu universul de înțelegere a artei figurative. 

Prima viziune, pe care o putem denumi convenţional „calea lui Leonardo”, pleacă de la 
premisa că ochiul artistului înzestrat vede chiar felul în care este constituită natura însăși şi, pe 
această bază de cunoaștere experimentală a legilor naturii, se clădeşte întreaga creația artistică 
omenească. Drumul pe care-l prescrie această viziune este direcționat unilateral: artistul trebuie 
să plece de la actul vederii naturii, de la opera de artă a lui Dumnezeu, prin imitație, către propria 
creaţie artistică. Arta este imitație a unui frumos de sorginte extraumană pe care artistul î/ 
descoperă în natură. 

A doua viziunea, pe care o putem denumi convențional „calea lui Michelangelo”, 
dimpotrivă, susține că ochiul artistului vede în natură ceea ce este învățăt să vadă şi, prin urmare, 
arta trebuie înțeleasă plecând de la artistul însuși, de la ceea ce ochiul său pune în actul privirii, şi 
nu de la simpla vedere a naturii. Drumul pe care-l prescrie această viziune este direcționat 
multiplu: artistul intuiește formele şi legile universale ale naturii şi apoi, pe această bază de 
cunoaştere, artistul transpune propria viziune în artă. Arta este creație a artistului (invenţie a 
minții) care intuieşte în sine o frumuseţe invizibilă, de sorginte divină, obiectivată într-o operă de 
sine stătătoare. 

Interesant este de reținut faptul că aceste viziuni estetice, între care există multiple 
tensiuni, se întâlnesc în convingerea unanim împărtăşită că arta figurativă este expresia cea mai 
înaltă a artei şi că „imitația”, respectiv, „gradul de asemănare” cu natura, cu opera de artă de 
origine divină, reprezintă criteriul de evaluare a realizării frumuseții în lucrări artistice. În ciuda 
faptul că în multiple contexte de dezbatere „imitația” avea în vedere operele exemplare ale 
Antichității, ori creația lui Giotto — artistul care a inițiat canonul artei figuratice renascentiste — 
cât şi a altor mari maeștrii recunoscuţi, „imitația naturii” deținea o întâietate ontologică 
indiscutabilă. „Atunci când artiştii noştri nu urmăresc, în operele pe care le execută, decât să 
imite stilul maestrului lor, ori pe al altui maestru de seamă... nu vor izbuti însă niciodată să 
capete desăvârşirea în artă... pentru că imitarea naturii este singura doar în opera acelui artist care 
şi-a câştigat o manieră proprie printr-o îndelungată practică. Oricum ar fi, imitarea este arta de a 


reda ceva întocmai — cum a ar fi de pildă lucrurile cele mai frumoase din natură, însuşindu-ți-le 

aşa cum sunt fără maniera maestrului tău, sau a altora, care au supus şi ei manierei lor lucrurile pe 
care le-au împrumutat de la natură.”*!5 

Întrucât „calea lui Leonardo” a fost descrisă în capitolul anterior, vom face câteva 
observaţii privitoare la ceea ce convențional numim „calea lui Michelangelo”. 

Fără să insitsăm asupra rivalități mai mult sau mai puțin reale dintre cei doi mari titani ai 
Renaşterii, trebuie spus că activitatea artistică şi teoretică a lui Michelangelo se înscrie într-un alt 
timp istoric al Renaşterii, cu toate că diferența de vârstă față de Leonardo, a fost doar de aproape 
două decenii. Numai că ritmul schimbărilor în Renaştere era atât de accelerat, încât chiar de acum 
putem vorbi de diferenţe între generații de artişti ori intelectuali. 

Michelangelo Buonarroti (1475-1564) nu a lăsat, precum Leonardo, lucrări în care să 
teoretizeze în mod expres arta şi frumosul cu toate că, nemulţumit de ideile lui Dürer, a avut în 
intenţie acest lucru. Michelangelo şi-a exprimat viziunea sa estetică într-o serie de scrisori, în 
celebrele sale sonete, traduse pretutindeni în lume. Pe de altă parte, mărturiile unor artiști care l- 
au cunoscut pe Michelangelo îndeaproape, în principal discipolii săi Ascanio Condivi şi Giorgio 
Vasari, constituie, de asemenea, o bună sursă de cunoaştere a ideilor estetice pe care 
Michelangelo le-a afirmat“!€. 

Michelangelo era un om cult şi cu interese de cunoaștere enciclopedice. Aşa cum 
mărturiseşte Ascanio Condivi, Michelangelo recita din Dante, pe care-l ştia „aproape în întregime 
pe dinafară” şi-l admira pe Petrarca. Citea nu doar Sfintele Scripturi ci şi filosofie, purtând 
deseori discuții cu cei învățăţi. A studiat anatomie, mecanică, perspectivă etc. şi a fost poet 
inspirat. „Puterea închipuirii lui e atât de mare, încât nu e prea mulțumit de lucrările sale, pe care 
le-a criticat totdeauna, părându-i că mâna lui nu ajunge niciodată să redea ideea care se iscă.”"!” 

Axioma de construcţie a idelor sale estetice exprimă convingerea că între artă şi frumos 
există o unitate indisolubilă, în sensul că arta are drept scop cuprinderea frumosului. Arta 


captează frumosul din lumea externă şi internă omului. Prin urmare, imitaţia nu este scopul artei, 


ci unul dintre mijloacele sale. „A imita” este doar una dintre multiplele căi ale artei de a produce 


615 Giogio Vasari, op. cit., vol. I, p. 512. 

“1 Bibliografia primară referitoare la perspectiva estetică promovată de Michelangelo cuprinde următoarele titluri la 
care avem acces şi în limba română: Michelangelo Buonarroti, Scrisori urmate de Viaţa lui Michelangelo de Ascanio 
Condivi, vol. I şi vol. II, traducere, antologie, note şi postafaţă de C:D. Zeletin; Francisco de Hollanda, Dialoguri 
romane cu Michelangelo, traducere de Victor Ieronim Stoichiţă, Bucureşti, Editura Meridiane, 1974; Michelangelo, 
Poezii,traducere, prefaţă, tabel cronologic, note şi comentarii de C:D. Zeletin, Giogio Vasari, op. cit., vol. II, pp. 
331-391. 

617 Vezi Scrisori urmate de viața lui Michelangelo de Ascanio Condivi, în op. cit., vol. IL, p. 84. 

frumosul. Există însă şi alte mijloace de producere a frumosului în operele de artă legate în 
principal de imaginaţia artistului şi de posibilităţile sale de introspectie și meditaţie. În calitatea 
lor de creaţii ale divinității, frumosul nu se află doar în natură, ci şi în sufletul omenesc. Frumosul 
preexistă, iar artistul trebuie să-l intuiască cu mintea şi apoi să-l realizeze în operă cu mâinile. În 
astfel de cazuri, natura ca model de frumuseţe este suspendată. „Obişnuia să dea statuilor sale 
înălțimea de nouă, zece sau douăsprezece capete, fără să caute altceva decât ca întreaga operă să 


618 


aibă o anumită graţie” * pe care natura nu i-o putea da, spunând că artistului trebuie să aibă 


compasul în ochi şi nu în mână, căci mâinile lucrează, dar ochii judecă; la fel a făcut şi în 
arhitectură.” 

„Calea lui Michelangelo” este mai degrabă platonică şi plotiniană în sensul în care artistul 
admite că frumosul preexistă în propriul suflet şi că el trebuie trezit şi ţinut viu în toate 
împrejurările vieţii... „căci cel care dorește să lucreze frumos trebuie să se ţină departe de orice 
grijă şi orice necaz, talentul având nevoie de gândire adâncă, de singurătate și de viață plăcută, 
fără a-şi lăsa mintea să hoinărească fără rost”. Simplificând lucrurile, am putea spune că 
Leonardo era mai apropiat de Aristotel în ceea ce priveşte convingerea că mintea se conduce după 
simțuri, în vreme ce Michelangelo susținea ideea că mintea este cea care face selecția 
evenimentelor date natural. Aşa se explică de ce Michelangelo nu este de acord cu Leonardo 
atunci când acesta invoca fidelitatea imitației pentru a susține supremaţia picturii față de 
sculptură. Opera de artă posedă valoare prin ea însăşi, prin felul în care produce în sufletul 
privitorului anumite stări și nu printr-o relație imitativă cu natura. Prin urmare, singularitatea 
operei se oferă spre evaluare şi presupusele raporturi de corespondență cu un model sau altul nu 
sunt relevante. Relaţia de intimitate a operei ține de modul în care realizează frumosul și nu de 
cât de fidelă este imitaţia modelului. „Fireşte că această singurătate a operei plastice este ceva cu 
totul diferit de singurătatea ființei reprezentate — întocmai cum frumusețea unei sculpturi nu 
include neapărat şi frumuseţea obiectului reprezentat. Numai că în creația lui Michelangelo acest 


contrast nu există. Figurile sale nu vorbesc ca un portret sau un tablou istoric, despre o existență 


618 „Graţia este o noţiune care nu diferă mult de cea de frumuseţe; ea constă chiar din aceleași elemente. Graţia se 
leagă de atitudini şi mișcare. În amândouă aceste domenii, pentru a fi grațios, e nevoie să dispară orice aparență de 
greutate. E nevoie de oricare mlădiere a trupului şi de un echilibru al părților componente, în aşa fel încât să nu se 
stânjenească una pe alta, şi nici să nu pară despărțite de unghiuri ascuţite şi abrupte.” (Cf. Edmund Burke, Despre 
sublim şi frumos. Cercetarea filosofică a originii ideilor, traducere de Anda Teodorescu şi Andrei Bantaş, prefață de 
Dan Grigorescu, Bucureşti, Editura Meridiane, 1981, p. 166) 

6 Giorgio Vasari, op. cit., vol. IL, p, 392. 

40 Jbidem. 

în afara lor;...aceste sculpturi sunt imagini ale vieţii care stau dincolo de întrebarea «a fi sau a nu 
fi»... aceste sculpturi sunt ceea ce ele reprezintă, neimitând ceva care, în afara aceste imitații, ar 
trebui inclus în altă categorie.” 

Cele două „căi”, „calea imitaţiei” şi „calea creaţiei” (invenţiei), despre care vorbim 
reprezintă extremitățile în câmpul cărora au loc dezbaterile estetice din Renaștere interesate în a 
stabili și înțelege complexele raporturi dintre artă, frumos şi trăire artistică. Fireşte că tensiunea 
reală dintre cele două căi nu este atât de pregnantă. Leonardo vorbeşte continuu în Tratat...de 
faptul că puterea artistului se află în gând și nu în mâini și, din această perspectivă el este suveran 
în a-și alege subiectele şi tehnicile de creaţie artistică. Cu alte cuvinte, „imitaţia” nu posedă o 
suveranitate absolută din moment ce ea depinde de anumite contexte. 

Cele două „că1” se intersectează, iar deosebirea dintre ele ţine de anumite contexte în care 
se afirmă o dominantă sau alta din cuplul imitaţie/creaţie (invenţie). În alte contexte, „imitaţia” şi 
„creaţia” („invenţia”) sunt cuvinte sinonime. „Imitaţia” este „creație” („invenţie”) în măsura în 
care, de pildă, o pictură figurativă reproduce un fragment din natură dar, în acelaşi timp, prin 
folosirea unor metode de reprezentare, de pildă a perspectivei, punctul de vedere al artistului este 
de prim-plan şi nu imitaţia. O spune chiar Leonardo în frazele celebre: „Pictura este cea mai mare 
lucrare a minţii, (discorso mentale) şi artificiu, care constrânge spiritul pictorului să se transpună 
în propriul spirit al naturii şi să se facă interpret între această natură şi artă, studiind împreună cu 
ea din ce cauză ne apar obiectele şi după ce legi.” 

Prin urmare, opera de artă este rezultatul întâlnirii dintre anumiţi factori obiectivi şi, 
deopotrivă, subiectivi. Acest fapt era atunci, ca şi astăzi, unanim admis. Dificultatea însă constă 
în a numi aceşti factori şi a le determina ponderea. Cert este că toate dezbaterile estetice din 
această perioadă menţin tensiunea dintre „obiectiv” şi „subiectiv”, relaxată total abia în secolul al 
XVIII-lea, când modelul științific al artei este înlocuit în estetică de teoria gustului și a 
problematicii întemeierii judecății de gust. 

Remarcăm faptul elementar că punctele de vedere care se înfruntă în privința artei au în 


vedere natura frumosului, conceput ca o proprietate interioară obiectelor artistice. Aşa cum 


obiectele posedă proprietăți fizice intrinseci, masă, formă, volum etc., tot astfel şi obiectele 


S1 Georg Simmel, Despre personalităţi artistice. Michelangelo, în vol. Cultura filosofică. Despre aventură, sexe și 
criza modernului. Culegere de eseuri, traducere din germană de Nicolae Stoian şi Megdalena Popescu-Marin, 
București, Editura Humanitas, 1990, pp. 143-144. 

62 Leonardo da Vinci, Fragmente alese, traducere de Ovidiu Drimba, studiu introductiv de C. I. Gulian, Bucureşti, 
Editura de Stat, 1952, p. 51. 

artistice posedă ca proprietate interioară frumuseţea. Aceasta e gândită ca o rezultantă survenită 
din anumite structuri lăuntrice, interne obiectului artistic, sinteză a unei intenții, dar şi a unor 
raporturi pe care le stabileşte acest obiect special, văzut ca întreg, cu sine însuși şi cu părțile sale 
componente. În jurul acestor două aspecte, obiectiv şi subiectiv, ce intră în alcătuirea intimă a 
obiectului artistic, se aliniază şi cele două mari teorii estetice ale Renașterii: teoria proporției şi 
teoria perspectivei. 

Teoria proporţiei 

Cum spuneam, artiştii teoreticieni reprezentativi pentru Renaștere erau extrem de sensibili 
în a stabili anumite criterii obiective de evaluare a obiectului artistic. Motivația unor asemenea 
cercetări era, cum arătam, multiplă: formularea unor reguli de îndrumare a demersului artistic, 
stabilirea gradului de izbândă artistică, a „nivelului” de frumuseţe atins de opera de artă şi, de 
asemenea, modelarea gustului publicului. Dacă în privinţa stabilirii originii artei Renașterea este 
îndatorată tradiţiei greceşti, îndeosebi lui Platon şi Plotin care au propus ideea de „inspiraţie”, în 
problema deslușirii unor standarde obiective de evaluare a frumuseții unui obiect, Renașterea este 
îndatorată tradiţiei latine, în mod special lui Vitruviu şi tratatului său Despre arhitectură“. 

Vitruviu a trăit la cumpăna dintre cele două milenii, păgân şi creştin, și a fost arhitectul lui 
Octavian Augustus. Tratatul său, o sinteză a arhitecturii sacre și laice grecești și romane, 
reprezintă unul dintre puține tratate ale Antichității pe care l-am moştenit integral. Despre 
arhitectură, redactat iniţial probabil prin jurului anului 25 î.Hr, a fost puţin cunoscut în Evul 
creştin, fiind descoperit în manuscris la mânăstirea Monte Casino abia la începutul secolului al 
XV-lea, după care a cunoscut mai multe editări. Tratatul lui Vitruviu a fost citit şi admirat de toți 
mari artiștii, pictori, sculptori şi arhitecți ai Renașterii, şi constituie principala sursă de inspiraţie a 
teoriei proporţiei în artă, cu toate că obiectul lui de analiză este arhitectura. 

Despre arhitectură este o lucrarea enciclopedică, redactată de un arhitect foarte cult. 
Trimiterile lui Vitriviu la cultura greacă sunt impresionante. Pe de o parte, Vitriviu face, 
pretutindeni în lucrare, trimiteri filologice la limba greacă care a produs, prin traducere în latină, 
terminologia arhitecturii din vremea sa. Apoi, el este cel care descrie cele trei ordine (stiluri) 
arhitecturale greceşti, doric, ionic şi corintic, şi propune importante consideraţii estetice asupra 
lor. În sfârşit, cunoștințele sale variate sunt asemănătoare marilor enciclopedişti din toate 


timpurile: era matematician şi geometru, era la curent cu dezbaterile filosofice şi frecventa cu 


43 Vitruviu, Despre arhitectură, traducere de G. M. Cantacuzino, Traian Costa, Grigore Ionescu, Editura Academiei 
Republicii Populare Române, 1964. 

competenţă ştiinţele ale naturii. La toate acestea trebuie adăugată modestia, cinstea, dar şi tăria 
interioară specifică oricărui om cu înzestrări excepționale. „Căci nu m-am străduit a scrie ca mare 
filosof, nici ca retor elecvent, nici ca grămătic versat în foarte înaltele teorii ale meşteşugului, ci 
ca un arhitect pătruns de aceste învățături.” Aşa se explică şi marea sa notorietate în lumea 
tuturor enciclopediştilor Renașterii care au preluat din capodopera sa părți pe care le-au dezvoltat, 
în funcţie de interesele lor de cunoaştere şi creaţie, pe cont propriu. 

Nucleul de influență pe care Vitriviu l-a avut asupra întregii arte şi teorii estetice 
renascentiste, nu doar în domeniul arhitecturii, îşi are izvorul în Cartea a III-a, Ordinul Tonic, cap. 
I, De unde provin simetriile în edificiile sacre, în care Vitruviu stabilește că simetria edificiilor 
derivă din proporţiile corpului uman. „Compoziţia edificiilor constă în simetrie, de ale cărei 
raporturi arhitecții trebuie să țină seama cu multă grijă. Simetria se naşte din proporție... 
proporția este subordonarea la un modul, în părți alicote, a membrelor unei lucrări şi a lucrării în 
ansamblu. De aici rezultă raportul simetriilor. Într-adevăr, nici un edificiu nu poate fi în mod 
rațional compus fără simetrie şi proporție, ci numai dacă membrele sale se găsesc într-un raport 
bine chibzuit, aşa cum e cazul şi cu un om bine făcut.” %5 

Instituirea corpului uman într-un canon cu aplicație universală l-a făcut pe Vitruviu o 
sursă privilegiată de inspirație pentru Alberti, un mare admirator al arhitectului latin. Toate 
lucrările teoretice ce i-au urmat lui Alberti s-au inspirat din Vitriviu. Leonardo însuşi, se ştie, a 
reprezentat „omul vitruvian” în celebrul să desen, păstrat la Academia din Veneţia, în care corpul 
uman este înscris într-un cerc şi într-un pătrat, iar textul care însoţeşte desenul păstrează cu 
fidelitate canonul marelui arhitect latin”. 

Prin urmare, artiştii Renaşterii s-au văzut pe ei înșiși în lucrarea lui Vitruviu în sensul în 
care acesta propune un canon universal al frumuseţii plecând de la corpul omenesc. Prin Vitriviu 
se obținea confirmarea matematică că „Omul este măsura tuturor lucrurilor”, cum se ştie, axioma 
de bază a universului renascentist. Astfel, frumuseţea a dobândit un caracter obiectiv, rațional şi 
controlabil din moment ce ea poate fi măsurată cu precizie şi luată ca punct de reper în toate 
procesele creative. Obiectele naturale, reprezentate de corpul omenesc, scopul creaţiei divine şi 


canonul perfecțiunii la care avem un acces nemjlocit posedă pers se anumite proporţii 


44 Ibidem, p. 42. 

45 Ibidem, p. 100. 

6% Textul care însoțește celebrul desen al lui Leonardo, Proporţiile corpului, este tradus în română de Gheorghe 
Ghiţescu şi poate fi comparat cu textul lui Vitruviu din Despre arhitectură. Vezi Gheorghe Ghiţescu, op. cit., pp. 116- 
118. 

exprimabile matematic şi geometric, şi, prin urmare, natura ne dezvăluie o „frumuseţe obiectivă”, 
de sorginte extraumană. Dar, artiştii teoreticieni ai Renașterii nu au rămas la Vitruviu — pe care l- 
au criticat deseori pentru viziunea sa statică —, ci i-au continuat cercetările sale de stabilire a unor 
raporturi în universul de necuprins al corpului uman. Omul Renașterii era interesat de corpul 
însuflețit, în mod special de descifrarea misterului prin care sufletul se uneşte cu trupul şi 
generează anumite tipuri de comportamente. Toţi artiștii cercetători ai Renașterii, fără excepție, 
au fost interesaţi de mișcările expresive ale corpului, considerate cheia înţelegerii 
comportamentelor şi caracterului oamenilor. 

Alberti este cel care dă tonul unor astfel de cercetări. „Un lucru rețin: și anume că pentru a 
măsura o ființă însuflețită trebuie să utilizăm un membru pe care îl au toate celelalte de acelaşi 
fel. Vitruviu măsura lungimea omului cu picioarele; după mine este bine ca și alte membre să ne 
servească pentru a măsura capul; pentru asta am băgat de seamă că de obicei la toți oamenii talpa 
piciorului este tot atât de lungă cât distanţa de la bărbie la creştetul capului.” Dürer de pildă, ia 
pe cont propriu cercetările privind stabilirea unor proporții ale corpului aflat în mişcare căci, 
spunea acesta „,...este lipsită de înţelepciune învăţătura care o urmează întotdeauna pe alta şi nu 
vrea să caute nimic mai bun și mai reuşit prin propria sa iscusinţă "%. 

Cazul cel mai ilustrativ pentru felul în care Renaşterea ameliorează în mod substanțial 
teoria proporțiilor lui Vitriviu îl vedem în cercetările lui Leonardo. „Anatomist şi fiziolog, 
Leonardo a legat studiul proporțiilor şi de structura anatomică a corpului şi de procesele 
mecanice ale mișcării. Ca anatomist, a căutat unitatea organică în egalitatea dimensiunii 
segmentelor, exprimând constatările sale în corespondențe ale dimensiunilor. El a unit, pe de altă 
parte, proporțiile cu teoria mișcărilor, consemnând modificările dimensionale aduse de mișcările 
articulare sau de contracțiile musculare. Această explicaţie fiziologică a modificărilor proporţiilor 
obiective, împreună cu explicaţia prin perspectivă a deformaţiilor optice date de racursiuri prin 
situaţia corpului în spaţiu, au însemnat justificarea ştiinţifică a experienţei vizuale artistice." 

Teoria proporţiilor a dobândit în Renaștere, prin diverse observaţii şi măsurători asupra 
operelor Antichității, dar mai ales asupra naturii și corpului omenesc viu, plasat în diverse 
contexte de viaţă şi trăire emoţională — corpul aflat în mișcare și în repaus, ori în funcție de alte 
variabile: sex, vârstă, greutate etc., o serie de rafinamente teoretice, astfel încât cercetările 
61 Leon Batista Alberti, op. cit., p. 48. 


6% Albrecht Dürer, op. cit., p. 131. 
49 Gheorghe Ghiţescu, op. cit., pp. 97-98. 

ulterioare au considerat că în această perioadă s-a elaborat „teoria cadru” de analiză a artei 
figurative. Descoperirea secţiunii de aur datorată lui Luca Pacioli, derivarea de către Alberti a 
unui sistem zecimal extras din dimensiunile omeneşti, stabilirea de proporţii tipologice de către 
Dürer ori de către Leonardo etc. sunt doar câteva dintre contribuţiile artiștilor teoreticieni la 
rafinarea teoriei vitruviene. 

O prezentare completă a teoriei proporţiilor nu este posibilă doar apelând la analize 
terminologice şi conceptuale, fără să fie însoţită de desene ilustrative ori exemplificatorii. De 
aceea nu ne vom lansa în compilaţii inutile, mai ales că scopul fundamental al acestei lucrării este 
să devoaleze mecanismele de schimbare prin ruptură care se petrec în istoria reală a ideilor 
estetice. 

Înainte de a încheia această scurtă incursiune în teoria proporţilor, două observaţii se 
impun. Prima se referă la faptul că odată cu Renaşterea, ca un efect esenţial al teoriei proporțiilor, 
„frumosul” şi „frumuseţea” se autonomizează prin aplicarea lor preferenţială la obiecte naturale 
şi artefacte. Prin urmare, Renașterea a renunțat de unitatea de monolit a „Frumosului” pentru 
varietatea și pluralitatea „frumuseților”. Toți artiştii teoreticieni, în frunte cu Leonardo, vorbesc 
despre „frumuseţi” şi „urâţenii”, prin urmare, despre Frumosul contextualizat. Tratatele de pictură 
recomandă la unison modalităţi diverse de surprindere a frumuseţii omeneşti în funcție de vârstă, 
sex și împrejurări. „Frumosul” nu apare ca atare, ci doar corpurile care posedă „frumuseţe”. 
„Frumuseţile chipurilor pot apărea la fel de mari, la feluriţi oameni, dar niciodată întru totul 
aidoma; ba chiar vor fi de tot atâtea feluri cât şi numărul oamenilor de care sunt legate.”%% 
Consecință: vechea unitate dintre bine şi frumos, dintre etic şi estetic se destramă, iar apariția 
ştiinţei moderne a produs migrația adevărului din zona filosofiei, religiei şi teologiei, către 
cercetarea cantitativă şi experimentală a naturii. 

A doua observație are în vedere faptul că cercetările pe care artiştii teoreticieni ai 
Renaşterii le-au realizat în privinţa teoriei proporțiilor nu au schimbat însă radical axiomele Marii 
Teorii a frumosului care şi-au păstrat valabilitatea deplină până la debutul modernităţii. 
Valabilitatea principiilor legate de proporție şi armonie, respectiv ideea că obiectele posedă în ele 
însele proprietatea frumuseţii au fost de prim-plan, până ce teoria gustului a propus o alternativă 
explicativă mai bună a raportului dintre obiectiv şi subiectiv în creația şi receptarea artistică. Dar, 


paradoxal poate, în ciuda similitudinii terminologice — atât Antichitatea, Evul creştin cât şi 


60 Leonardo da Vinci, op.cit., p. 60. 

Renaşterea folosesc aceiaşi termeni pentru a desemna aspectele esențiale ale teoriei proporțiilor — 
înțelesurile atribuite sunt total diferite. We/tanschauung-ul renascentist păstrează cuvintele, dar le 
schimbă înțelesurile. Pe scurt, terminologia nu trebuie se ne înşele. Această ruptură dintre numele 
noțiunilor şi înțelesurile lor se fundează pe cele două concepţii estetice radical diferite. 
„Caracterul de creaţie rațională a frumuseții și trăsătura științifică şi experimentală despart 
conceptul artei Renașterii de cel al Antichității clasice, în care frumosul transcende realitatea pe 
care o reflectă, dar nu o creează. Originea artei este «mentală» sau raţională, iar nu suprațională și 
nici infrarațională, subumană. Valorile realității vizibile dau artistului bucuria reprezentării lor în 
artă, care devine astfel, o adevărată «soră a naturii». Prin aceasta, estetica Renașterii este complet 
opusă esteticii medievale, pentru care formele naturii sunt semne vizibile ale unei realităţi 
spirituale invizibile şi un mijloc de contemplare a unei realități suprasensibile. Leonardo, și în 
urma sa Vasari, au subliniat această schimbare fundamentală a concepţiei artei, punând la 
originea artei Renaşterii arta lui Giotto...”%! 

Teoria perspectivei 

Cum arătam, urmându-l pe McLuhan, invenţia tiparului a schimbat radical faţa civilizației 
orale şi scripturale europene prin stimularea fără precedent a vizualului. Efectele reducerii 
experienței umane la un singur simţ, cel vizual, şi „rescrierea” tuturor celorlalte simţuri plecând 
de la „vedere” au avut consecinţe nu doar asupra modului global de organizare a culturii, artei şi 
lumii europene ci, în timp, şi asupra tuturor culturilor non-europene. În fapt, prin inventarea 
ştiinţei şi tiparului cu efecte imediate asupra democratizării accesului la cultură, Renașterea a rupt 
cu tradiția de milenii a tuturor popoarelor lumii pentru care ştiinţa de carte era o raritate și 
privilegiul celor puţini. Aşa se explică şi influenţa fără precedent a unui fenomen cultural local — 
Renaşterea a fost fenomen exclusiv european — asupra întregii omeniri. Cu alte cuvinte, 
Renaşterea a înlocuit „civilizaţia urechii” și modalităţile sinestezice tradiționale de interacțiune 
între minte şi simţuri cu „civilizația ochiului”. Faptul acesta se vede cel mai bine în modul în care 
Renaşterea a cultivat artele vizuale, cu precădere pictura, genul artistic reinventat şi perfecționat 
de Renaștere. În spatele modelului universal de artă figurativă produs de către Renaştere se află o 
întreagă viziune interdisciplinară, științifică şi filosofică, asupra ochiului şi cunoașterii vizuale. 
Trebuie spus clar, că în arta figurativă a Renașterii găsim și izvorul atitudinii naturale, respectiv a 


pre-orietării gândirii către cunoaşterea științifică, matematică şi experimentală, respectiv a 


5! Gheorghe Ghiţescu, op. cit., p. 99. 

raporturilor cantitative constante între faptele lumii. Oricât ar părea de paradoxal, apariția ştiinţei 
moderne de tip galileo-newtonian a fost stimulată de practicile artistice şi de gândirea estetică 
aferentă acestora, fenomene culturale care au instituit cunoaşterea observaţională ca izvor şi 
criteriu al adevărului, înainte de formularea legilor universale din mecanica cerească ori din 
domeniul fizicii teoretice. 

Ochiul deține în Renaștere, cum am arătat, o supremație cognitivă prin raportare la toate 
celelalte simţuri, iar verbul „a vedea” era investit cu proprietăți supreme de cunoaştere. Dacă 
pentru noi, cei de astăzi, verbul „a vedea” implică relatarea unei experienţe personale (fiecare 
individ vede ceea ce el însuși pune în actul vederii), pentru Renaștere „vederea naturală” era 
considerată a fi o oglindă fidelă a lumii. Ceea ce vedem noi sunt lucrurile însele! Această poziție 
empiristă radicală, care se împlinește în opera teoretică a lui Leonardo, este una a pasivității 
totale a percepţiei. Varietatea obiectelor care posedă proprietăţi intrinseci de masă, poziţie, formă, 
culoare etc., „umple” ochiul omenesc cu date senzoriale, iar mintea este cea care le prelucrează şi 
le sortează în funcție de anumite criterii. Deci drumul cunoașterii urmărește un traseu invariabil: 
de la ochi la gândire şi niciodată invers. Originea și determinarea adevărului unei cunoștințe este 
de natură vizuală, iar lumina este vehiculul acestuia. Așa se explică, cum argumentam invocându- 
| pe Leonardo, de ce pictura este considerată în Renaștere a fi nu doar arta conducătoare, 
superioară tuturor celorlalte forme de expresie artistică, ci şi genul suprem de cunoaştere 
ştiinţifică, „ştiinţa” însăşi. 

Convingerile filosofice menţionate stau în spatele teorie perspectivei, de departe cea mai 
originală şi complexă teorie estetică produsă de artiștii teoreticieni în perioada Renașterii. 
Fundamentul artistic al acestei teorii este susținut de pictura-fereastră, creaţie exclusivă a 
Renaşterii, respectiv de pictura iluzionistă şi reprezentațională care a deţinut, începând cu Giotto, 
o supremație de peste cinci sute de ani, până în momentul apariției picturii abstracte de la 
începutul secolului al XX-lea*?. În acelaşi timp, această teorie estetică nu ar fi fost posibilă fără o 
bază ştiinţifică experimentală legată de aparatul vederii umane, respectiv de anatomia și 
fiziologia ochiului, de modul în care acesta a fost înțeles ca funcționând după principiul camerei 
obscure şi, deopotrivă, de cercetările aparținând fizicii optice (în mod special a naturii şi 
propagării luminii) ori de cele ale geometriei în spaţiu. Am putea spune că teoria perspectivei 


6&2 Unul dintre cele mai mari evenimente ale perioadei Renaşterii — cu care ea îşi justifică titlul de onoare — este 
faptul de a fi armonizat tensiunea între apropierea corporală, delimitată, şi depărtările spaţiale infinite pe suprafaţa 
plană a tabloului.” (Cf. Werner Hofmann, Fundamentele artei moderne. O introducere în formele ei simbolice, 
(Partea II) vol. II, traducere de Bucur Stănescu, Bucureşti, Editura Meridiane, 1977, p. 49) 

ilustrează exemplar, pentru modernitatea ce va urma, modul în care teoriile estetice sunt fundate 
nu doar pe practici artistice efective, ci şi pe dinamica teoriilor ştiinţifice şi a aplicațiilor 
tehnologice ale acestora. 

Pe de altă parte, dincolo de aspectele ştiinţifice semnalate, teoria estetică a perspectivei 
implică o viziune revoluţionară atât asupra artei, cât şi asupra raportului om — lume. Simplu spus, 
Renaşterea aduce pentru prima dată în cultura europeană, într-un mod sistematic, la nivelul 
practiciilor artistice vizuale dar şi argumentat, la nivelul demonstraţiei ştiinţifice, relevanța 
cognitivă a punctului de vedere personal. Astfel, celebra distincţie grecească dintre 
doxa- episteme, formualtă de Platon în Timaios, fr. 28a, necontestată timp de un mileniu, este 
relativizată de această teorie a punctului de vedere ce susține că „vederea”, instrumentul 
fundamental de cunoaștere este în funcție de poziția observatorului. Haloul de sacralitate al 
cunoscutelor opoziții, sensibil versus inteligibil, aparenţă versus esenţă, Aici versus Dincolo etc. 
ce au însoțit continuu această distincție, este abandonat în favoarea corelației determinabile 
matematic şi geometric dintre real- virtual. Virtualitatea este, în acest caz, nu ceva misterior ori 
mistic, ci o prelungire imaginară a realului, un mod de a fi al realităţii însăși. Perspectiva şi 
perspectivismul a permis alinierea faptelor naturale ale lumii în jurul datelor de context ale 
observatorului. Cu alte cuvinte, hotărâtoare nu sunt obiectele în modul lor de a fi, ci poziția 
observatorului, a ochiului uman care propune o ordine proprie obiectelor lumii. 

În consecință, perspectiva trebuie văzută ca un nou mod de a gândi faptele lumii plecând 
de la datele naturale ale vederii şi de la experimentarea, prin imaginație matematică și 
geometrică, a posibilităților transpunerii artistice ale acestor date. Căci, se ştie, tehnica 
perspectivei experimentează în planul bidimensional decupat de un tablou, numit de Alberti 


„fereastră deschisă” 


, posibilitățile reale ale vederii naturale tridimensionale, astfel încât artistul 
plastic reconstituie iluzoriu procesul vederii umane, cu scopul de a trasmite un mesaj artistic, 
emoţional. 

Această reconstruire artistică a procesului natural al vederii umane este numită de toți 
artiştii teoreticieni renascentişti „imitație după natură”, fiind opusă perspectivei inverse, numită 


„grecească” sau „bizantină” şi considerată a fi o rătăcire artistică pentru că planurile picturale 


erau, din motive religiose, mărite pe măsură ce se depărtau de ochiul privitorului. Or, faptul 


63 „...vă voi dezvălui acum ceea ce fac eu când pictez. Încep de acolo de unde vreau să pictez. Desenez un 


dreptunghi din unghiuri drepte, atât de mare cât doresc eu, şi îl socotesc ca pe o fereastră deschisă. (s.n) prin care 
vreau să privesc ceea ce vreau să zugrăvesc.” (Cf. Leon Battista Alberti, op. cit., p. 27) 

acesta era considetat ca o gravă încălcare a legilor naturii, din moment ce ochiul percepe 
obiectele ca fiind mai mari sau mai mici în funcție de apropierea și depărtarea lor de întregul 
aparat vizual. 

Prin urmare, perspectiva nu trebuie văzută doar ca o tehnică picturală, ci ca o adevărata 
marcă identitară a artelor vizuale renascentiste şi modul în care a venit pe lume pictura figurativă 
modernă. Artiştii teoreticieni ai Renașterii şi-au dobândit conştiinţa de sine artistică plecând 
tocmai de la noile practici artistice fundate pe tehnica perspectivei, fapt atribuit unanim lui 
Giotto. Cu toţii l-au perceput pe Giotto ca întemeietorul noii arte vizuale, fundate pe perspectivă 
(pe „imitația naturii”), eveniment considerat şi de Vasari, prin raportare la trecut, de-a dreptul 
revoluţionar“. Studiile recente de istoria şi teoria artei îndreptăţesc această autoperceţie 
identitară promovată de artiştii renascentişti, confirmând că, într-adevăr, Giotto, în ciuda tematicii 
religioase care domină opera sa plastică, este cel care a inițiat schimbarea de paradigmă artistică 
ce a produs o ruptură a „rutinelor” practicii și gândirii artistice medievale. „De la primele sale 
opere, Giotto imprimă o nemaiîntâlnită maiestate, modernitate, umanitate şi realitate carnală lui 
Hristos. În fresce, el reinventează maniera de concepere a spaţiului, îi dă coerență şi raționalitate, 
izvorâte dintr-un simţ al perspectivei care uneori îl restrânge la o cutie de forma unui cub, 
deschisă pe latura din față, în interiorul căreia narațiunea ascultă de înaintarea riguroasă a 
execuției... Frescele de maturitate realizează, din nou pentru prima oară în arta occidentală, 
sinteza în plan iconografic a ciclului marial şi hristic într-o unitate și iluzie spaţială mereu mai 
elocvente: racursiuri, efecte de volum şi de masă ale personajelor, artitecturi în trompe l'æil cu 
puncte de fugă complexe, cu evocarea unui cer armosferic... Anumite profiluri devin de un 
naturalism perfect. Portretele lui sunt ale unor oameni vii.” %5 

Aşa cum ilustrează impresionanta sinteză a lui Zamfir Dumitrescu“, problematica 
perspectivei la nivelul practicilor artistice acumulate timp de secole, cât şi a teoriilor ştiinţifice şi 
estetice care însoțesc şi justifică conceptual aceste practici este atât de complexă, încât în absenţa 
unor abordari interdisciplinare şi pluridisciplinare orice act intelectual de înțelegere a 
fenomenului este ratat. „Etimologic, rădăcina perspicere desemna capacitatea de a vedea clar sau 
a vedea prin... Cu timpul, accepţia de perspectivă este lărgită, cuprinzând înţelesuri multiple, 


64 „ajuns aici, ajutat de natură şi îndrumat de Cimabue, copilul (Giotto n.n.)... a ajuns un atât de bun imitator al 


naturii, încât a alungat de-a dreptul acea grosolană manieră grecească şi a adus iarăşi la lumină moderna şi frumoasa 
artă a picturii, intoducând desenul fiinţelor omenești după natură, metodă care nu se mai folosise de mai bine de două 
sute de ani.” (Cf. Giorgio Vasari, op. cit., p. 215) 

6&5 Patricia Fride-Carrassat, Maeștrii picturii, Enciclopedia RAO, 2004, p. 17. 

55 Vezi Zamfir Dumitrescu, Ars perspectivae, Bucureşti, Editura Nemira, 2002 


344 


contradictorii câteodată, oricum mult prea numeroase pentru a desemna un domeniu specific: 
ştiinţa vederii, optică, aparența reprezentării obiectelor prin modificarea poziției şi distanței; 
vedere întinsă, peisaj, scena naturală sau artificială de desfășurare a unor activități; arta 
reprezentării aparențelor naturale, diagrama unui tablou (a unei planşe de arhitectură) ce încearcă 
sugestia planului tridimensional, privire spre viitor (cu sens metaforic), relativitatea 
proporţiilor. ..”55 

Intercorelarea mai multor discipline în studiul perspectivei este o consecinţa a faptului că 
perspectiva însăşi s-a născut la intersecția dintre ştiinţă şi artă. Prin urmare, aşa cum 
argumentează Zamfir Dumitrescu, noi trebuie să facem continuu distincția dintre înțelesul 
științific al perspectivei, ca teoria geometrică riguroasă care reconstruiește după anumite reguli 
procesul natural al vederii tridimensionale pentru a-l proiecta într-un plan bidimensional, şi 
înțelesul estetic al perspectivei, ce vizează folosirea cu intenție și în cunoștință de cauză a unor 
abateri de la aceste reguli, cu scopul de a transmite un mesaj plastic subiectiv, încărcat de emoție, 
în condiţiile în care aceste două înțelesuri apar continuu solidar. Altfel spus, utilizarea 
perspectivei în înţeles științific apare continuu în contexte plastice determinate şi obiectivate în 
operele unor artiști care și-au exprimat, astfel, mesajele lor estetice și unicitatea punctelor lor de 
vedere. 

Brunelleschi, L. B. Alberti, Luca Pacioli, Piero della Francesca şi Leonardo etc., „clasicii” 
pe care se sprijină practica şi teoria perepectivei renascentiste, au susținut continuu că prin 
perspectivă se prezintă un adevăr obiectiv, un mod de organizare vizuală a realităţii în 
conformitatea cu procesul real al vederii umane şi că în practicile artistice trebuie folosit acest 
adevăr. Pe de altă parte, operele plastice create de aceşti artişti, distorsionau cu bună-știință 
prescripțiile perspectivei geometrice formualte teoretic de către ei înşişi, pentru a face loc unui 
mesaj artistic menit să seducă ochii privitorului. Prin urmare, perspectiva adăposteşţe în sine 
permanent „două adevăruri”: „adevărul ştiinţific”, fundat pe acordul prescripțiilor teoretice cu 
realitatea organizată vizual de către ochiul omenesc, şi „adevărul artistic”, ca afirmare a punctului 
de vedere subiectiv ce produce o realitate iluzorie, opera de artă, o compoziție survenită din 
îmbinarea perspectivei geometrice cu bunul plac al artistului. „Atunci când adevărul perspectiv 
este înlocuit cu minciuna perspectivă, dacă ne putem permite o astfel de formulare, acest lucru 


duce la afirmarea unui alt adevăr, mai mai important, cel plastic... Această minciună perspectivă, 


6&7 Ibidem, p. 3. 

este făcută însă cu bună-ştiinţă, operează cu efectele şi preceptele adevărului perspectiv, vine cu 
ajutorul acestuia prin sugestia plastică și, mai presus de orice, este făcută de artistul care cunoaște 
profund legile de contrucţie perspectivă. Minciuna perspectivă este cu atât mai convingătoare, cu 
cât este mai greu de depistat, cu cât este executată cu o mai mare abilitate, deci cu o perfectă 
stăpânire a mijloacelor de expresie proprii perspectivei şi consecințelor acesteia în planul 
perspectivei optice.”%%5 

Existenţa concomitentă a acestor „două adevăruri” în desenul perspectivist, cum am spune 
noi astăzi, urmând exemplul unor obiecte care îndeplinesc în acelaşi timp două funcții 
complementare, după principiul „doi în unu”, este semnalată de toate tratatele teoretice ce 
subliniază paradoxul înţelegerii diversului plecând de la unitatea lui. În bună măsură această 
situație i-a motivat pe artiștii practicieni să propună teorii ale demersului artistic şi, pe această 
bază, să justifice paradigma care a schimbat statutul artelor vizuale transformându-le din simple 
meşteşuguri în arte liberale. lată doar unul dintre imperativele lui Leonardo: „„...perspectiva 
trebuie să se potrivească ochiului celui care priveşte scena; dacă mă întrebi: atunci cum pot picta 
viaţa unui sfânt — împărţită în mai multe scene — pe o aceeaşi faţadă? Îşi voi răspunde: va trebui 
să aşezi prima scenă într-o perspectivă la înălțimea corespunzătoare ochiului privitorului; apoi, 
tot micşorând rând pe rând chipurile şi clădirile după felurite coline sau văi, vei împlini întreaga 
scenă. Pe restul fațadei — la înălțime — vei pune arborii pe potriva figurilor, sau îngerii, dacă se 
leagă cu subiectul, sau păsări, nori, sau orice alte lucruri de acest fel. Astfel nici să nu încerci, 
pentru că orice operă a ta, greşită va fi.” ©? 

Folosirea perspectivei geometrice, adică a capacității de a reprezenta obiecte 
tridimensionale reale în planul bidimensional decupat de un tablou perspectiv, ţine, fireşte, de 
meşteşug, deci de acele forme ale cunoașterii intrumentale ce sunt subordonate în totalitate 
mesajului artistic pe care îl transmite în final opera de artă. Aşa cum arată Zamfir Dumitrescu 
există în principal „două direcţii majore ale utilizării perspectivei ca mijloc de expresie plastică: - 
sugestia planului tridimensional, scopul principal al perspectivei; - utilizarea efectului 
tridimensional obținut pe suprafața-suport bidemensională, în sensul organizării compoziționale, 
operaţiune ce se limitează la trama bidimensională, incluzând liniile construcției spaţiale, în 


liniile de forță dinamică, scopul dobândit al perspectivei”. 


48 Ibidem, pp. 21-22. 
69 Leonardo da Vinci, Tratat despre pictură, ed. cit., p. 56. 
% Zamfir Dumitrescu, op. cit., p. 26. 

Cuvintele fundamentale ale perspectivei nu pot fi rezumate conceptual, în absenţa unor 
ample ilustrări însoţite de analize geomentrice ori de comentarii ale limbajului vizual. În această 
privinţă, comentariul plastic al unor opere reprezentative ale artei figurative renascentiste este cu 
mult mai relevant decât orice încercare de conceptualizare și teoretizare verbală. Mai mult decât 
atât, înțelegerea „geometriei secrete” ce stă în „spatele” operelor de artă figurativă perspectiviste 
este empatică şi poate fi realizată până la capăt doar de practicianul artei, cel care a încercat el 
însuși să folosească în scopuri artistice proprii ştiinţa perspectivei. În sfârşit, complexitatea 
referinţelor legate de compoziția plastică, de principiile proporționalităţii și de modalitățile de 
reprezentare perspectivă unificate în diverse opere de artă reprezentative pentru ce înseamnă 


figurativ în artele vizuale, depăşesc atât scopul acestei lucrări, cât şi competențele autorului. 


3. Viziunea subiectivistă asupra artei şi frumosului 

Spectaculosul teoriei perspectivei nu rezidă doar în aspectele ei ştiinţifice şi artistice, cât 
mai degrabă în consecinţele pe care le-a generat în spaţiul mentalităților europene renascentiste şi 
postrenascentiste, prin extensie, a întregii culturi omenești. Descoperirea perspectivismului 
european, trebuie spus clar, a remodelat odată cu practicile artistice și modul de înţelegere a 
inserției omului în lume. 

Care este izvorul acestei forte modelatoare? Simplu spus, teoria perspectivei a tematizat 
ceea ce se considera a fi de la sine înţeles în relația om-lume (subiect-obiect): mintea omenească 
oglindește datele unei lumi exterioare ei. Astfel, prin teoria perspectivei gândirea naturală 
descoperă cu stupoate că realitatea, obiectele reale ale lumii nu au o existență independentă de 
mecanismele percepției şi reprezentării umane. Odată cu cercetările întreprinse asupra vederii 
umane, faptele lumii îşi pierd statutul de independenţă, din moment ce ordinea lor este stabilită în 
funcție de principiile interne de organizare ale ochiului. Ordinea tridimensională a obiectelor, de 
pildă, nu derivă din principiile de organizare ale lumii însăşi, ci din faptul că ochiul omenesc este 
sferic. Teoria perspectivei a pus în fața conștiinței omului renascentist paradoxul stabilirii 
obiectivității lumii în funcţie de principiile de organizare a subiectivităţii omului. Cum să admiţi 
că atât teza obiectivităţii lumii (obiectele şi relaţiile dintre ele constituie o lume independentă de 
noi) cât şi teza subiectivităţii ei (reprezentările noastre despre lume sunt imagini ale unei realități 
exterioare lor) se constituie în chiar interiorul subiectivității omenești? Cum mai putem înțelege 


„obiectivitatea” din moment ce aceasta derivă din anumite proiecții ale ochiului şi minţii noastre? 

Reconstituirea mecanismelor vederii tridimensionale și proiecția lor într-un spațiu bidimensional 
aparțin realității reale? Ce este realitate şi ce e iluzie în ceea ce noi numim „realitate”? Oare în ce 
măsură „a vedea” este în acelaşi timp şi subiectiv şi obiectiv? 

Descoperirea perspectivei a fost epocală pentru destinul cunoaşterii în Europa modernă şi 
postmodernă. Perspectivismul postmodern actual, fundat pe viziunea unei gândiri interpretative, 
„slabe”, preluat cu atâta ardoare din filosofia lui Nietzsche, îşi are originea în ars perspectivae 
inventată şi teoretizată de artiștii reprezentativi ai Renașterii. Fireşte că aceşti artişti-teoreticieni 
nu aveau cum să anticipeze consecințele revoluţionare ale unei teorii aparent restrânse la 
practicile artelor lor vizuale. Obsedaţi de știință şi de cunoaștere ştiinţifică impersonală, artiștii 
teoreticieni ai Renaşterii nu puteau accepta că „a vedea” nu înseamnă oglindirea fidelă a lumii, ci 
o interpretare subiectivă a ei. Însă creaţia lor artistică şi practica teoretică aferentă ei au fost 
similare actului primilor oameni care au început selectarea unor seminţe apte de a fi însămânţate 
pentru o nouă recoltă. Căci nici aceștia nu puteau anticipa genetica și modificările genetice la 
care sunt supuse plantele în ziua de azi, cu toate că tocmai activitatea lor au pregătit-o şi au 
făcut-o posibilă. 

Estetica artiştilor teoreticieni din Renaștere se funda pe o serie de contradicții ruinătoare 
mascate în convingerea că „arta trebuie să imite natura”, cum se ştie, nucelul dur al paradigmei 
ştiinţifice a artei. Teoria proporției și, mai ales, teoria perspectivei erau permanent invocate pentru 
a sublinia că artele vizuale nu sunt simple meşteşuguri, ci arte liberale ce aparțin activității 
intelective. Dar în ce sens arta este ştiinţă de vreme ce ea se realizează în obiecte individuale, 
unice şi irepetabile? Cum se poate întemeia o ştiinţă care nu posedă în sine generalitatea, ci 
diferenţa şi originalitatea? Putem vorbi despre artă în termenii ştiinţei când știm cât de arbitrar 
este gustul oamenilor? Apoi, dacă arta are ca obiect producerea frumosului, în ce relaţie se află 
aceasta cu adevărul? La toate aceste întrebări se adăugau, deopotrivă, eşecul găsirii şi 
determinării „proporției corecte” și faptul că teoria perspectivei în loc să justifice „ştiințificitatea 
artei” — faptul că arta este mimesis, adică imită natura pe care o iau drept model — introducea pe 
uşa din dos ideea de subiectivitate şi arbitrar uman. Acestea sunt doar o parte dintre dilemele şi 
frământările care au condus la slăbirea modelului științific al artei şi a stimulat apariţia ideii de 
expresivitate în artă al cărei exponent major este, cum arătam, Michelangelo. 

Pe de altă parte, ideea că imitația naturii, ca izvor şi criteriu de evaluare a operelor de artă, 


este ambiguă, și-a făcut tot mai mult loc în mintea artiştilor teoreticieni. Faptul că artele vizuale 

erau concepute ca o specie a ştiinţei şi că menirea lor constă în a produce continuu o „imagine a 
ceva”, venea în conflict cu ideea de fantezie şi imaginaţie creatoare teoretizată tot de aceşti artişti. 
În fapt, ambiguitatea ideii de „imitație a naturii” avea deja o tradiţie îndelungată. Iată una dintre 
observaţiile pe care le face filosoful sceptic Sextus Empiricus: „Se povesteşte că Apeles picta un 
cal şi voia să imite spuma calului. Dar, pentru că nu izbutise în nici un fel, se lăsă de această 
treabă şi zvârli în zugrăveală cu buretele în care-și ştergea pensula de culori. Buretele însă, 
atingând tabloul, produse imitaţia perfectă a spumei calului.”*! Prin urmare, în ce priveşte 
imitaţia, întâmplarea poate produce creații artistice la fel de veridice cum ar produce de pildă 
aplicarea unor teorii sofisticate de tipul proporțiilor ori a perspectivei. Acest paradox este 
subliniat de toți artiştii-teoreticieni care au observat, pe de o parte, că simpla aplicare a regulilor 
ştiinţifice nu conduce în mod automat la creație artistică semnificativă şi că, pe de altă parte, 
artiştii talentați aplică în mod spontan reguli pe care nu l-au deprins prin lectură și studii teoretice. 

Ambiguitatea operei de artă ca „imitație a naturii” are și alte origini. De pildă, ideea 
dependenţei de modelul naturii, menită a evalua valoarea artistică a unei opere de artă nu se poate 
aplica pe deplin, pentru că arta are menirea, în viziune renascentistă, de a înfrumuseța natura. De 
cele mai multe ori imaginea artistică stă pentru sine şi nu pentru modelul pe care-l imită. Opera 
de artă plastică izbutită artistic este frumoasă în sine, ea degajă o emoție şi seducţie instantanee 
fără să fie necesare operaţii de comparare cu originalul pe care-l imită. Mai ales că în cazul 
subiectelor de natură religioasă, „originalul” nu este niciodată prezent în formă sensibilă. A vorbi, 
aşadar, despre „imagini care imită” înseamnă a crea o serie de confuzii pentru că „imaginea” are 
o „proprietate derutantă... care îi permite să reproducă ceva, să dea o replică a realului, fiind în 
același timp altceva decât realul, să fie chiar absența sau negarea realităţii reprezentate. Imaginea 
trebuie acceptată simultan ca duplicare asemănătoare şi ca abatere de la model. Într-adevăr, în 
absenţa unei asemănări evidente, imaginea ar putea fi luată drept o nouă ființă, drept o altă ființă, 
singulară, proprie, sui generis”. 

La aceste contexte problematice care au tematizat şi au produs o slăbirea a paradigmei 
ştiinţifice a artei vizuale renascentiste, mai trebuie adăugat un fapt esențial, ce ţine de relația 
complexă dintre practicile artistice şi practicile teoretico-estetice. Cum arătam, estetica artiştilor 


spre deosebire de cea a filosofilor și, în bună măsură, a umaniștilor, venea în prelungirea 


&1 Sextus Empiricus, Opere filosofice, vol. I, traducere şi introducere de prof. dr. Aram Frenkian, Editura Republicii 
Socialiste România, București, 1965, p. 26. 
42 Jean-Jacques Wunenburger, op. cit., pp. 130-131. 

practicilor artistice efective. Artiştii-teoreticieni justificau teoretic ceea ce ei realizau în mod 
practic, opere de artă. Or, practicile artistice fundate pe ideea de originalitate şi expresie artistică 
individualizată se abăteau semnificativ de la rigorile teoriilor ștințifice. Teoriile artiştilor nu mai 
avea forța „canoanelor divine” de altădată. A urma, în practica artistică efectivă, prescripțiile unei 
teorii sau alteia devenise facultativ. „Inspiraţia”, „fantezia”, „geniul”, „talentul”, „imaginaţia” 
etc., adică înzestările naturale ale artistului erau considerate superioare oricăror prescripții și 
reguli izvorâte din cercetările teoretice. Pe scurt, practicile artistice produceau continuu schimbări 
în formele de sensibilitate artistică, în vreme ce prescripţiile teoretice erau „statice”, întrucât 
formulau o pretenţie de universalitate ştiinţifică. Europa modernă va adânci acest clivaj dintre 
practicile artistice şi practicile teoretice fundate pe practici artistice determinate, fapt care devine 
vizibil în Renaștere odată cu manierismul şi barocul. „De fapt, manierismul se prezintă ca o 
ruptură cu realismul logic, ştiinţific, intelectual şi sensibil în acelaşi timp al Renaşterii®®. 

Prin urmare, la nivelul practicilor artistice punctul de vedere al creatorului tinde să devină 
suveran, în vreme ce la nivelul practicilor teoretice ideea de „obiectivitate” și „științificitate” este 
considerată a avea o valoare atemporală. Declinul esteticii renascentiste este determinat în bună 
măsură de artiştii care considerau că afirmarea punctului de vedere propriu nu trebuie să fie 
condiționat de nici un fel de convențiile stilistice recomandate de teoria proporţiilor ori de 
achizițiile ştiinţifice ale perspectivei. „...pictorii de la 1520—1600 revendică dreptul la o manieră 
propriei fiecăruia, respectiv la un stil care să le facă recognoscibilă personalitatea în oricare dintre 
tablourile lor. Este probabil că exaltarea conștiinței de sine, tipică filosofiei umaniste din secolele 
al XV-lea şi al XVI-lea, a favorizat această tendinţă a pictorilor de a-şi afirma ego-ul. Lupta dusă 
atunci pentru demnitatea meseriei, ideea care începe să apară în epocă, conform căreia artistul 
este o individualitate singulară, un «geniu» ireductibil la oamenii obișnuiți, sunt, cu siguranță, la 
fel de responsabile de această evoluție. Oricum ar fi, înflorirea stilurilor personale sau, mai exact, 
exagerarea deliberată a caracterelor care le identifică maniera de a picta, găseşte în problema 
tratării corpurilor un loc privilegiat.” 4 

Obsesia unei căi proprii de exprimare şi convingerea că arta satisface nevoia de a te regăsi 
pe tine însuţi, exprimate în ideea de „stil”, a plasat „imitaţia” într-un con de umbră, fiind de acum 


încolo preferate o serie de alte concepte pentru a denumi „frumuseţea” obiectului estetic, între 


6&3 Marcel Brion, op. cit., p. 217. 
6% Nadeije Laneyrie-Dagen, Pictura. Secrete și dezvăluiri, traducere din limba franceză de Denia Mateescu, 
Enciclopedia RAO, 2004, p. 143. 

care „grația” ocupă un loc central. Acest concept se va impune treptat pe măsură ce Renaşterea 
teoretizează valenţele estetice ale corpul feminin desprins din lumea reprezentărilor medievale ale 
Evei sau Mariei. Corpul feminin, simbolul zeiței Venus pe pământ, este văzut acum ca o realizare 
supremă a frumuseții în lume care produce dorinţe şi plăcere doar prin simplă apariție. Astfel, 
vorbind despre frumuseţea femeilor Agnolo Firenzuola (sec. XVI) spunea: „Înclin de aceea să 
credem că această strălucire s-ar naşte dintre tainica proporţie şi dintr-o măsură care nu ține de 
cărțile astea ale noastre şi pe care n-o cunoaștem, ba nici nu ne-o putem închipui; acel «nu-știu- 
ce» legat de lucrurile pe care nu ştim să le punem în cuvinte. Cred că este vorba despre o rază de 
iubire sau despre alte asemenea esențe... care nu aparțin adevărului. Și se numeşte grație pentru 
că umple cu gratitudine, adică cu afecțiune, acea ființă în care străluceşte această rază, făcând ca 
acea taină proporţia să iasă la iveală.”** 

Prin urmare, cuvântul „grație? cu sensul lui antic de farmec (strălucire) — nu cu cel 
medieval de favoare divină sau har — apare alături de „frumos” şi „frumuseţe” pentru a desemna 
atracția inexprimabilă pe care o exercită asupra noastră operele de artă. „Graţia”, cu sinonimele 
ei „drăgălăşenie”, „fineţe”, „gingăşie” „delicateţe” etc., devine o specie a frumuseţii care nu 
necesită respectarea unor proporţii stricte. Descoperim aici ideea de „frumuseţe-strălucire” venită 
pe linia lui Plotin şi reafirmarea opiniei sale că „frumuseţea” este ceva indicibil şi inefabil. 

Această dinamică de neoprit a subiectivizării frumosului este surprinsă de Eco în cuvinte 
memorabile: „Proprietatea unui lucru de a fi calculabil și măsurabil încetează de a mai prezenta 
un criteriu de obiectivitate, reducându-se la un simplu instrument pentru realizarea unor 
complicaţii progresive ale reprezentării în spaţiu (cum ar fi deformările produse de perspectivă 
sau anamorfozele);, acestea aduc cu sine o suspendare a ordinii proporțiilor... Frumosul este 
detaşat de criteriile ce țin de măsură, ordine şi proporție; el devine inevitabil ţinta unei judecăţi în 
frunte cu criterii indefinite de ordin subiectiv.”** 

Cuvintele lui Eco vestesc nașterea unei alte lumi, aceea a modernităţii, ce transformă 
subiectivitatea şi „eu gândesc” în axiome de înțelegere a faptelor omeneşti, în vreme ce estetica 


îşi caută noi fundamente în teoria şi filosofia gustului. 


65 Apud Umberto Eco, Istoria frumuseţii, op. cit., p. 216. 
%% Ibidem, p. 220. 

